
Első rész 


AZ ORSZÁG 


, REFORMÁCIÓJA" 


[. 
HADÜGYI REFORM 
ÉS TÁRSADALOM 
(1242—1262) 


1. AZ , ELNÉPTELENEDETT ORSZÁG" 


, Ebben az évben Magyarországot, mely háromszázötven éven át fennállott, 
a tatárok hada elpusztította" — e lakonikus összegzést szinte olyanformán 
iktatta be a niederaltaichi monostor évkönyvi feljegyzései közé Hermann 
apát az 1241. évben, mintha már ki is mondta volna a komor verdiktet: a 
kereszténység e honának sorsa bevégeztetett. S annyi bizonyos, a pusztulás 
szörnyűséges méreteiről való hírek nem voltak légből kapottak. A keresztény 
világ akkoriban már emberemlékezet óta hasonlót nem élt át. A rettenetben 
fogant sötét pesszimizmus azonban hamarosan mégiscsak alaptalannak bi- 
zonyult. Magyarország történelme a Kárpát-medencében nem tört derékba 
negyedik évszázada közepén. Igaz, a folytatásba sokrétűen beépültek a meg- 
rázkódtatás tanulságai. 

1242 márciusában Batu kán Esztergom alatt kiadta a parancsot a vISSzavo- 
nulásra. Az ország kiürítése nem csupán ahhoz hasonló tervszerűséggel és 
kíméletlen pusztítások jegyében zajlott, mint meghódítása, hanem végered- 
ményben ugyanaz a tényező is mozgatta, csakhogy ezúttal a gyengéjéről. A 
Mongol Birodalom expanzív ereje a nomád államalakulások szigorúan , felül- 
ről lefelé" érvényesített autokrata szervezetében rejlett; ha , felül", a csúcson 
a folyamatosság megszakadt, máris jelentkezett abomlékonyság hajlama. A 

dinasztia ágai közt kirobbanó pártharcok újra meg újra kétessé tették a világ- 
történelem leghosszabb életű nomád birodalmának stabilitását. Miután 
Ögödej nagykán halálának (1241. december 11.) híre a következő év febru- 
árjában eljutott Magyarországra, Batu kán Jobbnak látta, hogy mihamarabb 
a helyszínen teremjen a várható belső küzdelmek esetére. A hadseregrészek 
több oszlopban vonultak ki az egyelőre inkább terrorral megbénított, sem- 
mint a mongol hatalom organizmusába betagolt országból. A visszavonulás 
minden irányban a szokásos gyújtogatás és embervadászat jegyében folyt — 
, lépésről lépésre átkutatva még az erdők és mezők búvóhelyeit 157, mint Roge- 
rius írja —, a seregek letarolták és felélték az útjukba eső vidékeket, foglyok 
tömegeit hajtva maguk előtt. 

A siralmas idők szemtanú krónikásának, az olasz származású Rogerius 
mesternek az Erdélyen át hurcolt foglyok közül sikerült megszöknie. Az átélt 
élmény hitele képi erővel jeleníti meg a pusztulás látványát és a rettegés álla- 
potát, ahogy visszaemlékezéseiben leírja: ,a templomtornyok vezették őket 
helységről helységre néptelen és üres földön át, az utakat fű és gyom verte 
fel. Útjukban gyökereken éltek, néhány fej vörös- vagy fokhagymát, ami a 
parasztok kertjeiben itt-ott megmaradt, csemegeként hozott elé szolgája és 
útitársa. Végre nyolcadnapra elérték [Gyula]Fehérvárt, az erdélyi püspök 
székhelyét, anélkül, hogy emberrel találkoztak volna. De itt sem találtak egye- 
bet, mint a meggyilkoltak tetemeit és koponyáít, s egyházak és paloták szét- 
dúlt és ledöntött, a sok kiontott keresztény vértől bemocskolt falait..." Csak 
tíz mérföldnyire a kísértetvárostól, már Kolozs megyében bukkantak eleven 
emberekre. 

, Néptelen és üres földek": a szemtanú Rogeriusnak ez a kitétele évtizede- 
ken át kísért mint terminus technicus az oklevelek tömegében. IV. Béla tö- 
megesen adományozott falvakat, amelyek a kancelláriai formula szerint a 
tatárdúlás óta , üresen és lakosok híján", , teljesen elhagyatva" álltak, követ- 
kezésképpen megnevezésük nem is falu, villa többé, hanem egyszerűen csak 
, föld" (terra vacna et habitatoribus carens, penitus destituta) vagy ,faluhely" 
(sesszo villae). Olykor a pusztulás számszerűen is megragadható. Bor-Kalán 
nembeli Pósa fia Nána ispánnak a tatárdúlás előtti 24 Csongrád megyei bir- 
toka közül mindössze három maradt , falu", a többi a számbavételkor (1266, 
1276) puszta , föld", terra volt, s ezek közül is csak három népesült be utóbb. 
A régész ásója Orosháza környékén 31 elpusztult falu nyomait hozta felszín- 
re a tatárjárás előtt virágzó 43 településből. A pusztulás e 70-75 százalék közt 


989 § 


mozgó mutatója természetesen szélső érték, ehhez fogható általában csak az 

Alföld természetileg is védtelen sík mezőségein mutatható ki, amelyeket rá- 
adásula tatár seregek nem is egyszer , jártak meg". Nem alaptalana sáskajárást 
idéző tatárjárás nyelvi képzete. A kancellária mindenesetre gyakran vetíti 
elénk az 1242. évet követő két-három évtizedben az ,általános pusztítás" 
(generalis destructio) képzetét, az , elnéptelenedett országét" (regnum depo- 
pulatum). 

Mennyiben volt , általános" a pusztulás? Csakugyan szinte sivataggá vál- 
tozott volna e föld, s hitelt lehetne adnunk olyan krónikás közléseknek, mi- 
szerint az erdélyi Radnán ugyan csak 6 ezer embert, de Küküllővárott már 30 
ezer, Nagyszebenben meg éppen 100 ezer férfit, nőt, gyermeket mészároltak 
le? Hol a reális szint a krónikás számadat, a Rogerius szemei előtt feltáruló 
, néptelen és üres föld? és a szükségképpen formulává merevedő kancelláriai 
szóhasználat, a helyi és az általános közt? Ugyanakkor a tatárjárás nem csak 
az öldöklő fegyvert és a tűzcsóvát jelentette. A mongol betörés évében nem 
volt aratás, 1242-ben országszerte elmaradt a vetés, 1243-ban pedig kegyetlen 
sáskajárás pusztította a termést. A fegyvert az éhínség váltotta fel, nyomában 
pedig fertőző járványok tizedelték a megmaradt népességet. Az emberek 
kutyát, macskát ettek, és gyökereken, gumókon, fakéregliszten tengődtek, 
az elhaltak holtteste szanaszét hevert a mezőkön, utak mentén. , Nem kevés- 
bé pusztította a magyar népet az éhhalál keserves csapása, mint a tatárok 
öldöklő kegyetlensége? — összegezte három évtized múlva az eseményt ifjú 
fővel átélő krónikás, Ákos mester. 

A pusztulás mértékének statisztikai felbecslésére nézve az eddig követett 
módszer annak számbavételében állt, hogy valamely forrásszerűen megra- 
gadható tájegységen belül a tatárjárás előtt említett települések közül hányat 
neveznek meg utóbb a források lakatlan , földként" vagy puszta , faluhely- 
ként", valamint hány tűnt el nyomtalanul, vagy úgy, hogy emlékét csupán 
valamilyen földrajzi név őrzi a határban. Vidékenként igen jelentősek az elté- 
rések. Míg a Tiszántúlon, Csongrádban és Csanádban az arány eléri, sőt meg- 
haladja a 75 százalékot, a szomszédos Békésben már 50, a Duna- [1sza köze 
alsó részén: Bodrogban, Bácsban 45 százalék az eredmény. Ha pedig átlépünk 
a Dunán, Baranya megyében a pusztulási arányszám egészében már csak 15 
százalék. Az erdős-hegyes vidékeken a pusztulás 10 százalék körüli, vagy még 
ennélis alacsonyabb, a mezőség és hegyvidék találkozását átfogó megyékben, 
Abaújban vagy Borsodban csakúgy, mint például Biharban 20 százalék körül 
ingadozik. Van olyan nézet, hogy a faluszámok megyénkénti alakulását alapul 
véve, a szélső értékek közt a középarányost keresve az országos pusztulás 

mintegy 50 százalék körülire becsülhető. Ez abszolút számban azt jelentené, 
hogy Magyarország tatárjárás előtti mintegy kétmilliós népességéből a vég- 
zetes esztendő és kihatásai egymillió lelket irtottak volna ki. Hihető lenne 
egy ilyen mértékű népirtás és tömeghalál? Megmagyarázható lenne-e, hogy 
erről a szintről indulva a következő alig több mint fél évszázadban a III. 
Béla-kori népesség minden jel szerint legalábbis reprodukálódott, nem is 
szólva a gazdasági és társadalmi fejlődés különös dinamikájáról, amit e népcs- 
ség hordozott? 

A szemtanúk és krónikások közléseit nem lehet szó szerint venni. A , sok" 
hamar csúszott át a ,százezerbe?. Emellett minden túlélőnek egy-egy helyi, 
látványos vérengzés vésődött be az emlékezetébe, amit aztán hajlamos volt 
általánosítani. Rogerius nyilván nem szabadult meg a váradi vagy tamáshidai 
öldöklés rémképétől. A. tatár hadviselés tudatosan élt ezzel a pszichológiai 
fegyverrel is. Ám végül is a mongol hódítás törekvése mégsem valami öncé- 
lúan tobzódó , genocídium? volt, hanem a holttestek tömegeivel és lángoló 
falvak sorával megrendezett brutálisan látványos színjátékok után a meghó- 
dított területnek és lakosságának adóztatása, belefűzése a birodalom szolgá- 
lati rendszerébe. A tatár hadsereg közeledtének hírére mindenki, aki csak 
mozogni tudott, erdőkbe, hegyekbe vagy lápok, mocsarak közé menekült. A 
veszedelem távoztával visszaszivárogtak az emberek rejtekeikből az üszkös 
romok közé, és az élet rendje szerint hozzáfogtak az újjáépítéshez. Ahol 
efféle rejtekek közel s távolban nem kínálkoztak, kivált a sík vidéki alföldi 
részeken, ott a tömeghalál képzete már inkább reális. Egyébként azonban 
országszerte meglepően hamar megélénkültek a szemtanúk által 1242 nyarán 
már elparentált helységek. Esztergom vallon, olasz és magyar vezető rétegét 
a kortársi beszámoló szerint , az összes lakosokkal együtt" lemészárolták, ám 
a polgárok építkezéseinek lendülete, a városnak már az 1240-es években fel- 
lendülő gazdasági élete arra int, hogy a híradás nem veendő szó szerint. Gyu- 
lafehérvárott Rogerius csak hullákat látott 1242 kora nyarán, az erdélyi püs- 
pök szavai azonban egy 1246. évi oklevél szerint azt tanúsítják, hogy mégsem 
veszett azért mindenki oda, még ha a lakosság erőteljesen meg is csappant. 
Bizonyos Komárom megyei királyi lovászok Csanak nevű falva hosszú ideig 
, üresen" állt, úgyhogy a király már mint lakatlan földet el is adományozta, 
mire egyszer csak (1257) a régi falulakók visszatértek és követelték földjüket 
— az új adományos nem kis bosszúságára. 

A szórványos illusztratív részleteken túl több meggondolás figyelmeztet, 
hogy revízióra szorul a megyénkénti arányszámokat megállapító módszer 15. 

A falvak , eltűnése?" nem kizárólag a tatárjárás rovására írandó. A tatárjárást 
követő fél évszázad a nagymértékű mobilitás korszaka, akár a népesség túl- 
nyomó zömét kitevő paraszti rétegek kettős értelmű — társadalmi és földrajzi 
— helyváltoztatását, akár a települési szerkezet átalakulását tekintve. A kettős 
mozgás nagyfokú népességmobilitásban és a falurendszer strukturális átren- 
deződésében nyilvánul meg. A század második felének oklevelei tele vannak 
a különféle szolgáltató népelemek , szétszóródására" való utalásokkal. A ta- 
tárdúlásnak a társadalom mercvségét mind a Jogi, mind a lokális kötelékek 
terén , fellazító" hatása párhuzamosan érvényesült a királyi várbirtokrendszer 
rohamos felbomlásának, valamint a világi nagybirtok robbanásszerű megnö- 
vekedésének következményervel. E három tényező együttesen — kedvezvén 
a legkötöttebb állapotú tömegek emelkedési vágyának — különös, egyfelől 
taszító, másfelől szívó hatás formájában rendezte át a népcsséget. Más szóval, 
a sok s üres", , lakosaitól elhagyott" falu, a sok puszta terra hátterében igen 
gyakran nem erőszakos pusztítás, hanem a lakosság elszökése, csoportos 
elvándorlása húzódik meg. 

A másik, ezzel egyenértékű mozzanat a régi típusú földesúri házigazdasá- 
gok, prédiumok felbomlása. E sok kis, olykor mindössze néhány szolgacsalád 
által lakott település számottevő részét nem 1s annyira a tatárjárás, mint in- 
kább belső gazdasági szükségszerűség, a földesúri gazdálkodás gyökercs át- 
alakulása seperte el. A 10 háztartásnál kisebb települések a 12. században a 
faluhálózat mintegy 52 százalékát, a 13. században viszont már csak 27 szá- 
zalékát tették ki. Ami tehát egy-egy megye formális statisztikájában , falu- 
pusztásodásként" jelentkezik, annak jelentékeny hányada a feudális gazdál- 
kodás fejlődésjelensége. 

Mindehhez járul, hogy az országos átlagot nem kaphatjuk meg reálisan oly 
módon, hogy az erdős-hegyes tájegységek és a sík föld mutatói közt mintegy 
a középarányost vesszük. A népsűrűség szempontjából jelentős , feszültség" 
mutatkozott már a tatárjárás előtt is a viszonylag sűrűn lakott Dunántúl, 
Csallóköz (10-16 fő/km?) és az alföldi részek (3-6 tő/km?) közt, míg az 
északnyugati Felvidéktől félkaréjban Barson, Abaújon át Biharig a középér- 
tékek voltak jellemzőek (5—10 fő/km?). Ha most már gondolatban felidézzük 
a tatárjárás hadmozgásait, feltűnik, hogy a hadak leginkább és a legkegyetle- 
nebb módon történetesen éppen a legalacsonyabb népsűrűségű tájakat , jár- 
ták meg". A tatárdúlás regionális megoszlása mintegy fordított arányban áll 
a népsűrűség regionális eltéréservel, ami nem hagyható figyelmen kívül a 
pusztulás arányainak reális felbecslésénél. 

Mindent mérlegelve, hipotetikus értékkel annyi mondható ki, hogy az 
, elnéptelenedés? képzete az 50 százalékos országos pusztulásról igen-igen 
erőteljesen leszállítandó, alighanem 15-20 százalékra. Ami még mindig ha- 
talmas szám, kegyetlen pusztulás, hiszen 3400 ezer ember halálát jelenti. E 
tömeg megközelíti a honfoglalás kori egész magyar nép valószínű létszámát. 
Ehhez fogható pusztulást a magyarság majd csak a török korban, ám akkor 
is csak a hódoltsági területeken, és nem egyetlen év, hanem másfél évszázad 
népesség- és településpusztító őrlődésében szenvedett el. A tatárdúlás egy 
generáció számára legalábbis kitörölhetetlen emlék, mi több, , időszámítási" 
kundulópont volt. A Margit királylány kanonizációját előmozdítani hivatott 
tanúvallatások idején (1276) többen, egyszerű emberek, életkorukat is csak 
ehhez az eseményhez tudták viszonyítani: , A tatárjáráskor gyerek voltam." 
, Anyám úgy mondta, hogy a tatár betöréskor hároméves voltam." 

A nagy kérdés egyelőre, 1242 nyarán az volt, hogy a regaum depopulatum 
távolba űzött királya, nem különben részben ugyancsak elmenekült, részben 
itthon maradt egyházi és világi nagyjai — az , ország", a szó akkori politikai és 
társadalmi értelmében -levonják-e a tanulságokat, szembenéznek-e az okok- 
kal, amelyek nem kis mértékben szolgáltak előfeltételül a generalis destruc- 
tióhoz. 


2. A TATÁRJÁRÁS TANULSÁGAI 


IV. Béla Dalmáciában értesült a tatárok visszavonulásáról. Kiléphetett végre 
Trau erődjéből, az utolsó menedékből, ahol kereken egyesztendei, megalázó 
futás után a muhi csatatértől Felső-Magyarországon, a Dunántúlon, Szlavó- 
nián, a Tengermelléken át, még Spalato falaiban sem bízva, meghúzni volt 
kénytelen magát, hogy a kézre kerítésére valóságos hajtóvadászatot rendező 
tatár vezér, Ögödej nagykán fia, Kádán elől mentse magát, családját, kincseit, 
kíséretét. Megalázóbb már nem s lehetett a futás egy célratörő, már-már rideg 
jellem számára, aki néhány éve még az országbárók , dölyfös merészségét 
fékezve? megtilthatta, hogy jelenlétében a királyi tanácsban leüljenek. A már 
nem 1s oly ifjú, harminchat éves uralkodónak azonban a megalázó futásnál is 
keményebb próbát kellett kiállnia. Szembe kellett néznie egész korábbi po- 
litikai koncepciójával, amelynek csődjét éppen a tatárjárás hozta megrázó 
erővel felszínre. A magyar hadszervezet fiaskója mögött valójában mélyen 
fekvő társadalmi és politikai csődtömeg húzódott meg, az uralkodó konzer- 

vatív reformpolitikájának elhibázottsága. Muhinál rosszul vizsgázott az or- 
szág , reftormációjának" egész korábbi elképzelése. 

Az öreg és az ifjabb király, II. Endre és IV. Béla ellentéte mögött az 1220- 
30-as években voltaképpen a válaszadás kényszerű parancsa húzódott meg a 
történelem kihívására, arra a nagy horderejű strukturális átalakulásra, amely 
a 12—13. század fordulója táján, Európa idősebb régióit már átformálva, az 
egykori peremterületeken is jelentkezett. Nehézkedési súlypontjai két, egy- 
mástól genezisükben oly különböző szférában helyezkedtek el: a feudális 
magánnagybirtok akkumulációjában és a pénzgazdaság, árucsere, áruterme- 
lés előretörésében. Nyugat-Európában a hűbéri viszonylatok kiteljesedése és 
a városiasodás időben párhuzamosan haladt előre a 11-12. század folyamán, 
s jelölte ki magában az államstruktúrában is — mintegy a 13. század közepéig 
— a hűbériség , klasszikus" korszakát, a , Java középkor" kiteljesedését. Mind- 
két tendencia kezdeti elemei kitapinthatók már 1200 körül Magyarországon 
is, azt a feladványt állítva a politika elé, hogy felismeri-e (s helyesen ismeri-e 
fel) a belső igények diktálta átalakulás módját magában az államszerkezetben. 
A kor követelményeire II. Endre gyors, át nem gondolt, majdhogynem he- 
behurgya , válaszokat" volt csak képes adni. Hűbéri tendenciákat engedett 
kibontakozni anélkül, hogy a régi intézményi alapok vesztével ezt az új for- 
mulát igyekezett volna , intézményesíteni". Az árutermelés forrásaihoz 
nyúlt, de e még gyengén csörgedező energiával rablógazdálkodást folytatott, 
a gyors haszon reményében pedig valójában a haszon nagy hányadát kien- 
gedte a kezéből. Az , új intézkedések (intézmények) ", a meghirdetett novae 
institutiones ilyenformán, éppen intézményi felemás mivoltuk miatt, egyér- 
telműen az államot gyengítették, holott akár erősíthették is volna. Az ifjú 
reformer, az 1220 óta , ifjabb királyi" címet viselő IV. Béla méltán tekinthette 
anomáliának, hogy az arisztokrácia, atyja politikájától támogatva, a , felesle- 
ges és haszontalan adományok? révén a hatalomban és kormányzatban túl- 
súlyra jutott, miáltal , a királyi korona joga csaknem a semmivel egyenlővé 
vált? (1228). 

De ő 15 rossz választ adott a történelem kihívására. Programját abban fog- 
lalta össze, hogy Imre és II. Endre felesleges és haszontalan adományait vissza- 
vonva, , országunkat abba az állapotba (status) állítjuk vissza, amelyben elő- 
dünk, boldog emlékezetű Béla király idején volt". A status regni fogalma az ő 
számára azonosult a vár- és udvari birtokszervezet s a , vármegyék jogainak", 
(következésképpen a , korona jogainak") restanrattójával, a , királyi méltóság" 
e domaniális bázisra és igazgatási—hadszervezeti szisztémára támaszkodó régi 

fényének felragyogtatásával. Valójában nem is annyiraa konkrét III. Béla-kori 
állapotok lebegtek szeme előtt, hanem a korai Árpádok országlásának egy- 
fajta ideálképe, a , hetvenkét megye?" koncepciója, visszanyúlva Szent Istvá- 
nig. Apjával ellentétben valami "intézményi" megoldást keresett, magát az 
intézményt azonban abban az archaikus struktúrában vélte megtalálni, ame- 
lyen az idő túllépett. 

E politika mindenekelőtt súlyos ellentmondást tartalmazott. A restauráció 
nem lehetett sem elég eredményes, sem elég következetes. Az ifjú uralkodó 
minduntalan engedményekre kényszerült, gyakran programjától eltérően 
Imre és Endre adományait is megerősítette. Másfelől azonban az évtizedes 
akció mégis elég kemény és kíméletlen volt ahhoz, hogy felháborítsa és a 
királyi hatalommal élesen szembefordítsa az arisztokrácia többségét. , Ez volt 
az a keserűség, ez volt az a kard, amely a magyarok szívét átjárta? — jegyezte 
meg a kortárs a birtokpolitikáról. Amit a király megnyert a réven, azt elvesz- 
tette avámon; amit nyert gazdaságilag, elvesztette társadalmi értelemben. Az 
, Ország statusáról" gondoskodva a nagybirtokban rejlő potenciát ekkor már 
lehetetlen volt számításon kívül hagyni. Annál kevésbé, minél inkább ez je- 
lentette az állam szempontjából oly nélkülözhetetlen korszerű hadipotenci- 
ált, a nehézfegyverzetű, páncélos haderőt. IV. Béla korai koncepciójának hi- 
bája abban rejlett, hogy az intézményi megoldást a múltba tekintve, a tár- 
sadalmi súlyviszonyok megváltozását ignorálva, sőt azzal szembeszegülve 
kereste. 

Politikájának további ellentmondása, hogy nem volt hajlandó észrevenni: 
maga az intézmény nemcsak külső kereteiben, szorosan véve a birtokállo- 
mányban, hanem belső társadalmi képletében is bomlásnak indult. A várjob- 
bágyok közül országszerte kiemelkedett egy felső réteg, amelynek a várföld- 
ből juttatott két-három ekeföldnyi kondicionális birtokán kívül teljesen sza- 
bad, szerzett örökbirtokai is voltak (terra vagy possessio hereditarta) . Vagyoni 
szintben és életmódban tehát gyakorlatilag szabad kisbirtokosoknak számí- 
tottak, akiket csak Jogi árnyalatok választottak el a nemesség előképétől, a 
király ,szolgáitól? (servientes regis) . Másfelől viszont sok várjobbágy vagyoni 
nívója, ,paraszti" életmódja alig különbözött a várszolgákétól, legalábbis e 
szolgáltató tömeg jobb módú csoportjától. A fiatal IV. Béla nem volt hajlandó 
tudomásul venni e feltartóztathatatlan belső átrétegződés tényét, legkevésbé 
a várispánságok emelkedő, kitörni készülő elemeinek társadalmi igényeit. A 
birtokrendező bizottságok működésük során az 1228. évet követően gyakran 
ütköztek bele olyan esetekbe, hogy várjobbágyok önkényesen királyi 


18 


servienseknek nyilvánították magukat, vagy — önálló, szabad birtokosi mivol- 
tukat érvényesítendő — a várnéppel addig földközösségben megművelt föld- 
jeiket kivonták a művelési kényszerből és elhatárolták, olykor várföldeket 
saját, szabad rendelkezésű birtokká nyilvánítottak. A király valamennyi i5- 
mert ügyben, ami csak színe elé került, a várjobbágyok ellenében döntött. A 
, Szent király által rendelt" jogrend értelmében természetesen jogszerűen járt 
el, csak éppen azt nem vette észre, hogy magát a jogrendet a valóság egyre 
inkább anakronisztikussá tette, doktriner elképzelései erőltetésében pe- 
dig saját magát fosztja meg társadalmi — következésképpen hadi — erőfor- 
rásoktól. Annak ugyanis, hogy a hadszervezet királyi kontingense megfelelő 
ellensúlya legyen az arisztokráciáénak, az lett volna a feltétele, hogy az udvari 
lovagok szűk csoportján túl a királyi megyék is legalább részben hasonlóan 
korszerű, páncélos harcosokat állítsanak ki. Ennek viszont a vagyoni szint 
volt a feltétele. Az ispánok vezette megyei haderő az 1241. tavaszi gyüleke- 
zéskor hagyományos könnyűfegyverzetben, lovas íjászként jelent meg, 
akárcsak egy évszázaddal korábban, midőn Freisingi Ottó , rút fegyverek- 
kel" — vagyis könnyűíjász fegyverzetben — látta felvonulni a királyi haderő 
zömét. A változás egyik feltétele a várjobbágyság elitje , illegális" törekvése- 
inek tolerálása lett volna. Minthogy a király erre nem mutatott hajlandóságot, 
a mereven , visszaállított" intézmény sem a nagybirtokkal szemben nem kí- 
nált számottevő társadalmi ellensúlyt, sem a tatárokkal szemben ütőképes 
katonai erőt. 

A királyi haderőt az 1241. eleji mozgósításkor, mint tudjuk, az udvari Vi- 
tézeken és a megyei csapatokon kívül a , királyi szolgák" egészítették ki. Maga 
az akkor alig három évtizede divatba jött név, a leendő nemesség törzsének 
serviens regis (regalis) megnevezése is sokatmondó, mintegy fogalmi burka 
annak a kísérletnek, ahogy a királyi hatalom a 12-13. század fordulója után a 
társadalmi súlyponteltolódást kivédendő egyebek közt az államelmélet ar- 
chaikus vonásaihoz is visszanyúlt segítségért. A kis- és középbirtokos tehe- 
tősebb szabadok körét a királyi hatalom továbbra is úgy tartotta számon, mint 
akik a király tágan értelmezett kíséretét alkotják, e virtuális familia tagjaiként 
, szolgálnak" a király udvarában. s Szolgálatuk" és hűségük" közjogi (alatt- 
valói) jellege az archaikus modell szerint magánjogi formába öltözött. Egy 
társadalmi szektorban fenntartható volt valami a korai Árpádok államának 
kíséret jellegű struktúrájából, abból a fajta államszerkezetből, amelynek ko- 
vásza Nyugat-Európában a 9. század előtt a Gefolgschaft volt. Az ifjú IV. Béla 
nemcsak átvette ezt a koncepciót, hanem éppen az ő okleveleiben jelenik meg 

e szemlélet ideologikus kifejtése, a király , szolgálatának" sajátságos propagált 
éthosza. Maga a felfogás minden tekintetben beleillett IV. Béla ifjúkori poli- 
tikájába: menteni, ami menthető és , visszaállítható" az 1200 előttiállamstruk- 
túrából, az ország korábbi statusából. Ha e politika , intézményi" oldala a 
birtokrestauráció volt, , személyi" — társadalmi — aspektusa egy kíséret jellegű 
viszonylat erősítése azon a ponton, ahol a királyi hatalom és a társadalom 
katonáskodó elemei közé még nem ékelődött be a nagybirtok. Semmi jele, 
hogy a serviensek kezdeti rendi szervezkedését (1222, 1231) támogatta volna. 
Ez nem is illett volna bele a koncepciójába, mely a társadalmat alapvetően a 
királyi hatalomból levezetett vertikális metszetekben szemlélte, negligálva 
a csoportérdekek horizontálisan érvényesülő erővonalait. A , királyi szolgák" 
virtuális kísérete azonban azon a kezdetleges fokon, ahogy szervezésük még 
a tatárjárás előtt tartott, a politikai életben nem volt számottevő tényező. A 
hadszervezetben pedig nyújtotta, amire képes volt: azt akönnyűfegyverzetű 
lovas íjász hadikontingenst, amely a keleti harcmodort már jórészt elfelejtet- 
te, a nyugati típusú páncélos nehézfegyverzetre anyagi kapacitása nem lévén, 
a lovagi haditechnikához gyakorlata nem volt, következésképpen sub vexillo 
regio a muhi csatatéren éppoly csúfosan megbukott, mint az ispáni zászlók 
alatt a megyei csapatok. 

A muhi katasztrófában és következményeiben egy csaknem két évtizedes 
politika tévedései exponálódtak megrázó erővel. A magyar haderő látványo- 
San gyors összeroppanása mintegy lencsébe, a hadvezetés, hadszervezet és 
védelmi rendszer fókuszába gyűjtötte az egész társadalmi—politikai program 
korszerűtlenségének legfőbb vonásait. 

Közvetlen hadászati értelemben mindenekelőtt két tanulság adódott az 
eseményekből. A mongol haditechnikának, mint általában a keleti nomád 
harcmodornak, két alapvető gyengéje volt. Egyrészt bármennyire fölényben 
volt fortélyával és villámgyors akciókészségével az európai hadszíntéren, egy 
ponton, a szemtől szembe való közelharcban a tatár harcosok feltétlenül 
alulmaradtak a páncélos lovagokkal szemben, ezért lehetőleg kerülték is a 
közelharcot. Másrészt bármennyire is be tudtak rendezkedni a várostromra, 
a kellően megerődített kővárakkal nem bírtak. Mindkét tanulság, főként a 
negatívjáról (de olykor a pozitívjáról) az 1241—42-es esztendő megannyi pél- 
dájából önként adódott. 

A muhi csata tulajdonképpen egy magyar hadisikerrel kezdődött, még 
április 11-én éjjel, amikor Kálmán herceg és Ugrin érsek, páncélos fegyvere- 
seikkel, sikerrel verték vissza a Sajó hídjánál támadó tatár előhadat. Majd már 

a csata napján, az általános zűrzavarban, ugyancsak ők és a templomos lova- 
gok tartottak ki legtovább, jelentős veszteségeket okozva az ellenségnek. 
Egyébként, persze, a tanulság főként a negatívumból, a páncélos kontingens 
csekély számából és rossz hadimoráljából következett. 

A Magyarországon ez idő tájt , várnak", castrumnak nevezett ispáni és 
püspöki székhelyek nagy része éppoly korszerűtlen volt, mint a társadalmi 
építmény, amelyet a király , visszaállítani" igyekezett, s amelynek csakugyan 
kézzelfogható tartozékai 15 voltak. Mégis akadtak ellenpályák, amelyek meg- 
mutatták, hogy a viszonylag leginkább megerősített várak képesek ellenállni 
a tatárok ostromának. Pozsonyt, Irencsént, Nyitrát, Komáromot korszerűb- 
ben megerősített falai és vitézül küzdő várjobbágyi-várnépi őrsége őrizte 
meg, de akadt ispáni vár másutt is, például Abaújvár és a tobolyi királyi vár 
(Sáros m.), amelyek ellenálltak. Sikerrel verte vissza az ostromot Pannonhal- 
ma várszerűen megerődített bencés monostora Is. A Fehérvárott 1242 gyer- 
tyaszentelő napján egybegyűlt országnagyok Rómába küldött kétségbeesett 
segélykérő levele még tizenhét olyan castrumról tud, amely tartja magát, jó- 
részt — négy kivételével — a Dunántúlon, s jórészt megerősített régi ispáni 
várak és monostorok vagy , várnak" nevezett polgári települések. S ez utób- 
biak szintén tanulságul szolgálhattak. Fehérvárt nemcsak a városi települést 
körülvevő mocsarak mentették meg, mint Rogerius véli, hanem az itt már — 
kivételesen — meglévő városfalak és a polgárság elszánt harckészsége együtt. 
A polgári, illetőleg szabad vendégtelepes elem hasonló szerepet játszott Po- 
zsonyban, Nyitrán, Komáromban 1s, ráirányítva a figyelmet, minő védelmi 
erő rejlik a városi elem és a castrum együttesében. 

A hadászati tanulságok - egyáltalán akár negatívumuk, akár pozitívumuk 
felől tekintve — mind további, sajátosan társadalmi és politikai jellegű kon- 
zekvenciák levonását parancsolták. Mindennek a végiggondolása szinte vala- 
mennyi lehetséges kiágazásban igen kedvezőtlenül ütött ki egy harminchat 
éves uralkodó csaknem másfél évtizeden át következetes keménységgel fel- 
építeni próbált egész konzervatív reformépítményére. A döntés lélektani 
szempontból is keservesen nehéz lehetett. A gyermek és az ifjú Béla alkatát 
megannyi sérelem edzette olyan puritán keménnyé és döntéseiben visszako- 
zást nem tűrővé, ahogy férfivá érve előttünk áll. Apja csapongó könnyelmű- 
sége, következetlenül kapkodó karaktere személy szerint rajta csattant, s e 
generációs konfliktus nyilván nem kis mértékben kényszerítette rá az érlelő- 
dő kamaszt és ifjút, hogy mintegy apjának ellenimágóját építse fel magában. 
Mindenesetre sokkal inkább e pszichológiai élményekkel, semmint az anyai 

részről ereiben folyó , német vérrel" magyarázható alkatának komoly, sőt 
komor nehézkessége, energikus céltudatossága, kérlelhetetlen következetes- 
sége, már-már a pedantériát súroló attitűdje, ahogy már emigrációjából meg- 
térte után, alig húszéves korától fogva (1225), átmeneti kudarcoktól sem 
tántorodva vissza, építette fel a politikában is apjának ellenképét. A fantázia 
szárnyalása, a dinamizmus csillogása távol állt lényétől, meggyőződését szí- 
vós konzekvenciával, s ami a legfőbb erénye volt, kiváló szervezőkészséggel, 
lelkiismeretes pedantértával juttatta érvényre. A körülmények szorították rá, 
hogy mindez a konzervativizmust szolgálta. 

A történelem 1242 tavaszán az elé a nehéz dilemma elé állította ezt a súlyos 
jellemet, hogy ha a történteket átgondolja és mérleget készít, következetes 
csak úgy lehet, ha következetlenné válik addigi önmagához is. Lelkierejét és 
nagyságát mutatja, hogy, túltéve magát megaláztatásán, képes volt önmagával 
szemben is kérlelhetetlen lenni, önnön csődjéből levonva minden lehetséges 
konzekvenciát. A romokban heverő országba visszainduló uralkodó tettei- 
ben 1242 után nyoma sincs a csüggedt aggályoskodásnak, amiként a tudósítás 
őt a muhi táborban bemutatta, de annak a merev konzervatív reformer atti- 
tűdnek sem, amely addigi politikáját meghatározta. 


3. A KIRÁLY ÉS , HŰ BÁRÓT" 


A király, az ostromgyűrűből szabadulva, még két hónapig időzött Dalmáci- 
ában, majd 1242. május derekán megindult családjával, kíséretével Szlavónián 
át ,csaknem teljesen elpusztult országába". Kíséretében ott volt az egyháziak 
közül Báncsa István váci püspök és Benedek fehérvári prépost és alkancellár, 
a jövő két érseke és egymást váltó kancellárja, s még több püspök. Ott volt 
Türje Dénes bánnal együtt a királyi udvartartás három főtisztviselője, a leg- 
idősebb Csák Máté, Rátót Loránd és Gutkeled István, valamint az idős Kán 
László: a jövendő két évtized nádorai, országbírái, tárnokmesterei és bánjai. 
Ott volt a Duna-vonal védelme után Dalmáciába siető Geregye Pál ország- 
bíró, az ifjú Pok Móric és mások - , Magyarország maradványainak színe-vi- 
rága", ahogy Spalatói Tamás számba vette IV. Béla dalmáciai kíséretét. Vala- 
mennyien részt vettek lovagi páncélzatban a Sajó mezei ütközetben, majd 
követték a menekülő uralkodót, ki előbb, ki később, a Tengermellékre. Több- 


ségük a király bizalmas környezetébe tartozott már a tatárjárás előtt is. 

Valamennyiőjüket kötelezte a korábbi politika revíziója és, majd a kulcspo- 
zíciókban, a revízió végrehajtása. 

Hiányosan ismerjük a király legelső intézkedéseit, de amit ismerünk, már 
mind az új politika egy-egy irányát jelzi. Még Irau mellett erősítette meg 
március 10-én az eléje járuló vegliai grófok korábbi adományát Modrus és 
Vinodol földjére nézve, ám immár azzal a konkrét feltétellel, hogy ha a király 
a Iengermelléken tartózkodik, két gályával és három , kellően és tisztessége- 
sen felszerelt", azaz páncélos fegyveressel tartoznak szolgálni. A hűbéries 
színezetű feltétel, meghatározott számú nehézfegyveres állításának kötele- 
zettsége: az új politikai törekvés egyik sarkpontja. 

Szlavónián átvonulva sorban megerősítette Petrinja, Szamobor, Varasd ki- 
váltságait, majd Verőce mellett, november 16-án merőben újszerű intézkedést 
tett. Elrendelte, hogy a Zágráb-Váralján már a 12. század második fele óta 
virágzó kiváltságolt kereskedőtelep (vicus Lattinorum) költözzék fel a ,Gréc" 
(Gradec) hegyre, s azt falakkal megerősítve új, teljes városi szabadságjogok- 
kal is körülbástyázott, erődített várost létesítsen. Az új városi közösséget is 
kötelezte, hogy hadjárat esetén tíz páncélost küldjön a királyi seregbe. Ezáltal 
nemcsak megvetette Zágráb szabad királyi város alapjait, hanem egy újszerű 
elvet 15 megcsillantott: a város mint Jogi—topográfiai—védelmi egység koncep- 
cióját, amely néhány év múlva majd az , újpesti hegyen" Budavárát, az ország 
fővárosát fogja létrehozni. 

Mielőtt a Drávát átlépte, átszervezte kormányát. A kincstár, a pénzügyek 
rendbehozatalának nehéz feladataira már korábban kinevezte tárnokmesterré 
Csák Mátét, aki hasonnevű unokájával, a majdani hírhedt tartományúrral 
ellentétben híven szolgálta királyát. Türje Dénest, gyermekkori társát és 
, mentorát" 15 már korábban nevezte ki , egész Szlavónia? bánjává. A kulcs- 
fontosságú pozíciók elrendezéséből különösen kettő érdemel figyelmet. A 
legtőbb méltóságra, nádorrá Kán Lászlót tette meg, annak a Kán Gyulának a 
fiát, akit trónra léptekor mint apjának egyik legbizalmasabb tanácsosát, kö- 
vetkezésképpen mint saját személyes ellenségét, bosszút és kemény példát 
statuálva, börtönbe záratott. Egyébnek, mint korábbi nézetei megváltoztatá- 
sát kézzelfogható módon jelezni hivatott gesztusnak aligha lehet tekinteni, 
hogy éppen ezt az idős főurat emelte az ország első méltóságába. Mintha csak 
az arisztokrácia egészével való megbékélést kívánta volna jelezni, az ellenzé- 
ket megnyugtatni. Ezt támogatja, hogy a rangban második főméltóságra, 
országbírájává az ugyancsak idős Csák Demetert tette meg, aki szintén II. 
Endre híve volt, s ugyancsak eltűnt a politikai életből 1235 után. 

A változások közé tartozik, hogy Béla addigi országbíráját, 1224 óta fegy- 
vertársát, Geregye Pál fehérvári ispánt a Dunától keletre eső országrész és 
Erdély viszonyainak rendezésére küldte el, aki , elsőként az ország előkelői 
közül? — mint később egy oklevél kiemeli — sietett a leginkább elpusztított 
, Dunán túli" részekre, mai fogalmaink szerint a Tiszántúlra. Egy későbbi 
oklevélből (1249) értesülünk, hogy ő volt az, aki az országnak e nagyobbik 
felén a tolvajokat és rablókat, akik ,akkoriban ama részeken tömegesen tá- 
madtak", kurtotta, ő gyakorolta a bírói hatalmat, nemkülönben a , mindenfelé 
szétszóródott népet összegyűjtötte" (vagyis az összekuszálódott birtokvi- 
szonyoktól kezdve a várszervezet működésének helyreállításán, a közigaz- 
gatás reorganizációján át a telepítésekig irányította az újjáépítés munkáját), 
megnyitotta az erdélyi sóbányákat — ,és mindazt véghezvinni igyekezett, 
amire az ország reformációja érdekében csak képes volt, és ami a király hasz- 
nát szolgálta". 

Figyelemre méltó e királyi oklevélben egy fogalmi mozzanat. A reformatio 
regni, az ,ország reformációja" éppen nem új kategória a középkor jogi mű- 
nyelvében, sőt nagyon is régi toposz, csakhogy rendszerint éppen az ellen- 
kezőjét jelenti, mint amivé a , reform" és , reformáció" a modern fogalom- 
rendszerben vált. Nem átalakításra és — megőrizve — újításra gondolt a kö- 
zépkor embere e szót kimondva, hanem, híven a szó eredeti jelentéséhez: 
egyértelműen valami réginek a , helyreállítására". Figyeljük csak meg azon- 
ban, hogy IV. Béla konzervatív programjának ez a műszava hogyan módosul, 
milyen képzetegyüttest foglal össze és zár le az ,és mindazt..." (et cuncta) 
fordulattal: olyan tevékenységi köröket, amelyeknek együttesét ma egy or- 
szág újjáépítésének mondjuk. 

Az ország inkább megkímélt nyugati területein 15 egyelőre ahhoz hasonló 
elsődleges problémákkal kellett megküzdeni, mint Geregye Pálnak keletebb- 
re. Mindenekelőtt itt is a , tolvajokkal és rablókkal". A közigazgatás, közbiz- 
tonság, bíráskodás rendje az elmúlt évben semmivé vált. A tatárok után a 
vákuumbaaz ország különböző részein rablólovagok törtek be, hogyaz éhín- 
séget, nyomort az 1243. évi sáskajárással kiegészítve egész vidékeket az ököl- 
Jog uralma alá vonjanak. A Pozsony környékét pusztító osztrák herceget, II. 
Frigyest, aki különben három határszéli megyét bírt zálogban és Sopron, 
Kőszeg várában is megvetette a lábát, Hontpázmány Kozma és Achilles is- 
pánok szorították vissza még 1242 májusában. A megtorló hadjáratra már 
maga IV. Béla vonult fel 1242 végén. 

Eközben a tatárok visszafordulásának réme szüntelenül a levegőben volt. 

Batu kán népe a Dnyeper és a Volga közt nomadizált, e széles térségben 
alakítva ki a birodalom európai — ,kipcsaki" — részét. Innen hódoltatta az 
orosz fejedelemségeket. Egy seregcsoportja 1243 tavaszán Borku mellett 
szétverte Csernyigovi Mihály kijevi nagyfejedelem fiának, Rosztiszlávnak a 
seregét, aki az év kora nyarán IV. Bélához menekült a , tatárok visszafordulá- 
sának" hírével. A király nagybátyja, Berthold aguilerai patriarcha útján tüstént 
igyekezett felrázni a pápai udvart, IV. Ince ki is hirdette (júl. 21.) a keresztes 
hadat a Birodalomban. A keresztes hadjáratból éppúgy nem lett semmi, mint 
két éve, de szerencsére a tatár felvonulásból sem. A tatár ,rumor" eleinte 
évente megismétlődött. Az 1243. évi rémületből mindenesetre egy haszna 
származott Bélának: Csernyigovi Rosztiszláv Magyarországon maradt, még 
1243-ban feleségül kapta Béla legidősebb leányát, Annát, s az ,orosz úr" — 
ahogy mondták -, nevét Ratiszlóra magyarosítva, idővel Béla kitűnő és tett- 
erős munkatársává vált, főként a déli melléktartományok újjászervezésében. 

Mert a szerteágazó teendők légiójában lehetetlen volt ugyan valami sor- 
rendet felállítani, mindennek a feltétele azonban az volt, hogy sikerül-e kivá- 
lasztani az arisztokrácia soraiból egy olyan munkatársi gárdát, amely az or- 
szágos főméltóságokat viselve, akormányzat kulcspozícióiban híven és ered- 
ményesen hajtja végre a király elhatározásait, egyszersmind azonban garan- 
ciát jelent az arisztokrácia számára Is. 

Ami az arisztokrácia egészét illeti, Bélának természetesen megvolt az a 
szomorú előnye, hogy a történtek a Sajó partján őt ,kigúnyoló? öntelt elbi- 
zakodottsággal szemben az ő aggályoskodását igazolták. Éppen elég veszte- 
ség érte az előkelőket is ahhoz, hogy dölyfük alábbhagyjon, s miután a király 
is más embernek mutatkozott az országba visszatérve, valahol középütt ta- 
lálkozzanak és békét kössenek. Az adományok bőkezű osztogatása már az 
első télen megkezdődött, első helyen természetesen azok számára, akik a Sajó 
mezei csatában és azt követően megállták a helyüket. Esztergom védőinek, 
a spanyol származású lovag testvérpár, Simon és Bertrand ispánoknak a már 
Nyitrán időző király 1243. Január 24-én egyrészt visszaadta a birtokvissza- 
vételi akció során annak idején tőlük elvett II. Endre-féle birtokadományt, 
másrészt egy sor várföldet nyertek adományul. Tévedés lenne úgy képzelni, 
hogy tapintatosan szó sem esett többé az , örökadományok visszavonásának" 
neuralgikus témájáról, sőt a revocatio perpetuitatum nagybirtokosi fülek szá- 
mára oly rossz emlékű terminusa nagyon is sűrűn szerepelaz 1240-50-es évek 
okleveleiben, csakhogy éppen ellenkező előjellel: a visszavonások visszavo- 
nása értelmében. A nagybirtokosok sorra kapták vissza korábbi adománybir- 

tokaikat, amelyeket az 1230-as években a királyi várakhoz és udvari szerve- 
zethez , állítottak vissza? a biztosok. IV. Béla radikálisan szakított birtokpo- 
litikája korábbi illuzionizmusával. Noha az ország erdős-hegyes peremterü- 
letein királyi uradalmak szervezésével éppen ő vetette meg az alapjait több új 
megyének, az ország korai megtelepedésű részein, ahol a nagybirtok már 
amúgy 1s előretört, éppoly szenvtelenül hagyta szétfoszlani a várispánságok 
szervezetét, amilyen céltudatosan egy-két évtizede még restaurálni akarta azt. 
Birtokpolitikájának részleteit később vesszük szemügyre. Nemcsak gesztu- 
sok, nem csupán a tatárjárás előtt a királytól oly idegen kímélet és tapintat 
jellemezte ezt az új politikát, hanem egyfajta mértékletesen kiegyensúlyozott 
súlyviszony megteremtése a király és a nagybirtok közt, oly módon, hogy a 
mérleg azért mégis egy jelentős árnyalattal a királyi hatalom felé billenjen el. 
Ámbár a tapintat látványos gesztusait is képes volt gyakorolni. Az arisztok- 
rácia pedig józanul belátta, hogy vagyoni téren is jobban jár, ha hatalmasko- 
dások helyett a királyhűséget választja. A megelőző és a következő időszakkal 
szemben a nagyjából 1242 és 1262 közé eső két évtized egyedülállóan magas- 
lik ki a kései Árpád-kor történetéből, amikor nemcsak úgy látszott, hogy a 
nagyúri , hatalmaskodás" fogalma már-már kitörlődik a mindennapokbáól, 
hanem ellenzéki arisztokrata csoportosulásoknak, , ellenpártoknak" sincs nyo- 
ma a politikai életben. 

A stabilitás aztán megbomlott, de ez a két évtized elegendő volt ahhoz, 
hogy a meggyötört ország regenerálódjék. S ebben kulcsszerepe volt az em- 
lített másik tényezőnek, a kormányzat személyi köre szerencsés kiválasztá- 
sának az arisztokrácia felső rétegéből. Alig másfél tucatnyi személyből állt az 
az exkluzív csoport, amely a kormányzat legfelsőbb szintjén, mintegy a király 
legbelsőbb munkatársi köre gyanánt az ország újjáépítését irányította. Már 
önmagában az 1s kivétel a feudális állam működési mechanizmusában, hogy 
két évtizeden át törésmentesen az a gárda viselte a főméltóságokat, amelyet 
IV. Béla a tatárok kivonulása után maga köré gyűjtött. Némi utánpótlást csak 
a természetes elhalálozás tett szükségessé. Szó volt már a két , öregről", II. 
Endre egykori híveiről, Kán Lászlóról és Csák Demeterről. A többiek vala- 
mennyien Béla korábbi környezetéből kerültek ki, és többé-kevésbé korban 
is társai voltak. Nem sokkal volt idősebb Türje Dénes, már rövid szlavóniai 
hercegsége idején kormányzatának tagja, aki éppúgy az ifjabb király fegyver- 
társa volt a bolgár, halicsi és osztrák határszéli hadjáratokban (1228, 1229, 
1230), mint Geregye Pál már Klissza ostroma (1224) óta az említett hadjá- 
ratokon át Lánzsér és Borostyánkő visszavételéig (1235—36). Csák Máté az 

átalakulás előtt asztalnhokmester (1235—1242), Lőrinc majdani erdélyi vajda 
pohárnok (1239—1241) volt. Gutkeled Istvánnak viszont nagybátyja, Miklós 
volt a király bizalmas körének tagja, bánja (1239—1241), maga István Kálmán 
herceg szlavóniai udvarából került a tatárjárás idején Béla körébe, hogy ta- 
pasztalatait utóbb ismét majd Szlavónia újjászervezésében kamatoztassa. A 
valamivel ifjabb Rátót Loránd, Pok Móric és Ákos Ernye a Sajó mezei ütkö- 
zetben tűntek fel, ahol egyébként a többiek java része is elszántan küzdött. 
Nagyjában ebbe a korosztályba tartozott még a híres Buzád ispánnak, az ifjú 
Béla 1224 óta belső bizalmasának fia, Hahót Csák és Héder nembeli Kőszegi 
Henrik, aki már a tatárdúlás idején kísérte a királyt dunántúli menekülésében, 
nemkülönben a muhi csatában ugyancsak részt vevő Aba Lőrinc. Utóbbiak 
valamivel később, az 1250-es években jutottak főméltóságokra. Ha e körhöz 
még hozzávesszük az 1243-ban Magyarországra került Csernyigovi Rosz- 
tiszlávot, valamint néhány ifjabb urat, akik a törzsgárda mintegy felének idő- 
közben bekövetkezett halálával az , udvari ifjak?" csoportjából az 1250—60-as 
évek fordulója körül emelkedtek fel: előttünk is áll a kör, amely csaknem 
három évtizeden át Magyarország kormányzatát vitte. 

Egyikük sem állapodott meg túlzottan sokáig egyazon poszton; a király 
még bizalmas híveinek e körében 15 rendszeresen csereberélte a méltóságokat. 
A cserékben azonban bizonyos rendszer mutatkozik. Az ifjabbak többnyire 
az udvari főtisztségekben (lovász-, asztalnok-, pohárnokmester) kezdték, 
onnan emelkedtek az országbírói, tárnokmcesteri vagy báni méltóságra. Ná- 
dorrá kivétel nélkül a volt országbíró vagy bán lett; a volt nádor viszont 
többnyire újra a bánság élére került. Figyelemre méltó az ország nádorának 
és a legsúlyosabb társország, Szlavónia- Horvátország Dalmácia kormány- 
zatának e korrelációja. Mintha a királyi hatalom két súlypontját az uralkodó 
az általa létrehívott Buda és Zágráb hatósugarában jelölte volna ki, amit nem 
egy pénzügyi, kereskedelmi és politikai körülmény fog a továbbiakban alátá- 
masztani. Volt olyan, aki egy évtizednél tovább megállapodott egy-egy mel- 
léktartomány élén, mint Gutkeled István Szlavóniában vagy Rosztiszláv, a 
déli tartományok , hercege". Akadt olyan is, aki valami okból visszavonult 
a felső politikától. Ez azonban kivételnek számított; a többség haláláig viselte 
az épp rá kiosztott főméltóságot. 

Valamennyien régi, nagy nemzetségek sarjai voltak, csakúgy, mint az egy- 
háznagyok többsége. A homo novus fogalmát IV. Béla kormányzata nem 
ismerte. Vérbeli arisztokrata légkör lengte körül a király udvarát, ahol végső 
fokon falvak ezreinek és vagy félszáznyi városnak az újjáépítése, sőt igen sok 

esetben megalapítása, létrehozása, telepítése dőlt el. Ami különös, s a törté- 
neti szituáció sajátosságán túl már Béla emberismeretét és szervezőkészségét 
dicséri, hogy bármennyire zárt volt ez a vezető elit, nem vált (legalábbis az 
1260-as évek előtt) , pártkormánnyá". Nem vált tehát az uralkodó osztálytól 
átmenetileg eltávolodó udvari klikké, de az arisztokrácia egy vagy más cso- 
portját a királyi hatalommal szemben képviselő frakcióvá sem. Csakugyan 
, hű bárók" voltak ők, legalábbis Béla életében, az ,ország oszlopai" (1249) 
és — ahogy Gutkeled Istvánról mondja egy oklevél — , szívünk szerint való 
férfiak" (1248). , Egész nemzetsége — olvashatjuk Hahót Csákról, Türje Dé- 
nesről — mindenkor a királyi korona odaadó hívének mutatkozott, nevezete- 
sen az országban a legédesebb gyümölcsöket, mert a leghűségesebb bárókat 
termette" (1244, 1267). A legemelkedettebb jellemzést a , hű báró" ideáljáról 
egy királyi oklevél Gutkeled István szlavón báni kinevezésekor adta, bizto- 
sítva Trau polgárait, hogy a teljhatalommal kinevezett , szíve szerinti" férfi 
, nem romboló, hanem inkább építő, nem tékozló, hanem gyűjtő lesz, nem 
is pusztító, hanem inkább eredendő hűsége és bölcsessége révén nagyszerű 
megőrző" (1248). 

Szóvirág ide vagy oda, ez a nemzedék valóban nem rombolt, hanem épített. 
Igaz, sgyűjtött" is valóban, s nem csupán az államnak, hanem magának, csa- 
ládjának, utódainak. Történetesen éppen e személyi körből fog majd támadni 
a második vagy harmadik generációban egy Ákos István, egy Kán László vajda 
és trencséni Csák Máté, egy Aba Amadé. Sőt Kőszegi Henrik már nem is 
várt, nem csupán a fiúk vagy unokák számára , gyűjtött", hanem saját szemé- 
lyében tette meg a fordulatot. A századvég félelmes tartományurainak fele 
IV. Béla ,hű báróinak" leszármazottja. S akkor még nem is szóltunk olyan 
elvetélt tartományurakról, mint Geregye Pál lázadó fiai, vagy a királyi hatalom 
olyan hasonlóképpen makacs és féktelen ellenlábasairól, mint a , szív szerint 
való" Gutkeled István alaposan elfajzott fia, Joachim, aki az 1270-es évek 
politikájának egyik legfőbb cselszövője. A tatárjárást követő fél évszázad 
egyebek közt az arisztokrácia három nemzedékének tanulságos története is. 

4. A HADSZERVEZETI REFORM ALAPELVEI 
ÉS SZÉLSŐ PÓLUSAI 


Ha már a felismerés megszületett, hogy az ország tatárjárás előtti , státusá- 
nak" társadalmi és politikai kiegyensúlyozatlansága a hadügyben csúcsoso- 
dott ki, logikus volt, hogy a tanulságokat leszűrő uralkodó a hadszervezet és az 
országvédelem korszerűsítésében találja meg azt az archimédeszi pontot, ahon- 
nan kundulva egész korábbi társadalompolitikáját kifordíthatja sarkaiból. 

Az , állam" és , társadalom" kölcsönösségének kulcsa annyiban a hadi szfé- 
rában rejlett, hogy az előrehaladó vagyoni, szociális és Jogi szelekció a had- 
szervezet medrébe gyűjtötte ama társadalomelemekcet, amelyek legtágabb 
értelemben , politikai" tényezőnek számítottak. A politikai súlyviszonyt je- 
lentős mértékben az határozta meg, hogy a társadalom hadakozó clemei 
(bellatores) milyen megoszlásban és milyen irányban váltják be az őket kötő 
, hűséget". Mert a fidelttas, a politikai viszonylatoknak ez a középkori kulcs- 
fogalma, , mely minden politikai erénynél (virtus politica) előbbre való" — 
mint IV. Béla egy oklevele (1248) kiemeli —, mindig csak a hadakozó elemek- 
hez társul követelményként, sohasem az alattvalók szolgáltató tömegeihez, 
mutatva, hogy a szemlélet a laboratores sokaságát még elvileg sem számította 
bele a politikumba. A , hűség" etikai értékének egyáltalán csak ott volt funk- 
cionális helye, ahol az emberi aktivitás egy magasabb, hadi servitium révén 
hatott ki a politikai viszonylatokra. Az államérdek felismerését e vonatkozás- 
ban már-már modernnek ható fogalmazásban tükrözi a 13. század dereka 
után feltűnő oklevél arenga-típus: , Az állam haszna (xtilitas rei publice) annál 
méltóbb módon gondoskodás tárgya, minél inkább növekszik a kínálkozó és 
természetes utánpótlásból a nemesek és hadakozók (nobzles et bellatores) 
száma." Márpedig a , hadakozók számának növekedése" a valóságban, immár 
több évtized óta, nem csak a királyi hatalom számláján jelentkezett; sőt ott 
inkább feltartóztathatatlan csökkenés mutatkozott, minthogy a várispánsági 
szervezetnek a bomlásával egyre apadt a királyi hadikontingens, miközben a 
hadszervezet súlypontja fokozatosan tolódott át a , társadalomba", annak a 
várszervezettől független szektorába. 

Éppen ez az átalakulás nyitotta meg különös súllyal a hadügy társadalom- 
politikai vetületeit. Viszonylag egyszerűnek látszott a megoldás mindaddig, 
amíg a várbirtokrendszer , visszaállítási" kísérletének szinte automatikus függ- 
vényeként a hadügy rendezése is merő organizatorikus feladatnak tűnt fel. 
Csakhogy miután a restauráció elve csődöt mondott, nyilvánvalóvá vált, hogy 

a hadügy immár sokkal bonyolultabb képlet, semhogy rendeletekkel, bizto- 
sokkal és egyetlen vezérelv köré csoportosítva megreformálható lenne. Par 
excellence társadalmi igények figyelembevétele nélkül a , reorganizáció" már 
lehetetlen volt. A társadalompolitikai aspektus még határozottabb parancso- 
ló erővel nyomult előtérbe, midőn a király a tatárjárásból okulva, egész bir- 
tokpolitikáját megváltoztatva, maga hagyta széttöredezni és összezsugorod- 
ni a régi intézmény birtokállományával együtt a korai Árpádok hadipotenci- 
álját. Alapos körültekintést kívánt, hogyan aknázza ki a társadalom középré- 
tegeiben rejlő hadászati lehetőségeket, ama társadalmi szektorban tehát, 
amely a várszervezet és a nagybirtok közt a vendégtelepesektől és a polgári 
elemtől a , szabad kondíciójú emberek?" még elég heterogén rezervoárján át a 
középrétegek csúcsáig, a királyság , szolgáiig", a servzensekig közvetlenül hoz- 
záférhető volt. 

A társadalompolitikai szempont a haditechnikai követelményen át vagyo- 
ni, birtokpolitikai és jogi szempontok mérlegelését foglalta magába. A teljes 
páncélzat, apparatus militaris igen költséges dolog volt. Maga a páncél e szá- 
zad adatai szerint 10 márka körül mozgott, , minden tartozékával együtt" egy 
hagyatékban (1317) 14 márkára becsülték. A hadimén ára 10-15 márka kö- 
zött alakult. A fegyverzettel, tehát pajzzsal, lándzsával, karddal együtt egyet- 
len páncélos kiállítása minimálisan 30 márka értéket képviselt, felszerelése 
tehát egy 12 ekealja (600 ha) nagyságú jelentős középbirtok teljes évi jöve- 
delmét igényelte! Ahhoz, hogy a hadszervezet korszerűsödésében a közép- 
rétegek is részt vehessenek, vagyoni szintjüket kellett emelni vagy az emel- 
kedést támogatni — adományokkal és jogi kiváltságokkal egyaránt, hiszen e 
kettő egymás nélkül elképzelhetetlen volt. 

A helyzetet még az a körülmény bonyolította, hogy a mongol veszély 
megismétlődésének árnyékában nem volt elégséges kizárólag csak a páncélos 
erők kifejlesztését szorgalmazni. Szükség volt nagy tömegű erőre, amely a 
mongol harcmodorral szemben, még mielőtt közelharcra kerülne sor, nomád 
jellegű, villámgyors hadmozgásokkal, taktikai fogásokkal s a nyilazás művé- 
szetével is megállja a helyét. A reformot szorosan haditechnikai értelemben 
sem lehetett egyetlen vezérelvre felfűzni, éppúgy, ahogy a társadalompolitikai 
követelmények is szerteágaztak. 

Az ország hadi és politikai helyzete továbbra is elsősorban a tatárjárás 
megismétlődésének rémével sürgette a reformot. 1245 tavaszán Péter kijevi 
metropolita rémisztette meg frissen hozott hírével az egész Nyugatot, hogy 
a tatárok újból Európa lerohanására készülődnek. 1245—t6 telén Halics feje- 

delme, Danilo, Batu kán udvarából visszatérve értesítette IV. Bélát a tatárok 
hadi készülődéséről. 1246. szeptember 8-án aztán bekövetkezett az ötödfél 
éve esedékes kánválasztás. Miközben az elhunyt Ögödej legidősebb fiát, 
Güjük kánt a mongol előkelőség nagykánná kiáltotta ki, egyszersmind vagy 
négyezer külföldi jelenlévő jelenlétében meghirdették a Nyugat elleni tizen- 
kilenc éves háborút, mozgósítva minden tíz ember közül a három legvitézeb- 
bet családjával, marháival együtt. A hír már 1246 november—decemberében 
eljutott Magyarországra, onnan a pápai udvarba. IV. Ince válaszlevelében 
(1247. január 4.) a szokásos buzdításokon, az erődítésekre vonatkozó taná- 
csokon kívül újra kilátásba helyezte a keresztes hadat, amiről Béla már jól 
tudta, amit három év múlva a pápával is közölt: , csupán szavak..." 

Úgy látszik, 1246—47 körül tetőzött a , tatárok visszafordulásának? réme, 
miután IV. Béla a tatár veszély látszólagos csitultával első nagyobb nyugati 
hadjáratát megrendezte Frigyes osztrák herceg ellen (1246. június). Tudnunk 
kell, hogy bármilyen reális volt is a tatár veszedelem, Béla hírszerzői révén 
értesült a birodalmat megbénító dinasztikus frakcióharcokról is, amelyek — 
mint utóbb kiderült — Güjük megválasztása után sem ültek el. A nagy európai 
hadjáratra így nem került sor. Ezzel párhuzamosan fordult a király a nyugati 
front felé, hogy aztán 1250 után tíz éven át háborúzzon Ausztriában, főként 
Stájerország birtokáért. Visszatekintve megállapítható, hogy a hadszervezet 
reformja a tatár veszedelemben fogant, de a reform próbája kizárólag a nyu- 
gati hadszíntéren, a Lajtán túl Bécsig és fel Morvaországig következett be. A 
tatár készülődések okoztak még olykor meleg napokat, heteket (1254, 1259, 
1263), Béla királynak azonban Irau erődje óta haláláig nem kellett szembe- 
néznie tatár hadakkal. A tatár vészhírek arra mindenesetre jók voltak, hogy 
a nyugati hadszíntér erőpróbáin túl tartósítsák, az ellanyhulás pillanataiban 
újra meg újra felélesszék a rettenet diabolikus vízióját. A magyarok csakugyan 
, szüntelenül nyakukon érezték a kést" — mint IV. Ince pápa találóan kifejezte 
-, hogy a hadi és védelmi reformok ügyét ne feledjék. 

A hadi reformok sorában a magyar társadalom belső erőitől független na- 
gyobb arányú akcióra mindössze két esetben került sor. Már e kettő is, a maga 
tartalmi és formai szélsőségeiben, világosan rámutat nemcsak a két említett 
haditechnikai pólus tudatos erősítésére, hanem szinte jelképezi is egyben a 
király új módszereinek tág rugalmasságát. 

A kunok 1244 és 1246 dereka között vonultak vissza Magyarországra. A 
visszatelepítést alighanem az 1243. vagy 1245. évi tatár ,rumor?" mozgatta. 
A Kötöny meggyilkolása miatt vérig sértett nép visszacsalogatását alighanem 

biztonsággal írhatjuk Geregye Pál javára, az ,ország reformációja" körül a 
keleti országrészben végzett sokágú tevékenységéhez. A kunok akkoriban 
nem csupán a későbbi Nagy- és Kiskunság területét szállták meg, hanem az 
elpusztult falvak kitágult határai közt nomadizáltak a Duna-Tisza köze alsó 
felén és túla Tiszán, a Körösök és a Maros vidékén, sőt lejjebb, a Temesközben 
Is. A hadi szempont mindeme nagy térségekben párosult a telepítéssel — 
ahogy akkoriban mondták: , népek gyűjtésével? —, még ha ennek az akkori 
Európában már szokatlan nomád formájával is. A visszatelepült néprésznek 
csak fejedelme és előkelői vették fel egy évtized múlva a keresztséget, ők is 
csak formailag; maga a nép nyelvével, életmódjával, tradíciójával, nemzetségi 
szervezetével együtt pogány hitvilágát is megtartotta. Egy immár szokatlan, 
nyájaival, sátrarval ide-oda vonuló pogány nomád atmoszféra éledt újjá az 
ország középső sík vidékein— a keresztény Nyugat nagy megbotránkozására. 
IV. Béla azonban vállalta a szakrilégium vádját is, sőt utóbb keményen oda- 
vágta a pápának, hogy keresztény segítség hiányában , sajna, most pogányok- 
kal vagyunk kénytelen védelmezni országunkat, pogányokkal tiportatjuk le 
az egyház ellenségeit" (1250). Mi több, a megbékélés zálogául már 1246 vége 
felé ünnepélyes ceremónia keretében eljegyeztette hétéves kisfiát, Istvánt a 
kunok , királya? kisleányával, aki utóbb, a budai dominikánus kolostorban 
megkötött házasság alkalmából (1254) elnyervén a keresztséget, az Erzsébet 
nevet kapta. A kun fejedelem valószínűleg az a Szaján (Zeyhan) volt, akit egy 
királyi oklevél a házasságot követő évben , rokonának"? nevez. Az újra meg- 
nyert kunokkal a királyi hatalom nemcsak a nomád harcmodort még kitűnő- 
en ismerő könnyűlovas íjász haderőt nyert, nem csupán egyelőre még külö- 
nös (mert éppen még nem letelepedett) , telepeseket", hanem egyszersmind 
társadalmi-—politikai erőt is, jelentékeny tömeget, amely kizárólag a királyi 
hatalomtól függött. A visszatelepült kun népesség mintegy 40 ezer lélekre 
becsülhető. Szaján halála (1260) után a ,kunok ura? cím István hercegre, majd 
ifjabb királyra szállt, utóbb a mindenkori nádorra. 

A másik szélső variánst a johannita (más néven ispotályos) lovagrenddel 
való megállapodás képviseli (1247. június 2.), amely egy lovagi intézménnyel 
megkötött, kölcsönös feltételeken alapuló, nyugati típusú hűbérszerződés. 
A rend jeruzsálemi házfőnökével való szerződésben IV. Béla e lovagokra bízta 
az egész délkeleti védelmet, ahogy a szerződésben áll: , az ország e legveszé- 
lyesebb része, a Kun- és Bolgárország felé eső vidék védelmét, ahol a tatár- 
dúlás idején is az országba tört az ellenség". Ennek jegyében a lovagrend 
adományul kapta a Szörénységet, a Havasalföldnek az Al-Duna és az Olt 

közé eső részét, két román kenézséggel együtt, és a , Kunországnak" nevezett 
térséget (az Olttól keletre eső havasalföldi és moldvai részeket), másrészt 
adományul nyert Erdély délkeleti sarkában, a Barcaság vidékén 400 ekealja 
(20 000 ha) országrésznyi földet, amit még egyéb szórt adományok egészí- 
tettek ki. IV. Béla eleve nem hagyta kicsúszni a kezéből az eladományozott 
országrészek felségjogát, hanem pontosan körülírt hűbérjogi garanciákkal és 
feltételekkel bástyázta körül az adományt. A jövedelmek felét például az 
egész területen fenntartotta magának, a főbenjáró ügyekben a bíráskodás 
megmaradt a királyi kúria hatáskörében. A lovagrend az adomány fejében 
kötelezte magát, hogy az erdélyi határvidéken kővárakat emel, ellenséges 
támadás ellen állandó jelleggel 100 lovagot tart készenlétben lóval és teljes 
páncélzatban, az adományozott területeket pedig benépesíti. A rend emellett 
kötelezte magát, hogy a nyugati határszélen is öt várban (Pozsony, Moson, 
Sopron, Németújvár, Vasvár) 50 lovagot tart készenlétben, mely létszám tatár 
támadás esetén 60 főre emelendő. 

A nagyszabású és jól átgondolt intézkedés végül is nem váltotta be a hozzá 
fűzött reményeket. A lovagok még 1260 előtt elhagyták a rájuk bízott or- 
szágrészeket. A rend nem tartotta meg szerződés szerinti kötelezettségeit, a 
király tehát ugyancsak szerződésszerűen bonthatta fel a viszonyt, minthogy 
az 1247. évi megállapodás erre nézve 15 tartalmazott szankciót. Mindazonáltal 
az eredménytelenség nem érinti azt a lényeges körülményt, hogy a király a 
tatárjárás utáni években e szerződés bizonysága szerint , tiszta" hűbéri for- 
mák és intézmények meghonosításával kísérletezett a hadügy és védelem 
reformprogramja keretében. 

A két szerződést, a kunokkal és a johannitákkal kötött egyességet időben 
alig fél év választotta el egymástól. Mert hiszen , szerződés"? volt az előbbi is 
a maga módján — csak éppen hatalmas a különbség a formákban. Alig szim- 
bolizálhatja valami jellemzőbben a király tatárjárás utáni politikájának rugal- 
masságát, mint e két aktus kiáltó kontrasztja. A János-lovagokkal megkötött 
vegytisztán nyugati hűbéri jellegű szerződéssel csaknem párhuzamosan a 
király nem habozott részt venni egy merőben ellentétes, mondhatni vegy- 
tisztán keleti nomád jellegű ceremónián. Az említett eljegyzésen, 1246 vége 
felé, tíz kun főember tett esküt , népük szokása szerint" egy karddal kettévá- 
gott kutya tetemére, hogy , a magyarok földjét a király híveiként a tatárokkal 
és más barbár népekkel szemben megvédelmezik..." A mélyen katolikus Béla 
elfogadta a ,nép szokása szerinti" esküt, mert az okleveleiben is kifejezésre 
juttatott , államhaszon" azt kívánta, a keresztény hűségesküt pedig a János- 

lovagoktól, ha ugyanazt szolgálta: a hűség biztosítását. Kiáltóbb végleteket, 
mögöttük tágabb spektrumot a 13. század derekán el sem lehet képzelni, mint 
amit a hadügyi reform e két külső (a magyar társadalom közegétől eredetében 
idegen) és egyszersmind két szélső pólusa jelez. 


5. A REFORM ÉS AZ ARISZTOKRÁCIA 


A két szélső pólus között a reform elsődleges energiaforrásait természetesen 
magában a magyar társadalomban kellett megtalálni, éspedig a lehető legszé- 
lesebb skálán, a csúcstól, az egyházi és világi nagybirtoktól le egészen addig 
a szintig, ahol a bellatores és laboratores határvonala még nem merevedett meg. 
Ha az eddigiek alapján azt várnánk, hogy a király e téren a vezérelvet a hűbé- 
riségben találta meg, várakozásunkban csalódunk. Béla ilyen irányú törekvé- 
sei viszonylag korlátozottak maradtak, s ami fő, eleve nem érintették sem az 
arisztokráciát, sem a formálódó nemességet mint testületet. 

A hűbériség némely előfeltételei embrionális formában megjelentek ugyan 
a 13. század első felében, annak arányában, ahogy a nagybirtok egyre több 
szabad társadalomelemet vonzott magához, ám ezek egyelőre nem hatá- 
rozták meg az uralkodó osztály belső szerkezetét, s nem öltötték fel a 
nyugati értelemben vett sajátos hűbéri formákat. A királyságnak termé- 
szetesen nem volt érdeke a , hűbériséget bevezetni". Ami egy uralkodótól 
elvárható, az nem több, mint hogy a hűbéries fejlődés adott stádiumához 
mérten igyekezzen kiszűrni és hasznosítani a rendszerben magában rejlő 
integratív elemeket. Ilyen elem kétségtelenül a hűbérjognak az a vonása, 
hogy az adomány az ellenszolgáltatás, vagyis a ,hűbéri" kötelezettségek 
szerződésszerű és pontos meghatározását tartalmazza; Jogi műszóval: az 
adomány visszterhes jellege. Pontosan ebben s csakis ebbenálla vegliai grófok 
javára még 1242 tavaszán tett intézkedés , hűbéries? vonása, mely elvben 
modcll lehetett volna a magyar arisztokrácia esetében is. 

A dalmáciai intézkedésnek azonban a magyarországi nagybirtok vonatko- 
zásában nem volt folytatása. IV. Béla tömeges adományainak egyetlen emléke 
sem tartalmaz konkrét kötelezettségeket. Ha mégis kirajzolódik egy sajátsá- 
gos , hűbéries? adományrendszer (amiről alábblesz szó), azt az jellemzi, hogy 
a hagyományos birtokjog megkerülésével kísérelte meg létesíteni a király. 
Különben nagy birtokadományok esetében is — mint például a semptei ispán- 

ság (Nyitra m.) korábbi eladományozásának átruházásakor (1261) - feltétel- 
ként csupán annyit kötött ki a király, hogy az adományos a birtokot nem 
idegenítheti el, egyébként pedig ő és utódai, , miként országunk többi neme- 
sei, köteles hűséggel tartoznak szolgálatokat teljesíteni nekünk és utódaink- 
nak". A nagy adományosok tehát nem váltak , nagyhűbéresekké?". Adomá- 
nyuk jellege és szolgálataik természete elvileg azonos maradt a nemesivel, 
nem vált hűbéri jellegű servitizmmá. A körvonalazatlan , szolgálatok" forrása 
a nagybirtokos urat és kisebb nemestazonos minőséggel a király személyéhez 
és méltóságához (az országhoz, a koronához) fűző , köteles hűség", debita 
fidelitas maradt. A személyes és egymagában hadba szálló egyszerű nemcs 
esetében azonban az ellenszolgáltatás meghatározatlansága kevesebb labili- 
tást jelentett, mint az egyházi vagy világi előkelőnél, aki , fegyveres famíliájá- 
val? tartozott hadba vonulni. Ez az armata familia belső összetételét tekintve 
a század dereka után már egyre inkább csakugyan , hűbéries? formát öltött, 
minthogy egyre több szabad, sőt nemes, urának önkéntesen hűséget fogadó 
magánservienst ölelt fel. 

Hány fegyveres , familiárissal" — a dolog lényegét tekintve már vazallussal 
— volt köteles hadba szállni a báró? A kérdésnek ez a vetülete szabályozatlan 
maradt, tulajdonképpen meghatározatlan és íratlan függvényeként a király és 
a társadalom nagyjai személyes viszonyának. Igaz, hogy a gyakorlatilag , alul- 
ról" érvényesülő hűbéri tendenciák egyelőre nem lazítottak az alattvalói kö- 
teléken. Hogy egy másik eladományozott várispánság példájához forduljunk, 
a locsmándi ispánság (Sopron m.) magánservienssé vált egykori várjobbágyait 
az adomány kötelezte, hogy immár , uruknak tartoznak szolgálni", egyebek 
közt abban is, hogy , méltó fegyverzetben vonulnak vele együtt a király úr 
udvarába és seregébe" — éspedig, mint az oklevélben áll — , valahányszor úgy 
adódik és úgy tetszik (placuerit) a comesnek", tudnullik az ispánság újból 
megerősített magánurának, Aba Lőrincnek (1263). 

Ezen az , úgy tetszik"-en sok fordult meg. Aba Lőrincnek történetesen 
úgy tetszett, mert a király lekötelezett híve, a ,hű bárók" fentebb körvonala- 
zott körének belső tagja volt. S rajta kívül egyelőre, Béla életében, , úgy tet- 
szett" az arisztokrácia Java részének is, ahogy a hadjáratok bizonyítják. A 
csatadöntő elem már a gyakran név szerint is ismert bárók és püspökök 
fegyveres famíliája? volt. Rendszerint ott volt a felvonuló hadban Rátót 
Loránd, Ákos Ernye, Gutkeled István, eleinte Geregye Pál, később Kőszegi 
Henrik, Kemény fia Lőrinc és sokan mások a főméltóságok közül, számos 
megyésispán, a király hű érseke, Türje Fülöp több püspökkel és apáttal, az 

elmaradhatatlan Rosztiszláv orosz, szerb, bolgár, bosnyák csapatokkal. IV. Béla 
életében még a jelek szerint jól működött a ,több adomány — több szolgálat" 
szabályozatlan mechanizmusa. 

Ha magyarázatot keresünk rá, miért nem tett kísérletet Béla a nagy ado- 
mányok hadi ellenszolgáltatásának , hűbéries? szabályozására, alighanem az 
új kormányzati stílust jellemző tapintatban és , balance?-keresésben jelölhet- 
jük meg az okot. Az adományrendszer hűbértes jellegű kötöttségei az előke- 
lőség berzenkedését váltották volna ki, Bélának pedig egyszer s mindenkorra 
elege volt a tatárjárást megelőző , gyűlölet? légköréből. Iudatosan tartózko- 
dott bármitől, ami az arisztokrácia hatalmának intézményes korlátozását je- 
lentette, vagy akárcsak annak látszatát kelthette. 

Miközben , felül", a csúcson a király politikai meggondolásból volt kény- 
telen lemondani a hűbéri elvről, , alul? — a nagybirtok és a középrétegek vi- 
szonylatában — katonai érdekből kényszerült, s nem is habozott elősegíteni 
a hűbéries kapcsolatok kialakulását. A tatárjárás pauperizáló hatása meggyor- 
sította a javait, szolgáit, marháit vesztett (most már többnyire , nemesnek? is 
mondott) szabad kisbirtokosok áramlását az egyházi és világi nagyurak véd- 
nöksége alá, s egy részük ily módon , királyi serviensből? — jó esetben — ma- 
gánservienssé vált. Jó esetben, mert egyre több az olyan nemes, aki , szegény- 
ségtől kényszerítve? (oppressus paupertate) az Aranybullában kimondott 
előjogairól is lemondott, hogy valamely egyház kötött állapotú fegyveres 
, famíliáját" szaporítsa. Mások, szerencsésebbek, a nagybirtokos úr szaba- 
dabb és kötetlenebb serviens vagy familiaris hadába állhattak. Már a század 
dereka után nem ritka az olyan nagybirtokos, mint Kopasz Detre, akinek 
tizenegy serviense volt (1262). A század utolsó harmadában aztán, már István 
stájer hadjáratában (1271) az 50-70-es szám, sőt a , mérhetetlen sokaság" 
(1292) vált jellemzővé. Béla e folyamatot nemcsak nem gátolta, hanem min- 
den esetben megadta az engedélyt a szolgálatba állni kívánóknak, sőt az esz- 
tergomi érsekség kiváltságait megerősítve (1262) mintegy általános és elvi 
érvénnyel deklarálta: , Országunk nemesei pedig alávethetik magukat szol- 
gálatra, egyéb hadakozó nemesek módjára" (ad serviendum... more nobilium 
exercituancium aliorum) . E passzus tekinthető a már néhány évtizede csírázó 
familiaritás — a hűbérviszony magyarországi formája — első jogi szankcioná- 
lásának. 

6. A HADI REFORM TÖRZSE 


Ami a nagybirtok hadszervezetét illeti, a király politikájának vezérelve tehát 
nem annyira a közvetlen beavatkozás volt, mint inkább az, hogy engedte 
kibontakozni a magában a nagybirtokban rejlő belső nehézkedési erőket. 
Mintha csak kínosan ügyelt volna a nagybirtok és a királyi hatalom külön- 
külön érdekszféráinak gondos elkülönítésére. Ami viszont az utóbbit illeti, 
itt annál aktívabbnak és körültekintőbbnek mutatkozott. Éppen ez volt az a 
szociális tartomány, amely csupa ,mozgó", épp most formálódó képletet 
rejtett. 

E tartomány csúcsán a királyi magánfamília, az aula hadakozó csoportja 
társadalmi értelemben tágan heterogén képlet volt. Előkelő nemzetségek sar- 
Jai, ,udvari lovagok?" (aule nostre miles) és ,afjak" (iuvenis aulae) alkothatták 
e kíséret krémjét, ugyanakkor társadalmilag egészen alárendelt elemek, lová- 
szok, kulcsárok, pohárnokok is előbukkannak a familia regis hadakozói kö- 
zött. A szakszerű hadakozás, a modern fegyverzet és a rátermettség játszott 
meghatározó szercpet a família összetételében, mely ennélfogva adott eset- 
ben a társadalmi emelkedés színhelyévé is válhatott. Van eset, hogy a felemel- 
kedés mozzanatait és feltételeit 15 pontosan ismerjük. A király ígéretet tett 
egy Dejter falubeli Miloszt nevű egyszerű pohárnoknak — nyilván az érdekelt 
ajánlkozására —, hogy ha két fia részt vesz az Ottokár elleni hadjáratban, 
mégpedig in armis militaribus (azaz pontosan előírva: páncélban, vassisakkal, 
pajzzsal, lándzsával, íjjal, nyíllal s hadiménen), az egész családot felmenti kon- 
dicionális szolgálatai alól. Minthogy az érintettek eleget tettek a feltételnek, 
a király 1252. június 15-i oklevelében szintén beváltotta ígéretét: mindaddig, 
amíg Miloszt és utódai az előírt módon katonáskodnak, szolgáltatásaiktól 
mentesülve a , királyi harcosok?" (exercituales regiz) közé számítanak. Az in- 
tézkedés páratlanul ritka részletező jellegével éles fényt vet a hadügyi reform 
lényeges kettős oldalára. Míg egyfelől a király a legeltérőbb formákkal kísér- 
letezett, hogy páncélos haderejét növelje, másfelől a legkülönfélébb társada- 
lomelemek igyekeztek, ha módjuk és tehetségük volt, e törekvés elébe sietni, 
hogy saját szociális céljaikat valóra váltsák. 

Hasonlíthatatlanul szerteágazóbb módon és mélyebben eresztette gyöke- 
reit a társadalom mélységeibe a nehézfegyverzetű haderő növelését célzó 
reformnak az a törzse, amely a királyi birtokállomány társadalomelemeiben 
fogant. A nemrég még oly konzervatív hajlamú, csak a régi , visszaállításában" 
gondolkodni képes Béla a királyi birtokállománynak kifejezetten új szekto- 

rait vette számításba. Mindenekelőtt két terrénumra fordította a figyelmét: a 
peremvidékeken körültekintő telepítő politika jegyében és új igazgatási ke- 
retek közt alakuló királyi uradalmakra és a céltudatos módon megindított 
várospolitika jegyében a polgárságra. E két szférában Béla kezét semmi sem 
kötötte meg, szabadon bontakoztathatta ki elgondolásait. 

Az elgondolás lényege nyilván megérlelődött benne már akkor, midőn a 
Tengermellékről hazatérőben Zágráb városát kötelezte megszabott számú 
páncélos kiállítására. Abból indult ki, hogy a kollektív teherviselés elve meg- 
törheti a nagybirtok nem Jogi, hanem vagyoni alapokon nyugvó monopóli- 
umát a nehézfegyverzetű harcászatban, ha a páncélosfelfegyverzési program 
megfelelő körültekintéssel és Jogi intézményi alapok megteremtésével a tár- 
sadalom különféle középrétegeire kiterjed. A városokkal együtt, de azokon 
túl is tekintve, általában a középrétegek minőségi hadipotenciáljának meg- 
nyitása lebegett a hazatérő király szeme előtt, ahogy azt a szepességi hadi 
reform bizonyítja. 

A szepesi , lándzsás nemesség" őseinek jogállása leginkább a várjobbágy- 
ságéhoz hasonlított. Családonként átlagban két ekealja birtokon gazdálkod- 
tak, s e kondicionális földjük fejében személyenként, íjász könnyűlovasként 
tartoztak katonáskodni. A tatárdúlás súlyosan megritkította soraikat. IV. Béla 
1243 kora nyarán (június 7.) mind a hadakozás elvét, mind a jogállást tekintve 
lényeges újítást rendelt el. Az új elv szerint négy-négy családnak kellett kö- 
zösen felszerelnie és hadjárat esetén a királyi seregbe küldenie egy páncélos 
vitézt. Négy család együttesen átlagban nyolc ekealja, azaz kb. 400 hektárnyi 
nagyságú tekintélyes birtokterületen gazdálkodott. Ekkora föld hozama már 
elbírta a páncélos kiállításának eleddig csak a nagybirtok jövedelmeihez sza- 
bott rendkívüli anyagi terhét. Ám aki a kor szóhasználata szerint , nemes 
vitézi fegyverzetben" (in nobilibus armis milttaribus) jelent meg a király se- 
regében, annak társadalmi presztízse 15 megemelkedett, s , nemesi" (páncélos 
lovagi jellegű) hadakozási módja megérdemelte, hogy jogi tekintetben is több 
, szabadságra?" tartson igényt. A katonai aspektus tehát jogi következményt 
vont maga után. A privilégium hangsúlyozza, hogy a szepesiek közvetlenül 
a királyi zászló alatt harcolnak, mentesek a szepesi ispán joghatóságától is, és 
adót is csak akkor fizetnek, ha a király a maga servienseire, a nemesekre adót 
ró ki. E kiváltságok már tulajdonképpen azonosak az Aranybulla kardinális 
pontjaival. Már az 1243. évi kiváltságlevélben nemeseknek nevezték őket 
(nobiles de Scepus) . Nemességük egyelőre ugyan korlátozott és helyi (parti- 
kuláris) maradt, mégis mind életmódjuk, mind kiváltságaik és autonómiájuk, 

mind pedig ,nemes?"-páncélos hadakozási módjuk magasan fölébe emelte 
őket mindenféle kondícionárius rétegnek, kijárt tehát nekik a zobzlis cím. A 
presztízsben osztozott az egész közösség, amelynek része volt e , nemes" 
megjelölésben, s amely már a század második felében újabb és újabb, jórészt 
alacsonyabb kondíciójú, bospes és egyéb elemeket szívott fel magába. A csa- 
ládok száma már 1300 táján száznál többre szaporodott. 

További kísérleti terep bőven kínálkozott, minthogy éppen ÍV. Béla volt 
az, aki egyidejűleg hozzálátott, hogy elődei kezdeményeit jóval tágabb kere- 
tek közt és több szervezési energiával kiteljesítve meghódítsa az agrikultúra, 
a népesedés és megyealakulás számára a hatalmas északi és északkeleti , fekete 
erdőket". A nagyszabású szervezőmunka katonai vonatkozása itt is telepí- 
téssel és birtokosztással kezdődött a király egyik kedvelt tartózkodási helye, 
a turóci vár vidékén, a turóci fennsíkon. Különféle alsóbb szintű társadalmi 
elemek, vendégtelepesek és kondicionális sorból épp hogy emelkedők, egy- 
kori várjobbágyok és szegényebb szabadok kaptak itt is rendszerint két-két 
ekealja nagyságú birtokot. A király 1255. évi intézkedése lényegileg a szepes- 
ségi elvet vezette be itt is, annyi különbséggel, hogy hat-hat család kötelessé- 
gévé tette egy páncélos kiállítását. Nevük itt , jobbágyfiú? volt, a reform után 
azonban már őket is ,nemesnek" kezdik nevezni (nobilis de Turuch, 1256, 
1257 stb.). Nem arról volt szó ugyanis, hogy hat családfő közül egy páncélos 
vitézként kiemelkedett, a többi meg otthon a földet túrta. A katonai szolgá- 
latot egy ilyen hatos csoport váltakozva (spiraliter) teljesítette (1255). Ily 
módon végül is minden , jobbágyfiúra" rákerülhetett a sor, hogy , nemes" 
fegyverzetben jelenjék meg a királyi zászló alatt. Az intézmény azonos elvek 
szerint gyökerezett meg aztán, csupán alig évtizedes fáziseltolódással Lip- 
tóban. Egyéb új uradalmakban, formálódó megyékben (Sárosban, Beregben, 
Ugocsában stb.) is megindult ilyen jellegű szervezés, ott azonban az intéz- 
mény végül is nem fejlődött ki ilyen pregnáns módon. 

Ugyanaz a kollektív katonaállítási elv, amely a király uradalomszervező és 
telepítő politikájának részeként egy kisbirtokos, nemesi jellegű réteget ho- 
zott létre, természetesen érvényesült a másik területen is, ahol tulajdonkép- 
pen fogant: a megerősödő és kiváltságokkal körülbástyázott városokban. 
Ahogy Zágrábnak, Pestnek 15 majd az új Budavárának—tíz páncélost (1244), 
Nyitrának tizenkettőt (1248) kellett kiállítania. Körmend privilégiuma 
(1244) pontosan meg is határozza, hogy mi legyen a felszerelés kvótája. Ti- 
zenöt család, illetőleg telek (mansio) tartozott itt egy páncélost küldeni lán- 
dzsával, sisakkal, pajzzsal, páncélzattal ,és egyéb páncéloshoz szükséges fel- 


39 


szereléssel", minden vitézhez még egy tartalék lóval i5. Hasonló lehetett a 
feltétel általában a városi polgári környezetben. 

A teherviselés elve, sőt mennyiségi bázisa is minden tekintetben közös 
nevezőre hozzaa páncélosfelfegyverzés e kétféle szociális ágát. Tizenöt városi 
telek együttesen, úgy látszik, nagyjából akkora jövedelmet hozott, mint a 
Szepességben négy kisbirtokos földje összesen. A teherviselés arányai mintha 
meg is adnák azt a gazdasági—vagyoni normát, amely a kor becslése szerint 
a páncélos hadviselés alsó limitje volt, hiszen a mérce 8—12 ekealja, kereken 
400-600 hektár között mozgott. E földnagyság pedig már tekintélyes közép- 
birtokot jelent. A hadi reform ez ágának lényege tehát, hogy megtörve a 
nagybirtok korábban szinte kizárólagos részvételét a páncélos haditechniká- 
ban, a kisbirtokos és polgári elemet is intézményesen bevonta a hadi mester- 
ség e legmagasabb régiójába, miközben szoros összefüggést teremtett kol- 
lektív kiváltságok és hadakozás között. Nem kevésbé lényeges közös célzata 
e reformnak, hogy általa a királyság az arisztokráciától független saját, kor- 
szerű haderőt nyert, anélkül, hogy bárhol megsértette volna a nagybirtok 
érdekszféráit. E célzatot fejezi ki világosan és pontosan a körmendi prrvilé- 
gium, leszögezve, hogy a kiállított páncélos , egyetlen bárónk kíséretéhez sem 
csatlakozva, egyedül a mi zászlónk alatt lovagol, és rendelésünk szerint oda 
vonul, ahova parancsoljuk, s azt teszi, amit akarunk". 

A királyi zászló alattazonban mások is vonultak, sőt a had törzsét és zömét 
hagyományosan éppen a szabad kis- és középbirtokos réteg, a , király szol- 
gáinak" csoportja alkotta. E réteghez épp ez idő tájt kezd hozzátapadni a 
, nemes" cím. Előbb csak , nemes szolgánk"-féle jelzős formában (nobzlis 
serviens noster, 1244), de egy évtized múlva már a két szó közé egyre gyak- 
rabban iktatott , vagy" kötőszó jelzi (nobzlis seu servtens, 1257), hogy a szem- 
léletben a két fogalom hamarosan szinonimmá vált. Az átbillenés már az 
1250-es években bekövetkezett. Meggyőző hipotézis szerint éppen IV. Béla 
hadszervezeti reformja tükröződik e névcsere hátterében. Eszerint a király 
megkísérelte a maga , szolgáit" is páncélos lovagokká tenni; ezzel magyaráz- 
ható az ez idő tájt ,nehéz fegyverzetű, páncélos lovag? jelentésárnyalatot 15 
tartalmazó nobilis megjelölés átvitele az egész rétegre. Valójában persze több- 
ről, mint ösztönzésről, buzdításról, a presztízs propagandisztikus emeléséről 
aligha lehetett szó. Mivel kényszeríthette volna a király e formálódó nemes- 
séget? Egyedül az adományrendszer és birtokjog megváltoztatásával, annak 
feltételessé — , hűbériessé" — alakításával. Intézményi megoldásra, mint az 
előző esetekben, nem volt mód, mert a nemesi (serviensi) birtokjog már 

kialakult, annak pedig sarkpontja volt, hogy sem az örökölt, sem az adomány-, 
sema szerzett birtok nem kondicionális; a szolgálat, servitium nema birtokot, 
hanem a személyt terhelte. Vagy megpróbálta volna megváltoztatni Béla a 
nemesi adományrendszert? Ennek a leghalványabb nyoma sem fedezhető fel, 
de nem is illett volna bele egész tatárjárás utáni politikájába, éspedig lényegileg 
ugyanazon okokból, amiért az arisztokrácia irányában sem kísérletezett az 
adomány feltételekhez kötésével. A valószínű és elképzelhető szituációt alig- 
hanem egy hamis oklevél fogalmazása világítja meg. Az oklevélhamisítás köz- 
tudomásúan olykor terminológiailag többet árul el éppen a hamisítás korának 
jellegzetességeiből, mint akárhány hiteles oklevél. Egy 1186. évi dátumot 
viselő, de a 13. század közepe után gyártott oklevél szerint vita támadt bizo- 
nyos Pozsony megyei emberek és az esztergomi érsek között. Az érsek állí- 
totta, hogy az előbbick egyházi jobbágyok; , ezek azonban — szól a szöveg — 
kijelentették, hogy ők szabadok és páncélos fegyverzetben lovagolnak a ki- 
rály úr seregében, amiként illik (iamguam decet) a nemes serviensekhez..." A 
király olyan légkört teremtett tehát, olyan személyes erkölcsi nyomást gya- 
korolt, hogy az 1250—60-as években kialakult az oklevélhamisító által akarat- 
lanul elárult presztízs, s nyomában egyfajta közhangulat: , illett" egy nemes 
serviensnek páncélban megjelenni a királyi zászló alatt. 

Ezzel egyidejűleg a király a tatárjárást követő években egy újfajta, a hagyo- 
mányos nemesitől eltérő s kifejezetten a páncélos haderő növelését célzó 
adományrendszer meghonosításával is kísérletezett. A tatárjárás után egy 
bizonyos Pap faluból való Ecs nevű ember (várjobbágy vagy serviens lehetett) 
korábbi adományát a király egy hasonló értékű birtokra cserélte ki Szinye 
mellett (Sáros m.), a korábbi feltétellel, hogy tudniillik a föld fejében (pretextu 
terre) ,vitézi (páncélos) fegyverzetben?" tartozik a királyi seregbe vonulni. 
Ugyancsak ez idő tájt (1247) és ugyanezen a tájon, Szinye mellett a Sárosd 
faluból való Walter fia Pál kapta adományba egy magvaszakadt birtokos föld- 
jét, azzal a feltétellel, hogy úgy köteles megjelenni a királyi seregben, mint a 
többi királyi prediális (cetert nostri predtales). Ugyanebben az évben a szom- 
szédos Zemplén megyében a Nagyolasziból való — nyilván bospes — Egyed két 
tagban összesen tíz ekcalja földet kapott oly feltétellel (talz conditione) , hogy 
a többi prediális módjára (szcul alii nostri predtales) szolgál. Egy évre rá (1248) 
a Szepességben Perény szepesi vendégtelepes egy birtokot vásárolt, s a vételt 
a király azzal a feltétellel hagyta jóvá, hogy , jóllehet más kondíciójú, mint a 
vidéken birtokszomszédai, királyi serviensek, mégis a föld fejében (pretextu 
terre) fegyverrel tartozik szolgálni", ahogy már az eladó tette, e feltétel pedig 

azokra is átszáll, akiknek esetleg a birtokot szabad rendelkezése folytán a 
jövőben átengedi. 

E mind időben, mind térben közeli, egymást kiegészítő és magyarázó ada- 
tok mögött egy meghatározott intézmény körvonalai bontakoznak ki, amely- 
nek részeseit , királyi prediálisoknak" nevezték. Maga az elnevezés Szlavóniá- 
ból ered, az intézmény 1242 előtt Magyarországon ismeretlen. De ahogy a 
tatárjárást közvetlenül követő években itt megjelenik, már csak nevében, ille- 
tőleg ama döntő mozzanat révén függ össze a sejthetően szlavóniai előképpel, 
hogy az adomány feltételhez (conditio) van kötve, vagyis a hadakozás az ado- 
mányföld ellenében (rattone, pretextu terre) követeltetik meg. Csak az ado- 
mány jellege , prediális", a birtok és ahadakozási kötelezettség kapcsolata nem 
érinti az adományos Jogi-társadalmi helyzetét. Vendégtelepesek (hospesek) 
éppúgy részesülhettek ilyen adományban, mint nemcsck. Ezt a következő 
évtized 15 mutatja. A Dém nemzetség tagjai már talán 1242—43 táján (, mindjárt 
a tatárok kivonulása után") adományul kapták a Tisza melletti, lakosaitól el- 
hagyott Bő nevű földet. A király az adományt megerősítve (1257) megismé- 
telte, hogy e föld fejében (ratione eiusdem terre), ,ahányan csak vannak", a 
királyi seregbe tartoznak vonulni. Mint véletlenül tudjuk, 21 férfitagot számlált 
a nemzetség, és utóbb (1279) nemesekként szerepelnek. De részesülhettek 
jómódú középbirtokos nemesek is ilyen adományban, mint például Mátyás 
mester szepesi prépost testvére, a Hermán nembeli Andronicus, aki Abaúj 
megyében kapta meg az elpusztult Golop földet, már kifejezetten olyan felté- 
tellel, hogy ő és e földet öröklő utódai két páncélossal jelenjenek meg a királyi 
seregben (1258). 

Ha a hadi reform eme különösen érdekes ágának az eredetét keressük, 
ugyanarra az eredményre jutunk, mint a polgári hadikontingens és egyáltalán 
a meghatározott arány szerinti páncéloskiállítási elv genezisét illetően. A ki- 
rályi prediálisok intézményében egy nagyszabású terv körvonalai kezdtek 
kirajzolódni. A király a hagyományos adományrendszer mellé egy immár 
határozottan hűbéries jellegű, meghatározott hadkötelezettséggel terhelt 
adományformát igyekezett megvalósítani. Az adománybirtok itt megszaba- 
dult a nemesi birtokjog hagyományos jellegétől, de ez nem érintette az ado- 
mányozás megszokott társadalmi-jogi státusát, hanem a feltétel szabad és 
mintegy szerződéses jelleggel kizárólag a kikötött hadi szolgálatra korláto- 
zódott. Nemes és vendégtelepes (s sejthetően egyéb elem is) egyaránt része- 
sülhetett ilyen adományban. Az ismert esetek kifejezetten a páncélosfelfegy- 
verzési programba kapcsolódnak. Erre mutat az egyetlen ismert birtoknagy- 

ság is, a zempléni adományban: tíz ekealja (500 ha), azaz tekintélyes közép- 
birtok. Az a körülmény, hogy különféle területeken bukkan elő az intézmény 
(Nyitra, Abaúj, Sáros, Szepes, Zemplén, Heves, Gömör, Vas megye), meg- 
engedi a feltételezést, hogy a király országos jellegűnek szánta: megkísérelte 
a ,hűbéries" elvet — az arisztokráciát és a nemességet mint rendet kikerülve 
— a középrétegekhez, azok vállalkozó elemeihez férkőzve a do ut des alapon 
a felfegyverkezés szolgálatába állítani. Annyi bizonyos, hogy e kísérletét 
mindjárt hazatérte után elkezdte. Azt már csak sejthetjük, hogy valamikor az 
1250—60-as évek fordulóján hagyott fel vele. Mindenesetre az 1260-as évekből 
ilyen természetű intézkedésről már nem tudunk, az intézmény elhalt. Az 
okok keresését hagyjuk későbbre. 

Ami most már IV. Béla egész hadszervezeti reformelképzelését illeti, annak 
legfőbb mércéje nem is a hadszervezeti , sikerben" rejlik. Bizonyos értelem- 
ben paradox volt már maga az alaphelyzet is. Egy olyan uralkodót kénysze- 
rített a történelem, hogy társadalmi reformjai jelentős részét különféle irá- 
nyokban a hadügy vezérfonalát kézben tartva gombolyítsa le, aki az Árpád- 
házi uralkodók sorában kivételes antitalentum volt a csatamezőn. De ez az 
ügyetlen és tétova hadvezér, ez a rossz katona ugyanakkor az Árpád-dinasztia 
legnagyobb szervező tehetsége és a legnagyobb realista volt Szent István után. 
Ha a történelem rákényszerítette, hogy a társadalom , politikai" szféráihoz a 
hadügy parancsoló, aktuális szükségletei felől férkőzzön hozzá, akkor onnan 
indult ki. Intézkedései nem egy részletben kudarcot vallottak vagy félbema- 
radtak. Háborúi nem sikerültek. Évtizedes makacs hadakozása Stájerország 
birtokáért annyi eredményt hozott, hogy sikerült helyreállítani a status guót, 
ahonnan elindult; a fiával való háborúban vereséget szenvedett. És mégis, a 
hadszervezeti reform , megmozgatta? a társadalom számba jövő rétegét, pon- 
tosabban mindenütt immanens mozgástendenciákat segített elő, a bárók és 
az egyházak hatalmi körében érlelődő belső, hűbéri jellegű nehézkedési erők- 
től a nemesség rendi jellegű szervezkedésén, a városi polgárság autonóm tö- 
rekvésein át különféle köztes, sőt alacsonyrendű társadalomelemek emelke- 
dési igényeiig. Ebben állt a hadi reform társadalompolitikai vetülete. 

7. A VÁRÉPÍTÉSI PROGRAM 


A hadszervezet és a védelem reformja, azonos tőről fakadván, természetesen 
egymással karöltve bontakozott ki a tatárjárás utáni években. A tanulság ön- 
ként adódott a katasztrófából: várakat, minél többet, korszerű kővárakat 
kellett emelni stratégiailag fontos és alkalmas helyeken. Annál nehezebb volt 
a megvalósítás. A várépítés a páncélosfelfegyverzésnél is sokszorosan költsé- 
gesebb dolog volt. Abban is összefügg tehát a kétféle reform, hogy a terheket 
meg kellett osztani a királyi hatalom és a társadalom között. Következéskép- 
pen a várépítési program is messzeható társadalmi és politikai következmé- 
nyekkel járt, még ha ezek sokkal pregnánsabban összpontosultak is egyetlen 
alapvető viszonylatra: királyság és arisztokrácia súlyviszonyára. 

Téves az az elterjedt nézet, hogy Magyarországon a tatárjárás előtt egyál- 
talán nem akadt volna kővár. Szó esett már jó néhány erősségről, amely ellen- 
állt a tatárok hajítógépeinek és ostromának. Ezek jórészt korszerűsített ré- 
gebbi ispáni várak, erődített városi települések vagy monostorok voltak 
ugyan, de már az országnagyoknak a pápához küldött levelében (1242. feb- 
ruár 2.) előszámlált tizenhét castrum között, amelyek a Dunántúl elözönlése 
utánis tartották magukat, akad három nyugati típusú, habár még valószínűleg 
elég szerény kővár (Németújvár, Léka, Fülek). E kezdetek és előzmények 
azonban számra is, minőségre is szerények voltak, védelmi rendszert nem 
alkottak, és keveset módosítottak a tatárdúlás eredményén. IV. Bélára épp az 
a feladat várt — mint oly sok vonatkozásban -—, hogy a sporadikus előzmé- 
nyekből átfogó rendszert teremtsen, épphogy csírázó folyamatokat segítsen 
kiteljesíteni. 

Csaknem két évtized távlatából maga IV. Béla foglalta össze egy oklevelé- 
ben akkor már számottevő eredményeket felmutató várépítési programjának 
alapelveit: , Hajdan, miután országunkat a tatárok kegyetlensége elnépteleníi- 
tette... összehívtuk országunk báróinak tanácsát, és elrendeltük, hogy a ko- 
ronánk alá tartozó egész területen, arra alkalmas helyeken, erődítmények 
létesüljenek, várak (munittones, castra) épüljenek, ahol a nép meghúzhatja 
magát, ha veszedelem fenyeget. Hogy pedig ez az üdvös gondoskodás minél 
alkalmasabb módon végrehajtassék, a következő rendelkezéssel éltünk: ha 
bárki magánszemély fekvésénél fogva erősségre alkalmas helyet birtokol, az 
csere vagy egyéb jogcímen valamely embersokaságnak (multitudo bominum) 
juttatandó erődítés céljából; ha pedig ilyen hely a királyi hatalom birtokában 
van, az hasonlóképpen magánszemélyek vagy egyházak avagy főpapok hasz- 

nálatába adassék, hogy ily módon, e szabályozást alkalmazva az erősségre 
alkalmas helyek mindig azoknak jussanak, akik gondoskodása révén az épít- 
mények sokaknak menedékül szolgálhatnak..." (1260). 

Érdekes, hogy az egykori rendelkezést (moderamen) ismertető szöveg- 
rész, kizökkenve az elbeszélő modorbáól, jelen időben áll. Mintha az oklevél 
csakugyan egy egykori, királyi tanácsban fogalmazott szabályzatot recitálna, 
hajdani elveket és elgondolásokat, amelyek aztán nem egészen az eredcti 
elképzelések szerint valósultak meg. Mert igaz ugyan, hogy különféle cserék, 
megváltások révén az alapelv lényege érvényesült, hogy a várépítésre alkalmas 
helyek olyanoknak jussanak, akik az építkezésre képesek voltak, de ezek közt 
egyrészt kisebb-nagyobb közösségek, , embersokaságok? csak elvétve s elv- 
szerűen inkább csak kezdetben játszottak szerepet, másrészt az egyházna- 
gyok sem igen jeleskedtek, annál inkább az arisztokrácia világi része; végül 
pedig asummázatban a király túlzott szerénységgel hallgatja el saját szerepét. 

IV. Béla kétségtelenül jó példával járt elöl amegpezsdülő építtető tevékeny- 
ségben. Már az 1250-es évtizedben állt a nyugati határon Kőszeg (kezdetben 
királyi vár), fő állagában megvolt már Béla akkori két székhelye, Zólyom és 
Turóc vára, a pilisi erdőségben épülőfélben volt a Dunára meredeken leeresz- 
kedő szikla alsó teraszán Visegrád hatszögű lakótornya, a sárosi határon új- 
jáépült Toboly vára. Több régebbi ispáni vár korszerűsítése is befejeződött 
vagy folyamatban volt. Pozsonyban már készen lehetett az a nagyméretű, 20 
méternél nagyobb oldalhosszú, négyszögű lakótorony a közelében épült vé- 
dőtoronnyal és falakkal, amelynek alapjait a jelenlegi várudvar nyugati részén 
nemrég tárták fel. Hasonló korszerűsítésekre lehet gondolnunk közel tucat- 
nyi királyi ispánsági székhelyen. A zólyomi uradalom és környéke királyi 
építkezésein dolgozó építőműhely határozott nyoma, hogy Berthold mester 
zólyomi királyi kőfaragó , váraink építkezésén való munkálkodása" érdemei- 
ért nyert birtokadományt (1255). 

Kétségtelen, hogy a király kezdetben érvényesíteni igyekezett az imént 
idézett narratióban említett elvet is, hogy minél több közösség, , sokaság" 
(multitudo bominum) kapcsolódjék be a programba. Ilyenfajta közösségnek 
fogható fel egy-egy várjobbágyi vagy , nemes servicnsi?" nemzetség is. Csak- 
hogy a szelekciós elv itt sokkal kérlelhetetlenebbül érvényesült, mint akár a 
páncélosfelfegyverkezés terén. Az egyik szepességi várföldön például a király 
Marcellvára építését a ,megyebeliekre? (valószínűleg várjobbágyokra vagy 
lándzsásokra) bízta. Ám már 1250 előtt az építkezés félbemaradt, egyetlen 
megyebeli (provincialis) sem vállalkozott rá, azzal védekeztek, hogy , nem 

képesek a vár építésének megfelelni és terheit viselni". Erre a király a földet, 
a félig kész várat két faluval együtt a szepesi prépostnak adta. Az eset mintha 
rá is mutatna, mi volt a várépítés , ára", a szükséges alsó anyagi limit: legalább 
két falu jövedelme. Legalább, mert amidőn egy kővár időben legközelebb eső, 
pénzben kifejezett értékére bukkanunk, az erdélyi Kárpátokban fekvő, Men- 
tőnek nevezett vár horribilisen magas, 2000 márkányi összege (1333) nyújt 
némi támpontot, mekkora befektetést igényelt egy ilyen építkezés. Nem 
váltotta be a reményt Bélának az áz intézkedése sem, hogy egy gömöri, Sőreg 
falusi várjobbágy nemzetséget a nemességbe emelve, őket egyszersmind vár- 
urakká tegye (1245). A szomszédos Borsodban Dédeskő várát ugyancsak egy 
várjobbágy nemzetség kezdte el építeni a tatárok kivonulása után, de a költ- 
ségeket nem bírták. Előbb csak harmadát adták el a tehetős Miskolc nem 
tagjainak (1247), majd alig évtized múlva már Ákos nembeli Ernye birtokában 
találjuk a várhegyet, rajta az immár felépült várral (1254). A hírneves Ákos Ernye 
bán, a király egyik bizalmasa és , hű bárója" kezén aztán nemcsak szilárdan meg- 
maradt a vár, hanem körülötte néhány évtized folyamán több mint harminc 
faluból álló uradalom kovácsolódott össze. A Vas megyei királyi serviens Csém 
nemzetség a Pinka patak mellett fekvő, Óvár nevű régi földerődítményt kapta 
adományba azzal a kikötéssel, hogy a nemzetség ott várat emel, s öt fő közülük 
állandóan a várban fog tartózkodni, öten pedig szükség esetén az ellenséget 
fogják ki-kitörve rettegtetni (1244). Ám semmi nyoma sincs, hogy e vidéken 
valóban megépült volna a vár. Más esetekben is hasonló sorsra jutottak a kisbir- 
tokosok kezdeti erőfeszítései. Az 1250-es években maga a király ejtette elatervet, 
hogy az alakuló köznemességet be próbálja vonni a várépítési programba. 
Egy-egy város közössége már sokkal nagyobb , sokaságot", multitudót al- 
kotott, együttes vagyoni ereje 15 jóval számottevőbb volt, mint külön-külön 
a kis- vagy akár középbirtokos nemzetségeké. De még e társadalmi miliőben 
is csak a legjelentősebb településeket övezte korszerű erődítmény, csak kivé- 
teles esetben számítottak , várnak". Budavára, IV. Béla király személyes alko- 
tása, ahol a Várhegyet övező castrum magával a várossal volt azonos, magasan 
kiemelkedik a sorból. Egyébként a városok többnyire még csak abban a régi 
értelemben voltak , váras helyek" (amiben a képzet maga fogant), hogy a 
település kapcsolatban volt egy-egy várral. Fehérvár esetében a királynak s1- 
került betelepíteni a polgárságot a falakkal övezett castrumba (1249), Eszter- 
gomnál kísérlete már megtört a városúr és a polgárság antagonizmusán 
(1256). Sopron fekvése is kivételes volt, minthogy itt a korai várispáni köz- 
pont, majd városi terület a római Scarbantia városfalainak maradványaira 

épült, amit gerendavázas agyag , vörös sánccal", a 13. század dereka után már 
a kőfal magasításával is, főként pedig tornyokkal erősítettek meg. A fal nagyobb 
arányú kiépítése később (1297), az igazán korszerű erődítményrendszer még 

később (1330-44 között) következett be. A városok anyagi erejéből többnyire 
nem futotta még e korban komoly erődítményekre. Az esztergomi királyi várost 
árok és szerény sánc övezte. Pozsonyban is főként lakótornyok szolgálták a 
védelmet, csak a következő század elején (1311) értesülünk a városfal építéséről. 
A városiasodás egyelőre még csak a kezdeti lépéseket tette mega későközépkon 
civitas fallal kerítettsége, erődített jellege felé, s csakis ott, ahol a királyi hatalom 
valami okból különös figyelemmel felkarolta az erődítés ügyét. 

A várépítési programban végül is, az 1250-60-as évek nagy fellendülése 
idején, a királynak egyetlen számottevő partnere maradt: a nagybirtok. S ott 
sem elsősorban az egyház. Egyetlen püspök sincs IV. Béla idején a várépítők 
között. Úgy látszik, ők megelégedtek azzal, hogy székhelyük egyébként is 
megerősített helyen — általában régi ispáni központokban - volt. Egyedül a 
király második esztergomi érseke, Türje Fülöp építette fel Szlavóniában Med- 
vevárat (1248—62 között). Annál inkább igyekeztek a bárók, közülük is azok, 
akik , elég hatalmasak és gazdagok" voltak a feladathoz. Várúrnak egyelőre 
azt tekintették, akinek valamelyik birtokán volt egy vára; akinek kettő vagy 
három volt, már kiemelkedő hatalmasságnak számított. Ilyen volt a Dunán- 
túlon a Hahót nemzetség, amelynek Arnold-ága Pölöske és Sztrigó (Zala m.), 
valamint Purbach (Sopron m.) várát építtette, Hahót-ága Alsólendvát (Zala 
m.), IV. Béla tárnokmestere és bánja, Hahót Csák pedig Csáktornyát. Héder 
nembeli Kőszegi Henrik versengett velük e tájon, felépítve Szentvid és 
Szalónak várát (Vas m.), s még 1270 előtt megszerezte a királytól Borostyán- 
kőt és Kőszeget. Három-négy vár egy megyében: máris kivételes hatalmat 
jelentett. Az ország keleti felében egyedül Geregye Pál teljesített hasonlót, 
alól Bihar megyében három várat építtetett fel. Rajtuk kívül számos előkelő 
nemzetség, az Abák, Ákosok, Borsák, Hontpázmányok, Kacsicsok stb. egy- 
egy ága, illetőleg kiemelkedő tagja található az első várépítők között, de 1270 
előtt igazolhatóan vagy nagy valószínűséggel még csak egy-egy várral. A király 
belső munkatársainak tucatnyi csoportja ugyancsak kitett magáért a program 
megvalósításában. Hiszen már az eddig említettek közül is idetartozik Hahót 
Arnold és a haláláig főméltóságokat viselő Hahót Csák, a tiszántúli részek 
,reformátora", Geregye Pál és a náluk valamivel ifjabb Kőszegi Henrik is, 
nemkülönben Türje Fülöp érsek. A ,hű bárók" nagyobbik fele várúr volt, 
méghozzá a várurak krémjéből. 

A várépítő arisztokrata szeme előtt azonban már nemcsak az országvé- 
delem magasztos feladata lebegett, hanem egy új életforma csillant meg előt- 
te, amelynek fókuszában újszerű — bár egyelőre elég komor - lakóhelye állt, 
keretét pedig egy ugyancsak újszerű képződmény alkotta: a vár , tartozékar". 
Vár és uradalom eleve összetartozott. Ilyesmi még fél évszázada ismeretlen 
volt. Az új látható formához, a várhoz az egész struktúra mélyreható válto- 
zása ís hozzátartozott: jobbágyháztartások, falvak csoportja, ahol a paraszt- 
nép immár a maga szántóföldi külsőségein, saját munkaeszközervel dolgozva 
a késő középkori értelemben úrbéri kötelezettségekkel tartozott, s azokat 
befuvarozta a földesúr állandó lakóhelyére. A várhoz sok minden hozzátar- 
tozott tehát: agrárátalakulás, jobbágytelek, a falu új települési formája — ame- 
lyekről később bőven lesz szó. A vár egyfelől a védelmi reformban, másfelől 
az agrárstruktúra gyökeres átalakulásában fogant. Ez tette lehetővé a királyi 
adománypolitikától és a birtokszerzés most megnyíló új módozataitól támo- 
gatva a falvak rendszerének, a , tartozékoknak" —az uradalmaknak —tervszerű 
és céltudatos kialakítását, hogy megjelenjék az érett feudalizmus vizuális kép- 
lete is: a magaslaton, a szirten a vár, lábánál meglapulva egy-két házsor, a 
, tartozék"? falu, s odébb minél több ilyen falu még. Ami aztán visszahatott: 
a vár a nagybirtok hatalmának és presztízsének, az arisztokrata új életformá- 
jának kőbe formált jelképe lett. Több évtizedes folyamat ez, amely azonban 
rohamos dinamikával bontakozott ki, hogy a század utolsó évtizedére már 
kiérlelten álljon előttünk. Hogyan is szólt IV. Béla formulája hű báróiról? 
, Építők"? és ,gyűjtők" voltak ők. A várépítés és a király politikája mindenben 
elősegítette ezt a gyűjtőkedvet. Sőt az építés már nem is mindig szolgálta 
feltétlenül az eredeti királyi szándékot, a védelmi-stratégiai szempontot. Szá- 
mos olyan magánvár épült, amelyek fontos útvonalaktól, völgyektől, várható 
ellenséges behatolási pontoktól távol, már egyedül és kizárólag egyetlen 
funkciót láttak el: uradalmi központok voltak. Az 1260-as években épített, 
forrásszerűen ismert földesúri váraknak csak feléről állítható, hogy valaminő 
stratégiai jelentőségük volt. A királyi politika zsilipet nyitott egy folyamat- 
nak, amely aztán öntörvényei szerint hömpölygött tova. 

IV. Béla életében azért megvolt még a medret többé-kevésbé szabályozó 
gátrendszer. Ez nem szorítkozott arra, hogy a várépítés eleve királyi enge- 
délyhez volt kötve, s a király gyakran maga jelölte ki a helyet, főleg eleinte. 
Tekintélyes báró nyilván egyébként is megkapta az engedélyt. A szabályozó 
és korrigáló tényező sokkal inkább a király építtető tevékenységében, magá- 
ban a királyi várak rendszerében és mennyiségében rejlett. Az 1260-as évek- 

ben a király kezén maximálisan 33, de ha a bizonytalanságokat leszámítjuk, leg- 
alább 26 új és 11 átalakított korábbi ispáni vár, azaz összesen 37 erősség volt. 

Hogy mekkora volt az ország várállománya 1270 előtt, kétségtelen bizo- 
nyossággal talán sohasem fogjuk tudni megállapítani. A várak egy része csak 
1270 után bukkan elő első ízben az írott forrásokban. Ám ahogy tartózkod- 
nunk kell egyfelől attól a véglettől, amely a század vége felé említett szinte 
valamennyi várat a tatárjárást követő két-három évtized produktumának véli, 
ugyanígy attól a másik véglettől is, hogy csak az 1270 előtt pozitíve említett 
castrumokat soroljuk ide. Azok a várak, amelyeknek a léte például első ízben 
az 1271. évi háború során tűnik szemünk elé, vagy az 1270-es években már 
birtokosztályok tárgyai, avagy egyéb módon igazolódik kiépítettségük, nagy- 
fokú biztonsággal sorolhatók a Béla korában épültek közé. Ily módon, a 
korszerűsített korábbi ispáni várakat is figyelembe véve összesen 89 olyan 
erősség megléte igazolható vagy valószínűsíthető 1270 körül, amely a kor 
átalakult kritériumai szerint csakugyan , várnak" minősül. Ez még mindig az 
alsó határ (a valóság alighanem meghaladhatta a százas számot), de már fel- 
tétlenül reprezentatív értékű. 

E mennyiség mindenekelőtt érzékeltet valamit az egész várépítési program 
kvantitatív értékéből. Ha nem is áll meg a közkeletű vélekedés, hogy a tatár- 
járás előtt egyetlen új típusú kővár sem akadt Magyarországon, annyi bizo- 
nyos, hogy kevés volt; az igazolható erősségek száma mindössze tíz. Mint- 
hogy pedig az 1242 után korszerűsített régebbi ispáni várak is lényegileg , új" 
váraknak tekinthetők, az 1242—1270 közti növekedés aránya kilencszeres 
(sőt alighanem tízszeres). A védelmi rendszer a várépítési program jegyében 
csakugyan minőségi értelemben korszerűsödött. 

Az 1260 körül ismert várak közül, mint láttuk, minimálisan 37 volt a király 
birtokában, vagyis 41 százalék, a többi — miután a nemesség kiszelektálódott 
— nagybirtokosok magánvára volt. Az 1260-as évek folyamán elkezdődő, de 
királyi megváltásokkal némileg még ellensúlyozott megcsuszamlás a királyi 
hatalom részesedését már mintegy 37 százalékra csökkentette. E kvantitatív 
arány fontos, sőt tulajdonképpen az egyetlen megbízható kiundulópont e 
korban királyi hatalom és nagybirtok súlyviszonyának kifejezéséhez. Nem 
mintha ez az arány, 41:59 (illetve 37:63) százalék önmagában használható 
lenne. Egyelőre még több tényező a mérleg királyi serpenyőjét nyomta lej- 
jebb. Ami szűkebben a várhálózatot illeti, minden korszerűbb módon meg- 
erődített város a király serpenyőjében jelentkezett. Ugyanakkor a magánvá- 
rak közül mintegy tucatnyi, azaz kereken egyötödük a király főméltóságai- 

nak, a kormányzati támaszainak, , hű báróinak" birtokában volt, akik még az 
1260-as években is egyértelműen a király bázisának számítottak. IV. Béla 
életében a királyi hatalom túlsúlya nem vált még kérdésessé. 

Téves lenne, ha e várakat úgy képzelnének el, ahogy akár csak a megneve- 
zettek egyike-másika is ma a turista szeme elé tárul. A fennmaradtak vala- 
mennyien többszöri átépítés, bővítés, újraépítés eredményei. Megdőlt az a 
sokáig dédelgetett illúzió is, hogy a kései Árpád-kori vártípust Sárospatak 
Vöröstornya őrzi; az ismert torony két évszázaddal később épült. A IV. Bé- 
la-kori várak többségükben még elég szerény, dísztelen és komor épület- 
együttesek voltak. A legegyszerűbb forma — olyannyira, hogy kétséges, , vár- 
nak" tekinthető-e — az erődítés nélküli lakótorony volt (neve csakugyan 
" turris, nem castrum). A , vár" igazában már komplexebb együttest jelent, két 
nélkülözhetetlen alapelemmel, a lakótoronnyal (vagy öregtoronnyal) és vele 
kapcsolatban álló kerítőfallal, amely veszély esetén a királyi program szerint 
csakugyan , sokaságot" volt képes befogadni. Lehetőleg feltétel volt még az 
, alkalmas hely", ami a gyakorlatban többnyire nehezen megközelíthető te- 
représzt, magaslatot jelentett. A lakályosság általában még nem szempont a 
legkorábbi váraknál. Néhány kisméretű ablakon szűrődött be a fény a változó 
(3,5x3,5 m és 6x6 m közti) vastagságú falakon a többnyire szűkre szabott 
helyiségekbe (ritka a 8 m körüli belméretet meghaladó nagyság), melyeket 
télen kandalló fűtött. A berendezésről ennél többet nem is tudunk. Az elő- 
kelőbb várakban jelenik meg aztán két újabb elem, az öregtorony mellett a 
,Palota" (palatium) és a kápolna. Példáját Léka vára (Vas m.) szolgáltatja. A 
századfordulóról már ismerünk néhány részletes várleírást (Gimes, Bene), de 
kétséges, mennyiben vetíthetők vissza az első két-három évtized váraira. 
Nem tudjuk, hogy a külön , palota", kápolna, esetleg melléképületek, több 
torony stb. tartozéka volt-e már a Béla-kori várnak. Feltehetően túlnyomó 
többségükben még nem. Az építéstörténeti Jegyeken túl (vagy innen) szá- 
munkra annyi lényeges, hogy megszületett a védelem és életmód még meg- 
lehetősen egyszerű és tagolatlan, rideg és kisméretű, de a korábbi időszaktól 
mégis éles cezúrával elváló új sejtje. Ez egyelőre látható arányaival is doku- 
mentálta a két partner közül a király fölényét. A pozsonyi vár lakótornyával, 
annak több mint 20x20 méteres alapterületével például egyetlen bárói , öreg- 
torony" sem vetekedhetett, sem Szepesvár 100 méternél hosszabban elnyúló, 
szabálytalan alakú, fallal övezett belterületével. Ez a számunkra primitív, de 
magában a korban jelképi értékű külsőség, a várak megjelenésének , nagysá- 
ga" 1260-70 körül még kifejezett valamit király és bárók viszonyából. 

TI. 
TÁRSADALOM ÉS GAZDASÁG 
(1242—1262) 


8. AZ ORSZÁGOS TELEPÍTÉSI PROGRAM 
,VENDÉGTELEPESE[" 


Az 1241—42. év katasztrófája az ország települési képén és népességén évti- 
zedekig érzékelhető és kézzelfogható, az iszonyat erejével ható mély sebeket 
hagyott hátra: kiürült és elnéptelenedett falvakat, tájakat. A településrend 
helyreállítása és az ország benépesítése közvetlen és elsődleges feladatként 
hárult a dalmáciai kényszerű azilumából országába visszatérő uralkodóra, 
akinek már 1242. évi okleveleiben megfogalmazódott az az arenga-típus, 
mely aztán általában városi és vendégtelepes privilégiumokban évtizedeken 
át visszhangzik: , A királyok és fejedelmek dicsősége leginkább a népesség 
sokaságában (in multitudine populorum) gyökerezik." 

Harmadfél évtized távlatából ekként tekinthetett vissza IV. Béla telepítő- 
politikájára: , Miután egykor a tatárok az ország lakosainak nagy részét vagy 
megölték vagy elhurcolták, s az ország, mely azelőtt telve volt néppel, sok 
helyütt pusztasággá vált, királyi rendelettel (edicto regzs) igyekeztünk a világ 
minden részéből mind katonákat, mind földműveseket gyűjteni az elpusztí- 
tott és lakosaiktól elhagyott földek benépesítésére? (1268). Úgy vagyunk 

inek summázatával. Némely kitételei inkább egykori szándékokat, a hajdani 

edictum elveit visszhangozzák, mint amennyire a bekövetkezett fejlemények 
lényeges vonásait tükrözik valóban. A 13. század dereka utáni fél évszázadra 
éppen nem az a jellemző már, hogy távoli országokból, messze idegen tájakról 
áramlottak volna telepesek, ahogy még egy évszázaddal korábban a távoli 
Németalföldről, Flandriából, vallon vidékekről, Szászországból és egyéb né- 
met tartományokból. A nyugat-európai , agrárforradalom" kihatásai stabili- 
zálták az agrárnépesség életszintjét, a közbülső német területek népességfe- 
leslegét pedig Kelet-Európa északibb fele szívta maga felé. A Drang nacb 
Osten fő hulláma a Kárpátoktól északra, mintegy Magyarország feje felett 
csapott át. Az egyedüli nagyobb tömeg kelet felől jött, a kunok. Ami nem 
azt jelenti, hogy Béla edictuma nyomán nem költöztek volna be 1242 után is 
nyugat felől , vendégek" (most már elsősorban német területek lakosai), de 
egyrészt ezek a közvetlen szomszédos szláv területekről és román vidékről 
áthúzódó földműves és pásztorelemhez képest kisebbségben voltak, más- 
részt Java részük immár városlakó, iparos és bányász, vagy éppen tőkés vál- 
lalkozó volt. Az oklevélben kiemelt , földművesek" nem annyira a , világ min- 
den részéből", mint inkább a szomszédos északi és délkeleti tájakról áram- 
lottak a Kárpátokon át a 13. század közepe után. 

De a 13. század második felének települési képletéhez az is hozzátartozik, 
hogy a ,népek gyűjtése" fogalom legalább olyan — ha ugyan nem nagyobb - 
mértékben különféle társadalomelemeknek az ország területén belüli moz- 
gását, nagyarányú belső migrációját és telepítését takarta, mint telepesek kül- 
földről való behívását. Magán az országon belül jött létre egyfajta népesedési 
, feszültség" a tatárjárás nyomán, mely kiegyenlítődésre tört, ha ez esetben 
nem 1s az eltérő népsűrűségi szintek közti különbség volt a döntő tényező, 
hanem az egész állományában átrendeződő parasztnépesség eltérő társadal- 
m1-jogi kondíciói között mutatkozó szintkülönbség. Hogy a kötöttségeik- 
től , illegális" módon szabadulni vágyó paraszttömegek, a tatárjárás után 
, szétszóródott" szolgarendű vagy egyéb kötött elemek valóságos belső ván- 
dormozgalma és a nagybirtok telepítési érdeke hogyan találkozott és járult 
hozzá a települési rend mélyreható átalakulásához (sőt többhöz: az egységes 
jobbágyság formálódásához), e rejtett folyamat részleteit később vesszük 
szemügyre, mert maga a folyamat a feudális állam (és , jogrend") kontrollja 
alól kiszabadulva bontakozott ki, s eredményei is hosszabb távon mutatkoz- 
tak. Volt tehát egyfelől egy királyi telepítési politika, másfelől egy települési 
folyamat; a kettő nem ugyanaz. Ezt már most tudnunk kell, midőn a telepí- 
tésről mint céltudatos és tervszerű királyi akcióról lesz szó. 

A telepítési politika központi — noha távolról sem egyedüli — figurája a 
vendégtelepes, a hospes, régi magyar nevén vendég. Maga a fogalom jelentés- 
tartalma már a tatárjárás előtt kezdett rácáfolni arra, hogy telepes csak külor- 
szágból bevándorolt személy lehet. A név kezdte elveszíteni , bevándorló, 
jövevény idegen" értelmét azt követően, hogy az 1200 körüli időben maga a 
magyar népesség 1s feleslegeit a betelepítésre váró területek felé kezdte kibo- 
csátani. Hiteles oklevélben a tatárjárást megelőző évtizedben fordulnak elő 
legkorábban olyan fordulatok, mint például: , vendégek, nevezetesen néme- 
tek, szászok, magyarok és szlávok" (Valkó, 1231), ,mind magyar, mind német 
vendégeink" (Bars, 1240). A tatárjárás után viszont észrevehetően és egyre 
határozottabban kezdett szétválni az egyszerű vendégtelepes és a sajátosan 
polgári ,szabadság?", libertas jogi tartalma. Maga ez a körülmény IV. Béla po- 
litikai érzékére vet éles fényt. Ö volt az első a magyar királyok sorában, aki 
nemcsak felismerte, hanem immár következetes szervezéssel kifejezésre j jut- 
tatta, hogy , telepítés? és , vándorpolitika" bár egymással összefüggő, mégis 
két különböző dolog. Ha nem követte 15 a felismerést automatikusan termi- 
nológiai következetesség (a polgárokat még sokáig többnyire Pospesnek, a 
városokat , szabad falvaknak" nevezték), maga a felismerés félreérthetetlenül 
utat tört. A tatárjárást követően csakugyan jelentékeny számban jelentkeztek 
telepesek — a király előbb említett edictuma nyomán vagy attól függetlenül —, 
külföldiek és a hazai belső migráció révén megbolydultak, parasztok és pol- 
gári elemek egyaránt. A király beérhette volna a korábbi tagolatlan , vendég- 
kiváltságok?" osztogatásával, amelyek hagyományosan megillették a szabad 
telepest. Ő azonban nem elégedett meg ennyivel, hanem mérlegelte, melyek 
azok a tájegységek — fontos kereskedelmi útvonalak metszőpontjai vagy a 
fellendülő bányászat kisugárzásába eső települési körzetek -, amelyeknek 
sajátságos gazdasági szükségletei különös jogi alátámasztást érdemelnek, s 
melyek azok, ahol az agrikultúra fejlesztése az elsődleges érdek. Eszerint 
ruházott fel egyes településeket vagy telepes csoportokat a svendégjogból" 
kiágazó magasabb szintű , szabadsággal" (ez tekinthető immár teljes j jogú 
városprivilégiumnak) vagy az alacsonyabb szintű, jóllehet még így is igen 
értékes, közönséges hospeskiváltsággal. Ez utóbbi a tatárjárás után kifejezet- 
ten agrártelepüléseket volt hivatva létrehozni. 

A vendégtelepes közösség szabadsága (/zbertas hospitum) mindenekelőtt a 
közösség saját jogszokásainak alsóbb fokon való érvényesítésében állt. A 
közösség választotta falunagy (villicus) illetékessége az úgynevezett , kisebb 
ügyekre?" (cause minores), modern terminussal a polgári perekre korlátozó- 

dott; a ,nagyobb ügyekben? (cawse matores), azaz büntető perekben a me- 
gyésispán — magánföldesúri települések esetében a földesúr — ítélkezett. A 
telepes falu tehát — a várossal ellentétben — megmaradt az ispán vagy a ma- 
gánföldesúr joghatósága alatt, önkormányzata korlátozott volt. De a falvak 
akkori tömegével szemben már volt önkormányzata, amit egyéb , szabadsá- 
gok" egészítettek ki. Mindenekelőtt az a két sarkalatos jog, hogy a földesúri 
szolgáltatás már nem a személyhez kötődött, hanem a telket (teleknagysá- 
got) terhelte, másrészt a kötelezettség tételesen, mintegy szerződésszerűen 
volt megszabva. A hospesfalu voltaképpen előképe volt a feudalizmusban 
egyáltalán elérhető paraszti szabadságnak. 

Az elmondottakat téves lenne úgy értelmezni, mintha IV. Béla mindjárt 
1242 után mintegy éles és merev határvonalat húzott volna telepes falu és 
város közt, melytől aztán nem tágított. A királyi politika jelentősége a kör- 
vonalak felvázolásában állt; a részletek kidolgozása már öntörvényeik szerint 
érvényesülő gazdasági tényezőkön, nem kis mértékben magukon a kivált- 
ságolt személyeken múlt. Jól példázza ezt a Hernád és a Tarna völgyében, 
Abaúj és Sáros megye határvidékén az a korábban még gyér településhálózatú 
terület, amelynek nagyobb arányú beépítését IV. Béla kezdte el. 

Kassa korábbi, szerény magyar település volt, amelyet a tatárdúlás valószí- 
nűleg elpusztított. Ezért jelölte ki a király az új jövevényeknek lakóhelyül a 
falu területét és ruházta fel őket már 1249 előtt a vendégtelepesek kiváltsága- 
rval. A beköltözők egy másik csoportja kapta meg északabbra Eperjes földjét, 
melyet hamarosan újabb földterülettel bővített Béla ,a király hasznára és 
eperjesi szász vendégeink boldogulására" (1249). Egy újabban érkező cso- 
portnak viszont Kassától délre, Szina területét jelölte ki ugyanebben az évben, 
őket már Kassa meglévő kiváltságaival ruházva fel, egyben két tekintélyes 
nagyságú várfölddel bővítve a település határát, hogy , legyen elég eke alá való 
földjük" (pro araturis) . Néhány év múltán (1255) az egyre gyarapodó telepe- 
sek növekvő földszükségletét újabb kiterjedt birtokterülettel gyarapította, 
úgyhogy a határ immár hatalmas, legalább 5000 hektárnyi földet ölelt fel. 
Térképre vetítve e határokat nyilvánvaló e telepítés és a nagyvonalú határbő- 
vítések célzata. E tömb észak felől szervesen csatlakozott a Hernád völgyé- 
ben alább, már a 12. század dereka táján létesült német telepes tömbhöz, ama 
tíz faluból álló nagy területhez, amely egy időben a különálló , vizsolyi ispán- 
ság" szervezetét alkotta. Abaúj megye kellős közepén, a Hernád völgye men- 
tén ily módon több mint 60 km hosszan vendégtelepesek falvainak összefüg- 
gő lánca képződött, mely észak felé Eperjes irányában folytatódott, nyugat 


54 


felől, Szina alatt pedig csatlakozott a tekintélyes területű, tizenegy faluból 
álló füzéri királyi uradalomhoz. Füzér vára és tartozékai (új típusú királyi 
uradalom), valamint régi és új telepes falvak láncolata ilyenformán, domináns 
központi észak-déli és nyugat-keleti tengelyükkel új módon biztosították a 
királyi hatalom túlsúlyát a megyében, ahol egyébként a régi várispáni szerve- 
zet lehanyatlott, maga Abaújvár vára is jelentőségét vesztette. Az új szimbó- 
lumat: a füzéri szirten emelkedő királyi kővár és a szabad telepes községek 
kiváltságokkal egybefűzött láncolata. 

Eleinte , falvak" voltak e települések mind, gazdasági tevékenységük súlyát 
a tágas határ irtása, az erdő meghódítása az eke számára és szőlő telepítése 
határozta meg. De a tekintélyesebbek egyben vásároshelyekké is váltak. 
Szinán szerdai, Kassán csütörtöki, lejjebb a vizsolyi területen, Göncön pén- 
teki napokon alakultak ki heti sokadalmak a század folyamán. Amihez hoz- 
záveendő, hogy mintegy 20 km-re nyugat felé, a telepítés terén a király nyom- 
dokaiba lépő jászói prépost kiváltságolt telepes községében (1243), Jászón 
meg hétfői napokon volt hetivásár, tőle 10 km-re délre az eredetileg királyi, 
nevéből ítélve már a szepességi szászok kibocsátott belső rajaiból telepített 
Szepsi hospesfalva valószínűleg ugyancsak piachely volt már 1300 körül. A 
, lánc? tehát ebben az irányban is kezdett funkcionálni. Ebben közrejátszott 
a bányászat fellendülése a szomszédos Gölnicbánya vidékén 1255 táján, majd 
a század végéhez közeledve részben a Szepességen, részben Eperjesen át 
Ószandec, Krakkó irányában a lengyel kereskedelem megindulása. A , sze- 
lekció" működésbe lépett. Az agrár jellegű telepes falvak láncolatából Kassa 
és Eperjes már a 13. század második felében kiemelkedett; történetük való- 
jában már nem 15 a , telepítés", hanem a várostörténet része. A többi vendég- 
telepes falu megőrizte domináns agrár jellegét, de vásárhely lévén és vendég- 
telepes kiváltságok birtokában a majdani mezővárosi hálózat alapszerkezeti 
elemeit szolgáltatta már 1300 táján, éspedig e viszonylag szűk régióban, Abaúj 
északi felén négy község: Szina, Gönc, Jászó, Szepst. 

Hasonló szerkezeti átalakulás másutt is megfigyelhető, ahol a forrásadott- 
ságok megközelítően jók. A korunkra maradt privilégiumok arra utalnak, 
hogy a telepítés ügyét töretlenül, élete utolsó évtizedében is szorgalmazta az 
uralkodó. A Zala megyei Komár falu (ma Komárváros) például azzal az in- 
dokkal kapta meg a , vendégek" kiváltságait, csütörtöki vásártartás engedé- 
lyével, hogy a király nemrég házat építtetett ott amaga számára, ezért rendelte 
el telepesek gyűjtését" (1263). Hasonló szempont játszhatott közre a seges- 
di királyi uradalomhoz tartozó, Somogy megyei Berény kiváltságolásában is 

(1264). Királyi monostor alapítása szintén alkalom volt a telepítésre. Amikor 
IV. Béla a mai Háros-sziget dunai oldalán megalapította a turóci prépostság 
filiáléjaként a csőti premontrei prépostságot, a hajdan Téténytől északra eső 
Csőt falu kapott kiváltságot (1264). Az ilyen típusú kiváltságolások mind 
kifejezetten agrártelepüléseket emeltek a paraszti társadalom akkor elképzel- 
hető legmagasabb szintjére. A cél nem egyéb volt, mint a paraszti társadalom 
, minőségi!" elemének létrehozása. A királyi politika nem egyebet teremtett 
meg a bospes személyében, mint a késő középkor szabad állapotú jobbágyá- 
nak modelljét, amely egyelőre, 1250-60 körül még messze magaslott a kü- 
lönféle jogi és gazdasági állapotú földesúri szolgáltatónépek tarka és hetero- 
gén tömege fölé, ideértve a királyi várnépeket is. Az 15 volt csakugyan, modell, 
éspedig már a század második felében, a parasztnépesség valamennyi mobil 
— s épp most mobilizálódó — eleme számára. Tulajdonképpen c téren 15 egy- 
fajta , szelektív elv" érvényesült: az agrárnépesség elit rétegének megterem- 
tése, amely gazdálkodásában, a határhasználatban, a művelési rendszerben az 
európai , agrárforradalom" újításait közvetítette, elsőként honosította meg a 
feudális gazdálkodás új alapsejtjét, a jobbágytelket, s testesítette meg a pa- 
raszti státus új típusát, a személyében szabad jobbágyparasztot. Ez sugárzott 
ki aztán évtizedek folyamán az alsóbb, kötöttebb rétegekre. 

Az 1267. évben kiadott dekrétumban van egy rendelkezés, mely kimondja, 
hogy minden olyan várföld vagy a királyi udvari szervezethez tartozó föld 
(udvarnokföld), amelyre a király vagy királyné nevében , népeket gyűjtöttek", 
állíttassék vissza a várhoz vagy az udvari szervezethez, , hogy ezek a falvak ne 
örvendhessenek a szabad vendégek kiváltságos nevének". Maga a dekrétum 
nem egyéb, mint a nemesség aktuális, rendi jellegű követeléseinek listája, 
amelyet a királyi hatalom kényszerűen szentesített. Az artikulus háttere, 
hogy a királyi hospesfalvak szívóhatásukat elsősorban a kisbirtokos nemesek 
gazdaságaiban élő szolganépre gyakorolták, hiszen a kisbirtokosnak volt leg- 
kevésbé hatalma, hogy a mozgást feltartóztassa; a nemesiprediumokról szök- 
döstek tömegesen a , népek" kedvezőbb feltételek közé: elsősorban a király 
telepcs falvaiba. E nevezetes passzus szemléletesen tükrözi a királyi földeken 
létesült szabad telepes falvak virulenciáját és kisugárzó hatásukat. A hatás 
országos méretű lehetett, különben nem tartotta volna szükségesnek a ne- 
messég első országos jellegű gyűlése, hogy legsajátabb rendi jellegű követe- 
lései között mindjárt a második helyen foglaltassa írásba az elemi egziszten- 
ciáját fenyegető követelést. 

IV. Béla telepítőpolitikája azonban nem korlátozódott arra, hogy az ország 

különböző vidékein, megmaradt királyi birtokokon szabad telepes falva- 
kat, mégpedig az iménti körülményből ítélve e települések országos mé- 
retű és jelentőségű hálózatát hívja életre. A politika további két irányban ága- 
zott szét. 

Az egyik irány a peremterületeken szervezett új királyi uradalmak felé 
ágazik el. Ez önmagában olyan komplex jelenségkör, hogy számbavétele kü- 
lön lapra tartozik. A másik irány a nagybirtok telepítőkedvének ösztönzését 
jelentette, azt a törekvést, hogy Béla mintegy céltudatos munkamegosztás 
formájában igyekezett előmozdítani a megtépázott településhálózat helyre- 
állítását. A telepítés korábban elvileg királyi Jog volt. A tatárjárás után annyi- 
ban módosította Béla az elvet, hogy megtartotta ugyan a telepítés ügyét a 
királyi hatalom sajátos oltalma, védelme alatt (sub protectione specialt), de 
most már maga buzdította báróit , népek gyűjtésére". A már megkezdett 
telepítés jutalmul újabb adományt vont maga után, ami viszont újabb telepí- 
tésre ösztönzött; az újabb telepítés jutalma pedig a nagybirtokos legfőbb 
vágya, a népei feletti kizárólagos joghatóság, az immunitás elnyerése volt. 

Hadd illusztrálja e logikai kapcsolatotasok közül két jellemző eset. Arnold 
szepesi ispán fia, Jordán (a Görgey család őse) már az 1240—50-es évek for- 
dulója körül érdemeket szerzett azáltal, hogy a Szepességbe ,a környező 
országokból", Ruténiából (Halicsból) és Lengyelországból (tehát nem a , vi- 
lág minden részéből") parasztokat telepített be. E tevékenységéért utóbb 
(1256) a király neki adományozta a Szepességben a Poprád folyó mindkét 
partja körül, a gyepűk között egészen a lengyel határig felhúzódó királyi 
erdőt, hatalmas területet, azzal a különös joggal, hogy az e földre betelepí- 
tendő jobbágyok kivétetnek a szepesi ispán joghatósága alól, felettük egyedül 
és kizárólag s minden ügyben (a , nagyobb ügyekben", bűnperekben 15) az új 
földesúr bíráskodhat. Hogy a király e telepítésre ösztönző adománypolitikája 
már közvetlenül a tatárjárást követő években kezdődött, igazolja az erdélyi 
püspökség kiváltsága (1246). Gál püspök panaszkodott a királynak, hogy 
igen kevés lakos maradt meg Gyulafehérvárott és egyéb püspöki udvarhelye- 
ken, Doboka, Kolozs és Belső-Szolnok megyékben, és sikertelen minden 
telepítési igyekezet, hacsak a király nem segít azáltal, hogy a betelepedni 
kívánóknak a királyi kegy , bővebb" nyilvánításával különös szabadságot biz- 
tosít. Béla tehát engedélyt adott , szabad állapotú vendégtelepesek?" toborzá- 
sára, egyszersmind pedig mentesítette őket a vajda, megyésispán vagy bár- 
mely más királybíró hatásköre alól, és saját falunagyjaik és a püspök bírásko- 
dása alá helyezte, mindössze a súlyosabb ügyekre tartva fenn a királyi döntést. 

Az intézkedés tükrözi Béla politikájának azt a jellegzetes , balansz"-keresését, 
hogyaz ügyben mindhárom fél érdekelt legyen és lehetőleg jól járjon. A király 
jól járt, mert mind a püspöknek, mind a telepeseknek megadva az ösztönzést, 
ez országrésze betelepítésének ügyét előmozdította. A régi lakosok és az új 
telepesek egyaránt jól jártak, mert megkapták a telepes jogokat és alsófokú 
autonómiájukat. A püspök is jól Járt, mert — csekély korlátozással megkapta 
az immunitást. 

A nagybirtokosok —egyháziak és világiak — sorra-rendre be 15 kapcsolódtak 
a telepítés országos művébe. Ami korábban elvétve fordult elő, megjelentek 
a magánnagybirtokon is a kiváltságolt szabad telepes falvak. A királyi földön 
megtelepült ,szabad vendég"? alakja nem csupán a parasztnép emelkedni vá- 
gyó elemei számára játszotta a modell szerepét, hanem közvetlen modell volt 
a nagybirtokos számára is. Már maguk a földesurak adták ki a kiváltságleve- 
leket. Bizonyára nem esetleges, hogy az első ilyen ismert privilégiumok Béla 
belső tanácsosaitól származnak. Báncsa István esztergomi érsek és kancellár 
a Bars megyei Keresztúr (Garamszentkereszt, Ziar nad Hronom) telepeseit 
kiváltságolta (1246), az ifjabb király kancellárja, István kalocsai érsek Rima- 
völgy (1268) és Rimabánya (1270) számára, Majs nádor Kazsok (Somogy 
m.) számára adott kiváltságokat. IV. Béla nevezetes nádora, Rátót Loránd 
esetében utóbb (1275) értesülünk, hogy Veszprém megyében, Csül faluban 
éltek szabad, kiváltságolt telepesei. E részletes és értékes földesúri privilégi- 
umok sora folytatódik később is. Különösen éles fényt vet a magánföldesúri 
telepesek helyzetére Theoderik mester (Ákos Detre) kiváltságlevele a Gö- 
mör megyei Kövi falu (1273) és Pál esztergomi préposté Hontnémeti (1292) 
részére. Erdélyben viszont István ifjabb király adott ki védlevelet minden 
szabad állapotú ember számára, aki Csák Máté bonchidai földjére kíván köl- 
tözni (1263). 

A várépítés mellett a telepítés a másik mozzanat, amely áttörte az ado- 
mánybirtok konkrét feltételt nélkülöző jellegét. Ritka részletességgel hatá- 
rozta meg a feltételeket IV. Béla a Szent-Ivány család ősének, Bagomér ispán- 
nak az esetében, akinek a király nagy, lakatlan erdőséget adományozott Liptó 
megyében a Hibe vize és a Szepesség között (1269), három pontban foglalva 
össze kötelezettségeit: , irtassa ki az erdőt és alakítsa át termőfölddé"; alapít- 
son falut és ,gyűjtsön" telepeseket; a telepesek, bárhonnan jönnek is, tíz évig 
adómentesek legyenek, azután pedig ,a terület szokása szerint" fizessék a 
pénzadót (census) és egyéb kirovásokat (exactiones). E ,szokás" nyilván nem 
volt egyéb, mint a liptói királyi népek nemrég (1265) írásba foglalt terhei. A 

modellt itt maga a király írta elő, amely mindhárom pontjában a Magas-Tátra 
lábainál elterülő liptói vidék két évtizede megindult királyi kolonizációjának 
mozzanatait tartalmazza. Bagomér ispán , népeket gyűjtő" tevékenysége 
egyébként számszerűen is pontosan ismeretes. Attól kezdve, hogy lovagi 
szolgálataiért adományokat kezdett kapni, a magyar nemességbe fogadásáig, 
alig több mint két évtized alatt hat falut alapított Liptóban. 

A telepítés magánbirtokon is a király különös oltalma alatt, sub protectione 
specialt folyt. E fogalomnak van egy szűkebb értelme is. Nemcsak a nagybir- 
tokost kellett ösztönözni és érdekeltté tenni a telepítésben, hanem a települni 
kívánó parasztokat is királyi védelem alá kellett helyezni. Ha valamely nagy- 
birtokos nagyobb arányú telepítésbe fogott, kapott a királytól egy pátens 
oklevelet, amelyet később védlevélnek (litterae protectionales) neveztek. Az 
oklevél azt tartalmazta, hogy ha bárki valamely birtokos birtokára kíván köl- 
tözni, szabadon teheti és biztonsággal telepedhet meg, bizonyos évig (több- 
nyire háromig) adómentes legyen, majd ennyi és ennyi földbért fizessen; ha 
pedig távozni akar, s földesúri engedélyt nyer, megfizetve hátralékait, ugyan- 
csak szabadon teheti, javait (házát, ingóságait) szabadon eladhatja. Az okle- 
velet valamennyi vásáron (per omnia fora) ki kellett hirdetni. Az első okleve- 
lek egyidejűleg bukkantak fel a Dunántúlon, Zala megyében és Erdélyben 
(1263), valamint Hevesben (1267), mutatva, hogy a magánföldesúri bospes 
telepítés királyi védelem alatt akkoriban már országosan folyt. Részleteiről 
később lesz szó. 


9. A TELEPÍTÉS ÉS A KIRÁLYI 
BIRTOKSZERVEZET KOMPLEX REFORMJA. 
A MINTATEREBP: A ZÓLYOMI ORSZÁGRÉSZ 


Bármekkora országos súlya volt is — a nemesség 1267. évi reagálásából ítélve 
— az ország régi tájain a királyi birtokokon létrehívott kiváltságolt vendégte- 
lepes községek hálózatának, végeredményben mégiscsak szigetek voltak. Új 
típusú települési szigetekként emelkedtek ki a széttöredező várispánsági 
szervezetből. Ha a király a ,népek gyűjtésének?" programját nagyobb, össze- 
függő területen kívánta megvalósítani, oly módon, hogy a telepítés egyben a 
királyi hatalom domaniális bázisát is számottevően tágítsa, akkor új területek 
után kellett néznie. Mert az ország régi szervezésű megyéiben a földál- 


lománynak — mint látni fogjuk — hol mintegy 70-80, hol 90 százaléka az 

1250-60-as évek fordulójára már kicsúszott a királyi hatalom alól. Ilyen 
arányban esett ki a telepítés ügye is a király kezéből. 

Új térségként mindenekelőtt az a gyér népességű, sőt javarészt lakatlan 
országrész kínálkozott, mely a zólyomi királyi uradalomtól keletre a má- 
ramarosi rengetegig húzódott: erdőuradalmak, vagy ahogy az oklevelek pél- 
dául Sárosról (1248), Beregről és Ugocsáról (1271) még ez idő tájt is mond- 
ták, ,a szent királyok vadaserdeinek" övezete. E térség szervezete a leg- 
egyszerűbb módon valóban uradalmi volt. Az egyes uradalmakat általában 
nem is ispánok, hanem Zólyomban (1229) csakúgy, mint Beregben (1232) 
, gondnoknak" (procurator) nevezett királyi főtisztviselők igazgatták katonai 
kíséretükkelés az alájuk beosztott , erdőóvókkal", , vízóvókkal", vadászokkal 
és halászokkal. A néptelen erdőségek sűrűjét csak a nagyobb folyóvölgyek- 
ben és medencékben törte meg egy-egy gyér népességű településcsoport, 
szláv lakosság. De volt e térségnek egy hatalmas előnye: egészében királyi 
birtok volt. 

Az övezet legnyugatibb tömbje, a zólyomi királyi predium maga is ország- 
résznyi területet ölelt fel, Bars és Hont megye északi vidékeitől hatalmas 
háromszög formájában nyúlván fel a Kárpátokig, felölelve a majdani Turóc, 
Árva és Liptó megyék területét is. IV. Béla figyelme méltán fordult a tatárjárás 
után e térségre. Országrésznyi terület volt itt akezében, magánbirtoktól még 
elenyésző mértékben háborítva, amely mégsem volt már annyira lakatlan, 
mint az erdőispánságok többsége. Nem csupán dél felől csatlakozott már 
jelentékeny mértékben benépesedett és földművelő Észak-Bars, Hont és 
Nógrád megyei vidékekhez, hanem Zólyom környékén kívül főként két táj- 
egységen, a turóci és a liptói fennsíkon számottevő szláv lakosság élt, a turóci 
medencében például 35 kisebb faluban, zömmel ugyan a fennsík szélén, köz- 
vetlenül a hegyek lábánál. A király személyes vonzódását e területhez első- 
sorban az magyarázza, hogy itt úgyszólván szűz talajon, hagyományos struk- 
túrától nem korlátozottan bontakoztathatta ki elképzeléseit, éspedig a már 
bemutatottakat (a hadügyi és védelmi reformot, a telepítést) és alább bemu- 
tatandókat (a várospolitikát és az igazgatási—jövedelmi reformokat) egymás- 
sal oly szerves összefüggésben, hogy a zólyomi vidék szinte a , tiszta" repre- 
zentatív modellt adja kezünkbe a király koncepciójának megértéséhez. Nem 
a régi erdőuradalmi kereteket kívánta helyreállítani, nemcsak a már meglévő 
falvak népét gyarapítani, hanem a , csonka társadalom" helyébe hadügyi és 
gazdasági meggondolásokból Zólyom vidékétől a Kárpátokig korszerű tár- 
sadalmi mikroklímát teremteni. 

Ahogy az egész országépítés művét , hű bárói" kiválasztásával kezdte, ide 
is egy , hű" nagybirtokos kellett, akire Zólyom ispánjaként mint elgondolásai 
végrehajtójára tekinthet. A kiszemelt, az utóbb nagynevű Balassa család őse, 
Mikó ispán, majd fia, Detrik volt. Az ő birtokukban volt a zólyomi uradalom 
legészakibb részén nagyjából az az egész terület, amely később Árva megye 
nevét fogja viselni, noha ekkor jórészt még erdőség. Két évtizeden át ugyanaz 
a család, apa és fia volt a kísérleti terepen Béla legfőbb közege, immár nem 
, gondnoka", hanem teljes jogú ispánja (comes). Annak az , építő és gyűjtő" 
nemzedéknek voltak reprezentáns tagjai, akiket már megismertünk. Minde- 
nekelőtt csakugyan építettek két látható építményt, várat. Maguknak felépí- 
tették uradalmuk központjában Árva várát, a királynak pedig Zólyomot 
(1254 előtt). De ,gyűjtöttek? is. A turóci fennsík falvai közül négyet meg- 
szereztek, Liptóban is volt birtokuk, Hont és Nógrád határán kialakították 
balassagyarmati uradalmukat. A zólyomi térség , csonka társadalmának" ki- 
teljesedése már a csúcson 1s Béla politikájának eredménye. Bizonyos értelem- 
ben véve Béla maga teremtette meg itt az eddig hiányzó nagybirtokot, a világi 
arisztokráciát a Balassák elődeinek személyében. Aminthogy már csakugyan 
egyetlen aktussal teremtette meg az egyházi birtokot, midőn Znió vára alatt 
a turóci premontrei prépostságot megalapítva (1252) csak magában a turóci 
medencébenöt falut adományozott a királyi birtokállományból az új egyháznak. 

Az 1240-es években Zólyom és Árva mellett a turóci fennsík nyugati pe- 
remén is épült egy királyi vár (1251), Turóc, másként Znió vára, példásan 
megfelelve e térségben a védelmi reform célkitűzésének, az országhatártól az 
ország belseje felé vezető utakat mintegy lépcsőzetesen őrizve. A negyedik 
tájegységen, Liptóban a Vág völgyének ellenőrzésére Liptó vára vagy Nagyvár 
épült fel 1262 előtt. Hogy a védelmi reformot e tájon miként egészítette ki a 
hadszervezeti reform, a turóci és a liptói , jobbágyfiúk" intézményének meg- 
teremtése, már láttuk. Ezáltal lényegileg meg is volt vetve e tájegység kisbir- 
tokos-nemesi jellegű hadakozó középrétegének alapja. 

Az intézkedéssel azonban a királyt par excellence gazdaság- és telepítés- 
politikai szempontok is vezették. A toborzottak a fennsík eke alá fogható, 
de mindeddig vad parlagjából kaptak kiosztásra földet úgy, hogy egy-egy 
családfőre átlagban két ekealja föld (100 ha) jutott. A katonai telepítés egy- 
szersmind a szűzföld termőtalajjá alakítását célozta. Valamennyi telep egy- 
egy kisnemesi Jellegű falumag volt. A turóci fennsíkon 28 ilyen jobbágyfiú — 
,turócinemes"? —település sorsa rekonstruálható, ami ugyanennyi megművelt 
határt s egy évszázadon belül ugyanennyi új falut jelent az 1241 előtt még 

töretlen parlagon. Ugyanez volt a fejlődés útja egy évtizedes késéssel a Vág 
völgyi részen, Liptóban, ahol IV. Béla rendeletéből a zólyomi ispán az össze- 
vont szepességi-turóci modell szerint osztogatta a két ekealjakat. A fejlődés 
lépcsőzetesen haladt előre dél felől északnak. A turóci medencében már Béla 
haláláig a három évtizede még feltöretlen egész síkvidék felosztásra került, 
vagy újabb szláv falvak határává vált. A középkor végi településhálózat alap- 
szerkezete kialakult. Feljebb, a liptói részeken pontosan 1300 jelzi a tervszerű 
telepítés lezárulását, ekkor osztották kiaz utolsó üres földet. Árvában további 
három évtized kellett a folyamat lezárásához. 

Honnan kerültek elő a jobbágyfiúk, e vidék jellegzetes, partikuláris kisne- 
messége? Szinte mind az ismeretlenség homályából. Gyaníthatóan akadtak 
köztük egykori várjobbágyok, a többség azonban a , szabad állapotú embe- 
rek" tarka és mobil egyvelegéből kerülhetett ki, amelyet éppen e sorsdöntő 
évtizedek fejleményei szortíroztak szét, hogy aztán fiaik és unokáik vagy a 
parasztság, vagy a polgárság, vagy a nemesség soraiban leljék meg végleges 
helyüket. Többségük, a vállalkozó kedvű zöm, Jogi minőségét tekintve mint 
, vendég", bospes, azaz szabad telepes jelent meg a betelepítésre váró vidéken. 
Egyelőre, a 13. század második felében kollektív helyzetük is még az átmeneti 
fokozatot tükrözte. Birtokuk kötött volt, mert a katonáskodás feltételével 
(conditio) nyerték el, de már örökjogon (zure hereditario) bírták, apáról fiúra 
szállt, elidegeníthették, vásárolhattak újat. A nemesitől csak e , feltétel"? és 
árnyalati különbségek választották el. Megnevezésükre ki is alakult tehát az 
átmeneti helyzetüket jól tükröző formula (1266): , valódi és nemes jobbágy- 
fiúk" (vert et nobtles filit tobagionum), köznapi szóhasználatban azonban már 
1256 táján egyszerűen , turóci nemesek" (nobiles de Tburuchb). A korlátok egy 
évszázad folyamán leomlottak. A királyi politika e katonai, gazdasági és tele- 
pítési szempontokat kombináló sajátos alkotása, zólyomi kísérleti terepének 
ez a merőben új társadalmi képlete, a helyi nemesség a 14. század folyamán 
beolvadt az országos nemességbe — hosszú időn át őrizve mégis lokális jelle- 
gét, azt a sajátságos kétnyelvű kulturális atmoszférát, amely a turóci, liptói és 
árvai vidék kisnemesi társadalmának helyi színeit megadta. 

A térség , csonka társadalmából? a tatárjárás előtt természetesen hiányzott 
a polgárság is. A zólyomi uradalom központjában és déli csücskében a tatárok 
kivonulása idején még nem polgárok éltek, hanem földműves vendégtelepe- 
sek, jobbára délről, Hont felől felhúzódó kiváltságolt magyar és német pa- 
rasztok. Alighogy IV. Béla visszatért országába, figyelme mindjárt e telepü- 
lésekre esett. Legelső városprivilégiumát a tatárdúlás után Zólyom-Váralján 

lakó telepesei kapták (1243. december 28.), egy évre rá a területileg Hontba, 
de igazgatásilag Zólyomhoz tartozó Korpona (1244. december 15.), hogy 
aztán egy évtized múlva a kettőt összekötő úton fekvő Dobronya és Bábaszék 
már az utóbbi szabadságait nyerje el (1254). Időközben megtörte a , zólyomi 
erdő" csendjét a bányászcsákány zaja 15. Rézércet, mégpedig nagy hozamú 
teléreket találtak a közeli Selmecbánya német bányapolgárai. A hírre már 
tőkés vállalkozók toborozták a telepeseket és báínyamunkásokat, hogy királyi 
engedéllyel megalapítsák Besztercebányát. A király teljes városi kiváltságot 
adott a német kolonizációs városok mintájára tervszerűen megalapított tele- 
pülésnek (1255), azzal a különleges joggal, hogy az egész zólyomi uradalom 
területén az övék lett az érckeresés monopóliuma. IV. Bélának e szuverén 
területén különös szerencséje is volt; a jövedelmi é és gazdaságpolitikai szem- 
pontból oly kulcsfontosságú bányavidék a régi Selmecbánya környékéről a 
Garam mentén kitágult felfelé, Zólyom belsejébe, maga után vonva a városi- 
asodás sajátos színét, a bányavárost. 

Nyomában fellendült a vidék kereskedelme. A liptói népek kiváltságában 
(1265) már feltűnik Turdossin mint országos vámhely. A liptóiak ezenaz úton 
kereskedtek, Lengyelország felé csupán a behozott teljes vég posztó, só és 
ólom után tartoztak vámot fizetni; a kiviteli cikkek között nyilván az élőállat 
játszotta a főszerepet. Korábban a zólyomi uradalomban csak a déli részeknek 
s kizárólag déli gravitációval volt funkciójuk, ezért is kezdődött itt a városi- 
asodás. (Zólyom a Garam völgyén, Korpona, Dobronya és Bábaszék az Ipoly 
és Korpona völgyén kapcsolódott be a regionális árucserébe, egyelőre főként 
esztergomi súlyponttal). Besztercebánya megalapítása után megváltozott a 
szerkezet: az északi rész is funkciót nyert. Az árvai kereskedelmi út Kubinnál 
elágazott kelet felé, és a , Kocs havasokon? át vezetett a Vág völgyében tovább 
keleti irányban, egy másik városiasodási góc, a Szepesség felé. IV. Béla nem 
késlekedett követni a fellendülés dinamikáját. Átnyúlva a még zártabb és agrár 
jellegű turóci medencén, a liptói részeken előbb a lengyel forgalomhoz kö- 
zelebb eső, Vág völgyi Németlipcsének adományozott teljes városi kiváltsá- 
gokat (1263), majd hamarosan a völgyben keletebbre, a Szepesség felé eső 
Hibének (1265). 

Két évtizeden belül a korábban várostalan , zólyomi erdőben" hét kivált- 
ságolt város létesült, amihez még hozzáveendő, hogy a turóci vidéken is az 
1250—60-as években jött létre egy városmag, TIurócszentmárton, mely aztán 
csaknem évszázad múlva (1340) nyerte el Korpona kiváltságait. Létrejött a 
tervszerű királyi politika által tánogatva egy tájegység városhálózatának mo- 

dern korig kiható alapszerkezete. Mi több, a , kísérleti terep" jelleget a király- 
nak némiképpen az organikus fejlődésnek elébe siető buzgalma, túlzott gon- 
doskodása is mutatja. Városprivilégiumainak egyharmada, az egész század- 
végi városhálózat hatoda a néhány évtizede még egyszerűen , zólyomi erdő- 
nek" számító területre esett. Ami kétségkívül aránytalanság, viszont rávilágít, 
hogy milyen iramot engedett volna meg magának Béla király, ha az egész 
ország szuverén rendelkezési területe lett volna, mint az országrésznyi zó- 
lyomi uradalom. 

A társadalmi struktúra őshonos elemére, a parasztságra csak azután került 
sor, miután a nemesség és a polgárság csírái már kezdtek kihajtani. IV. Béla az 
1257. évben adta ki első átfogó intézkedését az uradalmi nép helyzetét ren- 
dezendő, azzal az egyértelmű szándékkal, hogy most már ebben a szférában 
is megkezdi a telepítőpolitikát. Bár a tatárdúlás e vidéken nem sok kárt oko- 
zott, hatása a szolgáltató népre ugyanaz volt, mint országszerte. Azért adta 
ki a király a kiváltságlevelet, mert , turóci és liptói népeink közül sokan elszé- 
ledtek és mások uradalmaiban szóródtak szét". A tatárjárás fellazító hatása a 
földesúri kötelékek vonatkozásában a királyi uradalmakat is érintette, ahol 
íme, tetten érhető a település rejtett, , illegális" formája, a tömeges szökés, 
illetőleg a felduzzadó nagybirtok telepes szükségletében rejlő erő. Az oklevél 
bevezető passzusa a szökdösés tényét (, minthogy sokan... szétszóródtak") 
a kiváltságok írásba foglalásával (, ezért ilyen szabadságot [talem libertatem)] 
rendeltünk nekik") félreérthetetlenül grammatikai és logikai kapcsolatban 
adja. A kiváltságlevél kettős célt szolgált. Egyrészt a korábbiaknál kedvezőbb 
feltételekkel és , szabadsággal? hivatott megtartani a megmaradt népet, más- 
részt ugyanezekkel, de még háromévi adómentességgel is új telepeseket hi- 
vatott csábítani. 

Az új kiváltságok egy része jogi jellegű volt. A falusiak megkapták a szabad 
végrendelkezés jogát, mindössze egy kiválasztott érték (una res) illette a zó- 
lyomi ispánt. Emellett sajátos, területileg korlátozott szabad költözési jogot 
nyertek el: az ispán joghatóságán belül, de csakis ott (azaz Turóc, Liptó és 
Zólyom határain belül) , szabadon"? áttelepedhettek. Az előbbi azonos volt a 
szabad telepesek kiváltságával, az utóbbi nem; mind területi, mind Jogi érte- 
lemben korlátozás alá esett. De mindkettő messze magaslott a földesúr sze- 
mélyéhez kötött conditionarius elemek állapota fölé. Emellett a turóci falvak 
népe korlátozott alsófokú autonómiát is nyert. Szabadon választhatták meg 
falunagyukat (villicus), aki a közösség 2—3 pondus értéket meg nem haladó 
ügyeiben bíráskodhatott. Az összeg 3 kepe gabona, avagy egy bárány ára volt, 

tehát igen alacsony limit, ahogy a falunagy bírói illetékessége is szinte jelképes 
volt - de már legalább jelképes. Az ország parasztnépességének túlnyomó 
zöménél akkoriban még csekély kommunális jogokról sem volt szó. Azt 
mondhatnánk tehát, hogy a király Jogi tekintetben a turóci parasztokat a 
hospesjogot alapul véve, de azt korlátozva, a szabad vendégtelepesek szintje 
alatti Jogi-társadalmi mezőbe emelte fel. 

A szolgáltatások alakulását más helyen vesszük szemügyre. A lényeg e 
téren ugyanaz, mint Jogi tekintetben: az egy-egy háznépre (mansto) neheze- 
dő összteher megbecsülhető értéke 1 ferto (12 pondus) körül mozgott, egy 
fokozattal súlyosabb tehát, mint a telkenként szintén fél ekealjnyi szántóföldi 
külsőséggel rendelkező ismert hospesfalvakban, így Barskeresztúron vagy a 
gömöri Köviben, ahol az összeg a terményszolgáltatással együtt 8—10 pon- 
dusra tehető, de például Hontnémetiben (1292) az 1 1/2 fertót is elérte; igaz, 
a termékeny honti föld 60 holdja nem vethető egybe a soványabb turóci 
földdel. Egyetlen szó sem esett már a szolgai és egyéb kötött paraszti elemek 
legsúlyosabb munkajáradékáról, a szántási és aratási robotról. E terhes mun- 
kajáradék alól a turóciak — a hospesmodell szerint — felmentést nyertek. Gaz- 
dasági téren pontosan az a képlet ragadható meg, mint Jogi tekintetben. A 
turóci parasztok olyan magasságba emeltettek fel, hogy már csak egy fokozat, 
egy lépcső választotta el őket a szabad telepesektől. 

A turóci-liptói vidéken abban a szerencsés helyzetben vagyunk, hogy nem 
állóképet kapunk. Hogy e kiváltságokat a szomszédos uradalmi körzet, a 
liptói fennsík is megkapta, az a kiváltságlevelében utóbb olvasható visszauta- 
lásokból kétségtelen. Az 1265. évben azután e liptói , népek" különféle pana- 
szokat, sérelmeket (gravamina) terjesztettek a Zólyomba látogató király elé. 
Két dolgot nehezményeztek. Egyrészt sokallták a , király asztalára" szolgál- 
tatandó termények mennyiségét (a király descensus jogából következő ter- 
ményadót), másrészt sérelmezték a szolgáltatások kivetésének elvét, azt a 
régi gyakorlatot, hogy a megművelt föld nagyságától függetlenül egy-egy 
háznépre (családra) rótták ki a terheket. A minta a , vendég" telepesek sarka- 
latos kiváltsága volt, akik terheiket a földnagyság —a telek határbeli tartozékai 
— arányában teljesítették. IV. Béla csakugyan , moderálta? is a terheket, noha 
egyelőre még csak felemás módon, tartózkodva. A telepesekre érvényes elvet 
egyelőre csak a széna és a zab vonatkozásában vezette be, a többi szolgáltatást 
továbbra is háznépek (mansto) szerint rótta ki, csökkentette és limitálta a 
, király asztalára" beszolgáltatandó régi terménynemeket is. Mindent össze- 
vetve az 1265. évi szabályozás értelmében egy fél ekealján gazdálkodó háznép 

már csak 9,5 pondus körüli terhet viselt. Végső elemzésben a csökkenés 
13-14 százalékos. Ez kétségkívül egy lépcsőfoknyi emelkedés volt, de még 
mindig a szabad telepes szint alatt maradt, nemcsak mennyiségben, hanem a 
kivetés elvében is. A liptói népek nem is hagyták annyiban. Tovább ostromol- 
ták a királyt. Nem is eredmény nélkül, mert 1265-70 között IV. Béla újabb, 
gyűrűspecsétes oklevelet adott népeinek", melyben elismerte jogukat a te- 
lepesek adózási elvére, elrendelve, hogy ezentúl immár valamennyi szolgál- 
tatásukat ne háznép, hanem ekeföld, azaz földnagyság után (non de gualibet 
mansione, sed de guoltbet aratro) teljesítsék. A fejlődést a következő fokon V. 
István már csak kikerekítette, amidőn a kiváltságok megerősítésekor (1270) 
a parasztok követelésére elhagyta a királyi asztal számára bevezetett gabona- 
szolgáltatásra vonatkozó cikkelyt 15. A folyamatnak csak a látható és mérhető 
fázisában tehát, tizenhárom esztendő leforgása alatt (1257—1270) a zólyomi 
uradalom korábbi kondicionális parasztjainak háznépenkénti feudális terhe 
kereken egyharmaddal szállt lejjebb. 

A viharos fejlődés magyarázata ott van a forrásokban és a történeti körül- 
ményekben. Az egyik a vidék gazdálkodásában bekövetkezett rohamos át- 
alakulás, amit már a szolgáltatások szerkezete is mutat. A terményadó két 
régi eleme (állatés zab) melléaz 1265. évben kenyér és 5 akónyi gabona került. 
A még egy évtizede pásztorkodó, a legelőt járó vagy az erdőben vadászó és 
halászó népesség számottevő módon már szántóföldjein foglalatoskodott. A 
másik irányt ugyancsak az 1265. évi kiváltságlevél mutatja. A liptói parasztok 
már Turdossinon át Lengyelországba jártak kereskedni. Így érthető, hogy a 
régi nyestbőradót is megválthatták már pénzen, az kezdett beleolvadni a cen- 
susba. Mindennek a bázisa az árvai és liptói kereskedelmi utak megnyílása az 
1260-as évek elején, nyomában az egész Vág völgye gazdasági vérkeringé- 
sének megpezsdülése. A harmadik tényező, hogy a gazdaságilag megerősödő 
parasztság már nem nyomorult és alázatos szolgaként viselkedett, főként 
mivel a példa, a modell ott formálódott a szemei előtt. Még csak mindössze 
három éve, hogy e tájon kiváltságot nyert Németlipcse és Hibe, nyomukban 
menten megmozdult a , liptói nép". Nem egyebet kért, sőt követelt a király - 
tól, mint amit a szomszéd kiváltságolt településeken látott. A negyedik té- 
nyező, a gazdaságtörténeti szituáció telepítéspolitikai aspektusa: a királyi ha- 
talom válasza a feladványra. IV. Bélának érdeke volt e , népet" megtartani, sőt 
sokasítani, így hát fokról fokra, némi vonakodással, mindig az őt jellemző 
, balansz"-tartási kísérlettel engedett. Engedett, mert a tájegység általános 
gazdasági fellendülése további telepítéseket tett célszerűvé; a telepítés viszont 

több és több , szabadság", libertas megadását tette ésszerűvé. Ily módon a 
paraszti társadalomnak már egész szigetcsoportját emelte ki a Jogtalan szolgai 
és kvázi-szolgai jellegű tengerből. 

A turóci és liptói népek nem lettek teljes értékű szabad telepesekké, de 
jogilag is több irányban határozott lépést tettek felfelé egy évtizeden belül. 
Megkapták a Jogot, hogy a földesúri terhek beszedése alkalmával az ispán 
közege mellé saját választott emberüket delegálják. A határhasználat terén is 
pontosan körülírt jogokat nyertek el. Az igazságszolgáltatás vonatkozásában 
is nem egy előírás védte őket. Az ispán például 2 pondusnál több bírságot 
nem hajthatott be rajtuk. Mindezek nem voltak túlzottan széles körű jogok 
— de már , Jogok" voltak, kifejezetten a király oltalma alatt. S ami már önma- 
gában mérföldes lépés volt a késő középkori jobbágyság modellje felé: jogaik 
minuciózus pontossággal körülírattak, írásba foglaltattak. 

A gazdasági—jogi emelkedés, a bővülő , szabadság? eredménye pontosan 
kirajzolódik a turóci fennsíkon. Azt ugyan számszerűen nem lehet megra- 
gadni, hogy a tatárjárás előtt már meglévő szláv falvak lakossága hogyan gya- 
rapodott, annál inkább számba vehető az új falvak keletkezése. Az új telepü- 
lések már kivétel nélkül a földművelésre alkalmas sík vidéken, a Turóc folyó 
termékeny völgyében létesültek, a tárgyalt , jobbágyfiú"-települések határ- 
szomszédságában, olykor azokkal földközösségben. Három évtized mérhe- 
tő eredménye: 7 új falu a korábbi 33 mellett. Csak a szláv településhálózat 
egyötödével bővült. A régi falvak kirajzó népfeleslege és a lengyel, morva új 
telepesek egymással települési, nyelvi, kulturális vonatkozásban összeötvö- 
ződve a következő évszázadra e térségben is kialakítják annak az etnikumnak 
a sajátos arculatát, amely önmagát sloveninnek nevezte: a szlovákságét. 

IV. Béla telepítőpolitikája nyomán e hegyekkel koszorúzott táj jellegzetesen 
két etnikumú, egyidejűleg korábbi szociális tagolatlanságából kiemelkedő, társa- 
dalmilag rétegzett szociális—települési szerkezetté érett ki. A déli peremen két 
faluban Hont és Bars felől felhúzódó magyar parasztok éltek, további 40 faluban 
szlovák , turóci népek" és már 1255 körül több mint 40 kis településen vegyesen 
magyar-szláv , turóci nemesek"; az utóbbiakból a 14. század derekára 28 falu 
hajtott ki. Egy helységben, Iurócszentmártonban csírázott a polgárság magva. 
Az 1241 előtt kimutatható 35 falu mellé tehát két-három évtized folyamán csak- 
nem 50 falumag nőtt ki a turóci medence ekével feltört parlagján, mely utóbbi- 
akból egy évszázadon belül 34 valóságos, új falu és egy város szelektálódott ki. 
A településtörténeti eredmény tehát kereken száz százalék. Bízvást feltehet- 
jük, hogy a szomszédos Liptóban hasonló volt a növekedés rátája. 

Tágabban, az egész országrésznyi , zólyomi erdőben", Korponától a len- 
gyel határig két-három évtized folyamán a , szent királyok vadaserdeje?" és 
kezdetleges uradalmi szervezete helyén korszerű társadalmi mikrostruktúra 
létesült. Következésképpen nem is számított ez az országrész , zólyomi er- 
dőnek" többé. , Zólyom" fogalma egyre inkább leszorult a háromszög déli 
sarkába. Négy korszerű kővár emelkedett a négy tájegységben; az ispán szék- 
helyén kívül Turócban, Liptóban, Árvában. Egyre inkább ezek a nevek forog- 

nak a használatban, mert már nem pusztán természetes tájegységek, hanem 
igazgatási területek. Minden várnak megvolt a maga határa (megyéje) , melyen 
belül a zólyomi ispán egy-egy tisztviselője (officialis) vagy a liptói curialis 
comes látta elaz igazgatási feladatokat. Maguk a területek még csak formálódó 
megyék. De a körvonalak már 1270 előtt pontosan kirajzolódtak, s ezek 
tartalommal aztán már ön$úlyuknál fogva töltődnek meg további fél évszázad 
folyamán. Az 1330-as évekre a , tisztviselőkből? ispán (comes) lesz, a ,kerü- 
letekből? megye (comitatus) a (fő)ispán mellett alispánnal, négy-négy szol- 
gabírával: a nemesi önkormányzat egységei. IV. Béla király nemcsak korszerű 
társadalmi mikrostruktúrát hívott életre a nagy zólyomi királyi erdőuradalom 
területén, hanem egyidejűleg az , uradalom" (predium) helyén négy új megye 
alapjait fektette le. 


10. ÚJ MEGYÉK ALAPJAI A PEREMTERÜLETEKEN 


A királyi hatalomnak, ha az ország belsejében, a , hetvenkét megye? törzste- 
rületén a lába alól kicsúszó birtokállomány pótlása után akart nézni, bőven 
volt még tere a , fekete erdők" övezetében a zólyomi erdőispánságtól keletre. 
Azon a hatalmas, keletnek tartva egyre szélesedő sávon, amely a , felső ré- 
szeknek"? nevezett vidék mintegy kétharmadát foglalta magába, a Szepessé- 
gen kívül (ahol kivételesen már a 12. században ékszerűen északra nyomult 
a megyeszervezet) 1242 táján három régi határmegye északi nyúlványa és hat, 
nagyrészt lakatlan erdőuradalom terült el: a tornai, sárosi, pataki, beregi, ugo- 
csali és máramarosi predium. Közös előnyük volt, hogy apró szigeteket leszá- 
mítva az egész erdőség királyi birtok volt. 

A Szepesség már a tatárjárás előtt sem volt egyszerűen csak , uradalom", 
noha még sokáig csupán , kerületnek?" (districtus, 1253, 1255) nevezik, fő- 
tisztségviselőjét azonban már régen ispánnak (comes). Nem volt ez , csonka 
társadalom" sem abban az értelemben, ahogy általában az erdőuradalmak. A 

Szepesvár alá rendelt szolgáltató falvakon kívül megvolt már a maga kisbir- 
tokos-hadakozó középrétege a lándzsások elődeinek személyében, és meg- 
volt a kiváltságolt szabad telepes rétege is a szász településeken. A tatárdúlás 
azonban fizikai értelemben , csonkította meg? ezt az északi országrész átlag- 
szintjéhez képest kiemelkedő és rétegezettebb településszigetet. Megvoltak 
ugyan az alapok, de 1242 után itt is teljes újjáépítésre volt szükség. 

Itt vezette be a király elsőként, mint láttuk, a páncélosok kiállításának a 
kisbirtokos vagyoni szinthez igazított elvét, hadi reformja törzsét. Hogy a 
zólyomi és szepességi reformelgondolások mennyire összefüggtek, sőt kar- 
öltve bontakoztak ki, jól mutatja, hogy Zólyom főtisztviselője, a már megis- 
mert Balassa-ős, Mikó ispán kezdte el rendezni e tájon a birtokviszonyokat 
(1249). Az intézmény első kísérleti terepe a Szepesség volt, de a szervezés 
Zólyom felől indult meg. Figyelemre méltó az is, hogy Mikó ispán fia, Detrik 
éppen a reform kibontakozását követően két éven át (1256—58) egy személy- 
ben egyesítette a szepesi és zólyomi ispáni méltóságot. Maga a telepítési 
eredmény még mennyiségi arányaiban is kísértetiesen hasonlít a két rokon 
területen. A 14. század derekára 29 lándzsás község kristályosodott ki, ahogy 
Turócban is 28 falut eredményezett a telepítési akció kisbirtokos-nemesi ága. 
A falualakulás — e sajátságos hadi érdektől támogatott belső kolonizáció — 
ugyanolyan szabályok szerint ment végbe, mint a zólyomi térségben. Az 
etnikai kép is hasonló a turócihoz, azzal az eltéréssel, hogy itt a német élem 
is SzínezI. 

A másik ág szintén meglévő magból hajtott ki, de kiterebélyesedése ugyan- 
csak az 1242 utáni évtizedek fejleménye. A szepességi szászság, a , Zipserek" 
elődeinek települési vidéke a tatárjárás előtt még meglehetősen szerény lehe- 
tett, nem vethető egybe az erdélyi szászokéval. A tatárdúlás által azután még 
meg is tizedelt szepességi szász vidék nagyobb arányú betelepítése IV. Bélára 
várt. Agrár jellegű telepítés volt ez is, akárcsak a szabad , vendégek" toborzá- 
sának országos törzse. Még a három évtizeddel utóbbi kiváltságlevél 15 (1271) 
mint , egyszerű emberekről" (bomines simplices) szóla szászokról, akik a föld 
művelésének (agriculturis) szentelik magukat; a határhasználat maximális 
szabadsága is azért Járt ki nekik, hogy legyen elég kapacitásuk ,az erdők 
irtására és szántófölddé alakítására, saját hasznukra fordítására". Személyük- 
ben az a ,szabadság" illette meg őket, mint az ország többi szabad telepes 
parasztját, mindössze annyi különbséggel, hogy a ,kisebb ügyekben" az egész 
falucsoport felett egyetlen választott bíró ítélkezett, akit hol a , németek is- 
pánjának" (comes Teutonicorum, 1257), hol , szász bírónak" (iudex Saxonum, 

1263), hol vagylagosan a , tartomány ispánjának avagy bírájának" (1271) ne- 
veztek. Egy fokkal magasabb kiváltságot jelentett az átlagos telepes falvakhoz 
képest, hogy földbérüket egy összegben és kollektíve fizették. Kiváltságaikat 
csak V. István megerősítő, privilégiumából ismerjük (1271), nem kétséges 
azonban, hogy elemeiben már a tatárjárás előtti évtizedekben kialakult auto- 
nómiájukat IV. Béla is megerősítette, sőt a korábbihoz képest alighanem bő- 
vítette, ugyanazon indokból, mint minden vendégtelepes közösségét: ,hogy 
a meghatározott törvényt élvező népek száma növekedjék". A nagyobb ará- 
nyú bevándorlás kétségtelenül 1242 után indult meg. A korábbi településte- 
rület hatalmasan kitágult, a Poprádig, sőt azon túl, a Hernádtól délre pedig, 
Gölnicbánya vidékén egy teljesen új településtömb jött létre. Az új jövevé- 
nyek német területekről jöttek, de csak részben voltak , szászok". Késmárk 
telepeseinek első hulláma Thüringiából származott. Nyomai vannak, hogy 
az új telepesek részben Dél-Bajorországból, részben a német Érchegység 
vidékéről, részben Sziléziából jöttek a Szászföldön kívül. A különféle eredetű 
telepesek aztán itt ahhoz hasonlóan ötvöződtek össze sajátos nyelvi—etnikai 
csoporttá, mint ahogy a szomszédos szlovákság az őshonos szláv lakossággal 
egybeolvadó lengyel, morva, rutén telepesek ötvözetéből nyerte el etnikai 
arculatát. Valószínű, hogy annak a 24 településnek a többsége, amelyeknek 
plébánosai majd a 14. század folyamán létrehozzák a , 24 királyi parochus 
testvérisége" elnevezésű testületet, az 1242 utáni három évtizedben alakult 
ki. Lélekszámuk, kollektív földbérük és katonaállítási kontingensük alapján, 
1270 táján már 24—25 ezer körül lehetett. 

A Szepesség kibontakozó városiasodása annyiban is analóg a zólyomi or- 
szágrésszel, hogy a kikristályosodási pont itt is a bányászat megindulása és 
rohamos fellendülése volt. Az úrvölgyi és óhegyi rézbányák megnyitását né- 
hány év választotta el attól, hogy a , szepesi erdőben", Gölnicbánya vidékén 
is megindult az ércfejtés. Magát a várost közvetlenül az 1255 utáni években 
alapította egy ugyanolyan tőkés jellegű konzorcium, mint a Garam mellett 
Besztercebányát. Teljes jogú városprivilégiumát az alapításkor kapta IV. Bé- 
lától, később IV. László már csak megerősítette azt (1276). A bányászat egy 
évtizeden belül megindult Iglón is. Gölnicbánya alapítása révén a megelőző 
fejezetekben felvázolt három tájegység kezdett is összekapcsolódni a fellen- 
dülő kereskedelem nyomán az 1250-60-as évek fordulója után. Nyugat felől 
egyrészt a Garam-vidék, másrészt a Iurdossinon át megnyíló lengyel út nyo- 
mában a liptói részek fellendülése sugárzott ki errefelé, kelet felől a két 
városiasodó nagyobb királyi vendégtelepes község, Kassa és Eperjes kezdett 

kapcsolódni e vidékhez. A szepességi falvak közül elsőnek Késmárk emelke- 
dett ki, már IV. Béla életében elnyerte a városprivilégiumot (1269). Az 1245 
után újratelepített Lőcse is városias jellegű településsé nőtt ki még az 1260-as 
években. A szászok privilégiuma már kifejezetten , városnak" nevezi, sőt ez 
lett a korábbi központi szerepű Szepesváralja helyett a szász , tartomány 
fővárosa" (civitas provincte capttalis, 1271). 

E minőségi— szerkezeti— átalakulás aztán visszahatott a telepítés szférájára. 
Gölnicbánya hatalmas határt kapott a lakatlan környező erdőségben. Már az 
alapítás után két évtizeddel ,,a város határain belül létesült falvakról? olvasha- 
tunk egy oklevélben (1276). A 14. században tíz olyan irtásfaluról tudunk, 
amcly Gölnic eredeti városhatárán belül létesült. 

A Szepesség abban az értelemben sem volt , csonka társadalom" már a 
tatárjárás előtt sem, hogy itt már a nagybirtok is megkezdte térfoglalását. IV. 
Béla, új politikájához híven, folytatta az adománypolitikát, hiszen része volt 
ez a korábban megismert elvnek: a telepítés ügyén 15 megosztozott a nagy- 
birtokkal. A Szepesség északi felét lényegileg két család, a Görgeyek és a 
Berzeviczyek ősei telepítették be a következő évszázad folyamán, akikkel 
csak a Zsegraiak vetekedhettek e tájakon. A különbség annyi a zólyomi tér- 
séghez képest, hogy Béla király itt nem , megteremtette" a nagybirtokot, 
hanem meglévő alapokból kiindulva engedte szabadra kifejlődését, másrészt 
a vidék sajátossága, hogy az itteni arisztokrácia javarészt német polgári ere- 
detű. Az ellensúly szerepét Szepesvára uradalmi szervezete játszotta. Hogy 
az uradalomból még számottevő birtokállomány maradhatott, azt közvetve 
igazolja, hogy még Kun László is méltónak tartotta azt kiutalni anyjának 
özvegyi javadalomként (1275—1280). Szepesvára királyi uradalma csak Kun 
László utolsó évtizedében indult meg a teljes szétforgácsolódás útján. 

A Szepesség is , mintaterep" volt IV. Béla komplex telepítő- és , társada- 
lomszervező" politikájában. A keletebbre eső vidéken is előrehaladt az ura- 
dalmak, prediumok megyévé alakulása, de már korántsem jutott olyan szintig, 
mint nyugatabbra. A legfontosabb mutatót a várépítés adja kezünkbe. A régi 
, Szent királyok vadascrdeinek" Zólyomtól és Szepestől keletre eső sávjában 
és környékén az 1240-50-es években nem kevesebb mint nyolc korszerű 
kővár (Murány, Szádvár, Füzér, Sáros, Ioboly, Patak, Bereg, Baranka) és két 
királyi kúria (Iornagörgő és az ugocsai domus regalis) épült fel. Minthogy 
pedig a zólyomi és szepesi térség négy királyi építésű új vára 15 ideszámítandó, 
a számokban kifejezhető arány azt mutatja, hogy a bizonyosan Béla király 
által 1242 után építtetett vagy korszerűsített királyi várak csaknem 38 száza- 

léka, az egész 1270 körüli országos várhálózat kereken 15 százaléka az egy- 
kori erdőrégióra, a királyság új uradalmi bázisára esik. Az új várak kettős 
funkciót láttak el: védelmi—stratégiai szerepük mellett királyi uradalmi köz- 
pontok voltak. Sőt egy harmadik összefüggés is kibontakozik. A várak több- 
sége (Zólyom, Liptó-Nagyvár, Szepesvár, Füzér, Sáros, Patak, Bereg), de az 
egyik kúria, az ugocsai Királyháza is valamely szabad vendégtelepes község, 
sőt falucsoport (olykor már város) felett, közelében, azzal valamiféle terüle- 
ti—funkcionális összefüggésben épült fel. Ami arra mutat, hogy kezdetben ÍV. 
Béla nemcsak Zólyomot és a Szepességet tartotta szem előtt, hanem az egész 
korábbi erdőrégiót. 

Erre egyéb jelek is vannak. A király hűbéries jellegű, hadakozásra kötelező 
adományrendszere, a ,prédiális" intézmény főként Sáros, Szepes, Gömöt, 
Abaúj, Zemplén megyék területén jelentkezik. Ezen túl azonban egyik-másik 
erdőuradalomban, mindenekelőtt Beregben és Ugocsában a 14. századra ki- 
alakuló -háza, -falva képzésű kisnemesi falvaknak nem csupán megléte, ha- 
nem közelebbi településszerkezeti sajátosságai 15 nem alap nélkül vetik fel a 
gondolatot, hogy a zólyomi és szepesi térségben megismert , Jobbágyfiú" 
telepítések azonos tőről fakadó hajtásairól lehet szó. A legélesebb a kép 
Ugocsában, ahol a Tisza, a Túr és a Batár folyók által határolt területen tucat- 
nyi bukkan elő belőlük a 14. században — ugyanaz a települési szerkezet, mint 
Turócban vagy Szepesben. Közelebbi nyomok is mutatnak a párhuzamra. Az 
1300. évben négy határszomszédos településen négy korábbi birtokos utódai, 
Forgolány, Öszvény, Péter és Tivadar fiai — , ugocsai nemesek" — tűnnek elő. 
E települések néhány évtized múlva már Forgolányfalva, Öszödfalva, Péter- 
falva és Tivadarfalva néven szerepelnek. A névadó ősök 1250-60 táján éltek 
és nyerhették el adományul két-három ekealjnyi nagyságú földjüket. Földjeik 
zárt tömbje és megnevezésük territoriális jellege (nobiles de Ugacha) nyilván- 
való párhuzama a IV. Béla hadi-telepítési akciói által létrehozott nobzles de 
Tburocz, de Lypthou társadalmi képletének. Az elsőként említett Forgolány 
neve (Fargalan, Fulguran, Fulgiar) valószínűleg a Folkram formára megy vissza, 
szász , vendég" lehetett tehát, mint az északi részeken számos helyi nemes 
őse. Lehettek köztük egykori várjobbágyok és egyéb szabad magyar elemek, 
akik más vidékről húzódtak ide, mint a gödényháziak, akik az újkorig őrizték 
szamosháti nyelvjárásukat. Ha ilyen analógiák mutatkoznak a forrásszerűen 
inkább ismert végpontokon, Iurócban és Ugocsában, megkockáztatható a 
feltevés, hogy IV. Béla eredetileg közös elvek alapján szándékozta megszer- 
vezni örökül kapott ,erdőuradalmaiban" a kisbirtokos-hadakozó réteget, a 

helyi nemességet. Ha idővel a mű mégis félbemaradt, vagy csak helyenként 
jutott el kiérleltebb formákig, az már valószínűleg a politikai viszonyok ala- 
kulásának számlájára írandó. Pontosan a kiérlelt és elmosódottabb formák 
között húzódott az 1262. évi országfelosztás határvonala. 

Nem maradt torzó ezzel szemben a telepítőpolitikának a zólyomi és sze- 
pességi , mintaterepeken" oly határozott módon kirajzolódó ága, a kivált- 
ságolt agrár jellegű, sőt hovatovább iparos-kereskedő, részben várossá fejlődő 
szabad vendég telepesek összefüggő településcsoportjainak létrehozása. 
Abaúj északi és Sáros déli felén már módunk volt korábban megfigyelni annak 
az összefüggő településláncnak a kialakulását, amely a vizsolyi ispánság régi 
német telepes falvaihoz és a füzéri királyi uradalomhoz kapcsolódva Szina, 
Kassa tágas határán át Eperjes, Sáros és Kisszeben új német településeiig nyúlt 
fel. E három sárosi telepes falu az új ispáni vár mellett a Tarnóc völgyében már 
IV. Bélától nyert közös kiváltságot, amit III. Endre megerősítő oklevelének 
(1299) említéséből ismerünk. Mindhárom település kivétetett , a szepesi ven- 
dégek módjára" a sárosi várnagy joghatósága alól, aminthogy az egész vidék 
minden jel szerint a Szepesség felől települt be. A további fejlődés azután e 
térségben is a gazdasági erőkön, a lengyel kereszedem megnyílásán múlt, ami 
már a századvég fejleménye. Ennek következménye, hogy Eperjessel együtt 
Sáros és Kisszeben is városi rangot kapott (1299). 

Egy sávval keletebbre a pataki erdőuradalom területén Patak már 1261 előtt 
városi jellegű kiváltságokkal élt, hogy utóbb ugyanezeket nyerjék el a szom- 
szédos Sátorhegy aljában élő , sátorelői" (újhelyi) telepesek (1261). Tovább 
keletre, a beregi erdőuradalomban, a kijevi kereskedelemnek az , Orosz ka- 
pun" (Vereckén) át a tiszai részek felé vezető útvonalán szintén volt már egy 
korai telepes falu, Luprechtszásza (Beregszász), mely a tatárjárás után egyike 
volt a városi privilégiumot nyert településeknek (1247). Minthogy az új ki- 
rályi vár a régi Borsova helyett e településtől alig 10 km-re épült fel Beregben, 
az előzőkhöz hasonló szerkezet jött létre. Az ugocsai vidék abban különbö- 
zött a beregitől, hogy a telepesek itt csak a tatárjárás után jelentek meg, 
legkorábban a vidék mezőségi központján, Nagyszöllősön. A település már 
István ifjabb királytól nyert városprivilégiumot (1262). Szatmárnémetivel 
együtt itt húzódott a tatárjárás után kialakuló magyarországi városhálózatnak 
— Erdélyen kívüli — legkeletibb pereme. De a szabad telepesek nem álltak meg 
a Tiszán innen, hanem új rajaik a folyó túlsó partján már jóval 1262 előtt 
megalapították Szászfalut (utóbb Nagyszász), majd a Tisza partján épült új 
, királyi ház" mellett Felszászt. Ez utóbbi hamarosan felvette a királyi kúria 


73 


után a Királyháza nevet, és privilégiumot kapott (1272). Az új kiváltságolt 
települések és a király új uradalmi rezidenciája közti kapcsolat itt még a hely- 
név alakulásában is kifejezésre jut. A keletibb, hatalmas máramarosi erdőség 
kezdődő betelepítése viszont — éppen Bereg és Ugocsa felől — már az 1270 
utáni évtizedekre maradt. 

Szemlénk végére érve megállapítható, hogy az egykori , fekete erdők" ré- 
giójában kelet felé haladva lényegileg mindenütt a Zólyomnál és a Szepes- 
ségben megismert elvek és szerkezet körvonalaira bukkanunk, még ha ezek 
itt-ott elmosódottabbak is, vagy nagyságrendi arányaikban nem foghatók a 
, mintaterepekhez". Egyedül ebben a keletibb sávban a tíz új királyi vár mellett 
— azokkal funkcionális összefüggésben — négy erdőuradalomban (Sáros, Pa- 
tak, Bereg, Ugocsa) hét városnak az alapjait vetette meg IV. Béla király. Ha 
most már az egész új koncepcióban fogant széles telepítési sávot tartjuk szem 
előtt, az egész erdőuradalmi térségben 1242—1270 között nem kevesebb mint 
18 város jött létre. Más szóval: a 13. század utolsó harmadára kialakult város- 
hálózat — a kései középkori városszerkezet alapja — több mint egyharmada 
IV. Béla új uradalomszervező politikájának az eredménye. 

Ezzel jelentőségében vetekedő eredmény, hogy a megtárgyalt északi és 
észak-keleti félkaréjban IV. Béla uradalomszervezései vetették meg az alapját 
a kései középkori (s az újkorig érvényes) közigazgatási egységeknek. Egyet- 
len erdőuradalom volt, a pataki, amelyből a század utolsó harmadának nagy 
birtokadományai miatt nem alakult megye; az ispánság beolvadt Abaúj és 
Zemplén területébe. Zólyomtól Ugocsáig öt erdőuradalomból (predium) 
már IV. Béla életében általában , kerület? (districtus), majd hol az 1270-es, hol 
az 1290-es évektől az 1320-30-as évekig kilenc megye (comitatus, provincia) 
fejlődött ki a szokásos megyei tisztikarral (Zólyom, Turóc, Liptó, Árva, 
Szepes, Iorna, Sáros, Bereg, Ugocsa). Máramarosban viszont a tulajdonkép- 
peni , uradalomszervezést?" a készen kapott modell szerint csak III. Endre 
kezdte meg (1300), hogy aztán néhány évtizeden belül a folyamat ott is le- 
záruljon. Ha pedig az erdélyi félkaréjt most kihagyjuk, mert itt a telepítés 
ügyét a király meglévő etnikai autonóm erőknek, a székelyeknek és szászok- 
nak engedte át (a románok nagyobb arányú betelepítése pedig 1270 után, s 
akkor már elsősorban a nagybirtok aktivitása révén folyt), a nagy félkör vé- 
gén, már lent délen, megint van két terület, amelynek alapjait IV. Béla telepítő 
és uradalomszervező tevékenysége rakta le: Hunyad és Krassó megyéét. Erre 
mutat mindenesetre, hogy e várakban oly szegény országrészben éppen itt 

épült két királyi vár: a már meglévő hátszegi (Hateg) román földtől és bizo- 

nyos Dragun és Kodoch nevű kenézek földjeitől északra Déva (1264 előtt), 
lejjebb pedig Érsomlyó vára. Egy időben szerepel Krassó területén egy , som- 
lyói ispánság? is, amely alighanem párhuzamba állítható az északi erdőispán- 
ságokkal. E tájazonban már elvész a szem elől a forrásnélküliség homályában. 


11. A TELEPÜLÉSHÁLÓZAT ÉS A GAZDASÁGPOLITIKA 
ÁTFOGÓ REFORMJA. VÁROSPOLITIKA 


IV. Béla reformpolitikája a tatárjárás után egyetlen kiágazásában sem előzmé- 
nyek nélküli. Minden ágon inkább arról van szó, hogy a király kitapintotta 
azokat az elemeket, kezdeményeket vagy motívumokat, amelyek máraz 1241 
előtti évtizedekben a fejlődés mélyén az új csíráiként jelentkeztek, hogy aztán 
ezeketalapul véve az elszórt előzményekből rendszereket formáljon ki. Téves 
az a régebbi közkeletű vélekedés, hogy a várost IV. Béla , teremtette meg" a 
tatárdúlás után. A magyar várostörténetnek van egy korai előtörténete, sőt 
már a 12. század derekát követő évszázad folyamán némely alapelemeiben 
kezdetét veszi a magyarországi urbanizáció leválása az archaikus vonásokat 
őrző , keleti" szféráról, hogy fokozatosan a városiasodás , nyugati" típusába 
tagolódjék be. Fehérvár és Esztergom bonyolult és archaikus szerkezetükben 
tagolt korai , latin? városmagvain kívül egyértelműen persze egyelőre még 
csak Pest, Selmecbánya és Nagyszombat számít ide. Az utóbbi kettő már IV. 
Béla tatárjárás előtti alkotása (1235—39, 1238). Tágabb értelemben még ide- 
vonható az erdélyi Radna és Beszterce, valamint az erdélyi szászok már ez 
idő tájt kétségtelenül városias jellegű két központja, Nagyszeben és Brassó. 
Ha Zágráb-Váralja kiváltságolt , latin" kereskedőtelepét is ideszámítjuk, ke- 
reken tíz új típusú várost tarthatunk nyilván 1241 körül, amelyeket tehát már 
nemcsak az elemi és legtágabb értelmű települési és gazdasági kritériumok, 
hanem Jjogi-társadalmi ismérvek is igazi várossá avatnak. 

Amikor IV. Béla 1242 őszén számba vette az örökséget, természetesen nem 
csak e maroknyi új várossal számolhatott. Igaz, veszteségként kellett betud- 
nia az egy évszázaddal előbb még számon tartott ,,78 város" (Abú Hamíd) 
túlnyomóan nagy többségét, mely szám mögött zömmel a régi ispáni szék- 
helyek váraljai települései húzódtak meg. E korai , váras helyek" többsége az 
elmúlt évszázad folyamán visszavonhatatlanul kihullott a városiasodás tarta- 
lékából. Sok ispáni vár már a 12. században jelentőségét vesztette, az átren- 

deződő árucsere új helyi központokat alakított ki. Egy másik csoport nem 
feltétlenül a városiasodás tartalékából, hanem a királyi hatalom rendelkezési 
állományából esett ki: azok az ispáni központok, amelyek egyszersmind egy- 
házmegyei székhelyekké váltak (Veszprém, Bács, Csanád, Szerém, Gyulafe- 
hérvár). Az egykori ispáni központoktól függetlenül létesült egyházmegyei 
székhelyeken (Pécs, Vác, Eger, Várad) pedig IV. Béla nem tehetett egyebet, 
minthogy a várospolitikát átengedi az egyháznak. 

Mivel számolhatott IV. Béla a tatárok kivonulása után az örökségből? Adva 
volt egyrészt egy szerkezeti képlet az ország akkori kereskedelmi hálózatá- 
nak három kulcspontján (Fehérvárott, Esztergomban és Zágrábban), ahol a 
városterület egyik magvában maximális gazdasági és jogi feltételek alakultak 
ki, hiányzott azonban a város topográfiai és védelmi egysége. Másrészt adva 
volt egy képlet az ispáni , váralják" formájában, amelyeket a védelem és a 
forgalmi helyzet kedvező adottságai jellemeztek, de mint településtípus sem 
a társadalmi-jogi feltételek mérvét tekintve nem volt igazi város, sem topog- 
ráfiai tekintetben nem alkotott egységet, következésképpen gazdasági ener- 
giáit sem volt képes akadálytalanul kibontakoztatni. Harmadszor adva volt 
egy modell a néhány kiváltságolt , új típusú? város formájában, amelyek épp 
azáltal hordozták az új csíráit, hogy bennük már valóra vált a településforma 
társadalmi-jogi és topográfiai egysége, viszont védelmi szempontból voltak 
esendők. Ami tehát a kifejlett középkori város komplex ismérveiből megvolt 
az egyikben, az hiányzott a másikból. Éppen e heterogenitás mutatta, hogy 
a magyar várostörténet , második fejezete" még épphogy csak elkezdődött. 
E háromféle modellen kívül természetesen az örökséghez tartozott még egy 
negyedik féle településtípus is, a városfejlődés természetes és tág értelmű 
, tartaléka": azok a szabad vendégtelepes falvak, amelyek mindenféle feudális 
központtól, vártól függetlenül szerte az országban már a 12. század dereka 
óta létesültek, és a századforduló után olykor már kiváltságlevelet is nyertek. 
E településtípus városmag mivoltát már éppen IV. Béla ismerte fel a tatárjárás 
előestéjén, Nagyszombat várossá emelésével. 

Nemcsak a szerkezet őrzött archaikus vonásokat a 13. század derekáig, 
hanem a királyi politika is. A korai magyar királyságot elemi gazdasági érdek 
késztette, hogy részint a megműveletlen földek kultúrtalajjá alakítására, ré- 
szint a regále-jövedelmek növelése céljából mind földművelő, mind kézmű- 
ves és kereskedő jövevényeket minél nagyobb számban hívjon az országba. 
E fiskális és telepítéspolitikai szemlélet hosszú ideig nem differenciált paraszt 
és polgár közt. Mindkét fajta jövevény egyaránt — számottevő különbségtétel 

nélkül— számíthatott tehát a , vendégjogra" (libertas bospitum). Természetes- 
nek tűnt, hogy a városias település i5 ugyanazt a Jogot élvezze, mint bármely 
kiváltságolt falu; végül is mindkettő egyazon ely, a telepítőpolitika (cong- 
regatio hospitum) kiágazásaként került közös nevezőre. Ez a magyarázata, 
hogy például az ispáni várak váraljai települései, még ha , várostasak" voltak 
is, az általános hospeskiváltságokban részesültek. Ilyen értelemben olvadt 
tagolatlan módon a régi szemléletben a város fogalma a , telepítés" fogalom- 
körébe. Az új csírája ott jelentkezett, ahol valamely gazdaságilag erős és tár- 
sadalmilag öntudatos kereskedőcsoport -— a Rajna környéki wik kommunális 
öntudatának hordozója — kieszközölte a Nyugaton kialakult teljesebb auto- 
nómiát, melynek magyarországi megjelölése a 13. századra már a , fehérvári 
polgárok szabadsága"? volt (l/ibertas civium Albensium). A királyi hatalom 
fordulata viszont akkor következett be, amikor ezt az együttest, a , polgári 
szabadságokat"? tudatos politikai eszközként alkalmazta, mint IV. Béla Nagy- 
szombat kiváltságolásánál (1238): a fehérváriak kiváltságával ruházta fel e 
, Szombathelynek nevezett helyet?" — vásárhelyet — azzal a figyelemre méltó 
indoklással, hogy a település , igen alkalmas helynek látszik vendégek betele- 
pítésére" (locus... bospitibus congregandis aptissimus videatur) . Az ,alkalmas- 
ság" ismérve: a település az Esztergom felől Prágába vezető kereskedelmi út 
(, cseh út") átkelőpontján, a Kisalföld és a Kis-Kárpátok találkozásánál fe- 
küdt. Ez az első pillanat a magyar történelemben, amikor egy uralkodó immár 
meg is nevezte a városfejlesztés tényezőjét. Ami itt már a tatárjárás előtt 
formálódott, nem egyéb, mint a , telepítéspolitikából" vagy alsóbb kezdemé- 
nyek királyi szentesítéséből, egyszerű fiskális szempontok érvényesítéséből 
kiágazó és önállósuló új minőség: várospolitika. 

A király eszköze a városprivilégium volt. A városfejlődés alapvetően ter- 
mészetesen nem Jogi, hanem gazdasági tényezők függvénye. De a Jog még- 
sem valami mellékes és járulékos tényező aközépkori urbanizáció növekedési 
törvényszerűségeiben. A feudalizmus kiváltságokkal tagolt és felszabdalt 
rendjében egyetlen társadalmi csoport sem képes kibontakoztatni latens 
energiáit , felülről? szankcionált előjogok hiányában. Azáltal, hogy IV. Béla a 
korábbi előzményekből és csírákból a tatárjárást követő években rendszerré 
formálta a tulajdonképpeni városi kiváltságot, három felismerést összegezett. 
Tudatára ébredt, hogy bármilyen kedvező — , alkalmas" — helyzetű valamely 
település sem gazdasági energiáit, sem telepítési vonzerejét (következéskép- 
pen a királyi jövedelmet növelő fiskális jelentőségét) nem képes optimális 
módon kifejteni, ha a , vendégjog" hagyományos korlátozásai között marad. 

A másik felismerés az államstruktúrában bekövetkezett változás konzekven- 
ciáinak levonását jelentette. A megyésispán tényleges magánhatalma a század 
derekán már valamilyen mértékben szükségképpen a király és a , vendégjogú" 
városias helyek közé ékelődött. Az ellenszer ott rejlett a , fehérvári szabad- 
ságokban", ami jogi szempontból tulajdonképpen nem egyéb volt, mint a 
feudális immunitas elvének alkalmazása egy-egy polgári közösségre. Mint- 
hogy a részletek a fehérvári kiváltságokban pozitíve adva voltak, önként kö- 
vetkezett a Nagyszombatnál már érvényesített harmadik felismerés: valósá- 
gos ,közösség" (communitas) azáltal keletkezik, ha a városi népességnek nem 
csupán egyik magva, hanem az egész település elnyeri a homogén kiváltságolt 
státust. 

A városprivilégium sarkalatos pontja, ahol elválik a hospeskiváltságtól, 
mind az igazságszolgáltatás, mind az igazgatás és a gazdaság szférájában az 
immunitás adománya, amit a kor kiváltságlevelei inkább az exemptio (az ispán 
joghatósága alól való , kivétel", mentesítés) néven neveznek. Az immunitas 
nem korlátozódott az igazságszolgáltatásra, hanem felölelte általában a vá- 
rosigazgatást, minthogy a két fogalomkör a középkorban még szinte meg- 
bontatlan egységet alkotott. Minden városban elvszerűen megszűnt az ispán 
, megszállási" (descensus) Joga. A királyt földesúri Jogon megillető földbért, 
amely a polgárok telkeire egy összegben kirótt pénzbeli censzssá alakult, a 
városi hatóság hajtotta be és juttatta el a királynak. Valamennyi városprivilé- 
gium elmaradhatatlan és központi jelentőségű pontja, hogy a település a jö- 
vőben , szabad vásár" (forum liberum) jogával él, azaz a vásár joghatósága a 
város birtokába ment át, és a vásárvámot ezután a városi hatóság emberei 
hajtották be. Mindezekhez járult, hogy a városok által meghatározott kvóta 
szerint kiállított fegyveresek nem a megyésispán, hanem akárcsak a nemesek, 
a királyi zászló alatt, sub vexillo regio vonultak hadba. 

A városprivilégium igazi jelentősége azon a ponton mérhető le, hogy kik 
váltak részesévé a , polgári szabadság"? összességének. A város azáltal emel- 
kedett a szabad vendégtelepes falu fölé, hogy a település egész népessége (s 
elvileg bárki, aki a jövőben betelepül) , bármiféle jogállapotú volt is eredetileg, 
a kiváltságolás révén részesévé vált e magasabb fokú , szabadságnak". Ez az a 
punctum saltens, ahol a város képlete elhatározó módon átfordult a régiből az 
újba, végképp megszabadulva archaikusan heterogén jogi, társadalmi és to- 
pográfiai szerkezeti örökségeitől. A privilégium azáltal vált a társadalmi mo- 
bilitás tényezőjévé, hogy egyetlen politikai aktussal a település egész lakos- 
ságát, olykor társadalmi minőségében eredetileg igen heterogén , népét" au- 

tonóm polgári közösséggé (universitas vagy communitas civium) avatta, mely 
ezáltal egyszersmind jogi személlyé emelkedett. 

A tatárjárást követő csaknem három évtizedből IV. Bélának (Szlavóniát 
nem számítva) tizenkét magyarországi városprivilégiuma maradt korunkra 
teljes szövegében: Zólyom (1243), Pest (1244), Korpona (1244), Körmend 
(1244), Beregszász (1247), Nyitra (1248), Bábaszék és Dobronya (1254), 
Besztercebánya (1255), Németlipcse (1263), Liptóhibe (1265) és Késmárk 
(1269) kiváltságlevelei. Szűkebb kör ez, mint amit a régebbi irodalom idevont, 
válogatás nélkül minden kiváltságlevelet , városprivilégiumnak" fogva fel, me- 
lyek pedig világos kritériumok szerint valamely település egyszerű , vendég- 
jogait" foglalják össze vagy erősítik meg. A privilégiumok tizenkét települést 
érintenek (Pest jogai szálltak át Budára). További esetekben valamely későbbi 
megerősítés vagy jJogbővítő oklevél hivatkozik néhai , Béla király privilégiu- 
mára". Teljes városi jogokat kapott Gölnicbánya (1255 után), Patak (1261 
előtt), Désvár (1261), és egy kései hivatkozás (1458) szerint még Szeged 
nyerte el IV. Bélától a fehérvári kiváltságokat. Idevonható még az a két új 
városprivilégium is, amelyeket István ifjabb király még társuralkodóként bo- 
csátott ki: Sátoraljaújhelyé (1261) és Nagyszöllősé (1262). Együttesen tehát 
huszonkét kiváltságolást tarthatunk számon, mely körbe még nem számíta- 
nak bele az éppen IV. Béla által létrehívott, dinamikusan fejlődő, de egyelőre 
csak a szabad vendégtelepesek szabadságaival felruházott új keletű városma- 
gok (Kassa, Eperjes, Sáros, Kisszeben, Lőcse). 

Településtipológiai és regionális szempontból bizonyos szerkezeti sajátos- 
ságokat olvasunk le IV. Béla városfejlesztő politikájának számba vehető ered- 
ményén. Az újonnan kiváltságolt helységek sorában meglepően kevés a régi 
ispáni váraljai település. A negatívum magyarázatra vár. A bármiféle feudális 
központtól függetlenül már a tatárjárás előtt létrejött s a ,vendégek" kivált- 
ságaival felruházott telepes falvak köre is viszonylag szerény (Korpona, Be- 
regszász, Patak, Körmend). Az új városok kereken fele vagy új alapítás, vagy 
valamely szerény faluból új telepítéssel létrehozott, egyetlen aktussal várossá 
emelt település. Még feltűnőbb az arány, ha földrajzi és telepítéspolitikai 
szempontból tekintjük át az új városok állományát. Az új kiváltságolások 
nagyobbik fele az újjászervezett , erdőuradalmak" régiójára esik. A várospo- 
litika számokban mérhető eredménye egyelőre az északi sávon jelölte ki a 
városhálózat bővülésének súlypontjait, aminek magyarázata a megelőző fe- 
jezetek ismeretében már kézenfekvő. Az összképen sokat módosít termé- 
szetesen, ha tekintetbe vesszük a városhálózatnak már a tatárjárást megelő- 

zően kialakult új típusú elemeit (Fehérvár, Esztergom, a négy régebbi erdélyi 
német város, közbül pedig a püspökiek, kivált Pécs és Várad). 

Rávetítve a privilégiumokat az ország meglévő kereskedelmi hálózatára, 
bizonyos rendszer, körültekintő aránykeresés körvonalai bontakoznak ki a 
sorozat mögött. A cseh-morva kereskedelem kulcspontján megvolt már 
Nagyszombat, a Garam-melléki bányavidéken pedig Selmecbánya. Az utób- 
bihoz illeszkedett — a másik irányban Esztergom vonzásában -— a két legko- 
rábban kiváltságolt új város a zólyomi , mintaterepen", Zólyom és Korpona, 
utóbb még a két kisebb zólyomi városka. E két északnyugati körzet közé 
illeszkedett funkcionálisan Nyitra kiváltságolása. A Dunántúlon a velencei 
kereskedelem akkori két főútvonala, a két via Latinorum metszéspontja Je- 
lölte ki Körmend korai fontos funkcionális helyét. Pest privilégumának meg- 
erősítése az ország gazdaságföldrajzi közepének stabilizálását jelentette. In- 
nen egyelőre két főútvonal, via publica vezetett sugarasan a Dunától keletre 
eső országrészekbe. Az északibb , sóút" (Szolnok-—Szalacs-Szatmárnémeti) 
végpontján Dés helyezkedett el. A délibb, marosi út közvetítő központjában 
viszont Szeged nyerte el kiváltságait. A lengyel kereskedelem majd csak Béla 
halála után élénkül meg, itt egyelőre csak városmagok keletkeztek (Kassa, 
Eperjes stb.), de a keleti láágazásban megint csak egy korai kiváltságolt várost 
találunk: Beregszászt. Béla király mindjárt a tatárok kivonulását követő évek- 
ben, az ország kereskedelmi vérkeringésének ütőereit kitapintva kezdte el 
kijelölni a különböző országrészekben a gazdasági csomópontokat, amelyek 
jogi kiemelést érdemeltek. 

E törekvés logikus folytatása, egyszersmind a gazdasági és országvédelmi 
szempontok együttes érvényesítése volt az évtized legfontosabb — máig ki- 
ható — mozzanata, Buda megalapítása. 

Lehetséges, hogy Pesttel szemközt, az akkor , pesti hegynek" nevezett 
magaslaton már a tatárjárás előtt is volt egy szerény kis település a majdani 
Várhegy északi részén. Az új Buda azonban nem ennek az elképzelhető kis 
falunak és vásárhelynek köszönhette létrejöttét, hanem három tényező egy- 
becsésének: erődítésre kiválóan alkalmas terepviszonyainak, a túlparti Pcst 
kiváltságolt polgársága közelségének, egyszersmind kereskedelmi szem- 
pontból központi fekvésének és Béla király tudatos elhatározásának, hogy a 
Zágráb esetében már kezdeményezett modellt országa szívében, a stratégia- 
ilag oly fontosnak tartott Duna-vonal egyik pontján is alkalmazza. IV. Béla 
1247-ben adta ki döntő jelentőségű rendelkezését, hogy Pest német polgárai 
a Duna másik partjára, a hegyre telepedjenek fel, és az ottani magyar telepe- 

sekkel együtt korszerű kőfallal kerítsék körül a magaslatot. A rendelkezést 
közvetlenül nyilván az a korábban már említett hír váltotta ki, hogy a mon- 
golok meghirdették az Európa elleni általános háborút. 

A király már nyolc év múlva kijelentette, hogy , a pesti hegyen nagy tömegű 
emberrel megtöltött várat építettünk" (1255). Az új város hosszú időn át 
ingadozó nevének egyetlen állandó tagja van: a , vár" (castrum). Maga az el- 
nevezésbeli ingadozás az új város alapítóinak kettős topográfiai, társadalmi 
és etnikai eredetét tükrözi. Hol , Budavár" (Castrum Budense) volt az új 
erődített város neve az óbudai magyar jövevények után, hol a pesti német 
polgárság után a ,pesti hegy" vára, többnyire , Pestújhegy vára" (Castrum 
Novi Montis Pestiensis) vagy , Pestújvár" (Novum Castrum Pesttense) , amint- 
hogy a túlpartiak Pest régebbi német nevét (Ofen) is átvitték kiváltságaikkal 
együtt új településükre. Minthogy a pesti németek zöme és társadalmi elitje 
átköltözött, eleve Pest korábbi, csak nemrég (1244) megerősített kiváltságai 
szerint rendezkedett be az új város. A domináns, városvezető csoport az a 
jórészt délnémet (zömmel alsó-ausztriai, bécsi) származású, egy személyben 
kereskedő, pénzügyi vállalkozó és földbirtokos-lovagi jellegű, comes címet 
viselő rétegből került ki, amely Pesten már a tatárjárás előtt vezető szerepet 
vitt. A városalapítók kétféle származáshelye és etnikai eredete sajátságos te- 
lepülési és egyházi kettősséget hozott létre. A Várhegy északi része, , Szom- 
bathely" környéke új telepesekkel gyarapodva is megmaradt magyar tele- 
pülésnek. Itt volt épülőfélben (1257) templomuk, a Mária Magdolna-egyház. 
A középső és dél felé keskenyedő, de nagyobbik rész a Pestről felköltöző 
németeknek jutott. Itt épült fel (1248—1269 között) a város főtemploma, 
akkor a németek plébániája, a Boldogasszony-templom, a Mátyás-templom 
elődje. A két közösség külön-külön szabadon választotta papját. Szintén a 
települési dualizmus lenyomata, hogy a városnak két vásártere volt. Az északi 
részen, , Szombathelyen" a magyarok, a déli félen (a mai Dísz téren), hama- 
rosan országos vásárok színterén a németek tartották a vásárt. A település 
topográfiai kettőssége és a közösségi életnek ezek az elkülönülő egyházi és 
gazdasági keretei azonban az alapvető vonatkozásban, a polgári , szabadság" 
terén már nem osztották meg a városlakosságot. Pest kiváltságai — végső 
fokon a , fehérvári szabadságok" — elvileg éppoly osztatlanul vonatkoztak a 
teljes jogú polgárrá vált magyarokra (cives Hungari) és németekre, ahogy az 
erődítés, a castrum 15 osztatlan védelmi-topográfiai egységként ölelte körül 
az egész települést. Más kérdés, hogy az autonómia gyakorlása, a városvezetés 
hosszú időn át, a 15. századig a súlyosabb német elem kezén volt. 

A középkori Magyarország első kiváltságolt erődített városa a középkori 
urbanizáció minden lényeges jegyét magán viselte. Az utcahálózat, legfőbb 
szerkezeti elemeiben, már az első évtizedekben kialakult. Az utcák három 
irányból, három kapun át vezettek a vár két gazdasági fókuszába, vásárterére. 
Nyugati irányból a , Zsidó kapun", a Duna felől a ,Szent János kapun? át 
lehetett megközelíteni a déli nagy vásárteret, észak felől a , Szombat kapun" 
(ma Bécsi kapun) át vezetett az út a szombati piacra. Az utóbbi kapuhoz 
közel rendezkedett be a később Kammerbof vagy , régi királyi ház?" (antigna 
domus regis) néven emlegetett pénzverő műhely (1255), minthogy a város 
Esztergom mellett korán pénzverő kamara székhelye is lett. A városalapítás 
tervszerűségét mutatja, hogy az eredeti telekméretek az utca felőli fronton 
az egész városban szabályszerűen háromféle nagyságot mutatnak (9—10, 
13—15, 18—20 m), ami feltehetően a polgárok vagyoni szintjének kategóriáit 
tükrözi, egyben más-más háztípust is hordozva. A magaslaton fallal kerített 
városhoz a Várhegy aljában északról és délről egy-egy korábbi település kül- 
városi jellegű , váralja" gyanánt csatlakozott. Az északkeleti lejtőn, a Duna 
felé a magyar lakosságú külváros —a Víziváros magva— neve utóbb , Szentpéter" 
lett. Dél felől viszont, a Tabán és a Gellért-hegy lába között a tatárjárás előtti 
, Kispest" vagy Kelenföld (Kreinfeld) nevű német település vált Budavár vár- 
aljai külvárosává. Mindkettő igazgatásilag a budavári bírónak (utóbb a rek- 
tornak) volt alárendelve. 

Budavár vagy Pestújvár nevében olyanformán hordozta a castrum képzetét, 
mint a régi ispáni központok -vár végződésű , váras helyei". Mégis egészen 
új típusú településforma jött itt létre. Maga a város lett a , vár", nem valamely 
feudális központ, melyhez a , váraljákat" már kifejezetten polgári kötelékek 
kapcsolták. A feltételezés, hogy a Várhegy déli részén királyi palota létesült 
már IV. Béla korában, nem bizonyítható. A 14-15. századi palota helyén 
feltárt 13. századi falmaradványok valószínűleg a Várhegy legalacsonyabb 
pontját stratégiailag védő elővár (, Vorburg") típusú erődítés maradványai, 
melyet magától a tulajdonképpeni castrumtól is fal választott el. Budavárat IV. 
Béla védelmi és gazdaságpolitikai szempontokat kombinálva alapította meg, 
de nem királyi , székhelyként", hanem kifejezetten és tisztán várospolitikai 
meggondolásokból: megteremtendő azt a modellt, amely a kiváltságolt város 
ismérvei közül az eleddig hiányzót, az erődítettséget is tartalmazza. Budavár 
eredendően erődített polgárvárosi mivoltában vált egy évtizeden belül az , or- 
szág közepévé" (medium regni). E megjelölés korábban Fehérvárt illette meg 
(1097, 1233) vagy Óbudát (1241), hogy aztán a tatárjárás után hamarosan az 

új Budavár vonja magához (1250). A súlypont áttételét már elsődlegesen 
gazdasági mozzanatok irányították. Az új város már 1255 előtt megkapta azt 
a különleges kereskedelmi előjogot, amely akkoriban még egyedül csak Fe- 
hérvárnak járt ki: az országos vásártartás jogát. Az évi kéthetes sokadalom 
(szeptember 1—15.) természetes módon átvette Pest és Óbuda korábbi sze- 
repkörét. Nem a királyi udvar jelenléte, hanem a kereskedelem erővonalai 
jelölték ki Budán az , ország közepét", meghatározván egyszersmind a kibon- 
takozó magyarországi városhálózat centrumát és gazdasági súlypontját — a 
török hódítás torzításaitól eltekintve napjainkig. 

Buda megalapításában csak két partner játszott szerepet: a király és a pol- 
gárság. Iervszerű városalapítás zajlott le az 1247. évet követően egy olyan 
terepen, ahol egyetlen feudális hatalmasságnak, megyésispánnak vagy püs- 
pöknek, egyéb egyházi intézménynek nem voltak öröklött előjogai. Budavára 
volt a legelső, kifejezetten királyi iniciatívára, tervszerűen alapított város Ma- 
gyarországon. Egyetlen számba jövő előképe, Selmecbánya más variánst kép- 
visel. Budán semmi nyoma, hogy valamely kereskedőtőkés vállalkozás ját- 
szott volna szerepet a városalapításban. A városalapítás tervszerű mozzanatai 
(mint a telkek, házhelyek említett szabályos kimérése) itt nem valamely tőkés 
vállakozás, hanem két jogilag egybeolvadó , organikus" közösségnek közvet- 
len királyi intenciókat követő működési mechanizmusát tükrözik — megle- 
hetősen ritka változatként az alapított városok európai típusában. 

Miközben IV. Béla Budavár megalapításával a korszerű erődített város 
, tiszta" modelljét kívánta formába önteni, alighanem tudatában lehetett an- 
nak is, hogy egyidejűleg új , fővárost" hozott létre. A pápához intézett leve- 
lében (1250) már félreérthetetlenül Budavár épülő falaira célzott, midőn az 
, ország közepének" kulcsszerepét hangsúlyozta a Duna-vonal megerődítése 
kapcsán. Ez azonban nem jelentette azt, hogy az ország régi , közepét", Fe- 
hérvárt és egyházi metropolisát, Esztergomot — a korai városiasodás e két 
kikristályosodó pontját — sorvadásra ítélte volna. Sőt e két régi főváros hely- 
zetének , megreformálását" Buda megalapításával párhuzamosan és azonos 
elvek jegyében határozta el az uralkodó. 

Az archaizmus mindkét régi , főváros" esetében a településszerkezet to- 
pográfiai és jogi széttagoltságában állt, aminek leglényegesebb eleme a jelleg- 
zetes dualizmus volt: a többsejtű település domináns városmagva és gazdasági 
súlypontja, a kiváltságolt , királyi város" önálló telepként különült el a vártól. 
Fehérvárott a kivételesen nagy kiterjedésű és fallal kerített castrum Albense a 
korai Árpádok uralmi és szakrális központjain (a királyi palotán, a Bazilikán, 

a Szent Péter-templomon) kívül az ispán és a királyi alapítású káptalan rezi- 
denciált, a prépost és akanonokok , palotáit" övezte körül. A tulajdonképpeni 
város — a vicus Latinorum — északabbra, az utóbb , budai külvárosnak" neve- 
zett suburbiumban terült el. Az utak is innen ágaztak ki Esztergom, Győr, 
Pest, Veszprém felé, maga a vásártér (forum, teatrum) mégis a várfalon belül, 
a Bazilika és a királyi palota között terült el, a vásár jövedelmén a prépost és 
a veszprémi püspök osztozott. 

Alighogy a király elrendelte a budai Várhegy benépesítését, Fehérvárott 15 
e mintát alkalmazva határozta el a polgárság és a vár elavult kettősségének 
felszámolását. A vár adva volt, csak el kellett rendelni a , latinok" és egyéb 
polgárok áttelepedését a meglévő falak közé. Minthogy az akció (translatto 
civium in castrum Albense ac divisio terrarum castri) 1249 végén már befeje- 
ződött, de még egészen frissnek számított, mert a prépost és a betelepült 
polgárok között még a jogviszonyok rendezése folyt (1249. november 28.), 
Béla rendelkezését 1249 tavaszára lehet tenni. A helyzet azonban csak látszó- 
lag volt egyszerűbb, mint a budai Várhegyen. Az intézkedés Achilles prépost 
és káptalanának jogait sértette. Az autonómiájuk teljességére törő polgárok 
elfoglalták a prépostság birtokait, lefoglalták a vásárt, és igényt formáltak a 
joghatóságra valamennyi várbeli egyházi telek felett. A prépost eleinte mere- 
ven ellenállt, de végül is a célkitűzéséhez ragaszkodó király , méltatlankodása 
miatt" (propter indignationem regis) engedni kényszerült, legalábbis részben 
(1250). Mivel Béla sem akarta túlfeszíteni a húrt, így hát kompromisszum 
született. A polgárság legfőbb gazdasági követelése, a forum liberum királyi 
szentesítést nyert, a várbeli vásár joghatóságát és jövedelmét a polgárközös- 
ség kapta meg; ezzel szemben a városterület és a határ nem vált szuverén 
birtokává, mert a király abba már nem mehetett bele, hogy a kancelláriáját 
irányító prépost szolgálattevőinek telkei polgári jurisdictio és adózás alá ke- 
rüljenek. Az a különös helyzet alakult tehát ki, hogy az ország legrégibb 
autonóm polgárközössége — a városi kiváltságolás mintája — erődített város 
birtokosa lett ugyan, de a városterület megosztott maradt, a polgári autonó- 
mián és joghatóságon kívül rekedtek a prépost és , néper". A régi és tekinté- 
lyes polgárközösség mégazta jogot is nélkülözni volt kénytelen, amely pedig 
oly sok közönséges szabad telepes községet is megilletett: a szabad papvá- 
lasztást. 

Még nehezebb volt a megoldás Esztergomban, ahol a fehérvári intézkedés- 
sel egyidejűleg, kifejezetten a királyi tanács határozatára hivatkozva rendelte 
el a király a királyi város , maradék népességének" felköltözését a Kis-Duna 

melletti burgusból az erődített Várhegyre (1249. március 15.). Jóval szűkö- 
sebb terület volt ez a fallal kerített castrum, mint a fehérvári vár, ráadásul 
egészében már az érsek birtoka. A király kieszközölte, hogy az érsek a pol- 
gárok rendelkezésére bocsássa a várterület északi felét, de a polgároknak így 
is csak a , vár falain belüli maradék" (totum residium infra muros castri) jutott. 
A polgárság mindazonáltal itt is hozzáfogott a feltelepedéshez, polgári , pa- 
loták" kezdtek épülni a Várhegyen, közben azonban napirenden voltak a 
viszályok és összetűzések is a falak közt. Az egyházi hatalmasság és a polgár- 
ság sehogy sem fért meg egymással. , Ahol a remény szerint a béke anyját 
kellett volna dédelgetni, a béke mostohaanyja és a viszály kezdett uralkodni, 
eladdig, hogy az istentisztelet dallamába szörnyűséges visszhangként a pol- 
gárok kardcsattogása és pengéinek csörgése vegyült bele" — értesülünk né- 
hány év múlva (1256). A kísérlet kudarcát hamarosan maga Béla kényszerült 
belátni és megvallani (,nem volt az sem gyümölcsöző, sem hasznos királyi 
alapítás számára"), s rendelkezését visszavonva megengedi, hogy a polgárok 
visszatérjenek eredeti településükre (1256. december 17). Néhány éves köz- 
játék után az esztergomi királyi város — czvitas Strigontensis, a fogalom szű- 
kebb és minősített értelmében — visszaszorult eredeti burgus helyzetébe. 

A. fehérvári kompromisszum és az esztergomi kudarc a királyi várospoli- 
tika lehetőségeit szűk mederbe kényszerítő masszív gátak meglétére figyel- 
meztetett. Ezek éppen a legjelentősebb és legrégibb városok vagy városma- 
gok esetében torlaszolták el a király elképzelései szabad kibontakozásának 
útját. Nemcsak a püspöki székhelyek többsége esett ki eleve rendelkezése 
alól, hanem gátakba ütközött valamennyi olyan régi városias település eseté- 
ben, ahol éppen a régiség folytán többnyire egyházi, de olykor — mint látni 
fogjuk — világi hatalmasságok is érdekeltek voltak. Az egyháznagyok java 
része politikai támasza, kormányzati munkatársa volt. Alkancellárjával, 
Achilles préposttal szemben még éreztetni tudta , indignációját", Benedek 
esztergomi érsek azonban már hatalmasabb tényező volt. Maga a szituáció is 
az ésszerű kitérést diktálta. A visszavonulást elrendelő oklevél egy sorozatba 
tartozik. Ennek legfőbb tagja egy előző nap (1256. december 16.) kiadott 
privilégium, amelynek arengája éppen az érsekség és a királyság egymásra- 
utaltságát fejtegeti: a magyar egyház feje, primasa az univerzális Anyaszent- 
egyház eszközeivel, vice Dei segíti a királyi hatalmat mindenben, és szorít 
minden hívőt és hitetlent , a király és a Szentkorona engedelmességére?; en- 
nek fejében viszont a király oltalmazni tartozik világi , jogaiban". E kölcsönös 
viszony — mintegy az ,államrezon" — jegyében a várospolitika szempontjait 

természetszerűen háttérbe szorította a nagyobb súly. A politikai mérlegelést 
már csak díszíti IV. Bélának az a máshol kimondott s a várospolitikára több- 
szörösen visszaható frázisa, hogy , ami egyszer istennek adatott, nem vonha- 
tó vissza" (guod semel Deo dedicatum est, non debet revocari). Mindezek 
mögött végeredményben a , balansz"-keresésnek, az éppen ezekben az évek- 
ben—mint látni fogjuk —vezérmotívumként hangoztatott sum cuwigue elvnek 
az alkalmazása húzódik meg. Az öröklötten bonyolult szerkezetű, települési 
és Jogi tekintetben felszabdalt régi városokban törés veszélye nélkül csak- 
ugyan nem is igen volt más megoldás, mint hogy az egyház is, a polgárság is 
megkapja a , magáét". 

De éppen ez idő tájt mintha magának Bélának a döntéseiben is valami 
különös önellentmondás mutatkozna. A legkirívóbb példát e téren Buda 
szolgáltatja, ahol semmiféle öröklött ballaszt, feudális előjog nem gátolta a 
városi autonómia teljes és maradéktalan kibontakoztatását. Ám éppen akkor, 
amikor a falak már elkészültek (1255), a király váratlanul különös intézkedést 
tett. A Nyulak szigetén (a Margitszigeten) felépült apácakolostornak ado- 
mányozta az új város vásárvámját és a Boldogasszony plébánia kegyúri jogát. 
Különös intézkedés volt ez, hiszen azt jelentette, hogy amit Béla egyik kezé- 
vel néhány éve megadott, azt másik kezével most két lényeges ponton vissza- 
vonta. Példátlan anomália állt elő, hiszen az ,ország közepe" megfosztatott 
autonómiája sarkalatos tartozékától, amelynek pedig egyetlen kivétel nélkül 
valamennyi kiváltságolt királyi város birtokában volt, a ,szabad vásár" (forum 
ltiberum) jogától. Mi vezethette IV. Bélát ebben az önnön politikáját kontrázó 
döntésben? Talán az a körülmény, hogy a tatárvész és saját megalázó futása 
idején a dalmáciai Klisszában született Margit leánya, akit akkori szoronga- 
tottságában a Szent Szűznek ajánlott fel, e kolostor lakója volt? Vagy ekkori 
iegközelebbi egyházi körének, a dominikánusoknak a befolyása, netán a ki- 
rályné unszolása húzódik meg a különös gesztus mögött? 

A kérdés eldönthetetlen. Nem kerülheti el azonban a figyelmünket, hogy 
a nehezen érthető budai intézkedés időben pontosan egybeesik egy több 
irányból kirasjzolódó megtorpanással a király városteremtő és városfejlesztő 
tevékenységében. A kezdeti lendület megtört, vagy legalábbis észrevehetően 
alábbhagyott 1255 körül. Az ismert városi kiváltságlevelek eddig folyamatos 
sorozata éppen ebben az évben csaknem egy évtizedre megszakad. Az utolsó 
évtizedben már kizárólag csak az egykori , erdőuradalmak? területén fogja 
majd elnyerni a városi rangot további öt település. A , régi" országrészben, az 
ország belsejében 1248 után egyetlen korábbi városias település, városmag 

sem kapott kiváltságot. Pedig a királyi kézen megmaradt ispáni váralják közül 
jó néhány önként kínálkozott a minta további alkalmazására. 

Mindez a megyésispáni központok , váraljai" településeire irányítja a fi- 
gyelmet, mely településtípus annál feltűnőbb passzívumként jelentkezik IV. 
Béla várospolitikájának mérlegén, minél természetesebb tartalékát képezte a 
városképződésnek. Kizárt dolog, hogy Béla körültekintő figyelmét eleve el- 
kerülték volna ezek a helységek, ahol adva volt mind az erődítmény, mind az 
iparos-kereskedő vendég elem is, csupán a királyi intézkedés kovásza hiány- 
zott az erődített és kiváltságolt városi státushoz. Zólyom csakugyan elsőként 
városprivilégiumot is nyert (1243), Nyitra is a , budai program" megkezdése 
utáni évben (1248). A sor azonban megszakadt. Holott Győr, Sopron, Po- 
zsony vagy Vasvár, minden archaikus jogi és településszerkezeti vonásuk el- 
lenére már , városiasabb" feltételeket hordozott, mint az 1270 előtt várossá 
emelt helységek többsége. 

Leginkább Győr és Sopron helyzetét ismerjük ezekben az évtizedekben. 
Győr , falu" (villa ITaurtensis) 1271 előtt a mai város helyén az ispánt és a 
püspöki palotát befogadó vártól meglehetősen távol terült el fontos utak 
csomópontján, de jellegzetesen archaikus települési halmazként. A király sza- 
bad és kiváltságolt vendég telepeseivel elvegyülve, velük földközösségben 
(inter ipsos hospites) hatféle jogállású és joghatóság alá tartozó , népek" éltek 
itt. Egy részük a régi ispáni és udvarnok szervezet maradványa volt, a többiek 
egyházi alattvalók. A település a győri megyésispán hatósága alá tartozott, 
maguk a kiváltságolt , vendégek" is neki szolgáltatták be földbérüket. A tele- 
pülésnek saját szombati vására volt, jövedelme azonban az ispánt illette. A 
, falu? Jogi státusa semmiben sem különbözött bármely szabad telepes falutól, 
holott magasan emelkedett e falvak szintje fölé. 

Sopronban annyiban volt , városiasabb? a képlet, hogy az ispáni váron — a 
régi római castrum maradék falain — kívül, a völgyben elterülő villa Sopro- 
niensis (eredeti központjában a Szent Mihály-dombon emelt plébániatemp- 
lommal) vendég eleme kezdett felhúzódni a falak közé. Az immár , várbeli- 
eknek" (burgenses) nevezett polgári jellegű lakosság a vár nyugati részét száll- 
ta meg. E településterület északnyugati szélén kezdték felépíteni már 1278 
előtt a ferencesek kolostorukat. Megjelenésük biztos mutatója, hogy Sopron 
már határozottan városiasodó helynek számított. Valójában persze sajátos 
köztes helyzetben volt. A , vár—váralja" archaikus kettőssége már feloldódó- 
ban volt, de a dualizmus egyelőre még reprodukálódott magán a váron belül. 
Az ispán és várnagy kíséretének kerületét a várterületet északról délnek át- 

szelő határ (ahol később az , Új utca? alakult ki) különítette el a polgári 
, várbeliek" lakóhelyétől. Az alsófokú önkormányzat ahhoz hasonlóan ren- 
delődött alá az ispánt képviselő várnagy joghatóságának, mint általában a 
, vendég" községeké. A polgári elem már jelen volt, de az erődítésrendszer, 
a lakótornyok többsége a tehetősebb várjobbágyok birtokában volt. Egyelőre 
méga vásár 15 az ispán joghatósága alá tartozott. A jogegységesítés felé az első 
lépéseket a király csak uralkodása végén (1269) tette meg, amikor az udvar- 
nokok földjét azzal adományozta oda a közösségnek, hogy az ide telepedők 
ugyanazon jogokat nyerjék el, mint a , várbeliek", majd a szomszédos Lővér 
falu felét is határőr íjász lakosaival együtt Sopronhoz csatolta, immár , a pol- 
gárok (cives) számát növelendő". Az ispán hatósága alóli teljes immunitást 
és a , fehérvári szabadságokhoz? tartozó korlátlan városi rangot azonban Sop- 
ron csak évekkel utóbb (1277) nyerte el. 

Nyomós oknak kellett kényszerítenie a királyt, hogy a megkezdett csapás- 
ról letérjen, éspedig éppen azokban az években, amikor fehérvári akciója 
miatt összeütközésbe került legbelsőbb kormányzati köre egyik oszlopával, 
alkancellárjával, Achilles préposttal, sőt az esztergomi kudarc is kezdett nyil- 
vánvalóvá válni. Ki tudja, miféle kölcsönös ,andignációkat" váltott ki már 
Nyitra 1248. évi kiváltságolása is, ahol a vár ráadásul ispáni és püspöki szék- 
hely volt egyben! A valószínű magyarázat ott keresendő, hogy a presztízs- 
veszteségen túl hatalmas jövedelmi csorbát ejtett a megyésispán hatalmán 
minden városi kiváltság, hiszen elesett a , megszállás" jogától a bírságokon át 
a vásárvámban való részesedésig egy sor jövedelemtől. A városi rang azzal 
járt, hogy nemcsak a szabad vendég elem csúszott ki hatósága alól, hanem a 
maradék várszervezeti snépek" is; az egész településre érvényesített , polgári 
szabadság" mintegy saját székhelyén húzta ki a megyésispán lába alól a talajt. 
Éppen Pozsony, Sopron, Győr, Vasvár megyésispáni méltósága néhányadma- 
gával (somogyi, zalai, mosoni) a korispáni hierarchiájában a , legelőkelőbbek" 
közé számított. Viselőiknek neve jóformán elmaradhatatlan az említett mél- 
tóságlistákból. Nemcsak mert fontos várakról volt szó, hanem mert e tiszt- 
ségek bizonyos értelemben már , közjogi?" magaslatra emelkedtek, legalábbis 
annyiban, hogy szabályszerű tartozékai és jJavadalmai valamely országos vagy 
udvari főméltóságnak, viselőik ezekben az évtizedekben kivétel nélkül a ki- 
rályi tanács tagjai. A szóban forgó négy ispánság három évtizeden belül mind- 
össze tucatnyi főméltóság körében csereberélődött. A névsor csaknem pon- 
tosan azonos IV. Béla legbizalmasabb kormányzati testületének, , hű bárói- 
nak" körével. 

A reformkirály éppen a leginkább városiasodó ispáni székhelyek esetében 
válaszút elé került: vagy vállalja a konfliktushelyzetet, legfőbb kormányzati 
támaszainak szinte személyes megsértését, vagy a várospolitikában választja 
a visszavonulást. A korai feudális örökségnek ez a várospolitikát korlátozó 
világi ága bizonyos értelemben még fogasabb problémát jelentett, mint az 
egyházi. A megyésispán világi joghatóságát ugyanis nem lehetett ,megosz- 
tani"; vagy teljes önkormányzatot és immunitást nyert az egész település, 
vagy fennmaradt a status guo. Az előbbi bármely esetben , hű bárói" valame- 
lyike szemében feltétlenül jogfosztásként tűnt volna fel. 

Ha ilyen összefüggésben szemléljük a városfejlesztő törekvések apályát az 
1250-es években, megszűnik érthetetlen talánynak lenni. Ebben az évtized- 
ben egyébként is külpolitikai bonyodalmak, az osztrák háborúk, a belpolíti- 
kában a birtokrendezések kötötték le Béla figyelmét. Az , indignáció" után 
már csak a szuverén cselekvés mintaterepei, a zólyomi uradalom és a Sze- 
pesség kapott városokat — igaz, ezek aztán annál többet. A feudális kormány- 
zat egyensúlya és a városfejlesztés szempontjai konfliktusba kerülvén, IV. 
Béla az előző javára döntött. 

Mi sem esne messzebb a történeti realitástól, mintha ekompromisszumok 
elmarasztaló minősítéssel kerülnének mérlegre. Az ,ország reformációjá- 
nak" IV. Béla-féle programja minden kiágazásában a feudális struktúra kor- 
szerűsítését célozta. Amennyire szervesen hozzátartoztak e koncepcióhoz 
immár a városok, annyira áthághatatlan határjelekkel vonta körül a várospo- 
litika lehetőségeit magának a koncepciónak egy ugyancsak , modern? szem- 
pontja: a királyi hatalom és a feudális előkelőség kiegyensúlyozott viszonya. 

E korlátozó körülmények és mozzanatok hátteréből is markáns vonások- 
kal emelkedik ki a , városalapító" király alakja. Míg a tatárjárás idején mind- 
össze öt teljes értékű kiváltsággal felruházott város volt Magyarországon 
(közülük is kettő már IV. Béla alkotása), a király halálakor a szám már meg- 
haladta a húszat. De természetesen nemcsak a tatárjárás utáni kiváltságo- 
lásokat kell figyelembe vennünk, kiegészítve a két korábbi előzménnyel (Sel- 
mecbánya, Nagyszombat), hanem azokat a városmagokat is, amelyek egyál- 
talán IV. Béla telepítésének és gondoskodásának köszönhették létüket, mint 
Lőcse, Eperjes, Sáros, Kisszeben, Kassa. Valójában a kései középkori magyar- 
országi városhálózat fele, huszonöt város genezise IV. Bélával függ össze — s 
akkor még nem szóltunk a városszerkezet olyan minőségi elemeiről, mint az 
új főváros, Buda megalapítása és a régi (Fehérvár) helyzetének megreformá- 
lása, a bányavárosok jelentősége vagy az a nem mellékes körülmény, hogy az 

1238—1270 között létrehozott városok nyolctizede vagy új telepítés volt, vagy 
egyszerű telepes faluból nőtt ki céltudatos fejlesztés révén. Ilyen értelemben 
méltán jár ki Béla királynak a , városalapító? jelző. 


12. A BIRIOKPOLITIKA REFORMJA 


Amikor Rogerius mcster, visszatekintve a tatárdúlás előzményeire, pontokba 
szedte a magyarokat a királlyal szembefordító , gyűlölet okait", harmadikként 
sorolta elő az ifjú Béla király birtokpolitikáját, a , felesleges adományok" 
visszavételének programját. Akár elsőként is említhette volna. Ez volt a leg- 
érzékenyebb pont, ahol nemcsak a presztízsében megsértett előkelőség, ha- 
nem az egész birtokos osztály — egyháziak és világiak egyaránt — elemi érde- 
kerben érezte fenyegetve kialakult státusát. Ugyanakkor ez volt az a mag, 
amely köré az ifjú Béla egész konzervatív reformkísérlete kikristályosodott; 
az oklevelek szólamaiban nemritkán úgy tűnt fel, mintha ez lenne maga a 
reform, hiszen — mint láttuk — a ,korona jogainak" restituttója hajlamos volt 
fogalmilag azonosulni a királyi várbirtokállomány revocatiójával. Nyilván nem 
véletlen, hogy a tanulságok éve után hosszú időn át maga e neuralgikus téma 
lekerült a napirendről. 

Mégsem lehetett azonban a birtokviszonyok kérdését végképp törölni a 
napirendről. A tatárdúlás nyomában országszerte valóságos birtokjogi váku- 
um támadt. Ahány , üres föld", mindmegannyi alkalom volt önkényes fogla- 
lásokra, hiszen a tatárok kivonulását követő években sok vidéken közigazga- 
tási és jogszolgáltatási vákuum is uralkodott. Bármilyen tudatosan jelölte is 
ki a király birtokállománya bővítése színteréül a peremvidékeket, mégsem 
nyugodhatott bele tétlen közönnyel a várföldek tömeges kisajátításába a régi 
megyék területén sem. Előbb-utóbb egyfajta , reformáció" a várak összeku- 
szált jogállapotát illetően is esedékessé vált. De hogyan? Hiába tartoztak e 
földek elvileg a , király státusához", agyakorlatban mégis sok ellentmondásos 
jogigény, ,konfúzió" terhelt egy-egy földdarabot, s ami fő, alig volt kínosabb 
hangzású szó, mint a , visszavétel? (revocatio). Nemcsak , földek" jogi hely- 
zetének tisztázásáról volt itt azonban szó, hanem a probléma sajátos társada- 
lompolitikai vetületéről is. 

A várföldek kisajátítói között ritka volt a nagybirtokos báró; annál több 
közép- és kisbirtokos akadt a foglalók között, kivált egy-egy vidék tehetős 

várjobbágyai, akik ahol csak lehetett, igyekeztek lazítani a várispánsághoz 
fűző kötelékeken, s most kapva kaptak a vákuum teremtette alkalmon, hogy 
néhány ekealjnyi területtel kerekítsék ki kisnemesi jellegű gazdaságukat. A 
birtokviszonyok konfúziójának rendezése ebben a vetületben elsődlegesen a 
király és a formálódó nemesség viszonyát érintette érzékenyen. 

IV. Béla mindenekelőtt azzal adta tanújelét megváltozott felfogásának, 
hogy több mint egy évtizedig tapintatosan jóformán hozzá sem nyúlt az 
összekuszálódott birtokviszonyokhoz, legalábbis a régi megyék területén. 
Más kérdés, hogy a Szepességben felülvizsgáltatta minden földdarab jogi stá- 
tusát (1249). A politikai stabilizáció előrehaladtával felmerült már ugyan az 
1248. évben a terv, hogy az egész ország területére (per totum regnum) birtok- 
rendező bizottságok szállnak ki, de a jelek szerint már akövetkező egy-két évben 
le is került a napirendről. A birtokügyekhez átfogó jelleggel csak az 1250-es évek 
derekán nyúlt hozzá IV. Béla. Miután egyéb területeken reformjai már kezdtek 
beérni, s ő maga úgy látta, hogy országa már , megreformáltnak" minősíthető és 
a nyugalom állapotába jutott (regno ad statum meliorem reformato et in 
tranguillitatem posito), 1254 tavaszán vagy nyarán Vácra három megye, Hont, 
Nógrád és Gömör számára gyűlést hirdetett ki azzal a céllal, hogy , a tatárok 
szörnyű öldöklése miatt örökösök híján maradt, elfoglalt birtokokat a jogrend 
szerint (zuris ordine) visszaszerezzük", és , mind az elfoglalt birtokok, mind az 
elkövetett jogtalanságok ügyében elégtételt vegyünk". Azt az általánosabb 
célt, amely a váci gyűlés döntéseinél mintegy irányelvként szolgált, egy évvel 
utóbb e kettős indokban összegezte egy oklevél: ,országunk deformált álla- 
potát jobbá reformálni (statum regni nostri deformatum in melius reformare) és 
kinek-kinek a magáét visszaadni (uwnicuigue guod suum est, restituere)". Az ,or- 
szág reformációjának" toposza figyelemre méltó együttesbe illeszkedik e 
program szövegében. Szó sincs immár az egykori birtokrestaurációs munká- 
latoknak kizárólag a király vagy a királyi várak , státusát" hangsúlyozó egy- 
szempontúságáról. A status regni valami más, több, közelít ahhoz, amit ma 
, feudális államnak? mondunk, különösképpen ha szoros fogalmi kapcsolat- 
ban áll az általános jogrend, iuris ordo és a ,kinck-kinek a magáét" római jogi 
inspirációjú vezérelvével. Új tartalmat sejtet a gyűlés összehívásának akkor 
még szokatlan formája is. A gyűlésben a király elnökölt, ennyiben a régi 
fehérvári törvénylátó napokra emlékeztet. De határozottan különbözik is 
azoktól, hiszen egy körülhatárolt vidék, három megye számára , hirdették 
ki". Ez utóbbi vonásával viszont már kifejezetten előlegez valamit a néhány 
évtizeddel utóbb rendszeresedő proclamata congregatiókból. 

Egy-egy megyébe vagy országrészbe teljhatalommal felruházott vizsgáló- 
biztosi vagy bírói hatáskörrel (inguisitores seu iudices) valamely országnagy 
szállt ki, hogy ott rendszerint a megyéspüspökkel együtt a tatárjárás előtt 
készített ,registrumot " alapul véve — ha megvolt — vizsgálja meg a vár tarto- 
zékait, döntsön a vitás ügyekben, majd új jegyzékbe foglalja a várbirtok- 
állományt. Rátót Loránd nádor országos hatáskörrel tevékenykedett ezek- 
ben az években (1255—58) különböző tájakon, hol a győri, nyitrai püspökkel, 
hol az esztergomi érsekkel együtt; Hahót Csák tárnokmester Zalában (1257) 
működött, Gutkeled István bán Szlavóniában volt illetékes, Balog Miklós 
főasztalnokmester viszont az udvarnokföldek országos revíziójára kapott 
megbízást (1254—55). Történetesen ismerjük a váci programnak mintegy 
, végrehajtási utasítását". Hahót Csák egyik biztosi minőségében kiadott ok- 
levele (1257) hivatkozik IV. Béla rendeletére (mandatum), melyben ez állt: 
, Ahogy a vár jogait (zura castri) ne hagyja idegenek foglalásában, éppúgy 
mások jogait (aliorum iura) se mellőzze, minthogy mi sem tűrjük, hogy a vár 
vagy a vár népei bármit elfoglaljanak: ez okból az ilyen ügyekben a teljes 
igazság kivizsgálása útján törekedjék a méltányos döntésre." A biztosok te- 
endője tehát nyomatékos módon kétoldalú szempont érvényesítésében tű- 
zetett ki. Most már a király és , mások" — a világi és egyházi birtokosok — 
érdekeinek kiegyensúlyozása volt a program, híven a suum cuwigue alapelv- 
éhez. A király a birtokviszonyok terén is jogilag pontosan szabályozott ha- 
tárvonalat kívánt vonni a saját és az , országlakosok" (birtokosok) státusa 
között. Más szóval, a birtokjogi szférában is a feudális állam egyensúlya volt 
a világosan kitűzött cél. Eljárási tekintetben is új mozzanat, hogy a biztosok 
mellett szerepet kapott a megyei birtokosság. Pozsony megyében a nádor 
már a kivizsgálásokba is bevonta a várjobbágyokon és egyéb várelemeken 
kívül a megyei nemeseket (nobiles provincie), Szlavóniában pedig István bán 
a tartomány nemeservel együtt (una cum nobilibus regni) ítélt esküt a vitás 
ügyekben. Tulajdonképpen alaki elismerése volt ez annak, hogy az akció nem 
egyedül a király magánügye. 

Valamilyen mértékben mindenütt sikerült visszaszerezni , illetéktelenül el- 
foglalt" földeket, de az is bizonyos, hogy az eredmény távolállt az ispánságok 
vagy az udvari szervezet valami hatékony reorganizációjától. De ez már 
látnivalóan nem is volt cél. Elsődlegesen az lehetett aszempont, hogy a meg- 
maradt várnépi vagy udvarnok kondicionális parasztnép elegendő földhöz 
jusson hagyományos terhei szolgáltatására, nehogy a migrációs kedv általá- 
nos áramlását követve , szétszóródjon". Nem a földmennyiség, hanem a szol- 

gáltató nép álltközéppontban. Ahol egyáltalán a birtokvisszavétel eredménye 
adatszerűen megfogható, mindenütt a méltányos tapintat gesztusai mutat- 
koznak. A Sáros megyei munkálat keretében bizonyos Náta fia Gergelytől 
négy lakott falut összesen 24 ekealja föld határral vettek vissza és csatoltak a 
tobolyi várhoz. A király azonban utasította a sárosi ispánt, hogy a birtokost 
tekintélyes, 30 ekealjnyi lakatlan földdel kárpótolja a szomszédos Zemplén- 
ben — ,nehogy úgy tűnjünk fel, hogy bárkit a maga igazságában sújtunk" 
(1254). A király gyakran revízió alá vette saját biztosainak döntéseit, még 
olyan esetekben is, amikor a , vár Jogai" nyilvánvalóan csorbát szenvedtek. 
Rátót Loránd nádor egy pozsonyi várjobbágytól vett vissza egy 32 holdnyi 
földdarabot, mert bebizonyosodott, hogy várföld volt. Miután azonban a 
várjobbágy személyesen a királyhoz fordult, előterjesztett érve (, földje szű- 
kössége miatt nem képes teljesíteni a király urat és a várat megillető szolgá- 
latát") hatott annyira, hogy IV. Béla azonnal elrendelte a föld visszaadását, sőt 
utóbb még ünnepélyes oklevéllel örökjogon meg is erősítette a birtokban 
(1253). Az adománylevél a döntést, mely a régi szellem szigorának mércéjén 
tulajdonképpen egy , jogtalanságot" szankcionált, jellemző módon a jogrendre 
és a méltányosságra hivatkozva (ordo iuris et vigor eguttatis) indokolta meg. 

A , méltányosság": ez volt valójában az az új kulcsfogalom, amely a régebbi 
doktriner merevség helyébe a meglepő rugalmasságot iktatta. Itt nyílt meg 
az egész kérdéskör említett társadalompolitikai vetülete is. IV. Béla átalakuló 
szemlélete szinte szimptomatikusan tükröződik, sőt fokozatonként követ- 
hető egyetlen egyedi sorsban, egy zalai várjobbágy nemzetség tanulságos 
történetében. 

A Szölc faluban lakó rokonság, bizonyos Heym és Cheyd fiai valósággal 
prototípusát testesítették meg annak az emelkedni vágyó várjobbágyi réteg- 
nek, amely létnívójában és életformájában már alig különbözött az alakuló 
nemesség törzsétől. Az ambiciózus Heym-fiak már 1220 táján erősen állítot- 
ták, hogy a szokványos kondicionális illeeményükön kívül egy a Kerka patak 
mellett kezükön levő másik birtok öröklött földjük (terra hereditaria), sőt 
ennek alapján ,a királyi szolgák nevét bitorolva viselkedtek? (se gerebant 
nomine servtencium) . Az 1220-as években a nagy hatalmú Atyusz bán foglalta 
el hatalmaskodva birtokukat, hogy aztán 1228 után Béla biztosai a zalai vár- 
hoz csatolják vissza. A Heym-fiak azonban szívósak voltak. A tatárdúlás után 
újra követelték , örökbirtokukat", és újfent hangoztatták, hogy ők a , király 
szolgái" közé tartoznak. A Zalában ekkortájt (1248 körül) működő királyi 
biztosokon megint csak megtört minden kísérlet. Eljött azonban az új bir- 


93 


tokrendezés ideje, amikor 15 a Heym-fiak már a királyt ostromolták, sorstár- 
saikhoz hasonló érveléssel: nincs elegendő földjük a hadi szolgálat ellátására. 
Az érv ezúttal is hatott. Miután a király bekérte ekkori biztosai, Hahót Csák 
tárnokmester és Felicián kalocsai prépost , titkon és nyíltan, szubtilis vizsgá- 
lat útján" szerzett jelentését (1257. június 25.), most már késedelem nélkül 
(július 8.) elismerte öröklött, szabad birtoknak a negyedfél évszázada vitatott 
Kerka menti földet. IV. Bélát ekkor már sokkal kevésbé a homályba vesző jogi 
eredet, mint inkább a jelen realitása érdekelte, főként miután időközben a helyi 
közvélemény is —a vizsgálat során megkérdezett nemesek és egyéb birtokszom- 
szédok vallomása — szankcionálta a törekvő várjobbágyok évtizedek óta maka- 
csul hangoztatott állítását. Doktriner elvek erőltetése helyett nyert egy hadako- 
zásra képes , kvázi nemest". Mertaz ügynek ebbena fázisában a Reym-fiak ugyan 
bölcsen hallgattak , serviensi nevükről", de nem is kétséges, hogy immár , örök- 
lött birtokukban"? királyi oklevéllel megerősítve hamarosan éppúgy elérték vá- 
gyukat, mint országszerte a várjobbágyság elitje: nemesnek minősültek. 

De nem is volt már feltétlenül szükség turpisságra. A várispáni szerkezet 
megbomlásával párhuzamosan, pusztán a birtoklás alapján nem egy vidéken 
már a század dereka táján automatikusan királyi servienssé minősültek át a 
jobb módú várjobbágyok. Gömör megyében a Balog-, Vály-, Turóc-völgyi 
várjobbágy nemzetségek egész sora semmiféle formális nemesítésben nem 
részesült, mégis már 1252 táján a , királyi szolgák" közé számították őket 
(generatio servientium nostrorum) . Az átváltozásnak volt egy lényeges felté- 
tele. A kettő-négy ekealjnyi szolgálati birtokoknak ki kellett szakadniuk a 
várszervezet földközösségből, abból a művelési kényszerből, amely mind a 
földhasználat belső szabályozó elve folytán, mind úgyszólván szimbolikusan 
egyazon organizmusban tartotta össze a hadakozó birtokos várjobbágyokat 
és a terményszolgáltatásra kötelezett várnépi paraszti elemet. Az 1250-es 
évek birtokrendezése éppen ebben a vonatkozásban jelentett döntő fordula- 
tot, minthogy a jelek szerint a biztosok megbízatásának mindenütt tartozéka 
volt a várjobbágyi földek elhatárolása a várnépek által művelt várföldtől. A 
célzatot a király egyik instrukciója, Csák mesterhez, az egyik szlavóniai biz- 
toshoz intézett mandatuma (1257) világosan összefoglalja , Mind a várak 
illetéktelenül elfoglalt földjeit és egyéb jogait állítsa vissza, mind pedig a vár- 
jobbágyoknak ama földjeit, amelyek körül nincs vita és a vár jóvoltából eddig 
békésen birtokolták, határolja el a várnépek földjeitől, s e várjobbágyok szá- 
mára új határjeleket emeljen, hogy a továbbiakban semmiféle perbeli keres- 
letet ne lehessen indítani e téren." 

Alapjában ugyanaz az indoklás, mint amit általában a , várjogok"? és a ne- 
mesi földek pontos elkülönítése viszonylatában már fentebb láttunk; csak- 
hogy ezúttal magán a várszervezeten belül. IV. Bélát természetesen közvet- 
lenül e téren is a iwris ordo, a Jogok pontos distinkciójának óhaja vezette, 
miközben egyszersmind egy évtizedek óta eleven társadalmi igényt ismert el. 
Végeredményben azonban most már maga adta meg a végső lökést a várszer- 
vezet elavult belső egységének felbomlasztásához. Miután a várjobbágy bir- 
toka, határjelekkel elkülönítve, kivált a földközösségből, gyakorlatilag önálló 
nemesi kisbirtokká vált. Ahogy maga az ispáni hatáskör és haderő gyöngült, 
s viszont az adott vidék, megye kis- és középbirtokosságának helyi érdekkö- 
zössége — függetlenül a serviensi vagy várjobbágyi eredettől — erősödött, a 
folyamat viharos gyorsasággal zajlott le néhány évtized alatt, és már a követ- 
kező évtizedben nem egy téren látványosan manifesztálódott. A birtokren- 
dezés tulajdonképpen felsőbb királyi elhatározás által siettetve, a , jogrend" 
jegyében és országos méretekben mozdította elő ugyanazt, amire a Heym- 
fiak és társaik már évtizedek óta egyedenként, helyileg és a , jogrend" ellené- 
ben törekedtek. 

Felismerte volna IV. Béla a formálódó nemességben rejlő társadalmi bázist 
és politikai szövetségest? Mintegy tudatosan törekedett volna az egységes 
nemesség , megteremtésére"? A válaszadást hagyjuk a későbbiekre. Tény 
azonban, hogy mind a király hadügyi reformjának és uradalomszervező-tele- 
pítőpolitikájának megannyi eleme, mind birtokpolitikájának most vázolt új 
iránya valamilyen formában a nemesség kialakulásának útját egyengette. De 
az 15 bizonyos, hogy szó sincs arról, mintha a király gondosan számba vette 
volna azt a szociális tartományt, amelyből az alakuló nemesség rekrutálód- 
hatott, hogy aztán ezt az egész — egyelőre még elég heterogén — tömeget tág 
bőkezűséggel oltalma alá vonja. Éppen ellenkezőleg, e téren is igen határo- 
zottan egyfajta , szelektív" elv bontakozik ki döntéseiből. A tatárdúlást kö- 
vető évek nyomorúságai — éhínség, járványok, sáskajárás — kényszerítettek 
sok kisbirtokost, hogy birtokát vagy földjei egy részét eladja. Most, hogy a 
birtokrendezési program jóvoltából forgalomba került a , kinek-kinek a ma- 
gáét visszaadni" vezérelve és az , illetéktelen földfoglalás" centrális szólama, 
sorra-rendre jelentkeztek az eladók a földbíráknál és a király előtt azzal az 
érveléssel, hogy földjük ilyen illetéktelen foglalás áldozata lett (terra indebite 
occupata). A király erre, a tömeges ostromot kivédendő, elvi döntést hozott, 
melyet általános rendelet (edictum generale) formájában országszerte kihir- 
dettetett: , Az éhínség idején történt birtokelidegenítések nem vonhatók 

vissza" (1255). Valahány ügy a következő években mégis színe elé került, 
kivétel nélkül mindenkor a vevők javára döntött. A vevők természetesen 
nagybirtokosok vagy igen jómódú nemesek voltak. Ez esetben őket illette a 
suum cuigue. A király politikája ezen az ágon a szabad birtokosság kevésbé 
tehetős csoportjainak pauperizációját siettette. 

A birtokrendezés által felszínre vetett s ezután az oklevél-arengákban gya- 
korta visszatérő suum cuigue vezérelv tartalma jóval tágabb, hogysem köz- 
vetlenül egy bizonyos társadalmi csoport, réteg viszonylatában fejezett volna 
ki egyfajta protekcionizmust. Az elv végeredményben két alapviszonylatban 
jelzett nagy horderejű változást. 

Az egyik az , ország státusát" biztosító statikai alapelvek programszerű 
átrendezésében állt. Miután a király feladta a reménytelen vállalkozást, hogy 
a korai Árpádok állama megroppant , intézményi" pillércinek reparálgatásával 
próbálja biztosítani az építmény statikáját, a súlypontot elvi érvénnyel áthe- 
lyezte a társadalmi szférába. Valójában az új statikai viszonyokon munkálko- 
dott valamennyi reformjával, de a dolog természetéből következően mégis a 
birtokstruktúra volt az a legérzékenyebb pont, ahol a revíziót a leghatásosabb 
módon kellett kinyilvánítani. Ez a magyarázata, hogy miért éppen a váci 
gyűlés mondta ki a végleges verdiktet az egész korábbi statika felett. A suum 
cuigue ebben az aspektusban azt jelentette, hogy a király , státusához" tartozó 
birtokállomány ésszerűen limitált visszaszerzése nem statikai súlypontja im- 
már az ,ország reformációjának", mindössze annyit jelent, hogy az ország 
ténylegesen megosztott birtokállományából a királyi hatalmat is megilleti, 
ami , az övé", de immár nem valami múltbeli eszmei állapot normái értelmé- 
ben, hanem -— a , jogtalan foglalásoktól? eltekintve — a kialakult status guo 
szerint. A többi: , másokat? illet (zura aliorum), azaz a , társadalmat", a maga 
kialakult szociális és birtokjogi tagoltságában. 

Szervesen következik ebből a másik újdonság, a , kinek-kinek a magáét 
visszaadni" elv viszonyító mércéje, melyet az oklevelek efféle értelmező for- 
dulatokban adnak meg: , oly módon, hogy [a király] mindenkit megtart és 
megőriz a maga igazságában (sic, ut. .. guemlibet in sua institta manuteneat ac 
conservet, 1262). A látszólag semmitmondó toposz mögött a gyakorlat s0- 
katmondó fedezete húzódik meg: nem életidegen sémák, egy múltban felta- 
lált , ideális rend? víziói szolgáltak immár alapul ahhoz, hogy kit mi illet meg, 
hanem a ténylegesen kialakult állapot. 

Ha a birtokrendezés kihatásai közvetve mégis elsősorban a nemesség for- 
málódása terén felbecsülhetetlen jelentőségűek, azt több körülmény együtt- 

hatása magyarázza. A vitás ügyek zömében, a dolog természetéből követke- 
zően, a kisebb birtokosok voltak érdekeltek; a bárók a maguk ügyeit elintéz- 
ték az udvarban. De a földbírák előtt is egyre inkább a vidék nemesei és 
várjobbágyai hallatták hangjukat, terjesztették elő panaszaikat. Az új elvek 
értelmében pedig éppen a tehetősebbek — mindenekelőtt az ügyekben legin- 
kább előtérben álló várjobbágy elit — húztak hasznot a mmunkálatokból. Ilyen 
értelemben a birtokrendezés nagymértékben segítette elő a belső szelekciót. 
Az eredmény már a következő évtizedben megmutatkozott. Az országos 
munkálatok a király rendeletére már 1258-ban lezárultak. Amikor aztán az 
1267. évi esztergomi gyűlés —a nemesség első önálló országos fellépése— után 
a birtokrendezés újabb hulláma megindult, a megyei keretek között szervez- 
kedő nemesség asszisztensből főszereplővé lépett elő. 


13. AZ ÁLLAMHÁZTARTÁS REFORMJA 


A tatárdúlás megsemmisítő csapást mért a királyi kincstárra is, de nem a 
tatároknak kellett eljönniük ahhoz, hogy rádöbbentsenek az államháztartás 
krízisére. A korai Árpádok jövedelemrendszere — mint korábban láttuk — 
akkoriban már több évtized óta krónikus válságban volt. A tatárjárás csak 
megrázó mementó erejével figyelmeztetett, hogy a reformatio kincstári téren 
sem jelentheti valami réginek a , visszaállítását", hanem az egész királyi jöve- 
delemrendszer strukturális értelemben szorul reformra. 

Egyetlen dolog mindenesetre bizonyosnak látszott, még ha kiindulópont- 
ként önmagában csak negatívummal szolgált is: az államháztartás domaniális 
szerkezete és szervezeti kerete a múlté. A negatívummal szemben a tatárjárás 
előtt még csak igen bizonytalan körvonalaiban jelentkezett a felismerés, hogy 
az államháztartás súlypontját valamiképpen az áru- és pénzforgalomból nyer- 
hető regáliákra kell áthelyezni. E téren azonban a kincstári politika a tatárjárás 
előtti évtizedekben kettős értelemben 15 circulus vitiosusba került. Miközben 
gyors és felületi eszközökkel növelni képzelte egy szektorban a jövedelmet, 
maga a kincstári haszon feltartóztathatatlanul lezuhant; miközben az áru- és 
pénzforgalomban vélte megtalálni új bázisát, módszereivel inkább rombolta 
ezt. Be kellett látni, hogy e kínálkozó, de egészében egyelőre mégiscsak sze- 
rény hozamú energiaforrással nem szabad rablógazdákodást folytatni, mert 
ez magát a forrást apasztja el. A királynak meg kellett fordítania atyja szem- 

léletmódját: nem azt nézni, hol aknázhatók ki a lehetőségek minél gyorsabb 
haszon reményében, hanem megfordítva: azt keresni, hol és hogyan fejleszt- 
hetők a gazdasági energiák, hogy aztán a kincstár javára is hasznosíthatók 
legyenek. Más szóval, fel kellett ismernie, hogy a kincstári reform nem egy- 
szerűen kincstári szempontokon fordul meg, hanem reformmá igazában ak- 
kor érik, ha tágabb gazdaságpolitikának rendelődik alá. 

Mindazonáltal újabb aránytévesztés lett volna, ha a király most már jöve- 
delemrendszerének a romokból újjáépítendő statikáját egyoldalúan a pénz- 
ügyi realitásokra súlyozza, figyelmen kívül hagyva egyrészt, hogy országa 
gazdasági szerkezetében az árutermelés még mindig viszonylag szűk szektor, 
másrészt azt a tényt, hogy udvartartása hatalmas terménymennyiséget igé- 
nyel és emészt fel. Ha a király teljes kíséretével megjelent valahol, 12 ökör, 
1000 kenyér és 4 hordó bor illette meg. A királyi hercegnek e mennyiség fele 
Járt, hasonlóképpen a királyné udvartartásának is (1248). Hozzávetőleges 
becslés szerint Béla király, Mária királyné és István herceg udvartartásának évi 
szükséglete csak e három terményből több mint 2000 ökör, 3000 g gabona 
és 1800hl bor volt, együttesen mintegy 3500 ezüstmárka értékben. A feudális 
uralkodó udvartartása nemcsak a 13. században, hanem még jóval később sem 
nélkülözhette a , domaniális? bázist. A kibontakozás módját voltaképpen már 
előző fejezeteink mutatták be. Mert hiszen a telepítéspolitika és az egykori 
erdőuradalmak korszerű átszervezése akár a , kincstári" reform vetületeinek 
is tekinthetők, miközben plasztikusan mutatják, hogyan vált valósággá az 
imént jelzett felismerés. Az értékrend csakugyan megfordult. Nem arról volt 
immár szó, hogy bizonyos jövedelmi reformintézkedések vontak maguk 
után ilyen vagy olyan gazdasági és társadalmi következményeket, hanem 
megfordítva: komplex tartalmú, mintegy önálló létre kelt gazdasági és társa- 
dalmi reformpolitikának voltak jövedelmi kihatásai. A megismert tágas régió 
Zólyomtól Ugocsáig a maga , erdőuradalmi" kereteiből kibontakozó agrikul- 
túrájával, új telepes községervel, jelentékeny királyi birtoktesteivel: nem 
egyéb volt ez, mint a királyság új keletű és új képletű , domaniális bázisa". Az 
északi sávon kívül természetesen ideszámítottak még az országszerte meg- 
maradt vár- és udvarnokföldek, sőt— mint láttuk —az országos birtokrendezés 
keretében 1254—58 között reorganizációjuk is megtörtént. A munkálat ke- 
retében Balog Miklós főasztalnokmester külön megbízást kapott az udvari 
gazdaságok országos rendezésére (1254—55). Működéséről éppen olyan du- 
nántúli megyékből van tudomásunk (Veszprémen kívül Somogy és Zala), 
melyeken a régi országrész egyedüli számottevően megmaradt királyi uradal- 

ma, Segesd tartozékai terültek el. Ehhez fogható az ország közepén Visegrád 
körül a pilisi , kerület", a Csepel-sziget, a bakonyi , ispánság". Ahol pedig a 
hagyományos udvari gazdaság bomlófélben volt, sajátos módon már a kincs- 
tár egyéb pénzbevételei segítették az uradalmi keret fennmaradását. A régi 
tornagörgői királyi székhely és udvarház (continua residentta et curia nostra) 
körül az egykori nagy tornai uradalom birtokai az 1260-as évek elejére úgy 
megritkultak, hogy a király ott-tartózkodása idején— mint olvashatjuk (1263) 
— , nehézkes volt távoli vidékekről az élelmiszert odaszállítani". A király tehát 
egyességre lépett az esztergomi érsekkel: a tornai főesperesi kerület egész 
terménydézsmáját az uradalom kulcsára és a királyné udvarmestere hajtotta 
be, értékét viszont a király a kincstárból pénzben utaltatta ki az érseknek. 
Alighanem kivételes, sőt a kort tekintve már-már paradox helyzet, hogy a 
kincstár pénzjövedelmei csorogjanak vissza uradalmi keretek közé. Abból 
a szempontból viszont az eset már példaértékű, hogy biztos mutatója a kincs- 
tári helyzet megszilárdulásának. Csakis rendezett és bőséges pénzjövedelmek 
birtokában engedhetett meg magának a király efféle luxust. 

Mindehhez a legelső előfeltétel volt, hogy felszámolódjék a több mint két 
évtizedes káosz a pénzverés körül. Vissza kellett állítani a magyar ezüstdénár 
megingott hitelét. IV. Béla új dénárja félgrammos (0,53 gr) kis finom pénz- 
darab volt, melyből 440 tett ki egy márkát. Az új dénárral több évtizedes 
zavarok után ismét megjelent a hazai piacon a jó minőségű királyi pénz. Már 
az 1250-es évek okleveleiben kikötött fizetési feltételek mutatják, hogy a vert 
pénz visszanyerte elvesztett hitelét. Gyakori az olyan típusú vagylagos felté- 
tel, hogy a fizetés akár tizedrészig égetett (decime combustionis) , azaz a kor 
technikája mellett , finom ezüstnek" számító ezüstben, akár mérlegelt királyi 
dénárokban (in denartiis regalibus stateralibus) történhet. Minthogy az évente 
kibocsátott pénz ezüsttartalma állandó és megbízható maradt, a veretek 
többnyire minden további nélkül azonosnak vétettek azonos súlyú finom 
ezüsttel. A visszanyert bizalom jele, hogy 1245 után egyre gyakoribb a , dé- 
nármárka" (marca denariorum) fogalma a forrásokban. Ez már a mat értelem- 
ben vett pénzvalutát, a számlált veretekben való fizetést jelentette. Ennek 
megfelelően váratlanul gyorsan kiszorították a fricsachi dénárokat. Az oszt- 
rák pénz 1244 után eltűnik a forrásokból. A pénz stabilizációja kedvező ha- 
tással volt az áruforgalomra. Megszűnt a bizonytalanság, a különféle pénzne- 
mek által okozott piaci káosz és az átszámításoknál keletkező veszteség. 
Ugyanakkor a kincstár is visszajutott az évtizedekre elvesztett felségjog jel- 
legű hasznához, a pénzváltás nyereségéhez. Az a tény, hogy ezután IV. Béla 

uralkodása alatt idegen pénznemek elő sem bukkannak az adásvételekben, 
biztos mutatója, hogy az idegen kereskedőkre kötelező beváltásnak érvényt 
lehetett szerezni, s bizonyára nem csak kényszerrel, hiszen a kereskedő jó 
minőségű pénzhez jutott. 

A pénzverés megmarad a kamarabérleti keretben, de IV. Béla szigorú kont- 
roll alá helyezte. Az esztergomi érseket illette meg a jog, hogy erre kijelölt 
embere a tárnokmester megbízottjával együtt őrizze a pénzverő szerszámo- 
kat és a véseteket, azokat csak a pénzverés heteiben adja át akamaraispánnak, 
és a helyszínen felügyeljen az öntés és pénzverés munkálataira. E funkciója 
fejében az érsekséget minden pénzzé vert márka után egy pondus (későbbi 
nevén pisetum) azaz 1/48-ad márka illette meg. Nem tudjuk pontosan, ho- 
gyan jutott az érsekség e sajátosan kincstári, , állami" funkciójához; valószínű, 
hogy az okot a bérletrendszerben 1250 körül bekövetkezett változás szolgál- 
tatta. Ebben az évben az esztergomi polgárokat egy Bécsből bevándorolt 
zsidó vállalkozó, Henel váltotta fel a kamaraispánságban. Az egyház és a 
zsidóság viszonya érthetővé teszi, hogy a magyar egyház feje igényt formált 
az ellenőrzés jogára. A változás a pénzverés szervezetét is érintette. 1250—51 
körül létesülhetett az épülőfélben levő Budán is egy pénzverő műhely 
(fabrica), ahol Esztergomból családjaikkal együtt áttelepült pénzverők dol- 
goztak (1255). Időközben a Szerémségben is létesült egy pénzverő kamara 
(1253 előtt), s újjáéledt a csanádi egyházmegyei kamara, alighanem Szegeden. 

Henelnek és fiainak kulcsszerepe nyomán a pénzügy reorganizációjában a 
kincstári reformnak ez az ága is megtermette a maga társadalompolitikai ve- 
tületét: IV. Béla zsidó privilégiumát (1251. december 5.). Nem mintha a Ma- 
gyarországon a tatárjárás után feléledő zsidó közösségek (Esztergom, Po- 
zsony, Nyitra, Vasvár stb., köztük is hamarosan kiemelkedő helyen Buda) 
tevékenysége a kincstár szolgálatában merült volna ki, de azt a később is 
érvényesülő szemléletet, hogy a zsidók a fiskus, a kamaraügy alá tartoznak 
(ad cameram et fiscum nostrum pertinere dignoscuntur) , bizonyára tekintélyes 
vezető elitjük funkciója alakította ki. A kiváltságlevél alapja és fő forrása is 
II. Frigyes osztrák herceg privilégiuma (1244), amelyet Henelék hozhattak 
magukkal, miután az 1220—30-as évek zsidóellenes hisztértájának következ- 
tében részben Bécsbe távozott zsidóság visszatérő csoportjaival együtt meg- 
jelentek Magyarországon. A kiváltságlevél alapelvei jól illeszkedtek IV. Béla 
, népeket gyűjtő" telepítéspolitikai koncepciójába. Intézkedéseinek vezérfo- 
nala, hogy a zsidó is , vendégnek?" minősül, akit alsó fokon sajátos jogszokásai 
(ura, statuta consuetudinis et libertatum tpsorum), felső szinten pedig a király 

különös oltalma illetnek meg. Ennek megfelelően a zsidóság kivétetett a vá- 
rosbírák hatásköre alól. Alsó fokon, egymás közti pereikben a zsidóbíró volt 
illetékes. A kereskedelemben a városi polgárokkal azonos jogokat élveztek. 
Számos intézkedés védte a zsidóságot az atrocitásokkal és önkénnyel szem- 
ben; a privilégiumot a magyar zsidóság a kései középkorig aranybullájának 
tekintette, és újból meg újból megerősíttette. 

A pénzverés terén egyelőre mégis inkább csak stabilizációról vagy konszo- 
lidációról, mintsem gyökeres reformról lehet beszélni. A reform az évenkénti 
pénzújítás (kényszerbeváltás) rendszerének eltörlésében állt volna. Hiába 
biztosította ugyanis a kincstári politika a veretek állandóságát és ezüsttartal- 
mát, a dénár igazában csak az új pénz idején (tempore enove monete),, a tavaszi 
hónapokban tartotta névértékét. Ezt követően valamilyen mértékben óha- 
tatlanul kezdett devalválódni. Maguk a királyi vámszabályzatok (1255, 1278) 
kalkulálják be, hogy minden évben elkövetkezik az idő, amikor , a dénárok 
kezdenek leszállni (incipient descendere)", értékük negyedrészét elvesztik. 
Volt azonban egy terület, ahol a korai pénzgazdaság e szükségszerű Zavaró 
jelenségét sikerült megszüntetni: a Dráván túli vidéken, segész Szlavóniá- 
ban". Itt már a szó igazi értelmében átütő reformra került sor. Értelmi szer- 
zője IV. Béla , hű báróinak" egyik legkiemelkedőbb egyénisége volt, Gutkeled 
István, aki élete végéig e legfontosabb melléktartományt kormányozta 
(1248—1260). Időközben, Dél-Stájerország átmeneti meghódítása után (1254) 
,Stíria kapitánya" tisztségében az ifjú István herceg mellett ő igazgatta az új 
tartományt Is. Hogy a pénzreform valamiképpen összefügg a stájer tapasz- 
talatokkal, már az időbeli mozzanat is mutatja. István bán az 1255. évben 
alapította meg az önálló szlavóniai pénzverő kamarát Pekrecen. (Utódai alatt 
a kamara székhelye Zágráb lett.) 

Az új tartományi kamara felállításának eleve egyik legfőbb célja lehetett az 
osztrák pénz kiszorítása. Ezt már maguk a veretek is mutatják. A , báni dé- 
nárok" — mint hamarosan nevezni kezdték — jóval súlyosabbak voltak a kirá- 
lyiaknál, csaknem egy grammos (átlagsúlyban 0,974 gr) érmek, azaz lényegi- 
leg a friesachi dénárral azonos súlyúak. István bán dénárjai, a maguk , tizen- 
hatod részig égetett", 15 latos finomságával felülmúlták az egész addigi ma- 
gyar pénzverés finomsági fokát. Nem önmagában a pénz minősége jelentette 
azonban a fordulatot, hanem az, hogy az új kamara kezdettől fogva szakított 
az évi pénzújítás rendszerével. A kincstár pénzverési jövedelméről István bán 
új módon gondoskodott: a kincstár haszna (Iucrum camerae) fejében háztar- 
tásonként évi 7 dénáros egyenes adót vetett ki (collecta). Az adó stabil jöve- 

delmet jelentett a kincstár számára, miközben kiküszöbölte az évi pénzújí- 
tással óhatatlanul együtt Járó értékingadozást. Gutkeled István jó háromne- 
gyed évszázaddal megelőzte Károly Róbert pénzreformját, amelynek kiin- 
dulópontja majd lényegileg ugyanez lesz. Nem kevésbé fontos, hogy a szla- 
vóniai pénzreform szilárdnak és következetesnek bizonyult. A , báni dénár?" 
az értékálló, Jó pénz fogalmával azonosult. Károly Róbert pénzügyi reform- 
Jait az 1323. évben azzal kezdte el, hogy a , Jó új dénárok?" mintájául az egész 
országban ama , régi báni dénárokat" tette meg, , melyeket Béla király idején 
néhai István bán kezdett veretni". A báni dénár forgalma nem szorítkozott 
Szlavóniára. A Kapela-hegységen túl, a tengermelléki Horvátországban, 
Boszniában és egyéb balkáni részeken is elterjedt fizetési eszközzé vált a 
század második felében, egyidejűleg pedig utat talált a Drávától északra is. 
Baranya és Somogy megyében idővel egészen általánossá vált, hogy az árakat 
báni dénárokban fejezik ki. 

A pénz stabilizációja volt az alapfeltétele annak, hogy a kincstár hozzáfér- 
kőzzék a megélénkülő kereskedelmi forgalom hasznához. Önmagában azon- 
ban, mintegy automatikusan még nem kínált csodaszert, mert a vámregále 
öröklött rendszerében nem egy elavult vonás akadályozta meg az eredményes 
és ésszerű kiaknázást. A vámrendszer súlypontja a 13. század derekán még a 
belső vámokra esett, a határvámok (, nyolcvanad") jelentősége alárendelt volt. 
De a belső vámok rendszerében 1s a súlypontot a közlekedési vámok (út-, 
rév- és hídvámok) képezték, sokkal kevésbé a tényleges piacforgalom illetéke 
(vásárvám). A vámolás elve is elavultnak minősült már a 13. század derekán; 
többnyire csak a mennyiség szolgált alapul. Egy szekér után például ugyan- 
annyit kellett fizetni, ha értékes luxusszöveteket vagy levantei cikkeket, fű- 
szert, drágaköveket szállított, mintha sóval vagy gabonával volt megrakva. E 
rendszer nem tette lehetővé, hogy a vámregále hasznával kifejezésre jusson 
az egyre nagyobb volumenű kereskedelem. 

Az útvámok helyzetének rendezésére az 1250-es években került sor. Erre 
mutat egyebek között a fennmaradt győri útvámtarifa (1255). A Budáról 
Esztergomon át Morvaországba vezető kereskedelmi főút vámhelyeiről is 
háromnegyed évszázad múlva azt tanúsították a brünni és a nagyszombati 
polgárok, hogy azokat Béla király állapította meg. A későbbi évtizedekben, 
a gomba módra szaporodó magánvámok időszakában , törvényes" vámok- 
ként azokat ismerték el (1290, 1298), amelyeket IV. Béla rendezett és jóvá- 
hagyott (loca tributorum a tempore Bele regis instituta legitima et omnino 
iusta) . IV. Béla még igyekezett viszonylag alacsony szinten tartani az útvám- 

tarifát. A győri szabályozás szerint egy szekér után — hacsak nem különösen 
értékes rakományt szállított —2,5—10 dénárt, átlagban 1 pondust kellett fizet- 
ni; az összeg utóbb, az égüzedek folyamán háromszorosára emelkedett 
(1336). Ugyanakkor az 1255. évi győri útvámtarifában már kétirányú, figye- 
lemre méltó differenciálás érvényesül. Az egyik, hogy a , német szekerek" 
után fizetendő vámösszeg négyszerese volt a magyar szekerek vámtételének; 
a kihajtott ökrök esetében az összeg háromszoros. Az elvben nem idegenel- 
lenességet vagy holmi , védvám" csíráit kell látnunk, hanem az első kísérletet 
az értékvámolás bevezetésére már az egyszerű útvám esetében is. A , német 
szekerek" — az egyre inkább áramló bécsiek, regensburgiak, bajorok, sőt Raj- 
nán túliak — szállították ugyanis a németalföldi, flandriai posztóbálákat, érté- 
kes fegyverzetet, páncélt, fűszereket. A kincstári politika igyekezett a külke- 
reskedelem hasznához hozzáférkőzni. Kétségtelenül a tatárjárás után bővült 
a szabályzat a fejlődés irányát markánsan mutató legfiatalabb réteggel. A 
, szekerek?" addig árunem szerint differenciálatlan sokaságától most már te- 
temesen magasabb — három-négyszeres — vámtétellel kiemelték a mézet, bort 
és sót szállítókat, főként pedig a , latin vendégek? (bispites Latin) szekereit, 
mely utóbbiak után a vám (1 ferto) több mint tízszerese volt akár a német 
szekerek" illetékének. Hogy itt itáliai, elsősorban velencei kereskedőkről van 
szó, kétségtelenné teszi, hogy ugyanebben az évben iktatták be az esztergomi 
szabályzatba a velencei kereskedők (mercatores Veneti) egyszázalékos vám- 
kötelezettségét. Tudva, hogy a velenceiek hozták a legértékesebb bíbor és 
selyemkelméket, drágaköveket és egyéb levantei luxusárukat, az értékvámo- 
lás előtérbe kerülése nyilvánvaló: a velencei áru nagyjából valóban tízszeresen 
értékesebb volt, mint amit a német kereskedők hoztak. A legutolsó tételcso- 
port aztán tisztán és egyértelműen mutatja az értékvámolás elvét is: a bors, 
fűszerek és mindenféle szatócsáru után az érték századrészét, egyszázalékos 
vámot kellett fizetni. 

A vámregále másik, fontosabb csoportját a vásárvámok (tributum fori) 
alkották. Valószínű, hogy e téren a budai vámszabályzat (1255) egy általános 
érvényű, országos jellegű szabályozásnak csupán egyik fennmaradt emléke. 
Hogy 1255-ben történhetett a kereskedelempolitika fordulata, arra az a nyil- 
ván nem véletlen egybeesés mutat, hogy az útvám új elvei (Győr), a posztó- 
behozatal általános vámkötelessé tétele (Esztergom) és a vásárvámtarifák 
rögzítése (Buda) és egy ugyanazon évben következett be. A budai vámsza- 
bályzat már mintegy harminc féle árufajtára terjed ki, nagy többségében élő- 
állat és hal, mezőgazdasági termékek (különös súllyal a bor), állati nyerster- 

mék (bőr, faggyú, háj) és erdei termék (fa, méz, viasz) vámolására, de külön 
csoportként emelkednek ki a bányatermékek (vas, ólom, ezüst, só) és az ipar- 
cikkek közül a posztó és lenvászon. Itt már egyértelmű és általános az érték- 
vámolás elve. A városba érkező posztókereskedő szállására elmentek a vámo- 
sok, felbecsülték a posztó értékét (estimant pannum), és 5 márka érték után 
1 pondust, azaz 1/24-ed részt (0,41 százalék) hajtottak be vám címén. A kulcs 
az elterjedt tizenkettes számrendszerben, a márka osztási egységeiben (12, 
48) rejlett. Ugyanez volt a kulcs több árucikknél (ökörbőr, vadbőr, viasz, 
ezüst), gyaníthatóan többnyire ott is, ahol csak egy összeget tüntet fel a 
szabályzat, kivéve a sót, mely után már egy százalék volt a vám. Az új rende- 
zéssel jelentősen bővült a vámköteles áruk köre, ami már önmagában is a 
kereskedelem virulenciájának jele. Megvámolni csak élénk forgalmú és töme- 
ges árufajtákat lehetett, különben a vámkényszer a forgalmat elapasztotta 
volna. A kincstár szempontjából a nehézség abban állt, hogy a vásárvámok 
jelentékeny hányada, köztük kulcsfontosságú helyeké (Esztergom, Győr, 
Veszprém, Zágráb stb.) el volt adományozva. Sőt mint láttuk, az új Buda 
vásárjövedelmét rejtélyes okokból maga IV. Béla adományozta el. Hogy a 
kincstár hogyan segített magán, arra az esztergomi vámtarifa elemzése vet 
fényt. Ahol a vám kicsúszott a birtokából, a kincstár létesített egy azzal egyen- 
értékű másik vámot, azaz a vámkulcsot több mint duplájára emelve bevezette 
az egyszázalékos értékvámot. Ennek fele illette az adományost, harmada ha- 
gyomány szerint az ispánt, fennmaradó hatoda a királyt. E királyi vagy király- 
néi részesedéssel függ össze az ez idő tájt felbukkanó harmincad (tricesima) ; 
későbbi jelentésmódosulásával szemben nem határvámot, hanem az elado- 
mányozott városi belső vámokból való kincstári részesedést jelölte. 

Az általános értékvámmá emelt vásárvámot azonban nem lett volna célsze- 
rű a végsőkig kihasználni, mert bénítólag hatott volna vissza az áruforgalom- 
ra, kivált a zsenge hazai polgárság kereskedelmi tevékenységére. A rideg 
, kincstári" szempontokkal szemben e téren is az általánosabb kereskedelem- 
politika elve érvényesült. A városi polgárok, sőt többnyire a vendégtelepesek 
is kiváltságaik tartozékaként valamilyen szintű vámmentességet élveztek. 
Országosan fel voltak mentve már ez idő tájt mindennemű vámkötelezettség 
alól Fehérvár, Buda, Pest, Nagyszombat, Zólyom, Korpona polgárai. A többi 
város lakosai bizonyos körzeten, egy-két vagy több megyén belül kaptak 
mentességet. Kereskedelmi forgalmuk egyébként e határt általában nem is 
lépte át. Egy másik vetületben a vámpolitika szintén magasabb várospolitikai 
meggondolásoknak rendelődött alá. Ha egy település teljes városprivilégiu- 

mot kapott, szabályszerűen elnyerte — mint fentebb láttuk — a , szabad vásár" 
(forum liberum) jogát, azaz a vásárjövedelmet is, mely ilyenformán többénem 
a kincstárat, hanem a polgárközösséget gazdagította. A városok általános 
gyarapodása fontosabb szempont volt, mint a közvetlen regále jövedelem, 
annál is inkább, mert ami itt kincstári szempontból elveszett, az közvetve, 
egy másik, új regálián — a városi adón — át részben meg 15 térült. 

Végeredményben mindabból, ami IV. Béla vámpolitikájából rekonstruál- 
ható, egy bizonyos felismerés körvonalai bontakoznak ki: a király tanácsadó- 
ival együtt kereste a módozatokat, hogyan aknázható ki a vámregáléban rejlő 
lehetőség az áruforgalom tényleges értékhierarchiájához igazodva, de egyben 
oly módon, hogy a kincstár minél kevesebb teherrel sújtsa a hazai kercske- 
delmet, és minél inkább lefölözze a külkereskedelem hasznát. A feltűnő mér- 
tékű differenciálás a külföldiek és hazaiak vámtételei közt, az útvám részbeni, 
a vásárvámnak pedig teljes átalakítása kereskedelmi értékvámmá, ugyanakkor 
a hazai polgárság jelentékeny részének mentesítése a vámterhek alól: mindez 
elemeiben már előlegez valamit a majdani nagy Anjou-uralkodó, Károly Ró- 
bert gazdaságpolitikájából. 

A kereskedelempolitika mintegy önsúlyánál fogva irányította rá a figyel- 
met egy jövedelmi ágra, amely a tatárjárásig be volt zárva az államháztartás 
, domaniális" keretei közé: a bányászatra. Az ország európai léptékben is 
kiemelkedő gazdagsága nemesércekben különleges szívóerőt gyakorolt a fi- 
zetőeszközben szűkölködő európai távolsági kereskedelemre. Velenceiek, 
németek, sőt Rajnán túliak már a századforduló ideje óta elsősorban az ezüs- 
tért keresték a magyarországi piacot; áramlásuk annak arányában fokozódott, 
ahogy a régi lelőhelyeken (Selmecbánya, Radna), majd másutt is növekedett 
a magyar nemesfémbányászat hozama. IV. Béla már a tatárjárás előtt rátalált 
arra a partnerra, a bányavállalkozókat és munkásokat toborzó német tőkés 
városalapító konzorciumra, mely a selmeci bányavidéket kiemelte a régi ura- 
dalmi szervezetből (1235—1239); e szerkezet regionális tágítása és a termelés 
ugrásszerű növekedése azonban már a tatárjárás utáni évtizedek fejleménye. 
Részleteiről máshol lesz szó. A bányaművelés gyökeresen kiszakadt a királyi 
magángazdaság keretei közül: városi vállalkozási ággá alakult. A királyi bá- 
nyavárosi polgárok vonatkozásában a bányaszabadság elve érvényesült. Bár- 
kinek a birtokán szabadon kereshettek ércteléreket. Minthogy elvileg érvény- 
ben volt a király felségjoga a föld méhének kincseire (királyi báínyamonopó- 
lium), a feltárt bánya a király birtokába ment át, a fejtett érc viszont a bánya- 
vállalkozót illette, mindössze a bányabért (urbura) kellett megfizetnie a 

kincstárnak. Ezakorábban magángazdasági jellegű szolgáltatás az új keretben 
felségjogon szedett adóvá alakult át. Az arany után a kitermelt érc tizede, 
ezüst és más érc nyolcada illette mega kincstárat. Hogy a bányabér-jövedelem 
a tatárjárás után hamar önálló regále-jövedelemként szakadt ki az ispáni szer- 
vezetből, mutatja az urburaszedők (exactores urburarum) megjelenése (1256). 
A magyarországi nemesércbányászat hozamának becslése alapján a jövede- 
lem a kincstár számára évente 5000—5500 márka bányabér formájában reali- 
zálódhatott. 

Hasonló irányban fejlődött a sóbányászat, talán egy-két évtizedes késéssel. 
Az erdélyi sótelepek közül Désvár már korszakunkban várossá vált, hogy ÍV 
Béla halála után hamarosan további települések kövessék (Désakna, Torda, 
Kolozsakna, Szék, talán Vízakna 15). A királyi uradalmi sómunkások helyébe 
évtizedek folyamán egyre inkább sóvágó polgárok léptek. Midőn 1290 táján 
módunk van bepillantani a részletekbe, a sóbányászat és -forgalmazás királyi 
felségjogának érvényesülése teljes épségben bontakozik ki. A sóügy 15 kama- 
raszervezetet nyert, élén kamaraispánokkal és tisztjeikkel. Intakt volt a kincs- 
tári sóárusítási monopólium is. Az egyházi tized levonásától eltekintve a bá- 
nyászott só királyi tulajdon volt még a század végén is. A kamarai keretben 
forgalomba hozott só központi raktárai (Szalacs, Szeged, Lippa, néhány ha- 
társzéli város) zavartalanul ellátták feladatukat. IV. Béla kincstárának jövedel- 
me a sómonopóliumból aligha lehetett kevesebb, sőt inkább több, mint III. 
Béla idején. 

Az eddigiekben érintett regále jellegű jövedelmi ágak közös vonása, hogy 
a királyi politika régi felségjogok újszerű kiaknázása révén az államháztartás 
súlypontját a gazdasági átalakulás új elemeire helyezte át — miáltal a jövedelmi 
rendszer egész belső szerkezete átalakult. Az adóregále terén ezzel szemben 
a királyi hatalomnak efféle mozgási lehetősége nemigen volt, miután az or- 
szágos egyenes adókat a 12-13. század fordulóját követően bekövetkezett 
földcsuszamlás feltartóztathatatlanul maga alá temette. A régi ököradó egye- 
dül a székelység adózásában maradt meg; az egyre nagyobb számban betele- 
pülő románok szintén állattartásuk után adóztak (,ötvened"); védelmi díj 
fejében a kunok és a jászok is hozzájárultak a kincstár jövedelmeihez. E 
terményadókkal szemben a zsidóság pénzben, egy összegben adózott. Mind- 
ez azonban együttesen sem jelentett számottevő tételt a bevételek közt. Más 
volt a helyzet Szlavóniában, ahol az ún. , nyestadót" (marturina) még a 13. 
század második felében is rendszeresen behajtották. Valójában túlnyomó- 
részt nem terményadót jelentett már ez, hanem sok évtizede átalakult 4 pondus 

összegű pénzadóvá, melyet a szabadokon, vendégtelepeseken kívül várnépi 
elemek is fizettek. A behajtás a bán hatáskörébe tartozott. Az egyenes adók 
pótlására IV. Béla is folytatta az 1220 körül kialakult gyakorlatot rendkívüli 
adók (collecta, exactio) kivetésével. Összegéről csak egyetlen esetben értesü- 
lünk, midőn az ifjú Béla herceg esküvője alkalmából (1264) egész Szlavóniá- 
ban háztartásonként 7 dénár összegű adót vetettek ki. Lehetséges azonban, 
hogy ez csak Szlavóniát érintette. Valószínű, hogy a rendkívüli adót csak 
többéves időközökben hajtották be, inkább csak afféle ad hoc jövedelmi ki- 
egészítésként játszott szerepet az államháztartásban. Mindenesetre a királyi 
hatalom viszonylagos erejét mutatja, hogy IV. Béla idején-szemben a későbbi 
évtizedekkel — a mentességek tömege még nem tette teljesen illuzórikussá e 
, kivetések" eredményét. Nemcsak a városokra, vendégtelepesekre, szászok- 
ra és egyéb királyi népekre vonatkozott a kötelezettség, hanem a magánföl- 
desúri szolgáltatók nagy részére, sőt az egyház , szabad jobbágyaira" (a leendő 
egyházi nemesekre), a partikuláris nemességre (pl. a szepesi jJobbágyfiúkra), 
sőt — collecta generalis esetén — a királyi serviensekre is. 

Számszerűen megfogható támpontjaink az egyes jövedelmi ágak alakulá- 
sáról nincsenek, annyi azonban bizonyosnak látszik, hogy az 1260-as évekre 
a kincstár helyzete szilárd alapokon konszolidálódott. Aligha lenne elképzel- 
hető egyébként, hogyan lett volna képes István ifjabb király 1264 első hónap- 
jaiban egyetlen udvari szállítótól több mint 1400 márka értékben csak luxus- 
cikkeket megrendelni. Az államháztartásnak a század első évtizedeiben állan- 
dósult krízise a múlté volt. IV. Bélának sikerült a királyság nélkülözhetetlen 
, domaniális" bázisát az arisztokrácia érdekszféráin kívül újjászerveznie, egy- 
idejűleg pedig sikerült az áru- és pénzforgalom bányászatra, városiasodásra 
alapozott regále-jövedelmeket oly módon a szerkezet súlypontjává tenni, 
hogy a kincstári szempontok nem uzsorázták ki, sőt számos vonatkozásban 
elősegítették e bázis további erősödését. A döntő alapvonás, hogy a kincstári 
reorganizáció a legfontosabb ágakon gazdaságpolitikai meggondolásoknak 
rendelődött alá. IV. Béla tárnokmesterei — a kincstár rendbehozatalában leg- 
főbb munkatársai — , hű báróinak" krémjéből kerültek ki. Első tárnokmeste- 
rét, az idős Csák Mátét (1242—1246) a gyermekkori fegyvertárs, Türje Dénes 
váltotta fel (1246—1247), majd Hahót Csák (1249—1260) és Pok Móric 
(1263—1270) viselte a méltóságot. Gazdaságpolitikai téren a legtöbb kezde- 
ményezőkészséget Gutkeled István Szlavóniában mutatta fel. Hogy a tár- 
nokmesteri hivatal milyen kulcsfontosságú volt, jól mutatja, hogy nem egy 
esetben azért került sor a főméltóságok—a ,kormány" — átszervezésére, mert 

a tárnokmester meghalt, vagy egyéb okokból kellett megválnia tisztségétől. 
A tárnokmester átvette a megyésispánok korábbi szerepkörének egy részét, 
ő lett a városok főbírája; már nemcsak kincstartó és a király legfőbb pénzügyi 
tanácsosa volt, hanem a kialakuló kamarák (pénzverés, érc- és sóbányák) 
központi hatósága, az udvar , főkamarása" (summus camerarius aulae regiae), 
ahogy nevezni kezdik. Valószínűleg IV. Béla idején alakult ki a szemlélet, mely 
utóbb (1290) kifejezésre is jutott: a nádori rangban követő legfőbb méltóság 
a tárnokmester. Egy gyenge pontja volt a kincstári igazgatásnak. Túlzottan 
személyhez kötött, a ,hű bárók" egyikének-másikának személyi megbízha- 
tóságától függő volt az egész rendszer. Ha a király és munkatársai harmonikus 
viszonya megingott, megingott a rendszer is. A kincstár biztonságának fel- 
tétele a király és az országnagyok egyetértése volt. IV. Béla halála után az 
egyensúly felborulván a stabilizáció eredményeinek egy része is veszendőbe 
ment. 

III. 
POLITIKUM ÉS TÁRSADALOM 
(1242-1262) 


14. A MELLÉKTARTOMÁNYOK ÉS A KÜLPOLITIKA 
REFORMJA 


1249 tavaszán egy oklevél úgy pillant vissza ,az éhség és az ország megráz- 
kódtatásának idejére" (tempus famis et concussionis regni), mint ami elmúlt, 
végleg lezárult. Meglepően hamar, már az 1240-es évek második felében be- 
hegedtek a tatárdúlás ütötte nyílt sebek. Maguk a kortársak úgy látták, hogy 
az elemi csapások időszaka a múlté. Az 1254. évi váci gyűlésen a király Joggal 
nyilváníthatta ki, hogy az ország immár , Jobbá reformált statusba? és a , nyu- 
galom állapotába? jutott. A megreformált ország" (regnum reformatum) kép- 
zete nem alaptalanul emelkedett az oklevelek toposzkincsének központi he- 
lyére 1254—1255 körül. A belállapotokat egyre inkább a szenzációk megnyug- 
tató hiánya jellemezte. Mindaz, ami a , belpolitikai" szférában szokványosan 
foglalkoztatta e korban Európa-szerte a kedélyeket, nagyúri csoportosulások 
küzdelme az országos méltóságokért, a királyi hatalmat korlátozni hivatott 
akciók és a királyok represszáliái, magánháborúk és megtorló akciók, egyházi 
kiközösítések és világi ,zúgolódások?: idegenek e két évtizedtől. A feltétele- 
ket mindehhez a változó politikai konstelláció adta meg. Itt tapinthatók ki 
azok az időbeli koordináták is, melyek az ország , reformációjának" művét 
közvetlenül tagolják. 

A tatárok kivonulását közvetlenül követő években a megtiport ország po- 
litikai helyzetét szemléletesen fejezte ki a kép, mely IV. Bélának még egy 
későbbi levelében is visszatér: , mint a juhaklot a kerítés", úgy vették körül 
ellenségek és — valóságos vagy vélt — veszélyek. Nem volt alaptalan az akolba 
zártság érzete. 

Kelet felől, a Dnyeper és Volga vidékéről Batu kán kipcsaki birodalma — az 
, Aranyhorda" — uralmi hatósugarába tartozott az egész tágas kelet-európai 
térség Lengyelországig, a Kárpátokig és az Al-Dunáig. Az orosz fejedelem- 
ségek többsége behódolt, a mongolok adófizetőjévé vált. Egyetlen ütköző- 
állam tartotta még magát, a Magyarországgal északkelet felől közvetlenül 
határos Galícia (vagy Halics). Az országgal és fejedelmével, Romanovics Dá- 
niellel (Danyul vagy Danilo) a magyar államot a múltból örökölt ambivalens 
szálak fűzték össze. A magyar királyok csaknem fél évszázada igényelték a 
, Halics királya? címet is. IV. Béla viszonya kétértelmű volt e fejedelemséghez 
már a tatárjárás előtt. A Jó viszonyt elvben tartotta, mégis segédcsapatokkal 
támogatta a Halics trónjára aspiráló Mihály csernyigovi fejedelmet és fiát, 
Rosztiszlávot (1237), aki a tatárjárás után ott élt Béla király udvarában, és 
személyében garanciát kínált a régi hűbérúri igény feltámasztására. Tény, 
hogy Rosztiszláv fegyveresen szállt szembe Borkunál a tatárokkal, de egye- 
lőre nyitott kérdés, hogyan viselkedik majd Danilo. A többi orosz fejedelem 
példája ébren tartotta a gyanút, hogy Halics ura is lepaktál a mongolokkal. 
Régi hódító igény és új védekező reflex együttesen táplálta tehát a képzetet, 
hogy a , juhaklot övező kerítés? északkeleti túloldalán , hitetlen ruténok" 
tatárvezetőkként állnak lesben. 

Keleten és délkeleten, az Erdélyt nagy félkaréjban körülölelő , Kunország- 
ban" és a hozzá nyugat felől az Oltig csatlakozó Szörénységben ezzel szem- 
ben a veszély realitása nem volt eltúlzott. A kunokkal szembeni rossz lelki- 
ismeret, újbóli behívásuk előtt, tehát még 1242—-44 folyamán, méltán táplál- 
hatta a gyanút, hogy ebből az irányból egy újabb tatár támadás éppoly aka- 
dálytalan lesz, mint Muhi évében. Egyébként is nyílt terep volt ez a nomád 
hadmozgás szempontjából. Az alig évtizede szervezett Szörényi bánság, a 
Duna és Olt közt, megsemmisült a tatárjárás idején. Tovább nyugat felé 
a ,túlsó Szerémségben" (Belgrád, Macsó vidékén) szétzilálódott II. Endre 
görög unokaöccse, Angelosz Kaloján hercegsége. Délre, Boszniában viszont 
Ninoszlav nagykenéz — a magyar hűbéri fennhatóság szempontjából az 1230- 
as évek óta , boszniai bán" — kapott az alkalmon, hogy a római katolikus 
egyházszervezet által több mint évtizede fenyegetett bogumil hitű alattvalóit 

függetlenítse a magyar államtól. Példáját követte déli, Horvátországgal hatá- 
ros szomszédja, Hulm (magyarosan , Halomföld") kenéze, Endre. 1243—44 
táján úgy látszott, hogy a magyar királyság több mint évszázada több-keve- 
sebb sikerrel építgetett keleti és déli hűbéri övezete megsemmisült. 

Az adriai tengermelléken, Dalmáciában is megingott a Magyar Királyság 
fennhatósága. E térségben Velence használta ki az alkalmat, hogy régi igényét 
érvényesítse a dalmát városokkal szemben. 1243 májusában a velencei flotta 
több mint negyven gályával támadta a dalmát partokat, és foglalta el rövid 
harc után Zárát (Zadar). Lejjebb Spalato (Split) lázadt fel a magyar fennha- 
tóság ellen. 

Nyugati irányból Babenberg II. Frigycs osztrák herceg pusztította az or- 
szág nyugati megyéit , már a tatárok jelenlétekor, majd visszavonulásuk után 
15" (1242 tavaszán és nyarán), mint IV. Ince pápa egy leveléből tudjuk, , s0- 
kakat e végvidéken, javaikat felégetvén, kardélre hányva". A nyugati helyzetre 
pontosan állt, ahogy utóbb IV. Béla keserűen foglalta össze a pápához írt 
levelében (1250): , Egyedül nyugatról és északról, a németektől, mint azonos 
hiten levőktől várhatná országunk a segítség némi gyümölcsét, de nemhogy 
gyümölcsöt kapnánk, hanem a háború töviseit kell éreznünk, minthogy vá- 
ratlan rablótámadásokkal az ország javait ragadozzák el..." 

De nemcsak az országot három égtáj felől szorongató veszélyek indokol- 
ták a , juhakol" érzetét, hanem bármiféle számottevő és hatékony szövetséges 
hiánya is. Az ország külpolitikai tekintetben is izoláltan ,akolba? volt zárva. 
A szomszédok közül egyedül Krakkó és Sandomir (Kis-Lengyelország) her- 
cege, Szemérmes Boleszláv számított szövetségesnek, aki már a tatárjárás 
előtt elnyerte feleségül IV. Béla Kinga leányát (1239). Egymagában azonban 
erőtlen szövetséges volt. A Magyar Királyság számára nem maradt egyéb, 
mint a keresztény univerzalizmus egymással rivalizáló két távoli hatalma, a 
pápa és a császár. II. Frigyes, a zseniális utolsó Staufer-uralkodó azonban ez 
idő tájt már az anarchiába süllyedő ,Szent Római" Birodalomnak is hátat 
fordított, sokkal inkább el volt foglalva külön , mintaállama?, a Nápoly—Szi- 
cíliai Királyság szervezésével, védelmével és a pápával való konfliktusaival, 
semhogy ujját mozdította volna. A pápaság tevékenysége kimerült keresztes 
hadakra tett ígéretek monoton ismételgetésében. 

IV. Béla első akciója, miután 1242 novemberében Verőce felől átlépte a 
Drávát, az ,akol? nyugati kerítésének biztosítása volt. A nyugati határvidékre 
sietett, ahol a soproni ispán, Osl fia Herbord csapataival egyesülve és Pozsony 
felől Hontpázmány Achilles ispán (a Szentgyörgyiek egyik őse) csapataitól 

támogatva még valószínűleg 1242 decemberében visszavette Kőszeget és 
Sopront, majd rákényszerítette az osztrák herceget, hogy a tatárjárás előtt 
zálogba vett három megyét (Moson, Sopron, Locsmánd) visszaadja. 

Délen és keleten egyelőre csak ingatag látszateredmények, vagy éppen 
kudarcok vártak a szorítóból való kibontakozás kísérleteire. 1244 tavaszán 
maga a király indult meg seregével, hogy boszniai bogumil , lázadóit" hódo- 
latra bírja, Türje Dénes bánt pedig egyidejűleg a Tengermellékre küldte rendet 
teremteni. A Boszniába nyomuló király előtt mind a terület ura, Ninoszlav 
,bán", mind Endre hulmi , nagykenéz? eljátszották a szokott jelenetet. Szín- 
leg hűséget fogadtak, egyházi téren pedig elismerték a boszniai katolikus 
püspök joghatóságát (1244. július 19. és 20). Mihelyt azonban IV. Béla kitette 
a lábát, Dalmáciában az 1243—44. évi háború előtti status guo állt vissza. Keleti 
irányban sem hozott sikert a hagyományos politika. Rosztiszláv, az , orosz 
úr" magyar segédcsapatokkal benyomult Danilo országába, elfoglalta Premisl 
erődjét, hogy aztán csúfos vereséget szenvedve ismét visszameneküljön apó- 
sához (1245). 

A következő évben a nyugati front bolydult meg, hogy váratlan eredményt 
hozzon. Babenberg Frigyes osztrák herceg nem nyugodott bele a négy évvel 
korábbi megleckéztetésbe, 1246 tavaszán ismét behatolt a pozsonyi és sop- 
roni részekre. A hírre Béla király általános hadjáratot indított Ausztria és 
, személyes ellensége"? ellen. Ez volt a király első nagyobb hadjárata a tatárjárás 
után. Seregében ott voltak már a visszahívott kunok. Különös háború volt ez, 
megszívlelendő próbája a magyar haderőnek. Miután a sereg átkelt a Lajtán 
(1246. június 15.), akunok gyors mozgású előcsapatai meglepő sikert értek 
el, mihelyt azonban beleütköztek az osztrák páncélos lovagokba, a sereg 
megtorpant, áttekinthetetlen káosz keletkezett. Fölénybe került az osztrák 
nehézlovasság, ellentámadásba lendült át, foglyul ejtett számos magyar elő- 
kelőt. A megbomlott hadrendű magyar sereg már menekülésbe fogott, mi- 
dőn elterjedt a hír: az osztrák herceg lebukott lováról, Rosztiszláv katonái 
leszúrták, holttetemén átgázoltak. Frigyes halála demoralizálta a már lénye- 
gében győztes osztrákokat. A vesztett csatából váratlan és véletlen magyar 
siker született. II. Frigyes herceg halálával magva szakadt az osztrák határ- 
grófságot, majd hercegséget két és fél évszázada kormányzó Babenberg-di- 
nasztiának. Magyarország nyugati határán uralmi vákuum támadt. 

Nem kis mértékben e vákuum volt a kiindulópontja IV. Béla új külpolitikai 
koncepciója kialakulásának. Ami ugyanis mindeddig történt, nemigen nevez- 
hető valami nagyvonalú és eredeti elgondolásnak. Az ország elemi regenerá- 

lásán fáradozó és belső reformjain munkálkodni kezdő uralkodó egyelőre 
ötletszerűen és jórészt a régi vágányokon képzelte el országa külpolitikai 
konszolidációját. 

Az egyelőre még ingatag és részleges politikai stabilizációba robbant be a 
nagykán-választás (1246. szeptember 8.) korábban már említett híre, azzal az 
értesüléssel, hogy a tatárok ünnepélyesen meghirdették Európa ellen a , tizenki- 
lenc éves háborút". A választási ceremónián részt vevő keresztény követek már 
a tél elejére áh zá az értesülést, anely komolyabbnak és reálisabbnak 
látszott, mint az eddigi mendemondák, alkalmi rémületek, , rumorok". Gü- 
jük kán személyében Ogödej halála (1241. december 11.) óta ismét nagykánja 
volt a félelmetes Mongol Birodalomnak. Egy afféle expanzió megismétlődése, 
mint amit 1239-41 között szenvedett el egész Közép- és Kelet-Európa, most 
igazán várható volt. Olyan kihívás volt ez, amelyre megfelelő válasz kellett. 

IV. Béla új külpolitikai koncepciója több fokozatban, 1246 és 1250 között 
alakult ki. A kezdetekről jól tájékoztat, milyen értelmű utasításokkal jelentek 
meg az iménti hírvivő követek 1246—47 fordulóján az akkor Lyonban tartóz- 
kodó IV. Ince pápánál. A pápa válaszleveleiből (1247. Január 29. és február 4. 
között) pontosan kihámozható, hogy a követeknek a király intenciói szerint 
három fő kérdéskörben kellett hatniuk a pápára. A balkáni és a tatárkérdés, 
valamint Ausztria problémája szoros belső logikával kapcsolódott egymásba. 
Amiaz elsőt illeti, akövetek minden lehetőt előadtak, ami Béla királyt a római 
egyház buzgó terjesztőjének tüntethette fel a Balkánon. Bosznia ügyében is 
előterjesztették a király ígéretét a hatékony térítésre, de egyben kérését is, 
hogy a pápa csak hagyja rá Boszniát, tanácsa nélkül ne cselekedjék semmit. 
A másik probléma a tatár veszély volt a lyoni tárgyalásokon. Iudnunk kell, 
hogy az 1245. évi lyoni zsinat határozatából már egy éve készülődőben volt 
egy általános keresztes hadjárat IX. Lajos francia király vezérlete alatt a Szent- 
föld felszabadítására. IV. Béla követei azt igyekeztek elérni, hogy a pápa lássa 
be: az egész kereszténység szempontjából égetőbb most a mongol veszély, 
mint a Közel-Kelet, irányítsa hát a szerveződő keresztes hadat a tatárok ellen. 
Látszólag eredményes is volt az érvelés. A pápa Béla király kérésére írásban 
közölte, hogy a Szentföldre szánt valamennyi keresztest mielőbb Magyaror- 
szág felé indítja útnak (1247. február 4.). A harmadik kérdéskör viszont már 
talán ekkor a negatívjáról függött össze az előbbi kettővel. IV. Béla alighanem 
kezdte már feladni az egyetemes katolikus egyház fejéhez fűzött reményeit; 
kezdte belátni, hogy szorongatott helyzetéből csak saját hatalmi pozíciójának 
erősítése révén törhet ki. E ponton jött kapóra az imént ölébe hullt ausztriai 

győzelme s a nyomában keletkezett uralmi vákuum. A kiürült hercegségre 
természetesen több német fejedelem, a cseh király is szemet vetett. IV. Béla 
is beállt a sorba. A követek feladata volt, hogy a király írásos érvelését a pápa 
előtt szóban is nyomatékosítsák. S úgy látszott, az eredmény nem marad el. 
IV. Ince támogatta Béla aspirációját, sőt e napokban expediált levelében fel is 
szólította németországi hívét, az ellenkirályt, hogy legyen az ügyben IV. Béla 
segítségére (1247. január 29.). 

A követség, dolgát jól végezvén, hazatért — IV. Ince azonban egyik ígéretét 
sem tartotta be. A keresztes had IX. Lajos vezérletével majd csak 1248. au- 
gusztus 12-én indult ki Párizsból, de nem Magyarország irányában, hanem 
Aigues-Mortes-ból kihajózva (augusztus 25.) Ciprus felé, hogy évekig egy 
helyben topogva a keresztes hadjáratok történetének egyik legeredményte- 
lenebb fejezetét produkálja. Ausztria hercegjelöltsége ügyében pedig a pápa 
egy éven belül átpártolt Hermann badeni őrgrófhoz. Már 1246 táján a pápai 
levelek hangzatos ígéreteit meghazudtolva IV. Ince és IX. Lajos javában titkos 
tárgyalásokat folytatott a mongol nagykáni udvarral. A keresztény világpo- 
litika irányítói lemondtak a tatárokkal való konfrontációról; valójában az 
egész mongol kérdést a szentföldi politika függvényeként és kereskedelem- 
politikai vetületében kezelték. Egyre sűrűbben küldözgetett követeik útján 
egyrészt igyekeztek rábírni a nagykánt az Arab Kalifátus megtámadására, 
másrészt paktumokat kötöttek a távol-keleti kereskedelem megnyitására Eu- 
rópa felé. A keresztény univerzalizmus kötelező szólamai mögött már a 13. 
században javában reálpolitikai indítékok működtek. Ideje volt, hogy a maga 
uralmi szférájában IV. Béla király is szakítson az illúziókkal: ahelyett, hogy a 
négy égtáj felől fenyegetett , juhakol kerítései" mögül szüntelenül szorongva 
csak Nyugat felől várja a felmentést, magát a kerítést a rendelkezésre álló 
eszközökkel is racionálisan erősítse, sőt tágítsa a négy égtáj felé. Ausztria 
megszerzésének ötlete már ebben a felismerésben fogant, hogy ettől azután 
se álljon el, amikor a pápa cserbenhagyta, sőt a teljes következő évtizedet 
külpolitikai és hadi téren ennek szolgálatába állítsa. 

UJ külpolitikai koncepcióját utóbb — már a teljes kiérlelődés idején — vá- 
zolta fel és foglalta össze, visszapillantva az elmúlt három évre, IV. Ince pá- 
pához Patakról, 1250. november 11-én írt levelében. A levél vezérmotívuma 
a tiszteletteljesen tartózkodó, de határozott kritika az egész nyugati keresz- 
tény politika felett. , Két okból írunk főként — olvashatjuk —, hogy ne vádol- 
hasson senki sem a készséget illetően, sem hanyagsággal. Ami a készséget 
illeti, lmondhatjuk, hogy amit a gyakorlati tapasztalat harcikészenlétünkből 

megmutathat, azt már megmutattuk... Hanyagság pedig semmi esetre sem 
vethető szemünkre. Megkerestük ugyanis az egész kereszténység három leg- 
főbb udvarát, a Tieteket, melyet a keresztények valamennyi udvara urának és 
mesterének hisznek és vallanak, a császárét... és a franciákét. Mindezektől 
azonban semmiféle vigaszt vagy segítséget nem kaptunk, legfeljebb csak sza- 
"vakat..." Majd alább: , Szeretnénk, ha világossá válnék főpapi Szentséged 
előtt a nyilvánvaló bizonyság erejével, hogy annyi szorongattatás közepette 
Európa egyetlen keresztény fejedelmétől vagy népétől sem kaptunk bármi- 
nemű hasznos segítséget..." , A bölcsek sokasága csodálkozik azon, hogy az 
adott körülmények között Atyaságod engedélyt adott Franciaország királyá- 
nak, az egyház eme oly nemes tagjának, hogy eltávozzék Európa határaiból" ; 
, csodálkozik továbbá, s nem szűnik meg csodálkozni azon, hogy az apostoli 
kegyesség oly túlzottan gondoskodik a konstantinápolyi [latin] császárságról 
meg a tengerentúli részekről (a Szentföldről), melyek ha elvesznek 15 — ami 
távol legyen —, nem ártana Európa lakóinak annyit, mintha netán egyedül csak 
a mi országunkat foglalnák el a tatárok". A keserűen kemény panasz, sőt vád 
azonban csak azt szolgálja, hogy a király közölje a lényeget: ilyen körülmé- 
nyek között, miután a keresztény Nyugattól egyebet nem kapott, , csak sza- 
vakat", kénytelen volt , ahhoz folyamodni, amihez lehetett? (ad id guod potui- 
mus recurrentes ). 

Eme új posszibilitások — ma úgy mondanánk, reálpolitikai lehetőségek -, 
részben a szokványos nyugati keresztény értéknormákon kívül: az új politika 
koordinátái. Elő is számlálja őket a programlevél. Nemcsak István királyfi 
eljegyzése a kun fejedelemlánnyal — egy pogány, de katonailag hatékony né- 
pességet megnyerendő — számított mésalliance-nak, hanem az Árpádoknak 
az utóbbi fél évszázadban divattá vált francia, német, angol, olasz súlypontú 
házassági politikájához képest kelet-európai, sőt ,szkizmatikus?" szövetsége- 
ket célzó házasságok is. Ilyennek minősült Róma szemszögéből már Rosz- 
tiszláv és Anna frigye is (1243). Csakhogy évek során nagyot fordult IV. Béla 
halicsi politikája. Még egyszer segédhadakat adott ugyan orosz veje mellé 
(1249), de utoljára. Rosztiszláv ezúttal Jaroszlav falai alatt ismét megsemmi- 
sítő vereséget szenvedett Danilo fejedelemtől (augusztus 17.). A király már 
valószínűleg 1245—46 telén kapcsolatban állt Danilóval. A realitás meggyőzte, 
hogy országa északkeleti határán a hatalmat valóságosan gyakorló személyi- 
ségre kell tennie. Míg a tatárjárás előtt hallani sem akart házassággal megerő- 
sített szövetségről (1240), most ő közeledett és ajánlotta fel leánya, Kons- 
tancia kezét Danilo fiának, Leónak. A házasság ünnepélyes formában nyélbe 

is üttetett 1250 nyarán vagy őszén a zólyomi várban, ahol természetesen ott 
volt személyesen, kíséretével Halics fejedelme is, megkötendő a politikai 
szövetséget. Kinga, mint láttuk, már 1239 óta Boleszláv krakkói herceg fe- 
lesége volt; Anna és Rosztiszláv frigyét István és Kun Erzsébet eljegyzése 
(1246), majd Konstancia és Halicsi Leó házassága folytatta, hogy a sort még 
az 1250-es években teljesítse ki Jolánta házassága a lengyel Boleszlávval, 
Gniezno (Nagy-Lengyelország) uralkodójával. IV. Béla kivételesen termé- 
keny házasságából nyolc élő gyermeke közül ötnek a házassága a király tatár 
politikáját, a kelet-európai szövetségi rendszer kitágítását szolgálta. 

A pataki levél aztán beszámol már megismert fejleményekről, a kunok 
betelepítéséről, a johannitákkal kötött szerződésről (1247), a városépítkezé- 
sekről, miközben történelmi és földrajzi—politikai érveléssel emeli ki Magyar- 
ország, különösképpen a Duna-vonal fontosságát az egész keresztény világ 
szempontjából. Külpolitikai szempontból azonban a lényeg középütt rejlik, 
az idézett néhány szóban. A király a szorítóból kitörni akarva immár valóban 
évek óta ,ahhoz folyamodott, amihez lehetett": a realitáshoz. 

Így épült ki a korábbi vákuum helyébe észak- és délkeleten a védelmi öve- 
zet. Halics szövetsége és a johannita rendnek hűbérjogon adományozott 
egész , Kunország" (a moldvai és havasalföldi részek) a Szörényi bánsággal 
együtt: csaknem összefüggő félkaréjt jelentett ez Sáros túloldalától le az Al- 
Dunáig. Fentebb északon Szemérmes Boleszláv lengyel hercegsége volt a 
folytatás. A halicsi szövetség az 1250-es években jól funkcionált. Danilo fe- 
jedelem, amíg lehetett, szilárdan ellenállt a tatároknak. Mi több, kisebb vé- 
delmi ütközetek után volt egy pillanat, amikor magyar és lengyel segédha- 
dakkal már támadásba is lendült át (1258), Berke kán seregei csak Kijev alól 
fordították vissza. Csak egyre súlyosbodó tatár támadások (1259, 1263) el- 
viselhetetlen nyomása alatt tört meg Halics ereje; addig az orosz szövetséges 
nem egy támadási kísérletben játszotta a hullámtörő szerepét. IV. Béla azon- 
ban nem ejtette el másik orosz szövetségesét sem, Csernyigovi Rosztiszlávot, 
aki a magyar királyi udvarban élve királylány-feleségével, áttért a római hitre, 
s hamarosan idomult nyelvében és szokásaiban új hazájához. 

Két kulcsfigurája volt a következő évtizedben a déli melléktartományok 
reformatiójának: az orosz Rosztiszláv és a 11. században bevándorolt ősei 
révén német eredetű Gutkeled István. 1248 tavaszán IV. Béla általános átszer- 
vezést hajtott végre főméltóságainak körében, ami a melléktartományok vo- 
natkozásában is új szereposztással járt. Ekkor kapta báni kinevezését teljha- 
talommal (plena auctoritate) a Dráva és az Adria között Gutkeled István. 

Éd 29 


Talán már ugyanekkor — de legkésőbb 1249-—50 folyamán — kapta meg Rosz- 
tiszláv 15 a megbízást a Száva-Duna vonalától délre , Rácországig" (Szerbia) 
terjedő széles sáv még elég kaotikus állapotainak rendbehozatalára. 

, Egész Szlavónia? (tota Slavonia) ekkoriban azt a hatalmas területet jelen- 
tette, mely a szűkebb értelemben vett szlavóniai, azaz Dráván túli, keleten az 
Orbász völgye által határolt részeken kívül magába foglalta a Kapela-hegysé- 
gen (, Gozdon") túli Horvátországot és a dalmát városokat is. A tulajdon- 
képpeni reorganizáció e térségben István bán kormányzatával kezdődött 
meg, éspedig már 1248 őszén olyan határozott és rendszeres birtokrendezési 
akcióval, amely nemcsak hat évvel megelőzte a magyarországit, hanem min- 
den jel szerint hatékonyabb és szélesebb körű is volt. A Kapela-hegységen 
túlkemény kézzel rendet teremtett az egymással marakodó horvát urak közt, 
megfékezte az évek óta cluralkodó anarchiát, elűzte a , hűtleneket". Hason- 
lóképpen zabolázta meg a , Gozdon" innen, a Kulpa és Una folyó vidékén a 
térség önállósodni kezdő birtokosait, majdani tartományurait, Vodicsa ispán- 
Jait (a Babonicok őseit). Telepítő és gazdaságpolitikájában ugyanazokat az 
elveket érvényesítette, mint királya északabbra, sőt — mint fentebb láttuk — a 
pénzügyek reformja terén még tovább is lépett. Különösképpen figyelemre 
méltó várospolitikai kezdeményezése. Kőrös várossá fejlődése már István 
bán nevéhez fűződik. Maga gondoskodott , népek gyűjtéséről", telepesek 
toborzásáról a település gyarapítására, s az új libera villa lakosait Zágráb ki- 
váltságaival felruházva városi rangra emelte (1252). Egészen önálló kezdemé- 
nyezés fűződik nevéhez a dalmát tengerparton, ahol Arbe (Rab) szigetével 
szemközt egy magaslaton Jablánc várát kezdte építtetni, egyidejűleg átadva 
az alatta elterülő földet kifejezetten városépítés céljából — , saját hasznára és 
a magyar király tiszteletére"? — az áttelepedni kívánó rabiaknak, felruházva a 
leendő települést a dalmát városok kiváltságaival (1251). Gutkeled István volt 
az első nagybirtokos báró, aki várost alapított. Ugyanakkor a báni hatalom 
kivételes súlya Gutkeled István idején még nem fenyegette, sőt erősítette az 
állami egységet, holott kivételesen hosszú ideig, megszakítás nélkül haláláig 
(1260) kormányozta a tartományt. Nem kis részben személyes érdeme, hogy 
, egész Szlavónia?" gazdasági, katonai, politikai tekintetben halála után, az 
1260-as években is megmaradt a magyar állam legfontosabb melléktartomá- 
nyának, Béla király szilárd bázisának. 

A szomszédos déli részeken Csernyigovi Rosztiszláv talán már 1250 körül 
egy hadjárattal igyekezett Boszniában pozícióját megerősíteni, de hamarosan 
nem volt szüksége fegyverre, mert IV. Béla ingadozó hűbérese, Ninoszlav bán 

meghalt (1251), maga Rosztiszláv lett , Bosznia ura". Ezáltal hosszú időre 
megszűnt a Magyar Királyság számára a , boszniai probléma", jóllehet azon 
az áron, hogy a neofita kormányzó kemény kézzel biztosította a római egy- 
ház befolyását. Egyebekben is sikeresebb szervezőnek bizonyult, mint halicsi 
katonai akcióiban. A szomszédos Hulm kenézét, az időközben meghalt End- 
re kenéz Radoszláv nevű fiát is tartós hűségre kényszerítette, aki ezután e 
címmel élt: , Radoszláv zsupán, a magyar király eskü szerinti híve? (1254). 
Kaloján herceg halála (1254) után Rosztiszláv hatalmi köre kiterjedt a Szá- 
va—Duna vonaláig. E széles sávban az ő nevéhez fűződik az igazgatás konszo- 
lidációja, a tartomány szoros hozzáfűzése a Magyar Királysághoz. Ebben az 
évtizedben alakulnak ki ama bánságoknak a keretei, amelyeknek láncolata 
Szlavóniától a Szörénységig húzódva századokon át majd a magyar állam déli 
védelmi vonalát fogja alkotni. A legnyugatibb volt az Ozorai bánság (Orbász 
és az Ozora-Boszna völgyében nyúlt le Boszniáig), kelet felől csatlakozott 
hozzá a sói (a tuzlai sóbányákkal a központban), majd tovább a macsói (a 
Drina és a Morava völgye között) és a kucsói (a Morava folyó és a Szörénység 
között, Barancs és Kucsevo vagy Kucsó vidéke). Ezáltal vált teljessé és igaz- 
gatási tekintetben összefüggővé a déli melléktartományok rendszere Kraj- 
nától és az Adriától a havasalföldi és moldvai részekig. Rosztiszláv e területet, 
Boszniával együtt, az 1254 után felvett , Bosznia és Macsó hercege?" címen 
igazgatta. 

Az 1246-47 körüli fordulat következményeként a magyar állam védelmi 
stabilitása egy évtized leforgása alatt megsokszorozódott. Csakugyan , meg- 
reformált ország" volt már külpolitikai helyzetét tekintve is 1254-—55 körül, 
jól szervezett melléktartományokkal és szövetségi kapcsolatokkal; az izolál- 
tan fenyegetett , akol" képzete elavult. Sőt regaum regnorum volt, az államtest 
(corpus regni) köré szervezett hűbéri jellegű tartományok láncolatával — 
ahogy a kifejezések felbukkanása ez évek okleveleiben tükrözi a fordulat 
szemléleti következményeit is. Az 1250-es évek derekán állt IV. Béla hatalma 
csúcspontján. A reformuralkodónak szerencséje is volt: az 1246. évi nagykán- 
választással a Mongol Birodalomban nem ültek el a belső hatalmi harcok, a 
meghirdetett Európa elleni általános háborúra nem került sor. A tatárok csak 
Möngke nagykánná emelése (1251) után aktivizálódtak, de erőiket lekötöt- 
ték egyelőre a hol itt, hol ott függetlenedő orosz fejedelemségek (Novgorod, 
Vladimir, Szuzdal, Jaroszlav). Ezekben az években egyetlenegyszer sikerült 
orosz földön áthatolva nyugatabbra becsapniuk, feldúlva Béla vejének krak- 
kói fejedelemségét (1254), de Magyarországra nem jutottak el. A látszathó- 

dolások és függetlenedési törekvések között ingadozó orosz föld lekötötte 
a tatárok erőit. Ilyenformán nyílt kérdés marad, hogy egy általános tatár 
támadásnak Magyaroszág ellen tudott volna-e állni. 

A kortársak ítélete e téren megoszlott. A Mongol Birodalom belső viszo- 
nyait jól ismerő Rubruk úgy becsülte, hogy Magyarország aligha képes 30 
ezer fegyveresnél többet kiállítani, következésképpen nem lenne képes elle- 
nállni (1255). Másfelől viszont a következő évtizedben a nápolyi udvar kö- 
vete, a montecassinoi apát így foglalta össze kéthavi tapasztalatait az ország- 
ban látottakról: , A magyar királyi háznak hihetetlen a hatalma. Keleten, észa- 
kon moccani sem mer senki, ahová a diadalmas vezér, azaz a dicsőséges király 
seregét megindítja. Észak és Kelet legtöbb országa rokonság vagy hódolás 
címén uralmához tartozik." (1269) Kinek volt igaza? Az apát nyilvánvalóan 
túlzott. Rubruk viszont talán a létszámot tekintve volt hiperkritikus. De ez 
nem is fontos; aligha volt a nyugati kereszténységben ország, amely az 1241. 
évihez fogható erejű mongol támadás megismétlődését kiállta volna. Tény 
azonban, hogy IV. Béla osztrák háborúiban a krónikások szerint , egész világ 
vonult Béla király zászlai alatt". A leírások tobzódnak a nációk számbavétel- 
ében: ,vad magyarokon" kívül oroszok, kunok, székelyek, besenyők, romá- 
nok, lengyelek, bolgárok, bosnyákok, ,böszörmények és izmaeliták?". Az 
oroszokat Danilo hozta, a lengyeleket IV. Béla két Boleszláv nevű veje, a 
szerbeket, bolgárokat, bosnyákokat Rosztiszláv, a délszlávokat, horvátokat 
István bán, a kunokat Alpra nevű vezérük. A melléktartományok és a szö- 
vetségesek mozgósítható népe nagymértékben hozzájárult, hogy IV. Béla ne 
ejtse el már 1246 őszén—telén megfogamzott tervét, s miközben keleten, 
északon és délen biztosította hatalmát, bázisát a negyedik égtájon is bővíteni 
próbálja: Ausztriában. 


15. HÁBORÚK AUSZTRIA BIRTOKÁÉRT 


Nincs birtokunkban IV. Bélának egyetlen nyilatkozata sem, mely évtizedes 
makacs osztrák háborúskodásának igazi motívumait megnevezné, de ez ért- 
hető is. Hódító törekvéseket az államok ritkán szoktak nyíltan bevallani. A 
legitim indokot egyedül az nyújtotta, ha úgy lehetett beállítani, hogy a másik 
fél kezdte , kihívó gonoszsággal" a konfliktust — mint már az 1250. júniusi 
háború indoklása szólt. Ebben volt is némi igazság, de csak ami a casus bellit 
illeti. A valóságos indok mélyebben rejlett, amit 1247 januárjában a pápai 


119 


udvarban megjelenő követek még nem is titkoltak: a magyarok királya to- 
vábbra sem állt el tervétől, hogy ,az osztrák hercegséget kézre kapja és bir- 
tokolja?. Erre hamarosan az újabb uralmi vákuum is alkalmat adott. IV. Ince 
pártfogoltja, Hermann badeni őrgróf alig foglalta el a hercegi trónt, máris 
meghalt (1250. október 4.). 

Hogy azonban IV. Bélát nem merőben hatalomvágy, még kevésbé holmi 
határszéli sérelmek megtorlása vezérelte évtizedes háborúzásában, arra köz- 
vetve egy figyelemre méltó körülmény utal, mely ott van elrejtve ország- 
védelmi programját kifejtő 1250. őszi levelében. Már utaltunk rá, hogy a király 
milyen feltűnő módon a Duna vonalát emelte ki , országunk és egész Európa" 
védvonalaként. Mintha az országhatár a Duna mentén húzódott volna. A való 
helyzet a számszerűség erejével támasztja alá a kifejtett elvet. A Dunántúlon 
és az északnyugati Felvidéken — az egész országterület mindössze vagy har- 
madán — épült fel a IV. Béla korában igazolható várak kétharmada. IV. Béla 
látnivalóan eleve nem bízott az ország keleti felének ellenállóképességében; 
az ,országtest" súlypontját tudatosan a nyugati részeken jelölte ki. E mellé 
logikusan kívánkozott - és kínálkozott is — a melléktartományok rendszeré- 
nek nyugatibb súlypontja, miután a Nyugat univerzális értelemben bázisként 
irreálisnak bizonyult. 

Már az első, 1250. évi hadjárat sem volt arányban az ürügyként kínálkozó 
helyi jellegű hatalmaskodással, némely stájer lovagok határszéli rablótámadá- 
sarval. A király azonban állítólag bárói és főpapjai előtt megesküdött, hogy 
, egész Ausztriát" feldúlja, általános hadfelkelést hirdetett meg és fő erejével 
Bécsújhely felé nyomult előre (1250. június). Az elöl járó kunok Bécstől a 
Semmeringig száguldoztak, nomád módra dúlva a vidéket. E határszéli vidé- 
ken több kisebb vár került magyar kézre. Annál különösebb, hogy a király 
nem használta ki kezdeti sikereit, hanem minden megfogható magyarázat 
nélkül befejezte hadjáratát. 

A hadak hazavonulása után, október elején halt meg Ausztria rövid életű 
ura, badeni Hermann. IV. Béla most már nem a pápai kúriához fordult, hanem 
az imént másodszor 15 megözvegyült Gertrúdnál, a két Babenberg-nőörökös 
egyikénél kereste igényei támaszát. Több eséllyel lépett fel azonban e téren a 
fiatal, ügyes és ambíciózus morva őrgróf, Premysl Ottokár, I. Vencel cseh 
király fia. Ausztriában hamar , pártot" tudhatott maga mögött, s de facto 
birtokba is vette Ausztria ama részeit, ahova híveinek befolyása kiterjedt. 
Házassági politikájában is gyorsabb volt, mint Béla, nem habozott elvenni 
feleségül a nála vagy kétszer idősebb másik Babenberg-lányt, néhai Frigyes 

herceg szintén özvegysorban levő nővérét, Margitot. Béla ellenakciója nem 
késett: új szövetségi rendszeréből választotta ki az ifjút, akinek nevében Ba- 
benberg Gertrúd kezét megkérhette: Danilo halicsi fejedelem korban harma- 
dik fiát, Románt. Ezáltal érdekesen és szemléletesen kapcsolódott össze a 
külpolitikai koncepció kettős, keleti és nyugati pólusa, Galícia és Ausztria. A 
jogcím nem hiányzott, hiszen a kiszemelt új feleség, Gertrúd a magyar király 
fegyveres segítségét kérte. 

A magyar sereg e második felvonulásához már a pozsonyi táborban csat- 
lakozott Danilo fejedelem is személyesen, fiaival, halicsi segédcsapataival 
(1252. június 2. körül). Maga a hadjárat jellegében hasonlított a két év előttire. 
A fősereg most sem mutatkozott valami aktívnak. Egyik ága behatolt ugyan 
a stájer részekre, és elfoglalta Pettau városát, a zöm azonban megelégedett 
Bécs környékének hódoltatásával, s azzal, hogy miközben a Bécs melletti 
táborban vesztegelt (1252. június 15—20. táján), Halicsi Román és Gertrúd 
egybekelt, amagyar had pedig ezúttal is hamar visszavonult. A házasság azon- 
ban nem oldott meg semmit, mert mihelyt a magyarok távoztak, Ottokár 
újra megjelent, s főként stájerországi híveire támaszkodva ismét birtokba 
vette a hercegség egy részét. 

1253 késő tavaszán tehát immár harmadszor gyülekeztek a hadak Magyar- 
országon. A sereg nagyobb volt, mint az eddigiek. Az osztrák források 80 
ezres létszámot, Béla támogatói között , kilenc királyt?" emlegetnek. Az előb- 
bi valószínűleg túlzás, az utóbbi nem, ha a kunzg fogalmán általában uralko- 
dókat, hercegeket, fejedelmi sarjakat is értünk. A személyesen újra hadba 
szálló Bélán kívül jelen volt tizennégy éves István fia is, valamint Danilo és 
Rosztiszláv, a két Rurik-ivadék, IV. Béla további két veje, krakkói Boleszláv 
és az ifjú Danilovics Leó. Negyedik veje, Henrik bajor hercegfi Felső-Auszt- 
ria felől igyekezett beleavatkozni a küzdelembe. Részt vett még az akcióban 
Vladiszláv opuliai herceg is. Ha a kunok vezérét is , királynak" tekintették az 
évkönyvírók, csakugyan megvan a kilences szám. A csapás iránya ezúttal 
Morvaország volt. A háború sorsába ezúttal IV. Ince pápa avatkozott be, aki 
úgy látta, épp ideje, hogy e keresztények között elmérgesedő háborúban 
békebíróként lépjen fel. A háború kellős közepén küldte el Rómából követét, 
Velasco minorita frátert béketeremtésre (1253. július 1.), akinek megjelené- 
sére Béla fel is hagyott Olmütz ostromával, hadait visszavonta, most már 
legalább őrséget hagyva hátra a Morvaország szívében elfoglalt várakban. 
Hajlott azonban a kompromisszumra. 1254 áprilisában jöttek össze tárgya- 
lásra a két fél követei Buda mellett. Időközben azonban nem elhanyagolható 


121 


fordulat következett be. Vencel halálával (1253. szeptember 22.) fia, a morva 
őrgróf lett Csehország királya II. Ottokár néven. Béla immár nem egy őr- 
gróffal állt szemben, hanem olyan koronás uralkodóval, aki egy egész ország 
hadipotenciálját tudta maga mögött. Miután érthetetlen okokból három éven 
át elmulasztotta kihasználni hadi sikereit, most már az erőviszonyt 1s ajánla- 
tos volt figyelembe venni. A két király által Pozsonyban megkötött béke 
(1254. május 1.) kimondta, amiről Béla az előző őszön még hallani sem akart, 
hogy Ottokár megtartja — vagy inkább legálisan birtokba veszi — Ausztriát 
, az Ennsen innen és túl" (Alsó- és Felső-Ausztriát), sőt Stírta északi sávját 15, 
IV. Béla viszont a stájer hercegség déli felét kapja meg a Semmeringtől Krajnáig. 
A Babenberg-örökség felosztása a pozsonyi békével kettős kompromisszum 
volt Béla részéről. Nemcsak beleegyezett ellenfele osztrák hercegségébe és 
beérte a Jóval kisebb területtel, hanem hátat fordított két éve kovácsolt tervének 
is. De az a tény, hogy beérte a Vas, Zala és Varasd megyékkel határos stájer 
területtel, közvetve megint csak igazolja, hogy Bélának ausztriai politikája 
révén eleve állama teherbíró képességének nyugati súlyozása volt a célja. In- 
kább választotta a kisebb részt, de azt közvetlen magyar fennhatóság alatt, 
mint esetleg az egészet, ám csupán laza szövetségi kapcsolat árán. 

A stájer hercegség a pozsonyi béke után olyanféle szoros melléktartományi 
kapcsolatba került Magyarországgal, mint Szlavónia. Kormányzója 15 ugya- 
naz a személy lett, Gutkeled István bán, aki eme minőségében felvette a , Stíria 
kapitánya?" címet. A bán — ahogy itt nevezték: a , zágrábi herceg? — a Szlavó- 
niában megszokott keménységgel igyekezett rendet teremteni az egymással 
is civakodó stájer előkelőség körében. Rövid időre úgy látszott, IV. Bélának 
csakugyan sikerült megvetnie a lábát egy nyugati ponton. Kereskedelempo- 
litikai szempontból kulcshelyzete volt a tartománynak, hiszen a velencei ke- 
reskedelem útvonala mind Fehérvár és Buda, mind Bécs felé Pettaun át veze- 
tett. Talán az sem véletlen, hogy IV. Béla kereskedelempolitikájának vázolt 
fordulata a stájer foglalás utáni évben, 1255 körül tapintható ki. De a rend és 
nyugalom csak átmeneti volt. A magyar igazgatás nem eresztett gyökeret 
Stíriában. A lappangó elégedetlenség 1258 elején tört felszínre, midőn István 
bán éppen egy hatalmaskodó főúr megzabolázására indult a Dráva völgyében. 
A környék lovagjai fellázadtak. IV. Bélának tehát, 1258. május-júniusában 
ismét mozgósítania kellett. A tartomány pacifikálása után visszavonult, hát- 
rahagyva immár tizenkilenc éves István fiát , Stíria hercegeként" (1258—60), 
a kapitányként oldalán maradt Gutkeled Istvánnal. 

Az ifjú trónörökös tulajdonképpen itt kezdte politikai pályafutását, noha 

már az előző évben bírta az , Erdély hercege? címet. Most magyar és kun 
kíséretével Pettauban rendezte be udvarát. Kérésére atyja hozzácsatolta a 
stájer hercegséghez Vas és Zala megyét, valamint a bakonyi ispánságot. For- 
más nyugati melléktartomány körvonalai bontakozhattak volna ki e megna- 
gyobbított területen, egy vegyes német-magyar nyelvű lovagi miliő, immár 
királyi herceggel a fókuszában. Maga az ifjú herceg is rátermettnek, minden 
újra fogékonynak mutatkozott, aki tartománya berendezésében határozott 
energiával lépett fel, amellett egy vonatkozásban előnyösen különbözött aty- 
jától: nemcsak lóra termett, hanem kifejezetten seregvezetésre, harctéri dön- 
tésre 15. Valósággal hadvezérnek született, mint azt a következő évek hama- 
rosan be is bizonyítják. A stájer felkelés után azonban igazában már nem állt 
helyre a rend az új hercegségben. A stájer urak elégedetlenségét Bécsből 
Ottokár nem szűnt meg táplálni. A cseh király és osztrák herceg hallgatólagos 
támogatásával 1259 késő őszén Otto von Hardegg gróf vezetésével Ausztria 
felől jelentékeny haderő ütött be Stíriába, majd egyesülve a belső ellenzékkel, 
egyik várat a másik után kerítette hatalmába. Nagy vérveszteségek közepette 
őrlődött fel a magyar uralom e vidéken. A nem egészen hatéves stájer epizód 
sorsa meg volt pecsételve. A legelőkelőbb stájer urak, köztük Ulrich von Liech- 
tenstein már 1260 márciusában Bécsben hódoltak Premysl Ottokárnak. 

A sors nem engedte meg, hogy IV. Béla kipróbálja kompromisszum árán 
szerzett, a tervezettnél szerényebb átmeneti nyugati bázisának hatékonysá- 
gát ott, ahová eredetileg s immár több mint évtizedes fáradozása szerint szán- 
ta: a tatár fronton. Már 1258—59 tájban, a stájer zavargások idején, több baljós 
körülmény kezdte itt is, ott 15 megingatni az 1246—47 után emelt politikai 
építményét. 

A délkeleti bástya különben elvileg kitűnő terve nem váltotta be a hozzá 
fűzött reményt. Nem épült ki a Johannita rend elképzelt minta-hűbértarto- 
mánya , Kunország? és aSzörénység térségében. 1258—59 körül a jeruzsálemi 
lovagok feladták a területet, Erdély délkeleti sarkával együtt. 1259 nyarán 
leomlott az északkeleti bástya is, Halics. A földrengés a Mongol Birodalom 
belsejéből indult ki. A kipcsaki birodalom fejedelme, Magyarország egykori 
eltiprója, Batu kán halála (1255) után nem kevésbé tetterős öccse, Berke kán 
vette át a hatalmat a Dnyepcr-vidék és a Kaszpi-tenger között. Az 1250-es 
évek már említett ellenállása több orosz fejedelemségben az új kipcsaki kánt 
arra bírta, hogy erőit az orosz földre, sőt tovább, nyugati irányban koncent- 
rálja. 1259 nyarán nagy seregtest indult meg a Dnyeper-vidéki tatárság kánja, 
Nogáj és Batu unokája, Telebuga vezérletével, nyomukban indult ki az orosz 

földet már 1240-ben hódoltató Burundáj. Az ár ezúttal már Halicsot sem 
kerülte ki. , Dániel, az összes oroszok királya" a fejedelemségén áthömpölygő 
hadak elől pánikszerűen Magyarországra menekült. IV. Béla veje, Leó már 
nem is menekült, hanem beadta a derekát, bekényszerült Burundáj segédcsa- 
patai közé, hogy a tatárokkal együtt 1259 novemberében IV. Béla másik veje, 
krakkói Boleszláv tartományának feldúlásában működjön közre. Az északi 
bástya is megrendült tehát, a lengyel herceg szintén Béla udvarában keresett 
menedéket. 

Még 1259 kora őszén IV. Béla ultimátumot kapott magától Berke kántól a 
Dnyeper vidékéről. Helyesebben a kipcsaki birodalom feje Magyarországra 
nyargaló követei útján pontosan részletezett, formális szövetségi ajánlatot 
tett, s csak ennek nem teljesítése esetén helyezte kilátásba Magyarország 
elpusztítását. A tatárjárás óta ilyen közeli és kézzelfogható formában még 
nem tornyosult az ország fölé a tatárvész viharfellege — miközben keleten és 
északon egyszerre rendült meg a védelmi rendszer, nyugaton pedig az osztrák 
támadás és a stájer felkelés döntötte romba a kiépített bázist. Mit tehetett a 
király? Egyszerre fenyegető és könyörgő levelével sürgősen elküldte követét 
IV. Sándor pápához. Kemény hangon felhánytorgatta a pápa elődeinek negli- 
genciáját; ha most ezer számszeríjászt nem kap, kénytelen lesz elfogadni 
Berke kán ajánlatát. A pápai válaszlevél (1259. október 14.) annyi konkrétu- 
mot tartalmazott, hogy felhatalmazta a királyt: igénybe veheti az egyházi 
jövedelmek ötödrészét, s kilátásba helyezte — a bizonytalan jövőben — a szo- 
kásos irrealitást, ,az összes keresztény fejedelem és nép" keresztes hadát. 
Egyébként pedig kioktatta a királyt, hogy keresztény alázattal tudomásul kell 
vennie, e csapás isten büntetése, melyet keresztényi türelemmel kell elviselni. 

Nem a pápaság tanácsain, hanem a Mongol Birodalmat belülről bénító 
tényezőkön múlt, hogy a viharfelhő 1259-—60 fordulója után lassanként mégis 
eloszlott. Az időközben újból kiélesedett hatalmi válság a birodalom belse- 
jében tanácsossá tette, hogy a nyugaton harcoló seregtestek visszatérjenek, 
mert ismét esedékessé vált a nagykán-választás (1260. február). Berke kán 
Belső-Ázsiába távozott, ahol az események Európa szempontjából kedvező 
fordulatot vettek. A nagykánná emelt Dzsingisz kán-unokát, Kublájt (1260- 
1294) Európa nem érdekelte különösebben, egyedül Kína. Cserében a kínai 
kultúra felszívta: alapítója lett a TJüan-dinasztiának. Az új nagykán uralomra 
lépése évétől kezdve a Mongol Birodalom Dzsingisz kán teremtette egysége 
gyakorlatilag megszűnt, több, egymástól lényegileg független részbiroda- 
lomra bomlott fel. Megkezdődött a mongol fénykor lassú leáldozása. 

IV. Béla számára, a fellélegzés jegyében, elérkezett tehát a döntő számvetés 
ideje a cseh királlyal az osztrák tartományok ügyében. Mindkét fél tisztában 
lehetett azzal, hogy a tét immár nem Ausztria felosztása az 1254. évi alapon, 
hanem a győzelmen vagy vereségen most már egész Ausztria birtoklása dől 
el. Erre mutatnak a hadi készülődés méretei mindkét oldalon már 1260 tava- 
szán, nem kevésbé az eddigi hadjáratok portyázó alkalomszerűségével szem- 
ben a komor ünnepélyességgel hangsúlyozott lovagi formák és szabályok, 
melyek közül figyelemre méltó már az első lépésben a formális hadüzenet. A 
lovagi tornát hatalmas léptékben és vérre menően imitáló háború készülő- 
dött, ahol a felek valamelyikének a másikat irgalmatlan erővel ki kellett ütnie 
a nyeregből. Mindkét királyság teljes haderejét és szövetségeseit mozgósítot- 
ta, ami már eleve Ottokárra ütött ki kedvezően, két okból is. Egyrészt IV. 
Béla szövetségi rendszere, mint láttuk, épp az előző évben roppant meg. 
Ismét ott volt ugyan a hadban Danilo, csakhogy most már Leó fia és serege 
nélkül, amint hogy krakkói Boleszláv sem hozhatott számottevő segédhadat 
imént feldúlt hercegségéből. Megjelent még Mazóvia hercege, Leszko, s az előb- 
biekkel szemben még számottevő szerb, bosnyák, bolgár haderőt tudott moz- 
gósítani Bosznia és Macsó hercege, Rosztiszláv, nemkülönben a szlavón-hor- 
vát-dalmát részekről Gutkeled István bán. Ákos Ernye vajda hozta az erdélyi 
hadakkal a székelyeket és a románokat, Alpra kun vezér a kun tömegeket. Még- 
sem volt ez már , kilenc király" serege, mint 1253-ban, a segédhadak pedig túl- 
nyomórészt könnyűlovas íjászokat jelentettek. A sereg törzsében, a király zász- 
laja alatt természetesen megjelentek lovagi fegyverzetben és kísérettel szinte 
kivétel nélkül az eddig is megismert , hű bárók", köztük első ízben a majdani 
híres és hírhedt Héder nembeli Kőszegi , Nagy" Henrik, immár országbíró és 
somogyi ispán. De az egész népes hadban a nehézfegyverzetű páncélos kontin- 
gens mégis minden bizonnyal feltűnő létszámbeli kisebbségben volt. S ez az a 
másik körülmény, mely eleve Ottokár javára billentette a mérleget. Az ő 
szövetségi rendszere keretében vonult fel az osztrák és stájer lovagság színe- 
java, ott volt unokatestvére, Ulrik, Karintia hercege és sógora, Ottó, Bran- 
denburg őrgrófja, továbbá két sziléziai fejedelem, Henrik Boroszló és 
VIadiszláv Opulia hercege — szinte csupa páncéloserő élén, miközben saját 
seregzöme, a cseh és morva lovagság szintén talpig vasban gyülekezett, még 
lovaikat is páncélzat borította. Béla király páncélosfelfegyverzési programja 
másfél évtized leforgása alatt nem volt képes évszázados lemaradást behozni. 

A háború keleties bravúrral kezdődött a Laa mellett, az osztrák-morva 
határon, melynek a kun környezetben felnőtt István most is, utóbb is mestere 

volt. Visszahúzódott egy-két mérföldre, Staatz térségébe, csak kis portyázó 
egységeket hagyott a látótávolban, hogy ingereljék az ellenség táborát. A 
cseh, osztrák, brandenburgi lovagok pontosan úgy lépre mentek, mint haj- 
dani elődeik a kalandozó magyarok taktikájával szemben. Miután István 
előcsapata színlelt menekülésbe fogott, a cseh—német lovagság előreszegezett 
lándzsával a nyomában, rejtekeikből apró, mozgékony lovaikon előtörtek 
István íjászai, meglepetésszerűen oldalba, hátba támadták a páncélos monst- 
rumokat, és villámgyors, rutinos győzelmet arattak. Stratégiailag nehezen 
megfejthető talány, hogy Béla király miért nem adta kia parancsot agyőzelem 
kihasználására, holott az ő serege már együtt volt. Ott vesztegelt a folyópar- 
ton tétlenül, készenlétben álló hadával csaknem két héten át, érthetetlenül 
megvárva, míg a július 4-én a Laa mellől meginduló ellenség, bevárva az idő- 
közben megérkező újabb csapatokat, lassú menetben, impozáns tömegben 
és rendben megjelent a látótávolban, a folyó túlpartján. Talán az elkövetkező 
ceremóniára várt, egyszer már , szabályos" lovagi ütközetbe akart bocsátkoz- 
ni? Mert a lovagi tornához illő stilizált modor folytatódott: követváltások, 
tárgyalások. A magyar hadvezetés belement a stílusba, hogy mindjárt meg is 
törje azt, megszegve a szabályokat. A magyar átkelés a megegyezés előtt egy 
nappal, már július 11-ről 12-ére virradó éjjel megkezdődött a gázlókon a 
Morvamezőre. Be sem várva a sereg zömét, az előcsapatok máris rátámadtak 
a stájer egységekre. Kroissenbrunn mellett, Marchegg térségében csata fejlő- 
dött ki. Ottokár rendezte cseh nehézlovasságát, és súlyos tömbként nekiron- 
tott a csatatéren száguldozó magyaroknak és kunoknak. Maga Béla király és 
bárói környezete — a magyar had legfőbb páncélos magva — a túloldalon re- 
kedt; az ütközet nélkülük zajlott le! A páncélosok valósággal lehengerelték 
a magyar, kun, székely, orosz és egyéb könnyűlovas íjászokat. Hadrendjük 
felbomlott, káosz keletkezett, az ifjú István eltűnt a forgatagban, pánikszerű 
menekülés kezdődött vissza a folyóhoz, ahol állítólag több ezren lelték halá- 
lukat. A csatatéren pedigegy— bizonyára túlzó — becslés szerint 18 ezer elesett 
holttestén gázolt át Ottokár és szövetségeseinek lovagsága. Az 1260. július 
12-i morvamezei ütközet minden elképzelést felülmúlóan csúfosan ütött ki 
sorozatos hadvezetési baklövések miatt. 

Az ifjú István kivágta magát, megmenekült, de a Morvamezőn IV. Béla 
csaknem másfél évtizedes ábrándja foszlott szét végérvényesen. Ottokár a 
fölényes győztes pozíciójából fogadta a békét kérni hozzá siető Rátót Loránd 
nádort. IV. Bélában pedig a kudarc után ismét csak volt annyi a rá jellemző 
szigorú önkritikából, a tanulságok levonásának ritka képességéből, hogy 

őszintén lemondott dédelgetett tervéről, és most már a békét fogta fel ko- 
molyan, melyet végül is Bécsben kötöttek meg (1261. március 31.). A cseh 
király az osztrák hercegség mellé megkapta egész Stírtiát, zálogként pedig 
megállapodtak, hogy a magyar király ekkor már tizenhat éves kisebbik fia, 
Béla herceg elveszi feleségül Ottokár sógorának, a háborúban is részt vett 
Ottó brandenburgi őrgrófnak Kunigunda leányát — ami három év múltán be 
is következett. 

Az osztrák kérdésben az akkori Kelet-Közép-Európa két legerősebb álla- 
ma és egyben két legkomolyabb uralkodói egyénisége került konfliktusba; a 
végeredmény viszont nem volt véletlen, tulajdonképpen kifejezte a tényleges 
erőviszonyokat. A két ellenfél a köztük levő nagy korkülönbség ellenére 
rokon egyéniség volt. Mindketten eréllyel és koncepcióval törekedtek orszá- 
gukat a szó akkori értelmében , modernné? tenni. II. Premysl Ottokár nevé- 
hez is a feudális széttagolódás megszüntetése, telepítés- és várospolitika, egy 
erős és egységes cseh állam biztosításának törekvése fűződik. De a Cseh 
Királyság, melyet megkímélt a húsz év előtti tatárvész, a feudális , infrastruk- 
túra" terén egy fokkal haladottabb volt, mint Magyarország, modernebb szö- 
vetségi rendszere révén is erősebb volt, mint a nagyobb területű, de a meg- 
próbáltatásokból épp hogy regenerálódó, szövetségi rendszerét tekintve is 
történetesen válságba került Magyar Királyság. Magyarország IV. Béla jóvol- 
tából mégis volt olyan tényező, hogy Ottokár is belátta: a maga részéről is 
érdeke az évtizedes ellenségeskedésre pontot téve tartós szövetségest keres- 
nie benne. Eltaszította jogcímül szolgáló öregedő feleségét, Babenberg Mar- 
gitot, és IV. Béla udvarát kereste fel új feleségért, aki végül is unokáját, 
Csernyigovi Rosztiszláv és Anna leányát, Kunigundát ajánlotta fel. A pozso- 
nyi esküvő után (1261. október 25.) aharangzúgás sajátos politikai fordulatot 
hirdetett meg a népnek: egy évtizedes szívós ellenségeskedés után a magyar 
és cseh király szilárd szövetségét a következő egész évtizedre. IV. Béla tatár- 
Járás utáni külpolitikájának harmadik szakasza köszöntött be: nyugaton 
Ausztria birtoka helyett Csehország királyának, egyben Ausztria és Stíria 
hercegének szövetségi bázisával. 

Akik valami konstans , nemzeti karaktert" keresnek a történelemben, s ezt 
a magyarság hadi erényeiben vélik megtalálni a régi századokban, nemigen 
tudnak mit kezdeni IV. Bélával. Ákos nembeli Ákos mester nemsokára így 
fogja jellemezni: , békeszerető férfiú volt, a hadviselésben és csatákban a leg- 
kevésbé sem volt szerencsés". A történetíró tapintatos volt. Béla király nem 
egyszerűen csak balszerencsés, hanem tehetetlen és tehetségtelen volt had- 

vezérnek; legalább annyira, amennyire nagy volt a sztereotíp vélekedés szű- 
rőjén nem , specifikusan magyar" minősítéssel kihulló tulajdonságokban: 
szervezőerőben, építő koncepciókban, hibák belátásában és mindig szívós 
újrakezdésben. Amennyire érthető és indokolható volt az ausztriai terv, 
annyira kisszerű és ügyetlen volt a megvalósítási kísérlet. Az egységes magyar 
haderő Ottokár megkoronázása előtt nyilvánvaló túlsúlyban volt az uratlan 
osztrák tartományok minőségi, de fejetlen hadinépei felett. A hadjáratok 
azonban (1250, 1252, 1253) kisszerűek voltak. Más kérdés a kunok nyarga- 
lászása; az nem , háború?" volt, hanem nomád stílusú megfélemlítés, portya, 
,kalandozás". A király óvatoskodó tehetetlenséggel várta ki, míg ellenfele 
pozíciója, a cseh koronát megkapva, megerősödik, s hadvezérként az egész 
évtizedben hibát hibára halmozott. Felmerül a kérdés: miért tartotta fenn 
magának ez az egészen más szférákban otthonos uralkodó a hadvezéri sze- 
repet, éspedig következetesen, minden esetben? Miért nem volt hadvezére? 
E fontos kérdésre nem tudunk megnyugtató választ adni, holott tény, hogy 
környezetében számos vitéz báró volt, akik nemcsak személyes bátorságról 
tettek oly sokszor tanúbizonyságot, hanem arról is, hogy mesterei közelebb- 
ről a lovagi-páncélos hadakozásnak is. Még élt az idősebb nemzedékből Ge- 
regye Pál, a Duna-vonal hónapokon át sikeres védője 124142 telén. Ott volt 
a fiatalabbak között egy sor jó katona, Rátót Loránd például, az 1246. évi 
osztrák háború főparancsnoka, Gutkeled István, Ákos Ernye, Rosztiszláv, 
vagy a fiatalabb generáció talán legjobb katonája, Kemény fia Lőrinc, aki a 
morva hadjáratban (1253) számos páncélos rohamban tűnt ki, és bizonyította 
több vár elfoglalásával, hogy a várostromban is járatos. Netán arról lenne szó, 
hogy IV. Bélának egyéb körülményekből is kibontakozó jellemvonása, zor- 
don hiúsága magyarázza ragaszkodását a személyes hadvezérlethez? A had- 
színtéren is demonstrálni kívánta, hogy a döntés az ő dolga? 

Az ausztriai terv kudarca végül is nem volt tragikus, mert IV. Béla a vere- 
ségből levonta a politikai konzekvenciát. 1260 körül már alighanem józanabb 
és hasznosabb volt az egyre erősebb Cseh Királysággal békében élni, mint 
ahogy utóbb fia és unokája cselekedett: újfent , legfőbb ellenségnek" kiáltani 
ki II. Ottokárt, végezetül pedig—ami Kun László legmaradandóbb történelmi 
tette — a Habsburg-házat végérvényesen Ausztria birtokába segíteni (1278). 
Végeredményben Béla király állama egy új irányultságú külpolitikai konszo- 
lidáció jegyében nézett az új évtized elé. 

16. A KIRÁLY ÉS AZ EGYHÁZ 


A tatárdúlás első hónapjaiban, IV. Béla segélyt kérő leveleiben (1241. május 
18., 1242. Január 19.) bukkan fel első ízben az a sok évszázados jövőkép, hogy 
Magyarország a kereszténység , fala" (murus), védőtornya vagy ,bástyája" 
(antemurale), mely ha ledőlne— ahogy utóbb az 1250. őszi programnyilatko- 
zat jellegű levélben áll —, , megnyílna az ellenség számára a kapu a többi kato- 
likus hitű térségek felé". A szimbólum lényege, hogy a magyar állam egy 
nagyobb egység szerves része, ezen belül hivatott sajátos funkcióit betölteni. 
A funkció: a keresztény hit védelme, bármiféle ellenséggel szemben, éspedig 
egyfajta határvidéken; innen a , fal?" képzete. A metafora voltaképpen ugyan- 
azt fejezte ki, mint a több évszázados múltú és elterjedtebb másik kép: min- 
den római keresztény és a keresztények bármiféle közössége , tagja" egy 
misztikus , testnek", melynek , feje? Krisztus, e világi , helytartója? pedig (vi- 
carius Cbristi) a pápa. Ahogy a tagok engedelmeskednek a fejnek, úgy tartoz- 
nak engedelmességgel a misztikus közösséget , megtestesítő" egyház főpap- 
jának a tagok — köztük minden keresztény fejedelem is. Ez a kundulópontja 
a kereszténység belső politikumának. 

Ami a kiindulópontot és az alapelveket illeti, IV. Béla miben sem különbö- 
zött nyugati keresztény kortársaitól. A római egyház szervezetét ő is úgy 
fogta fel, mint amelyet isten , erős sziklára kívánt alapítani, ezért... egyedül 
Péterre és utódaira bízta kormányzatát, hogy mindazok, akik igazán az egy- 
ház fiainak vallják magukat, úgy engedelmeskedjenek neki, mint tagok a fej- 
nek, és kellő időben bizton kapjanak kölcsönös vigasztalást..." (1242). A 
nyilatkozatok végighúzódnak a király egész uralkodásán. Felfogásában őszin- 
tén élt a hit: minthogy a fej és tagok egymásra vannak utalva, kölcsönösen 
segíteniük is kell egymást. Így nyer hangsúlyt már a tatárjárás előtt írt leve- 
leiben a ,kölcsönösség?, azaz a kétoldalú működési elv: a Magyar Királyság 
magára vállalja az érdekszférájába eső , szkizmatikusok és eretnekek" megté- 
rítését, ennek fejében elvárja a pápaság kézzelfogható segélyét az állam védel- 
mében, a tatárok ellen. E kölcsönös működési elv azonban sehogy sem akart 
az ideális normák értelmében funkcionálni. Részben ebben, de korántsem 
csak ebben rejlettek a kereszténység belső politikumának sajátos problémát. 
A tatárjárás éve e téren kizárólag negatívummal szolgált; egyedül azt expo- 
nálta, hogyan bénítja meg a keresztény univerzalizmus két ágra hasadása a 
keresztény politika legbelsőbb lényegét, magát a , kereszténység védelmét" 
Magyarországot a kereszténység mindkét , feje?" cserbenhagyta. 

Csalódását azonban a király közvetlenül a tatárjárás után véka alá rejtette. 
Viszonyát az egyházhoz alapvetően két körülmény határozta meg. Az egyik, 
hogy az ország , reformációjában" eleve és természetes módon nélkülözhe- 
tetlen volt a magyar klérus. A másik körülményt az határozta meg, hogy a 
kereszténység e világi , fejére", II. Frigyes császárra nem lehetett számítani, 
ugyanakkor a várhatóan megismétlődő tatár veszély elhárítása az , egész ke- 
reszténység", ,egész Európa" valaminő segélye nélkül nem lett volna elkép- 
zelhető. Mindez egyértelműen jelölte ki a minden eddiginél határozottabb 
római orlentációt. Különben is remélni lehetett, hogy Szent Péter székének 
új betöltője, IV. Ince megválasztása (1243. június 25.) kedvező fordulatot hoz. 
Az új pápa csakugyan komolyan kezdett foglalkozni a keresztes hadjárat 
dolgával. Néhány éven belül azonban kiderült, hogy a tatár frontról legfeljebb 
megnyugtatást célzó ígéretek formájában csctt szó. Az eredményt végigkö- 
vethettük; lényegét maga IV. Béla sokkal lakonikusabban foglalta össze: , csak 
szavak..." Ahogy mélyült IV. Béla csalódása és kiábrándulása, úgy figyelhető 
meg a hangnem erősödése a pápai udvarral folytatott diplomáciai levelezés- 
ben. A pápai politika feletti , csodálkozás", ,meg nem szűnő csodálkozás" 
(1250, 1253) kifejezésre juttatását követi1— mint mindjárt látni fogjuk —a pápa 
valósággal elméleti kioktatása (1253), majd a szárazan lakonikus összegzés: 
, Semmiféle megfogható? a Szentszéktől csaknem két évtized óta (1259). A 
kiábrándulásnak volt persze egy pozitív következménye: az egész külpolitika 
megismert átfordulása a realitások felé. 

De a kereszténység sajátságos belső politikuma korántsem korlátozódott 
a keresztény ,belügyből" hovatovább tisztán , külpolitikává" fejlődő diplo- 
máciai manőverezésre. Még nagyobb volt a tét abban a vonatkozásban, hogy 
a római hierarchiába tagolt magyar egyház energiáit mennyiben tudja az ural- 
kodó a belső országos reformmunkálatokban hasznosítani. A királynak szük- 
sége volt a főpapságra, a püspöki karra, élén , Magyarország prímásával", az 
esztergomi érsekkel (aki rendszerint a főkancellári méltóságot is viselte), 
hiszen megillette őket a hely a királyi tanácsban, súlyos szavuk volt az orszá- 
gos ügyekben, de végrehajtó közegekként is fontos szerepköröket töltöttek 
be. Ezt a fentiekben láthattuk például az országos birtokrendezés (1254— 
1258) kapcsán; valamely országos főméltóság mellett a másik kiküldött bíró 
rendszerint a helyileg illetékes megyéspüspök volt. Kulcsfontosságú kérdés 
volt tehát, kik töltik be a főpapi székeket, különös tekintettel arra, hogy a 
püspöki karnak csaknem fele holtan maradt a muhi csatatéren. Ami a prímási 
széket illeti, a király közvetlenül a tatárok kivonulása után, még Dalmáciából 

küldött üzenete útján utasította az esztergomi káptalant, hogy jelöltjét, a volt 
váci püspököt és római követét, Báncsa Istvánt válassza érsekké. 

Mert azért a királynak megvoltak a maga legális eszközei, hogy befolyásolja 
a magyar egyházszervezet kulcspozícióinak összetételét, jóllehet a kánonjog 
szerint a püspök a székeskáptalan választásából (electio) és a pápa megerősí- 
téséből (approbatio) nyerte el méltóságát. A királynak mindenekelőtt , aján- 
lásr" joga (proposztio) volt. Az uralkodó erején, határozottságán és hatalmán 
múlt aztán, hogy a gyakorlatban, Béla idején, a jelölt rendszerint egyetlen 
személy volt: a király valamely kiszemelt megbízható híve. Másrészt a király - 
nak hozzájárulási, beleegyezési joga (consensus) volt a választás eredményével 
kapcsolatban. Végül a pápához való felterjesztés (postulatio) kapcsán a király- 
nak módjában volt megválasztatott jelöltjét protezsálni a római kúriánál. Az 
erőviszonyokon múlt tehát, hogy az államérdek mennyire érvényesült. 

Miután a király viszonya a Szentszékkel a tatár ügyben már amúgy 15 ki- 
éleződött, a legnagyobb és leginkább figyelemreméltó konfliktus 1252 és 
1254 között robbant ki az esztergomi érsekség betöltése kérdésében. A ta- 
tárjárás utáni idő első érsekét, Báncsa Istvánt IV. Ince pápa 1252. október—no- 
vemberében Rómába hívta, bíborossá nevezte ki, és megtette a Róma melletti 
palestrinai egyház püspökének. A főpap csakugyan Rómába költözött, de 
azért nem akart lemondani hazai javadalmáról sem, kieszközölte tehát, hogy 
a pápa tartsa meg az esztergomi egyház élén, az érsekség adminisztrátorának 
minőségében (1252. december 30). E ponton robbant ki a konfliktus. Idő- 
közben ugyanis IV. Béla előterjesztette az esztergomi káptalannak megvá- 
lasztásra első számú hívét, kancellárját, az akkor már évek óta a kalocsai 
egyházat kormányzó Benedeket. A választás annak rendje és módja szerint 
egyhangúan lezajlott már 1252 végén, mire híre jött a pápa és az új bíboros 
közös tervének. Erre föl expediáltatta IV. Béla azt az értekezésszámba menő 
levelét Rómába (1253. május 11.), amely nem egyéb, mint a király egyházpo- 
litikai elveinek összefoglalása. 

A levél jogászi érveléssel veszi védelmébe a káptalani választás törvényes- 
ségét (legitimitas), ez azonban az argumentumoknak csak közvetlen egyház- 
jogi rétege. A következő, mélyebb rétegben a levél már elméleti szinten fej- 
tegeti a magyar egyház fejének funkcióját és — a királyság szemszögéből te- 
kintett — alkalmassági elvét. , Mert az esztergomi érsek egyházi és világi elő- 
kelőink között az első, aki nekünk tanáccsal és segítséggel tartozik segédkez- 
ni országunk minden fontos és titkos ügyében, akinek tehát jelenlétét aligha 
tudjuk nélkülözni, akárcsak rövid időre 157 — szól az érvelés, majd folytatódik 

azzal, hogy erre a szerepre éppen Benedek alkalmas. Éppen azért érdemelte 
ki az egész ország beleegyezését (approbatio), mert arra hivatott, hogy ne 
magán-, hanem közszerepben (non in privato sed in publico) jeleskedjék, azaz 
, az esztergomi egyház élén minden képességét körös-körül a közjóra (utilitas 
publica) fordítsa". A végső érv e vonatkozásban: , A közjót méltán a magán- 
ügy elébe kell helyezni." Ezzel kerekedik ki az értekezés második rétege. A 
,közjó" (közhaszon) az a fogalom, amellyel a kor az államérdeket fejezte ki. 
A fejtegetésben explicit módon és egyértelműen hangsúlyt nyer az egyházfő 
— végeredményben az egész magyar egyházszervezet — világi, kormányzati 
(sállamr") funkciója, az egyház szerepének abból a szemszögből való felfo- 
gása, amit ma államrezonnak mondunk. 

Végül a fejtegetésre ráépül még egy fontos, harmadik réteg is. Nemcsak 
formai tekintetben volt törvényes az eljárás (legitime factum), a pápa intézke- 
dése viszont , sérelmes és zavarba ejtő", hanem az utóbbi elvi és elméleti 
tekintetben is jogtalan volt. , Mert bár a hatalom teljességénél fogva (ex ple- 
nitudine potestatis) mindent megtehettek, hatalmatokról e tekintetben mégis 
le kell mondanotok, miként maga Isten — akinek helyettesei vagytok a földön 
— sem él mindenben hatalma teljével, hanem feltételes módon (potencia con- 
dicionata), jóllehet hatalma teljes (potencia absoluta). Ti is tehát csak azt te- 
hetitek meg, amit Jog szerint tehettek (gwod de iure potestts); nem illő, hogy 
onnan származzék a jogtalanságra alkalom, ahonnan a jogok erednek!" — 
hangzik az érvelés. A lényeg itt a , feltételes" (korlátozott) és , abszolút 
hatalom ellentétpárja, melyet az egykorú államtanból kölcsönözve a király és 
jogászai sajátos és eredeti fordulattal , Krisztus helytartósága" dimenziójába 
vetítenek, és kioktatják a pápát, hogy az ő hatalma sem abszolút, hanem 
korlátozott. S miért? Mert ha a pápa a már megejtett és törvényes jelölést nem 
fogadná el: , olyan látszatba kerülnétek, mint akik nemcsak nekünk, hanem 
az isteni akaratnak is ellenszegültök, minthogy az egész klérus, az előkelők 
és a nép... egyaránt akarják és kívánják, hogy tisztelendő Benedek atyánk 
legyen az esztergomi egyház atyja és pásztora, márpedig a nép szava isten 
szava (vox popult, vox Det), a tömeg véleménye pedig a prófécia erejével bír!" 

A frazeológia megint csak a kor államtanában gyökerezik, annak is abban 
az irányzatában, amely az uralkodó hatalmának korlátozását a római jogból 
átvett ,nép", populus akaratában jelölte meg, az utóbbin az uralkodó kor- 
mányzati partnereit értve. Valójában a , nép" itt sem jelent egyebet, mint a 
felső kléruson kívül egy társadalmi kört, melynek megjelölése egyébként 
magában a levélben is több ízben principes regni vagy barones et ceteri bomines 

regni nostri: az országbárók, előkelők, kormányzati férfiak. Azáltal, hogy 
valamennyien helyeselték a káptalan választását és a király jóváhagyását, olyan 
akaratot testesítenek meg—a Magyar Királyságét —, mely korlátot szab a pápai 
hatalomnak: ez a mondanivaló elvi lényege. Mátyás királyig nem volt magyar 
uralkodó, aki ilyen eréllyel és ilyen logikával merészelte volna kioktatni a 
pápát a magyar egyháznak a király által kijelölt helyéről az államon belül. Ami 
pedig az egyedi esetet illeti, a király szívósnak bizonyult; sikerült meghajlíta- 
nia a pápát. IV. Ince végül is a Lateránban kiállíttatta a Benedeket érsekké 
kinevező bullát (1254. február 25.). 

Ami itt közvetlenül az elmérgesedő viták középpontjában állt, az a királyi 
egyházpolitika kulcskérdése volt: az uralkodó főkegyúri Joga. A probléma 
végighúzódik IV. Béla uralkodásán és viszonyán a soron következő pápákkal. 
IV. Béla keményen és következetesen ragaszkodott 1263-ban világosan ki- 
mondott alapelvéhez: , A kezünkben levő kormányhatalommal egybeforrt 
kötelességünknek tartjuk, hogy Isten szent egyházainak gondját viseljük 
mint Magyarország valamennyi egyházának kegyurai" (tamguam universa- 
rum ecclesiarum regni Hungarte patron). A harc a főkegyúri jog kérdésében 
másfél évszázadon át nem dőlt el a királyi udvar és a pápai kúria között; aki 
azonban e téren Zsigmondot és Mátyást megelőzve nem egyszerűen csak 
előfutárnak számított, hanem az államérdeket a legtöbb esetben érvényesíteni 
is tudta, az éppen IV. Béla volt. 

A római kúrtával való diplomáciai hadakozás egy további, önmagában is 
érdekes körülményre irányítja figyelmünket. Kik voltak a király követei? A 
tatárjárás évében az utóbb sok bonyodalom forrásává vált Báncsa István még 
váci püspök korában. A következő szintén püspök volt, a francia Bertalan, a 
pécsi szék betöltője, de utána már csak egy püspököt ismerünk, Türje Fülö- 
pöt. O azonban már az ifjabb nemzedék tagja volt, királyi klerikusként és 
dömösi prépostként kezdte a tatárjárás körüli időkben, a királyné kancellári- 
ája vezetésén és csehországi, bajorországi követségeken (1246—48), hivatali 
megbízásokon át emelkedett a zágrábi székbe (1248-61), s onnan az eszter- 
gomi érsekségig (1261—72) ívelő egyházi karrierje már mindvégig Béla király 
személyes pártfogásának köszönhető. Az 1250-es években a püspökök kö- 
veti sorának vége szakad. Az új követi gárda közös nevezője hármas. Vala- 
mennyien a királyi klerikusok (clertci regis) tisztviselői karából kerültek ki, 
előbb és utóbb is — hogy úgy mondjuk - ez az , állami" címük. Valamennyiük 
titulusa ,mester? (magister), ami viszont egyházi státusukat és egyben kép- 
zettségi szintjüket jelöli. Végezetül egyházi javadalmaikat tekintve részben a 

hierarchia felső, de nem püspöki rétegéhez (prépostok), részben a hierarchia 
jól javadalmazott középrétegéhez (kanonokok, főesperesek), az egyházi elit- 
hez tartoztak. Javadalmaikat kifejezetten királyi tisztviselői minőségükben, 
udvari klerikusokként nyerték el a király gondoskodása folytán, vagy a királyi 
alapítású és közvetlen királyi kegyuraságot élvező pozsonyi káptalanban, 
vagy az 1252 után egymást felváltó két esztergomi érsek és királyi kancellár, 
Benedek és Türje Fülöp jóvoltából Esztergomban, akik már azért is teljesít- 
hették a király mindenkori kívánságát a javadalmak osztogatásában, mert 
mindketten azonos pályán emelkedtek fel a királyi klerikusok közül. Haza- 
tértük után viszont három esetben egész szabályszerűen következett be, 
hogy a követek már a következő évben egyházi javadalomként elnyerték a 
legfontosabb királyi prépostságot, a fehérvárit, egyidejűleg átvéve a királyi 
kancellária tényleges vezetését, alkancellárrá léptek elő: Smaragd (1255), Pál 
(1260) és Demeter (1268). 

Egy értelmiségi elit reprezentáns képviselői lépnek itt elénk, akik pályáju- 
kat, életsorsukat tehetségükön kívül Béla királynak köszönhették, ennek fe- 
jében egész életpályájukon a királyt — az államot — szolgálták kifejezetten 
intellektuális munkakörökben, királyi klerikusokként, követekként, a kan- 
cellária vezetőiként, hogy magas — olykor legmagasabb — egyházi méltósá- 
gokba emelkedve majd a magyar egyházi hierarchia és a királyság jó viszo- 
nyának garanciárvá váljanak. Sixtus mester érdemeit egy királyi oklevél (1264) 
ekként foglalja össze: , Miután a római kúriához küldtük követünkként, ott 
a királyi méltóság becsülete és országunk jó állapota érdekében (pro regie 
dignitatis bonore et bono statu regni nostri) leküzdve ellenfeleink és ellensége- 
ink veszedelmes gyűlölködését, megküzdve az időjárás viszontagságaival és 
számtalan egyéb kényelmetlenséggel, sok éven át bocsátkozva bele fáradsá- 
gos viták küzdelmébe, hűséggel és bölcsen védelmezett bennünket és koro- 
nánk jogait (nos et iura corone nostre) , miközben sok egyéb ügyünket is és az 
ország dolgait, melyeket az említett kúriában előmozdítandó rábíztunk, d1- 
cséretre méltó módon és haszonnal képviselt..." A kor egyetlen szóval sem 
tudta kifejezni e fogalmat: , állam". A körülírások egyik tipikus fogalmi kí- 
sérlete e kettősség: a királyi méltóság becsülete és az ország , státusa". Az 
oklevél azt mondja ki, hogy a követ a pápai udvarban a magyar államot, az 
államérdeket képviselte eredménnyel. 

Az államnak a kor intellektuális színvonalán mozgó képzett értelmiségi- 
ekre volt szüksége, nem egyszerűen csak — a külszolgálatban — ékesszájú 
szónokokra vagy — a belső igazgatásban — olyan klerikusokra, akik képesek 

egy oklevelet megfogalmazni vagy egy birtokelhatárolást foganatosítani, ha- 
nem mindenekelőtt a kánonjogban, de lehetőleg már a római jogban is Jártas 
jogászokra. Ezt a Jártasságot az itthoni egyszerű káptalani iskolákban már 
igazában nem lehetett megszerezni, de a külföldi egyetemek között sem Pá- 
rizs volt már ekkor e téren az élvonalban, hanem Bologna és Padova. A sok 
évi diákoskodás azonban igen költséges dolog volt. Hogyan juthatott ki va- 
laki Bolognába római és kánonjogot tanulni? Ha mecénása volt vagy olyan 
önálló és tekintélyes javadalma, amely lehetővé tette a tanulást. Bolognában 
1260 táján 36 magyar tanuló neve bukkan fel különféle ügyletek kapcsán. 
Akadt köztük már két prépost is, Java részük kanonok és főesperes. Nem 
úgy állt ugyanis a helyzet, hogy kimentek az ifjak tanulni Bolognába, majd 
képzetten hazatérve itthon javadalmakat kaptak, hanem megfordítva: már 
meglevő értékes egyházi javadalmaik biztosították egyetemi tanulmányaikat. 
Akkoriban félig-meddig már felnőtt fejjel tanultak a magyarok Bolognában. 
S kiktől kapták javadalmaikat? Elsősorban — közvetlenül vagy közvetve — a 
királytól, aki felismerte, hogy képzett jogászokra van szüksége, és tehetséges 
klerikusainak kanonoki, főesperesi javadalmakat biztosíttatott, régi hivatal- 
nokait, egyházi főméltóságait 15 erre ösztönözte. Ez volt az elitértelmiség 
kiképzésének belső mechanizmusa és sajátos protekcionista rendszere e kor- 
ban. Gondoljunk vissza az 1253. május 11-i margitszigeti levél — , értekezés? 
— gondolati anyagára és fráziskincsére. Ilyen írást, ezzel a gondolati építke- 
zéssel és specifikus terminus technicusokkal egy hazai káptalani iskolát vég- 
zett klerikus semmi esetre sem lett volna képes megszerkeszteni. Jellegzetes 
római jogi szakkifejezések sora bukkan fel már az 1240—50-es évek fordulója 
után az oklevelekben. Az a római Jogi motívum, hogy az uralkodói autoritás- 
ban a , törvények császársága", legum imperatrix testesül meg (1244), a váci 
gyűlést követően (1254) a római Jogi sium cuigue centrális eleme és hasonlók 
már önmagukban is árulkodók. Az elitképzés királyi támogatása már az 
1240—50-es évek fordulóján kezdődhetett el. 

Erre egyébként további támpontunk is van, amely egyben IV. Béla egyház- 
politikájának egy újabb aspektusával azonos. A világi papság körében a tulaj- 
donképpeni szellemi központok a káptalanok voltak, ahol iskolák is működ- 
tek. A gyakorlati lelkészi teendőktől mentesülve, általában nagyobb telepü- 
léseken, többnyire városokban lakva, egymás közti kommunikációs lehető- 
ségek közepette elsősorban a kanonokoknak volt módjuk olvasásra, elmél- 
kedésre, ismereteik gyarapítására. Annak, hogy a kanonokok egyfajta szelle- 
mi elitté váljanak, természetesen anyagi feltételei voltak, minél nagyobb ré- 

szesedés a tizedjövedelmekből, prebendákból, külön ház, háztartás. Az egy- 
házmegye tizedjövedelmének - régi szokás szerint — háromnegyede a püs- 
pököt, negyede a káptalant és a papságot illette, csakhogy ez utóbbi elosztása 
mindig vitás volt. A vita a 13. század első felében azon zajlott, hogy a tized- 
negyed fele, harmada vagy negyede illeti-e meg a lelkészkedő papságot. Róma 
ez esetben az alsópapság pártját fogta, így foglalt állást a negyedik lateráni 
zsinat (1215) is: a tized negyedén a két fél fele-fele arányban részesedjék. A 
küzdelem azonban nem ült el, sőt éppen a tatárjárás után élesedett ki egyfelől 
a kanonokok és főesperesek, másfelől a papság között. Az ügy a király elé 
került (1255). Döntése egyértelműen a kanonokok és főesperesek javára 
szólt, megerősítve ezeknek már több évtizedes törekvését: a tizednegyed 
osztozási elvét háromnegyed-—negyed arányban (a teljes tized 18,75—6,25 szá- 
zaléka) a káptalanok javára és a papság rovására tolta el. A szituáció talán első 
pillanatra különös, de nem meglepő a király már megismert politikai elveinek 
ismeretében. Kétségkívül a pápaság álláspontja volt szociálisabb, mert szeme 
előtt (zn spiritualibus) a lelkipásztorkodás anyagi és szellemi nívójának eme- 
lése lebegett. A király más — , racionálisabb" — szemszögből (zn temporalibus) 
fogta fel a kérdést, mert az egyház struktúráját az államhaszon (xatilitas 
publica) felől szemlélte. Az állam szempontjából felhasználható intellektuális 
réteget természetesen nem a nagy tömegében tudatlan falusi plébánosok kö- 
zött, hanem a műveltebb - és még képzettebbé tehető — kanonokok és fő- 
esperesek körében kereshette és találta is meg. 

Ó maga viszont, ami a lelkieket illeti, kitartott szívéhez közel álló domini- 
kánusai mellett. Gyóntatója az 1260-as évek elejéig mindig dominikánus frá- 
ter volt, egy időben bizonyos Romanus. A , prédikátor rend" testvérei közül 
sokan szerves tagjai voltak az udvari kápolna testületének, sőt a lelkészi te- 
endők ott főként rájuk hárulhattak. IV. Bélát a kolduló rendekhez belső hit- 
beli szempontokon túl alighanem kimondottan egyházi meggondolások is 
vonzották, ami részben magyarázhatja azt is, hogy az egyházi elit és az egy- 
szerű lelkészkedő világi papság vitájában miért ítélt oly szenvtelenül az utób- 
biak rovására. Az új rendek a lelki gondozásban is sikeresebbek és rátermet- 
tebbek voltak, mint a plébánosok. A domonkosok és a minoriták valami újat 
hoztak a monotóniába, le tudták kötni és szavakba tudták formálni az embe- 
rek transzcendens igényeit. Ezen túl érdemlegesebben foglalkoztak a gyón- 
tatással, valóban látogatták és ápolták az elesetteket és betegeket, belső esz- 
közökkel toborozták a híveket. Olyannyira, hogy el is hódították a híveket 
a plébánosoktól. Európa-szerte éles konkurencia bontakozott ki a 13. század 

dereka táján a világi papság és a kolduló rendek között. Ebben a konfliktusban 
IV. Béla király a kolduló rendek mellé állt. 

Ám vonzalma 1260 körül hirtelen és határozottan sok évtizedes kegyen- 
ceitől, a domonkosoktól a ferences testvérekhez fordult át. Gyóntatói közül 
elmaradnak a dominikánusok, helyükbe minoriták lépnek, mi több, a király 
élete vége felé belépett a ferences rend világi testvérközösségébe (confrater),, 
egy templom felszentelésénél állítólag ő vitte a fehér zászlót. Halottas ágyán 
utolsó kívánsága volt, hogy a ferencesek templomában temessék el Eszter- 
gomban. A fordulat valószínű magyarázata legalább olyan érdekes, mint a 
király vonzódása általában a kolduló rendekhez. A Premsyl Ottokárral való 
kibékülés (1260) zálogául kínálkozott a margitszigeti zárda lakója, Margit 
királyleány, akinek kezét a cseh király először megkérte. A Margit-legendából 
tudjuk, hogy Béla minden igyekezetével megpróbálta rábírni a tizennyolc 
éves apácanövendéket a házasságra, hivatkozott a kötelező gyermeki enge- 
delmességre, kilátásba helyezte a pápai felmentést. A tét Béla szemszögéből 
nagy volt, mert most már a legkomolyabban akarta dokumentálni szövetségi 
hajlamát Ottokárral. Margit azonban türelmes alázattal, de határozottan el- 
lenállt, majd sebtében bekövetkezett a felszentelés a dominikánus provinci- 
ális közbenjárására, ami végképp becsapta az ajtót nemcsak Ottokár előtt, 
hanem az előtt is, hogy Béla legfiatalabb — s immár utolsóként hajadonnak 
maradt — leányával bármikor is bármit kezdjen sokágú házassági politikája 
kikerekítésében. Margit ellenállása őszinte belső devócióból fakadt, a sürgős 
felszentelés ötlete viszont már szinte bizonyosan a dominikánus rendfőnök- 
től származott. A felszentelés mindenesetre a dominikánusok szigeti temp- 
lomában következett be, demonstrálva a tényt, hogy a rend provinciálisa 
szembe merészelt szegülni a király akaratával — az ,államérdekkel?. Ezt kö- 
vetően tűnnek el a domonkosok a király környezetéből, helyükbe Assisi 
Szent Ferenc , kisebb testvéreinek? családja lép. IV. Béla király jellemébe alig 
világíthat be bármi is élesebb fénycsóvával, mint hogy vallási áhítatának át- 
fordulása mögött is az államérdek motívuma húzódott meg. 

17. A KORMÁNYZAT ÉS IDEOLÓGIÁJA 


Ha a királyi kancellária a felvázolt sokágú reformmű egészét minél pontosabb 
terminusokkal akarta jelölni, a tartalmi gazdagság olykor mintha már zavarba 
ejtette volna a fogalmazót. Egy 1255. évi oklevél ,az ország reformációja 
helyreállítása, konszolidációja és megszilárdítása" (reformatto, reparatio, soli- 
datio et corroboratto tpsius regni) együttesének nevezi a művet. Ideje most 
már, hogy áttekintsük a romokból feltámadt állam működési mechanizmusát. 

A király oldalán a kormányzat (regimen, gubernium) legfelsőbb irányító 
szerve, az államélet fókusza a királyi tanács volt: ,országunk báróinak taná- 
csa" (consilium baronum regni nostri) vagy egyszerűen csak , országtanács" 
(consilium regni). A tatárjárás tanulságai levonásának egyik látványos jele, 
hogy alig akadt országos fontosságú ügy, amelynek oklevéli lecsapódásakor 
ne hangsúlyozta volna a király az országtanács összehívását (convocatio), a 
bárók beleegyezését (consensus), többnyire magát a tényt, hogy az adott ügy- 
ben a tanács határozatából (de conszlio regni nostri) adta ki a rendeletet. Még 
a birtokrendezéseket elindító váci gyűlést is az ,ország tanácsából" hirdettet- 
te ki a király (1254), bár ahhoz szuverén joga lett volna. Elmúlt az az idő, 
midőn IV. Béla úgy képzelte helyreállítani , a királyi méltóság fényét", hogy 
— Rogerius tanúsága szerint — kidobatta a székeket a tanácsból. Valóságos és 
érdemi tanácskozások folytak az 1242 utáni évtizedekben. 

A ,bárók tanácsa" tulajdonképpen nem pontos kifejezés, mert a tanács 
tagjai voltak a főpapok (prelati) is; az ,ország tanácsa?" már pontosabb, mert 
a tanácsba belépni jogosultak képviselték, mintegy megtestesítették az , or- 
szágot", ennélfogva ők maguk voltak — , az ország". E körhöz tartozott min- 
denekelőtt a három legelőkelőbb országos méltóság mindenkori viselője, a 
nádor, az országbíró és a tárnokmester, továbbá a királyi udvartartás három 
tőméltósága, a lovászmester, az asztalnok- és a pohárnokmester. Ott volt a 
helye az összevont Dráván túli tartomány (Szlavónia, Horvátország és Dal- 
mácia) bánjának és Erdély vajdájának; Csernyigovi Rosztiszláv 1252 után 
, Bosznia és Macsó hercege? címen, harmadikként foglalt helyet a territoriális 
kormányzók csoportjában. Az , ország bárói" elnevezés mögött tulajdon- 
képpen e kilenc főméltóság húzódik meg, noha még mindig nem egészen 
pontosan. 

Elvben a legelőkelőbbnek számító megyésispánoknak is helyük volt vagy 
lehetett a tanácsban, kivált Szolnok megyének. A jelek szerint IV. Béla a Duna 
és Erdély közé eső országrészben, akkori szemlélet szerint a , Dunán túl" 

valami ahhoz hasonló területi kormányzatot képzelt el kialakítani, mint ami- 
lyen Erdély vagy Szlavónia volt, s kormányzójának — , teljes autoritással" — a 
szolnoki ispánt tekintette. Az esztergomi érsek kancellári minőségében lett 
éppen a tatárjárás utáni időben a király egyik legfőbb tanácsosa. Magát a 
hivatal vezetését az alkancellár vette át, mely szerepkör viszont már a tatár- 
járás előtti időben a fehérvári prépostsággal kapcsolódott egybe. Állandó 
helye volt a tanácsban a püspöki kar tagjainak is. Az , ország tanácsában? teljes 
joggal helyet foglalók száma tehát a huszonöt személyt nem haladta meg. 
Alkalmi meghívásra olykor részt vehettek még a tanácskozásban mások is, 
megyésispánok vagy kiemelkedő prépostok, úgy is mint királyi klerikusok, 
olykor a királynéi vagy hercegi udvartartás főméltóságai, de már inkább csak 
előadói minőségben, semmint határozati jogkörrel. 

Igen-igen szűk, arisztokratikus körnek volt tehát szava az , ország ügyei- 
ben" (negotia regni) . Nemcsak a keret volt szűk, hanem maroknyi volt maga 
az a személyi kör is, amely e keretet kitöltötte és a főméltóságok birtokában 
felső fokon a végrehajtó hatalmat is gyakorolta. Ha kifejezetten a világi kor- 
mányzat kulcspozícióira összpontosítjuk figyelmünket, tizenegy főméltó- 
ságról van szó, a kilenc országbárón kívül a szolnoki ispánt és egyetlen egy- 
háziként az alkancellárt is ideszámítva. E főméltóságokat húsz teljes éven át, 
az 1262 táján kezdődő válságig mindössze 18 személy töltötte be. Húsz kerek 
esztendőn át nem akadt egyetlen pártütő vagy renitens, de egyetlen kegy- 
vesztett, ,bukott" politikus sem. Egyetlen személy akadt a szabályt erősítő 
kivételnek, Geregye Pál, aki — mint látni fogjuk — alighanem sértődöttségből 
vonult vissza bihari birtokaira; de ő sem lázadt fel. Ez a kivételes kormányzati 
stabilitás annál inkább feltűnő, mert mögötte valami , abszolutisztikus? ural- 
kodói törekvésnek nyoma sincs, még kevésbé volt arról szó, hogy a stabilitást 
holmi , rendi" jellegű szervezkedés garantálta volna. Hol rejlik e stabilitás 
kulcsa? 

Ha a magyarázatot önmagukban nem adják is meg, különösen figyelem- 
reméltóak azok a markáns kezdemények, első határozott lépések, amelyek a 
hivatal" infrastruktúra terén IV. Béla király nevéhez, közelebbről éppen a 
tatárjárás utáni politikájához fűződnek. Mindenekelőtt a , királyi klerikusok" 
testületére kell gondolnunk, ahol a , szakigazgatási?" képesség zsengéi kezd- 
tek csírázni Béla uralkodása alatt. Ez voltaképpen ott kezdődött, hogy a király 
jövendő hivatalnokait már ifjúkorukban kiszemelte és gondozta. Ha IV. Béla 
idején számos klerikus, kancelláriai ember életsorsának elbeszélése azzal kez- 
dődik, hogy zsenge gyermekkoruk óta (a primevis pueritie sue) szolgálták a 

királyt és a koronát, ez azt jelenti: az udvarban nevelkedtek. A gondoskodás 
a felsőfokú képzésen át kísérte a kiválasztottakat. Az 1265—1271 között Bo- 
lognában megismert 36 magyar tanuló közül 14 személy pályáját tudjuk kö- 
vetni 1270-1300 között. Közülük hatan kizárólag egyházi pályán maradtak, 
nyolcan viszont magas egyházi javadalmak birtokában (három prépost, egy 
püspök, két érsek) az államot szolgálták: klerikusokként, kápolnaispánként, 
alkancellárként (hárman), kancellárként (négyen). Ők voltak azok, az udvar 
klerikusai, akiket egy későbbi oklevél (1284) mint , előrelátó és hatalmas 
férfiakat" (viros providos et potentes) magasztal, a ,közhaszon? (xtilitas pub- 
[ica) illusztris munkásait. , Hatalmuk? abban állt e férfiaknak, mint egy másik 
oklevél (1275) fejtegeti, hogy a , tudomány eledele? tette őket erőssé (virit 
doctrine dapibus refecti). Diplomatákként, követekként ők képviselték az ál- 
lamot. Másfelől lépten-nyomon ott találjuk őket , királyi emberekként" (ho- 
mo regius) a mindennapi igazgatás aprómunkájában, birtokba iktatásoknál, 
határmegállapításoknál, birtokosztályoknál. E két szélső pólus között ők 
voltak a tulajdonképpeni szakközegek a nagyobb országos munkálatokban. 
Szerepük volt a bíráskodásban is. Akár a Szentszéknél merült fel valami rend- 
kívüli ügy, mely , az ország és koronánk státusát" (status regni et corone nostre) 
érintette, akár itthon, valamely félreeső faluban bármiféle vitás kérdés, mely- 
ben az oly gyakran hangsúlyozott , jogrendet"? (zuris ordo) kellett érvényesí- 
teni: kéznél voltak a szakemberek. E hivatalnoki gárda bizonyos értelemben 
értelmiségi , testület? volt, mégsem alkotott zárt létszámú, pontos körvona- 
lakkal elhatárolt testületet, aminthogy a kormányzat döntéseket hozó felső 
grémiuma, a királyi tanács sem. Átlagos keretlétszáma történetesen mindket- 
tőnek nagyjából hasonló lehetett, mindkét esetben mintegy két tucatnyi sze- 
mély. Sőt, a kettő egy bizonyos határzónában át is nyúlt egymásba, hiszen 
, alulról", a klerikusok közül az előkelőbbek és tapasztaltabbak, tekintélyes 
jogtudók, prépostok alkalmilag részt is vettek a tanácsüléseken. Innen érthe- 
tő címük gyakori jelzője: a király vagy az udvar familiaris clericusai. A királyi 
udvar , familiáján" belül a cleric regis csoportja akormányzat végrehajtó szfé- 
rájában a szellemi fegyvert forgató elitet jelentette. Csoportjukon belül azon- 
ban már az 1240-—50-es évek fordulója körül kezdett elkülönülni egy valósá- 
gos hivatal: a kancellária. 

Az ifjú Béla már a tatárjárás előtt igyekezett megreformálni a kancelláriai 
ügymenetet. Elrendelte, hogy az ügyeket írásbeli kérvény (petitio) útján kell 
intézni. 1245 körül aztán határozott fordulat jelei mutatkoznak a kancellári- 
ából kikerült okleveleken is. 1253 táján az ,üzemszerűség" tovább fejlődött. 

Az oklevelek száma ugrásszerűen megnő, mintegy kétharmaduk azonban 
most már vagy hat személytől származik. A királyi klerikusok közül néhá- 
nyan már elsődlegesen kancelláriai alkalmazottaknak számítanak tehát, az ő 
címük az 1260-as években már , udvari Jegyző" (notarius aule nostre), sőt 
közülük is kiemelkedik egy személy, az utóbb gazdag könyvtára révén ismert- 
té vált László mester, akinek címe már notartus specialis (1262). A kancellária 
tovább szakosodott: a nagyobb királyi pecsét alatt kiadott oklevelekért az 
alkancellár, a gyűrűs pecséttel megerősítettekért a , speciális jegyző" volt fe- 
lelős. A szakosodás egyebekben is megmutatkozott, a többi jegyző irányítá- 
sában, sőt valószínűleg a királyi tanács ülésein vitt szerepben. 

Az országbárók némely hivatala 15 a szakszerű korszerűsödés kezdeti jeleit 
mutatta. A nádor, bírói joghatóságát tekintve, már a 13. század elején kivált 
a királyi udvarból, és a nemesség országos bírájaként alkalmanként különbö- 
ző vidékeken tartott ítélőszéket; egyik helyettese, alnádora azonban a tatár- 
járás utáni időkben (1244, 1272) már állandó jelleggel Pesten , rezideált", 
külön ítélőmestere és jegyzője volt. A nádor helyét a királyi kúriában az , ud- 
varbíró" (zudex curiae) vette át, magyarul azonban valószínűleg már ország- 
bírónak nevezték. Minthogy követte a királyi udvart vonulásaiban, felmerült 
a szükség, hogy a királyi kúria bírójának állandó székhelye legyen. Az al- 
országbírói hivatal, mint első állandó székhellyel rendelkező bírói fórum, a 
század második felében Obudán működött, ahol a szabályos időközben meg- 
tartott törvénykezési nyolcadok (octavae iudiciales) IV. Béla korában veszik 
kezdetüket. A további szakosodás az igazságszolgáltatás terén is megkezdő- 
dött. A nagybírák mellett az 1260-as években tűnnek fel a szakjogászok, az 
ítélőmesterek (protonotarius). 

Az állam stabilitásához a királyi klerikusok kvalifikált gárdája és a kancel- 
lárta sokszorosan nagyobb súllyal járult hozzá, mint a maroknyi létszám in- 
dokolná, de a kormányzati stabilitás magyarázatához ez az egyelőre még 
zsenge , hivatali infrastruktúra" önmagában elégtelen. Netán , rendi" bizto- 
sítékai lettek volna a kormányzat kiegyensúlyozottságának? Mint ismeretes, 
az arisztokrácia nem igényelte, hogy tényleges főrendiségét jogi kategóriák- 
ban formába öntesse. Megelégedett a puszta ténnyel, hogy a kialakult súly- 
viszony és a , szokás" szentesítette a hatalomból való körvonalazatlan része- 
sedését. Maga az 1230 táján divatba jött nyugati importszó, a ,báró" (baro) 
nem rendi státust, hanem , hivatali?" funkciót fejezett ki: a főméltóságok, 
országos tisztségek viselőinek (gwicungue et gualescungue comitatus, digni- 
tates et honores regni tenentes, 1270) Járt ki. Axiómának számított, hogy a 

bárók testesítik meg az , ország" akaratát a kormányzatban, de már a királyi 
hatalom és az arisztokrácia adott viszonyán múlt, hogy melyik minőségük 
jut túlsúlyra: kormányzati funkciójuk vagy a szűk csoportérdek. Annyi bi- 
zonyos, hogy 1242 után a kormányzat kulcspozícióit betöltő személy szerint 
ismert másfél tucatnyi báró , képviselte? ugyan egy bizonyos tág értelemben 
a magyar arisztokráciát, de nem oly módon, hogy kiválasztódásukban az 
arisztokrácia mint — latens — , rend" bármiféle szerephez jutott volna; a , hű 
bárók" másfél tucatnyi személyi csoportját egyedül és kizárólag a király vá- 
logatta ki a , mnágnások" köréből. Netán olyan értelemben lettek volna rendi 
biztosítékai a kormányzat kiegyensúlyozottságának, hogy IV. Béla tudatosan 
kereste s találta is volna mega bázistazéppen formálódó alsóbb nemességben, 
amelynek tagjai ez idő tájt vették át az arisztokráciaáltal levetettnobzlis címet? 

A nemesség kérdésébe már az eddigiekben is több ízben beleütköztünk; a 
kép valamilyen formában valamennyi vetületben bizonytalan, ellentmondá- 
soktól terhes volt. Béla király nyilván szerette volna páncélos lovagokként 
üdvözölni a zászlaja alá sereglő nemes , szolgáit", de ez csak nagyon-nagyon 
részlegesen vált valósággá. Megkísérelte bevonni őket a várépítési programba, 
de e téren kudarcot vallott. Támogatta egyfelől a nemesség sorainak feltöltő- 
dését nemesítésekkel, másfelől a , királyi szolgák" nagy tömegét szenvtelenül, 
sőt programszerűen hagyta magánfüggésbe süllyedni. A nemesség helyi au- 
tonóm szervezkedése a megyékben egyes vidékeken, kivált a Dunántúlon, 
előrehaladt a tatárdúlás utáni két-három évtizedben (a , szolgabírák" intéz- 
ménye határozottabb körvonalakkal ekkor kezdett kiformálódni), de hogy a 
király élete legutolsó évei előtt e helyi kezdeményeknek különösebb figyel- 
met szentelt volna, e spontán akciókat felkarolta vagy bátorította volna, arra 
nincs egyetlen pozitív támpontunk sem. A nagy országos munkálatok lebo- 
nyolításában köznemeseknek aktív szerep nem jutott. Szavukat egy-egy vI- 
déken, megyében, provinciában már meghallgatták; egyelőre több nem jutott 
nekik. Még a hivatalnoki gárdában, a királyi klerikusok körében is feltűnően 
kevés személyről van pozitív tudomásunk, aki a servientes regis rétegéből 
emelkedett volna fel az udvarba; annál feltűnőbb még ebben a körben is az 
előkelő nemzetségek sarjainak száma. IV. Béla és a nemesség viszonyának 
megítélésében rendszerint kulcsszerephez jut az az 1267. évi nevezetes okle- 
vél, amelyet , törvénynek?" szokás nevezni. Csakhogy az 1267. évi statútum 
éppen nem az 1242 után kialakult több mint két évtizedes kormányzati me- 
chanizmusból következett, hanem megfordítva: már e mechanizmus zavara- 
inak volt egyik tünete az uralkodó élete alkonyán. Erről részleteiben később 

lesz szó. A , királyi szolgákból" nemessé váló szabad birtokos réteget ugyan 
egy bizonyos értelemben , testületnek" fogták fel már a század derekán (colle- 
gium, consortium, societas) , de éppen nem valamiféle , politikai testnek" (cor- 
pus politicum) a monarchia szervezetében, ahogy a Nyugaton csírázó rendi 
felfogás kezdi már formulázni, hanem ahogy a nemesítő oklevelek arengáiból 
kitűnik: egyszerűen egyfajta hadakozó testületnek (collegium bellantium) a 
királyi zászló alatt. Rendi szerepük, bármiféle, mégoly laza értelemben vett 
, képviseletük", vagy akár funkciójuk a kormányzatban nem volt. A király a 
bárók és főpapok tanácsából kiadott, s egy szűk értelmiségi elit által vélemé- 
nyezett rendeletekkel, mandatumokkal, edictumokkal kormányzott. 

Bizonyára szerepe volt meghatározott döntések előkészítésénél, , szakér- 
tőr" minőségben — ha nem is kormányzati funkciókban — egy társadalmi 
erőnek: a csírázó városi polgárságnak. Mindenesetre szerepe érdemibb és 
nélkülözhetetlenebb lehetett, mint a nemességé. A pénzügyi, kereskedelmi, 
várospolitikai reformok a polgárok közreműködése nélkül el sem képzelhe- 
tők. Az első, akit személy szerint is gyaníthatunk e szerepkörben, a velencei 
származású (natione Venetus) Archinus, Esztergom polgára lehetett, az 1240- 
cs évek végén a pénzverés bérlője, kamaraispán. Az udvarral való belsőséges 
kapcsolatát mi sem világíthatja meg jobban, mint hogy Mária királynét kérte 
fel kisfia keresztanyjának (1249). Utóbb a király Zágráb podestájává nevezte 
ki (1266 előtt). Hasonló szerepkört tölthetett be Esztergom olasz-francia 
vlatinusain" kívül a budai német városvezető elit, a budai zsidó pénzember, 
Henel és három fia, akik 1250 után több mint egy évtizeden át a pénzverést 
tartották kézben, majd az őket 1261—65 között felváltó Walter budai polgár. 
Érdemeit utóbb (1268) egy királyi oklevél így foglalta össze: , Sok hűséges szol- 
gálata révén kiérdemelte tetszésünket és udvarunk iránt tanúsított mindennapos 
és családias készségei által (zn cottidianis et familiaribus obseguüs domus nostre) 
mindenkor kedveltté tette magát. . ." E polgárikör közös nevezője volt, hogy alig 
hasonlított a képzetünkben élő kései középkori polgárságra. Tagjai egytől-egyig 
a kereskedelemben és pénzügyi vállalkozásokban jártas személyek voltak, egy- 
idejűleg azonban valamennyien földbirtokosok és a páncélos hadakozásban is 
otthonos lovagi jellegű előkelők, akiknek ennélfogva kivétel nélkül kijárt a 
comes cím. IV. Béla király viszonyát a polgársággal is a ,szelektív" elv határozta 
meg. Hogy mennyire nem tartott szem előtt holmi , rendi" elveket, azt jól 
illusztrálja kedvenc városa, saját kreációja, Budavár belső kormányzatának 
átalakítása. Miután a fiával kirobbant belháborúban a város mintegy belső 
végvárrá lett, élére katonai kormányzót állított rector címmel. 

Minden tekintetben arisztokratikus légkör honolt tehát IV. Béla király 
kormányzatában. Az országbárók mindegyike, a főpapság zöme a legrégibb, 
legpatinásabb nemzetségekből került ki, szinte fele-fele arányban a három 
évszázados törzsökös magyar születési arisztokráciából (Abák, Ákosok, 
Csákok, Kánok, Türjék) és az egy-két-három évszázada asszimilálódott né- 
met és francia lovagi jövevények sarjaiból (Gutkeledek, Héderek, Hahótok, 
Pokok, Rátótok). Már az is kivételnek számított, ha egy-két báró nem a 
legvagyonosabb és legelőkelőbb nemzetségekből került ki, mint Pál szolnoki 
ispán, Geregye országbíró vagy Kemény fia Lőrinc feltehetően a Szente- 
Mágocs nemzetségből, de ők is még , igen nemes vérből? származóknak mi- 
nősültek, aminthogy mindig hangsúlyozott kritérium volt ez a püspöki szé- 
kek betöltésénél is. A második vonalban, a megyésispánok között akadt egy- 
két olyan család, amelyeknek de genere származása homályos vagy ismeretlen, 
például a Detrik-fiaké, a Balassa-ősöké, de már ők is nagybirtokosok voltak 
a 13. század elején. Alig világíthat bele élesebb fénnyel bármi is a királyi udvar 
masszív arisztokratizmusába, mint a zágrábi püspöki szék betöltése körüli 
ötödfél éves makacs huzavona (1262—67). Amikor a pápa kinevezte püspökké 
káplánját, a zágrábi káptalan egyik tagját és zalai főesperest, a szolgarendű 
származású, de , erkölcsi, élete és tudománya fényes érdemei!" (clara morum 
et vite ac sctentte mertta) miatt alkalmasnak ítélt Timótot (1264. szeptember 
24.), az intézkedés általános felháborodást keltett a királyi udvarban. Béla 
király kereken közölte, hogy a kinevezett püspök személye Magyarországon 
, lenézett, megvetett" (persona contemptibilis) ; , hitvány" származása (originis 
vilitas) miatt , méltatlan, hogy a király oldalán foglaljon helyet". 

IV. Béla király udvarának arisztokratizmusa mégsem szorítkozott egyedül 
a vérségi elvekre. Geregye Pál kiválóságát egy királyi oklevél azzal emelte ki, 
hogy , nemcsak származása révén (ex genere suo), hanem Jó cselekedeteinek 
nemeslelkűsége miatt is (ex bonorum operum magnanimitate) országunk leg- 
jelesebbjei és legkiválóbbjai közé számít? (1249). Kemény fia Lőrinc dicsé- 
retében (1264) az erények (virtutes), a két évtizedes tettek révén bizonyult 
, nemes férfinak"? (vir utigue nobilis). A nemesség", nobilitas itt elsődlegesen 
nem vérségi, hanem etikai kategória: egyfajta , belső nemességre? utal, hogy 
a század végén Benedek váradi püspök (1291-96) egy prédikációjában jelen- 
jék meg kiérett formában a születési nemesség, előkelőség (nobilitas generis) 
és a , mentális nemesség" (nobilitas mentalis) fogalmi szembeállítása, azzal a 
következtetéssel, hogy az ideális a kettő egyesítése. Béla király udvarában 
a tatárjárás utáni időkben ott lebegett a tanácsülések felett egy etikaiértékrend 

követelménye, melyet a klerikusok szavakba is tudtak önteni. Nemcsak rigid 
szociális szempont, a , mágnás" származás határozta meg a , hű báró" ideál- 
képét, hanem ezt kiegészítve, legalább ilyen súllyal egy erénykövetelmény, a 
tettekkel bizonyított belső nemesség. S egyelőre, a szóban forgó évtizedek- 
ben, nem is volt feltűnő a különbség ideál és valóság között, amennyiben 
csakugyan valóságos tettekről van bőséges tudomásunk, az etikai követelmé- 
nyek számottevő mértékben valóban a politikai értékrend fókuszát, a ,köz- 
hasznot" (utilitas publica) szolgálták. 

Az igazi meghatározója a politikai értékrendnek mégis a hagyományos 
hűség, fidelitas volt, az a hűség, mely , minden politikai erénynél (vzrtutes 
politicae) előbbre való? és amelyben , minden király és minden ország hatalma 
(potencia) áll (1249). Egyre lényegesebb volt, hogy az ,államhűség?" megfo- 
galmazást nyerjen, egy olyan korban, mely az , állam" fogalmát egyértelműen 
nem tudta kifejezni, egyszersmind egyre több alattvalót szorított magánjogi 
függésbe. Ezért nyomult előtérbe a frazeológiában a 12. század vége óta a 
korona. Ez azonban túlzottan egyértelműen csak a király státusára utalt (co- 
rona nostra, regia). Kétféle törekvésnek határozott nyoma van ezekben az 
évtizedekben. Az egyik, hogy megszületett a ,szent korona? (sacra corona) 
fogalma, éspedig valami általánosabb eszmei tartalom kifejezésére, mely több, 
mint a király személye, hiszen mindig azzal együtt, de egyben attól el is külö- 
nítve fordul elő (első ízben: 1256). A másik eszmei törekvés kezdete ugyan- 
csak 1253—58 között körvonalazódik. Ez idő tájt bukkan fel egyre gyakrabban 
a ,közhaszon", utilitas publica, valamint az ország, állam, kormányzat kifeje- 
zésére a res publica fogalma, sőt a korábban már tárgyalt arenga-típusban az 
,államhaszon? (érdek), utilitas reipublicae. Hogy ezek az antikizáló fogalmak 
nem merőben tartalmatlan toposzok gyanánt kerültek be a kancellária kiad- 
ványaiba, hanem szerves gondolati funkciójuk volt, arra elég példát láthat- 
tunk mind a reformok, mind a politikai fejlemények kapcsán. 

A ,hűségideológiában" — vagy inkább propagandában — azonban nem me- 
rült ki az az elvonatkoztatási igény, mely az állam és kormányzat empirikus 
valóságát és gyakorlati normáit fogalmi eszközökkel is ki akarta fejezni. Az 
antik formula, miszerint az uralkodói axctorttas a , törvények császára" (legum 
imperatrix) kerek ideologikus kifejtés formájában jelenik meg IV. Béla egy 
1247. évi oklevele arengájában: , Mivel országunk valamennyi joga (cuncta 
tura regni nostri) a mi autoritásunkhoz, mintegy a fejedelmi trónhoz tartozik, 
mely principaliter a jogot kimondja, ezért a királyi magasságot illeti az alatt- 
valók tetteit illetően a megerősítés." A principaliter kifejezés persze kétértel- 

mű. Értelmezhető úgy is, hogy az uralkodót kizárólagosság illeti meg, de úgy 
is, hogy , főként, elsősorban" az övé a jogalkotás szférája. A hatalom isteni 
eredete és a törvényhozás római Jogi elve egyébként nemritkán ötvöződik 
egybe efféle formulákban: , A királyi felséghez tartozik, akitől Isten adomá- 
nyából a Jogok erednek, hogy kinek-kinek megadja a maga jogát (unicuigue 
reddere suta tura) és az alattvalóknak igazságot szolgáltasson..." (1259). Más 
kérdés azonban, hogy a hatalom és a Jog birtokosa elvileg— isteni kegy folytán 
— a királyi autoritás, s megint más, hogy a gyakorlatban miként él hatalma 
teljességével. Ez utóbbi jelenti a kormányzatot. Ha az arengák erre utalnak, 
a képlet már mindig egy jellegzetes kettősség, ilyen típusú indoklásokban: 
, Hogy mindaz, ami a jók megfontolásából határoztatik el (guwue bonorum 
deliberatione disponuntur) , főként pedig amit a törvények császára, a királyi 
autoritás (legum impceratrix regia auctoritas) átgondol, rendben és háborítat- 
lanul maradjon meg"? (1244). Még egyértelműbb módon mutatja, pontosan 
miről van itt szó, egy későbbi átírás, mely harmadik személybe teszi át egy 
1254. évi királyi oklevél szavait: , Béla király. . . országa főpapjaival és bárórval 
megfontolva (cum prelatis et baronibus regni sut deliberando) határozatba hoz- 
ta istent tartva szem előtt, aki által a királyok uralkodnak és a császárok 
kormányzatukat bírják, s a törvényalkotók (legum conditores) a jogot meg- 
határozzák..." — majd következik a határozat kivonata. A megoldás nemcsak 
gyakorlatih—kormányzati, hanem teoretikus szinten is tisztázott volt IV. Béla 
udvarában. Gondoljunk vissza a pápához írt 1253. május 11-i nagy levél ok- 
fejtésének harmadik rétegére a , hatalom" mibenlétéről. Aki a kor legmoder- 
nebb államelméleti szakkifejezéseit Isten, a pápai hatalom és a , nép?" viszony- 
latára fordította át, az agondolatmenetet onnan vette, ahol szerves helye volt: 
a hatalom e világi gyakorlásának elveiből. Olyan körből, ahol tisztáztatott, 
hogy a királyt isteni kegyből kifolyóan elvben megilleti ugyan a hatalom 
teljessége (plenitudo potestatis), vagyis az sabszolút hatalom? (potentia 
absoluta) , az ideális uralkodó azonban gyakorlati okokból mégsem , él min- 
denben hatalma teljével", hanem arról bizonyos mértékben , lemond"; csak 
azt teszi, amit , Jog szerint tehet", hatalma tehát , feltételes? (potentta con- 
dicionata). Oly mértékben ráillik ez a fejtegetés az 1242 utáni két-három 
évtized kormányzati gyakorlatára és a jogrend (ordo iuris) immanens létének 
eszmei hangsúlyozására, hogy a bizonyosság erejével mondhatjuk ki: itt rejlik 
a magva a IV. Béla udvarában kicsírázó , államelméleti" felfogásnak. IV. Béla 
király és az ,országtanács" kormányzata valójában nem is élt az alkotmány- 
Jogi értelemben vett törvény (lex) eszközével, hanem rendeletekkel, melyek- 

nek neve gyakran edictum. Amire viszont megint csak római Jogi alapja volt, 
hiszen ugyancsak az udvarban ismert antik , lex regia"? mondta ki: amit az 
uralkodó oklevéllel vagy ediktummal elrendel, az törvénynek tekintendő (/e- 
gem esse constat). 

IV. Béla kormányzata tulajdonképpen még az arisztokratikus jellegen belül 
is szelektív elven működött. A király , hatalmának teljességéről? nem az egész 
arisztokrácia, hanem annak is csak kiválasztott elitje javára mondott le. A 
kormányzat e működési mechanizmusának voltak nagy előnyei, de hátrányai 
is. Előnyei minden további nélkül realizálódtak abban a hatékonyságban, 
ahogy a király és jól kiválasztott munkatársi gárdája mintegy két évtized 
folyamán tető alá hozta az , ország reformációjának" művét. Hátránya vi- 
szont az egyszeriségben, a megismételhetetlenségben rejlett. A rendszer ad- 
dig funkcionált, amíg egy nagy személyiség kisugárzó hatása, személyes em- 
berismerete és energiája összetartott egy nemzedéket, pontosabban egy nem- 
zedék elitjét. Mihelyt a kisugárzás lanyhult, már e gárda maradék része is 
megingott Itt-ott, egyre inkább immanens erők kezdtek hatni az építményre 
— nem kis mértékben olyan erők, amelyeket maga Béla király támasztott fel. 
A stabilitás túlzottan személyi garanciákon múlt, következésképpen hosszú 
távon tarthatatlannak bizonyult. Egy új korszak beköszöntője, hogy már 
1262 őszén Pozsony mellett teljes harci készenlétben nézett farkasszemet 
egymással az 56 éves Béla és a 23 éves István serege. Nem egyszerűen csak 
, trónviszály" volt ez, hanem valaminek a kezdete, ami egyre inkább kikezdte 
az ,ország reformációjának" politikai stabilitását. Egyelőre még nem rázta 
meg elemi erővel a reformépítményt, sőt a reformmunkálatok ttt is, ott is 
tovább folytak, némi defenzivitással, de a politikai felszínen az 1260-as évti- 
zed már új fejezet tárgya. Az már sokkal inkább az ifjabb király, V. István 
története, mint IV. Béláé. 

Második rész 


A ,MEGREFORMÁLT 
ORSZÁG" 
EGYENSÚLYZAVARAI 


ÍV. 

. A FEUDALIZMUS 
NOVEKEDESI I ENYEZŐI 
(1262-1272) 


18. A KIRÁLYI BIRTOKSZERVEZET BOMLÁSA 


Az ország , reformációjának? sikere jelentős mértékben azon múlt, sikerül-e 
IV. Bélának partnerül megnyernie a nagybirtokos arisztokráciát. A sikert iga- 
zolja, hogy a reformmű megvalósítása megannyi kiágazásában egyfajta mun- 
kamegosztás jegyében haladt előre. E munkamegosztásnak azonban megvolt 
az ára. A királynak a gazdagság és hatalom legfőbb forrásán, az ország föld- 
állományán is programszerűen osztoznia kellett legszámottevőbb politikai 
partnerével. Az új elv, mint láttuk, már korán és világosan kimondatott: a 
királyt a kormányzat tiszte készteti, hogy adományatt , ne kisebbítse, hanem 
inkább növelje" (1248). 

Az adománypolitika nagy tartaléka 1242 után a háramlott javakon kívül 
nem is lehetett egyéb, mint az udvari birtokszervezet és a várispánságok 
megmaradt állaga. IV. Béla nem kívánta többé regenerálni az archaikus szer- 
vezeteket, melyeknek fél évszázada feltartóztathatatlan bomlását a tatárdúlás 
és következményei különös erővel siettették. Ami e birtokállományból el- 
néptelenedett, sorra-rendre, látható fenntartások nélkül az eladományozás 
sorsára jutott. Márpedig , üres föld" (vacuwa terra) igen-igen sok volt ország- 
szerte az ispáni várak és a királyi udvarházak tartozékai között. A birtokren- 
dezések 1254 után inkább csak a maradék számbavételére, a kialakult status 

guo pontos rögzítésére szorítkoztak, miközben többnyire legalizálták a , ne- 
mes?" várjobbágyok foglalásait. Egészében véve a vezérmotívummá vált suum 
cuigue alapelve nem egyebet takart, mint a birtoklási viszonyokban bekövet- 
kezett eltolódások szentesítését. Azt is mondhatnánk, IV. Béla a királyi bir- 
tokállomány egész , kiürült" részét tudatosan és programszerűen a magán- 
birtoknak juttatta. 

Ez volt az új politika ára — de nem csak ez. Nem számított már érinthetet- 
lennek a lakott és megművelt (populosa, mansionata) várföld vagy udvarnok- 
föld sem, ha a személy, aki szemet vetett rá és adományul felkérte, érdemes- 
nek bizonyult. IV. Béla igyekezett még bizonyos elvszerű korlátok között 
tartani az elidegenítéseket. Az idevágó formula már az 1240-es évek derekán 
kialakult: az adományföld kihasítása , a vár és földje lakosainak sérelme nél- 
kül? történjék. Mégis gyakoribb már ezekben az évtizedekben, hogyaz egész 
birtoktest ahagyományosan kialakult határok között az adományos tulajdo- 
nába került, a király csak a föld maradék , népét" igyekezett megtartani oly 
módon, hogy áttelepítette valamely szomszédos királyi birtokra. Az első 
ilyen típusú ismert adomány történetesen egy udvarnokfalu (Gönyű, Komá- 
rom m.) földjét juttatta Mihály bolondóci ispán birtokába a tatárjárás idején 
tanúsított vitézkedése jutalmául, miközben a falu lakosai királyi rendeletre 
, átköltöztek többi udvarnoktársaikhoz? (1244). 

Némely várispánság keretei oly mértékben fellazultak, hogy a király nem- 
csak szórt birtokainak, egyes , földjeinek" sorát juttatta magánkézre, hancm 
feladta az egész szervezetet. Azáltal, hogy Komárom vára tartozékaival együtt 
már az 1250-es évek óta a budai kamarabérlők javadalma lett, a komáromi 
királyi várispánság megszűnt létezni. Hasonló sorsra jutott Sempte (1261 előtt), 
majd Locsmánd (1263) — immár egész tagok az egykori , hetvenkét megye" 
állagából. Igaz, az , eltűnt" várispánságok a kisebbek és jelentéktelenebbek 
közé tartoztak. A locsmándi adomány azonban más szempontból jelez for- 
dulatot. Míg a korábbi várbirtok-adományoknál az említett áttelepítés dívott, 
az előkelő Aba Lőrinc adományul kapta immár Locsmánd ,egész kerületé- 
ben" a maradék várnépi szolgáltató elemet is. Csak a ,nemes? várjobbágyok- 
nak adatott meg az eltávozás Joga. A fordulat, úgy látszik, az 1260-as évek 
elején következett be. 

Milyen mértékű volt a királyi birtokszervezet bomlása a tatárjárást követő 
évtizedekben? E kulcsfontosságú kérdésre a fennmaradt források szórt eset- 
legessége miatt aligha fogunk tudni valaha is átfogó érvényű és statisztikai 
értékű választ adni. Némi fogalmat ad az arányokról az e téren még leginkább 

ismert minta: Zala megye. Az okleveles említések alapján 64 faluban van 
tudomásunk a zalai vár földjeiről. A valóságos birtokállomány persze sokkal 
nagyobb lehetett. Az ismert várföldekből 7 már a tatárjárás előtt eladomá- 
nyozásra került, további 12 IV. Béla, 11 pedig az ifjú István adományából 
jutott magánkézre (1242-70, illetőleg 1259—72 közt), majd IV. László ado- 
mányozott el még 15 várföldet (1272—-90). Ha feltennénk, hogy megközelí- 
tően azonos nagyságú birtokokról volt itt szó, valamint hogy a csak egyszeri 
említésből ismert várföldek (szám szerint 19) megmaradtak királyi kézen, ez 
azt jelentené, hogy a 13. század elején még meglévő birtokállománynak 1272- 
ig csaknem 47 százaléka, 1290-ig mintegy 70 százaléka veszett el a zalai vár 
számára és gyarapította a magánbirtokot. A zalai királyi megye létalapja a 13. 
század dereka után egyre gyorsuló ütemben sorvadt. 

Ha a statisztikai arányok csak megközelítő értékűek is, a zalai minta a 
várszervezet bomlásának némely jellemző vonására már mindenképpen éles 
fényt vet. Az eladományozott várbirtokok itt is, mint országszerte, több 
esetben lakatlan, ,üres földek" voltak. Mindazonáltal az adományok nagy 
többsége már lakott és megművelt földeket érintett. További jellegzetesség, 
hogy az adományok csaknem kizárólag a világi birtokot, éspedig javarészt a 
már meglévő nagybirtokot növelték; mindössze három adomány szólt egy- 
házaknak. Az adományosok nagy többsége comes címet viselő előkelő, mél- 
tóságviselő, közülük is kiemelkednek a Hahót, Tomaj, Péc, Türje nemzetség 
tagjai: a vidék arisztokráciájának krémje. Nem kevésbé figyelemreméltó az 
időbeli mozzanat. IV. Béla adományainak kétharmada az 1260-as évtizedre 
esik, V. István adományai közül viszont közel kétharmad még - a Zala me- 
gyével megnagyobbított — stájer hercegsége idejében kelt (1259—60). Az 1260 
táján készülődő, majd kifejlődő országmegosztás, a hívek lekötelezésének 
szükséglete szemmel láthatóan meggyorsította a várbirtok elidegenítését — 
az arisztokrácia súlygyarapodását. 

Azt már nehéz lenne megbízhatóan megmondani, hogyan viszonylik Zala 
példája az országos átlaghoz. Annyi bizonyos, hogy voltak a királyi birtok- 
állomány szempontjából sokkal rosszabb, de jobb helyzetű megyék is. A 
viszonylag jól adatolt Biharban például már az 1210-20-as években mind- 
össze 18 faluban van nyoma a várszervezet viszonylagos épségének. Ugyan- 
akkor például Bars megye mintegy 150 településéből a 13. század második 
felében még 35 faluban éltek királyi népek, várszolgák és udvarnokok. Elszórt 
adatokon túl az ispáni méltóság hierarchiája 15 arra mutat, hogy némely me- 
gyékben, kivált a nyugati országrészben (Pozsony, Nyitra, Sopron, Moson, 

Vas, Somogy stb.) még viszonylag számottevőbb lehetett a várbirtok. Ezt 
támasztja alá, hogy e megyék hadszervezete még az 1260-70-es évek hábo- 
rúiban is tényezőnek számított. A zalai arányt — legalábbis a régi megyék 
viszonylatában — afféle középértékként képzelhetjük el. A királyi magán- 
birtokok udvari szervezete semmiben sem mutat más képet, mint a várszer- 
vezet. Az egykori tornai uradalom tartozékai a század dereka után úgy meg- 
ritkultak, hogy — mint láttuk — az időnként megjelenő király és kísérete szá- 
mára az élelmet , távoli részekről? és ,sok nehézséggel? lehetett csak szállítani. 

Végül is túlzás lenne általánosítóan a királyi birtokállomány és szervezet 
országos , felbomlásáról? beszélni még IV. Béla uralkodása idején. A keretek 
nem semmisültek meg teljesen még a régi megyékben sem, az éppen ez idő 
tájt megyévé formálódó szélterületeken pedig helyenként még a király halá- 
lakor is a föld 50-70 százaléka királyi birtok volt (Iurócban pl. a falvaknak 
mintegy 59 százaléka), nem is számítva a születő városokat és a király hatalmi 
szféráját erősítő kondicionális nemesség új falvait. Ellensúlyként, éppen a , rég" 
megyékben megindult földcsuszamlást kiegyensúlyozandó, nem elhanyagol- 
ható kvantumról van itt szó. Országos léptékben aligha lenne indokolt az 
egyensúly végzetes megbillenéséről beszélni királyi hatalom és nagybirtok 
viszonylatában, még akár az 1260-as évtizedben is. A régi várispánságok fel- 
bomlása hosszan elnyúló folyamat, mely a 12—13. század fordulóján kezdő- 
dik, és — vidékenként eltérő ütemben — az Árpád-kor végéig tart. Ami a 
megyék törzsállagát illeti, minden jel szerint a döntő fordulat az 1260-as 
évtizedben következett be. Ekkor már sajátos politikai hajtóerőként kapcso- 
lódott be az országmegosztás, a két társuralkodót mozgató kényszer, hogy 
egymással versengve osztogassák az adományokat, félretéve a korábbi elv- 
szerű korlátozásokat is. A zalai minta az arányok terén is kifejező. Erre az 
évtizedre esik e megyében az összes ismert várföldaedományok mintegy 42 
százaléka. 

A nyertes két társadalmi erő volt: a nagybirtokos arisztokrácia és a nemes- 
ség. Mert hiszen nyertes volt az utóbbi is, ha szerényebb mértékben is, mint- 
hogy a várföldeket kisajátító várjobbágy-elit előbb-utóbb beolvadt a nemes- 
ségbe, az adományosok között pedig mindenütt akadnak szép számmal , ki- 
rályi szolgák" is. De az igazi nyertes, a földcsuszamlás legfőbb haszonélvezője 
már a század harmadik negyedében természetesen mégiscsak a nagybirtok 
volt. 

19. ORSZÁGBÁRÓSÁG ÉS BIRTOKAKKUMULÁCIÓ 


A korszakban rejlő gravitációt mi sem fejezi ki inkább, mint egy paradox tény: 
a királynak még az az igyekezete is, hogy a nagybirtok útjából kitérve új 
uradalmi bázisát a szélterületeken építse ki, a nagybirtok növekedését moz- 
dította elő. Erre is a zólyomi erdőispánság nyújt szemléletes példát. 

Az uradalmat úgy örökölte IV. Béla, hogy atyja adományából az egész 
későbbi Árva megye és bizonyos liptói területek már a Balassa-ősök magán- 
birtokában voltak. Az uradalom északi kikerekítése vezérelte a királyt, midőn 
e részeket visszaszerezni igyekezett — természetesen nem a korábbi , vissza- 
vételek" stílusában, hanem méltányos cserékkel. A cserebirtokok kézenfekvő 
módon várföldek voltak. A liptói területek ellenértékeként kapta meg Detrik 
ispán egyik fia, Miklós a nógrádi vár alól kivett Gyarmat földet (1246), a 
későbbi Balassagyarmatot, Árváért pedig 1259 előtt értékes észak-trencséni 
várbirtokokat (Zsolna, Teplicska, Várna) és egy turóci falut nyert el cserében 
a másik fiú, Mikó, aki atyját a zólyomi méltóságban követte. Tulajdonképpen 
c királyi csereakciók jelölték a Balassa-ősök uradalomépítésének két súly- 
pontját. E két magból sarjadt ki a család tatárjárás utáni két nemzedéke kon- 
centrált és céltudatos terjeszkedése jóvoltából a század utolsó negyedére a 
Balassák kétpólusú uradalomkomplexuma: északon, a Vág-völgye felől Turóc 
irányában terjeszkedve öt vár (Hricsó, Budetin, Lietava, Várna, Szucsány) 
tartozékainak csaknem összefüggő láncolata, az Ipoly-vidéken pedig Gyarmat, 
Hídvég tornyainak és Kékkő várának sokfalus tartozékrendszere. A két tömböt 
hovatovább összekötötte, hogy a második nemzedék tagjai — III. Detrik, Biter 
és , Forró? Péter — a felváltva viselt zólyomi ispánságot egyre inkább magán- 
hatalommá fordították át. Ily módon Észak-Irencséntől és Árvától Turócon 
át királyi várak (Árva, Liptóvár, Zólyomlipcse, Zólyom) tényleges birtoklása 
révén területileg többé-kevésbé összefüggő hosszú sávon az Ipoly-völgyéig 
valóságos , tartományi" hatalmat építettek ki. A kialakulás igen gyors volt, 
három évtized alatt következett be. , Forró?" Péter már elég erősnek érezte 
magát, hogy szembeforduljon a királyi hatalommal, kékkövi vára 1285 után 
Kun László ellenségeinek menedékhelye lett e vidéken. 

Béla király , hű báróinak" körében szinte csupa nagy birtokszerzővel talál- 
kozunk. Ilyen értelemben is az arisztokrácia , reprezentánsai" voltak a re- 
formmű munkatársat. A birtokfelhalmozás kikristályosodó pontjain jófor- 
mán mindenütt kitapinthatók a bőkezű királyi adományok. A bárók többsége 
azonban nem érte be azzal, hogy helyzeti előnyét kihasználva várbirtokot 

kért és kapott adományul. A szórt birtokot a birtokgyarapítás új stílusa je- 
gyében a birtokkoncentráció váltotta fel. Az eredetileg különféle országré- 
szekben fekvő birtokok kisebb-nagyobb tömbjei felett rendelkező arisztok- 
raták egy-egy értékes királyi adományt mintegy bázisul tekintettek, hogy azt 
vásárlásokkal és cserékkel céltudatos módon kikerekítve egy bizonyos vidé- 
ken alakítsák ki uradalmi központjukat. Az eredetileg Győr megyében ho- 
nos, de a Dunántúlon és egyéb országrészekben is (Nyitrában, a Szilágyság- 
ban, a Dráván túl) elszórt birtoktestekkel rendelkező Pok Móric, Béla király 
tárnokmestere például Fülek vára és tizenegy falus uradalmának adományát 
(1246) tekintette a jövő alapjának. Ebből kiundulva vált a nógrádi gömöri 
részek egyik leghatalmasabb urává. A kormányzat egy másik , oszlopa", Ákos 
Ernye vajda, bán, majd nádor eredeti birtokai szintén szórtan terültek el Bi- 
harban, Szabolcsban, Szatmárban, Hevesben. A tatárjárás után Dédeskő 
megszerzésével (1254 előtt) Borsod megyét szemelte ki magánhatalma bázi- 
sául. Ő és István fia itt, Borsod szívében kovácsolta össze néhány évtized alatt 
több mint harminc falus birtokkomplexumát, a diósgyőri uradalmat; a szá- 
zadforduló egyik , tartományúri? hatalmának, az Ákos-territóriumnak mag- 
va voltaképpen már IV. Béla uralkodása idején kiformálódott. A Kőszegi-ter- 
ritórium magvának kialakulásához még közvetlenebb módon a király adta 
meg a lökést azáltal, hogy , Nagy" Henrik két várához és uradalmához 
(Szalónak, Szentvid) az 1260-as években adományul adott még két, sőt talán 
három királyi várat (Borostyánkő, Kőszeg és talán Léka), miáltal nádorát az 
ország legnagyobb várurává emelte. 

A birtokszerzés új stílusának — mind a mentalitásnak, mind a realizálásnak 
— talán legjellegzetesebb példáját Geregye Pál szolgáltatja, Béla királynak ez 
az ifjúkori híve és támasza, a tiszántúli részek , reformációjának? teljhatalmú 
irányítója. Ősi birtokai a Nyugat-Dunántúlon terültek el, Egervár környé- 
kén. Mindössze egyetlen birtoka volt csak Biharban, a Sebes-Körös partján 
elterülő nagy határú Jenő földje már IV. Béla korai adománya (1236). Ez volt 
az a pont, melyből kundulva Geregye Pál a bihari részek legnagyobb urává 
vált. Az alapozás ebben az esetben is bőkezű királyi adomány volt, a tiszántúli 
tevékenység jutalma: tíz nagy határú , föld" — jórészt elnéptelenedett királyi 
birtokok — Biharban és további hat a szomszédos Közép-Szolnok és Kraszna 
megyei részeken (1249). Maguk a birtokok egyelőre három tömbbenterültek 
el. A közök kitöltése vált Pál országbíró fő tevékenységévé a következő év- 
tizedben. Birtokcsere révén feladta dunántúli jószágait, és megszerezte falvak 
egy további tömbjét Bihar északkeleti részén is, a Berettyó vidékén (1255). 

A tömbök összekötésére felépíttette a megye szívében Adorján várát. De 
falualapítások, telepítések, vételek mellett az erőszak eszközétől sem riadt 
vissza, hogy a tömböket összefüggő területté kovácsolja össze. A Várad kör- 
nyéki és a Királyhágón túli birtokokat összekapcsolandó a Sebes-Körös köz- 
beeső szakaszán erőszakkal elfoglalta a Csanád nembeliek (a Telegdiek ősei) 
falvainak sorát és a bertényi révet, a terjeszkedés biztosítására pedig közbül, 
a folyó mellett felépítette Sebesvár, feljebb a hegyek között Sólyomkő várát. 
A másik irányban, az Érmelléken valamikor 1255 után elfoglalta a szalacsi 
, nagy út" kulcshelyét, Székelyhidát. Ily módon alig egy évtized leforgása alatt 
a Berettyó-vidéktől le az Erdőhátig, a Réz-hegységtől a kalotai vidékig csak- 
nem összefüggő uradalmak halmaza született meg, három várral. 

Geregye Pál céltudatos terjeszkedéssela váradi püspökség mellett nemcsak 
Bihar legnagyobb birtokosa, hanem egyben az ország második legnagyobb 
várura lett. Egy kisebbfajta , tartomány" magva formálódott ki e részeken is 
a század dereka után, hiszen az ispáni hatalom elenyészvén, a megye vezető 
földesura lett az úr a megyében, aki várai révén a Szatmár-Szalacs és Erdély 
felől az ország belsejébe vezető legfőbb utakat is ellenőrizte. Pál fiai aztán 
csakugyan egész Bihar megyét hatalmuk alá vonták. Maga Pál nem jutott még 
el idáig, pályájának alakulásában azonban van egy figyelemre méltó mozzanat. 
Béla király régi törzs- gárdájából ez a helyi hatalmassággá emelkedő főúr az 
egyedüli, aki az 1250-es évek első felében eltűnik a főméltóságok sorából, 
holott jóval később (1264-71 között) távozott az élők sorából. A látszólag 
rendhagyó kiválás nem érthetetlen, ha tudjuk, hogy konfliktusba került a 
királlyal már a Sebes-Körös-vidéki földfoglalások ügyében, sőt IV. Béla arra 
kötelezte a büszke főurat, hogy fiaival együtt Szent László váradi sírjánál 
esküdjön meg az elfoglalt földek visszaadására (1256). Minthogy az ítéletnek 
már egy-két éves huzakodás lehetett az előzménye, másfelől Pál az ország- 
bíróságtól 1252—54 között vált meg, aligha kétséges, hogy szakítása az egyen- 
súlyt és a , jogrendet? őrizni igyekvő király és az uradalomépítés lendületében 
jogtalan utakra tévedt egykori , hű báró" e konfliktusára vezethető vissza. Ez 
az első ismert eset, hogy Béla király belső hívével került szembe. Geregye Pál 
sértődötten visszavonult bihari váraiba, többé semmiféle tisztet nem viselt. 
Elete utolsó évtizedében már csak magánhatalma gyarapításán fáradozó 
nagybirtokos várúr volt, ahogy egy oklevél jellemző módon meg is adja ez 
idő tájt a státusát kifejező címét: , Berettyó ura". 

Az országbárók nemcsak a kormányzatban , reprezentálták" politikai ér- 
telemben az egész arisztokráciát, hanem egyben megszemélyesítői voltak a 

nagybirtokos új típusának, mely országszerte előretörőfélben volt. Melyek 
voltak e típus közös vonásai? Mindenekelőtt az említett céltudatos törekvés 
a birtokok tömörítésére. Nem holmi hatalomvágy játszott itt közre, hanem 
a belső szükséglet a földesúri gazdaság átalakítására, amit viszont a mélyben 
az agrárstruktúra belső átalakulása mozgatott. Ebből következik a másik vo- 
nás. A birtokkoncentráció nem öncélú volt, hanem a földesuraság újszerű 
képlete, uradalom, lehetőleg váruradalom kialakítását célozta. Minél több 
falu, minél zártabb területi egységben egyazon földesuraság alatt mint meg- 
határozott birtokközpont , tartozékainak" rendszere: egyre inkább ez az ide- 
ál lebegett a nagybirtokosok szeme előtt. Az 1260—79-es évek fordulóján 
mind több ilyen uradalmi keret körvonalai vannak kibontakozófélben, a leg- 
jelentősebbek központjában immár nem egyszerű udvarházzal, hanem ma- 
gaslaton épült várral. Hovatovább a várúr számított csak igazán előkelőnek. 
Ebből viszont egy harmadik vonás következik. Mind több az olyan vidék, 
ahol az uradalomszervező várúr, vagyoni súlya alapján, domináns hatalmi 
helyzetet foglal el. A regionális hatalmi gócok 1270 előtt még meglehetősen 
kezdeti stádiumban voltak (Geregye Pál vagy Kőszegi Henrik példája a jövő 
előképe), de a folyamatot feltartóztatni már nem lehetett. 

E vonások természetesen nem korlátozhatók az országbárókra, a főmél- 
tóságok azonban mégis kivételes helyzeti előnyökkel vehettek részt a birtok- 
gyarapításért folyó versenyben, mert ők voltak leginkább abban a helyzetben, 
hogy a királyi adományok osztogatását uradalomépítésük területi koncepci- 
ója szerint befolyásolják. De ennél többről volt szó. A birtokok kikerekítése 
pénz nélkül már elképzelhetetlen volt, ennek azonban még a nagybirtokosok 
sem voltak bővében ez idő tájt. A legnagyobb pénzjövedelmet mindenesetre 
a főméltóságok viselése jelentette. A század adatai szerint egy udvari főmél- 
tóság, például a pohárnokmester fizetése 300 márka (1217), a királynéi lo- 
vász- és tárnokmesteré vagy kancelláré 500 márka (1265, 1276), országos 
főméltóságé, például országbíróé már 1000 márka (1278) összeget tett ki. 
Hatalmas, semmi egyéb pénzforrással egybe nem vethető összegek e stipen- 
diumok, még ha valószínű is, hogy csak egy részük folyt be készpénzben. De 
a megyésispáni tisztség is igen számottevő készpénzjövedelemmel járt, hi- 
szen a bírságokon kívül az út- és vásárvámok hagyományos harmada még ott 
is az ispánt illette meg, ahol a vám maga már régen eladományozásra került. 
Az országbárók fizetése részben , valuta? értékű értékes textíliákban, éksze- 
rekben, drágakövekben, luxuscikkekben történt. Az arányokra nézve tanul- 
ságos támpontot nyújt az a becses jegyzék, amely egy velencei udvari szállí- 

tónak alig fél év folyamán eszközölt kifizetések tételes elszámolását tartal- 
mazza István ifjabb király udvarában (1264). A legbelsőbb kormányzati hí- 
veknek - a kalocsai érseken és kancelláron kívül másfél tucatnyi bárónak és 
a kun főembereknek — juttatott tételekben éppen a szokványos stipendiumok 
jelentkeznek. A teljes értékösszeg (1485,5 márka) csaknem 35 százaléka 
(517,5 márka) jutott az udvar említett személyi körének. Ha most már az 
ispáni harmad igen régi elvére gondolunk, csábító a feltevés, hogy a királyi 
jövedelmeknek talán normatív módon nagyjából harmadrésze járt ki a főmél- 
tóságok betöltőinek. Ez lehetett a legfelsőbb kormányzati kör szabályszerű 
, részesedése" az államjövedelmekből. Ami aztán annál erőteljesebben hatott 
vissza a birtokakkumulációra, az uradalomépítésre és a helyi magánhatalom 
növekedésére, minél nagyobb hányadában pénzjövedelem formájában jelent- 
kezett. 

A nagybirtok expanziója és a politikai-kormányzati szféra között tehát 
sajátos kapcsolat állt fenn, ami idővel annak arányában váltott ki feszültséget, 
ahogy az arisztokrácia növekvő birtokszerző étvágya, hatalom- és presztízs- 
igénye kezdett szembekerülni a király , szelektív" kormányzati elveivel. Mind 
többen akadtak, akik kezdték megelégelni, hogy ,képviseletüket" a kor- 
mányzatban az uralkodó személyi szelekciója oldja meg, következésképpen 
a főméltóságokkal járó kivételes előnyöket a ,hű bárók" válogatottan szűk 
és viszonylag zárt csoportja élvezi. A királyi hatalom körüli zavarok 1260 után 
kapóra jöttek, hogy az addig rejtőző ambíciók utat találjanak a kielégülésre — 
éspedig egyelőre a királyhűség jegyében és leplében. Az ifjú István külön 
udvara, majd külön , országa? egyszeriben megduplázta a főméltóságok szá- 
mát, az országmegosztás pedig megtöbbszörözte a , több érdem — több ado- 
mány" hagyományos mechanizmusának hatásfokát. A dinasztikus kontflik- 
tus hátterében az 1260-as évtizedben már félreismerhetetlenül ott formáló- 
dott egy tényező: amozgásszabadságot és fokozott növekedési ntmust igénylő, 
egyszersmind önálló politikai erőként hatni kezdő nagybirtokos arisztokrácia, 
mely miután a reformpolitika árát megkapta, most már a , hűség árát" ís köve- 
telve tört céljai felé. 

A birtokkoncentráció képletében megannyi vidéken jól kivehető az 1260- 
as évek fordulat jellege. Borsod megyében például az említett Ákos Ernyének 
két számottevő riválisa akadt, két jelentős új birtokkomplexum emelkedett 
ki. Az egyik összekovácsolása Miskolc Panyit nevéhez fűződik Eleskő és 
Miskolc vidékén, lényegileg az a birtokállomány, melyet utóbb (1322) a Szé- 
csiek kaptak meg. A Miskolc nemzetség e tehetséges, de eredetileg nem va- 

lami tehetős tagja kezdettől az ifjú István környezetéhez tartozott. Emelke- 
désének mozgatója az volt, hogy mindvégig kitartott István oldalán. Ama 
kevesek közé tartozott, akik az 1264. évi válság idején követték az ifjú királyt 
Feketehalomba, majd maga vezérelte a felmentő sereget, és — a rivalizálást a 
harcmezőn kezdve el — ő ejtette fogságba Ákos Ernyét, Béla hadvezérét. 
Jutalma a dobokai ispánság, majd a szörényi báni méltóság, nemkülönben 
számos birtokadomány lett: borsodi és környékbeli uradalmainak megalapo- 
zása. A másik nagy birtoktömb Borsodban a század vége felé Rátót Domo- 
kosé volt, központjában Sajókazával. Maga e borsodi rész keleti nyúlványa 
volt egy súllyal Heves, Nógrád, Gömör megyében elterülő birtokkomple- 
xumnak, melynek magvát még az atya, Rátót (, Porcs") István szerezte meg, 
miután IV. Béla és az öreg királyné udvarát odahagyva István hívévé szegődött 
(1264). Már a következő évben az ifjabb királyné lovászmestereként nemcsak 
nyilván ugyanazt az 500 márkányi strpendiumot kapta meg, melyet előbb Béla 
országrészében élvezett (már az 1264. évi jegyzék juttatásai között csaknem 
60 márkával, a második legnagyobb összeggel szerepel), hanem Ágasvárat is 
Heves és Nógrád megyei tartozékaival (1265). Ez az adomány lett aztán 
kundulópontja atya és fiú birtokfelhalmozásának e részeken. Hasonló a kép, 
ha Abaújba, Zemplénbe vagy Beregbe tekintünk át, ahol Rosd Mihály, a Roz- 
gony1-ős Básztély Rénold, a Sós-ős Baksa György és a Forrai-ős Aladár ha- 
sonló lefolyású birtokakkumulációi követhetők végig — csupa olyan szemé- 
lyiségé, akiket az ismeretlenség homályából az 1260-as évek fejleményei, az 
István ifjabb király szolgálatát követő bőkezű birtokadományok emeltek fel. 

Az 1260-as évek felhajtó ereje természetesen bonyolultabb, semhogy re- 
dukálható lenne egy afféle feszültségre, melynek egyik pólusán IV. Béla bárói 
körének reformnemzedéke — az , építők és gyűjtők" -—, a másikon az ifjú 
István oldalán a már inkább csak gyűjtők" csoportja áll. István ifjabb király 
báróinak törzskarában sajátos módon kiemelkedő helyet foglaltak el éppen 
az egykori , építő" nemzedék leszármazottai közül többen, mint néhai neves 
Gutkeled István bán, néhai Csák Máté tárnokmester vagy néhai Kán László 
nádor fiai. Talán kevesellték már azt a karriert és gyarapodási lehetőséget, 
amely az öregedő Béla udvarában, a fokozatos clőrejutás jegyében várt reájuk? 
Nem egy esetben határozottan ez lehet a benyomásunk. Az ifjú Gutkeled 
Joachim például még az országszakadás kezdeti időszakában Béla hívei közé 
tartozott, Miklós fivérével együtt. 1264 elején azonban mindketten István- 
hoz pártoltak át. Hogy itt milyen méltóságot nyertek el jutalomként, adatok 
híján nem tudjuk, de az anyagi jutalom mértékéről van fogalmunk. Már halála 

után értesülünk, hogy Gutkeled Joachim királyi adományból bírta — egyebek 
között — Hatzok, Mybad és Gepnelv nevű birtokokat (1278). E sommás meg- 
jelölések mögött a terjedelmes hátszegi uradalom (egész kerület Hunyad 
megyében), Miháld vagy Mehádia kerülete (a szomszédos Temes megye déli 
része), és fent Zemplén északi vidékén ugyancsak hatalmas kiterjedésű szél- 
terület (a későbbi Gyapal, mely majd a 14. században Jeszenő vára uradalma 
lesz) húzódik meg. Alig kétséges, hogy e megyerésznyi hatalmas dominiu- 
mokat Joachim V. István adományából nyerte el, éspedig még az ifjabb ki- 
rályság idején, ahová e területek tartoztak. Joachim fivére, Miklós pedig a 
koronázás után Murány váruradalmát kapta meg. Ez volt az átpártoló jutalma 
— a , hűség ára". Az 1270-es évek új politikai érájában aztán, amikor a királyi 
hatalmat jóformán félretolva két nagybirtokos érdekcsoportosulás, főúri 
,párt? rivalizálása tölti majd ki a színteret, különösebb akadály nélkül találtak 
már egymásra az előző évtized két táborából indulók. Az egyik érdekcsoport 
két markáns vezéregyénisége éppen az István jóvoltából felemelkedett Gut- 
keled Joachim és Béla hajdani ,hű bárója", Kőszegi Henrik lett. A másik 
,párt" vezérei, az egykor István ügyét támogató Csák-fivérek viszont kezet 
fogtak például az öreg király hívei közül jött Hontpázmány Tamással, Gimes 
urával. A dimenziók gyökeresen átalakultak — de feltételeik az 1260 után 
kiformálódó dimenziókban rejlenek. 


20. EGY ORSZÁG - KÉT KORMÁNYZAT 


Amikor V. István közel egy évtized távlatából visszatekintett az atyjával 1262 
őszén kirobbant konfliktusra, a casus bellit abban nevezte meg, hogy annak 
idején hasztalan követelte ,az elődök által a királyi elsőszülöttek számára 
alapított hercegi jogot" (ius ducatus); igényén felgerjedve Béla király egybe- 
hívtaaz országos hadat, mire ő is mozgósította seregeit. Eszerint arobbanóok 
kizárólag dinasztikus motívum, a támadó fél pedig IV. Béla lett volna. Nem 
bizonyos azonban, hogy e magyarázkodás nem torzít. 

A szlavón hercegség általában valóban az elsőszülött trónörököst illette 
meg, ha e , Jog?" írásban nem is volt rögzítve, és nem 1s érvényesült követke- 
zetesen. Tény, hogy miután a stájer hercegség elveszett (1260), a király az 
akkor a 20. életévét betöltött Istvánt mellőzve, a szlavón hercegséget 15 éves 
kisebbik fia, az ifjabb Béla számára jelölte ki. István , királyi elsőszülöttként?" 

(primogenitus regis) a formailag már előbb is (1257-—58) birtokolt erdélyi her- 
cegséget nyerte el. Mi lehetett a döntés oka? 

Biztos válasz nem bontakozik ki a forrásokból, a körülmények azonban 
egyértelműen egy bizonyos irányba mutatnak. A pünkösdi életű stájer herceg 
katonai képességein túl egyelőre főként azzal tűnt ki, hogy stíriai bárói kör- 
nyezetét adományokkal halmozta el. Ennek az udvari körnek reprezentán- 
saként tekinthető Péc Dénes, egy dunántúli nagybirtokos, aki a stájer her- 
cegség idején István asztalnoka, zalai ispánja, majd pettaui kapitánya 
(1259—60) volt. Előzőleg kormányzati szerepet nem Játszott. Már 1260 táján 
a hozzá hasonló nagybirtokosok voltak a hangadók a herceg környezetében, 
javarészt olyan főurak, akik IV. Béla kormányzatában nem jutottak pozíció- 
hoz, vagy kevesellték azt. Erre utal a Gutkeled fivérek fentebb megismert 
példája is, akikkel István személyes kapcsolata szintén a stájer időkre megy 
vissza. Az ifjú István saját , hívének" nevezi már 1260-ban azt a Záh Jób pécsi 
püspököt, aki ellen akkoriban már évek óta eljárás folyt, mert ki akarta vonni 
püspökségét a király kancellárjának és első számú tanácsosának, Benedek 
érseknek a joghatósága alól. A polgárháború előestéjén Béla király követe a 
pápa előtt Orvietóban bizonyos főpapokra tett panaszt, akik ,egyenetlensé- 
geket és viszályt hintenek el az országban"; jóllehet hivatásuk a béke megőr- 
zése lenne, az öreg Béla és az ifjú István között ,káros meghasonlásokat 
idéznek elő". Aligha csak az 1264. tavaszi szituációra áll ez, hanem elemeiben 
már az 1260 körüli időre is. A követ előadása szerint , nem riadtak vissza, hogy 
a királyt ingereljék, miközben a hűségesküt semmi véve... neki mint kirá- 
lyuknak az engedelmességet és a kötelező tiszteletet megadni vonakodtak..." 
A főszerepet alighanem már kezdettől a herceg körül tömörülő főpapi és 
bárói csoport játszhatta. Valószínű, hogy a szlavón hercegség megtagadásá- 
ban ez a körülmény (végeredményben tehát az értékes szlavón—horvát—dal- 
mát tartomány mindenáron való megóvása) vezérelte Bélát. A döntés dinasz- 
tikus szempontból csakugyan István íratlan , jogának" megsértése volt, az 
ország egyensúlya szempontjából pedig eredetileg bizonyára nem is sejtett 
messzeható következményekkel járt. 

Az ifjú István 1260 vége felé kénytelen-kelletlen Erdélybe vonult hívervel 
— hogy már a következő két évben sem egyszerűen csak szerény , erdélyi 
hercegként? viselkedjen. Már az a tény 15 feltűnő, hogy —a hagyományokhoz 
képest szokatlanul — címsorának elejére felvette a dei gratia megjelölést, pe- 
csétjére pedig pajzsos címerben a kettős keresztet vésette: a királyi hatalom 
jelképét. Hatalmát és hatáskörét már 1261—62 folyamán kiterjesztette messze 

Erdélyen túl, hiszen az ország egész északkeleti és Erdéllyel határos tiszántúli 
részén is szuverén módon adományozott birtokokat, nemességet, városi ki- 
váltságokat. Tiszántúli befolyását növelte, hogy a kunok felett is rendelkezett. 
Önálló udvartartása volt, hatalma alá tartozott az erdélyi vajda, továbbá a 
keleti megyék ispánjainak csoportja, hívek meghatározott köre, akiket ter- 
mészetesen birtokadományokkal igyekezett lekötelezni, elemi érdekük volt 
tehát e regionális különhatalom. István viszonya szemlátomást egyre feszül- 
tebbé vált Béla királlyal. Az alább említendő szerződésekből kiviláglik, hogy 
már jóval 1262 ősze előtt nem volt ritka egymás híveinek megtorló jellegű 
, kifosztása", birtokainak feldúlása, másfelől meg , bujtogatása? és kedvezmé- 
nyekkel való csalogatása. 

A konfliktus kirobbanásának részletei több ponton homályosak. Kérdé- 
ses, hogy a fegyverkezést csakugyan a szlavón hercegség ügye váltotta-e ki, 
vagy István valójában már inkább a de facto kialakult országmegosztást kíván- 
ta pontos keretek között , közjogilag" legalizálni. Az viszont több mint kér- 
déses, hogy Béla király lett volna a támadó fél, hiszen az ősz folyamán az ifjú 
István nyomult be seregével Barson keresztül a pozsonyi részekre. Azt sem 
tudjuk, pontosan hol és mikor ,állt szemben egymással, mindkét részről 
sereggel, készen arra, hogy kezet emeljenek egymásra? az atya és fiú— ahogy 
a feleség és anya, Mária királyné idézte fel egy levelében a drámai eseményt. 
Valószínű, hogy a seregek valamikor 1262 novemberében, Pozsony tájékán 
néztek farkasszemet. Ezúttal azonban még nem a fegyver, hanem a jelenlévő 
két érsek, több püspök és báró hozta létre a kompromisszumot. 

Az 1262. december 5. előtti napokban Pozsonyban megkötött béke sokkal 
inkább emlékeztet két önálló uralkodó formális békeszerződésére, mint egy- 
szerű dinasztikus megegyezésre. Az országterület szabályos határokkal (reg- 
ni termini) két részre osztatott. A IV. Béla kezén megmaradt nyugati rész 
határa a Duna volt, folytatása észak felé a még ide tartozó Hont—Zó- 
lyom-Szepes keleti határán húzódott fel a Kárpátokig; az e vonaltól és a 
Dunától keletre eső nagyobbik országfél az ifjabb király felségterülete lett. A 
két tömb részben egybeesett az esztergomi és kalocsai érsekség területével; 
ez magyarázza a két érsek kiemelkedő szerepét a megosztott ország kor- 
mányzatában. Ők voltak a két fél kancellárjai, egyben a béke kiszemelt őrei 
és a közös bíráskodás legfőbb közegei. 

A keleti félen az ifjú István a békeszerződés után többé nem királyi első- 
szülöttként vagy királyfiként gyakorolta a hatalmat, hanem felvette és Béla 
haláláig konzekvensen viselte az , ifjabb király" (zunior rex) címet, miközben 

megtartotta Erdély vonatkozásában hercegi titulusát is, és kiegészítette a 
,kunok ura" (dominus Cumanorum) címmel, Valódi és tudatos , közjogi" 
újításról volt szó, amely a királyi hatalom gyakorlati és elvi megosztását volt 
hivatva kifejezni. Az ifjabb királynak megvoltak immár a maga külön bárói, 
nemesei és egyéb , országlakosai", ahogy a poroszlói megerősítés meg 15 ne- 
vezi ezt a sajátosan Istvánnak alávetett alattvalói kört (nostros barones, nobiles, 
regnicolas vel Cumanos) . Nemcsak a királyi hatalom, hanem a gyakorlati kor- 
mányzat 15 legálisan megduplázódott. A keleti országfélen az ifjabb királynak 
immár nem csupán külön udvara volt, hanem a szó szoros értelmében teljes 
országbárói kara: nádora, országbírája és tárnokmestere, akikhez az erdélyi 
vajdán kívül most már a szörényi bán is csatlakozott. Az ifjabb királyt illették 
a terület összes királyi jövedelmei, csupán az erdélyi sóbányák hozamának 
felét tartotta fenn a pozsonyi béke IV. Bélának. A békeszerződés egyébként 
szabályos kölcsönös meg nem támadási szerződés elemeit tartalmazza. A 
felek kötelezték magukat, hogy nem támadnak — sem fegyverrel, sem nyílt 
vagy titkos ,machinációkkal? — egymás híveinek váraira, nem bujtogatják 
vagy csábítják egymás alattvalóit és szövetségeseit. 

A szerződés szinte két szuverén uralkodó külön-külön hatalmi szféráját 
vázolja fel. De mégsem egészen. ÍV. Béla és jogászai igyekeztek fenntartani 
valamit a főhatalom és az ország eszmei egységéből. A szerződés és kiegészí- 
tései (1263, 1266) az , ország" (regnum) fogalmát következetesen Béla terü- 
letére tartják fenn, István is elismerte, hogy az ő területe csak , országrész?" 
(portio, pars regni) , amely számára , kijelöltetett" (nobis assignata) . , Országa", 
azaz királyi hatalma elvileg csak az öreg királynak volt, az ifjú király hatalma 
csak ,kormányzat" (regimen) . Két király —egy ország? Két kormányzat—egy 
országban? Elvileg is nehéz dilemma. Nem csupán István nevezte önmagát 
királynak — még ha csak az , ifjabbnak? 15 —, hanem atyja 15 elismerte e státusát, 
a közvélemény is; az egri káptalan hiteleshelyi gyakorlatában például az évti- 
zed második felében mindkét uralkodó, minden megkülönböztető jelző nél- 
kül, rex Hungariae volt. Hogy a kérdést nehezen lehetett eldönteni, annak 
oka az országhasadás sajátos szerkezetében rejlett. 

Tulajdonképpen az eszmeileg egységes regnum egyik fele sem volt már 
igazi értelemben vett , ország", ahol a körülhatárolt territórium és az alattva- 
lók köre fedte volna egymást; nem volt az már Béla területe sem. Az or- 
szágmegosztás kompromisszuma közjogilag is képtelen helyzetet teremtett. 
Bár a két országrésznek megvoltak a maga világos földrajzi határai, az alatt- 
valók köre elvileg nem ismert , határokat". A szerződések megteremtette 

sajátságos dualisztikus államkonstrukció lényegéhez tartozott annak elvi ki- 
mondása, hogy a területi illetékességtől függetlenül bármely országlakos 
(regnicola) annak híve lehet, azt az uralkodót követi szabadon, akit választ 
(adberendi et et seguendi eum. . . liberam babeat facultatem) . Az uralkodó , hí- 
ve?" (fidelis) kifejezést jellemző módon kínosan kerülik a szerződések, ehe- 
lyett laza körülírásokkal próbálkoznak, például egyik vagy másik király , em- 
bereiről" (homines sui) beszélnek, többnyire azonban jóformán terminus 
technicusként egy ugyancsak laza, pontatlan és bizonytalan kifejezést alkal- 
maznak: adbaerentes, azaz egyikhez vagy másikhoz , csatlakozók", tőle , füg- 
gők", mintegy , hozzá húzók". Modern szóhasználattal ezt úgy mondanánk: 
, párthívek". Lényegében erről is volt szó. A területi és személyi elvnek ez az 
egymást keresztezése éppen nem idegen ugyan a klasszikus hűbéri struktú- 
rától, idegen azonban a magyarországi előzményektől, ennélfogva mintegy a 
legális Jogi feltételeket teremtette meg a feudális anarchia kibontakozásához. 
Eme bizonyos ,adhaerens" megtestesítője a dolog természetéből követke- 
zően elsősorban, sőt szinte kizárólag a nagybirtokos volt, hiszen már a kisebb 
birtokos , nemes királyi szolga? sem igen engedhette meg magának, hogy 
például Biharban Béla , követője", Zalában meg István embere?" legyen. A 
területi princípiumon átütő személyi függőviszony elve fenntartotta ugyan 
az egységes ,ország" fikcióját, eszmeileg korlátozta ugyan az ifjabb király 
, országrészének"? szuverenitását, korlátozta azonban egyben a Béláét is, ki- 
hatásaiban pedig alighanem még károsabb volt az állam szempontjából, mint- 
ha egyértelműen két regnum alakult volna ki. 

A megosztott ország működési mechanizmusát és a jellegzetes láncreak- 
ciókat egyetlen jellemző eseménysor plasztikusan megvilágítja. A Zala és Vas 
megyében nagybirtokos Hahót Csák — mint láttuk — az ifjú István egyik 
bárója volt, de még az 1260. évben visszatért Bélához, és megkapta a szlavón 
bánságot. Unokatestvére, Hahót Panyit is Béla országrészében, Zala, Vas, 
Somogy megyében elterülő birtokain élt. Ő nem viselt méltóságot, annál 
inkább kitűnt helyi hatalmaskodásaival és garázdaságaival; az 1260-as évek 
elején már több — végre nem hajtott — ítélet volt a rovásán, sőt most már Béla 
király erélyes lépésre szánta el magát, birtokelkobzó ítéletet hozott ellene. 
Hahót Panyit válasza a királyi döntésre: egyszerűen átment István országré- 
szébe, az ifjabb király , híve? lett. István viszont oklevelet adott ki, melyben 
érvénytelennek nyilvánította a királyi bírák ítéletleveleit, és megígérte, hogy 
mihelyt trónra kerül, a garázda főúr elkobzott birtokait visszaadja (1264). 
Ezzel azonban nincs vége a történetnek. Csák bán otthon maradt ugyan, de 

Istvánhoz fűződő régi kapcsolatai és Panyit elpártolása miatt az öreg király 
elfogatta és méltóságaitól megfosztotta. Kapcsolatban lehetett az üggyel 
Hahóték nagybirtokos szomszédja, Rátót Loránd bán öccse, István is, az 
öreg királyné lovászmestere. Csák elfogásával egyidejűleg IV. Béla az ő összes 
birtokait is feldúlatta, állítólag 3000 márka értékű kárt okozva. Rátót István 
mit 15 tehetett volna egyebet: ő 15 átment Istvánhoz, ahol 15 — mint már láttuk 
— főméltóságot és jelentős birtokadományt, egész váruradalmat nyert. 

Az adbaerentes elve gyakorta így érvényesült. A gyanakvás és hisztéria 
légkörében már az öreg király is ahhoz folyamodott, amit a szerződések 
nyomatékkal tiltottak: birtokok feldúlásához, a másik híveinek vagy egysze- 
rűen csak gyanúsítottaknak , kifosztásához" (spoltatto). Az anarchia anarchi- 
át szült; az egyedüli nyertes a nagybirtokos volt. Akár úgy, hogy a másik 
országrészben hivatalhoz és birtokhoz jutott, akár úgy, hogy megtért bárány- 
ként visszakéredzkedett, az uralkodó pedig a , hívek?" toborzásának igyeke- 
zetében fátylat borított a múltra. Ez ugyanis a történet logikus folytatása. A 
polgárháború után a garázda Panyitot minden megtorlás nélkül visszafogadta 
Béla, ahogy Hahót Csáknak is megbocsátott; az utóbbi 1265 után ismét zalai, 
majd nyitrai ispán lett. 

A Hahótok és a Rátótok összefüggő története nemcsak azért tanulságos, 
mert mint cseppben a tenger, tükröződnek benne jellegzetes czrculus vitio- 
susok, melyek 1260 előtt elképzelhetetlenek voltak, hanem azért is, mert tör- 
ténetesen éppen e családok sarjai nemrég még a stabil és harmonikus kor- 
mányzat támaszainak számítottak. Éppen a Hahótok , egész nemzetségérőlb 
hangzott el annak idején ama fennkölt metafora, hogy az ország számára a 
, legédesebb gyümölcsöket, hű bárókat termett" (1244). A Rátótok szintén 
már a második nemzedékben adták az ,ország oszlopait". Az itt szereplő 
István nagybátyja volt a neves Loránd, a reformuralkodó kiemelkedő ország- 
bárója az elmúlt negyedszázadban. S hogy a történet teljes legyen, a szituáció 
kikezdte magát Rátót Loránd bánt is. Miután a lázadó kunok elleni megtorló 
hadjáratban — kifejezetten Béla parancsára — Istvánnal együtt vett részt 
(1266), öccse pedig István bárója volt, ráterelődött a gyanú, hogy az ifjabb 
királyhoz ,húzók" közé tartozik, ezért az öreg Béla megfosztotta báni mél- 
tóságától, s ,különböző birtokait kegyetlenül feldúlatta" (1267). Ilermésze- 
tesen Loránd is István ifjabb király udvarában talált menedékre, amiért vi- 
szont a koronázás után megkapta jutalmul a szlavóniai Kemlék (Kalnik) várát 
összes tartozékaival és az ez idő tájt forgalomba kerülő , örökös ispánr" cím- 
mel (1270). A sorsát elbeszélő oklevél szerint Béla kegyét , ellenségei gyaláz- 

kodásai", vádaskodása miatt (per emulorum obloguia) vesztette el, s ebben 
nincs 15 semmi hihetetlen, hiszen már a szakolyi szerződés (1263) is világosan 
tükrözi, hogy a gyanúsítgatások és vádaskodások, a , gyalázkodók és árulko- 
dók szavai" (oblocutorum et delatorum verba) mindkét udvar szellemét meg- 
mérgezték. Az országmegosztás nemcsak közvetlen politikai, hanem szük- 
ségszerű morális lazulást is jelentett az államéletben. A vesztes az állam volt, 
sőt személy szerint erkölcsileg is maga IV. Béla király, akit szintén kikezdett 
a lehetetlen helyzet. Élete végére jutott el oda, amitől évtizedeken át tartóz- 
kodott: a mérték és belső egyensúly elvesztéséhez, a bosszúálló önkényhez. 

Hogy az országmegosztás a nagybirtokosok érdekeit szolgálta, nyilvánva- 
ló. De a szakadás nemcsak érdekükben állt, hanem jelentős mértékben az ő 
művük is volt. Mária királyné fentebb idézett levelében az áll, hogy az 1262. 
őszi viszály az atya és fia között , álnok alattvalók rábeszélésére? (perfidorum 
subditorum suasione) robbant ki. Utóbb nemcsak Béla római követe vádolta 
a viszályok ,elhintésével? az országos előkelőség egyházi felét, hanem V. 
István számos oklevele is ,bizonyos hűtlen bárók felbujtása? (zncitatio) és 
, tanácsa" (ex consilio) számlájára írja a történteket. Természetesen mindkét 
fél a másik híveit (saját szempontjából , hűtleneket") tette meg bűnbaknak. 
Egy további fontos mozzanat világít rá a mozgatóerőkre. Maga a pozsonyi 
békeokmány nem maradt ránk, csak átírása és megerősítése István részéről 
Poroszlón. Miért volt szükség erre az újabb oklevélre? Az ifjabb király a 
békepontokra ez alkalomból tette le az ünnepélyes esküt, mert most már 
megszerezte a béke megerősítéséhez , báróink és nemeseink egyetértését, 
jóváhagyását, akaratát és beleegyezését? (consensus, beneplacitum, voluntas et 
approbatio) , nemkülönben a kun főemberek assenswsát. István tehát seregével 
Pozsony vidékéről immár legális országrészébe vonultában a Tiszánál, a He- 
ves megyei Poroszlón egybehívta országbáróit és a kun vezéreket (sőt még 
nemeseket 15), hogy az ő konszenzusuk adja meg a szerződés tulajdonkép- 
peni legalitását. Ez az aktus volt a feltétele a szerződés végleges megerősíté- 
sének (confirmatio) 1262. december 5-én. Más szóval: az ifjabb király külön- 
hatalmát azok erősítették meg, akik nélkül e hatalom nem jöhetett volna létre. 

Az ifjabb király országbáróinak köre három jól körvonalazható csoportból 
tevődik össze. Az elsőhöz tartoztak a stíriai udvar ama korábbi tagjai, mint a 
több ízben említett Hahót Csák vagy az első alkancellár, Pécsi Benedek 
(1257-64), akik Béla kormányzati köréből kerültek az ifjabb király oldalára. 
Közös vonásuk, hogy - ki előbb, ki utóbb — általában vissza is tértek Béla 
hűségére. A másik csoportba az országos politika színpadán mindeddig 1s- 

meretlen személyek tartoznak, csaknem kivétel nélkül de genere névmegje- 
löléssel élő, de szerényebb középbirtokosok, akiknek jószágai, néhány falvuk 
vagy részbirtokuk az Istvánnak jutott keleti országrészbe esett. A már emlí- 
tett Básztély Rénoldon (Abaúj) és Miskolc Panyiton (Borsod) kívül idetar- 
toznak a Kállayak ősei, Balog-Semjén Mihály és Egyed (Szabolcs), Kökényes- 
Radnót Mikod és Imre (Nógrád, Erdély), a Baksa Simon-fiak (ők a Csapi és 
a Sóvári Sós családok elei) őse, Simon pataki ispán és mások. Jellemzőjük, 
hogy még az ifjabb király idején sem emelkedtek országos méltóságra, leg- 
feljebb megyésispáni szintre, viszont végigküzdötték István háborútt, s vala- 
mennyiük nagybirtokossá — egy részük országbáróvá — emelkedése majd az 
1270-80-as évekre éppen annak köszönhető, hogy István hívei voltak. 

Az igazi törzsgárda azonban egy harmadik típusból rekrutálódott: csupa 
nyugat-magyarországi arisztokratából, neves és előkelő nemzetségek sarjai- 
ból. Ők tették ki az országbárói kar többségét a sorsdöntő évtizedben. Az 
említett Gutkeled fivérekről és Péc Dénesről, az első nádorról (1263) tudjuk, 
hogy a stíriai udvarból jöttek. Szembetűnő a szintén dunántúli Csák nemzet- 
ség több tagjának tömörülése az ifjabb király oldalán: a dobóci ágból való 
Domokos az ifjú István nádora (1266); Bás mester, az első országbíró (1263); 
az ugodi ágból Csák és Ugod mester; a szörényi bánságot elnyerő Ugrin 
(1268). 1264 előtt mentek át csákvári ősi birtokközpontjukból (Fejér m.) az 
ifjabb király keleti országfelébe a Máté-fiak, a vajdaságot átvevő (1265—72) 
ifjabb Máté, és István kiemelkedő hadvezére, Péter. A család közbülső nem- 
zedékének képviselői voltak ők, Béla tatárjárás utáni tárnokmestere és a maj- 
dani leghatalmasabb tartományúr, trencséni (III.) Csák Máté közt. Maga 
Csák Péter már az első bulgáriai hadjáratban (1261) István seregében harcolt. 
E személyi kör alkotta a párthívek, az adhaerentes magvát; a szerződéseknek 
ez a fogalma tulajdonképpen az ő testükre volt szabva. 

Mert hiszen miféle motívumok sarkallhatták ezeket az arisztokratákat, 
hogy miközben igen tekintélyes birtokaik, udvarházaik, sőt egy-két esetben 
váraik az öreg király országának határai között (zn terminis, in territoriis. . . 
Bele regis) terültek el, mégis az ifjabb királyhoz , húztak", az ő hívet lettek? 
Olykor, mint Záh Jób vagy Hahót Panyit esetében, a motívum egyértelműen 
világos: e hatalmaskodó és garázda figurák pártállását egyszerűena menekülés 
határozta meg. De mi mozgathatta például néhai István bán fiait, a Gutkeled 
fivéreket, akiknek legfőbb rezidenciájuk már ez idő tájt Sztenicsnyak (Ste- 
nicnjak) vára volt Zágráb megye közepén? A pettaui udvar reminiszcenciája 
magyarázatnak erőtlen. Későbbi ambícióik, kivált Joachimé, sokkal hihetőb- 

bé teszik a feltevést, hogy miként az ifjú István követelte szlavón hercegi 
jogát, ők bizonyos értelemben már szintén , jussuknak? tekintették atyjuk 
méltóságát, a szlavón bánságot vagy egyéb országbárói tisztséget. Holmi 
hercegi pohárnokmesteri állás vagy megyésispánság, amit Bélától 1260 után 
elnyertek, számukra már degradáló lehetett. A kielégülést V. István táborában 
lelték meg: bánságot, országbíróságot, megyerésznyi adományokat egyaránt. 
Ők már nem a tatárjárás , építő" nemzedékéhez tartoztak, hanem ahhoz a 
következőhöz, amely immár az atyák érdemeiből presztízst formálva nyúj- 
totta ki kezét országos főméltóságok és magánhatalom felé. S vajon nem ez 
mozgathatta-e néhai Csák Máté és Demeter fiait? Éppúgy 30. életévük körüli 
becsvágyó ifjak voltak, mint a Gutkeled testvérek, csakhogy nekik meg éppen 
semmiféle méltóság nem jutott az öreg király kormányzatában. Ez esetben 
még egy közelebbi motívum is gyanítható. A csákvári Máté-fiak közül a 
legidősebb, István, a király familiarisa már 1254 előtt a birtokgyarapítás önké- 
nyes módszeréhez folyamodva elfoglalta Tatát. Éppen az országos zavarok 
kezdetén szólította fel a pápa IV. Bélát, hogy királyi hatalmát vesse latba e 
nagybirtokossal szemben (1260). Minthogy ilyen akciókat Béla még közeli 
híveinél sem tűrt, kézenfekvő, hogy igyekezett megrendszabályozni , fami- 
liárisát", ami vele részben birtokközösségben élő öccseit is érintette. Nagy- 
fokú valószínűséggel itt a közelebbi magyarázata, miért nem jutottak a csákvári 
Csák fivérek tisztséghez a nyugati országrészben, s miért keresték azt a keletiben. 

Nehéz lenne eldönteni, milyen arányban keveredett egymással 1260—62 
táján az ifjú István hatalmi becsvágya és bárói környezetének , felbujtó? hatása. 
De ez nem s túlzottan lényeges. A kettő szorosan egymásra volt utalva, egymást 
erősítette. A dinasztikus konfliktus melegágya a királyi hatalommal szemben 
önállósodni kezdő nagybirtokos arisztokrácia belső , feszültsége" volt. A szitu- 
áció magyarázza, hogy a feszültség a megosztott királyi hatalom közegében 
tört kiegyenlítődésre. Az országmegosztás évtizede lehetővé tette, hogy az 
arisztokrácia egyelőre a koronahűség jegyében készüljön fel a feudális frakciók 
— , pártok" — alakulására; a kettős kormányzat (vagy inkább már két , ország") 
volt a feudális anarchia előiskolája. Az öreg király egy levelében (1265. már- 
cius 28.) csüggedt rezignációval az , idő öregedését" és az , emberi természet" 
elfajulását látta a fejleményekben, a , jámborság", az , őszinteség? és a , földi 
úr iránti hűség" fokozatos kihunyásában. Valójában az ifjú István és bárói — 
sőt hovatovább maga az öreg Béla és bárói 15 — inkább eszközei, mint irányítói 
voltak feltartóztathatatlan folyamatoknak: a feudalizmus növekedési szabá- 
lyainak, melyektől egy bizonyos ponton elválaszthatatlan az állam szétesése. 

21. A BELHÁBORÚ ÉS AZ ORSZÁGMEGOSZTÁS 
POLITIKAI-MORÁLIS KÖVETKEZMÉNYEI 


Az országmegosztás működési mechanizmusát szabályozni hivatott pozso- 
nyi béke nem hozott még átmeneti stabilitást sem, mert jellegénél fogva eleve 
nem is hozhatott. Fél év sem telt el, máris kiegészítő cikkelyeket kellett 
hozzáfűzni, melyekre István ifjabb király Nógrádban a szakali monostor mel- 
lett (1263. május 3.) újra ünnepélyes esküt tett. A cikkelyek mutatják, hogy 
a kölcsönös hatalmaskodások okozta károk jóvátétele alig haladt előre, a 
vegyes bíróságok működése hatástalan volt — érthetően, hiszen fedezetként 
hiányzott az egységes végrehajtó hatalom. Sőt most már elszaporodtak a 
, fosztogatások"? (spolia) a két uralkodó tudta nélkül is. A magánhatalmasko- 
dásokhoz a politikai háttér jó ürügyet szolgáltatott, éppúgy, mint a személyes 
ellenségek bevádolásához, feljelentgetésekhez a két udvarban. Ezúttal fogal- 
mazódott meg a Jámbor követelmény, hogy egyik uralkodó sem hallgat a 
jövőben a , gyalázkodók és árulkodók szavaira". Kialakult a gyakorlat, hogy 
egyik uralkodó a másik területi hatalma alatt élő báróknak, városoknak hol 
különféle ajándékokat (, sülteket, tálakat és hasonlókat"), hol viszont fenye- 
gető leveleket (littere comminatorte) küldözgetett. A hívek toborzásának 
igyekezetében a két udvar a kicsinyes megvesztegetés és a nyílt megfélemlítés 
eszközéig alacsonyodott. Éppen a tatárjárás utáni idők egyik nagy vívmányát, 
a jogrendet (ordo iuris) zilálta szét az ország megosztása. 

Nyilvánvalóvá vált néhány hónap alatt az is, mennyire hatástalan biztosí- 
téka a békének a két érsek rendelkezésére álló erkölcsi eszköz, a kiközösítés. 
Az , ország integritásán fáradozók", mindenekelőtt a két érsek, Türje Fülöp 
és Smaragd feladatává tétetett tehát, hogy az ügyet immár az univerzális egy- 
ház védnöksége alá helyezzék, eszközöljék ki a béke pápai megerősítését 
Szent Jakab napjáig (július 25.). IV. Orbán pápa követe, Velasco minorita 
fráter meg is jelent a nyáron Magyarországon, igyekezett rábeszélni Béla 
királyt a tárgyalások újrafelvételére. A király azonban elzárkózott; beérte 
annyival, hogy Zólyomlipcsében egész udvara jelenlétében újból letette az 
esküt a pápai követ kezébe a pozsonyi béke pontjaira (1263. augusztus 3.). 

1263—64 fordulója körül kezdett kiteljesedni az országmegosztás egy to- 
vábbi szükségszerű belső gravitációja is. A territoriális megosztottság nem- 
csak anarchiát szült, hanem további territorializációt is. Ez a két országfélen 
más-más formában jelentkezett. István arra törekedett, hogy az immunis 
területeket bekebelezve országrészét valóban egységes territóriummá for- 

málja. Elfoglalta tehát az összes nőági javadalmakat, az anyjának, Mária ki- 
rálynénak kiutalt Besztercevidéket a mezőségi részekkel (, Királyi"), Besz- 
terce, Radna városokkal együtt Erdélyben és Szalacsot Biharban, nemkülön- 
ben nővérének, az időközben megözvegyült Anna macsói hercegnének bir- 
tokait, a Bereg területének akkor még túlnyomóan nagyobbik részét kitevő 
borsovai királyi uradalmat és a füzérit Abaújban. Az ifjabb király országrésze 
tehát zárt territóriummá vált. Az öreg király viszont még 1263 vége előtt 
tovább osztotta a magáét. Immár nemcsak behelyezte hercegségébe 18 évessé 
cseperedett kisebbik, Béla fiát, hanem a Szlavón Hercegség területéhez csa- 
tolta az egész Dél-Dunántúlt is, Vas, Zala, Somogy és Baranya megyéket a 
Dráván túl szomszédos Valkó megyével együtt, a közbeeső Pozsegát pedig 
nejének, Mária királynénak adományozta. Ifjú Béla a Szlavón Hercegség meg- 
erősítéseként egyidejűleg megkapta a legfontosabb és legerősebb nyugati vá- 
rak láncolatát is, Nyitra, Pozsony, Moson, Sopron és Vasvár erősségeit. Az 
1262. évi országmegosztás után egy évvel tehát maga a nyugati országfél is 
további két, csaknem azonos területű félre osztódott. Ehhez járult, hogy 
Rosztiszláv halála (1262) után a déli melléktartomány-rendszer is három 
részre vált. Az ,orosz úr" Mihály fia Boszniát, Béla fia a különválasztott 
Macsót (Szlavónia határaitól a Szörényi bánságig húzódó sávot), az észak- 
bulgáriai hódítást pedig egy orosz hűbéres, Szventszlav Jakab kapta meg. Béla 
két évtized szívós munkájával a romokból helyreállított egységes állama for- 
mailag kezdett hasonlítani dinasztikus szálakkal lazán egybekapcsolt territó- 
riumok halmazához, melynek ráadásul két alappólusát el nem csitult, sőt 
növekvő ellenséges feszültség határozta meg. 

A fejlemények kronológiája nem világos; a Szlavón Hercegség megna- 
gyobbítása és a Mária királynénak tett adomány bizonyosan 1263. december 
23. előtt — valószínűleg októberben — történt, István foglalásai némely jelek 
szerint 1264 elején, de az sem kizárt, hogy megelőzték Béla intézkedéseit. 
Annyi bizonyos, hogy a fejlemények egymással szoros oksági kapcsolatban 
voltak; valamennyi ügyet egyszerre adta elő Béla követe a pápa előtt Orvietó- 
ban 1264 kora nyarán, hogy aztán valamennyiben július derekán expediálja a 
pápai kancellária a megerősítő vagy intő leveleket (július 14., 15., 16.). Eköz- 
ben azonban itthon már fegyverzajtól volt hangos az ország. A kun főembe- 
rek megvesztegetése, az egész kun haderő , átcsábítása" egyik utolsó láncsze- 
me volt az öreg király , machinációinak", hogy István híveinek körét fellazítva 
a végső leszámolást előkészítse. Mert ezúttal már vitathatatlanul Béla volt a 
támadó fél. Rászánta magát, hogy a minden ízében károsnak bizonyult 

országmegosztást a fegyver erejével számolja fel. Csillaga jól állt. A keleti 
országrész legfőbb haderejétől, akunoktól megfosztotta rivális fiát, bárói egy 
részének átcsalogatásával demoralizálta táborát. Az országos had túlnyomó- 
an erősebbik fele — olyan hadvezérekkel, mint Ákos Ernye, Kemény fia Lő- 
rinc, Kőszegi Henrik, Preussel Henrik — az ő oldalán állt. A zászlóbontás 
1264. június vége felé, alighanem a hadra kelés hagyományos időpontjában, 
Szent Iván napján (június 24.) következett be. 

Béla hadai két oszlopban törtek be az ifjabb király területére. Az egyik, 
vonultában a kunokkal kiegészülve, a Maros-völgyében Erdély felé tört előre, 
az átállt vajda, Kán László vezérletével. A másik a hevesi részeken át Észak- 
kelet-Magyarország felé nyomult. A haddal együtt vonult Anna herceg- 
asszony is, konfiskált abaúji és beregi birtokait visszaszerzendő. István híveit 
felkészületlenül érte a támadás. Ütőképcs serege nem volt együtt, alattvaló- 
inak többsége kardcsapás nélkül megadta magát. Béla király főserege úgy 
törhetett előre Déváig, hogy egyetlen várat sem kellett megvívnia. Az észak- 
keleti seregrész az első útjába eső erősséget, a Heves megyei Ágasvárat könnyen 
elfoglalta az ügyetlenül védekező Záh Jób pécsi püspök ellenében. Abaújban 
Rosd Mihály megtartotta ugyan Füzér és Nyitrában Iemetvény várát, elle- 
nállt e részeken az újonnan átállt Rátót István is, de — mint István utóbb 
(1270) emlékezett — csaknem valamennyi várunkat, ahol fejünket gyerme- 
keinkkel együtt lehajthattuk volna, árulóink — akiket híveinknek véltünk — 
átadták szüleinknek, akik elfogásunkra törtek". Rövid ellenállás után elesett 
Patak vára is, az ifjabb király udvartartásának egyik központja. Az őrséggel 
együtt fogságba esett az ott-tartózkodó ifjabb királyné, Kun Erzsébet is gyer- 
mekeivel (köztük a kétéves kis László fiával) és egész udvarával együtt. Béla 
főserege Déva váránál ütközött meg István hamarjában összeszedett csapa- 
tarval. Itt már azonban az első bolgár hadjárat óta (1261) István oldalán álló 
Csák Péter kitűnő hadvezetői képességébe ütköztek a támadók, aki ebben az 
első nagyobb ütközetben — valószínűleg még a nyár elején — szétverte az 
átpártolt vajda kunokkal megerősített seregét. István szerencséje ezúttal az 
volt, hogyaz öreg Béla megint csak rossz stratégának bizonyult, hiszen a Kán 
László vezette seregből hiányoztak a legnagyobb országbárók kontingensei, 
a főcsapás sem előkészítve, sem koncentrálva nem volt. 

A győzelem ellenére az ifjú István ügye rosszulállt. A Tiszántúl után Erdély 
nagy része 1s átpártolt Bélához, akunok után most már a szászokat is sikerült 
megnyernie, hogy ,a föld természetes urának elismerjék". 1264 őszén az 
ifjabb király tulajdonképpen egész országrészét elvesztve Erdély délkeleti 

sarkába, Brassótól északnyugatra, a barcasági Feketehalom várába szorult 
vissza csekély számú megmaradt hívével. Feketehalom neve, a sarokba szo- 
rítottság megalázó élménye István későbbi okleveleinek sorában úgy kísért, 
mint a siralomház emléke, mint egy helyütt olvasható: ,a nyomorúság és halál 
helye". IV. Béla második, az előbbinél erősebb seregét Kemény fia Lőrinc 
országbíró vezette Feketehalom alá, és megkezdte az ostromot. A várban 
kisebb birtokosok és kondicionárius hadakozó elemek kis létszámú csoport- 
ján kívül alig tucatnyi báró és előkelő vette körül az ifjú királyt — egytől egyig 
a jövő emberei, az előzőkben részben személy szerint is számba vett belső 
hívek java része. Az ostrom belenyúlt a télbe. A maroknyi védő vitézül küz- 
dött, sűrűn ki-kicsapva az ostromlókra, míg megérkezett az északkeleti ré- 
szeken gyűjtött felmentő sereggel a már jól ismert Miskolc Panyitt. A felmen- 
tők és a várból kitörők fényes és megsemmisítő diadalt arattak, magát a pa- 
rancsnokot is ledobták a lováról. A stájer háborúk kiemelkedő bajnokát, 
Kemény fia Lőrincet sok más előkelő fogollyal vezették István színe elé, az 
ostromló sereg a halottakat és a foglyokat hátrahagyva szétszóródott. 

Most mutatkozott meg az ifjú István ragyogó hadvezéri képessége. Min- 
den késedelmeskedés nélkül — amire atyja adott helyzetekben mindig hajlott —, 
nem törődve a tél viszontagságaival, megindult nyugatnak, hogy sgőzelkmét 
tüstént kihasználja. Serege győzelmeinek arányában gyarapodott, menet 
közben a bihari, szabolcsi vidékről egészült ki, majd az északibb részekről 
csatlakoztak hívei, Rátót István királynéi hadinépek élén, Kacsics Péter 
gömöri ispán a megyei csapatokkal. A sereg vezérletében főként Csák Péter, 
Miskolc Panyit és a Kökényes-Radnót fivérek osztoztak az ifjabb királlyal, 
akinek vonulása a Tiszántúlon Pest alá, három viharos és döntő győztes csata 
állomásain át valóságos diadalmenet volt. Az elsőben (az egész háború immár 
harmadik győztes csatájában) az újra egybeverődött kunokat szórták szét 
Ménk nevű vezérük alatt. A másodikban egy Ákos Ernye bán vezette ellen- 
támadást hiúsítottak meg a Tisztántúlon, magát a parancsnokot 15 fogolyként 
vitték tovább magukkal. Végül már Pest előtt, Isaszegnél következett be a 
döntő ütközet 1265. március elején Béla országos seregével, melynek élén 
formálisan ifjú Béla macsói herceg, ténylegesen a nádor, Kőszegi Henrik állt. 
A kifejlődő lovascsatában rövid ingadozás és mindkét részen véres öldöklés 
után hamarosan István emberei kerültek fölénybe. Az ifjabb király személye- 
sen is ott küzdött a csatatéren páncélos lovagi fegyverzetben. Az öreg király 
vezérét, Kőszegi Henriket Básztély Rénold ütötte ki a nyeregből és ejtette 
fogságba. Béla újdonsült osztrák hívét, Budavár imént kinevezett rektorát, 

Preussel Henriket István önkezűleg kaszabolta le, miután fogolyként elébe 
hozták. 

A távoli Krakkóban eközben az öreg Béla szent életű leánya, Kinga her- 
cegné szorongva és kétségbeesetten osztozott , drága atyja sokrétű fájdalmá- 
ban" — mint unokahúgának írta Prágába —, hiszen hajlott korában, midőn már 
pihennie kellene, megfosztatik öregsége támaszától, elűzetik trónjáról, el- 
árulják hívei, azok közül pedig, akik királyi felségének igazságát védelmezik, 
sokan elhullanak". A királyi háznak volt oka az aggodalomra. Ilyen éles d1- 
nasztikus szakadásra, ilyen nyílt törésre, formális háborúra emberemlékezet 
óta nem volt példa. Az isaszegi csatatéren diadalmaskodó ifjú Istvánban azon- 
ban több volt a józan belátás, semhogy nénje félelmét beigazolva, átütő hadi 
sikereit kihasználva csakugyan megkísérelje elűzni atyját a trónról. Ennek 
nem is lett volna sok realitása a belső erőviszonyok miatt, s ami fő, sem 
Istvánnak, sem báróinak nem volt érdeke a korábbi status gwo felborítása, sőt 
elemi érdekük éppen abban állt, hogy most már a győztes biztos pozíciójából 
ismertessék el a részhatalmat az 1262. évialapokon. Nem lehetett tehát nehéz 
dolga a táborban megjelenő Türje Fülöp esztergomi érseknek, midőn a ka- 
locsai érsekkel együtt , közvetítőként, sőt mintegy pajzsként és védőfalként" 
vetette magát közbe az , ország integritása" érdekében — mint utóbb Béla 
oklevele magasztalta békeközvetítő tevékenységét. 

A békeszerződést még március dereka táján megszerkesztették, megküld- 
ték megerősítésre a pápának (1265. március 28.), majd a királyi ház szembe- 
került különböző tagjainak összebékéltetését követően, éppen egy évvel ké- 
sőbb sor került a két király személyes találkozójára a Margitszigeten, ahol — 
akárcsak három éve — mindketten ünnepélyes esküt tettek a békepontokra 
(1266. március 23.). Az új béke, noha többet ígért, valójában lényegbevágó 
újat nem tett hozzá a pozsonyi alapelvekhez, inkább csak egy-két ponton 
precizírozta azokat. A másik uralkodó , emberei" — bárók, nemesek és egyéb 
hívek — átcsábításának és befogadásának megismételt tilalmán túl a szerződés 
most már részletezte a hívek immunitását is, ami korábban csak homályosan 
és általánosságban mondatott ki: , népeik" mentesek a területileg illetékes 
uralkodó által kivetett bármiféle adó és pénzváltási illeték, várépítésiközmun- 
ka, megszállási teher alól. A korábbi vegyes bíróságok életképtelensége miatt 
a jövőre nézve a másik fél alattvalóját érintő , vegyes? ügyekben az igazság- 
szolgáltatás fórumaként a megegyezés most már a két király személyes íté- 
lőszékének illetékességét mondta ki, mely ilyen esetekben kiegészült a másik 
fél egy delegált bárójával. A nagybirtokosok szempontjai törtek utat az im- 

munitás elvének részletezésén túl abban az egyetlen igazán új vonatkozásban 
is, amely egy közbevetett utalásban rejtőzik. A hívek átcsábításának és befo- 
gadásának újból hangsúlyozott tilalmazása keretében újdonság a megismételt 
közbeszúrás: kivételt képeznek az átköltözni kívánó parasztok (preter 
rusticos et villanos; preter ruricolas inbabitandi gratia transmigrantes) . 

Történeti irodalmunkban van egy álláspont, mely e kitételekben a paraszt- 
ság szabad költözési jogának első elvi és általános jellegű kimondását véli 
felismerni; egy másik álláspont szerint viszont csak a királyi birtokok népei- 
nek szabad mozgásáról lenne itt szó. Az utóbbit egy rosszul magyarázott 
grammatikai érven kívül nem támogatja semmi, de az előbbi értelmezés is 
fölöttébb kérdéses, hiszen e szerződés egyrészt nem , dekrétum", másrészt 
valamennyi paraszti réteg államilag elismert legális szabad költözéséről ez idő 
tájt — s még Jó ideig — szó sincs. Valami másban keresendő e közbeszúrás 
értelme és háttere. A rohamosan gyarapodó nagybirtok telepesszükséglete a 
gyakorlatban már évtizedek óta kialakította a parasztnépesség különféle ré- 
tegeinek nagyarányú , illegális?" migrációját; az országmegosztás mögött álló 
nagybirtokosok most megragadták a kínálkozó alkalmat, hogy az új béke- 
szerződésben megkíséreljék legalizálni ezt a gyakorlatot, melyet különben a 
törvényhozás majd csak évtizedek múltán fog szankcionálni. A jog szférájá- 
ban tehát egyelőre csak a szituáció jóvoltából, korán és kényszerűen elismert 
igényről van szó, mely ez esetben történetesen találkozott a legalsóbb nép- 
rétegek törekvéseivel is. Ami figyelmeztetés, hogy bár az országmegoszlás 
valóban sok negatív vonást mutat fel, mégsem szabad azt egyedül a nyilván- 
való negatívumok, vagy akár kizárólag csak az államegység szemszögéből 
szemlélni, mert végeredményben — visszásságaival együtt — a feudalizmus 
növekedési törvényszerűségeit fejezte ki. 

A növekedés a legfeltűnőbb módon természetesen abban az adományára- 
datban mutatkozik meg, mely mindkét országfélen a belháború befejezését 
követte. Különösen szembeszökő ez a keleti félen. István ifjabb királynak a 
harcok lezáródásától, 1265 derekától az 1270. augusztusi koronázásáig eltelt 
öt évből mintegy 80 hiteles oklevele ismeretes, melyek közül 38, azaz az írott 
intézkedések 47,5 százaléka vár- és udvarnokföldek vagy konfiskált, háram- 
lott javak adományát tartalmazza, mégpedig kétharmad részben kifejezetten 
az 1264—65. évi háborúban való részvétel jutalmaként. További 10 oklevél 
(12,5 százalék) a harcokban kitűnt vitézek és egész rokonságuk, részint vár- 
jobbágyok, részint alsóbb kondíciójú vár- vagy udvari elemek (tárnokok job- 
bágyai, pohárnokok, szakácsok, várszolgák) nemesítését tartalmazza. Az in- 

tézkedéseknek tehát kereken 60 százaléka jutalom, ami megoszlik — egyen- 
lőtlen arányban — a nagybirtok és a nemesség között. 

Az országmegosztás fennmaradása nemcsak a nagybirtok további gyara- 
podását, másfelől a királyi birtokszervezet felbomlásának meggyorsulását s1- 
ettette különös erővel, hanem egyidejűleg bomlasztóan hatott a politikai mo- 
rálra I5. Még ha ideálkép volt is a tatárjárás utáni időkben az , erkölcsi nemes- 
séget" (morum bonestas vagy nobilitas) megtestesítő , hű báró" eszménye, 
megvolt határozott fedezete a tatárjárás nemzedékében. Mihelyt azonban a 
, hűség" megoszlott, sőt cserélgethető volt, mi több, mintegy meg kellett 
vásárolni— e fedezet ment veszendőbe. A következményeket jó néhány egyé- 
ni sors alakulásán már láttuk. A pártállás cserélgetése nem szűnt meg az 
1264—65. évi válság után sem, amikor az országmegosztás a fegyverek újabb 
nyomatékosító hatására kezdett megszilárdulni, mintegy természetes álla- 
potnak tűnni. Rátót Loránd megismert esete — , kifosztása" az egyik oldalon, 
bőséges jutalma a másikon — az újabb béke után három évvel következett be. 
Kán László vajda 1264 kora nyarán ugyancsak Bélához átpártolt öccse, Miklós 
erdélyi prépost a háború után visszatért István ifjabb királyhoz, sőt már va- 
lószínűleg a margitszigeti eskük idején (mindenesetre 1266. június 20. előtt) 
István megtette kancellárjának, alighanem tekintélyes bátyját visszacsaloga- 
tandó; a prépost azonban egy évig sem viselte méltóságát, midőn többekkel 
együtt másodszor is otthagyta az udvart, István megint ,szökevényként? 
emlegeti (1267). A hasonló eseteket hosszan sorolhatnánk. A frontok válto- 
zékonyak, a csoportosulások cseppfolyósak voltak egyelőre, de minthogy 
mindennek egy teljes évtized az időbeli kerete, Jó iskola volt az arisztokrácia 
számára, hogy megtanulja: érdekcsoportosulások, , pártok" formálódása 
nemcsak lehetséges, hanem fölöttébb hasznos is. Innen már csak egy lépés 
a következő: a hűségnek a koronák között való megosztása után magának a 
koronahűségnek a megtagadása. A jellemző illusztrációt e téren is a délnyu- 
gat-dunántúli Hahótok nyújtják. Hahót Panyitot a birtokszerzés erőszakos 
és garázda módszerei az 1260-as évek derekán még csak arra ösztönözték, 
hogy kétszer cseréljen királyt. Miklós nevű unokaöccse — bátyjának, Béla 
egykori nádorának, Arnoldnak fia —, a zalai Pölöske és Sztrigó várura az 
évtized fordulóján már úgy érezte, hogy tovább léphet. Meg sem jelent V. 
István koronázásán 1270 májusában, viszont német zsoldosokat fogadott 
Pölöske várába, onnan pusztította a környéket. Amikor pedig a király az 
újonnan kinevezett zalai ispánt, Aladár fia Mihályt haddal küldte ellene, a lázadó 
várúr szétszórta az ostromlókat, és lekaszabolta magát az ispánt. Az idősebb 

nemzedék tagja még beérte birtokszomszédjai legyilkolásával, miközben két 
uralkodó között lavírozott; az ifjabb nemzedék tagja már önálló úrnak érezte 
magát várában, és megyésispánt ölt, magával a királyi hatalommal szegült 
szembe — nyíltan szakított akoronahűséggel. Abban mindenesetre igaza volt 
az öreg Béla királynak, hogy — miként említett levelében felpanaszolta (1265) 
— országszerte csakugyan , fogyott a hűség". A tatárjárás utáni idők ethosza 
kezdett szétfoszlani, hogy a feudális önérdek egy nyersebb és leplezetlenebb 
attitűdjének adja át a helyét. 

Eközben lazult az egész államszerkezet, a belső statikán túl külső pillérei- 
ben is. Az 1250 táján kiépített délkeleti és keleti pillérek megroggyantak már 
az évtized végére, miután a Szörénységet a johannita lovagok otthagyták, 
másrészt Berke kán támadása nyomán Danilo halicsi fejedelem hatalma meg- 
ingott (1259). A mongol felvonulás térségében jóformán vákuum támadt. A 
kiürült Szörénységbe 1260 nyarán bolgárok csaptak és pusztították. A kö- 
vetkező évben Béla és az ifjú István közös megtorló expedíciót vezetett bol- 
vár földre. A Rosztiszláv-féle hódítás Bulgária északkeleti részén fölöttébb 
ingatag lábakon állt, hiszen a hadjárat útvonala még e területre esett. Még 
bizonytalanabbá vált e terület megtartása, miután a bizánci , Latin Császár- 
ság" megbukott (1261. július 15.), s a császári trónra került görög Palaiolo- 
gosz Mihály természetes szövetségese lett a Bulgária nagyobbik részén ural- 
kodó, Tirnovót is visszafoglaló (1258) szerb származású cárnak, Konstantin- 
nak. A cár most már görög szövetségben igyekezett visszafoglalni a Vidin 
körüli magyar hűbérterületet. Az ifjú István megismételt hadjáratai (1263, 
1266) bravúros haditények voltak, villámgyors hadmozgások hol görög föl- 
dig, hol Tirnovóig, de tartós eredményt nem hoztak. A Szörénység újjászer- 
vezését és katonai megerősítését a johannitákkal való fiaskó után viszont 
megint csak az országmegosztás gátolta. A terület 1262 ótaaz ifjabb királyhoz 
tartozott, Istvánnak pedig az adott anarchikus körülmények között nem volt 
cnergiája ahhoz, hogyabániméltóság betöltéséntúlújabbkoncepciót dolgozzon 
ki c határvidék állapotainak rendezésére. A védtelen területre 1265—66 körül 
most már az újsütetű bolgár , despota" tört be és kegyetlenül pusztította, 
alighanem azzal a céllal, hogy fejedelemségéhez csatolja. A bolgár kérdésnek 
tehát a Szörénységgel való összefüggésben volt jelentősége; István időnkénti 
impozáns fegyvertényei nem pótolták a szükséges szervező tevékenységet. 

Kelet felől Berke kán kipcsaki Mongol Birodalma továbbra is sötét árny- 
ként vetült az országra, még ha a tatár veszély egyre inkább vesztett is ele- 
mentáris erejéből. A vészjósló jelek éppen az országmegosztást követő év- 

ben, 1263 őszén kezdtek újra feltűnni, amikor a kán ismételten nyugati akci- 
óba kezdett. Sorra hódoltatta az orosz fejedelmeket, a korábbihoz hasonló 
fenyegető szövetségi ajánlatokat küldött Béla királynak, sőt portyázó tatár 
csapatok — két évtized óta először — be is törtek a Kárpátokon, és erdélyi 
részeket pusztítottak. Híre jött, hogy a Dnyeper-vidéken Berke kán már ,a 
magyarok ellen fegyverkezik". A támadás elmaradt, viszont Halics fejedelme, 
Danilo ezen a ponton fáradt bele az ellenállásba. Nyugati orientációját felad- 
va, a római egyháznak, a pápától nyert királyi címének és a Magyar Királyság 
szövetségének hátat fordítva az 1263. évben állt be véglegesen az Aranyhor- 
dának adót fizető, a kán hatalmát elismerő orosz részfejedelmek sorába. Kér- 
dés, megtette volna-e e lépést, ha hátában továbbra is, mint az előző évtized- 
ben, egy katonailag és politikailag egységes Magyarországot tudhat. 

A két részre bomlott ország melléktartományok és külpolitikai szövetsé- 
gesek terén sajátságos képletet mutatott. Béla országrészén körös-körül - 
nagyobbik félkaréjban — továbbra is biztosító lánc húzódott: délen a két nagy 
melléktartomány (a megnagyobbított Szlavónia és Bosznia-Macsó herceg- 
ségei), nyugaton a szövetséges II. Ottokár cseh királyi hatalma az osztrák- 
stájer hercegségekkel együtt, északon három szövetséges lengyel hercegség, 
Krakkó és Sandomir, Mazóvia, valamint Gniezno. Keleten és délkeleten vi- 
szont, az igazi veszedelemmel szemben, űr tátongott. Sőt az országmegosztás 
következményeként válságba került az az erő is, amelyet egy tatár támadás 
esetén aligha lehetett volna nélkülözni. Éppen a béke margitszigeti megerő- 
sítésekor jött a hír, hogy a kunok egy része fellázadt, és az Al-Duna felé 
kivonult az országból. Az okok közelebbről ismeretlenek, valószínű azon- 
ban, hogy a lázadás összefüggött az 1264—65. évi fejleményekkel: átcsábítá- 
sukkal a nyugati oldalra, majd Istvántól — az imént még , uruktól? — elszen- 
vedett kétszeri vereségükkel. A politikai légkör a kunokat is demoralizálta. 
István még 1266 áprilisában táborba szállt, az öreg király Rátót Loránd bánt 
rendelte melléje (aki aztán hamarosan részben épp e közös akció miatt lett 
kegyvesztett). A hadjárat a , szökevények" ismételt megnyerése helyett e 
lázadó csoport végleges kiűzését eredményezte Magyarországról. Felhábo- 
rodásában az ifjú király átmenetileg, 1266 nyarán, le is tette a ,kunok ura" 
címet. 

Egyidejűleg azonban kezdett érlelődni az ifjú királyban a külpolitikai el- 
szigeteltségből való kitörés gondolata is: a két kormányzat tényéből logiku- 
san következett a külpolitika kétféle orientációja. 

22. AZ 1267. ÉVI DEKRÉTUM HÁTTERE ÉS EREDMÉNYE: 
AZ ÚJ MEGYESZERVEZET KEZDETE 


Alig telt el egy esztendő a margitszigeti királytalálkozó óta, s egy merőben 
másféle találkozó zajlott le Esztergomnál. A Margitszigeten 1266 márciusá- 
ban a két országfél főpapjainak és báróinak gyülekezete az arisztokrácia kí- 
vánságait foglaltatta szerződésszövegbe; Esztergom városa alá viszont 1267 
augusztusában a megosztott ország mindkét feléből közép- és kisbirtokosok 
sereglettek össze ,közös gyűlést" tartani, akik vallották, hogy , Magyarország 
összes nemeseit, akiket királyi szolgáknak mondanak" (nobiles regni Ungarte 
untversi gut servientes regales dicuntur) képviselik, s miután meghányták-ve- 
tették közös ügyeiket, aktuális sérelmeiket és követeléseiket, azokat pontok- 
ba szedve mint kérelmeket terjesztették megerősítés végett a társuralkodók elé. 

E tíz pontba szedett , petíciók" közül nem egy félreérthetetlenül mutatja, 
hogy maga a gyűlés, legalábbis ami létrejöttének közvetlen indítóokairt illeti, 
az országmegosztás sajátos körülményeiben gyökerezik. Az a követelmény 
például, miszerint nemeseket , rosszindulatú sugallat miatt? (propter malam 
suggesttonem) egyik uralkodó se fogasson el vagy károsítson meg javaiban 
avagy személyében, éppúgy az évtized jellegzetes problematikájában fogant, 
sőt a békeszerződések központi motívumaival cseng egybe (,gyalázkodók 
és árulkodók" feljelentgetései, a másik híveinek üldözése és , kifosztása"), 
mint az a másik, hogy nemesek szabadon mehessenek át a másik uralkodó- 
hoz, és , emiatt birtokaikat se dúlják fel". Miközben a nemesség most előállt 
a tervvel, hogy az évi fehérvári törvénynap legyen az a fórum, ahol , minden 
kártételért és jogtalanságért (de dampnis etiniurtis) , bárki követte is elazokat, 
elégtétel adassék" — részint a szerződések által is ismételten sürgetett , Jóvá- 
tételek" (restitutio) ügyében, részint tágabban, a szerződésekben ugyancsak 
szóvá tett országos méreteket öltő anarchia és pusztítások (destructtones in 
regno) megfékezéséhez javasolt valamiféle intézményes keretet, melyben már 
maga is képviseleti formában részt óhajtott venni. 

Az előterjesztett é és megerősített pontok közül mindjárt az első látszólag 
még azonos 15 azzal, amely a békeszerződés 1266. márciusi megerősítésében 
ugyancsak első helyen következett a bíráskodás új szabályozása után: az érin- 
tettek földesurasága alá tartozó népelemek mentessége a királyi adók és a 
megszállási teher alól. Ám éppen e látszólagos azonosságon átütő lényegbe- 
vágó eltérés mutat rá, hogy az azonos szituációból mégis kétféle minőség 
fakadt és ágazott szét. Míg a békeszerződésbe a két király külön-külön sze- 

mélyes híveinek — , báróinak és servienseinek?" — népei foglaltattak bele, a 
nemesség mostani előterjesztésében szó sem esett már sem bárókról, sem e 
sajátos kettős függőviszonyról, de még a serviens szó is kiesett; a követel- 
mény ezúttal immár minden további nélkül csak a ,nemesek népeire" (populi 
nobilium) vonatkozott. Ugyanazt, amit egy évvel előbb párthívekre (homines 
ad nos spectantes) vonatkoztattak, azt most egy önmaga identitását országos 
rendi csoportként felfogó sokaság igényelte a maga számára. E sokaság ön- 
magát magától értetődő természetességgel nemesnek nevezte. A régi megje- 
lölés (,királyi szolgák") már csak a királyi megerősítésben fordul elő, ott is 
csak kiegészítő és értelmező jelleggel. Maguk az artikulusok, valahányszor 
csak megnevezik az érintetteket, kivétel nélkül csak a ,nemes" (nobzlis) címet 
ismerik. A megerősített pontokban sajátosan vegyülnek az országmegosztás 
aktuális problémái az emberöltővel korábbi ,aranybulla mozgalmak? at- 
moszférájával. A különbség mégis lényegbevágó. Az egykori bullamozgal- 
makban a nemesség elődei hol az ellenzéki országnagyok (1222), hol a fő- 
papság (1231) védnöksége alatt, függvényként, mintegy politikai tömegerő- 
ként vettek részt, hogy cserében megkapják kiváltságaiknak a királytól kiesz- 
közölt írásos és aranybullával megerősített rögzítését. Most viszont kizárólag 
(királyi szolgáknak mondott") nemesek gyűltek össze Esztergom mellett. 
Nem az uralkodók valamelyike hívta egybe őket, nem bárók vagy főpapok 
rendezték meg a gyűlést, sőt e három tényező egyike sem vett részt a tanács- 
kozáson. Ugyanakkor e nemesi gyülekezet szemmel láthatóan kényszerű 
szükségállapotként kezelte az országmegosztás tényét. Kiváltságai tekinte- 
tében nem ismert el részterritóriumokat; a követelmények felett a szövegben 
többször megismételt egyetlen és osztatlan , jogrend" (iuris ordo) posztulá- 
tuma lebeg, amire mintegy rímel a királyi megerősítés kitétele: az artikulusok 
jóváhagyását az indokolja, hogy általuk gondoskodni lehet az , ország kedve- 
zőbb állapotáról? (de commodtori statu regni) — az államegységről. 

Annál feltűnőbb a cikkelyek egyoldalú nemesi célzata. A tíz cikkely közül 
hét (art. 1, 3, 4, 6, 7, 8, 9) a régi Aranybulla egy-egy artikulusát eleveníti fel, 
ám érdemben módosítva, a hangsúlyokat is máshová helyezve, azaz korsze- 
rűsítve; három cikkely (art. 2, 5, 10) egészen új követelés. Ami szembetűnő: 
a cikkelyeknek csak kisebbik hányada gyökerezik az országmegosztás aktu- 
ális problémáiban; a módosítások nagyobbik fele és az új követelések cso- 
portja tulajdonképpen IV. Béla király egész tatárjárás utáni politikáját bírálja, 
sőt opponálja. Aligha véletlenül áll az élen a rendkívüli adó, a kamarahaszna, 
az élelemadó és a királyi megszállás terhei alól való mentesség követelése. IV. 

Béla már a tatárok kivonulását követő évben elvben nyilatkozott, hogy az álta- 
lános collectát igenis kiveti a serviensekre és , bármiféle más nemesre", s a jelek 
szerint csakugyan ez volt a gyakorlat negyedszázadon át. Ugyanez áll a kamara 
hasznára, mely pénzváltási illeték különben teljesen jogszerűen illette a királyi 
kincstárt. Hogy milyen gyakran , szállt meg" IV. Béla az országmegosztás előtt 
nemesi birtokokon, nem tudjuk, tény azonban, hogy az említett 1262 utáni 
szerződések sérelemlistáján a mindkét király által gyakorolt descensusok hang- 
súllyal szerepelnek. A nemesi , szabadságok" tniászának egyik kardinális pontján 
tehát IV. Béla okkal tűnhetett fel az Aranybulla semmibe vevőjének. 

A másik kardinális pont a személyes hadba szállás joga volt a királyi zászló 
alatt, azzal a ,szabadsággal", hogy kötelezően csak védelmi háborúban kellett 
kivonulni, az országhatárokon túl vezetett hadjáratokra nem, csak ha a király 
fizeti a költségeket (1222, 7). Az 1267. évi szöveg egyik legélesebb fogalma- 
zása éppen ezt a pontot érinti (art. 7). A védelmi kötelezettségnek még em- 
lítése is kiesett, ezzel szemben bekerült a király ígérete, hogy hódító hadjá- 
ratra nemeseket , akaratuk ellenére? nem , hurcol?" magával és nem , kénysze- 
rít" (trabere, compellere), csak ha valaki önként vagy pénzért vállalkozik. A 
merőben új kitételek IV. Béla tatárjárás utáni hadi politikája fényében válnak 
érthetővé. Ezt a negyedszázadot az a sajátos helyzet jellemezte, hogy miköz- 
ben a tatár veszedelem árnyéka váltig ráborult az országra, IV. Béla király 
mindössze csak két alkalommal kényszerült védelmi hadfelkelést meghirdet- 
ni, azokat is csak a kezdeti időben, és Frigyes osztrák herceg ellen (1242, 
1246). A korszak valamennyi többi hadjárata az Aranybulla kategóriájában 
kifejezve extra regnum vezetett hadi vállalkozás volt, kezdve a Boszniát hó- 
doltató akciókkal (1244, 1250) és a Halics elleni hadjáratok sorozatával (1250, 
1252, 1253, 1258, 1260), s befejezve a Bulgária elleni hadjáratokkal (1257, 
1259, 1260, 1261, 1263, 1266). Az Aranybulla szellemében a , király szolgái- 
nak" voltaképpen 1246 óta ki sem kellett volna húzniuk a kardot hüvelyéből. 
Ezzel szemben IV. Béla, , kényszerítette? és , hurcolta? őket a hadjáratokra — 
ahogy az esztergomi gyűlés háborogva fogalmazott. A triász harmadik pont- 
ját, mely szerint a nemes egyedül királyi bíráskodási jogkör alá tartozik, IV. 
Béla normális körülmények között már bizonyára nem sértette meg, ámbár 
az országmegosztás hisztérikus légkörében már ő is hajlamossá vált megfe- 
ledkezni a tapintatról, kivált, ha ellenlábas fia , párthívének" számító nemesről 
volt szó. A ,szabadságok" tárgykörében még további két cikkely a királyi 
kincstár háramlási jogát — nyilvánvalóan annak IV. Béla idején gyakorolt al- 
kalmazását — szűkíti, és a nemesi örökösödési jogot bővíti. 

A dektérum cikkelyei közül három minden előzményt nélkülöző, vado- 
natúj javaslat. Az egyik nem egyebet javall, mint hogy mindazok a várföldek 
és udvarnokföldek, melyekre a király vagy a királyné telepeseket ,gyűjtött", 
állíttassanak vissza a várakhoz és az udvari birtokszervezethez — ,hogy e 
falvak ne örvendhessenek a szabad vendégek (bospites liberi) kiváltságos ne- 
vének" (art. 2). E különös kívánság hátteréről már volt szó. A szabad telepes 
falvak és városok — a konzervatív szóhasználatban egyaránt , szabad falvak" 
(libere ville) — a legelementárisabb módon éppen a kisbirtokosok még java- 
részt szolgaerőre alapozott , prédiumainak" személyi állományát fenyeget- 
ték, tömegesen vonzották magukhoz a , nemesek népeit". A hajmeresztően 
naiv és egyben otromba ötlet abban a vágyálomban fogant, hogy jó lenne, ha 
egyáltalán megszűnnének a kiváltságos telepes falvak és városok — IV. Béla 
király politikájának legsajátabb termékei. Egyébiránt a nemesség előállt egy 
olyan újfajta birtokrendezési koncepcióval, mely a restitutzót kizárólag egy 
irányban, a királyi népek által elfoglalt nemesi földek , visszaállítása? formá- 
jában javasolta (art. 5), homlokegyenest az ellenkezőjét vetve fel annak, ami 
IV. Béla király birtokrendezési munkálatainak vezérelve volt. Végül a cikke- 
lyek sora azzal zárul, hogy a nemesek ügyeit , petíciók nélkül kell elintézni" 
(art. 10). A javaslat IV. Bélának a kancellártai ügyintézés szakszerűsítését célzó 
reformját opponálja. 

A tíz cikkely tehát a nemesi , szabadságok? tatárjárás utáni sérelmeit teszi 
szóvá, kettő a király háramlási és rendelkezési jogát szűkíti birtokügyekben, 
három pedig olyan meghatározó pontokon támadja IV. Béla politikáját, mint 
a telepítések és a városfejlesztés, a birtokrendezési koncepció és a kancelláriai 
reform. Igazán konstruktív országos érdekű javaslat egyetlen akad a terve- 
zetben, az elképzelt évi gyűlés, mely a szövegben többször emlegetett, de 
megbomlott , jogrend" helyreállításához szolgált volna intézményes keretül. 
Egyszersmind éppen ez a javaslat tükrözi legkoncentráltabban a köznemes- 
ség mind szervezeti, mind öntudati megerősödését. Ha egyáltalán elképzel- 
hető volt, hogy , minden megyéből" (de guolibet comitatu) két vagy három 
nemcs rendszeresen, évente összejöjjön Fehérvárott, ez azt mutatja, hogy már 
valóban az ország minden megyéjében működött olyanféle választott testület, 
collegium nobilium, mint amilyen 1248 táján Győr és Komárom megyében 1ga- 
zolható. Ha Esztergomban elképzelhették, hogy e gyűlés ellenőrzi majd a kor- 
mányzat működését, az a kollektív öntudat biztos fokmérője. 

1267 késő nyarán-—kora őszén tehát egy jellegzetes nemesi charta született 
meg — bizonyos értelemben egy , harmadik aranybulla". Az okmány azonban 


182 


különbözött az aranybulláktól, azon túl is, hogy nem aranypecsétek függtek 
rajta: mind kieszközlése körülményeit, mind tartalmát tekintve a köznemes- 
ség saját, Önnön testére szabott chartája volt. Ezt az oppozíciós kívánságlistát 
a királyi hatalom , jogszerűnek és törvényesnek? ismerte el (considerantes fore 
tustas et legitimas), s nemcsak királyi rendelkezésként oklevélbe foglalta, ha- 
nem megtartására a társuralkodók az evangéliumra és a feszületre tett kézzel 
ünnepélyes esküt is tettek, a cikkelyek megszegése esetére pedig az eszter- 
gomi érsek kiközösítése alá helyezték magukat. A rendelkezés pontosan 
olyanformán helyeztetett az egyház szankciója alá, mint az Aranybulla 1231. 
évi kiadása. A szituáció különös, s magyarázatra vár. Ez a különös történeti 
pillanat elemi erővel irányítja a figyelmet a királyi hatalom és a köznemesség 
viszonyára a tatárjárás utáni döntő jelentőségű évtizedekben. Mert az a tény, 
hogya , királyi szolgák" nevét levetőnobtlis közép- és kisbirtokosság múltbeli 
politikai súlytalanságához képest ilyen feltűnően rövid időn belül — európai 
viszonylatban is kirívóan korán, úgyszólván , koraéretten" — lépett fel önálló 
rendi csoportként, nem független IV. Béla király tatárjárás utáni politikájától, 
a reformatio regni tág körű programjától. De hogyan érthető akkor a vázolt 
oppozíciós alapállás? Egyáltalán, e politika következményeként vagy pedig 
éppenséggel annak ellenére formálódott ki a koraérett rendi jellegű öntudat, 
mely az esztergomi gyűlés megrendezéséhez vezetett? 

Az a latens terminológiai vita, mely a serviens vagy nobilis megnevezést 
illetően a dekrétumban jelentkezik, nem újkeletű, hanem elemeiben még a 
tatárjárás előtti időkben kezdődött. Arra a közép- és kisbirtokos rétegre, 
mely az államalapítás utáni időkben mentes maradt a királyi várak és az egy- 
házi birtokok korai feudális intézményi kötelékeitől s a magánföldesúri szol- 
gálattól is — a kor fogalmai szerint tehát megtartotta , örökös" vagy ,arany- 
szabadságát" -—, a királyi hatalom a 13. század dereka után úgy tekintett, mint 
egy tágas és képletes famíliára, a királyi ház vagy udvar országos kiterjedésű 
házanépére. Akit a király az alsóbb szintről az , aranyszabadságba" emelt fel, 
azt szimbolikusan , házába fogadta". Az oklevélformulákban ez a társadalmi 
státus olyan érmeként jelentkezik, melynek hol előlapját, hogy hátlapját mu- 
tatják fel. Aki ugyanis e körhöz számított, arról vagy azt mondják, hogy e 
képletes házban, famíliában , szolgál", vagy azt, hogy ott sörök (arany) sza- 
badságnak örvend". A királyi hatalom az érmének inkább azt az oldalát mu- 
tatta, melyre a , szolgálat" volt írva. Ennek folyománya a serviens regis réteg- 
megjelölés. A kisebb szabad birtokosok sokaságának a királyi ház , szolgái- 
ként", egy tágabb körű uralkodói kíséretként való felfogásarokonságot mutat 

a kijevi , fiatalabb" druzsina képzetével és a , szabad szolgálat" (volnie slugi) 
orosz földön oly hangsúlyos ideológiájával. Minél inkább megroppantak Ma- 
gyarországon a kíséret jellegű , szolgálóállam" szerkezeti tartópillérei, a kirá- 
lyi hatalomnak annál inkább szüksége volt arra, hogy legalább imaginárius 
országos , famíliája" körében fenntartson valamit a korai Árpádok államának 
kíséret jellegű szerkezetéből. A serviens regis fogalmának előtérbe nyomulása 
a kancelláriai gyakorlatban, 1210 után a királyi hatalom védekező reflexének 
eszmei-terminológiai vetülete. 

Maga az érintett társadalmi csoport azonban nem mindenben igazodott a 
királyi kancelláriához, ha az érmét felmutatta. A helyi köztudatot tükröző 
források már 1210-20 táján arról vallanak, hogy a , király szolgá? a maguk 
társadalmi miliőjében nagyobb hangsúlyt adtak , szabad" mivoltuknak, mint 
a kancellária, másrészt a királyi hatalom , familiárisan" vertikális szemlélet- 
módjával ellenzétben a származás (genere) és a társadalmi rang (gradus, status, 
ordo) alapján immanens horizontális összetartozásukat emelték ki. M: több, 
maga a nobilis cím is másként viselkedett a megyei élet köznapjaiban, mint 
fent az udvarban, ahol még a tatárjárás idején is csak arisztokratáknak járt ki. 
Vidéki bíráskodások alkalmából már az 1220-30-as években nemritkán ne- 
meseknek titulálják általában a megyei birtokos társadalmat (nobzles patrte) , 
sőt egy Bodrog megyei ügy kapcsán az 1237. évben világosan kifejezésre jut, 
hogy a helyi szemléletben a , nagyobb" nemeseken kívül a kisebb birtokosok 
1s nemeseknek minősülnek, csak éppen , kisebb nemeseknek" (nobzlibus illius 
patrie tam maworibus, gnuam minoribus). Különben az önfelértékelés e korai 
jelei, aligha véletlenül, főként a Dunántúl ama területein (Vas, Zala, Somogy, 
Győr, Baranya) mutatkoznak, ahol a megyei autonómia 15 csírázott már a 
tatárjárás előtt. 

A magyarázat tulajdonképpen ott van elrejtve a zalai serviensek nevezetes 
kehidai oklevelében (1232). A , király szolgái" gátlás nélkül maguk közé va- 
lónak nevezték a hatalmas Atyusz bánt (gu unius erat nobis) , ugyanakkor az 
eljárás során felvonult húsz tanút, köztük szemmel láthatóan kisebb egzisz- 
tenciákat, , eléggé nemes férfiaknak" (viros satis nobiles) minősítették. Közü- 
lük hatan tartoztak de genere számon tartott rokonsági csoportokhoz, ám 
többségük vagyoni szintje már éppen nem volt előkelő; de rajtuk kívül , elég 
nemesnek" bizonyult még tíz személy, csak keresztnéven említett kisebb 
birtokosok. Ugyanakkor a testület poroszlója Kadar-Kalász nembeli 
Andornok volt. Hogy miként lett a , névtelen" serviensek végrehajtó közegé- 
vé egy származásra nézve neves és , nemes" nemzetségtag, történetesen pon- 


184 


tosan tudjuk. A szóban forgó Andornok valami ok miatt kiesett a nemzetség 
Nyitra-Bars és Pest megyei birtokközösségéből, és még a tatárjárás előtt a 
távoli Dráva-vidéken kért és kapott a királytól két , földet" szállásbirtokul, 
melyekről megerősítésükkor (1248) még azt is megtudjuk, hogy összesen öt 
ekealjat tettek ki. A nemzetségi névvel büszkélkedő Andornok Zalában már 
csak jövevény kisbirtokos volt. 

Hasonló a képlet, ha közelebbről szemügyre vesszük a megyei közélet 
korai időkből ismert személyiségeit. Eredetileg az számított nemesnek, aki 
valamely társadalmilag számon tartott nemhez tartozott; a presztízsben még 
a vagyont is megelőzte a származás ősisége, a vér szerinti , nemesség? (sangui- 
nis nobilitas). Ezt a vérségi arisztokratizmust az idők során két körülmény 
kezdte alámosni és elmosni. Az egyik, hogy a vérségi , nemesek? jelentős 
csoportjai a családok szaporodása, birtokosztályok és különféle egyéb okok 
miatt a 13. század elejére már közönséges közép- vagy kisbirtokos szintre 
süllyedtek le; a másik, hogy a meginduló megyei szervezkedés nyomán azo- 
nos keretben találták magukat egyszerű , királyi szolgákkal". Mindenekelőtt 
tehát a vagyoni nivellálódás hozta egymáshoz közel az ősi alapon , nemese- 
ket? és anemesnek nem számító kisbirtokosokat a 13. század első évtizedeire. 
Ez azonban nem önmagában, hanem egy helyi és egy országos jelenséggel 
együtt segíthette a nobilis fogalom kiszélesedését. A tatárjárás előtti időkben 
csírázó , megyei közélet", az alulról képződő autonómia, az ítélkezések, ahol 
sokadalmak asszisztáltak, a szokásba jövő tömeges tanúbizonyítások mind- 
megannyi alkalmat adtak a vagyoni nivellálódás ama presztízsbeli konzekven- 
ciájának levonására, hogy a nemzetiségi ősöket nélkülözők is , elég nemesek". 
Egyszóval az egyik katalizátor a megyei patria volt. A másik az, hogy bármily 
szerény szerepük volt is a királyi servienseknek az 1222. és 1231. évi Arany- 
bulla kieszközlésében, maguk az alkalmak mégiscsak a történelemben elő- 
ször hozták össze a távoli vidékekről e réteg képviselőit országos gyülekeze- 
tekbe, másrészt először került sor országos , szabadságaik" rendszeres össze- 
foglalására. Ez kézenfekvő módon megerősíthette azt az érzést, hogy ők nem 
egyszerűen csak egy királyi família , szolgár", hanem egy országos méretek- 
ben létező és számottevő származási csoport (genus) tagjai, következéskép- 
pen egyfajta ordót alkotnak. A de genere , nemesség? alsó és a servientes regis 
felső zónájában lejátszódó összeolvadás folyamata nem felsőbb kezdeménye- 
zésre, sőt az uralkodói szemlélet ellenére, a társadalom belső és organikus 
életműködéseként bontakozott ki. Ez a távoli háttere a köznemesség első 
önálló és országos politikai szereplésének, az 1267. évi esztergomi gyűlésnek. 

Ha a tatárjárás után fordulatról beszélhetünk, az elsősorban az uralkodói 
szemléletre állt. A fordulatot IV. Béla király tulajdonképpen már az 1243. 
évben deklarálta azáltal, hogy páncéloskorszerűsítési programja elsőként ki- 
szemelt részeseit, a szepesi , lándzsásokat" nemeseknek titulálta (nobiles de 
Scepus) , egyidejűleg pedig kinyilvánította, hogy a , királyi szolgák" is a neme- 
sek egyik fajtájának tekintendők. A nobzlis jelző átvitelét az 1240—50-es évek 
folyamán a király ,szolgáira" (nobiles servientes regis), mint a maga helyén 
láttuk, a hadi reform tovább lendítette előre, noha az a latens terminológiai 
vita, mely az uralkodói szemlélet és a társadalmi önértékelés feszültségét 
tükrözve már 1220—30 táján kezdődött, bizonyos értelemben végigkíséri IV. 
Béla uralkodását a tatárjárás után 15. Mert igaz, hogy a király immár elismerte, 
hogy ha , szolgár" —vagy közülük sokan — , nemes? lovagi fegyverzetben (cum 
nobili apparatu militari) jelennek meg a királyi zászló alatt, akkor kijár nekik 
jelzőként a nobzlis cím, de a serviens képzetről, a , szolgálatra" való utalásról 
általában nem mondott le. A formulákra a ,nemes szolgák" vagy ,a királyi 
zászló alatt szolgáló nemesek" és hasonló összetételek jellemzőek. Azt is 
láttuk a hadi reformok kapcsán, hogy ha IV. Béla király páncélos lovagokként 
akarta is fogadni , nemcs szolgáit" zászlaja alatt, ez óhatatlanul csak töredé- 
kesen valósulhatott meg, s csak mint pars pro toto segíthette a nobilis cím 
átruházódását a nagy tömegre. Ha pedig a politikai szférában vetünk egy 
pillantást IV. Béla király és az alakuló köznemesség viszonyára a tatárjárás 
utáni időben, arról nem sok pozitívumot mondhatunk el. 

Az Aranybulla nem egy rendelkezését, mint láttuk, a király semmibe vette; 
egyáltalán magát az aranypecsétes szabadságlevelet majd negyedszázadon át 
mély hallgatás vette körül. Semmi jele továbbá, hogy a király bármiféle pro- 
tekcionizmussal védte volna servienseinek körét a létszámapadástól, az elsze- 
gényedő elemek kihullásától. A tatárjárás és a rákövetkező ínséges esztendők 
kisbirtokosok sokaságát tették tönkre, akik tömegesen kényszerültek eladni 
örökbirtokaikat, vagy álltak be egyházi szolgálatba — kiesve ezáltal a , király 
szolgáinak testületéből". Ami az előbbit illeti, a király megelégelte a sok utó- 
lagos kérelmet, hogy az örökbirtok , szükségtől hajtott" eladása érvénytele- 
níttessék, s edictum generale formájában mondta ki, hogy az éhínségek idején 
történt elidegenítések visszavonhatatlanok (1255). Egyidejűleg az egyházi 
szolgálatban állók kérelmeit sorra jóváhagyta, majd miután az esetek gyako- 
risága miatt a folytonos engedélyezés már terhes lett, szintén elvi döntést 
hozott (1262). Ezután bárki nemes királyi engedély nélkül is egyházi szolgá- 
latba állhatott (se szbizcere ad serviendum) , más nemes hadakozók módjára". 

Ugyanakkor a király nem igyekezett ezt a pauperizálódás miatt az alsó szinten 
bekövetkezett ritkulást oly módon pótolni, hogy viszont az egyház felé törő 
, nemes? jobbágyait befogadta volna a testületbe, sőt az 1254. évi váci gyűlés 
határozatából karhatalommal állíttatta vissza őket egyházi szolgálatba. An- 
nak sincs jele, hogy valami túlzottan gyakori kegynyilvánítással emelt volna 
fel alsóbb kondíciókból érdemleges sokaságot a kihullottak pótlására. Míg 
utódai, V. István és IV. László minden 20-25 oklevelére esik egy nemesítés, 
IV. Béla hosszú uralkodása alatt csak minden 90 oklevélre jut egy felemelés 
,a királyi szolgák testületébe". Az egyéb téren is megfigyelt szelektív politika, 
a minőség megtartása és a , haszontalan sokaság" kiselejtezése jellemezte a 
királyt servienseivel való viszonylatában. 

A kormányzat ízig-vérig arisztokratikus köréhez, ahol nemcsak az or- 
szágbárók, de még a megyésispánok között sem akadt egyetlen bomo novus, 
az alakuló köznemességnek természetesen semmi köze sem volt. De még a 
szaktestületben, a királyi klerikusok körében is feltűnően magas az előkelő 
nemzetségi sarjak aránya. IV. Béla udvarában jó néhány polgári szaktanácsadó 
működött, viszont köznemes szerepének az udvarban semmi nyoma. Ha a 
csírázó helyi nemesi autonómia vezető emberei , állami" funkcióban tűnnek 
fel, akkor a végrehajtás legalsó fokán játszanak szerepet mint királyi vagy 
nádori poroszlók vagy homo regiusok. A századközép nagy országos mun- 
kálatát, az általános birtokrendezést ugyan Vácott egy nemesi congregatión 
kezdte meg a király, de aztán felhagyott a formával. A munkálatot éveken át 
arisztokratikus bizottságok végezték, élükön országbárókkal és püspökök- 
kel vagy előkelő klerikusokkal. A különbség a tatárjárás előtti munkálatok- 
hoz képest annyi volt, hogy most már meghallgatták a megye nemeseit 
(nobiles provincte), sőt olykor , tanácskoztak" velük. A döntéshez azonban 
közük nem volt. IV. Béla kormányzata 1242 után a koncepciókat illetően 
egészen újszerű volt, a mechanizmust tekintve azonban mit sem változott. 

Mindebből nem az következik, hogy IV. Béla holmi nemességellenes po- 
litikát folytatott volna a tatárjárás után. Egyszerűen arról volt szó, hogy a 
reformkirály valamelyest korszerűsítette ugyan a korábbi , szolgálati ideoló- 
giát", alapjaiban azonban nem szakított azzal a szemlélettel, hogy az ala- 
kuló köznemesség egyfajta tág körű és imaginárius fegyveres kíséretet 
alkot a királyi hatalomnak alárendelten -— holott a nemesség ennél már többre 
tartotta magát. Valóban , testületként" (collegium, consortium, societas) fogta 
fel e sokaságot az uralkodói hatalom, mint az oklevélformulák világosan ki- 
fejezésre juttatják, csakhogy mint a , nemes" hadakozó testületek egyikét, 

mely a , szabadságok"? és a presztízs magasabb fokán áll, mint a többi, lét- 
számra 15 népesebb amazoknál, de mégsem egyéb, mint egyfajta hadakozó 
testület (bellantium collegium) — azaz nem autonóm és korporatív identitás, 
ahogy viszont Győr és Komárom megye keretei között e társadalmi kör már 
1248 táján felfogta önmagát (collegium nobilium) . Ennek műszava két évtized 
múlva majd universitas vagy communitas lesz. A feszültség az uralkodói és a 
társadalmi szemlélet között nyilvánvaló. IV. Bélától távol állt, hogy az utóbbi 
értelemben tekintse országos collegiumnak a köznemesség törzsét. 

Valami lényeges következett be aztán az 1260-as évtizedben, ami mindkét 
fél, aköznemesség és a király alapállását megváltoztatta: az ország kettéha- 
sadása két , országra", két koronás fő alatt. 

Az 1262 után viharosan kibontakozó, formális belháborúban kicsúcsoso- 
dó anarchia, az előző két évtizedben oly gyakran emlegetett jogrend meg- 
bomlása és a politikai morál lezüllése eresztékeiben lazította meg IV. Béla 
egész tatárjárás utáni építményét. A napirendre kerülő erőszakoskodások, a 
másik uralkodó párthíveinek személyén és javain gyakorolt bosszúállások 
elsősorban a védtelenebb kisebb birtokosokat sújtották vagy legalábbis fe- 
nyegették , szabadságaikban", sőt elemi egzisztenciájukban — amint az or- 
szágmegosztás szerződései és az 1267. évi dekrétum egybehangzóan mutat- 
ják. Az országmegosztás azonban nemcsak fenyegette a köznemesség létét 
és kiváltságait, hanem sajátos módon egyidejűleg erősítette és bátorította is 
e társadalmi réteget. A párthívek (adbaerentes) gyűjtése jegyében mindkét 
uralkodó ráébredt, hogy a bárókon és mágnásokon kívül — akik eladdig meg- 
határozták a politikumot — a kisebb birtokosság 15 politikai támasz és tényező 
lehet. A jelek szerint erre elsőnek István ifjabb király ébredt rá. Abban az 
adományáradatban, mely 1265 és 1269 között a keleti országfélen a rendel- 
kezések kereken felét teszi ki, számos kisebb egzisztencia jutott néhány eke- 
aljnyi földaedományhoz. Ugyanakkor csak ebből az öt évből ugyanannyi ne- 
mesítő oklevél ismert, mint Béla király addigi egész, csaknem három évtize- 
des kormányzata idejéből. E nemesítések új vonása, hogy az ifjabb király 
egy-egy kegynyilvánítása rendszerint tág körű rokonsági csoportokat emelt 
egészében nemesi sorba. Az ifjabb király terminológiai téren 15 sokkal inkább 
kezdte elismerni a nemesség létezését, más szóval idomult a helyi szóhasz- 
nálathoz, mint IV. Béla kancellárja. A Béla kancelláriájában készült margitszi- 
geti szerződésben a kisbirtokosok megnevezése a régi módon servientes (egy 
ízben servientes nobiles) , apozsonyi béke István kancelláriájában szerkesztett 
poroszlói és szakolyi megerősítéseiben viszont az általános érvényű kijelen- 

tések felében servtentes seu nobiles, másik felében már minden további nélkül 
nobiles forma szerepel. Ez utóbbi fordul elő egy fontos , közjogi" rmhozzanat- 
nál, mely megkülönböztetett figyelmet érdemel. 

Egy 1263. évi oklevélből értesülünk, hogy a közelmúltban István ifjabb 
király rendeletéből öt megye , nemesei és egyéb kondíciójú emberei" részvé- 
telével gyűlés zajlott le, melyen az István territóriumának északnyugati határa 
és a Tisza vonala közé eső országrész nemessége vett részt. Másfelől tudjuk, 
hogy az ifjú István Pozsonyból keletre vonultában, a Heves megyei Porosz- 
lón 1262. december 5-én valamennyi bárójának és nemesének hozzájárulásá- 
val erősítette meg a pozsonyi békét, kikérve még a kun előkelők tanácsát és 
hozzájárulását is. A két adat nagyfokú biztonsággal összekapcsolható: a He- 
vestől északkeletre cső öt megye gyűlése Poroszlón (Heves m.) zajlott le 
1262. december elején. E tényben nagy horderejű konklúzió rejlik. A magyar 
történelemben eleddig királyi döntésekhez a főpapokon és bárókon kívül 
mások consensuwsát még soha nem kérték ki. A nemesség egyetemleges hoz- 
zájárulásának és approbatiójának elnyerése egy ,közjogi" aktushoz, ráadásul 
a kun főemberek szerepével kiegészítve, már előrevetít valamit az 1276. évvel 
kezdődő , koraérett rendi" gyűlések sorozatából; az 1262. évi oklevél egyben 
első dokumentuma a nemesség , közjogi" elismerésének. Az öt megye neme- 
si testülete, collegiwma nyilvánvalóan már éppúgy kialakult, mint a Dunántú- 
lon. Az 1267. évi esztergomi gyűlés közvetlen előzménye alighanem az 1262. 
évi poroszlói gyűlésben jelölhető meg. Nemcsak a Dunántúl, hanem a Tiszán 
inneni részek nemessége is fel volt készülve az országos fellépésre. 

Deakirályi hatalom, személyesen IV. Béla 15 engedett arisztokratizmusából 
az 1260-as évtizedben, amikor a stabilitás megcsuszamlott. Egy 1267. októ- 
beri oklevél fejtegeti, hogy , az ország integritása és boldogulása? (pro. . . regni 
nostri integritate et felicitate) érdekében minden cselekedet magasztos, mely 
az országot , a nyugalom és békesség állapotába vezeti vissza". Néhány héttel 
előbb azzal szentesítette a királyi hatalom az esztergomi nemesi gyűlés ké- 
relmi listáját, hogy ezáltal is , gondoskodni lehet az ország alkalmasabb álla- 
potáról? (decommodtor:. . . statu regni) . Amiben az egymástól sokáig oly távol 
álló öreg király és a kisebb nemesség találkozott, az éppen az ország integri- 
tásának és a dekrétumban többször kiemelt jogrendnek helyreállítási vágya 
volt. Az öreg király rászánta magát hosszú élete utolsó kompromisszumára. 

A dekrétumban lecsapódott kompromisszumot megkönnyítette, hogy 
azért az efféle , chartákat" mégsem kellett minden ízükben komolyan venni. 
Aligha vette komolyan például IV. Béla király akárcsak egy percre is a szabad 


189 


telepes falvak és városok eltörlésének nemesi fantazmagóriáját. A kormány- 
zatot kontrollálni hivatott nemesi gyűlések egybehívásának sincs nyoma. Egy 
ponton azonban kétségtelenül, mondhatni tüntetően demonstratív jelleggel 
megkezdődött a dekrétum rendelkezésének végrehajtása, amiből aztán vala- 
mi más — bizonyos értelemben sokkal több — következett, mint amit a ne- 
messég eredetileg kívánt. 

A dekrétum ötödik cikkelye azt mondta ki, hogy a nemesek mindazon 
földjei, melyeket a királyi vagy királynéi , szabad falvak" népei, valamint ud- 
varnokok vagy várszolgák elfoglaltak, állíttassanak vissza a nemesek birtoká- 
ba; kimondatott, hogy a munkálat két báró irányítása alatt bonyolódjék le, 
akikben a király és anemesség egyaránt megbízik. Ami itt megfogalmazódott, 
az diametrális ellentéte volt a IV. Béla uralkodása alatt eddig lefolytatott bir- 
tokrendezési munkálatoknak. A követelés egyirányúan a királyi birtokszer- 
vezetek népei földfoglalásainak , visszavonását" és a földeknek nemesi bir- 
tokba való , visszaállítását" irányozta elő. Ez az egyirányúság fejeződött ki a 
kinevezett biztosok címében és az esküszövegben is: , nem egyebet, hanem 
csakis a kondicionáriusok által jogtalanul elfoglalt nemesi jogokat állítják 
vissza". 

Már az őszön kijelöltetett a kétoldalú bizalmat élvező két báró, Kemény 
fia Lőrinc nádor, somogyi ispán és Hahót nembeli Csák bán, zalai ispán 
személyében. Már a két személy kiválasztása is figyelmet érdemel. Az elsőnél 
még gondolhatnánk arra, hogy nádori minőségében esett rá a választás, de 
Hahót Csáknak , bán?" megjelölése csak névkiegészítés; évek óta egyedül Zala 
megyésispáni tekintélye volt. A Dél-Dunántúlon 1268 első felében megin- 
dult munkálatnak Zalából és Somogyból, az év második felében Veszprémből 
maradtak fenn okleveles emlékei. A munkálat valójában nem , rendezés", 
hanem vigasztalanul kisszerűen és egyoldalúan restitutio volt, pontosan kö- 
vetve az írásba foglalt nemesi kívánságot. Az igényt támasztó nemesek beje- 
lentései alapján a bizottságok kiszálltak a falvakba, ahol maguk a birtokköve- 
telők és több-kevesebb , hasonló nemességű" birtokszomszédjuk esküje után 
minden esetben nemesi örökbirtoknak nyilvánították a vitás földeket, majd 
a határjárás és beiktatás következett. A valóságos vagy állítólagos foglalók hol 
szomszédos, holazonos falubeli királyi vagy királynéi birtokalattvalók voltak, 
hol hospesek, hol várjobbágyok, hol várszolgák, udvarnokok vagy királyi 
pásztorok. 

Az egész kérdéskör azonban nem elsősorban az 1267. évi dekrétum szo- 
rosan vett végrehajtásának síkján, a birtokügyek terén érdemel figyelmet. A 

szervezeti keret annyiban hasonlított a régi munkálatokra, hogy a kiválasztott 
két báró egyikének elnöklete alatt bírótársak (zudices, socii) alkották a bizott- 
ságot. ÚJ jelenség azonban, hogy bírótársak, legalábbis Somogyban, kettős 
minőségben működtek közre. Egyrészt a király által , deputált" bírák voltak, 
másrészt a helyi nemesség által választott emberek, pontosabban: a , válasz- 
tott embereket" deputálta a király bírótársakul. A somogyi bizottság öt tagja, 
élén Izsép fia Jánossal már az 1260-as évek eleje óta szolgabírói minőségben 
igazolható. Más szóval, IV. Béla király a már működő választott nemesi tcs- 
tületet bízta meg a birtokrendezéssel — de nem egymagában, hanem oly mó- 
don, hogy a testület elnökévé a megyésispánt, Lőrinc nádort nevezte ki. A 
képletben alapvetően új volt, hogy a királyi comitatus feje azonos testületbe 
került a nemesi collegium tagjaival, éspedig egy királyi rendelkezés — ma azt 
mondanánk, , állami" feladat — végrehajtása céljából. Ami Somogyban a bir- 
tokrendezés keretében működni kezdett az 1268. évben, az nem egyéb, mint 
a nemesi megye teljes tisztikara, élén az ispánnal. 

Zalamegyében még markánsabban mutatkozik meg a fordulat, éppen mert 
a kundulópont nem teljesen ugyanaz. Itt ugyanis a birtokrendező bírák sze- 
mélyi köre nem esett egybe a szolgabírói testülettel. Ám a munkálatot irá- 
nyító Csák bán ugyancsak az 1268. évben immár nem mint a birtokrendező 
bizottság elnöke, hanem egyedül zalai megyésispáni minőségében és már nem 
a birtokbírákkal, hanem a négy szolgabíróval és még ,sok más nemessel 
együtt" ítélőszéket tartott, méghozzá királyi parancsból (ex mandato domini 
regis). Az ügynek semmi köze nem volt a birtokrendezéshez; két nemesi 
peres fél viszályáról volt szó bizonyos Ukk nevű föld megosztása tárgyában. 
Az úgynevezett nemesi megye legelső ismert ítélete született meg, amire 
korábban sem Zalában, sem egyebütt nem volt példa. Hogy egy intézmény 
kezdett működni pontosan a birtokrendezés évében — de attól már elszakadva 
—, azt kétségtelenül mutatja két tény. Az egyik, hogya következő, 1269. évben 
a király újból parancsot intézett immár Zala megye egész szervezett nemes- 
ségéhez (omnibus nobilibus de comitatu Zaladiensi), csakhogy most már egy 
közbűntény ügyében, a megye pedig az ispán pecsétje alatt küldte meg jelen- 
tését. A másik tény, hogy a létrejött intézmény független volt a személytől, 
hiszen Csák bán 1268. november eleje előtt távozott, és Péc nembeli Dénes 
lett Zala megye ispánja. 

A két megyében kétféle módon, de egyszerre, éspedig nem valami ellenő- 
rizhetetlen fokozatossággal, hanem egyetlen fordulattal következett be ugyan- 
az. Mert igaz, hogy a megyésispán olykor már 1268 előtt is bíráskodott ne- 

mesek egymás közti perében, de csakis a felek felkérésére és királyi megbí- 
zásból, formailag választott bírói minőségében és a szolgabíráktól függetle- 
nül. Igaz másfelől, hogy a szolgabírói testület is bíráskodott már a tatárjárás 
előtti idők óta ilyen perekben, de az meg a megyésispántól függetlenül. A 
kettő egybeolvasztása a birtokrendezés által érintett két megyében egyszerre 
következett be. Az egybeolvadás újdonsága Zalában máris megmutatkozott. 
A valóságban ugyanis a nemesi testület a korábbi időben inkább csak meg- 
próbált ítélkezni, mert nem lévén semmi hatalma, az ítéletet többnyire nem 
tudta foganatosítani. Az Ukk föld ügyében elmarasztaltak is megkísérelték, 
hogy távol maradva negligálják az ítéletet, ám a megyésispán — , minthogy a 
jogrend kikényszerítette és megkövetelte", közli az oklevél — egyszerűen 
kiküldte a helyszínre ítélőmesterét és Orbóc nevű officialisát, akik megosz- 
tották a földet, és kitűzték a határjeleket. Hogy az új szerkezetben a megyés- 
ispán elsősorban a végrehajtó hatalmat jelentette, azt már az 1268. év frap- 
pánsan megmutatta. 

Ha most már a fordulat mozgató rugóit keressük, két negatívumból indul- 
hatunk ki. Az egyik, hogy az 1267. évi esztergomi gyűlés , petíciói" között 
(következésképpen a dekrétumban) szó sem volt válaszott bírótársakról, 
csak a két báró irányító szerepéről; a másik, hogy 1268 előtt a megyésispán 
és a nemesi testület szimbiózisának sehol a leghalványabb jele sincs. Azt a 
tényt, hogy Somogyban - ellentétben Zalával és Veszprémmel — eo ipso a szol- 
gabíró testületet , deputálta" a király bizottsági tagokká, semmi esetre sem 
tarthatjuk felülről való, azaz királyi kezdeményezésnek, hanem a helyi szer- 
vezeti öntudat királyi jóváhagyásának. Azt a másik tényt viszont, hogy Zalá- 
ban az ispán a szolgabírák testületével együtt ítélkezett, nem vélhetjük alsó 
kezdeményezésnek, minthogy kifejezetten ,,a király úr parancsából? történt, 
s királyi rendeletből következett a töretlen folytatás is. Hogyan egyeztethető 
össze ez a látszólagos ellentmondás? Biztos választ nem adhatunk, de egy 
nagyfokú valószínűséget megkockáztathatunk. A birtokrendezés megte- 
remtett egy szervezeti keretet, melynek történetesen a Somogyban megva- 
lósult formája voltaképpen , Kolumbusz tojásaként" adhatta a királynak az 
ötletet, hogy két szervi hibával rendelkező szervezetet egybekapcsoljon. A 
helyi választott testületnek volt kellő társadalmi fedezete a királyi megye 
keretei között élő nemességnél, de nem volt hatalma; a megyésispánnak volt 
kellő hatalma a minden , bomlás? ellenére 15 még számottevő , nemes? vár- 
jobbágyi kontingensben, de nem volt elég társadalmi fedezete. A Somogyban 
, alulról" kialakult modellt tehát a király a jelek szerint Zalában máris alkal- 

mazta , felülről" — hogy aztán halála után egy-két évtizeden belül a modell az 
egész országban elterjedjen. Ha így volt, nem egy analógiája van IV. Béla 
tatárjárás utáni politikájában, s a legnagyobb mértékben jellemző a királyra. 
Mindig belement egy kompromisszumba, mely idegen volt korábbi lényétől, 
de mindjárt megkereste a kialakult helyzetnek azt az ágát, mely a status regni 
érdekét szolgálta — azaz, hogy amint az 1267. évi dekrétum bevezetésében 
szó szerint áll: amellyel , gondoskodni lehet az ország alkalmasabb állapotá- 
ról". A nemesség birtokokat akart visszakapni (vagy egyszerűen kapni), s 
megkapta a megyét. 

Az esztergomi gyűlést megrendező nemesség nem volt már alázatosan 
hálás IV. Béla királynak, még ha formailag , alázatosan és híven" terjesztette 
is elő oppozíciós kívánságlistáját. Öntudata már rendi chartát kívánt. De ak- 
koriban már az öreg király sem elsősorban hálát, hanem inkább politikai 
támaszt várt e rétegtől — egy olyan korszak küszöbén, melyben a feudalizmus 
növekedési szabályai szerint rohamosan , fogyott a hűség", ahogy maga az 
uralkodó komoran nyugtázta 1265. évi levelében. Ennek megfelelően vonta 
le a király a konzekvenciát, hogy — az ordo iuris és a status regni érdekében — 
a ,királyi" megye maradványait a nemes: testülettel összevonva létrehozza az 
új, komplex megyét. Elete utolsó előtti évében, az 1269. esztendőben már 
nemcsak Zalához, hanem a területileg közvetlenül kapcsolódó Vas megye 
szervezett nemesi testületéhez is parancsot intézett ítélkezésre, az pedig lé- 
nyegileg ugyanolyan formában jelentett, mint ugyanebben az évben Zala. 
A modell hamarosan átterjedt az egész országra. 


23. KÉT KORMÁNYZAT - KETTŐS KÜLPOLITIKA 


A dilemma, hogy az 1262. évi pozsonyi béke után két , kormányzat"? (regi- 
men) működik-e egy országban, vagy már valójában két , ország" (regnum) 
létezik, külpolitikai tekintetben tulajdonképpen eleve és elvileg eldőlt. Mint- 
hogy a béke, majd poroszlói megerősítése szabályos megnemtámadási szer- 
ződés elemeit tartalmazta, elvileg kimondatott a külön-külön szövetségi 
rendszerek legalitása, valójában tehát a két rex külpolitikai szuverenitása. Ami 
viszont a tényleges helyzetet illeti, az erőviszonyok egyelőre fölöttébb egyen- 
lőtlenek voltak a két országfél szövetségi háttere vonatkozásában. 

Béla király az osztrák—stájer háborúk lezáródása óta komolyan fogta fel II. 

Premysl Ottokár cseh király és osztrák-—stájer herceg szövetségét. A viszony 
a két uralkodó között legalább oly harmonikussá vált, mint amilyen diszhar- 
monikus volt az előző évtizedben. Amikor a poroszlói szerződés utalt Béla 
környezetére — melynek , csábítását" a béke tiltotta —, okkal emelte ki a , né- 
meteket és cseheket, akik jelenleg mellette vannak, vagy a jövőben lehetnek". 
A geográfiai helyzetből következett, hogy István ifjabb király potenciális 
szövetségeseiként viszont az ő országrészének határain túli fejedelemségek 
kínálkoztak, elsősorban Krakkó és Sandomir lengyel hercegsége és Halics. 
Ezért nevezte meg a poroszlói szerződés az Istvánt támogató — vagy támo- 
gatható — , külföldiek, királyok, hercegek" sorában éppen a , ruténokat vagy 
a lengyeleket". Az ifjabb király legalábbis számíthatott rá, hogy leválasztja 
őket az öreg uralkodó szövetségi rendszeréről. A remény azonban nem vált 
valóra. Míg Danilo halicsi fejedelem — , a ruténok" — támogatása nem egysze- 
rűen csak István, hanem egyáltalán a magyar állam szempontjából esett el, 
mint az előzőkben már láttuk, a , lengyelek", azaz Krakkó és Sandomir her- 
cege, Boleszláv és a másik Boleszláv, Gniezno hercege, nemkülönben Leszko, 
Mazóvia hercege megmaradtak Béla király szövetségi rendszerében. 
Nyilvánvalóan e diplomáciai elszigeteltség ösztönözte Istvánt, hogy lega- 
lább az országrészének délkeleti vidékéhez lazán kapcsolódó bulgáriai részek 
megingott hűbéruraságát — Rosztiszláv örökségét — próbálja újra meg újra 
elismertetni. A felbomlott bolgár állam bizonytalan határú északnyugati sáv- 
járól van szó, mely a Szörénységhez csatlakozva, Orsova vidékétől húzódott 
le az Al-Duna mellékfolyója, a Timok két partján Szófia vidékéig, magába 
foglalva Vidin, Lom, Vratnica, Plevna várait. Már Rosztiszláv kormányzata 15 
bizonytalan volt e részeken, majd Kemény fia Lőrinc szörényi bán (1260) és 
maga István (1261, 1263) hódoltató és büntető expedíciókat voltak kényte- 
lenek vezetni e vidékre a magyar hűbéruraságot egyelőre elismerő orosz 
Szventszlav Jakab megsegítése ürügyén. A villámgyors hadi vállakozásoknak 
azonban nem sok politikai eredménye lett, mert nem követte a magyar ki- 
rályság érintkező határvidékének, a Szörényi bánságnak megerősítése. A mar- 
gitszigeti béke aztán 1266 márciusában megteremtette a viszonylagos belső 
konszolidációt ahhoz, hogy az ifjabb király újból megkísérelje bázisát meg- 
találni Bulgária eme északnyugati erdős, hegyes vidékein. Miután seregével a 
fellázadt kunok megrendszabályozására levonult az Al-Duna vidékére, Keve 
tájékáról (május 14.) valószínűleg már vissza sem fordult, hanem hadát ki- 
egészítve benyomult bolgár területre, egy hónapon belül Vidin mellett tábo- 
rozott (június 23.). Elfoglalta a várat és a várost, majd e részek többi fontos 

erősségét, serege átcsapott Konstantin cár területére is, Tirnovo vidékéig. Öt 
győztes ütközetet vívtak meg, az akció — az átütő katonai siker ellenére — 
mégsem hozta meg az eredményt. A függő viszony laza és ingatag maradt, 
hamarosan újból fel is bomlott, nem volt fedezete a politikai erőviszonyokban. 

Valamivel megfoghatóbb eredmény volt, hogy a győzelem megerősítette 
az ifjabb király pozícióját az öreg uralkodóval szemben. A próba egy incidens 
volt Szerbia uralkodójával, az idős I. Urossal. , Az egész szerb föld királya" 
évtizedek óta békében élt Magyarországgal, csapatai azonban 1268 folyamán 
beütöttek Macsóba, , az ország határait fosztogatták". A sérelem Rosztiszláv 
fia, az ifjú Béla herceg territóriumát, tehát az öreg Béla hatalmi szféráját érte, 
ennek megfelelően a büntető hadjárat kapitányává Béla király István pozsonyi 
ispánt, Mária királyné udvarbíráját nevezte ki. A szerbiai hadjárat azonban az 
ifjabb királlyal közös vállakozás volt, sőt a sereg zömét István báróinak csa- 
patai tették ki. A magyar sereg győzelme gyors és elsöprő volt 1269 kora 
tavaszán. Maga Uros király is fogságba esett kíséretével együtt, több szerb 
előkelőt személyesen Csák Mihály ejtett fogságba, s a foglyokkal együtt a 
szerb királyi zászlót is az öreg király udvarába hozták (1269. április 8). Mint- 
hogy az ifjabb király hadseregének súlya döntötte el a győzelmet, István 
megragadta az alkalmat, hogy megpróbáljon kitörni diplomáciai elszigetelt- 
ségéből. A békekötés záloga az lett, hogy a szerb király fiát, Dragutin Istvánt 
eljegyezték István ifjabb király másodszülött leányával, az akkoriban 12—13 
éves Katalinnal. 

Külpolitikailag az öreg uralkodó még életének utolsó évében sem volt 
elszigetelt helyzetben; a rivális ifjabb király viszont épp ekkor látta elérke- 
zettnek az időt, hogy nagyobb formátumú sakkhúzással törjön saját külpo- 
litikai szuverenitása felé. Az évtizednek a jövő szempontjából legfontosabb 
diplomáciai aktusa, a magyar Árpádok és a nápolyi Anjouk házának össze- 
kötése — az Anjouk majdani magyarországi trónigényének jogforrása — való- 
jában ennek vetülete. 

Maga a kezdeményezés Anjou Károlytól indult ki, akamatoztatás azonban 
. már István műve volt. Anjou és Provence grófja 1265 telén keltátaz Alpokon, 
hogy pápai áldással elnyerje a nápoly-szicíliai kettős királyság koronáját 
(1266. Január 6.) . Az új uralkodó személyében színre lépett az akkori európai 
politika egyik legérdekesebb és legdinamikusabb egyénisége, aki formailag 
pápai hűbéresként és a , guelfek uraként", ténylegesen a II. Frigyes-féle sze- 
kularizált állameszme folytatójaként egy új , birodalmi" gondolat koncepci- 
ója jegyében építette fel politikáját, melynek végső célzata Bizánc meghódí- 

tása révén a Mediterráneum keleti felének egyesítése lett volna Nápoly hege- 
móniája alatt. E koncepcióban megvolt a helye a magyar Árpád-háznak is. 
Első lépésként Anjou Károly célja egy szövetségi rendszer létrehozása volt, 
mely az Adria keleti partvidékén érdekelt államokat volt hivatva Anjou-szö- 
vetségben közös nevezőre hozni, a , Latin Császárság" bukása (1261) után 
Palaiologosz VIII. Mihály által restaurált görög császárság és a két nagy ten- 
geri vetélytárs, Velence és Genova ellen. A magyar királyság több szálon is 
számításba jött az 1267—69 folyamán kikristályosodó kombinációkban. Min- 
denekelőtt a dalmát partvidék egy része, még ha Zára már visszavonhatatlanul 
velencei befolyás alá került is, Velence ellenében változatlanul a magyar ko- 
ronához húzott. Másfelől a Magyar Királyság az észak-bulgáriai hűbérigény 
miatt ellenséges viszonyban állt Konstantin bolgár cár szövetségesével, az új 
bizánci császárral. A szerbiai magyar győzelem és a nyomában létrejött 
szerb-magyar dinasztikus kapcsolat egy harmadik ágon, közelebbről az adriai 
szférában teremtett közös nevezőt, minthogy a Ragusa és Cattaro körüli 
partvidékre a Szerb Királyság hatalma nyúlt le. 

A kombinációkban minden belső meghasonlása ellenére tényezőnek szá- 
mított még a Magyar Királyság. Nem csekély túlzás van ugyan a majd Ma- 
gyarországra küldött nápolyi követ, a montecassinói apát Sárosban papírra 
vetett summázatának már idézett kitételében, miszerint , hihetetlen hatalma 
van a magyar királyi háznak, akkora hadereje, hogy a keleti és északi részeken 
nem akad senki, aki moccanni merne, ha a dicsőséges király hatalmas seregét 
mozgósítja..." (1269. december 12.). A kép, mint tudjuk, nem fedte már a 
tényeket; annyi azonban kétségtelen, hogy Kelet-Közép-Európa jórészt 
részfejedelemségekre szétforgácsolt államainak sorában II. Ottokár Auszt- 
riával bővített Cseh Királysága mellett még mindig ÍV. Béla és ifjú István 
kettős magyar királysága képviselte a legszámottevőbb erőt. Maga Anjou 
Károly kopogtatott a magyar királyi udvarban, előbb az öreg királyééban. 
Első feleségének halála (1267. szeptember 23.) után is a szűz apácanövendék, 
Margit kezének elnyerésével próbálkozott, s csak miután éppoly makacs el- 
lenállásba ütközött, mint évekkel előbb Ottokár, nézett más feleség után. A 
szövetség gondolatát azonban sem ő, sem Béla király nem ejtette el. A tét 
több volt, mint a nápolyiW—magyar viszonylat; szükségképpen azzal egészült 
ki, hogy milyen helyet kap a Cseh Királyság az Anjou-diplomáciában. A 
Bélával való szövetség az Ottokárral való szövetkezést is jelentette, sőt 
egy ideig, 1267 ősze és 1268 dereka között úgy látszott, hogy Anjou Károly 
csakugyan erre a szövetségre tesz. 

E ponton lépett azonban közbe az ifjú István diplomáciája, és fordította 
meg a konstellációt. Atyjától függetlenül tárgyalásokba kezdett a nápolyi 
Anjou-uralkodóval még talán 1268 folyamán, de legkésőbb 1269 első felében, 
s nem eredmény nélkül. Amikor ugyanis István követei Apulia akkori köz- 
ponti kikötőjében, Barlettában partra szálltak (1269. szeptember első napja- 
iban), már magukkal hozták az ifjabb király felhatalmazását az elvileg előké- 
szített szerződések írásba foglalására. Anjou Károly ekkor már egyedül Ist- 
vánt tekintette partnerének, mi több, az Anjou-udvar diplomáciai levelezé- 
sében az ifjabb király (szeptember 14., 15.) minden további nélkül és követ- 
kezetesen , magyar királynak" számított. A két fél követei szeptember 14. 
előtt írásban rögzítették a két előkészített szerződés szövegét Melfiben. Az 
egyik kölcsönös barátsági és segélynyújtási, amásik kölcsönös házassági szer- 
ződés volt. Az előbbi értelmében a nápoly-szicíliai kettős királyság uralko- 
dója olyan értelemben lép barátságra és szövetségre a , nagyságos és illusztris 
István fejedelem úrral, Magyarország Isten kegyelméből való királyával" (dez 
eratta rege Ungarie), hogy megsegíti minden ellenségével szemben, különös- 
képpen pedig , minden némettel és Németország szövetségeseivel szemben 
tőle négy járóföldnyi távolságra", István viszont kötelezi magát, hogy Anjou 
Károlyt támogatja valamennyi ellenségével szemben (1269. szeptember 14.). 
, Németországról" — a Német Királyságról — szó sem volt Anjou Károly ter- 
verben, ellenben Theotonia néven tartották számon a nápolyi udvarban II. 
Ottokár csch-—osztrák államát; különben minden félreértést eloszlat a ,négy 
járóföldnyi távolság" kikötése. A szerződés Ottokár ellen irányult. Nem két- 
séges, hogy István diplomáciája fordította meg a nápolyi udvart kelet-közép- 
curópai orlentációjában, hiszen személy szerint Anjou Károly közömbös 
volt e téren, Istvánt viszont annál nyomósabb érdekek mozgatták ebben az 
irányban. De nem 1s annyira Ottokár személyén fordult meg a dolog, mint 
inkább IV. Béla és Ottokár tartósult szövetségén. Mert hiszen István ré- 
széről a szerződés burkoltan természetesen saját atyja ellen irányult. Az 
óvatosan diplomatikus fogalmazást is ez magyarázza, végül is , Magyaror- 
szág királya" nem köthetett szerződést , Magyarország királya? ellen, a 
, Csehország királya" nyílt kitételét viszont a nápolyi udvar óvatossága 
tiltotta. Istvánnak tehát sikerült elismertetnie a maga , országának? teljes 
legitimitását Dél-Itáliában. 

A másik, párhuzamos szerződés a szövetség zálogaként szolgáló házassági 
tervezet volt a két uralkodó gyermekei között, melynek értelmében egyfelől 
Károly idősebb fiát, a vele azonos nevű salernói herceget (a majdani II. Károly 

nápolyi királyt) István , király" és Kun Erzsébet akkor 11—12 éves Mária leá- 
nyával jegyzik el, másfelől Károly leánya, Izabella (majdani magyarországi 
nevén többnyire Erzsébet) az ifjabb magyar királyi pár ekkor még mindössze 
7 éves László kisfia (a majdani IV. ,Kun" László) jegyese lesz. Mindkét szer- 
ződés véglegesítésére még 1269 őszén Bernát montecassinói apát vezetésével 
nápolyi követség szállt hajóra az apuliai partokról Magyarország felé. A for- 
máknak eleget téve valószínűleg tisztelgett a követség Béla királynál is, a 
szerződések véglegesítése azonban természetesen István országfelében, Sá- 
ros várában következett be (1269. december 12.). Az öreg király — aki aligha 
ismerte az első szerződés szövegét — ragaszkodott presztízséhez, így hát a kis 
Árpád- házi Máriát (akinek majd unokája, Károly Róbert lép Magyarország trón- 
jára a következő század elején) országos küldöttség kísérte el Nápolyba. 1270. 
május 27. előtt egy-két nappal be is következett Nápolyban az ünnepélyes 
eljegyzés, majd szeptember 16. körül Drogo de Belmonte lovag, Szicília mar- 
sallja hasonló , tisztes és előkelő kísérettel? indult útnak, hogy Kun László 
majdani szerencsétlen sorsú nejét, Anjou Izabellát Magyarországra kísérje. 

Az Árpádok és az Anjouk házának történeti összekapcsolása, ez a jövendő 
századot meghatározó döntő mozzanat akkor következett be a nápolyi ce- 
remónia keretében, amikor itthon az öreg Béla király már három hete halott 
volt, és István, e néven az ötödik, átvette — mint okleveleiben sűrűn hangoz- 
tatta — , egész Magyarország kormányzatát". Akkorra sikerült végre kiépíte- 
nie , ifjabb királysága" diplomáciai bázisát, amikor az eredeti célkitűzés értel- 
mében már nem volt szüksége rá. Rivális atyja megelőzte azáltal, hogy eltá- 
vozott az élők sorából. 


24. IV. BÉLA KIRÁLY HALÁLA - V. ISTVÁN ÖRÖKSÉGE 


IV. Béla, , Magyarország, Dalmácia, Horvátország, Ráma, Szerbia (Macsó), 
Galícia és Lodoméria, Kunország királya" 1270. május 3-án a Margitszigeten, 
életének 64., uralkodásának 35. évében elhunyt. Kedvenc fia és öregségének 
vigasza, a nevét viselő szlavón-horvát—dalmát herceg életének virágában, még 
1269 nyarán megelőzte; felesége, fél évszázadon át élettársa, az öreg Mária 
királyné 1270 nyarán követte őt a sírba. Mindhármójukat az esztergomi fe- 
rencesek Boldogasszonynak szentelt templomába, a nagyoltár előtti kriptába 
temették. Ott szólította meg később a kegyeletét leróvó zarándokot a kőbe 

vésett felirat: , Nézd a drága kincset, hárman övezik a Szűz oltárát, a király, a 
herceg és a királyné" —hogy aztán már a nagy halott emlékéhez szóljon a fohász, 
a magyar középkor talán legszebb sírverse: 


Dum licuit, tua dum vigult (Amíg lehetett, míg hatalmad fénylett, 
rex Bela, potestas, óh Béla király, 

Fraus latuit, pax firma fuit, az álnokság lapult, a béke szilárd volt, 
regnavit honestas. tisztesség honolt.) 


Ez azonban már az utókor hangja volt, a következő nemzedék kőbe vésett 
fohásza: ama évtizedeké, amikor már nem a tisztesség, hanem a nyers feudális 
erőszak , regnált". Az uralkodó halálát követő heteket éppen nem a kegyele- 
tes gyász töltötte ki, legalábbis azokban a körökben nem, amelyek igényt 
tartottak politikai szerepre. Ott mindenki lázas igyekezettel kereste a maga 
helyét az új konstellációban, miközben a keleti országrész (és egy feudális 
,párt") királya oly hosszú várakozás és rivalizálás után okleveleiben nyoma- 
tékkal hangsúlyozhatta, hogy átvette , az egész Magyarország teljes jogát és 
kormányzatát" — egykori hívek és egykori ellenségek felett. Az elmúlt évtized 
kellőképpen előkészítette a talajt ahhoz, hogy a csendes gyász helyett zajos 
vitalitással törjenek felszínre személyes és csoportérdekek. Az öreg király 
még halálos betegágyán, balsejtelmektől gyötörve íratta meg utolsó levelét 
szövetségeséhez, az , édes fiának" szólított II. Premysl Ottokár cseh király- 
hoz, reá bízva (,végakaratunkként, halálos ágyban...") Mária királynén és 
Anna hercegasszonyon kívül , mindazon báróinkat, akik hűségükön állhata- 
tosan megmaradtak". , Országát" már nem tudta szövetségese oltalmába 
ajánlani, csak , hű báróit" —akik aztán tulajdonképpen e végakarat teljesítésére 
hivatkozva válhattak a ,korona hűtlenervé". 

A rivalizálás amaga módján nem kímélte meg még az öreg király alig kihűlt 
holttestét sem. Minthogy a IV. Béla egész életét átható bensőséges vallási 
devóció élete alkonyán Szent Ferenc , kisebb testvéreihez"? hajlott, a haldokló 
végakarata volt, hogy a ferences rend esztergomi templomában temessék el. 
Az esztergomi érsek, Türje Fülöp azonban úgy vélte, hogy személyes presz- 
tízsét, sőt az egész egyházi hierarchiát sérti, ha az uralkodó nem fent a várban, 
az érseki bazilikában nyugszik. Hatalmi szóval magának követelte a holttes- 
tet, s miután békésen nem kapta, emberei véres dulakodás után kiragadták a 
koporsót a kriptából. Csak hosszas per és huzavona, a pápai kúria ítélete után 
kapták vissza később a barátok a meghurcolt királyi holttestet. 

De már előzőleg egy másik botrány vetett árnyékot István ifjabb király 
leendő kormányzatára. Mihelyt az öreg király lehunyta a szemét, a végren- 
deletében , legédesebb leányának?" nevezett Anna macsói hercegasszony, 
Rosztiszláv özvegye sebtiben szekérre rakatta mindazokat a tárgyakat az 
, ország kincsei" (thesaurus regni nostri) közül, amelyekhez hozzáférhetett, s 
mintegy atyja végakarata szellemében Prágába menekült a cseh királyhoz. 
A kincsek között (ez idő tájt kezdett kialakulni a hiedelem, hogy azokat ,a 
magyar királyok Attila ideje óta gyűjtötték") ott volt két aranykorona 1s, 
továbbá jogarok, egy kard, egy , szék", nyakláncok, korsók és egyéb értékes 
ötvösművek. Valószínűtlen, hogy akár a szóban forgó koronák, akár ajogarok 
(sceptra regalia) valamelyike azonos lett volna a fehérvári bazilika kincstárában 
őrzött koronázási jelvényekkel. Az elhurcolt kard azonban már csakugyan a 
régi koronázási kard lehetett, mely utóbb (1368) a prágai dóm kincstárában 
bukkan majd fel , Szent István kardja"-ként. Ha az öreg király valóban az 
utolsó években hadúrnak tekintett ifjú Béla hercegnek ajándékozta, a herceg 
halála után kézenfekvő módon anyja keze ügyében lehetett, a többi kinccsel 
együtt valószínűleg a Zágráb feletti Medvevárból került Prágába. A hír halla- 
tára István éktelen haragra gerjedt; állítólag , magyarosan elkáromkodta ma- 
gát". Mindenesetre nem volt Jó ómen, hogy elődeinek egyik hatalmi szimbó- 
lumát nélkülöznie kellett a koronázási szertartáson. 

Királyi hatalma jelképiségének megcsonkításán túl már a koronázási cere- 
mónián nyugtáznia kellett királyi tekintélyének csonkulását is, egy újabb 
botrányt. Jó néhány tekintélyes báró nem ismerte el legitimnek uralmát. Béla 
hajdani nádorának fia, Zalában és Sopronban három vár ura, Hahót nembeli 
Arnold fia Miklós távol maradt a koronázásról, sőt az uralomváltás idején 
átállt Ottokárhoz. Béla volt nádora, az uralomváltáskor éppen Szlavónia bán- 
ja, Héder nembeli Kőszegi , Nagy" Henrik talán még megjelent a koronázá- 
son, talán már nem; mindenesetre röviddel a koronázás után az ország legna- 
gyobb várura, négy vár és uradalmainak birtokosa a nyugati határszélen szin- 
tén Ottokár híve lett. Példáját követte Béla néhai , hű bárójának", már az előző 
évtizedben sértődötten visszavonult bihari várúrnak, Geregye Pálnak két fia, 
Miklós, az imént még erdélyi vajda és István, az öreg Mária királyné udvarbí- 
rája, Vas megye ispánja. Ök három várukat hagyták oda Biharban, a nyugati 
határszéli Dobra várát viszont ők is átjátszották Ottokárnak. Ott volt az 
átpártolók sorában Béla egy cseh híve is, bizonyos Jan (Gyanur) fia Mérk, aki 
egy Fertő melletti várát adta át; csatlakozott az öreg király volt asztalnok- 
mestere és soproni ispánja is, a locsmándi várispánság friss adományos ura, 

Aba Lőrinc, Sopron megyei Lánzsér várával. E disszidenseket nyilván az 
mozgatta, hogy túlzottan exponálták magukat az országmegosztás idején az 
öreg király híveiként, tarthattak tehát István bosszújától. Aligha véletlen 
azonban, hogy Béla báróinak csoportjából éppen a leghatalmasabbak, három- 
négy vár, fél megyényi uradalmak, egész egykori várispánság urai merészelték 
megtenni ezt a lépést. Ők bizonyosra vehették, hogy a prágai udvarban is 
számítanak reájuk, honorálják átállásukat adományokkal — ami be is követ- 
kezett. 

Egyelőre csak a legnagyobbak merészkedtek idáig. Már például az öt év 
előtti polgárháborúk másik két hadvezére Béla oldalán, Kemény fia Lőrinc és 
Ákos Ernye sem követte sors- és érdektársait, jóllehet mindketten tudták, 
hogy István személyes ellenségeiként tartja őket számon. Számukra már ta- 
nácsosabb volt a hódolat minél gyorsabb kinyilvánítása. Lőrinc nádor csak- 
ugyan ezt az utat választotta, sőt éppen ő volt az Béla király legbelsőbb kor- 
mányzati köréből, aki — mint V. István már a következő évben hálásan nyug- 
tázta — , országunk többi báróit és előkelőit megelőzve készségét és hűségét 
nyilvánította királyi magasságunk iránt, ily módon példájával megnyitotta az 
utat a többieknek, hogy felségünkhöz hívekként csatlakozzanak". Nádori 
méltóságát természetesen rögvest elvesztette, nemkülönben somogyi és 
kemléki ispáni javadalmát. Somogy az ifjabb király korábbi párthíve, a most 
országbíróvá avanzsált Gutkeled Miklós jutalma lett, a szlavóniai Kemlék 
(Kalnik) pedig — már magánbirtokként, , örökös ispáni? címmel — az ugyan- 
csak Bélától átállt Rátót Lorándé. 

István atyja halálhírére lóhalálában sietett a tiszántúli részekről Fehérvárra. 
A sietséget jól mutatja, hogy atyja május 3-án halt meg, de már a május 13. 
előtti napokban fejére helyezte az oly régóta áhított koronát Türje Fülöp 
érsek. Az esztergomi egyházfő e sietség fejében meg is kapta késedelem 
nélkül a maga különleges jutalmát. Az érsekség elnyerte adományul egész 
Esztergom megyét, azaz a királyi várszervezet maradék birtokait a megye 
, örökös ispánságának" méltóságával együtt. A koronázási szertartásra az 
egyháznagyokon kívül egybegyűltek a koronahűséget megtartó országbárók 
és egyéb főtisztviselők, sőt nemesek, , királyi szolgák" is, állítólag , hatalmas 
gyülekezetet" (immensam congregationem) alkotva, akik előtt az új koronás 
uralkodó a szent relikviára és a feszületre tett kézzel letette az esküt. 

A koronázási eskü nem volt már azonos a ceremónia régi szabályzatának 
(ordo) hagyományos liturgikus szövegével. Utóbb V. István egy oklevelében 
két esküpontra hivatkozik. Az egyik szerint a király , mindenkit egyenként 

és összességükben egyetemlegesen (singulos singulariter et universos untver- 
saliter) sértetlenül megőriz jogaiban"; a másik summázata ez: , az Igazságta- 
lanul elidegenített vagy elfoglalt jogokat visszaállítjuk". Az utóbbi esküpont 
nem egyéb, mint az 1267. évi dekrétum ötödik cikkelyének megismétlése az 
elidegenített nemesi birtokok visszaadásáról; az előbbi általános hivatkozás 
az aranybullákban lefektetett kiváltságok — az egyház és a nemesség területi, 
, egyetemleges jogai" (vagy ,szabadságai") — megőrzésének ünnepélyes es- 
küvel megerősített ígéretére. Az új koronás uralkodónak egészen más szituá- 
cióval kellett szembenéznie, mint elődei sorának, s nem csupán az áruló , hűt- 
lenek" feltűnő távolmaradása miatt. Merőben új, hogy a koronázási szer- 
tartáson részt vevő gyülekezet, mely főpapokon és arisztokratákon kívül most 
már nemesekkel is kiegészült, a királyeskübe beiktattatta testületi—rendi jel- 
legű, ,egyetemleges" kiváltságainak biztosítását, ami cddig csak a charta jel- 
legű szabadságlevelek, ,aranybullák? tartozéka volt. Új mozzanat, hogy ebbe 
már a köznemesség hangja 1s belevegyült, különben aligha lenne érthető a három 
évvel korábbi esztergomi nemesi gyűlés , petíciói?" egy pontjának felidézése és 
beleszövése a koronázási esküformulába. 

Az V. István néven trónra lépő király nem szabadulhatott meg atyja emlé- 
kétől és történeti súlyától azután sem, hogy riválisként megszabadult tőle. 
Akárhová nézett is, mindenütt atyja hagyatékával kellett szembesülnie - 
melynek formálásában, persze, az utóbbi évtizedben már maga is tevékenyen 
közrejátszott. Voltaképpen közös eredményként könyvelhette el a koroná- 
zás mindkét újdonságát, a , hűtlen" arisztokraták távolmaradását és a , hű" 
(de igényeiben egyre hangosabb) köznemesség tevőleges jelenlétét egyaránt. 
Mert hiszen a disszidensek egytől egyig IV. Béla jóvoltából jutottak 1242 után 
ama birtoktöbbletükhöz, közelebbről pedig hatalmukat, presztízsüket kife- 
jező kőváraikhoz, amelyek alapján aztán szuverén feudális hatalmasságok- 
ként viselkedhettek. Hogy a nemesség politikai színre lépéséhez a feltételeket 
mennyire közösen készítette elő a két uralkodó, részleteiben nyomon követ- 
hettük. De mindez a hagyatéknak csak legszembetűnőbb két eleme volt. 

A hagyaték minden ízében valami egészen más struktúrát testesített meg, 
mint amilyet annak idején az ifjú IV. Béla vett át saját atyjától, vagy akár a 
tatárdúlás romjain elkezdett , reformálni". Még ha nem is volt ez még a feu- 
dalizmusnak az a minden irányban kiteljesedett és kiérlelt formája, amely 
Nyugat-Európában a 12-13. századra bontakozott ki, minden lényeges szer- 
kezeti eleme in statu nascend: jelen volt és funkcionálisan hatni kezdett. 1235 
körül még meglehetett az illúzió, hogy a korai feudális struktúra restaurálha- 

tó; 1270 körül ilyen illúziónak már nem volt talaja, a régialapok olymértékben 
meglazultak, az új pillérek pedig oly mértékben megszilárdultak. A nagybir- 
tokos arisztokrácia súlygyarapodása a birtokállomány meggyorsuló mennyi- 
ségi felhalmozódásán túl most kezdett átcsapni új minőségbe. Mostanra vá- 
zolódott fel határozott kontúrokkal a feudális magánhatalom gazdasági és 
társadalmi bázisának kettős ,modern" pólusa: az uradalom és a hűbértes fa- 
miliaritás. Mindkettő a nagybirtok súlyát növelte a királyi hatalom ellenében, 
sőt a nagybirtok pólusán is a vitálisabb világi fél súlyát emelte meg a kötöt- 
tebb, konzervatívabb egyházzal szemben. 

Ezzel párhuzamosan, a tatárjárást követő évtizedekben rajzolódtak ki a 
társadalmi struktúra új konstitutív elemeinek nem kevésbé határozott kör- 
vonalai, amelyek ettől fogva a politikai erőtérben is figyelmen kívül nem 
hagyható tényezőkként voltak jelen: a nemességé és a polgárságé. A tatárjárás 
előtt még csak , királyi szolgák" léteztek; 1270 táján jelen volt már a maga 
országos kiterjedésű szociális és jogi alapkereteiben a nemesség (nobziles 
universi regni Hungariae, 1267), sőt kialakulófélben volt már funkcionális 
kapcsolata is a feudális állammal. A tatárjárás előtt még csak kiváltságolt sza- 
bad , vendégek" (telepesek) léteztek, laza kapcsolatban heterogén jellegű 
városiasodó településekkel; 1270 táján már jelen volt a szabad és autonóm 
városi polgárság (cives) magva, felvázolódtak a magyarországi városhálózat 
körvonalai. Mindennek alapján pedig a mélyben, az ország lakosságának ha- 
talmas többségét kitevő parasztnépesség tömegeiben is kezdetét vette egy 
döntő jelentőségű átrendeződés: a , parasztnép első felszabadulása". A tatár- 
járás előtt a parasztnépesség túlnyomó többségét vagyontárgy jellegű , szol- 
gák" vagy alig kedvezőbb helyzetű , szabadosok?" és ,kondicionáriusok? tö- 
mege tette ki, akiknek tengeréből csak itt-ott emelkedtek ki a paraszti , sza- 
badság" szigetei a kiváltságolt vendégtelepes (bospes) községek formájában; 
1270 körül formálódott már a paraszti státus új — úrbéri kötelmeiben szabá- 
lyozott és limitált, meghatározott személyes és kommunális ,szabadságok- 
kal? övezett — formája, melynek neve , jobbágy" (zobag:o) alakban szintén a 
század dereka után kezd feltünedezni. 

Nagy igyekezettel ez a formálódó új struktúra is belepréselhető volt a 
hagyományos fogalmi triászba, miszerint az emberi társadalmat az isteni 
gondviselés három , funkcionális rendbe? osztotta, kinek-kinek kijelölve a 
helyét a klérus, ahadakozók vagy a munkát végzők (oratores-bellatores-labo- 
ratores) csoportjában. Az egyház fiktív társadalmi egységén kívül azonban az 
ideálséma másik két tagja már visszavonhatatlanul további két-két társadalmi 

képletté, hovatovább valóságos renddé vált szét: az arisztokráciára és a köz- 
nemességre, a polgárságra és a parasztságra. A struktúrát, melynek nyers, de 
definitív körvonalai 1270 tájára felvázolódtak, érett feudalizmusnak nevez- 
zük. Hogy a képlet mennyiben volt IV. Béla király személyes műve, részlete- 
iben megismerhettük. Hosszú kormányzata egy struktúraváltás korszakos 
jelentőségű történeti kerete. Ennél azonban többről van szó. Ha választott 
példaképe, István király tudatosan ismerte fel a feudalizmus szükségszerűségét, 
ő tudatosan munkálkodott— önmaga ifjúkori énjét is megtagadva—a feudalizmus 
egy , modernebb" európai formáján. A történeti fejlődés hosszabb trendjén még 
a tatárdúlás szörnyű veszteségei sem jelentettek egyértelműen katasztrófát. Sok 
mindent fizikailag kitöröltek magából az archaikus struktúrából is, ami többé 
már nem volt visszaállítható, amellett pedig rádöbbentettek egy nagy uralkodót, 
hogy egész koncepcióját új irányba fordítsa. Ha pcdig a folyamatok az államfícj- 
lődés terén szükségképpen centrifugális erőket szabadítottak fel, az nem egyéb, 
mint a történeti fejlődés sajátosan gyorsított ritmusának és egyben sajátosan 
, Összevont" jellegének egyik vetülete e térségben. 

A magyar történeti fejlődést eleve determinálta, hogy a magyar nép és a 
Magyar Királyság népei csak a középkor derekán kapcsolódtak be az európai 
feudalizmus fejlődésritmusába, igen jelentős , szerkezeti feszültségekkel 
ama nyugati régióhoz képest, melynek genezise az antik orbis Latinus fel- 
bomlásáig nyúlt vissza. Másrészt viszont a korai magyar történelmet az is 
determinálta, hogy már egy szerkezeti alapelemeiben kialakult történeti egy- 
ség—a keresztény-feudális Nyugat —fejlődésritmusába kapcsolódott be, mely 
körülmény a feszültség viszonylag gyors (sok tekintetben szervetlenül gyor- 
sított) feloldása irányában hatott. Következésképpen a magyar történeti fej- 
lődésben — ellentétben a Nyugattal — nem különültek el éles időbeli keretek- 
kel, külön-külön , korszakok?" formájában olyan struktúraváltások, mint a 
korai feudális társadalom- és államszerkezet kiépülése és dezintegrációja 
(Nyugaton a 6-8. század), majd a hűbéri keretek között (97-13. század) a 
feudalizmus kiteljesedése, , kiérlelődése", előre vetítve egyszersmind a rendi 
és állami integráció erővonalait. A magyar történelemben a feudalizmus korai 
és érett formája viszonylatában a struktúraváltás kezdetei az államfejlődés 
, hűbéries? tendenciáinak kibontakozásával karöltve és időben jóformán 
egyetlen évszázadon, a 13. századon belül vázolódtak fel, miközben egyide- 
jűleg már korai , rendi" vonások 1s színezték, de még számos archaikus szer- 
kezeti elem, , eredeti jellegzetesség" szőtte át a képletet. E sajátosan gyorsí- 
tott és összevont fejlődésritmusban meghatározó jellegű volt IV. Béla korszaka. 

Hogyan élt Béla király emléke a közvetlen utókor tudatában ama rétegek, 
rendek hagyományában, melyeknek kiformálódásán segédkezett? Az idézett 
sírvers az esztergomi minoriták egykori templomában nem holmi , köztuda- 
tot" tükröz, hanem elsősorban magukért a ferencesekét. Ugyanez türköződik 
a magyar krónika 14. századi szerkesztményében, melybe egy budai minorita 
barát látott szükségesnek beiktatni 1332 után egy passzust Béla királyról (179. 
fejezet), oly soványnak tartotta krónikás elődjének idevágó szövegét. Ö je- 
syezte fel az akkor már látható sírfelirat szövegét is, így összegezve értékíté- 
letét a boldogult királyról; , Erényekben gazdag férfiú volt, akinek emléke 
mind a legédesebb méz, oly jóízűen él mind a mai napig minden magyar és 
több más nemzet ajkán." 

A summázat szemmel láthatóan korrigálni kívánja a megelőző három nyúl- 
Iarknyi fejezet információit, amelyeket Ákos nembeli Ákos mester vetett 
papírra nem sokkal a király halála után, 1272 körül. E fejezetek közül az első 
megemlékezett Béla koronázásának körülményeiről, a második röviden el- 
beszélte a tatárdúlást és utalt az 1246. évi osztrák háborúra, majd a harmadik 

az ,ország reformációjáról" egyetlen szót sem ejtve — egyetlen mondatban 
megemlítette az 1260. évi morvamezei vereséget, hogy furcsán száraz és la- 
konikus összegzéssel zárja a Béla király történetének szentelt ösztövér rész- 
letet: , Békés férfiú volt ugyanis, de ahhadvezetésben és a csatákban legkevésbé 
sem szerencsés..." Különös eljárási mód attól az írótól, aki negyedszázadon 
at Béla király bizalmas hivatalnoka, udvarának , hű klerikusa?" volt, akitől tehát 
inkább valami hízelgő dicshimnuszt várnánk, semmint ezt a hűvös és hiányos 
szöveget. Ám bármiként viselkedett is Ákos mester mint hivatalnok, , ideo- 
lógusként? és történetíróként saját rétegének, az ősi, születési, nemzetségi 
arisztokráciának a tollnoka volt, sőt éppen azt a tudatszintet helyezte törté- 
neti kontextusba, amely az 1260-as évtizedben erősödött meg. Ugyanakkor 
a krónikás hosszú fejezetet szentelt II. Endre jeruzsálemi vállalkozásának, 
közölve, hogy visszatértekor ,országát szerencsés állapotban (in prospero 
vatu) találta". Mint ismeretes, II. Endre a valóságban tökéletes káoszban 
találta országát 1218 végén; a ,prosperitást" akkoriban a király birtokpoliti- 
kájának gyümölcsét élvező nagybirtokos arisztokraták élték át, akikre aztán 
rossz napok virradtak, mihelyt az ifjú IV. Béla trónra lépett. 

Midőn az arisztokrácia eme irodalmi képviselője után alig évtizeddel a 
"zülető köznemesség közvéleménye tört utat az irodalomba első ideológu- 
sának, Kézai Simon mesternek művével, a történeti kép még egy fokkal in- 
kább félrebillent. Míg Ákos mestert a ,prosperitáson? kívül még főként a 

Szentföldről hazahozott relikviák foglalkoztatták, Simon mester már úgy 
vélte tudni, hogy a teljes fiaskóval végződő jeruzsálemi vállalkozásról II. End- 
re király , nagy dicsőséggel"? (cum summa gloria) tért haza, maga az uralkodó, 
aki a valóságban a királyság tekintélyét elherdálta, , hatalmas és kiváló király" 
(rex potens et illustris) volt. , Utána pedig fia, Béla uralkodott, Esztergomban 
a minorita frátereknél temették el; az ő idejében jöttek be Magyarországra a 
tatárok..." — folytatódik ez esetben is különös kontraszttal a sovány szöveg: 
három mondat a tatárjárásról, kettő az 1246. évi osztrák háborúról. Nemcsak 
az arisztokrácia, a nemesség sem ápolta e jelek szerint valami kegyelettel ÍV. 
Béla emlékét, ami a nemesség kialakulásáról és színre lépéséről az előző feje- 
zetben elmondottakkal éppen nincs ellentétben, sőt logikusan következik 
belőlük. Igaz, hogy a király élete vége felé a nemesség kapott egyfajta , Charta 
jellegű" szabadságlevelet, de ezt — okkal — úgy könyvelhette el, mint amit 
kikényszerített az uralkodótól. S viszont éppen ez volt az a pont, ahol atyjá- 
nak emléke a magasságokba emelkedett. Az 1222. évi Aranybulla a nemesi 
köztudatban hovatovább már-már ahhoz hasonló mitikus vonásokat öltött 
fel, mint a , szentkirály" alakja — annak arányában, ahogy elmosódtak kiadá- 
sának konkrét körülményei. Már csak a szöveg számított, a fundamentális 
okmány, elválaszthatatlanul II. Endre nevétől; az Aranybulla fénye viszont 
különös ragyogó glóriával övezte körül a nemesi utókor szemléletében kia- 
dójának fejét, és verődött vissza hamis csillogással a szánalmas keresztes had- 
járat emlékéről. 

Egy más szociális miliő emlékezetéből közvetít valamit az úgynevezett 
Szepesszombati krónika, ez a 15. század derekán a szepességi szászság köré- 
ben, valószínűleg Lőcsén keletkezett német nyelvű lokális művecske — egye- 
düli polgári krónikánk a középkorból. Szerkesztője már keveset tudott a régi 
századokról, idevágó feljegyzései javarészt a közkézen forgó 14. századi 
krónikaszerkesztményből (dy ungerische cronica) merítenek. Két emléktöre- 
dék azonban a helyi, szóbeli hagyományból való. Az egyik, hogy a szászokat 
a Szepességbe ,egy bizonyos Béla nevezetű király hozta be". Ezt az emléket 
a szerző sajátos okoskodással II. (Vak) Bélára értelmezi: ,ennek a Bélának 
kellett lennie — írja —, hiszen neki kellett sok egyéb vendégtelepest is (geste) 
az országba hoznia, ellenségei (a nagy földesurak, lantbern] miatt, hogy őket 
megfékezze". II. Béla (1131—1141) számottevő telepítőpolitikájáról azonban 
mit sem tudunk; az első telepesek megjelenését a Szepességben a helyi ha- 
gyomány egyébként is II. Géza (1141-—1162) nevéhez fűzte. Ezzel szemben 
IV. Béla volt az, aki a tatárdúlás idején kegyetlenül elpusztított Szepességet 

újra benépesítette, jóformán újratelepítette, s különben is ,sok egyéb ven- 
dégtelepest 157" az országba hozott—részben éppena közvetlenül szomszédos 
sárosi, abaúji részekre. A két évszázad folyamán elbizonytalanodott , Béla 
nevezetű király" a helyi emlékezetben eredetileg IV. Béla lehett, amint hogy 
az író 15 már csakugyan az ő korához fűzi azt a másik nem irodalmi eredetű 
információját, hogy Lőcsét — a Szepesség fővárosát — a zipserek az ő uralko- 
dása idején építették fel, , hogy ezután inkább védekezhessenek ellenségeik- 
kel szemben". Bármennyire el 15 homályosította, sőt torzította az idő a száj- 
hagyományt, e szociális és etnikai sziget a telepítés és városalapítás mozza- 
natát társította Béla király emlékéhez. 

IV. Béla, az országreformer nem kapta meg kortársaitól és az utókortól a 
, Nagy? jelzőt, amit nagyatyja, e néven a harmadik, mint a korai Árpádok 
archaikus , méltóságának fényét? utolsóként felragyogtató uralkodó egy ide- 
1g— igaz, folytatás nélkül — elnyert (Bela Magnus, 1238). A történeti értékíté- 
letet akkoriban kizárólagos jelleggel kimondó arisztokrácia és nemesség fa- 
nyalgása azonban érthető. IV. Béla nevéhez nem fűződtek sem látványos 
területi hódítások, sem hatásos rendi szabadságlevelek. Hogy az örökölt és a 
tatárdúlás idején alapjaiban megingott államkomplexumot éppen ő szervezte 
újjá, kevesebbet nyomott a latban, mint hogy gyakorlatilag ő adta fel a hű- 
bérigények közül az irreális Halicsot és Ladomériát, új hódító törekvései 
pedig (Stíria, Észak-Bulgária) kudarcot vallottak vagy hamar elenyésztek. A 
rossz hadvezér emlékének a minősítésben nagyobb súlya volt, mint a tehet- 
séges szervezőnek. Hogy a rendi erők fundamentumait valójában ő rakta le, 
kevésbé értékelték, mint hogy nem fűződtek nevéhez fundamentális , arany- 
bullák". Abban, hogy IV. Béla kortársainak körében nem volt valami népsze- 
rű, nyilván szerepet játszottak pszichológiai motívumok is. , Hű báróinak" 
és közvetlen hivatalnokainak, klerikusainak egy része bizonyára őszintén 
usztelte, ez azonban maroknyi csoport volt. Már az arisztokrácia többsége 
aligha tudta feledni az ifjú uralkodó kíméletlen és rideg elvszerűségét, a tatár- 
Járás előtti személyes megalázásokat. A többség alighanem mindvégig rejtett 
bizalmatlansággal szemlélte a tatárjárás utáni pálfordulást, amihez aztán hoz- 
zájárult, hogy az ifjú István által felkavart politikai aamoszférában sokan le- 
gálisan tekinthettek az öreg királyra mint , ellenségre". A formálódó nemes- 
ségnek meg jóformán személyes kontaktusa sem volt az uralkodóval; az ud- 
var zárva maradt előttük. De ebben az udvarban nem 15 zajlott olyan kedélyes 
élet, mint az atya vagy nagyatya idején vagy akár a renitens fiú környezetében. 
Nem voltak itt napirenden lovagi tornák, lakomák. Komor, kissé régimódi 

ünnepélyesség jegyében a tanácsülések valóban a munka, nagyobb távlatú 
reformelgondolások és napi országos gondok döntéseinek valóságos műhe- 
lyer voltak. Ráadásul ez a feudalizmus , modern" modelljén munkálkodó ural- 
kodó negyedfél évszázadon át ahhoz hasonló ósdi konzervativizmussal járta 
az országot udvarával, mint régi elődei, megszállva" időnként udvarházain 
és várain kívül híveinek jószágain is, akik e kitüntetést megfelelő ambivalens 
érzésekkel fogadták. 

Ennek az ódivatú udvarnak a központjában pedig ott székelt egy uralkodó, 
aki sokkal bonyolultabb személyiség volt, semhogy egyértelmű lelkesedést 
válthatott volna ki feudális környezetéből. Nyilván nehezen volt követhető 
egy mentalitás, mely inkonzekvenciában volt konzekvens, olykor kíméletlen 
erélyében kegyes, viszont kompromisszumarval célratörő, nagy fordulatai- 
ban szilárd, de aktuális döntéseiben (főként a harcmezőn) hezitáló. Érthető, 
hogy emléke annak arányában szépült meg, ahogy az elkövetkező évtizedek 
kontrasztjában uralma egyre inkább a , tisztesség regnálása" és a ,béke" kor- 
szaka gyanánt tűnt fel, éspedig művének haszonélvezői közül elsősorban a 
polgárság tudatában. Ámbár ami a , jogrendet? illeti, hamarosan mércévé és 
ideállá vált a Béla-kori állapot. Béla és István fiának neve már az 1290. nyár 
végi koronázási dekrétumba ideálnormakérnt foglaltatott bele: akkoriban már 
ők számítottak ama , boldog emlékezetű, dicső" királyoknak, akik , Magyar- 
országot az igazság eszközével, szerencsés és sikeres eredménnyel kormá- 
nyozták, s mindig üdvös tanácsokkal éltek". (1290, 6). 

Ami a , népszerűséget" illeti, Béla király rivális fia sem a legszerencsésebb 
ómenek jegyében lépett a trónra 1270 májusában, mint láttuk, a politikai 
körökben mégis elnyomta az öreg király elhunytán érzett gyászt a remény- 
kedő várakozás. Az elmúlt évtizedben személye körül kialakult , párt" ter- 
mészetesen lelkesen állt mögötte, hiszen bizonyos lehetett abban, hogy az 
,egész ország kormányzatának átvételében" személyesen részesedik. De a 
király korábbi, atyjáénál is bőkezűbb adománypolitikája és atyjáénál szoro- 
sabb kapcsolata a nemességgel a nyugati országrészben is reményeket kcelt- 
hetett, annál is inkább, mert a remények beváltásának ígérete immár el is 
hangzott a koronázási esküben. Egyébként is, minden jel szerint , népsze- 
rűbb" személyiség volt, mint atyja, inkább igazodott a feudális értéknormák- 
hoz. Hogy elsőrangú hadvezér, számos alkalommal bebizonyította. Emellett 
valószínűleg sokkal könnyedebb és oldottabb természetű is volt, mint súlyo- 
sabb és szigorúbb alkatú atyja. Udvarában a lovagi formák, külsőségek már a 
stájer idők óta több szerepet játszottak, mint atyjáéban. Sőt nem csupán csak 


208 


a külsőségek. Okleveleinek fráziskészlete határozottan arra utal, hogy az 
európai lovagi ízlés és ethosz bizonyos elemei itt valóban kezdtek már kihaj- 
tani. A személyes , dicsőség" (glorta), az individuális tettek által való , kiemel- 
kedés" (claruere), éspedig személyes virtus, lovagi vitézkedés által: ezek a 
motívumok V. István oklevélnarrációiban szemmel láthatóan nagyobb súlyt 
nyernek, központibb helyre kerülnek, mint korábban. Sőt halványan megje- 
lenik már a lovagi értékrend egy jellegzetes eleme, magyar földön újdonság- 
ként: az udvari szellem (a francia coxwrtoiste) követelményei is. Különös ér- 
demként könyveltetik el immár, például Rátót Loránd bán dicséretében 
(1270), hogy s társalgásban kellemes (édes)", képes magát megszerettetni 
(conversattone dulcis, omnibus estamandus). Egy Ottokártólátálló cseh lovag 
azért ,ékítette? az udvart, mert egyéb erényei mellett , dicséretes társalkodá- 
sával (conversatio laudabilisj) udvari embereinkhez testben és lélekben 
(corpore etanimo) idomult..." (1271). Ez a lovagi szellemű uralkodó nemcsak 
jól ülte meg a lovat, nyeregbe termett, hanem szervezőkészségben sem mu- 
tatkozott ügyetlennek. Még részuralkodóként is olykor tanújelét adta, hogy 
több mint , pártkirály", külpolitikai tekintetben is ügyesen kezdte alakítani 
diplomáciáját, atyjának telepítő, vendégtelepeseket gyámolító, sőt város- 
alapító politikáját már kezdettől magáévá tette. Balszerencséje mindenekelőtt 
abban állt, hogy túlzottan sokáig kellett várnia a koronára. Az akkori fogal- 
mak szerint már nem is oly ifjú, 31 éves iménti , ifjabb királynak?" minden- 
csetre 1270 májusában fel volt adva a feladvány: mit tud kezdeni atyja hagya- 
tékával. 


25. KÍSÉRLET AZ EGYENSÚLY HELYREBILLENTÉSÉRE: 
V. ISTVÁN KORMÁNYZATA 


, Miután átvettük egész Magyarország kormányzatát" — V. István oklevelei- 
nek ez a gyakori stiláris fordulata több merő legitimáló célzatú szólamnál; 
mintegy deklarálja, hogy az uralkodó a korona és a teljes országterület birto- 
kában immár szabadulni kíván ama béklyókból és kényszerhelyzetekből, me- 
Ilyekbe őt a részuralom szorította. 

Ennek jegyében nevezett ki az új uralkodó mindjárt a koronázás után 
biztosokat a , királyi Jogok reformjának" érdekében (propter iurium regalium 
reformationem), sőt alkalmanként személyesen hirdetett ki egy-egy vidék 
számára gyűlést, a Dunántúlra vonultában például — itinerárrumából követ- 


209 


keztetve 1270 telének elején — Vasvárra. Az akkoriban már hónapok óta folyó 
akcióban figyelemre méltó, hogy célkitűzését tekintve szakított az 1267. évi 
dekrétum alapelvével, a nemesi érdekek egyoldalú érvényesítésével, sőt a ko- 
ronázási esküvel is ellentétben egyedül és kizárólag a várjavak visszavétele 
tétetett a biztosok (szper iuribus castri revocandis... iudices seu ingnuisítores 
verttatis) feladatává. A várjavak , reformációjának" napirendre tűzése ugyan- 
abba az irányba mutat, mint Béla király városprivilégiumainak következetes 
megerősítése valamennyi vidéken, ahol az új uralkodó c hónapokban meg- 
fordult. V. István immár , az egész ország kormányzatának" birtokában látni- 
valóan programként tűzte ki az előző évtizedben labilissá vált egyensúly 
visszabillentését a királyi hatalom javára. 

A program kibontakoztatását természetesen fékezte, hogy az országmeg- 
osztás körülményeiből átöröklött nehézkedési erők egyelőre többet nyom- 
tak a latba, mint a szándék. A kormányzat kulcspozícióinak természetes vá- 
rományosai az iménti legelőkelőbb párthívek voltak, akiknek a koronás ural- 
kodó le volt kötelezve. Másfelől az iménti ifjabb király és II. Ottokár régi 
feszültségéből öröklődtek át azok a gyúanyagok, amelyek az átpártolásokkal 
súlyosbítva előbb-utóbb óhatatlanul újabb robbanáshoz vezettek a magyar 
és a cseh királyság egy évtizede már konszolidálódni látszó viszonyában. Az 
előbbi körülmény valamilyen mértékben eleve megkötötte az uralkodó ke- 
zét, az utóbbi viszont egy időre szükségképpen elvonta figyelmét magáról az 
épphogy csak formálódó programról. 

A koronázás után IV. Béla kormányzati gárdájának maradéka is csaknem 
teljesen eltűnt a politikai életből; azok is, akik nem menekültek át a prágai 
udvarba. Számottevő kivételnek szinte csak az új nádor, Majs fia Majs számí- 
tott. Béla király e régi udvari főtisztviselője (1260 után ifjú Béla herceg tár- 
nokmestere) mellett is nyilván az szólt, hogy nem exponálta magát az előző 
évtized konfliktusaiban, ugyanakkor a királyi ház rokonaként és egy tatárjárás 
előtti neves nádor fiaként a folytonosság képzetét sugallta az arisztokrácia 
közvéleményének. Egyébként a kulcspozíciókat az iménti keleti országfél 
notabilitásai nyerték el: a Gutkeled fivérek, a csákvári Csák fivérek és a Mo- 
noszló fivérek. Ilyenformán a királyi tanács világi felét, az országbárók tes- 
tületét tulajdonképpen három család sarjai majorizálták. Az országtanács 
egyházi felében hasonló volt a helyzet. Az esztergomi érsek, Türje Fülöp az 
új nádorhoz hasonlóan, mint Béla régi híve, a folytonosságot volt hivatva 
dokumentálni, de már a kalocsai érsek, ifjabb Báncsa István a keleti országfél 
kancellárja volt korábban, a váradi és az erdélyi püspök, Ladomér és Péter 

(mindketten a most befolyáshoz jutott Monoszló-atyafiság tagjai) ugyanott 
egymást követték az alkancellárságban; a pécsi püspök, Záh Jób egyike volt 
az ifjabb király legrégebbi személyes híveinek, a váci, egri, csanádi püspököt 
is majd évtizedes szálak fűzték a keleti országfél volt uralkodójához. Nem 
volt ez még , pártkormányzat"? az 1272 utáni idők szellemében. Más posszi- 
bilis érdekcsoportosulás egyelőre nem szerveződött az országban; a posszi- 
bilis ellenzék egyszerűen kifutott az országból. Annyiban mégis , párt"-jel- 
lege volt már a kormányzatnak, hogy a szereposztást domináns módon a 
megelőző pártállás határozta meg. 

Az őrségváltás bekövetkezett az egész területi igazgatásban. Az egykori 
párthívek, harcostársak szerényebb, most emelkedő csoportja megyésispán- 
ságot nyert el, mint Rosd Mihály (INNyitra) és testvére Demeter (Szatmár, 
Kraszna), Miskolc Panyit (Zala), Básztély Rénold (Szabolcs) és mások. A 
legfontosabb ispánságok azonban már országbárói méltóságokkal kapcso- 
lódtak egybe, érdekes területi elosztásban. Pozsony és Vas megye a két Mo- 
noszlónak, Sopron a nádornak, Moson Jób pécsi püspöknek Jutott, sőt már 
a Gutkeledek és a Csákok esetében egész tömbök rajzolódtak ki. Szlavónia 
kormányzatát Joachim bán tartotta kézben, ugyanakkor a legfontosabb szla- 
vóniai megye, Zágráb ispánsága atyafiának, Hodosnak jutott, a szomszédos 
Somogy és Bács-Szerém ispáni tisztét két fivére, Miklós országbíró és Pál 
nyerte el. E délnyugati részeken tehát már egyetlen család territoriális hatal- 
mának körvonalai vázolódtak fel. A Csák nemzetség tagjai két területen ju- 
tottak domináns helyzethez: Csákvári Máté befolyása Erdély kormányzatán 
kívül a szolnoki ispánság révén a Tiszántúlra is kiterjedt, a Dunántúl szívében 
viszont dobóci Mihály és ugodi Csák került centrális pozícióhoz, a veszprémi 
és a bakonyi (immár , örökös") ispánsághoz; Bás mester Szolgagyőr (Galgóc) 
igazgatását kapta. Nem egyszerűen csak felosztatott a területi igazgatás az 
1260-as évek párthívei között, hanem itt-ott már magánhatalmi gócok is 
lormálódtak. 

Külpolitikai téren egyedül az késleltette ideig-óráig az összeütközést a 
Cseh Királysággal, hogy egyik fél sem volt még felkészülve. Istvánnak szö- 
vetségesek után kellett néznie, ezért kelt útra, hogy Krakkóban, Szent Sza- 
niszló sírjánál tett zarándoklat ürügyén szövetséget kössön Boleszláv herceg- 
vel (1270. augusztus 27.), amint hogy időközben atyja szövetségi rendszeré- 
ből sikerült megnyernie már Béla macsói herceget is. II. Ottokár figyelmét 
viszont egyelőre az kötötte le, hogy Ulrik karintiai herceg halálával (1269. 
október 27.) igényt formált Karintia és Krajna birtokára. Miközben mindkét 

oldalról ezek az akciók folytak, a felek igyekeztek tárgyalásokkal és fegyver- 
szünetekkel elodázni a konfliktust. A két uralkodó személyesen találkozott 
Pozsony és Pottenburg között egy Duna-szigeten (1270. október 16. után), 
és kétévi fegyvernyugvásban állapodott meg. Az egyenlőtlen erőviszonyokra 
jellemző, hogy István kénytelen volt engedni minden aktuális ponton; az 
Ottokárhoz átállt magyar főurak ügyében sem történt semmi. Sőt ez idő tájt, 
novemberben történt, hogy a lázadó Hahót Arnold fia Miklós német zsol- 
dosok segítségével kaszabolta le Pölöske várából kicsapva az ellene küldött 
zalai ispánt. 

Alighanem ez az incidens adott ürügyet Istvánnak, hogy amit diplomáciai 
eszközökkel nem sikerült elérnie, fegyverrel kísérelje meg. Az imént megkö- 
tött fegyverszünet, a , gyalázatos hitszegés?" Rómáig elhatoló vádja Ottokár 
részéről nem zavarta. 1270 decemberében ütött be Ausztriába, felidézve az 
1250-es évtized hadjáratainak emlékét. Újra kun hadak nyargalásztak a Sem- 
meringtől Bécs környékéig. Évtizedes szünet után újból fellángolt a cseh- 
osztrák és a magyar állam háborúja, ámbár kezdetben még inkább kölcsönös 
határszéli csetepaték formájában. Az alkalmi háborúzás azonban hamarosan 
ahhoz hasonló általános konfrontációhoz vezetett, mint 1260 nyarán a Morva- 
mezőn, de lényeges különbségekkel. Ottokár most már — hatalmában, hadere- 
jében gyarapodva — súlyos offenzívát indított. A tatároktól eltekintve régen nyo- 
mult be ellenfél ilyen mélyen magyar területre. II. Ottokár mögött a cseh, 
morva, osztrák, stájer lovagságon és Karintia új erőin kívül ott állt egy sor terri- 
tonális fejedelem segélyhada, Thüringia, Meissen, Brandenburg, több sziléziai 
hercegség csapatai, zömében nehézlovasság. A magyar hadfelkelésben meg- 
jelent ugyan mindenki, aki számított, valamennyi országbáró familiárisaikkal 
és a megyei csapatokkal, Béla macsói herceg is, nemkülönben a nemesi, vala- 
mint kun, székely, román kontingensek, de a seregzöm a könnyűlovasság volt. 

Ottokár hada 1271 húsvétját (április 5.) követő héten kelt át a Morva 
folyón, s lehengerelte a gyenge ellenállást. Elfoglalta egyebek között Po- 
zsonyt, Szentgyörgy, Bazin, Vöröskő várát, Nagyszombat városát és Nyitrát. 
Három hét leforgása alatt a cseh-német haderő birtokba kerítette a Dunától 
északra eső területet az országhatártól a Garamig, majd átkelt a Dunán, és 
összecsapott a késlekedve gyülekező és felvonuló magyar főhaddal. Az első 
ütközet, valahol Óvár és a Duna között (1271. május 9.), a magyarok vere- 
ségével végződött, amit követett a második (még május 15. előtt) Mosonnál. 
Ottokár csapatai ezután lehatoltak a Fertő mentén Sopron megyébe, V. István 
pedig a Rábca mögé vonta vissza seregét. 

S ekkor kezdődött a magyar hadvezetés részéről egy afféle taktikázás, 
amiben nehéz fel nem ismerni a magyarok régi, keleties hadviselésének jel- 
legzetes vonásait. Maga a terep is, a Fertő és a Rábca közti mocsaras vidék 
azonos azzal, ahol annak idején, a 11. században nemegyszer sikerült császári 
támadásokat meghiúsítani. Alighanem a cselvetést szolgálta már az is, hogy 
V. István békealkudozásokba kezdett. Gyengeséget, megadási hajlamot mu- 
tatni hozzátartozott ahhoz a fortélyhoz, ami aztán a régi, bevált keleties re- 
cept szerint következett soron. Egy magyar csapatrész megjelent Ottokár 
Moson melletti táboránál (május 21.), ütközetet kezdeményezett, mozgásba 
hozta az ellenség főerőit, majd menekülésbe fogott a Rábca felé. A mocsaras 
terepen nehezen mozgó lovagok beleestek a kelepcébe. Egyszer csak minden 
oldalról nyílzápor fogadta őket, könnyűíjászok gyors lovakon törtek elő, és 
zilálták szét a páncélosok tömbjeit. A hadi helyzet megfordult, amegbolydult 
nehézlovasság menekülésbe fogott, V. István támadásba átlendülő főereje 
Mosonig verte vissza az offenzívát. Másnap, május 22-én Ottokár visszavonta 
demoralizált és kifáradt seregét, Pozsonyban feloszlatta hadát, maga sürgősen 
Bécsbe tért vissza. A magyar és kun könnyűlovasság bosszuló portyákkal 
pásztázta végig az alsó-ausztriai és morva részeket. V. István hadvezéri képes- 
sége ismét — utoljára — beigazolódott, Ottokár pedig nyomós figyelmeztetést 
kapott, hogy keleti szomszédját respektálnia kell. Mindazonáltal az ered- 
mény a háború előtti status guo kétoldalú elismerése lett azzal a pozsonyi 
békében (1271. július 2.) kimondott kompromisszummal, hogy István le- 
mondott a Prágába vitt királyi kincsekről, Ottokár viszont kinyilvánította, 
hogy Kőszegi Henriket és menekült társait nem támogatja Magyarország 
elleni akcióikban, sőt ilyen vállalkozás esetén felségterületére eső birtokaikat 
elkobozza. 

A győzelem konszolidálta az új uralkodó hatalmi helyzetét a belső viszo- 
nyok terén is. Ennek egyik jeleként a disszidensek közül Geregye Miklós a 
békekötés után hazatért. A király természetesen kegyébe fogadta a behódo- 
lót. A továbbra is renitens Kőszegi Henrik négy várát viszont a vasi ispán, 
. Monoszló Gergely által vezetett sereg vette be. A , hűtlen" lázadók e hang- 
adójának javait lefoglalták, familiárisait kiűzték az országból. Minthogy Ha- 
hót Miklóssal már az előző év végén sikerült leszámolni, a főúri ellenzéken 
úrrá lett a királyi hatalom; a nyugat-magyarországi ingatag zóna pacifikálta- 
tott. E konszolidáció jegyében 1271 őszén az uralkodó most már határozott 
cnergiával látott hozzá a koronázása után kitűzött program megvalósításá- 
hoz, a királyi hatalom pozíciójának , reformációjához". Ez legszembetűnőbb 

módon a várospolitika terén nyilvánult meg. Az északkeleti országrészre 
vonultában V. István valamennyi útjába eső város IV. Bélától kapott kiváltság- 
levelét megerősítette, kiadta a szepesi szászok átfogó privilégiumát, sőt egy 
ponton tovább is ment: Szatmárt városi rangra emelte. Valószínűleg vissza- 
tértekor (1271. október 10-én már Komáromnál, a Zsitva mellett tartózko- 
dott) került sor legnevezetesebb intézkedésére, Győr városprivilégiumá- 
nak kiadására. A bospesjoggal rendelkező , falu" lakosságát betelepítette az 
ispáni várba, s a különböző kondíciójú (várnépi, tárnok és egyéb szolgáltató) 
népességet a , fehérváriak szabadságával" felruházva létrehozta az autonóm 
és erődített polgárváros alapját Győrött. A rendelkezés az atyja által kezde- 
ményezett, de az 1250-es évek derekán felhagyott modell kiterjesztése volt. 
Elvi jelentőségű lépés volt ez, ismerve azt a gátló tényezőt, mely az ispáni 
központok várossá fejlődését a feudális államigazgatás szerkezetéből követ- 
kezően akadályozta, s magát IV. Bélát is meghátrálásra késztette. V. István 
viszont folytatta a sort. Valószínűleg ez idő tájt nyert Kolozsvár is várospri- 
vilégiumot; csak az 1271 után beköszöntő zavaros állapotokban vesztette azt 
el, hogy majd Károly Róbert újítsa meg V. István intézkedését. Tekintetbe 
véve a rövid időt, mely V. Istvánnak megadatott, nemkülönben még ifjabb 
király korában kiadott kiváltságleveleit (Ujhely, Nagyszöllős), nem kétséges, 
hogy a magyar városszerkezet kiteljesítésén fáradozó uralkodóval van dol- 
gunk — másodiknak a sorban. Atyja nyomdokaiba készült lépni a kiváltságolt 
vendégtelepes községek fejlesztésében is. A meglévőket sorra-rendre meg- 
erősítette szabadságaikban, és újabbakat hozott létre; tőle származik Aranyos- 
meggyes (Szatmár) és Felszász (Ugocsa) privilégiuma, mindkettő 1271-ből. 

Ami a nemességet és a birtokügyeket illeti, két ismert mozzanat mutatja a 
király politikájának irányát. A háború befejezte után — valószínűleg 1271 
szeptemberében - a király a Heves megyei Hajóhalmon a Dunától keletre 
eső megyék (Heves, Borsod, Abaúj, Zemplén, Ung, Bereg, Ugocsa, Szabolcs, 
Zaránd, Külső-Szolnok), egész országrész nemessége számára gyűlést tar- 
tott, melynek programszerű célja mindenben a IV. Béla-koriakkal hangzik 
egybe: , országunk állapotának reformációja? és ,kinek-kinek az igazság ki- 
szolgáltatása" —a , jogrend" megtartása jegyében. A nemesség által ismételten 
követelt fehérvári törvénynapok helyébe iktatott regionális igazságszolgálta- 
tási gyűlés zajlott itt le, olyan területen, ahol több megye nemessége közös 
gyűlésezésének már megvoltak a hagyományai. A birtokügyek terén pedig a 
maradék udvari birtokszervezet módszeres reorganizációját tűzte napirendre 
a király. Megbízottja országos jogkörrel az atyjától örökölt klerikus és volt 

római követ, Sixtus mester volt, aki 1272 első felében a Dunántúl megyéit 
járta, rögzítette és szabályozta az udvarnokok földhasználatát, jogviszonyait 
és rendezte a királyi birtokok vitás ügyeit. 

Az iménti trónrivális és ,párturalkodó", aki korábban a személyes hívek 
gyűjtésében és a harcmezőn aratott bravúros győzelmekben tűnt ki, élete 
utolsó évében — mindössze 33 éves volt — országát rendbehozni törekvő, 
várospártoló, kormányzati egyensúlyt kereső, országos munkálatok beindí- 
tását tervező királynak mutatkozik. Annál váratlanabb az épphogy csak meg- 
kezdett tervek derékba törése, a fiatal uralkodó lelki összeroppanása és hir- 
telen halála. Mintha csak az évtizedes feszültség, az atyjával való rivalizálás 
kikezdte volna V. István életenergiáit: az első csalódásra, mely , reformációs" 
tervei között érte, összeomlott. 

V. István rövidre szabott uralmának — s vele együtt egy egész politikai 
korszaknak — egy példátlan botrány vetett végett, amely egyben szimboliku- 
san egy új politikai korszak nyitányának is tekinthető. 1272 késő tavaszán V. 
István egész udvarával a Iengermellékre készült vonulni, hogy végre szemé- 
lyesen találkozzék távoli szövetségesével és nászával, Anjou Károllyal. Kísé- 
retében ott volt immár tízévessé cseperedett kis László fia is, Anjou Izabella 
várományosa. A Dalmáciába vezető hadi út hagyományos pihenőhelyén, Bi- 
hácson június 24. táján váratlan esemény bolygatta fel az utazó udvar hangu- 
latát. A trónörökös, a gyermek László , egész Szlavónia? bánjával, Gutkeled 
Joachimmal együtt eltűnt a táborból. Mint hamarosan kiderült, ab bán egysze- 
rűen elrabolta a gyermeket, és Kapronca (Koprivnica) várába vitte magával. 
A példátlan királyfiszöktetés motívuma a későbbi fejlemények ismeretében 
vált világossá. A nagy hatalmú bán elérkezettnek látta az időt, hogy a királyi 
sarjat fizikai és politikai értelemben egyaránt a markába vegye, országos fő- 
méltóságból - a királyi hatalom tisztviselőjéből — országos politikát diktáló 
hatalmassággá emelkedve viselkedjen. Ehhez kért feltétel kellett: egy erkölcsi 
és egy hatalmi. A Gutkeled nemzetség e nagy vagyonú és nagyralátó sarját 
voltaképpen a körülmények tanították meg, hogyan lehet a dinasztia tagjai- 
nak konfliktusából, a ,hűség" cserélgetéséből hasznot húzni, magasabbra 
emelkedni; miért ne fogalmazódhatott volna meg benne az ötlet, hogy a 
konfliktust önhatalmúlag elő is lehet idézni? Ami annál kézenfekvőbb, mert 
bizonyos jelek szerint nem kizárt, hogy a hercegrablás a királyné, Kun Erzsé- 
bet tudtával történt. A hatalmi feltétel viszont abban állt, hogy — mint láttuk 
— a merénylet egész tágabb környéke Joachim bán és rokonai, familiárisai 
territoriális hatáskörébe tartozott. Valóságos , tartomány" volt már ez. Így 

érthető, hogy hiába küldött az esetbe belebetegedett király ostromló sereget 
a vár ellen, ahol a királyfi fogoly volt, az uralkodó emberei nem jutottak 
eredményre. Közel s távolban a bán magánhatalmi szférája érvényesült. Mind- 
ehhez járult, hogy Gutkeled Joachim az előző években nyerte el feleségül 
IV. Béla házassági politikájának gyümölcsét, Babenberg Margit és Román 
halicsi herceg leányát, miáltal egycsapásra három uralkodóház — köztük az 
Árpád-dinasztia — atyafiságához számíthatta magát: olyan személyiségnek, 
aki joggal diktál a politika felső szférájában. 

A megrendült és a botrányba belerokkant V. István nem folytatta tervezett 
útját; visszatért Magyarországra, a margitszigeti udvarházban, majd Csepel- 
szigeten feküdt betegen, s 1272. augusztus 6-án meghalt. Halálát a közeli 
kortársak korszakosnak tekintették, olyan időpontnak (post mortem domini 
regis Stephani) , amely után , robbantak ki országunkban a zavarok" — ahogy 
egy 1285-ből származó oklevélben áll. Mint már említettük, 1290 táján IV. 
Béla és V. István uralkodását a közeli utókor egyazon korszakként tartotta 
nyilván: amikor Magyarországot még , az igazság eszközével és sikeres ered- 
ménnyel kormányozták". Az igazi határvonal a magyar állam történetében 
csakugyan nem IV. Béla halálakor, 1270-ben húzható meg, e cezúra bizonyos 
értelemben már 1260-62 táján felvázolódott, majd 1272-ben vált élessé. 

Harmadik rész 


. A SZERKEZETI 
ÁTALAKULÁS ALAPJAI 


V. 
A FALU 
(1250-1330) 


26. NÉPESEDÉSI TREND 
ÉS A BETELEPÜLÉSEK 


Egy francia dominikánus Descriptio Europae Ortentalis című leírásában 
(1308) úgy jellemezte Magyarországot, hogy sok város, vár és erődítmény, 
, Számtalan falu" van e királyságban, ám , mindezzel együtt ez az ország üres- 
nek tűnik fel nagysága miatt". Arra utalna ez az egybehangzás a magyar kan- 
cellária gyakori kitételével (, üres ország"), hogy Magyarország még a harma- 
dik emberöltőre sem heverte volna ki a tatárdúlás népességveszteségét? Vagy 
pedig egyszerűen csak a viszonylagosságról van szó? Egy terület, ahol a 10 
fő/km? értéket meghaladó népsűrűség még mindig magasnak számított, ért- 
hetően viszonylag , üresnek" tűnhetett fel a nyugati szemlélő számára, aki 
három-—ötszörös értékeket tükröző látványhoz szokott. 

A források szórt információi mintha még csak növelnék az ellentmondást. 
Tény, hogy az oklevelekben még a 13. század vége felé is feltűnően gyakoriak 
az , üres", elnéptelenedett földek. Másfelől ugyanezek a források és a belőlük 
nyerhető településtörténeti következtetések új területek benépesítéséről, ré- 
giek feltöltéséről és szerkezeti átalakításáról vallanak; a 13. század második 
fele általában igen számottevő népesedési aktivitás és mobilitás keretének 
mutatkozik. 

Az egyedüli támpont, mely a népesedés arányaira nézve globális számsze- 
rűséggel statisztikai egybevetés alapjául kínálkozik, megtévesztő számokat 
nyújt. Magyarország két érsekének és tíz püspökének összesített és közös 
pénzalapra (régi márkára) hozott jövedelmei 1300 táján 25 százalékkal ala- 
csonyabb összeget tettek ki, mint 1185 körül: 23 200 márka helyett csak 
17 475 márkát. A főpapi jövedelmek annyiban demográfiai mutatószámok, 
amennyiben lényeges alkotóelemük, a tizedjövedelem az ország agrárterme- 
lésének volumenét, közvetve tehát az országos népesség meghatározó töme- 
gét tükrözi. Kérdés persze, hogy mennyiben. A főpapi jövedelmeknek ugyanis 
csak a tizedbevételekből származó hányada tekinthető , demográfiai mutató- 
nak". Kulcskérdés tehát, hogyan alakult a két időpontban e jövedelmek belső 
struktúrája, melynek még két lényeges meghatározó eleme volt: a királyi 
jövedelmek tizede és a saját birtokok, birtokjogok földesúri hozama. A korai 
feudális államszerkezet viszonylagos épségéből következett, hogy 1185 táján 
még a főpapság jövedelmeinek 46 százaléka az államjövedelmekből eredt; a 
többi valószínűleg nagyjából 1/4:3/4 arányban oszlott meg a domaniális be- 
vételek és a tizedek közt. Az archaikus államszerkezet felbomlása ezt a jöve- 
delemstruktúrát alapvető módon átrendezte a 13. század folyamán. Ami a 
pénzváltás tizedét illeti, az érsek elvileg is csak a bérleti díj tizedét kapta 
kézhez, a század végi anarchikus viszonyok közepette pedig a gyakorlatban 
annak is csak egy részét. Még erőteljesebben apasztotta le a püspökök része- 
sedését a királyi jövedelmekből a vámok tömeges eladományozása éppen az 
1185 utáni évtizedekben, eladdig, hogy a 13. század második felére nem ma- 
radt számottevő vámhely királyi kézen. A püspököket illető tized a régi 
összegnek aligha tehette ki akár 10 százalékát is, ami pedig a sóbevételeket 
illeti, a régi jövedelem felénél többel aligha számolhatunk. Együttesen tehát 
a királyi jövedelmekből való részesedés egy évszázad folyamán az egykori 
szint mintegy ötödére esett vissza — átalakítva az egész főpapi jövedelem- 
struktúrát. Ugyanakkor a püspöki birtokállomány e században nem nőtt; 
még ha az agrártermelés növekvő hozamai és a telepítések révén e rovaton 
reális is legalább 25 százalékos növekedéssel számolni, a jövedelemstruktúra 
átalakulását a következő hipotetikus táblázat mutatja: 

Királyi jövedelmek tizede [10600 [2100 [20] 


A jövedelemszint egészének csökkenésén belül tehát az országos agrárter- 
melés volumenére, következésképpen a népesség nagyságára utaló tizedjöve- 
delmek a 12. század végi szinthez képest legalábbis 20 százalékkal növeked- 
tek. E szám azonban még mindig nem releváns mutató, mert a 13. század 
fejleményei nemcsak a jövedelmek belső szerkezetét alakították át, hanem 
egyfajta ollót is nyitottak a püspöki tizedjövedelmek és a tényleges agrárter- 
melés között. 

Mindenekelőtt tekintetbe veendő, hogy a székeskáptalanok vagyoni el- 
különülése, birtokállományuk ugrásszerű növekedése és az egyházmegye 
jövedelmeiből való fokozott részesedése éppen a III. Béla-kori jövedelem- 
kimutatás után, 1200 körül bontakozott ki. A váradi egyházmegyében 
például, úgy látszik, nagyjából aharmadolás elve érvényesült. Már önmagában 
ez akörülmény 1s nem jelentéktelen népességet , vont ki" az 1300 körül ismert 
püspöki tizedjövedelmek alól. Második helyen említendők a püspöki jog- 
hatóság alól mentes, , exempt" egyházak. Már a korai alapítású kiváltságos 
monostorok birtokain bekövetkezett népességnövekedés sem mutatkozik a 
püspöki jövedelmekben, s egészében hiányzik abból az 1185 után alapított 
királyi és nemzetségi monostorok sora. E püspöki tizedhatáskör alá nem 
tartozó jövedelem neve , szabad tized" (decima libera) volt. Ez illette meg az 
összes királyi alapítású egyházak, kápolnák plébánosait és rektorait is; ide 
nyúlik vissza, hogy az erdélyi szászság (1224), majd a szepességi szász telepe- 
sek tizedei is függetlenedtek a megyéspüspököktől, de idetartoznak mind- 
azok a városok (az 1242 után alapítottak csaknem fele), melyeknek egyháza 
parochia exempta volt. Más szóval, a szabad telepes vidékek és a városiasodás 
jelentékeny hányada megint csak nem tükröződik a püspöki tizedjövedel- 
mekben. Mindehhez járult, hogy ha valamely egyházi testület irtás vagy 
telepítés révén népesítette be saját birtokát, régi hagyomány folytán a tizedek 
őt illették (decimae novalium) . Végül nem hagyható figyelmen kívül, hogy a 

13. században betelepülő görögkeleti (szkizmatikus) népesség, főként romá- 
nok, egyházi tizedet nem fizettek. 

E tényezők együttesét lehetetlen számszerűen megfogni, nagyon valószí- 
nű azonban, hogy az , olló" a püspököket illető tizedek és a tényleges tized- 
jövedelmek mennyisége között legalább további 20-25 százalékos növe- 
kedést takar. Végeredményben tehát a főpapi jövedelmek alakulása kifejezet- 
ten mintegy 40-50 százalékos növekedést feltételez az 1300 körüli időszakra. 
Hogy e feltételezés mennyiben áll összhangban településtörténeti körülmé- 
nyekkel és általános demográfiai trendekkel, arra még visszatérünk. 

Ami a növekedés tényezőit illeti, kézenfekvő, ha mindenekelőtt a külföldi 
telepesekre gondolunk, hiszen megismerkedtünk IV. Béla király 1242 után 
meghirdetett programjával, mely , a világ minden részéből? (de omnibus mun- 
di partibus) számolt új telepesek tömegeivel , az elpusztított és lakosaiktól 
elhagyott földek benépesítésére". 

A 13. század második felében telepesek valóban minden égtáj felől áram- 
lottak a magyar királyságba. Ha a valóságban az új telepesek többsége a , világ 
minden része"? helyett a közvetlenül szomszédos országokból rekrutálódott 
is, a királyi hatalom szerepe pedig 1270 után a telepítéspolitika terén észreve- 
hetően hanyatlott, az eredményt mindez alig befolyásolta. A szomszédság- 
nak számottevő népességtartalékai voltak, a telepesszükséglet diktálta ked- 
vező Jogi-társadalmi feltételek nagy vonzerőt gyakoroltak, a megerősödő 
nagybirtok pedig törés nélkül átvette a főszerepet a telepítések terén a század 
utolsó harmadában. A betelepedések új hulláma több tekintetben új voná- 
sokat mutat fel, az ország etnikai képének átalakításában pedig az előzőnél 
maradandóbb változások nyitánya. 

Az új vonások egyike, hogy a nyugati , vendégtelepes"? a 13. század dereka 
után szinte kizárólag a német föld jövevényével azonos. Európa nyugatibb 
részeiből ahhoz fogható telepes rajok, mint az előző korszakban (Latinusok) , 
nem indultak útnak többé Kelet-Európa felé. E német bevándorlás része, 
egyik ága volt a , Drang nach Osten" hullámának, nélkülözte azonban azt a 
koncentrált intenzitást, mely e mozgást északabbra, a cseh és lengyel korona 
országaiban jellemezte. Nagyobb és zártabb népcsoportok, mint az évszá- 
zada betelepült erdélyi szászság, a szepesi szászok kivételével nem jelentek 
meg a tatárjárás után. E szepességi német elem viszont annyiban korszakunk 
produktumának tekinthető, hogy a tatárdúlás hatalmas veszteségei után te- 
lepes csoportok évtizedeken át áramló újabb rajai tágították ki a régi kere- 
teket, és egyidejűleg közvetítőrvé váltak az ország egész északkeleti részébe 

irányuló új német betelepedésnek. A Szepesség e funkciója déli irányban 
Gömör és Abaúj, keletre Sáros felé, végeredményben valószínűleg egészen 
Beregig, Ugocsáig és Szatmárig sugárzott ki. Eredetében heterogén tömegről 
van itt szó, maga Szászország csupán egyike volt a területi forrásoknak. 
Nyelvi és történeti nyomok különféle délnémet vidékekre is (Bajorország, 
Tirol, Stíria stb.) utalnak, emellett al Német Érchegység vidéke, főként pedig 
Szilézia adott nagyszámú új telepest. Maga a szepességi szászság, mint a maga 
helyén láttuk, már 1270 körül elég megbízhatóan 24-25 ezer főre becsülhető, 
többségében új telepes tömeg; a 14. század elején több mint 30 ezer fővel 
számolhatunk. Újabb jövevényekkel és a belső népszaporulattal együtt, 
ideszámítva továbbá a jelzett települési hatósugarat is, a 14. század elején az 
egész északkeleti országrészben legalább még ennyi német telepest felté- 
telezhetünk. 
A nyugati határszélen a 12. század végén meginduló német betelepedést 
az e tájon birtokos német eredetű nagybirtokos családok és alsó-ausztriai 
gyökerű egyházi intézmények folytatták tovább. Sopron megyében a Héder, 
Gutkeled, Hahót, Ják nemzetség sarjai, a Fraknói család, valamint a Heili- 
genkreuzból kiágazó borsmonostori ciszterci apátság, a Sankt Pöltenből kiá- 
gazó moróci ágostonos prépostság játszott e téren vezető szerepet. A bete- 
lepedést a század végén meggyorsította, hogy Nyugat-Magyarország több- 
ször került osztrák függés alá, a tartományúri hatalmat kiépítő Kőszegieknek 
pedig osztrák területen is voltak birtokaik, új telepeseiket szinte kizárólag 
onnan hozatták. A század utolsó harmadának városprivilégiumai (Sopron, 
Vasvár, Pozsony) sajátos lendületet adtak az évszázados áramlásnak. Az 
északi megyékben viszont a soltészintézmény megjelenése az 1270-es évek- 
ben, majd elterjedése 1300 körül jelzi a német betelepedés irányait. A kezdet- 
ben főként szepcsségi földesurak által Lengyelországból kölcsönzött 
telepítési szerződések gyakorlata egyrészt Gömör, Sáros és Zemplén felé tört 
utat, másrészt — már inkább morva és sziléziai példák nyomán — a Vág, Nyitra 
és Garam völgyében Irencsén, Iuróc, Bars, Zólyom megyék irányában. E 
részeken is egy tartományúr, Csák Máté lett a betelepítés legfőbb szorgal- 
mazója a 14. század elején; az ő nevéhez fűződik egyebek közt Észak-Iren- 
csén, Zsolna és környéke kezdődő betelepítése. Az erdélyi és szepességi 
szászságon kívül zártabb etnikai tömbbé csak a nyugat-magyarországi német 
települési vidék kovácsolódott össze, az is csak a 14—15. századi hozzáván- 
dorlások révén. Egyébként a német települések inkább kisebb-nagyobb sz1- 
getszerű foltokban színezték az ország etnikai térképét, a belső tájak felé 

haladva egyre ritkulva, másutt viszont, kivált a bányavidékeken (Bars-Zó- 
lyom, Gömör-Szepes) és némely városkörzetekben már 1300 táján viszony- 
lag sűrűbb, , tömbszerű"? alakzatokat alkotva. A Duna vonala mentén jelen- 
nek meg a századforduló táján vagy után új német csoportok, jellegzetes 
kétmagvú településekben, külön , német falut?" (vagy várost) alkotva a régi 
település mellett (Vác, Visegrád, Nagymaros, az Esztergom megyei Szőgyén 
stb.). Alig érintette az új hullám az ország belsejének jelentősebb városias 
centrumait (Várad, Szeged, Pécs). Mindazonáltal e szórt jellegű, de sok táj- 
egységet érintő, társadalmi minőségében is többrétegű német betelepedés 
korszakunkban együttvéve több tízezernyi lakossal gazdagította az ország 
népességét. 

Jelentőségében e nyugati áramlással vetekszik, méreteiben és etnikai ki- 
hatásaiban pedig ezt felül is múlta az északi és délkeleti irányból bekövet- 
kezett betelepedés: a szlovákság településtörténetének kitágulása és a ro- 
mánok előrenyomulása Dél-Erdélyen túl immár a határos megyék felé is. 
Sajátos és egyedi színt jelentett ebben az áramlásban a havasalföldi, Al-Duna- 
vidéki részekről visszahívott kunok betelepedése az ország leginkább kiürült 
középső vidékeire már 1246 előtt, ami — mint láttuk — mintegy 40 ezer főnyi, 
egyelőre különös nomád jellegű , telepest?" jelentett IV. Béla népesedéspoli- 
tikája számára. 

Az új települési hullám jellegét jól érzékelteti, hogy míg a tatárjárás előtt a 
Tóti helynevek száma a fele sem volt a Németi faluneveknek (az összes ilyen 
típusú neveknek mindössze 12,8 százaléka), a 13. század után az arány meg- 
fordult: Németfalu az e csoportba tartozó helyneveknek már csak 13,9, Tót- 
falu viszont 49,2 százaléka. (A tót név persze egyaránt vonatkozott az északi 
erdős-hegyes országrész szlávjaira és a déli, Dráván túliakra.) A szlovák 
betelepedés kérdéséről szó esett már a királyi ,erdőuradalmak" régiójának 
IV. Béla-féle újjászervezése kapcsán. A zólyomi uradalom kereteiből önálló- 
suló turóci medencében, mint láttuk, a településhálózat kereken százszáza- 
lékos bővülése volt az eredmény; hasonlóan magas növekedési rátával szá- 
molhatunk a településtörténetileg rokon liptói fennsíkon Is, nem szólva arról, 
hogy Árva mindeddig lakatlan erdőségeiben korszakunkban jelennek meg 
egyáltalán az első falutelepülések. Deméga 13. század előtt viszonylag sűrűb- 
ben lakott Trencsénben és Észak-Nyitrában is igen számottevő volt a bete- 
lepedés mértéke. Az e területre kiterjedő nyitrai püspökség jövedelmei az 
1200 előtti szinthez képest az átlagos 25 százalékkal szemben mindössze 8 
százalékkal csökkentek, ami mögött a kifejtett meggondolások értelmében 

a tizedjövedelem legalább 35 százalékos növekedése húzódik meg. Ezt min- 
denben támogatja a települési kép megváltozása, a váruradalmak sűrű lánco- 
latának kiépülése a Vág és Nyitra völgyében 1300 körül és az északi vidékek, 
Zsolna és környéke ez idő tájt kezdődő betelepedése. 

A szláv településterület egyidejűleg kitágult dél felé is. A 14. század elejére 
kialakuló etnikai határt itt a Kis-Kárpátokban, Pozsony és Nyitra határán 
létesült , cseh" (azaz cseh-morva területről származó) telepes falvak jelzik. 
Nagyjából e magasság keleti irányú meghosszabbításában, Hont megye észa- 
ki vidékén, ahol a tatárjárás előtt a , vendégtelepes" fogalma még a némettel 
volt azonos (Szebelléb, Németi, Korpona stb.), szintén megjelennek a szlá- 
vok. Hontnémeti egyik részének neve Tóti volt; amikor pedig az esztergomi 
káptalan hospes-kiváltságot adott a falu telepeseinek (1292), a privilégium 
kiemelte, hogy az kifejezetten , magyaroknak és szlávoknak, nem németek- 
nek"? szól. Ami jól mutatja, hogy a szlávság északról, a magyarság délről való 
előrenyomulása találkozott. Az érintkező határzóna jól kirajzzolódik e vonal 
további keleti meghosszabbításában Gömör, Abaúj és Zemplén területén át 
egészen Ung megyéig. 

A népességutánpótlás az északnyugati részen cseh-morva területről, kele- 
tebbre viszont a határos lengyel és rutén vidékről származott. Már a Gör- 
geyek őse, Arnold fia Jordán ispán érdemeit méltató oklevél (1256) világosan 
utal rá, hogy ,a környező országokból és különféle vidékekről a Szepességbe 
hívott népek összegyűjtése? azadományosnak zn Rutbenia et Polonia végzett 
tevékenységével függ össze. A szlovákság az északi erdőrégió kelet felé egyre 
gyérebb és szórványosabb eredeti szláv népességének és e háromféle etnikai 
elemből kiszakadt új telepesek tömegének összeolvadásából jön létre majd a 
14-15. század folyamán. Ekkor alapozódott meg az erőteljes lengyel és rutén 
hatás alatt a keleti szlovákságnak a nyugati tömbtől sok tekintetben elütő 
nyelvi-etnikai jellege is. A településtörténeti körülmények amellett szólnak, 
hogy a tatárjárás utáni háromnegyed évszázad folyamán közel százezres nagy- 
ságrendű népességgyarapodással számolhatunk e formálódó szlovák telepü- 
lésterületen. 

A Dél-Erdélyben, Fogarasföldön 1200 körül feltűnő román pásztornép 
észak és nyugat felé vándorlása megindulhatott már a tatárjárás előtt. Hunyad 
megye déli részén Hátszeg (Hateg) környékén a század derekán már számot- 
tevő román népesség mutatkozik királyi birtokokon (1247, 1263), tovább 
nyugatra, Karánsebes vidékén azonban a 14. század előtt még aligha számol- 
hatunk román lakossággal. E román pásztorelem eredetileg kizárólag királyi 

földesuraság alatt élt. További betelepítésük ügyét a 13. század utolsó har- 
madában a gyarapodó nagybirtok karolta fel, kezdetben alkalmi engedélyeket 
eszközölve kia királytól magántelepítésre. Az első közt nyerhetett engedélyt 
a gyulafehérvári káptalan 1272—1290 között, hogy Nagyenyed és Fülesd bir- 
tokaira, Gyulafehérvár vidékére 60 háznépnyi románt telepíthessen le. Királyi 
engedéllyel jelentek meg 1270 után román telepesek Bihar déli, erdős-hegyes 
vidékén is, Borsa Loránd vajda széplaki uradalmán és a váradi püspök Belé- 
nyes vidéki birtokain; hegyi településeik 1294 táján már számottevő módon 
elszaporodtak. Az Ákos nemzetség Hunyad megyei birtokaira nyert királyi 
telepítési engedélyt (1292). III. Endre megkísérelte ugyan visszaállítani a 
román telepítés kizárólagos királyi Jogát (1293), a gyakorlat azonban vissza- 
vonhatatlanul áthágta már az elvet. A román település útja és iránya a déli 
Kárpátokból Alsó-Fehér megyén át Dél-Biharig földrajzilag és kronoló- 
giailag aránylag jól követhető a 13. század második felében. A románság 
számbeli gyarapodásának kétségtelen jele, hogy az 1291 tavaszán Gyulafe- 
hérvárra meghirdetett tartományi gyűlésre a magyar nemességen, a szászo- 
kon és a székelyeken kívül meghívták már a románok képviselőit is. Annak 
viszont semmi nyoma, hogy a román kirajzás a 14. század előtt a vázolt 
vidéken túl Észak-Erdélyt, nyugati irányban pedig Aradot vagy Temesvárt 
elérte volna. Északabbra, Máramarosban legfeljebb csak szórványos pásztor- 
szállásokkal számolhatunk a 13. század második felében; a fordulópontot e 
részen a viski uradalom megszervezése (1300) és a királyi telepítő politika 
kezdete jelzi. 

Az Erdélyben lezajló települési mozgások sorában különös figyelmet érde- 
mel a szászok és a székelyek végleges településterületeinek kirajzolódása, 
noha e fejlemények már inkább a , belső kolonizáció" jelenségköréhez kapc- 
solódnak. A szászok településterületének kijelölése annak idején Dél-Erdély 
benépesítését célozta az Olt és a Küküllő között. A 12. század második 
felében azonban a szász településvidék még viszonylag keskeny sávot ölelt 
fel Szebentől keletre az Olt völgyében. Akkoriban még e vidéktől nemcsak 
északkeletre éltek székelyek (a Biharból áttelepült telegdiek és a marosiak), 
hanem északabbra is. A későbbi Szászkézd vidékén terült elakézdi székelyek 
szállásvidéke, nyugat felé pedig, a majdani Szászsebes és Szászorbó vidékén 
a sepsi (eredetileg , sebes") és orbai székelyeké. A sebesi székelység átte- 
lepítése a Barcasághoz csatlakozó keletibb sávba (Sepsiszék) még valamikor 
1224 előtt következett be, miközben a szász településterület nyugati irányban 
tágult ki, az Andreanum idejére bekebelezve immár a sebesi székelyek el- 

hagyott földjét is egészen Hunyad megye határáig, Szászváros környékéig. 
Erdély délkeleti sarka, a Háromszéki medence nagyobbik fele azonban a 
Kárpátok koszorújáig még a tatárjárás idejére is lakatlan terület maradt. Ez 
volt az a vidék, ahol IV. Béla a tatárok kivonulása után — mint láttuk — egy 
lovagrendre, a johannitákra kívánta bízni a telepítés ügyét (1247). Ami a 
lovagoknak nem sikerült, megvalósították a székelyek. A kézdi székelység 
egy része az akkori Szászföldtől északra eső vidékről délkelet felé húzódva 
megszállta a szóban forgó lakatlan terület északi felét (Kézdiszék); más cso- 
portjuk nyugatra vonulva kiürült tordai várbirtokot népesített be (Aranyos- 
szék). Ezzel egyidejűleg az orbai székelység költözött át az üres terület déli 
felére (Orbai szék). Ekésőbb Háromszéknek nevezett terület megszállásával 
fejeződött be Erdély sarkának betelepítése, a lakott és művelt föld kiter- 
jesztése a Kárpátokig; ezáltal foglalta el a székelység végleges településte- 
rületét. A korábbi székely vidékekre viszont évtizedek folyamán a szászok 
terjesztették ki földjüket. A szász településterület a 14. század elejére az 1200 
körüli állapothoz képest több mint kétszeresére tágult ki. E sajátságos , hely- 
csere? részletei közelebbről ismeretlenek, valószínű azonban, hogy a johan- 
nitákkal 1259 táján bekövetkezett szakítást követő évtizedek fejleménye. A 
székelység háromszéki csoportjai e folyamatban , üres földeket" kolonizáló 
belső telepes elem funkcióját töltötték be. 

Ha az erdélyi szászság tatárjárás alatti népességveszteségét a magyarorszá- 
gival azonosnak vesszük, a maradéknak azonban —a településterület kétszer- 
esre tágulását és hozzávándorlásokat figyelembe véve — megduplázódását 
feltételezzük a 14. század elejére, kereken 52-55 ezer fővel számolhatunk. A 
székelység lélekszáma 1330 körül a pápai tizedjegyzékek alapján mintegy 34 
ezer főre becsülhető. Minthogy a románokat hadi! és jövedelmi vonatkozás- 
ban a székelyekkel egy sorban emlegetik, 30-40 ezer főnyi tömeggel szintén 
számolhatunk. 

Végeredményben a tatárjárást követő évtizedek meghatározó módon já- 
rultak hozzá Magyarország későbbi etnikai struktúrájának felvázolásához. A 
tatárdúlás pusztítása, a peremterületekre szorított királyi uradalomszervezés 
és a nagy tömegű adománybirtok követelte magánuradalmi telepesszükséglet 
együttesen alkotta a felhajtóerőt, mcly az etnikai szerkezet határozottabb 
térbeli koordinátáit is felvázolta. A 11—12. századi bevándorlók túlnyomó 
többsége a 13-14. századra beolvadt akörnyező magyarságba. Ezzel szemben 
a tatárjárás után gyarapodó és formálódó népi tömbök közül a szlovákok és 
a románok, közvetlenül határos etnikai forrásokból merítve és nem apadó 

telepesszükséglettől ösztönözve, nemcsak megőrizték etnikai létüket, ha- 
nem területüket a továbbiakban bővítették és sűrítették is, sőt sajátos etnikai 
jellegüket éppen a magyar államon belül nyerték el. Ugyanez áll a nyugat- 
magyarországi németségen kívül a Jogi-kommunális keretek által egységben 
tartott egyéb német tömbök és szigetek java részére is, a két szász egyetemen 
kívül a bínyavidékekre és a városi körzetekre. A népi tömbök között egyedül 
a ruténség az, melynek előrenyomulása korszakunkban még csak csíráiban 
jelentkezik. Bereg és Ugocsa megyében, a Borsova völgyében csak 1330 után 
bukkannak fel a , vlach" kenézbirtokosok. Ugyanez áll Ung és Zemplén felső 
részeire; Máramaros keleti és északi részein az első adatok még későbbiek 
(1350). A szórványos betelepedés kezdete 1300 tájára tehető. Az etnikai 
disztinkció azonban bizonytalan, hiszen a , vlach" (innen: oláh) nem etnikai, 
hanem társadalmi minősítés; nem takar többet, mint: , hegyi pásztor". 

A tatárjárás utáni háromnegyed évszázad (határpontként az 1330. évet véve 
fel) népességgyarapodása külső betelepedések révén végül is óvatos és mini- 
mális becsléssel együttesen mintegy 200-250 ezer főre becsülhető. Ez már 
önmagában is megközelíti a tatárdúlás elképzelhető népességveszteségét. 
Ami azonban szembetűnő: az ország leginkább elpusztított belső, mezőségi 
tájaira a kunokon kívül számottevőbb idegen telepes elem nem jutott. Az 
idegen etnikumú jövevények nagy többsége korábban lakatlan vagy igen gyé- 
ren lakott peremterületeken, hegyes vidékeken irtotta az erdőt, kutatott érc 
után, vagy legeltette nyájait. E körülmény már önmagában Is figyelmeztetés, 
hogy felfoghatjuk-e a külföldi betelepedést mintegy az emberveszteséget 
,pótló? fejleményként. Éppen ellenkezőleg, inkább egyfajta expanzió jele 
volt ez: annak arányában áramlottak telepesek az országhatáron át befelé, 
ahogy a királyi birtokszervezet és a magánnagybirtok nyomult , kifelé", egé- 
szen az országhatárokig. Ilyen expanziós mozgás pedig elképzelhetetlen, ha 
egy belső telepítési energiáiban erőtlen, demográfiai veszteségeit csak felé- 
ben-harmadában kiheverő ország képe lebeg szemünk előtt. 

, 27. NÉPESEDÉSI TREND —— 
ÉS BELSŐ DEMOGRÁFIAI TÉNYEZŐK 


A tatárdúlás demográfiai és településtörténeti szempontból nagyon külön- 
böző mértékben sújtotta az ország különféle tájait. Némely területek, kivált 
az alföldi részek, kétségkívül oly súlyos veszteséget szenvedtek el, hogy a 
településhálózat valóságos szétrombolását a középkor végéig nem heverték 
ki. Ha lehetett 15 némi szintkülönbség a Dunántúl és az Alföld között 1241 
előtt, semmi esetre sem volt oly feltűnő, mint 1242 után. A földművelés 
kezdődő technikai átalakulására valló, aszimmetriára hajló legkorábbi eke- 
vasak éppen alföldi vidékekről, Kecskemét, Orosháza környékéről, Békés 
megyéből kerültek elő. A tiszántúli részek településhálózata a tatárjárás előtt 
sok helyütt ugyanazt a sűrűséget mutatja, mint más országrészeké. Orosháza 
környékén 600 km? területen 43 helység maradványait tárta fel a régész; a 
falvakban átlag 20-22 háztartás élt, a településeket ahhoz hasonlóan 5-7 km 
választotta el egymástól, mint a Dunántúlon. E falvak több mint 70 százaléka, 
szám szerint 31 nem támadt fel többé a tatárdúlás után, a vidék település- 
térképe még 1330 körül is vigasztalanul , üres": a települések között többnyire 
30-40 km űr tátong. De az egész tágabb környék, Békés, Csanád, Csongrád 
megyék településhálózata hasonló súllyal őrizte meg a tatár hadak nyomait. 
A falvak sűrűbb láncolata csak a folyók, a Tisza, a Maros, a Körösök mentén, 
árterületeken és mocsaras vidékeken maradt meg, ahol a lakosság inkább 
átvészelte a tatárok vonulásait. E vidék hatalmas üres peremtérségein leg- 
feljebb a kun szállások körül volt élet még 1300 táján is, sajátos nomád at- 
moszféra, éles kontrasztban a , keresztény módra" falutelepülésekben élő és 
földművelő magyar környezettel — mint az 1279. évi kun törvényben meg- 
fogalmazódott. 

Tévedés lenne azonban az alföldi tájak képét kivetíteni más vidékekre, 
kivált a Dunántúlra vagy az északibb részekre. Tanulságos, ha közelebbről 
szemügyre veszünk egy olyan vidéket, mely éppen nem tartozott a , meg- 
kímélt" részek közé, de nem sorolható a végletes katasztrófaterületekhez 
sem; amellett mind kivételesen nagy kiterjedésénél fogva, mind azért, mert 
eltérő — mezőségi és hegyvidéki — tájegységek találkozási zónáját öleli fel, 
reálisabb mintát nyújt a sejthető országos átlagból: Bihar megyét. 

Bihar területén kereken 30 olyan tatárjárás előtti falutelepülésről van pozitív 
tudomásunk, mely 1242 után nem támadt fel többé. Másfelől ama új falu- 
települések száma, melyeknek keletkezése 1242-—1330 közé datálható: 35. 

A számok egyik irányban sem teljesek, mert az írásbeliség korlátai mindkét 
irányban torzítanak; a kétféle ismeretlen nagyjából semlegesíti egymást. A 
növekedés mértékét azonban még mindig nem fejezi ki az Így nyert mintegy 
16 százalékos arány, mert a megye területén vagy háromszor több olyan 
település volt, mely elpusztult ugyan a tatárjárás idején, de legkésőbb a 13-14. 
század fordulója körül újból benépesedett. A településszerkezet gyarapodása 
tehát a fenti aránynál sokkal magasabbra becsülhető, amihez még hozzáveen- 
dő, hogy az ismert új falvak közül csak kettő a román település (Oláhtelek, 
Hodos), minthogy a román betelepedés ez időszakban még falunevek for- 
májában nem fogható meg; valójában ennek többszörösével kell számolnunk 
a megye déli és keleti hegyes vidékein. 

Honnan származott az új falvakat létesítő népesség? Korábbi határjárások 
alapján olykor nyomon követhető, hogy az új települések valamely régebbi 
faluhatáron belül keletkeztek. Geregye Pál országbíró 1249. évi adománybir- 
tokai között volt például a Váradtól délkeletre eső, az Erdőhátra messze 
felnyúló, tágas határú Kér , föld" — akkoriban néptelen terület. Az ismert 
határokon belül már 1277 előtt nemcsak Al- és Felkér népesedett be, hanem 
egy új falu is keletkezett: Alpár. Hasonló módon állapítható meg, hogy a 
Sebes-Körös túlsó partján Jenő és Adorján régi határain belül, feljebb a Beret- 
tyó-vidéken további két- két falu létesült 1277 illetve 1291 előtt: csak a Ge- 
regye-birtokokon öt új település. Így volt ez más birtokosok földjén is. 
Valószínű, hogy a Hontpázmány nembeli Czibakok a Sebes-Körös mentén 
keletebbre, céckei uradalmuk ez idő tájt alakult három vagy négy falvába a 
megye nyugati részéről vagy Szabolcsból hozták a parasztokat, érmelléki 
birtoktömbjükön viszont Újmarját a régebbi falu, Ómarja népfeleslege hozta 
létre még 1291 előtt. A példákat hosszasan sorolhatnánk. Figyelmet érdemel, 
hogy a tatárjárás utáni évtizedekben alakult új falvak többsége a korat tele- 
pülésű mezőségi tájakra esik, csak mintegy 35 százaléka a megye erdős-he- 
gyes keleti részeire, a folyóvölgyekben feljebb hatoló paraszti birtokosok által 
szorgalmazott települési terjeszkedés eredménye. A számba vehető 33 falu 
közül 17 (51,5 százalék) világi nagybirtokosok, régi nemzetségek sarjainak 
uradalmaiban, 7 (21,2 százalék) egyházi birtokon keletkezett, a többi 9 köz- 
nemesi családok kirajzásának köszönhette létét. 

Bármely országrész felé irányítjuk tekintetünket az Alföld belsején kívül, 
a kép hasonló. E települési mozgás természetéről a következő fejezetben lesz 
szó, már itt megemlítendő azonban három jellemző vonása. 


Az egyik, hogy köröskörül az egész országban megfigyelhető a magyar 


230 


paraszti elem kirajzása a régi megtelepedésű vidékekről, nyomában a lakott 
és művelt terület kitágítása az erdős-hegyes zónák irányában. Ez a , belülről 
kifelé" való mozgás megkezdődött már a 12. században, de még inkább csak 
szigetszerűen; az új települészónák kitágítása és feltöltése a 13. századra várt. 
A tatárjárás e téren csupán megtorpanást eredményezett, hogy aztán a moz- 
gás annál nagyobb lendületet kapjon. A részletek Jól kirazzolódnak egy-egy 
mintaszerűen feldolgozott vidéken, például a Felső-Tisza vidéken, Ugocsá- 
ban. E területen kétségkívül számottevő szerepe volt a tatárjárás után 
beköltöző újabb német vendégtelepeseknek, akik a városjogot elnyerő Nagy- 
szöllős benépesítésén kívül vadonatúj településeket hoztak létre a Tisza túl- 
partján is (Nagyszász, Felszász, Ardó). A számarányt tekintve azonban jóval 
fölülmúlta a jövevényeket a magyar paraszti elemek áramlása, mely három 
irányból indult meg, három nagybirtokos család uradalomépítése keretében. 
Dél és nyugat felől, Szatmárból és Beregből jöttek parasztok a Káta nem 
csaholyi ága adományba kapott (1260, 1274) ,üres földjeire", hogy az 
1261-—84 között felépülő Bábony vára uradalmának keretében 1300 táján már 
hat új falu földjét műveljék. Nyugat és észak felől a Gutkeledek Szabolcs, 
Szatmár és Bereg megyei Jószágairól indultak meg további rajok a megye 
északi részébe, a formálódó salánki uradalomba. Ezzel egyidejűleg a Hont- 
pázmányok egyik ága szintén IV. Béla, majd V. István adományai (1251, 1271) 
folytán Biharból telepedett át Ugocsába, felépítve már jóval 1300 előtt Visk 
várát és öt vagy hat új telepítésű faluból álló uradalmát. E vidéken át nyomult 
előre a telepeshullám a következő nemzedékben a , szent királyok vadaser- 
deinek" legszélső rengetegei, Máramaros felé is. 

Mindazonáltal e , belső expanzió?" mellett a régi megtelepedésű tájakon is 
új falvak keletkeznek; éppen a belső közök és hézagok egyidejű feltöltése a 
másik jellemző vonása a települési aktivitásnak e korszakban. Bihar példája 
az arányokra nézve is tanulságos. 

Végül, harmadik vonásként említendő a településhálózat belső szerkeze- 
tének kezdődő átalakulása: olyan népességkoncentráció a vásárhelyeken — 
leendő mezővárosokban —, mely specifikusan a korszak új fejleménye. Az 
egyszerűség kedvéért forduljunk ismét Bihar példájához, ahol a 14. század 
elején 11 vásárhely volt. A tizedösszegek több-kevesebb pontossággal tük- 
rözik a népességarányokat. Az előrehaladó koncentráció mutatója, hogy a 
vásárhelyekre, azaz a falutelepülések 6 százalékára esett a (Várad nélkül szá- 
mított) tizedösszeg kereken 20 százaléka (405,5 garas). Ha a megye városát, 
Váradot is tekintetbe vesszük, akkor a népességkoncentrációt kifejező 

arányszám már 34 százalékra ugrik fel. Márpedig a városiasodás vagy annak 
, küszöbe", a vásárhelyek feltöltődése demográfiai szempontból ugyanannak 
a népesedési aktivitásnak egyik vetülete, amely a szélterületek vagy a falu- 
hálózat belső közeinek feltöltődési irányzatában mutatkozik. 

Mindehhez hozzáveendő, hogy tág körű mintán végzett számítás szerint 
a falvak országos átlagnagysága a 12. századi 20,7 háztartásról a 13. századra 
28 háztartásra emelkedett. Az átlagszám persze önmagában még nem sokat 
mond. A hegyi települések, irtásfalvak általában kicsiny, legfeljebb 10-15 há- 
zas települések voltak, amellett az átlagot befolyásolja aköznemesi családok 
kirajzása révén keletkezett (gyakran -telke, -báza helynévtípusban jelentke- 
ző) új ,prédiumok" olykor csak egy-két vagy néhány házas településtípusa; 
mindkettő a korszakra jellemző képződmény. Beszédesebb az arány, ha on- 
nan nézzük, hogy a 15-40 háztartást számláló, főként a mezőségi vidékekre 
jellemző, népesebb falvak aránya a 12. századi 24,3 százalékról a 13. századra 
már 53,3 százalékra nőtt. 

A településtörténeti körülményekből nyerhető számszerű arányok nem 
csak arra figyelmeztetnek, hogy a tatárdúlást a szörnyűséges következmé- 
nyek ellenére sem lehet valami szélsőséges népirtásként elképzelnünk, mert 
ez magyarázatnak kevés. A számok mindenképpen arra utalnak, hogy a ka- 
tasztrófát a népességszaporulat különös dinamikája kellett hogy kövesse, ami 
különben gyakori történelmi tapasztalat. De egyébként is, a demográfiai 
hullámok általában összefüggnek a gazdasági fejlődés kedvező trendjetvel, 
sőt elsődlegesen éppen ezek függvényei. Európa lakossága 1050 és 1200 kö- 
zött mintegy harmadával növekedett (46 millióról 61 millióra), 1300-ig pedig 
a szaporodás csaknem 60 százalékos (73 millió). A dinamikát az első másfél- 
két évszázadban a nyugati térfél határozta meg, közelebbről az a fellendülés, 
mely az agrártechnika, a művelési módszerek ugrásszerű fejlődése és a városi- 
asodás következtében átformálta Nyugat-Európa egész arculatát, és a 
feudális struktúrát a zenitre juttatta. Ezután már az apály következett de- 
mográfiai tekintetben is (1350: 51 millió). Magyarországot a gazdasági 
növekedés e hulláma 1200 táján érte el, maga az ,agrárforradalom" — mint 
látni fogjuk — 1250 után bontakozott ki. Vannak támpontjaink arra, hogy a 
fejlődés itt i5 egyfajta , demográfiai robbanással" járt együtt? 

A kutatók már felfigyeltek arra, hogy a 13. század második felében elszórt 
adatok vallomása szerint is viszonylag magas az egy-egy családra eső gyerme- 
kek száma. A Bars megyei Kisszelepcsényen (1247), a zalai Pécselyen (1251), 
a veszprémi Berényben (1266) eltérő — , lovas jobbágy", szabados és szolgai 

-— környezetben az egy családra eső fiúgyermekek száma 1,75-1,37-2, sőt a 
Pilis megyei Solymáron találkozunk olyan szolgával is (1266), akinek 4 fia 
volt. Hasonló eredményt mutatnak két kiválasztott évben (1273,1274) a ne- 
mcesítő oklevelek adatai: 38 megnemesített férfi közül csak kettő volt gyer- 
mektelen, a többinek összesen 79 fia volt, egy apára tehát átlagban mintegy 
2,1 fiú jutott. Az értékek Jóval magasabbak, mint a korábbi, nagyobb töme- 
gekre kiterjedő aradi (1177) vagy tihanyi (1211) összeírásokban, ahol egy-egy 
családi egységre átlagban csak egy vagy alig több fiúgyermek esett. 

Az ilyen típusú szórt adatokkal szemben két kivételesen pontos szolga- 
összeírás — demográfiai minta — áll rendelkezésre e korból, melyek abban 
különböznek minden korábbitól (s a középkorban nincs is párjuk), hogy 
mindkettő pontos fejenkénti (per capita) összeírás: a családfőn kívül tartal- 
mazzák a feleség, mindkét nembeli gyermekek és az együtt élő egyéb család- 
tagok összességét. Az egyik úgy keletkezett, hogy midőn a politikai történet- 
ből jól ismert Miskolc Panyit kénytelen volt visszabocsátani Pölöske és Pur- 
bach váruradalmát eredeti birtokosának, kárpótlásul bizonyos számú szolgát 
kapott, akiket aztán a Vas megyei Nickről Borsodba való átköltöztetés után 
az egri káptalan , fejenként" összeírt (1273. április 21. előtt), összesen 25 
háztartást 83 szolgafővel. A másik forrás szintén neves személyiség, Majs 
nádor és somogyi ispán monostoralapí tását (1263) követően keletkezett, mi- 
után a Tolna megyei ábrahámi ciszterci monostort a főúr többszöri pótlólagos 
adománnyal (1272, 1273), kilenc Tolna és egy Bodrog megyei faluban 20 
szolgacsaláddal, együttesen 81 fővel ajándékozta meg. Az összeírások a teljes 
családstruktúrát tükrözik; a kutatás szerencséje, hogy olyan időpontban 
készültek, amikor még létezett a szolgai státus, s a szolgáknak , fejenkénti" 
áruk volt (3 márka), de már ritkult e réteg, épp ezért készítettek az ,ál- 
lományt?" egészen precízen felsoroló fejösszeírást. 

Milyen értelemben minősültek szolgának az itt összeírt személyek? Két- 
ségkívül adható-vehető , vagyontárgyak" voltak még 1270 táján is, de a föld, 
melyet megműveltek, bizonyos értelemben már az ő ,gazdaságuknak" szá- 
mított. Ez kiderül Ábrahám egyik tartozékán, Visz faluban, ahol egy szolga 
feleségével és két fiával két szőlőt művelt, amellett 10 hold földön termelt 
gabonát, s a gazdasághoz még kaszáló is tartozott. A gazdasági realitásokat 
tekintve tehát a parasztgazdaság már jelen volt, csakúgy, mint a tartós és a 
társadalmilag elismert családi keret, annak elengedhetetlen fizikai feltételével, 
a saját házacskával együtt: az a három feltétel, mely a , házas-földes? szolgákat 
megkülönböztette a földesúri munkaeszközhöz , asszgnált" házi rabszolgák- 

tól. Éppen ezért tanulságos, ha az összeírásokból kibontakozó háztartás- és 
családstruktúrát egybevetjük a megelőző korszak tipikus környezetével, a 
,prédtális" struktúrával, melyre nézve hasonlóan pontos s aránylag számot- 
tevő mintát (43 háztartásban 106 személy) nyújt a Fejér megyei Baracskán 
alapított monostor hat prédiumának , emberleltára" (1212). 

Már a háztartástípusok felől tekintve is éles a szerkezeti különbség, amit 
az alábbi táblázat mutat. 


Kiterjesztetti Háztartás/ 
személy 
összesen 


Egyszerű 
család- 
háztartások ! háztartások ! háztartások 


NNENGT TS százalék (kerekítve) 
mez [raT 3 Í astea] —[97r 
Abakm SZETT TAT — sont 16 Ter 


A régi struktúrát az egyedül élők magas aránya jellemezte: a nyers szolgaál- 
lapot, a , házi" rabszolgák jogképtelensége a saját ház birtoklására és a legitim 
házasságra. Baracskán a pásztorelem és a prédiális háztartás házi személyzete 
tartozott ide. Ez a vonás a 13. század második felére eltűnt. Nicken és Ábra- 
hám tartozékain a magános személyek aránya nem magasabb már, mint a 
kései középkorban. A szolgaállapottal függött össze a gyermektelen és , nem 
család" jellegű háztartási együttesek viszonylag magas aránya 1s: testvérekkel, 
nővérekkel, anyjukkal élő nőtlen és gyermektelen férfiszemélyek vagy szol- 
ganők (, három leány", , két asszony", , három szolga" stb.). A Nickről elhur- 
coltak között a még mindig magas arányt a rendkívüli körülmények magya- 
rázzák, itt-ott családi kötelékek erőszakos megbontása és a megszököttek 
,pótlása" máshonnan kiszakított szolgai caputokkal. De az organikus köte- 
lékeiben bontatlan Ábrahámon 1270 táján már ez a háztartástípus jelen sincs. 

Demográfiai szempontból akkor kapunk szignifikáns eredményt, ha el- 
különítjük a családi együtteseket (ahol , háztartás?" és , család" fogalma egy- 
beesett), hiszen ezeken múlt a népesség reprodukciója: Baracska tartozékain 
és a Nickről áttelepítettek között egymással megegyező módon a populáció 
közel nyolctizede (79, illetve 79,5 százalék) élt ilyen kötelékben, Ábrahám 
tartozékain meg éppenséggel majdnem mindenki (98,7 százalék). Az alábbi 

táblázathoz megjegyzendő, hogy a nickiek közül az áttelepítés közben meg- 
szökött (és még 1272 őszén jegyzékbe foglalt) három fiút természetesen 
számítani kell; a velük megnövelt eredmény ( ) között szerepel. Megjegy- 
zendő továbbá, hogy a kisgyermekeket — valószínűleg 5 év alatt — nem fog- 
lalták jegyzékbe. Analógiák alapján arányuk a populáció mintegy 70 ezre- 
lékére becsülhető; a velük megnövelt érték ( ]J között látható. A gyermekszám 
tehát így alakult: 


Gyermekek száma 


populációban háztartásokban (5 éven alul) együtt 
1 
Ábra 137375 


Nyilvánvaló, hogy míg 1210 táján a prédiális struktúrát tükröző mintában 
kifejezetten negatív , reprodukciós modell jelentkezik, addig 1270 körül a 
paraszti lét küszöbét átlépő csoportoknál a családonkénti 2,3-2,5 gyermekát- 
lag a demográfiai növekedés biztos jele. Annál is inkább, mert például Ábra- 
hám tartozékain néhány esetben forrásszerűen tetten érhető, hogy a gyer- 
mektelen házaspárok 1263 és 1272 között szakadtak ki családi együttesekből, 
egészen friss képződményekről van tehát szó. Még plasztikusabb, ha a gyer- 
mekszám szóródását is szemügyre vesszük. Míg a korábbi struktúrában a 
három és többgyermekes családok az összes család mindössze 15 százalékát 
tették ki, addig 1270 után egymással szinte pontosan megegyező módon 36, 
illetve 37 százalékát. 


Baracska 1212 
Nick 1273 


Ábrahám 1272/73 


Családháztartás 
összesen 

A demográfiai mozgás egy szűkebb metszetben, az ábrahámi monostor négy 
törzsfalvában (Ábrahám, Csika, Bót, Iengőd) kivételesen évtizedes trendben 
rekonstruálható is. A monostorhoz az 1263. évben e négy faluból 34—35 
,szolgafőt" rendeltek, akik akkor hét családban oszlottak meg. Az 1272—73. 
évi összeíráskor már 42 főre és tíz családra növekedett a létszám, mert a 
régebbi családi kötelékekből három fiú kiszakadt és családot alapított. A 
növekedésből három személy feleség, 4 vagy 5 gyermek az időközben be- 
következett elhalálozásokon felüli reprodukciós többlet. Az évi növekedés 
tehát 13-15 ezreléknek mutatkozik e kis létszámú, de stabil keretű popu- 
lációban — ami a középkor viszonyai között, ahol az átlagos növekedési rátát 
a nagyfokú gyermekhalandóság, járványok miatt 4—5 ezreléknél többre nem 
lehet becsülni, tekintélyes dinamikának számít. 

Adataink egyértelműen arról vallanak, hogy Magyarország a tatárdúlás 
után a katasztrófa veszteségét elementáris erővel kiegyenlítő demográfiai 
trendbe érkezett el; egyebek közt ez tette képessé a népességet arra a belső 
, telítő" mozgásra, melyet a településtörténet minden oldalról mutat. Mit 
jelent mindez becslés értékű számokban? A tatárdúlás emberveszteségét első 
fejezetünkben 300—400 ezer főre becsültük. Ha a megmaradt népesség átlag- 
ban csak a szokványos évi 4 ezrelékes ráta szerint reprodukálta önmagát, akkor 
is az 1310-es évekre a régi lakosság belső szaporulat révén elérte a 2,15—2,3 
millió főt. A reprodukció bizonyosan magasabb volt tehát, mint a külföldről 
bevándoroltak tömege. Ha a külső telepesek 200 ezer főnél talán valamivel 
még többre is taksálható tömegét figyelembe vesszük, Magyarország egész 
lakosságát az 1310-es években mintegy 2,3—2,5 millió főre tehetjük. Ami azt 
jelenti, hogy e korszakban a demográfiai növekedés 15—20 százalékkal túlha- 
ladta a tatárjárás előtti szintet. Ez az arány egybevág azzal a rátával, amelyet 
a püspöki jövedelmek alakulása mögött következtettünk ki, s amelyre re- 
gionális településtörténeti megfigyelések is utalnak. 

Semmi esetre sem volt tehát ,üres ország" Magyarország a 14. század 
elején; legfeljebb különösen sújtott alföldi vidékei nyújthattak ilyen ben- 
yomást, ami aztán a nyugati szemlélőnek, példáula Descriptio írójának amúgy 
is meglévő viszonylagossági érzetét fokozhatta. Tény, hogy a tatárdúlás egé- 
szen szélsőségesre fokozta a népsűrűség terén korábban is meglévő feszült- 
séget az alföldi tájak és az egyéb országrészek között. Békés, Csanád, Csong- 
rád megyében például a korábbi felére zuhant le az átlagérték (még 1330 körül 
sem több, mint 2 fő/km?, de még a Duna-Tisza köze alsó felén, Bácsban is a 
népességritkulás jele az 5-6 fő/km? érték). A Dunántúlon vagy az ország 

északnyugati részein viszont mindenütt jóval 10 fő/km? feletti értékkel 
számolhatunk; Baranya megyében például az átlagérték 11—12 fő/km? körül 
mozgott 1330 körül, de a termékeny hátságokon és mezőségi részeken a 
népsűrűség meghaladta a 18 fő/km? értéket. Ugyanakkor a telepítések és 
erdőirtások révén országszerte bizonyos kiegyenlítődési tendencia jelei mu- 
tatkoznak, hiszen például az északkeleti országrészben, Abaújban maga a 8,3 
fő/km? átlagszám is számottevő fejlődést fejez ki a 12. századi állapothoz 
képest. 

Van egy nagyon figyelemreméltó mutatónk e kiegyenlítődési tendencia 
kifejezésére: a földárak alakulása. A föld árát a középkorban az azt meg- 
művelő és járadékot szolgáltató népesség határozta meg. Éppen ez volt az a 
tényező, mely a valóságban tájanként és a napi életben elég szélsőségesen 
, Széthúzta? a föld piaciárát az országos becsérték (egy ekealja 3 márka) körül. 
Eleve csak megművelt vagy megművelhető földek képezték adásvétel tárgyát. 
Tanulságos, ha az ismert föld-adásvételek adatainak átlagát úgy állítjuk össze 
tájegységenként, hogy 1270 körül határvonalat húzunk. 


Áremelkedés 


Országrészenkénti megoszlás" 1 ekealja (aratrum) föld 


Nyugati határszél (Pozsony, 
Moson, Sopron) 


Dunántúl (Győr, Veszprém, Fejér, 
Vas, Zala, Somogy, Tolna, Baranya, 
továbbá idevéve egészében 

Komáromot és Esztergomot) 


átlagára márkában 0/-ban 
1200-1270 ! 1270-1320 ] (kerekítve) 


Eszaknyugati országrész 
(Nyitra, Irencsén, Bars, Hont, 
Zólyom, Turóc) 


Északkeleti országrész 
(Nógrád, Hevcs, Gömör, Borsod, 
Abaúj, Zemplén, Szatmár) 1,75 


Országos átlagban 


"A feltüntetett megyékből vannak adataink. 

A határvonalat az indokolja, hogy a földárak emelkedése szemmel láthatóan 
az 1270-es években kezdődik. Az emelkedés rátájának regionális megoszlása 
elsődlegesen településtörténeti mutató. Ahol a népsűrűség és a földek 
művelési szintje már a 13. század első felében relatív , telítettséget? ért el, mint 
a Dunántúlon, az emelkedés érthetően nem jelentős. Már sokkal számot- 
tevőbb, ahol az új betelepedések révén egyfajta — viszonylagos — , túltelített- 
ség" következett be, kivált a nyugati határszél három megyéjében. A leg- 
feltűnőbb az északkeleti országrészen a földárak kiugró, több mint 100 
százalékos emelkedése, miáltal e vidékeken — Nógrádtól Szatmárig — az árszint 
lényegileg a dunántúlihoz vált hasonlóvá. Ugyanakkor a földárak alakulása az 
idő dimenziójában is lényeges pontra mutat rá: 1270 után kezdtek beérni 
mind az agrártechnikai átalakulás, mind a népesedés vonatkozásában a tatár- 
dúlás utáni regenerálódás eredményei. 


28. NÉPESSÉGMOBILITÁS ÉS FÖLDESÚRI TELEPÍTÉSEK 


A tatárjárást követő korszak demográfiai és településtörténeti összképét egy 
látszólagos ellentmondás zavarja. Míg egyfelől mind több és több a jele a 
népesedési és települési aktivitásnak, másfelől még a század végéhez köze- 
ledve sem kevesebb, sőt inkább több az , üres föld" (terra vacnwa) az okleveles 
anyagban, mint 1250 táján. Többnyire éppen nem szűzföldekről vagy erdő- 
ségekről van szó, hanem egykor művelt és lakott, de , kiürült" földekről. 
Honnan az elnéptelenedett földeknek, nemritkán egész falvaknak eza ki nem 
merülő tartaléka? 

Hogy az adománylevelekben és határjárásokban felbukkanó pusztaföldek 
jelentékeny hányadát nem lehet a tatárok számlájára írni, arra már eleve két 
körülmény figyelmeztet. Az egyik, hogy a tatárokra való hivatkozás idők 
folyamán szembetűnően ritkul, sőt hovatovább elenyészik; ehelyett az , üres 
föld" magyarázata mind gyakrabban pusztán annyi, hogy azt lakosai, művelői 
vagy népei , elhagyták" (habitatortbus ill. cultortbus, populis destituta) , miköz- 
ben a , tatárok idejére" való utalás helyébe általános időmegjelölések, , hosszú 
ideje" (a multis temporibus) és hasonlók kerülnek. A másik körülmény, hogy 
az ilyen ,elhagyott" földek legalább oly tömegben fordulnak elő a tatárok 
által viszonylag megkímélt, sőt érintetlen vidékeken, mint a katasztrófazó- 
nákban. 

A földek időleges elpusztásodása mögött valójában meghatározhatatlan 
arányban húzódik meg a tatárdúlás és egy másik jelenségkör, mely viszont 
már éppen nem a pusztulás, hanem egy sajátosan dinamikus települési és 
szociális átrendeződés vetülete. A kötött paraszti elemek, szolgák és egyéb 
szolgarendű jogállású csoportok gyakori , szétszóródásáról", azaz szökéséről 
már 1220 körül a Váradi Regestrum számos esete tudósít, abban az időben, 
amikor a Dunántúlon egyik egyházi intézmény birtokairól a másikra kezd 
átcsapni a lázongás tüze a földesúri terhek könnyítéséért. Mindkettő, aszökés 
is, a lázadás is ugyanazt célozta: a kiemelkedést a , szolgaság igájából" (a iugo 
servitutis). A lázadókat azonban ,sSzolgamódra" kopaszra nyírva vetette 
vissza korábbi állapotukba a megtorlás, mint még a legmakacsabb pannon- 
halmi mozgalmak sorsa (1234) is mutatja. Lázadás esetén ugyanis csak a 
földesúrnak volt partnere: a királyi hatalom, mely bírói és végrehajtó kö- 
zegervel sietett segítségére. Szökés esetén azonban már a terhein és jogi hely- 
zetén könnyíteni vágyó szolgának is akadt partnere: egy másik földesúr, aki 
érdekeinek engedve hajlamos volt szemet hunyni a jogállapoton (,a szolgai 
eredet szégyenfoltján") és kedvezőbb feltételek között befogadni a szököt- 
teket. Az ilyen földesurak száma annak arányában nőtt, ahogy II. Endre nagy 
birtokadományai nyomán már az 1220-30-as években egyre több lett a bete- 
lepítésre váró föld, nőtt a munkaerőigény. Mert a feudalizmus növekedése 
nemcsak a birtokfelhalmozásban nyilvánult meg, hanem egyidejűleg kedve- 
zett a paraszti mobilitásnak is — elsősorban a személyi alárendeltség archaikus 
formált őrző régi és hagyományos birtokszervezetek rovására. Szinte kizá- 
rólag az egyházi és királyi birtokokról való szökésekről értesülünk. Már 
II. Endre általános rendeletet adott ki , a szétszóródott várnépek összegyűj- 
tésére? (1221). 

A tatárdúlást követő évtizedek különös erővel és szélességben bontakoz- 
tatták ki ezt az illegális népmozgást. Már maga az a tény 1s, hogy a katasztrófa 
esztendeje nemcsak emberek és falvak tömegét pusztította el, hanem egy- 
szersmind fellazította a feudális jogrendet is, sajátos továbblendítő erőt je- 
lentett. Parasztok tömegei előtt csillant fel a lehetősége, hogy társadalmi-jogi 
kötöttségeiktől megmenekülhetnek. E reménynek annak arányában volt fe- 
dezete, ahogy falvak sokasága pusztult el másutt, és a visszatérő földesúr 
, népeket gyűjtött" kiürült falvaiba. Az esélyek annak arányában nőttek, 
ahogy a királyi adománypolitika megtöbbszörözte a magánbirtok-állományt, 
azon belül is a betelepítésre váró , üres" területeket. Az oklevelekben a 13. 
század derekán felbukkanó három kulcsfogalom, a sok ,üres föld" (terra 

vacua) , az adományok célzataként gyakran megnevezett , népek gyűjtése? 
(congregatio populorum) és a ,népek szétszóródása" (dispersio populorum) : 
egyazon jelenségkörnek három vetülete. 

Nem mintha ezt a kapcsolatot a regenerálódó államhatalom jogszerűnek 
ismerte volna el. A johannitákkal kötött szerződés (1247) eleve tiltotta, hogy 
a lovagok a benépesítésre adományozott erdélyi földekre , bármilyen kon- 
díciójú és nyelvű parasztokat. . . országunkból befogadjanak, hacsak nem kü- 
lönös királyi engedéllyel". Éppen a tiltás általános érvénye mutatja azonban, 
hogy a belső népáramlás aktuális és országos probléma lehetett már a kon- 
szolidáció kezdetén. Ugyanebben az évben IV. Béla király azzal az indoklással 
adott többletföldet bizonyos bolondóci várnépeknek, hogy , ne szóródjanak 
szét kóborokként és szökevényekként?". A rend helyreálltával, 1250 körül 
került aztán napirendre lépten-nyomon a tömeges szökések ügye. A néhai 
Kán Gyula Baranya megyei nekcsei birtokáról , szétszóródott" szolgákat bí- 
rói ítélettel fogdosták össze (1250). Az országos birtokrendezés (1254— 
1258) keretében a bizottságok egyik feladata a szétszéledt várnépi elemek 
felkutatása és visszarendelése volt, ami hivatali címükben is benne foglalta- 
tott. A munkálatot megindító váci gyűlés a birtokosok földjeiről , szét- 
szóródott" szolgáltatók problémáját is napirendre tűzte. Három nógrádi ne- 
mes feladatává tette, hogy kutassák fel egyebek közt az esztergomi érsekség 
szétszéledt kondícionáriusait, , az egyház szolgálatából szökötteket". Hogy 
azonban a szökevények összefogdosása, ez a karhatalmi megoldás mennyire 
csak részleges lehetett már, azt életközelből példázza az előző fejezetben 
megismert szolgaáttelepítési akció a Vas megyei Nickről Borsodba. A kisze- 
melt 83 szolgafő közül még az áttelepítés kezdetén, 1272 nyarán kilencen 
megszöktek. A felleléshez maga az átadó földesúr sem sok reményt fűzött, 
mert kötelezte ugyan magát, hogy két héten belül megkísérli összefogdosni 
a szökevényeket, arra az esetre azonban, , ha fellelni őket nem sikerül", már 
eleve kilátásba helyezte a kárpótlást. A névsorok ismeretében még az is meg- 
állapítható, hogy mindössze egyetlen szökevényt sikerült elfogni, a többit 
részben pénzben, részben újabb szolgákkal pótolta a zalai földbirtokos. Itt 
tehát mintegy statisztikailag tettenérhető: az alkalmat az érintett szolgák 
kereken egytizede a szökésre használta fel. 

Az elszököttek hatalmi szóval való , visszahívása", azaz úri tulajdonba való 
visszaállítása mellett (amit a revocare műszó fejezett ki) más módszerekkel 
is kísérleteztek a birtokosok. Mindenekelőtt maga IV. Béla király. Midőn a 
zólyomi reformok során kiderült, hogy a királyi uradalmakból sok nép , tá- 

vozott és szóródott szét mások birtokaira", a , visszahívást" ezúttal már az a 
,többletszabadság" volt hivatva elérni, amit a király előbb Széki és Balog 
földekre (1257) biztosított, utóbb kiterjesztett a turóci medencére, végül 
liptói uradalmára is (1265). A részleteket láttuk a maga helyén. A király pél- 
dáját mások is kezdték követni, elsősorban a kötött népelemeiben szintén 
felbolydult birtokszervezet, az egyházi földesuraság. Az első ismert eset, 
hogy egy egyházi intézmény a népmozgásra nem a szökevények hatalmi 
visszakényszerítésével, hanem bizonyos , kondicionális szabadságok" meg- 
adásával reagált, az 1264. évből való, midőn a tihanyi apát Gamás (Somogy 
m.) falusi népeivel kényszerült egyezkedni. Ezt követi az 1260—70-es évek 
fordulójától fogva a hasonló szerződések sorozata, jelezve egyben az időbeli 
fordulópontot is, amikor a szökés már a helyben maradók számára is ered- 
ményes fegyverré kezdett válni. A több évtizedes rejtett mobilitás kezdte 
meghozni első legális gyümölcseit. 

Több egymásba kapcsolódó jel mutatja, hogy az 1260-as évtizedben csak- 
ugyan fordulóponthoz érkezett e belső népmozgás. A gamási eset előtt egy 
évvel a pápa mint országos jelenséget tette szóvá az egyháztól személyükben 
függő, de ,más uraságokhoz állt" földesúri alattvalók (bomines de corpore) 
ügyét (1263). Alig később a nemesség esztergomi gyűlése (1267) a ki- 
váltságolt vendégtelepes falvak ellen ágált, melyek a kisnemesi prédiumok 
szolganépére gyakoroltak szívó hatást. A két országfél békéjét rögzítő mar- 
gitszigeti szerződésbe (1266) viszont a békepontokat diktáló nagybirtokos 
arisztokraták ama cikkelyekhez, melyek a hívek egyik országfélből a másikba 
való csábítását és befogadását tiltották, két helyen is hozzáfűzték: kivételt 
képeznek az átköltözni kívánó parasztok (rustici et villant). Ez a passzus 
természetesen nem mondta ki a parasztok általános szabad költözését, mert 
ezt nem is tehette, nem lévén törvény; kimondott azonban egy igényt, lega- 
lizálni próbálta a két évtizede folyó illegális migrációt. Az igényt nyilvánva- 
lóan a nagy adománybirtokosok, telepítő főurak toldatták be a szerződés- 
szövegbe. A telepítő védlevelek megjelenése csakugyan jelzi, hogy a földesúri 
telepítő politika is új fázisába érkezett. 

Ezeket az okleveleket (litterae protectionales) a telepítő birtokos kérésére 
a király adta ki azzal a céllal, hogy a vásárokon , nyilvánosan és ünnepélyesen" 
hirdessék ki. Az oklevél megnevezi a betelepítésre szánt birtokot, közli a 
feltételeket, és azt, hogy a költöző jövevényeket a királyi hatalom különleges 
védelme alá vette. Minthogy a védlevelek egyszerre bukkannak elő olyan 
egymástól távol eső területeken, mint Zalavár környéke és az erdélyi Bonc- 

hida (1263), majd a Heves megyei adománybirtok, Fancsal (1267), nyilván- 
való, hogy a nagybirtok immár szervezett formában, mintegy a királyi telepí- 
tőpolitika formáit imitálva kapcsolódott be a telepítés művébe. Csakhogy ez 
azzal a következménnyel járt, hogy formailag alkalmazkodni kellett az érvé- 
nyes jogszokáshoz, a ,jogrendhez". A védlevelek ugyanis a költözés jogát, 
következésképpen a királyi oltalmat kizárólag a ,szabad kondíciójú emberek" 
(liberae condittonis bomines) körére korlátozták. Egyedül ők voltak a , legális" 
telepesek. Ugyanez a formula vonatkozott a vendégtelepes községekbe és 
városokba beköltözőkre is a privilégiumok hosszú sorában, legalábbis Vasvár 
kiváltságlevelével bezárólag (1279). Csak Pozsony privilégiumában (1291) 
oldódik fel a régi megkötés; jogszerűnek első ízben ez az oklevél nyilvánítja 
ki bárki számára és bármely faluból (sz aliguis de guacungue villa...) a be- 
költözést, ami az érlelődő változás jele a jog szférájában is. 

Ennek ellenére a népmozgás és telepítés javában folyt e kritikus évtizedek- 
ben, éspedig olyan játéktérben, ahol már az 1260-as évtizedben különböző 
erők feszültek egymásnak. 

A mobilitás és a telepítések ügye a Jog szférájában másként festett, mint a 
gyakorlatban. A legális telepes rezervoár, a ,szabad kondíciójú emberek? köre 
elvileg nem bővült a tatárjárás utáni évtizedekben sem. Nemcsak a szolga és 
a tőle inkább gazdasági, mint jogi helyzetében különböző , szabados? (lzber- 
tinus) volt a földesúr tulajdonosi jellegű függésében (az imént idézett egy- 
házjogi kifejezéssel bomo de corpore) , hanem a lényeget tekintve azok a pa- 
raszti NNYÉR is, akiket összefoglalóan condicionarius néven neveztek. Mint 
még a szóban forgó időszakbanis V. István elvileg deklarálta (1270), condicio- 
naliter megszabott szolgáltatásaikhoz ők is ,örökre kötve és rendelve? 
(astricti et in perpetuum deputati) voltak. Éppen ezért a kor a kondícioná- 
riusokat is végső fokon , szolgai jellegű" jogi rétegként tartotta számon (/o- 
mines condicionariti serviles, 1293) . Sőt a Bolognában tanult egyházjogászok 
éppen az 1270-es évtizedben (1270, 1274, 1276) kezdik e népes réteg jogál- 
lását a késő antik colonus analógiájára a római jogból kölcsönzött , földhöz 
(röghöz) kötött" terminusok alá foglalni (originarti, ascripticii, glebae 
adbaerentes) . De sajátos módon még azoknak zöme sem számított a , szabad 
kondíciójú emberek? közé, akiket valamilyen értelemben , szabadnak" (liber) 
tituláltak. Sokak , szabadsága" csak az adott intézményen, magán a birtok- 
" szervezeten belül bírt értékkel (pl. liber ecclesze), egyébként magával a szer- 
vezettel már , kondicionális? viszonyban álltak, abból tehát jogszerűen nem 
léphettek ki. Idetartozott még a három kiterjedt korai feudális birtokszerve- 

zet birtokkezelői és katonáskodó kisbirtokos elitje, a várjobbágyok, az , ud- 
varnokok szabadjai" és az egyházi jobbágyok rétege, nem is szólva ama egy- 
kori szabad törpebirtokosok zöméről, akik idők folyamán földjükkel együtt 
vagy attól már megfosztva bekényszerültek e szervezetek függőségébe. Ez 
formailag — mint egész Európában — önkéntes (sponte voluntate) beállásként 
jelentkezett a földesuraság , védelme alá" (sub protectione) . Az ilyen liber is 
csak szökve távozhatott, ha pedig elfogták, fejét leborotválva sörök szolga- 
ság" lett a büntetése. 

Mindazonáltal e , védelem alá" húzódó egykori szabadok között mégiscsak 
akadtak olyanok, akik nem csupán megtartották szabad nevüket, olykor bir- 
tokuk örökletes (bereditarius) jellegével együtt, hanem valami többet is a 
fogalom eredeti tartalmából. Elsősorban azt a jogukat őrizték meg, hogy 
, szabadon? választhatták meg, hol , szolgálnak"; egykorú oklevél szavaival: 
, miként szabadon lépett be (zntravit, (ti. földesúri szolgálatba]), akként sza- 
badon is távozhat, amikor akar" (1211). Ez volt az a világos és éles határvonal, 
mely nemcsak a szolgai jellegű tömegektől való elkülönítésben, hanem magán 
a ,szabadok" heterogén körén belül is egyértelmű ismérvként kínálkozott. 
Aki legálisan elhagyhatta urát, az már a Váradi Regestrum terminológiájában 
teljesen? szabadnak (omnino liber) minősült. Ugyanebbe a kivételes paraszti 
jogi státusba került az a szolgarendű személy is, aki pénzen megváltotta magát 
, a szolgaság igájából", ura felszabadította. A felszabadítás (manumissio) for- 
mulája szintén a fenti ismérvet emelte ki a 12-14. századok folyamán: , bár- 
hova, ahova akar, szabadon távozhat". Az elnyert jogállapotot olykor , abszo- 
lút szabadságnak" (absoluta libertas) , olykor , arany (örök) szabadságnak" 
(aurea, perpetua libertas) nevezték. Részesei voltak e jogállapotnak természe- 
tesen a szabad vendégtelepesek (bospites) is, sőt az ő kiváltságban rögzített 
tibertasuk egy lényeges fokozattal még magasabb és határozottabb körvonalú 
is volt. Ezek - és csakis ezek — a társadalomelemek számítottak a 13. század- 
ban szoros értelemben , szabad kondíciójú embereknek". 

Azokat a paraszti elemeket, amelyek a fenti értelemben , teljes" szabadsá- 
gukat megőrizték, már a tatárjárás előtt általában ,szabad jobbágyoknak" 
(liber tobagto) nevezték. Az 1250 előtti időszakban statisztikailag értékelhető 
106 falutelepülésen 2447 háznépből 50 volt szabad vendégtelepes, azaz 2 
százalék; hogy további 620 (25 százalék) jobbágynak, lovasnak vagy szabad- 
nak nevezett háztartásfő közül hány volt , teljesen szabad", nem dönthető el. 
Pontosabb kép nyerhető a pannonhalmi apátság birtokainak tatárjárás előtti 
(1237—40) összeírásából, mely egymaga csaknem ugyanekkora mintát (2248 

háznép) nyújt. Mindössze nyolc faluban éltek ,szabadnak?" nevezett jobbá- 
gyok: együttesen 43 háznép, az uradalmi népesség 1,91 százaléka. E szigorúan 
kötött és hagyományos struktúránál persze az országos arány mégiscsak jobb 
lehetett, hiszen például szabad vendégtelepesek akkoriban még szinte kizá- 
rólag királyi birtokokon éltek. A Váradi Regestrumból adódó arányszám vi- 
szont, ahol e szabad (lzber és bospes) kondíciók aránya 27 százalék, a másik 
irányban torzít, hiszen a forrás természetéből adódik, hogy a ,szabadságukat" 
védők esetei emelkednek meg. A településre jogosult ,szabad kondíciójú" 
parasztok országos arányszáma a 13. század derekán aligha becsülhető többre 
10 százaléknál. Mindenki más költözése Jogi értelemben , szökésnek? , , szét- 
szóródásnak" minősült. 

Ha mármost ezt a mennyiséget szembesítjük az ugrásszerűen növekvő 
telepesszükséglettel, az olló nyilvánvaló módon tágra nyílik. Sok helyütt gya- 
nítható ugyan, hogy a földesúr saját régi birtoktesteiről telepített át parasz- 
tokat adománybirtokaira, amire példákat is láttunk az előző fejezetben 
Bihar és Ugocsa megyéből, ez azonban magyarázatnak elégtelen. Az új falvak 
mennyisége többszörösen nagyobb, mint a régi települések elképzelhető em- 
berfeleslege vagy népszaporulata, a földesúr pedig nem , ürítette ki" új szer- 
zeményei kedvéért régi birtokait. Egyetlen ép magyarázat kínálkozik: a kü- 
lönbözet jelentős része közelebbi-távolabbi vidékekről szökve távozó szol- 
gákból vagy kondícionáriusokból származott, akiket a telepítő földesúr épp- 
oly s allegálisan" fogadott be, amilyen illegális volt maga a népáramlás. Van egy 
körülmény, amely közelebbről is rávilágít erre. A 14. században, amikor a 
parasztság szabad költözése már törvényileg biztosítva érvényesült, az új 
települők vállalkozó kedvét általában 5—10 évi kezdeti szolgáltatásmentesség 
volt hivatva felkelteni, sőt nem ritka a 12—24 évi mentesség sem. Ezzel szem- 
ben a 13. század második felében a , vásárokon proklamált? és a vendégtelepes 
kiváltságlevelekben kikötött mentességi idő sohasem haladta meg a 3 évet. 
Ez volt a norma, de előfordult magánbirtokos telepítésnél a Dunántúlon 
éppúgy (Veszprémbogdány, 1275), mint az északi részeken (Hontnémeti, 
1292) a 2 év is. 4 évi mentesség első ízben a következő század elején (1302) 
tűnik fel. Ami félreérthetetlenül mutatja, hogy viszonylag bőven volt 
telepeskínálat, éspedig olyan alsóbb kondíciókból, melyek számára ez a sze- 
rény kedvezmény is komoly vonzerőt jelentett. 

Ezekben az összefüggésekben válik csak igazán érthetővé az 1260-as évek 
említett jelenségcsokra, az egyházi és köznemesi tiltakozások a tényleges 
mobilitás ellen, sőt éppen 1270 után a kondícionáriusok , földhöz, röghöz 

kötöttségének" jogelvi szintre emelése és ideologikus hangsúlyozása mind a 
királyi hatalom, mind az egyházak részéről, másfelől viszont a terjeszkedő 
világi nagybirtokosok igénye, hogy a szabad áttelepedés elvileg terjesztessék 
ki minden parasztra és falusi lakosra (1266). A népmozgás az 1270-es évektől 
minden jel szerint még csak növekedett, annál is inkább, mert a királyság 
központi hatalma Kun László anarchikus uralma idején kikapcsolódott a Jjá- 
téktérből. Nem volt már erő, közeg, mely a szökevények felkutatására és 
,Összeszedésére? képes lett volna; a várispánságok felbomlásával szétfoszlott 
maga a karhatalom is. Az új időszakot afféle merőben elvi deklarációk jellem- 
zik már, mint a somogyi Csaba falu királyi részének adományában (1282) áll, 
ahol négy háznépen kívül a többi szolgáltató rég megszökött: , ha sikerülne 
bárhol fellelni" a szökevényeket, azok is az adományos veszprémi prépost 
alattvalói legyenek. Olykor egészen nagy számok tűnnek elő. A pécsi püs- 
pöknek a következő évtizedben nyolcvan háznépnyi szolgáltatója (servi seu 
conditionarti) ,szóródott szét" (1296). A , lakosaik által elhagyott" földek 
szüntelen reprodukálódása a 13. század végéig, sőt azután 15 e mozgás vetü- 
lete. Maga a folyamat jóformán önindukció formájában haladt előre: minél 
több , üres" föld került eladományozásra, annál inkább nőtt a telepesszük- 
séglet: minél inkább benépesedtek ezek, annál több , üres föld" mutatkozik 
másutt. Mindez persze nem puszta körforgást jelentett, nem is merőben 
településtörténeti fejleményt, hanem olyan szociális felhajtóerőt, melynek 
jelentősége aligha becsülhető túl. A jelenség olyan jéghegyhez hasonlít, mely- 
nek tömegei az írástalanság mélyében, pontosabban: a településtörténet té- 
nyeiben rejlenek. Ezek viszont egyértelműen arról vallanak, hogy e rejtett — 
s illegális?" — népmozgás a szóban forgó évtizedekben olyan tömeges mére- 
tekben zajlott, hogy túlzás nélkül nevezhető országos vándormozgalomnak. 

Vessünk most egy pillantást a jéghegy látható csúcsára. A telepítő védleve- 
lek említett megjelenése 1263 táján két dolgot jelez. Az egyik, hogy a magán- 
birtokosok telepítő tevékenysége immár szervezett kereteket igényelt, s eh- 
hez szüksége volt a királyi hatalom védnökségére is; hogy csak , szabad kon- 
. díciójú embereket" lehetett volna befogadni, a gyakorlatban aligha jelentett 
reális korlátozást. A másik körülmény, hogy most már a magánbirtokosok is 
belefogtak a telepítés legmagasabb formájába, kiváltságolt Pospes-községek 
alapításába. Ilyenek a század derekán még szinte kizárólag királyi vagy király- 
néi birtokon létesültek. A pannonhalmi apátság füzítői birtokára még 1263- 
ban is IV. Béla király adott ki telepítő privilégiumot, a nemesség 1267. évi 
esztergomi gyűlése is csak a királyi és királynéi szabad vendégek falvai ellen 

berzenkedett. Barskeresztúr kiváltságlevele (1246) ismert formájában kétes 
hitelű, Jászó privilégiuma (1243) pedig bizonyosan évtizedekkel később ké- 
szült szerkesztmény. A legkorábbi kétségtelen hitelű magánföldesúri hospes- 
privilégiumok az 1260-70-es évek fordulóján jelennek meg, az elsők Gö- 
mörben a kalocsai érsek rimavölgyi (1268) és az Ákosok Kövi birtokán 
(1273), majd Hontban a sági prépostság Egeg birtokán (1279), de egyidejűleg 
a Dunántúlonis, Majs nádor tolnai Kazsok (1270) és Lőrente ispán veszprémi 
Bogdány friss adományföldjén (1273), mely utóbbi mintája Rátót Loránd 
nádor közeli Csül bospes-falvának kiváltsága volt; még ezeket is megelőzte 
Csák Miklós fia Máté bonchidai telepítése (1263). A 13. század utolsó har- 
madából az említett Hontnémeti és az erdélyi püspök Sárd birtokára kiadott 
privilégrumaival bezárólag (1292, 1295) közel tucatnyi ilyen kiváltságlevél 
maradt fenn — már elég számottevő minta a sokszorosan gazdagabb egykori 
valóságból. A telepítés e formáját a királyi hatalomtól vette át a magánbirtok 
és az egyház a , vendégek szabadságainak?" több évtizedes hagyományú nor- 
márval együtt. A jelenség éppen azáltal vált országos jelentőségűvé, hogy 
kilépett a királyi birtok keretei közül. Ez segített igazában hozzá, hogy a 
bospes-szabadság modellje kisugározzék a parasztság alsóbb rétegeibe azáltal, 
hogy maga a modell bizonyos értelemben , lesüllyedt" . A telepítések révén 
tulajdonképpen a bospecs-jog sok-sok kicsinyített mása, szerényebb és töre- 
dékesebb kiadása hintődött el országszerte, magával a gondolati modellel 
együtt, mely a kiváltságlevelek indoklásában is jelentkezik: a földesúr azért 
ad több szabadságot az adott település lakosainak, ,már összegyűjtötteknek 
és összegyűjtendőknek... hogy számuk mindenkor gyarapodjék? (...ut nu- 
merus eorum semper augeatur) . 

A bospes-telepítések sajátságos kiágazásaként jelent meg már közvetlenül 
a tatárjárást követő években (1243, 1244) a Szepességben, majd terjedt el a 
század utolsó harmadában, főként az északi országrészekben a telepítés új, 
vállalkozói formája: a soltészfalu. Az intézmény Szilézia és Morvaország felől 
hatolt át a Kárpátokon, meghonosítva e részeken is az erdőirtás és szervezett 
falualapítás különösen hatékony vállalkozói jellegű módszerét, mely az Elbá- 
tól keletre és a Kárpátoktól északra már a 12. század vége óta , német jogú" 
falvak tömegét hívta életre. A telepítés e formájában a földesúr maga már nem 
is játszott aktív szerepet, hanem meghatározott területen minden tevékeny- 
séget rábízott egy vállalkozóra, akit olykor soltésznek (scultetus) , olykor más 
neveken (locator, advocatus, populator) neveztek. A kötelességeket és jogokat 
pontos írásbeli szerződés rögzítette. A telepes toborzás a soltészek dolga 

volt, főként keletnémet területről származó vállalkozóké, a telepeseknek vi- 
szont csak egy része volt német, számottevő hányadban morva és lengyel 
területekről érkeztek. A feltételek már kellően uniformizálódtak korsza- 
kunkra, hogy az egész szervezetet bemutassa korszakunk egyik fennmaradt 
szerződése. A Tátra alján, a Veresvíz és a Poprád között hatalmas, , teljesen 
műveletlen és lakosokat nélkülöző üres erdőséget" adományozott IV. Béla 
király 1264-ben a Máriássy család ősének, Márk fia Batiz ispánnak azzal, hogy 
e területre , népeket és jobbágyokat gyűjtsön" (populos et iobagiones congre- 
gare) . Az egész lakatlan föld a déli részén elterülő Csetenye nevű rétről nyerte 
nevét. A földesúr aztán az 1279. évben szerződést kötött két vállalkozóval, a 
közeli Metzdorf Gotschalk nevű bírájával és egy Froling nevű felkai emberrel, 
hogy ,az erdőt kurtják és termőfölddé alakítják át, népeket gyűjtenek össze 
és német módra (more Theutonico) falut vagy falvakat létesítenek" . A birto- 
kos tehát átengedte a területet a vállalkozóknak, földesúri jogaiból csak a 
majdani telepesek előre kikötött járadékát és a , nagyobb ügyekben" való bírói 
hatáskört tartva fenn. Minden jövevény 60 holdnyi szántó külsőséget kapott 
a kiirtott erdőségből, s az irtás és faluépítés idejére, 16 évre teljes mentességet 
a földesúri teher alól. Ezt követően minden telek szolgáltatása egységesen 1 
fertóban (1/4 márka) állapíttatott meg. Az összeg megfelelt az átlag (szán- 
tónagysághoz mért) bospes-tehernek. Jogaik is e normákhoz igazodtak. Még 
többet nyertek a vállalkozók. Mint minden soltészfaluban, ők lettek az ala- 
pítandó falu örökös bírái. Nekik két-két telek járt ki, 120 holdnyi, földesúri 
terhektől mentes külsőséggel. Emellett még a falu földesúri szolgáltatásának 
hatoda (, minden hatodik dénár") is őket illette, nemkülönben , szabad? , azaz 
tehermentes malom- és sörfőző jog, azzal a monopolisztikus kiváltsággal, 
hogy az egész falu náluk volt köteles gabonáját őrletni és árpáját főzetni. Alig 
évtizeddel a szerződés után Csetenye falu már megjelenik az oklevelekben. 
A soltészfalvak csekély eltéréssel másutt is hasonló feltételekkel létesültek. 
A telepítés e formája 1300 táján északnyugaton már mélyen lehatolt a Vág, 
Nyitra és Garam völgyében, keletebbre a Szepességen át Gömörbe, illetőleg 
Sáros és Zemplén irányában. Az irtásfalvak jelentős hányada soltésztelepítés 
volt, gyakran magában a névformában is (szlovák lehota vagy volya, német 
ban vagy bán, magyar vágás) őrizve fogantatásuknak körülményét. Maga a 
cseh eredetű lehota szó, mely — földesúri tehertől való — ,könnyítést, 
könnyebbséget? jelent, közvetlenül utal a társadalmi vetületre is. 
A telepítés e vállalkozói formája nem szorítkozott az északi hegyecs-erdős 
vidékre. Már az a Henc nevű vz/lzcus is, aki IV. Béla füzítői privilégiuma (1263) 

szerint vendégtelepesek gyűjtésére" vállalkozott és egyidejűleg két malom 
jogát kapta meg, ilyen locator lehetett. Gömör megye déli részén, Köviben 
(1273) a földesúr egy Herbord nevű német vállalkozóra bízta a hospes-tele- 
pítést, aki itt is tehermentes telket kapott és örökös bírája lett a falunak. De 
nem csak németek játszhatták ezt a szerepet. A garamszentbenedeki apát a 
monostor Duna melletti Kakat (Párkány) falurészének benépesítését egy 
Simon nevű esztergomi várjobbágyra bízta (1268). Ez a várjobbágy, aki első- 
nek kapott telekhelyet és a felvidéki soltészekhez hasonlóan egy ekealjnyi 
földet, valamint Jogot a telepestoborzásra és földjeik kimérésére (ordinare et 
collocare vel dividere) , a soltészekhez hasonló telepítési vállalkozó volt. 

Meg kell még emlékeznünk a telepítés egy sajátos formájáról: megürese- 
dett birtokoknak kifejezetten , népek gyűjtése", benépesítése célzatával való 
bérbeadásáról. Az utóbb bérletnek (locare) nevezett ügylet kezdetben ado- 
mány formájában jelentkezett, s elsősorban egyházak éltek vele. Így kapta 
meg például a veszprémi püspökségtől a tatárdúlás idején elnéptelenedett 
Balaton melletti Berény földet telepítés céljából a püspökség alkamarása, bi- 
zonyos Absolon mester (1256). Később, amikor a váradi káptalan adta át 
telepítésre (congregationi) Bihar megyei Méhes faluhelyét Babonyai Gergely 
ispánnak, a feltételek már közelebbről ismertek: a benépesítendő falu ter- 
mény- és munkaszolgáltatásai a telepítőt illették, a többi földesúri jövedelem 
a káptalant és a telepítőt közösen (1300). A kikristályosodott bérleti forma 
aztán megint csak a Dunántúlon, a veszprémi püspökség Iolna megyei Szil 
birtokán jelentkezik (1313). A püspök itt már egy márkában rögzített évi 
bérösszeg fejében engedte át a földet időlegesen a dombóvári várnagynak, öt 
évet hagyva a betelepítésre, s rábízva a bérlőre az ,összegyűjtendő népek és 
jobbágyok" szolgáltatásainak megállapítását, az egész korszakra jellemző in- 
doklással: ,olyan szabadságot rendeljen nekik, mellyel összegyűjtheti őket" 
(ad illam libertatem, guam eisdem ut congregari valeat, ordinabit) . 

Telepítés, migráció és paraszti létfeltételek szoros kölcsönös összefüggését 
tömörebben nem is igen lehetne kifejezni, mint amit ez a valóságos kulcs- 
mondat mond ki. A települési mozgás egyidejűleg töltötte ki a faluhálózat 
belső hézagait, népesített be szélső szűzföldeket, és hozta működésbe min- 
denütt a szociális felhajtóerőt. A különböző formák nem zárták ki egymást, 
sőt a földesurak gyakran kombináltan alkalmazták őket. Illusztrálja ezt a sok 
közül egyetlen példa, az Ákosok Bebek-Csetneki ágának jól rekonstruálható 
gömöri telepítőpolítikája. 

Ákos nembeli , Szár" (vagy , Tar? ) Detre és Fülöp 1243. június 5-én kapta 

adományba IV. Béla királytól a nagy határú Pelsőc birtokot, továbbá a Sajó 
völgyében Berzétét, a Murány völgyében Lice, a Turóc patak völgyében pedig 
Kövi falut. Valójában e birtokok túlnyomórészt hatalmas határú lakatlan föl- 
dek voltak, Pelsőc vidékétől legyezőszerűen kiszélesedve, magukba foglalva 
Gömör megye északi, erdős részének csaknem egész keleti felét, nyugati 
irányban pedig jelentős tömböt a Turóc patak forrásáig. E nagy területnek 
csak déli részén, a folyó- és patakvölgyekben volt az adomány idején 10 
falutelepülés, a legészakibb ponton Csetnekkel. Az adományföldeken a bir- 
tokosok két nemzedékének telepítő tevékenysége folytán az unokák birtok- 
osztályáig (1318—20) további 19 falu létesült három kialakuló uradalmi köz- 
pont körül. Délen Pelsőcön épült fel anemzetségi monostor és egy vár, Pelsőc 
possessto régi határain belül öt újabb falu keletkezett, vegyesen magyar és szláv 
települések. A nyugati tömbben, Kövi falu felett szintén vár épült, magát a 
birtokközpontot pedig — mint láttuk — már bospes-kiváltsággal látta el a föl- 
desúr (1273), akinek itteni két további falutelepítése közül az egyik nevét is 
viselte (Tarfalva). A harmadik birtokközpont az északi részen Csetnek lett, 
ahol már a fellendülő vasbányászat mozgatta a telepítést. A korábban lakatlan 
erdőségben tíz bányász- és szénégető falu létesült a szóban forgó évtizedek- 
ben, zömük a falunevekből következtethetően (Petermannfalva, Rochfalva, 
Marcellusfalva stb.) már soltésztelepítés. Mindehhez járult még a másik fel- 
lendülő bányavidéken, Berzéte régi birtokhatárán belül még 1291 előtt két új 
település, köztük Rozsnyó alapja. Az Ákosok eme gömöri adománybirtokán 
tehát háromnegyed évszázad leforgása alatt a faluhálózat háromszorosára 
bővült, a maga magyar—szláv—német telepeservel etnikailag is színes képletet 
produkálva. A vásárhelyeken (Kövi, Pelsőc, Csetnek) megjelentek a majdani 
mezővárosok csírái is, melyek beérése majd az 1330 utáni időszakra esik. Ha 
a közbeeső és határos birtokok két másik földesurát, a Záh nemzetség itteni 
ágát és a Máriássy-ősöket is ideszámítjuk, Gömör megye eme északkeleti 
negyedében 1242—1320 között e három család telepítő politikájának eredmé- 
nye 36 új falu volt. 

A 13. század második felében kibontakozó népesedési aktivitás nem valami 
merő demográfiai tény, még kevésbé magyarázható a telepítési aktivitás kizá- 
rólag külföldi telepesek áramlásával, hanem olyan növekedésről van szó, 
melynek meghatározó eleme egy földrajzi és szociális tekintetben egyaránt 
, mozgó" képlet volt. Magyarország parasztnépessége számottevő hányadá- 
ban mobillá vált e korban, ami közvetlenül vagy közvetve visszahatott az 
immobil elemekre is. Ebben áll a korszak dinamikájának egyik alapfeltétele, 

melyet a politikai szférában bekövetkezett anarchia 1272 után nem fékezett, 
sőt bizonyos fokig még elő is segített. Onmagában ez a körülmény azonban 
valóban csak , anarchiát" eredményezett volna, ha nem kap fedezetet a dina- 
mika egy másik alapfeltételében: az agrártechnika és a földművelés rendsze- 
rének átalakulásában. 


29. AZ AGRÁRTECHNIKA ÚJ ESZKÖZE: A KERÜLŐEKE 


Az eke fejlődésének nem az a döntő ismérve, hogy a földművelésnek ez az 
alapeszköze , nehéz" vagy ,könnyű" . Nyolc ökör által húzott nehéz ekék 
nem voltak ritkák Magyarországon már a 11—12. században sem, de ezek az 
eszközök még mindig a túró talpekék válfajába tartoztak, annak , nehezebb" 
változatai voltak, akárcsak az egykorú lengyel , nagy eke", a plug. Ez az eke 
feltörte ugyan a földet, de nem forgatta be, nem akadályozta meg a gyomo- 
sodást, következésképpen tökéletlenül tárta fel a föld táperejét. A túróeke és 
az elvetett mag kétszeresnél nem nagyobb hozama összetartozó jelenségek. 

Az európai ,agrárforradalom" egyik legfontosabb technikai vívmánya és 
egyben alapfeltétele az aszimmetrikus ekevassal, csoroszlyával, kormánydcesz- 
kával ellátott, taligához kapcsolt fordító- vagy ágyeke, kivált , kerülő" altípu- 
sának elterjedése. E típus magyarországi megjelenésének legkorábbi tárgyi 
bizonyítékai az egykori Nyugat-Magyarország, a mai Burgenland területéről 
(Zemendorf) kerültek elő a földből: két közepes nagyságú (22x22, 22x21 
cm), de már kifejlett módon aszimmetrikus ekevas, erősen kiképzett jobb 
oldali pengeszárnnyal. Mindkettő kétségkívül kerülőeke tartozéka volt, a 13. 
század dereka táján rejtették őket a földbe. A leletek lényegesen különböznek 
azoktól az átmeneti típusoktól, melyek már a tatárjárás előtt használatban 
voltak, és szintén régészeti leletekből ismeretes (Orosháza, Békés, Kecske- 
mét vidéke). A burgenlandi lelet is ,átmeneti?" még, mert utóbb az ekevas 
meghosszabbodott, mint a későbbi, de jellegében rokon soproni lelet tanú- 
sítja (27,5x17,5 cm), a gerendely is megnyúlt utóbb, ahogy képi ábrázolásokról 
ismerjük (1380k., 1456). Alapjában véveazonbana 13. századközepén máregész 
konstrukciójában kialakultnak tekinthető az ekének az a típusa, mely kivált me- 
zőségi kötött talajok megmunkálásában a 19. századig használatban volt. 

E fordító-kerülőekéknél nemcsak az ekevas újszerűen erőteljes aszimmet- 
riája, nem is csak a csoroszlyával való kombinációja vagy a kerekes taligához 

való kapcsolás az újdonság, hanem mindezek lényeges kiegészítőjeként a 
kormánydeszka megjelenése és beépülése a konstrukcióba. Az új eke a fel- 
hasított földet az általában jobboldali irányban hajlított ekevas formája és a 
kormánydceszka segítségével megforgatta, és oldalra, jobbra döntötte. Ezáltal 
már valódi és széles barázda keletkezett, melyre ráborult a következő, nem 
maradt tehát felszántatlan, gyepes föld; a felszíni növényzet befordult a föld- 
be. Az eredmény a föld olyan hatékony megforgatása lett, mely mind tápere- 
jének jobb kihasználását, mind a korábbinál lényegesen hosszabb idejű veté- 
sét—aratását tette lehetővé. 

A burgenlandi lelet legközelebbi rokonai osztrák, szlovén és horvát terü- 
leten terjedtek el, mutatva azt az irányt, ahonnan az új eketípus közvetlenül 
származhatott. Hogy közvetítője a Nyugaton kialakult új művelési eljárások 
nem egy elemével együtt a bospes-elem lehetett, köztük nyugati és déli szláv 
telepesek, nyelvi nyomok mutatják. Ezzel magyarázható, hogy új szláv ere- 
detű terminusok nem egy esetben kiszorították még az eke alkatrészeinek 
régebbi magyar megnevezését is. Az eke rúdjából, vezérből gerendely lett, a 
hosszúvasból csoroszlya, a laposvasból lemes, ahogy az új elemek nevei is 
jórészt szláv eredetűek, például kormány (1332) vagy taliga. 

Az új eketípus elterjedésének nyomon követését a 13. század második 
felében az teszi lehetővé, hogy az új eszköz sajátos szántási technikát és 
munkaparcellát követelt meg, ennek pedig már ott van a lenyomata az okle- 
velekben is. Minthogy a kerülőeke a barázdát egy oldalra (általában jobbra) 
vetette, a felszántandó földdarab egyik oldalán vonták az első barázdát, majd 
a parcella végén az ekét kiemelték, és a túlsó oldalon, ellenkező irányban 
vonták a következőt; az ekét itt újra kiemelve a harmadik barázda már az 
elsőre, a negyedik a másodikra borult át, és így tovább, egyre beljebb fordulva, 
míg végül a földdarab közepén hosszanti mélyedés maradt a csapadék össze- 
gyűjtésére. Az eke nagy vonóerőt igényelt, rendszerint 6—8 ökör húzta, az 
ekekapacitás jobb kihasználása tehát minél hosszabb földcsíkok kialakítását 
és minél rövidebb széltében való üresjáratokat tett ésszerűvé. 

A ,hold" (iugerum) eredendően nem valami absztrakt földmérték volt, 
hanem olyan szántóterület megnevezése, melyet egy nap alatt fel lehetett 
szántani. Egyfajta , hivatalos" mértéke is kialakult már korai időben, a királyi 
mértékkel (cum regali mensura) mért, eredetileg nyilván a kiterjedt királyi 
birtokszervezetekben alkalmazott holdmérték: 12x72 királyi öl (a 3,126 m), 
azaz 84,42 ár nagyságú terület, ahol is a föld széle-hossza 1:6 viszonyban állt. 
Eppen a 13. század utolsó évtizedeiben és azt követően vannak félreérthetet- 

len jelei, hogy a régi állapotokat tükröző királyi mértékhez képest a holdak 
némely vidékeken számottevően elkeskenyednek, miáltal területük jelentő- 
sen csökken, alakjuk , megnyúlik". A középkori mentalitás tradicionalizmu- 
sára jellemző, hogy miként fejezték ki a változást ama ritka esetekben, amikor 
a hold nagyságát pontos ölméretekben adták meg. Az egyik módszer abban 
állt, hogy a nagy , királyi öllel" adták meg ugyan a terjedelmet, ám a földda- 
rabot széltében a 12 öles , királyi mértéknél? jóval keskenyebbre mérték, míg 
a hosszúság a hagyományos maradt. A Baranya megyei Adoson 7x70 (1270), 
a Hont megyei Dalmadon 7x72 (1345) királyi öles holdnagyság ismeretes. 
Valószínűleg az utóbbi méret az, mellyel már egy századdal korábban a 
Dalmadhoz közeli Ledényben és Szcbellében , szokták a földeket kimérni" 
(1233). Esztergom megyében 8x72 öles (1278) holdnagyság ismeretes, a 
szomszédos Győrben szintén 8 és 9 öl volt a hold szélessége (1311). E föld- 
területek nagysága tehát — kerekítve — 48, 49 és 56 ár volt, alig több mint fele 
vagy éppen kétharmada a királyi holdnak, alakjuk pedig sokkal elnyújtottabb: 
oldalviszonyuk a régi 1:6 helyett hol 1:10, hol 1:9 vagy 1:8. A másik módszer 
abban állt, mint Pozsony megyéből értesülünk (1311), hogy a tekintélyhez 
igazodva 12x72 öllel számították ugyan a holdat, ám a nagy királyi ölnél jóval 
kisebb ölmértékkel, melyet már ez idő tájt az ,ország szokása szerint" való- 
nak neveztek; ,a lábtalptól a fejtetőig felemelt kézzel" (a planta pedis usgue 
ad verticem capitis) tartott mértékkel, mely 2,2—2,3 méternél nem volt több. 
E , szokásos", ,közönséges? (usualis, ommunis mensure) holdnagyság tehát 
42—45 ár közötti méret lehetett: a királyi hold fele. 

Mi e jelenség kulcsa? A királyi hold az az archaikus mértékegység volt, 
mely nagyságában is kifejezte a túró talpeke kapacitását. A régi ekével és 
nyolc-tíz ökrös igaerővel egy nap alatt tökéletlenül ugyan, de viszonylag nagy 
területet lehetett fölszántani. Az új, a kerülőeke lényegesen jobb munkát 
végzett, de kisebb területi kapacitással. Szükségessé vált hát egyrészt a ,szo- 
kásos" (usualis) holdnagyság csökkentése, hozzáigazítása az új szántási tech- 
nikához, másrészt ésszerű volt a kapacitás jobb kihasználása végett a réginél 
keskenyebb, , nadrágszíjparcellákat" kialakítani. Mindez lehetséges is volt, 
mert az így felszántott föld hozama ugrásszerűen megnőtt. E változásokra 
csupa dunántúli és északnyugati megyéből vannak pontos adataink. Hogy a 
jelenség valóban az új eketípus elterjedési területét jelezheti, arra van egy 
további pozitív és — ellenpróbaként — egy negatív támpontunk. 

A kerülőeke használata meghatározott , technikai" szabályokat vont maga 
után. A 16. században Debrecenben például előírták, hogy egy hold ,, 50 ke- 

rülés legyen", azaz 100 barázdát vontak egy holdon. Ez nemcsak helyi jelen- 
ség lehetett, hiszen a Pest megyei Bicskén és környékén 1s így tartották szá- 
mon: centum sulcos wigo boldfeld. Az ilyen hagyományoknak mély gyökerei 
szoktak lenni. A 19. században a barázdák szélessége rendszerint kb. 25 cm 
volt, száz barázda tehát 25 méter körüli holdszélességet ad ki. A , királyi hold? 
több mint 37 m szélességének e mérethez semmi köze, ezzel szemben a 13. 
században 7 vagy 8 királyi öllel megadott méretek (21,88 vagy 25 m) éppúgy 
e nagyságrendbe tartoznak, mint a 12 , szokásos, közönséges? öllel kifejezett 
holdszélességek. Van egy további pontos adatunk a dunántúli hold szélessé- 
géről a Veszprém megyei (Balatonfő-) Kajárról, ahol 96 mérőkötéllel, mely- 
nek mindegyike 10 királyi öl volt, mérték ki 140 hold szélességét; ahosszúság 
hagyományszerűen adott volt (1239). Egy-egy hold szélessége mintegy 21,43 
m volt: lényegében ugyanannnyi, mint amennyit hét királyi öllel (21,88) fe- 
jeztek ki Baranyában vagy Hontban. A szántóföld alakja a jelek szerint a 
,kerülésekhez?, szám szerint ötvenhez igazodott; a barázdák annyival voltak 
keskenyebbek a 19. századiaknál, amennyivel az ekevas kisebb volt. 

A kerülőeke és a holdnagyság kapcsolatát negatív ellenpróbaként látszik 
alátámasztani, hogy viszont az ország északkeleti területein, ahol az új eke- 
fajta hódításával még nemigen számolhatunk, itt-ott még a , királyi" méretnél 
is hatalmasabb holdnagyságokkal találkozunk, például Balassagyarmat kör- 
nyékén, Nógrádban 12x80 királyi öles (1278), vagy Mezőnyék vidékén, Bor- 
sodban 12x84 öles (1367) holdakkal. Szerencs környékén, Zemplénben a 
helyileg szokásos" hold, 12x62 királyi öl (1358) csak valamivel volt kisebb a 
királyi holdnál. E szántóföldek , tömzsibb? alakja is (1:6,6, 1:7, 1:5) azt tanú- 
sítja, hogy e részeken még a régi szántási technika élhetett tovább. 

A Dunántúlon és északi meghosszabbításán rekonstruálható holdnagysá- 
gok amellett szólnak, hogy a legújabb korig használt úgynevezett magyar 
hold (43,16 ár) méretének gyökerei e 13. századi agrártechnikai átalakulásra 
nyúlnak vissza. Valami kizárólagosságot persze az említett területen sem kép- 
zelhetünk el, hiszen például Tolna és Baranya megyékből még a 14-15. szá- 
zadból is kerültek elő szimmetrikus ekevasak. A máriabesnyői lelet (Pest m.), 
enyhén aszimmetriára hajló, viszonylag nagy méretű (31x17 cm) ekevas vi- 
szont esetleg arra utal, hogy számolni lehet a tatárjárás előttről ismert átme- 
neti eketípus tovább élésével. A kerülőeke elterjedésének tájföldrajzi és im- 
manens agrártechnikai határai is voltak. Az új eke kihasználása elsősorban 
mezőgazdasági tájakon volt gazdaságos. Az irtásos-égetéses hegyes és erdő- 
vidékeken, köves hegyoldalakon maga a szántástechnika követelte meg a 


253 


könnyebb és mozgékonyabb eketípusok tovább élését. Erdélyben például 
sokáig tovább élt a csoroszlyával, taligával ellátott, dekormánydeszka nélküli 
túróeke, melynek ábrázolása is ismeretes a székelyudvarhelyi templom záró- 
kövéről (1460). A Szepességben és környékén hasonló ekefajtával számolha- 
tunk korunkban, bár nincs kizárva, hogy a fordítóeke könnyebb, már kor- 
mánydeszkával és csoroszlyával ellátott változata is megjelent, a váltóeke. 
Erre utal, hogy a Szepességben , ekefordulókkal? (verszones aratri) mérték ki 
a soltészfalvak belső telkeinek hosszát is (1317, 1321). 

Egy vonatkozásban nem követték a nyugati országrészek sem a nyugat- 
európai átalakulást: a fogatolásban. A középkor technikai ugrópontja e téren 
a váll- és szügyhám alkalmazása volt a lovakon, mely a vonóerőt megtöbb- 
szörözte. Mivel a ló szívósabb és gyorsabb az ökörnél, a nehéz fordítóeke 
elterjedése együtt járt azzal, hogy az új fogatolás elterjedésével a ló a szántás- 
ban kezdte kiszorítani az ökröt. Ezzel szemben Magyarországon továbbra is 
váltig ökörrel szántottak; az ekefogat a 13. században is 6-8, sőt olykor 10 
ökörből állt. A magyarázat bizonyára abban rejlik, hogy a szarvasmarha-állo- 
mánynak lényegesen nagyobb súlya volt Magyarország mezőgazdaságában, 
mint Nyugat-Európában. A viszonylag nagy ökörállomány mellett nem volt 
kényszerítő erő a fogatolás megváltoztatására. Alig akadt persze olyan pa- 
raszt, akinek nyolc ökre lett volna. Mi volt hát a viszony az eke, az állatállo- 
mány és a parasztgazdaság között? 

Az eke és a vele évente megművelhető földterület viszonyát, azaz az eke- 
kapacitást korai időtől fogva az ,ekealja" fogalma fejezte ki. Eredendően 
olyan földnagyságot jelölt, amennyit egy eke megmunkálni képes" (guan- 
tum potest laborare unum aratrum, 1113), mármint egy év leforgása alatt. Ez 
a földnagyság is természetesen az agrártechnika függvénye volt. Kézenfekvő, 
hogy a , királyi mértékkel? mért ekealja nagyságában konzerválódott az a 
korai állapot, mely a túró talpeke nyolc ökörrel vont, nehéz változatának 
kapacitásával azonos. Nagyságát pontosan ismerjük: 150 királyi hold, azaz 
126,63 hektárnyi hatalmas terület volt. Ami persze nem ugyanennyi szántó- 
területet jelent, hanem valószínűleg a felénél is kevesebbet. A 13. században 
az ,eke művelésére elegendő? földterület éppoly radikálisan lecsökkent, mint 
a napi szántásé. A helyi gyakorlatban különböző vidékeken, 100, 110, 120 
holdas ekealjak fordulnak elő, de nem királyi, hanem , közönséges", , szoká- 
sos" holdmértékkel. Ha például a honti Ledényben és Szebellében, ahol 110 
holdat számítottak egy ekealjára (1233), aholdnagyság nagyjából akkora volt, 
mint az alig 10 km-rel odébb Dalmadon később pontosan ismeretes (1345), 

akkor ,egy ekére való föld" e részeken pontosan 54,16 hektárt tett ki. Az 
átlagos 42 ár nagyságú , kis" holddal és a legelterjedtebb 120-as beosztással 
számolva mintegy 50 hektárban láthatjuk az új művelési technikához igazí- 
tott ekealja nagyságát — ami a hatalmas , királyi? ekealjának kevesebb mint 
fele. Természetesen ez nem évente felszántott szántóterületet jelentett, ha- 
nem a szántóföld és a pihentetett parlag (, mezei föld") egységét. Az új mű- 
velési rendszerből következik, hogy e területnek nagyjából fele, 50-60 hold 
volt a tényleges vetésterület. 

Az eke valóságos évi kapacitását a , legtisztábban? ott érhetjük tetten, ahol 
még a régi típusú gazdálkodás dívott, azaz földesúri ekékhez beosztott szántó 
(arator) szolgák kötelme volt a szántás-vetés, a földterület pedig holdban van 
megadva, és kifejezetten szántóföldre (terra arabilis) vonatkozik. A pannon- 
halmi birtokok nagy összeírásában (1237—40) három kisebb prédium felel 
meg e kritériumoknak. A zalai Apátfa környékén, a veszprémi Kajáron és 
Sáron egy-egy háznépre -— kerekítve — 40, 55, 60 hold jutott. Hogy ez norma 
lehetett, alátámasztja, hogy olyan szabad vendégtelepes községekben vagy 
irtásos soltészfalvakban, ahol a telepítés kapcsán a határ új felparcellázása 
következett be, a szántóföldi külsőség nagysága szabályszerűen vagy 50 hold 
(Kövi 1273) vagy 60 hold (Egeg 1279, Csetenye 1279, Hontnémeti 1292) 
volt. Ez pontosan egybevág a 8 ökrös ekefogathoz számított angliai Pide vagy 
a normandiai ekeföld nagyságával (kb. 60 magyar hold). Csakhogy az ország 
régi települési vidékein a korszakunkban kialakuló jobbágytelki szántó kül- 
sőség nagysága nem ennyi volt, hanem — mint látni fogjuk — 15—20 hold körül 
mozgott, a parasztoknak pedig nem 8, hanem optimális esetben 4, de inkább 
2—3 ökrük volt. Következésképpen az ekék általában két-három család közös 
birtokában voltak, aminthogy az ekefogatot is csak közösen tudták kiállítani. 
A mezei munka és a határhasználat közösségi jellege a föld feltörésénél kez- 
dődött. 

A hatalmas különbség abban állt a prédiumokon dolgozó szolgacsaládok- 
hoz képest, amelyek , technikailag" pontosan így, szabályszerűen ketten vagy 

hárman dolgoztak egy földesúri ekével, hogy a század komplex fejleményei 
folytán ez az eke már közös paraszti , vagyonnak" számított, ama , Javak" 
(bona) közé tartozott, melyek szabad végrendelkezés tárgyai voltak. 

30. A SZABÁLYOZOTT TALAJVÁLTÁS 
ÉS A HATÁRHASZNÁLAT EGYÉB FORMÁI 


Azokon a vidékeken, ahol a kerülőeke elterjedésével lehet számolni, három 
egymással összefüggő jelenség tűnik szembe az okleveleknek a határhaszná- 
lat módjáról valló részeiben. Az egyik, hogy a határ művelés alá fogott részein 
a földeknek többnyire háromféle megnevezése fordul elő: magyarul , telek- 
nek" nevezett trágyázott vagy porhanyós föld (terra fimata, olykor mollis, 
stercorata) , szántóföld (terra arabilis) és az utóbbival valaminő kapcsolatban 
, mezei föld" (terra campestris) . A másik sajátosság, hogy a birtokrészek vagy 
telektartozékok legtöbbször nem egy tagban, hanem olykor igen sok darab- 
ban vannak szétszórva a faluhatár különböző helyein vagy , rendjében?" (in 
ordine) , s oszlanak meg a fenti földminőségek között, mások földdarabjaival 
, vegyesen" (mixtim ) . Végül gyakran értesülünk arról, hogy e földek időnként 
osztásra kerülnek, éspedig holdanként vagy ,füvönként" (dividendo per 
iugera sen per erbas) , sőt ennek az osztásos és , elegyes? birtoklási formának 
a neve a köznyelvben , füvönosztás" (fyunoztas) . 

Mi volt a trágyázott földdel azonosított , telek" a 13. században? Eredetileg 
azt a területet nevezték így, ahol a falu ridegen tartott jószágállománya áttelelt, 
a földet taposta és trágyával , telítette"; innen a telek szó. Ez egyszersmind a 
talaj szántásra-vetésre való előkészítésének természetes s viszonylag nagy 
állatállomány mellett eredményes módszere volt. A , telek?" a 13. században 
az egész szántóföldi állománynak már csak kis részét alkotta: olyan határ- 
részt, ahol megelőzően hosszabb ideig jószágállás volt. A Zala és Veszprém 
határán fekvő Peszejen a , trágyázott földek" két helyen is itatóhelyek, kutak 
mellett feküdtek (Alasunkutha, Mosoukuth), a somogyi Kinosberényben is 
egy kúthoz csatlakoztak (versus puteum Gyruskut). A veszprémi Szabadiban 
a Kövecstelek nevű , trágyázott föld" szintén a falu közelében (prope villam) 
volt. De nem változatlanul élt a régi szisztéma tovább. Kivált Peszejen (1269) 
rekonstruálható jól, hogy a , trágyázott földnek" nevezett szántóföldi tagok 
négy helyen terültek el a határban, akárcsak a szomszédos Vámoson, ahol a 
trágyázott földek , rendjének" (in ordine terre fimate) nevezték e szántóföldi 
tagokat, melyekben a lakosság osztás révén részesedett (1304). Úgy látszik, 
hogy a ,telkesítést" bizonyos terv szerint végezhették már. A kutak közel- 
sége azt az újabb korból ismert eljárást idézi fel, mely az itatóhelyek környé- 
kén felgyülemlett trágya tervszerű szétterítésében állt, a területek sejthető 
, mozgása", az Ótelek-Újtelek típusú megnevezések pedig azt a , kosarazás- 

nak" nevezett eljárást, melyet főként juhokkal, a karámhely időnkénti to- 
vábbhelyezésével végeztek. A , telek" tehát korszakunkban már a talaj előké- 
szítésének tervszerű, a faluhatár több részére kiterjedő és az állattenyésztéssel 
összehangolt módszerének mutatkozik. Ennek feltétele egyrészt a falu vi- 
szonylag nagy állatállománya volt, másrészt az, hogy a ridegtartás valamilyen 
mértékben tovább élt. A század adataiból úgy tűnik, hogy e földek az egész 
szántóföldi állományon belül szabályszerűen kétféle nagyságrendbe sorolód- 
nak. Ahol a határból való egyházi vagy nemesi részesedésről van szó, az arány 
20 százalék körül mozog, vagy azt meg is haladhatta: ahol viszont jobbágy- 
telki részesedésről van szó, az arány 2-4 százalék körüli. 

A határrészek tagozódásának másik pólusán a , mezei földek" helyezked- 
nek el, közbül pedig az egyszerűen szántóföldnek nevezettek. Nem egysze- 
rűcn mező vagy legelő volt a terra campestris, mert a legelőket (pascuwa) vilá- 
gosan megkülönböztetik. Teljesen műveletlen, elvadult föld sem lehetett, 
mert azt , gyepnek" nevezték (terra inculta gue gep vocatur, 1257). Ugyanak- 
kor neve 15 mutatja, hogy mégiscsak , mező? volt, sőt legelőnek is használ- 
hatták. Erre utal egyebek közt egy birtokosztály, ahol e mezei földeket kife- 
jezetten , a legelőkkel együtt? (szmul cum pascuis gregum) hagyják a földesúr 
és a jobbágyok közös használatában (1309). Másfelől nyilvánvaló funkcioná- 
lis kapcsolatban álltak a szántóföldekkel. Birtoktartozékként való felsorolá- 
sokban a szántók után és egyéb határrészek (rétek, legelők, berkek-ligetek, 
erdők) előtt van a helyük. A somogyi Csicsalon (1251) két ekealjnyi , mezei 
föld? és ugyanannyi szántóföld a falu nyugati határrészében, mégpedig egy- 
más folytatásában terült el (gue continuantur predictis terris) . Hasonlóan vál- 
takoznak szántókkal , mezei földek" Zamárd határjárásában (1292) és má- 
sutt. A veszprémi Szőllősön (1336) négy jobbágytelek szántóföldi, trágyá- 
zott és , mezei földi" tartozékairól világosan megmondják, hogy egymással 
per erbas határosak, ami vagy úgy értelmezhető, hogy füves csíkkal — , eke- 
fordulóval" vagy dűlővel — voltak elválasztva, vagy úgy, hogy a füvönosztás 
révén voltak kapcsolatban. Az említett Zamárdon pedig a földek közt haladva 
egy szakaszon úgy vonták a határt, hogy határjelek voltak egy bizonyos , me- 
zei földön" (in terra campestri) , majd a következők , szintén egy földön, mely 
nem volt szántva? (similiter in terra gue non fuit arata) — amiből nemcsak az 
következik, hogy a mezei föld általában felszántatlan, hanem az is, hogy adott 
esetben fel is lehetett szántva. 

A , mezei földek" funkcionális kapcsolata a szántóföldekkel egy jellegzetes 
művelési rendszer kialakulását mutatja, melynek nyomai a Dunántúlon itt- 

ott már a tatárjárás előtt mutatkoznak, de általános elterjedése a 13. század 
második felében tapintható ki: a szabályozott talajváltó vagy parlagrendsze- 
rét, mely a határhasználat korábbi extenzív módszereit meghaladva még a 
14—15. század jó részében is uralkodó földhasználati rendszer marad a mező- 
ségi vidékeken. Lényege a faluhatár művelésre kijelölt részének bizonyos 
időközökben ésszerűen váltogatott eke alá fogása és pihentetése, ami kiegé- 
szül a régi időkből örökölt trágyáztatásnak, , telkesítésnek? a réginél tervsze- 
rűbb és tágabban alkalmazott módszerével. Nem a trágyázott , telek" és a 
többi föld állt itt művelési kapcsolatban, hanem a közönséges szántóföld 
különböző tagjai és a , mezei föld? területei. Bizonyos értelemben vagy fokig 
ezek is ,trágyázottak", amennyiben bizonyos értelemben legelők is: a téli 
álláshelyről kora tavasszal kihajtott jószágállomány éveken át legelte és egy- 
ben tapodta e számon tartott parlagföldekct, ami a talaj előkészítését célozta 
a szántás alá és segítette irtani a gyomot. Ezzel függhetnek össze a , csorda- 
Járás" (charadajaras, 1282) vagy a következő századból ismert barom-, nyo- 
más" (calcatus pecorum wlgo nomas, 1367) típusú helymegjelölések. Idő múl- 
tán, mikor a szántók már kimerülőben voltak, elkövetkezett e pihentetett 
földek holdankénti — , füvön" való — kiosztása a faluközösség tagjai között és 
felszántása; az eddigi szántóból pihentetett parlag, , mezei föld" vált. Az Al- 
földön a 18. századig tovább élő művelési rendszerben a váltás időtartama 2—3 
és 6-8 év között váltakozott. A rendszerrel meghatározott vetésterv Járt 
együtt. A parlag feltörése, az első tavaszi szántás után elsőnek rendszerint 
kölest vetettek, már a következő évi tavaszi szántás után árpa vagy zab, ősszel 
már búza, rozs következhetett. Évente legalább kétszeri — tavaszi és őszi — 
szántással számolhatunk e rendszer keretében, de kései középkori adatok 
arról vallanak, hogy közbül, éppen az újonnan kiosztott parlagrészek feltö- 
résére rendszeresen beiktatódott egy harmadik szántás is, melyet , gyepsze- 
gésnek" neveztek. Egy-egy dűlőben nemcsak a gyep feltörése, hanem a to- 
vábbi szántásrend és a vetés is, azaz hogy hol, milyen terményfajtát termeltek, 
össze volt hangolva. Peszejen például egy másfél holdas földről megjegyzik, 
hogy , kender vetésére alkalmas" 

A szabályozott talajváltás vagy parlagrendszer természeténél fogva elvá- 
laszthatatlan egyrészt a periodikus újraosztás mozzanataitól, másrészt a mű- 
velési kényszer követelményétől. A rendszer belső racionalizmusa, de egy- 
szersmind kényszere is diktálta, hogy egy-egy fordulóban azonos időben és 
vetésritmushoz igazodva folyjanak a mezőgazdasági munkák; minthogy 
azonban a határrészek földminősége és a településtől való távolsága külön- 

bözött, az igazság kívánta meg, hogy az újraosztásnál a faluközösség egyetlen 
tagja se maradjon hátrányban. Az újraosztás mozzanatát sokféleképpen ne- 
vezték, ahol is rendszerint a , fű" fogalma és az , elegyes? birtoklás a központi 
képzet (mixtim guod vulgariter fyu dicitur, 1272). A legbővebb meghatározás 
Zamárdról (1292) olvasható: , holdanként, azaz füvön, egyenlően, közösen 
és elegyesen" (dividendo per iugera seu per erbas egnaliter, communiter et 
mixtim) történik. A , füvönosztás" fogalma abból a képzetből vonódhatott 
el, hogy az osztás a füves mezőn történt, de az is belejátszhatott, hogy fel- 
szántás után füves csík választotta el egymástól a parcellákat (erbali 
distinctione) . A földek kiosztása sorshúzással — eredetileg valószínűleg nyíllal 
— történt. Részesedéshez a faluközösség minden tagjának joga volt. A , fűkö- 
tél? (funiculis guod vulgo fiu vocatur, 1248; fyketel, 1322) egy-egy részesedésre 
jogosult falutag különböző táblákban kapott holdjainak összességét jelentet- 
te. A veszprémi Szőllős határa például 1248 körül 40 fűkötélnyi volt, azaz 40 
lakosnak volt , jussa" a részesedésre. Történetesen a mértékét itt pontosan 
ismerjük: egy fűkötélre negyed ekealjat számítottak. Vannak dunántúli vidé- 
kek, ahol úgy látszik, a norma 20 hold vagy akörül mozgó nagyság volt. 
Valószínű — amit külföldi párhuzamok is támogatnak -, hogy a részesedés 
alapja az igaerő nagysága lehetett. A helyi adottságokon múlt, hogy két vagy 
négy ökörrel rendelkező parasztot illetett meg a teljes , fűkötél. 

Ezt a rendszert olykor földközösségnek szokás nevezni. A megnevezés 
azonban megtévesztő, mert óhatatlanul valamiképpen az ősközösség hátterét 
idézi fel. Valójában az osztásos határhasználat alapvetően új, és egy sor továb- 
bi jelenséget és folyamatot feltételez: agrártechnikai átalakulást és a földesúri 
ekével és szolgákkal folytatott (,, prédiális") gazdálkodás elsorvadását, a föld 
paraszti , birtoklásának" rögződését és a jobbágytelek kialakulását, minden- 
nek kereteként pedig a faluközösség létrejöttét szolgai és fél-szolgai , házné- 
pek", mansiók halmazából. Mennyiben függ össze a művelési rendszer átala- 
kulása, a szabályozott talajváltás és az osztó földközösség? Szoros és kény- 
szerítő erejű korrelációról nincs szó, hiszen a földművelés fejlődhetett más 
határhasználati formák keretében is, másfelől az osztásos határhasználat to- 
vább élt anyomásos módszerekben is. Ugyanakkor a vad vagy szabályozatlan 
talajváltás keretében, ahol a tágas határban a földeket addig művelték, míg ki 
nem merültek, majd a szabad foglalás elvén másutt törtek fel új gyepet, ma- 
gának az , osztás" (dividendo) mozzanatának nincs helye. Ily módon aligha 
véletlen, hogy a két jelenség, a szabályozott talajváltás és a periodikus osztás 
nyomai már a tatárjárás előtt jórészt azonos tájékon jelentkeztek (Somogy, 

Zala), ha még elszórtan is, hogy aztán a 13. század dereka utáni évtizedekben 
és a 14. század elején mindkét jelenség már széltében elterjedt és meggyöke- 
rezett rendszerként mutatkozzék a Dunántúl nagy részén, a somogyi, zalai 
részeken túl Baranyában, a Balaton-környéken, fentebb Veszprémben, vala- 
mint Győr, Esztergom, Pilis megyében is. Ugyanezekből a megyékből (de 
például Tolnából, Komáromból 15) vannak adataink a periodikus , füvönosz- 
tásra", e tájon túl azonban már csak Biharból (1273). 

Az európai ,agrárforradalom" hullámához képest e ponton is van különb- 
ség: korszakunkban nincs határozott nyoma a nyomásos gazdálkodásnak. Ez 
azonban érthető. A földművelés fejlődésének nincs valami absztrakt, a táji 
adottságoktól elvonatkoztatható sémája. A nyomásos rendszerek elvileg ter- 
mészetesen , fejlettebbek", nem biztos azonban, hogy adott helyen és időben 
gazdaságilag ,szükségesek". A szabályozott talajváltásnak nemcsak feltétele 
a viszonylag nagy állatállomány, hanem kedvezőbben is hat vissza az állatte- 
nyésztésre, mint a nyomásos rendszerek, minthogy több legelőt kínál. Az 
éveken át pihentetett , mezei földek" (parlagok) nagyobb terjedelműek vol- 
tak, mint a nyomásos rendszerben az ugar, s minthogy tovább pihentek, 
rajtuk több és magasabb fű nőtt. Ugyanakkor a népesség Magyarországon 
nem érte el azt a sűrűséget, mely a gabona vetésterületének még további 
növelését kényszerítette volna ki. A rendszer végeredményben a gabonater- 
melés és az állattenyésztés egyensúlyán nyugodott, és azt fejezte ki; ezt az 
egyensúlyt pedig leginkább éppen ez a művelési rendszer szolgálta. De a 
földművelésnek mégis olyan rendszerét testesítette meg, amely — szemben a 
11—12. századival — alapvetően már a gabonatermeléshez igazodott, ritmusát 
ennek követelményei szabták meg, és a föld igényesebb megművelésével, 
többszöri szántásával lényegbevágóan cltávolodott az agrikultúra korábbi ex- 
tenzivitásától. 

A határhasználat osztásos formáját persze még a jelzett vidékeken sem 
lehetett kizárólagosnak tekinteni. A rendszer sok helyütt két irányban egé- 
szült ki. Az egyik a párhuzamosan tovább élő szabad foglalás gyakorlata volt, 
mely a határ távolibb, értéktelencbb részein érvényesült. Ha valakinek módja, 
kellő igaereje volt, itt szabadon foghatott művelés alá földet. A zalai Halápon 
már a 13. század dereka előtt külön tartották számon ezt az osztásos gyakor- 
lattól és művelési kényszertől független külső határrészt (terra extranea) . A 
másik irány viszont a még intenzívebb művelés felé mutat. A Dunántúl nyu- 
gatibb vidékein, de északibb folytatásában is a 14. század első felében egy 
jellegzetes földhasználati forma mutatkozik: a jobbágytelkek végében egy- 

két holdas szántófölddarabok csatlakoztak a kertekhez, melyek — soros tele- 
pülés esetén — egybefüggő sávként vették körül a településmagot. Hogy a 
jelenség még a 13. század második felében vagy vége felé alakulhatott ki, azt 
amellett, hogy az 1310—30-as években már számos vidéken meggyökerese- 
dett művelési szokásként mutatkozik, az is igazolja, hogy a Kemenesalján 
már korszakunkból ismerjük megnevezését is: telekszer (1268). Irágyázott 
földek (, telkek") lévén, itt már nem volt szükség a periodikus pihentetésre, 
e kisebb földek tulajdonképpen már örökszántókká alakultak. 

A tatárjárás népességirtó hatásának lenyomata, hogy a Duna a művelési 
rendszerek terén is határvonallá vált. Tőle keletre az extenzívebb földművelés 
élt tovább, vagy tért vissza. Plasztikusan megmutatkozik ez a Duna által 
elválasztott, szomszédos Pilis és Pest megyékben, ahol is a Dunától nyugatra 
mindenütt a szabályozott talajváltás és osztásos földközösség nyomai mu- 

tatkoznak, keletre viszont, például a Sülysáp melletti Oszláron a településnek 
egy 1271. évi oklevélben tetten érhető archaikus jellegű , vándorlása", tovább- 
költözése a tágas határban az újonnan feltört és művelésbe fogott szántók 
mellé, azaz a szabályozatlan talajváltás kezdetleges gyakorlata. A népesség- 
pusztulás és a településhálózat megritkulása miatt kitágult faluhatárokon be- 
lül az Alföld jelentős részein még a késő középkorban is a szabad foglalás 
rendszere érvényesült. A szabályozott talajváltás első nyomai az Alföld pe- 
remvidékein (Heves, Borsod, Abaúj, Zemplén) csak az 1330-—50-es években 
mutatkoznak. 

Az ország erdős-hegyes vidékein viszont megint csak a dinamikus fejlődés 
jeleivel találkozunk. A mezőségi vidékekkel szemben a talaj-előkészítés do- 
mináns módszere Itt az égetéses irtás volt, s maga az elégetett, korhadt nö- 
vényzet játszotta a döntő talajjavító szerepet az állati trágya mellett. Az így 
előkészített földet sok helyütt szintén , teleknek" nevezték, gyakran az erdő- 
fajta nevével összetételben (pl. , nyírtelek"). A másik módszer az égetés nél- 
küli erdőirtás volt, amikor is a tisztásokat előbb kaszálónak vagy legelőnek 
használták, majd bizonyos idő elteltével szántották fel. Az ilyen területek 
neve volt az 1300 táján az oklevelekben a már művelés alá fogott irtások (terra 
exstirpatitia) környékén egyre sűrűbben előbukkanó láz. Magát a műveletet 
szemléletes módon , nyitásnak" (aperire) nevezték; a láz az erdőből (máshol 
mocsárból, nádasból stb.) , megnyitott hely" (locus apertus, 1259) volt. Azo- 
kon a tájegységeken, ahol az így létesült szántóföldek gyakoriak, a település- 
kép és a szántók ahhoz hasonló kapcsolatot mutatnak, mint a Dunántúl 
erdős-dombos, kivált nyugati részein. Itt is szabályszerűen a telkek végében, 

a kertek mögött (retro ortos) sorakoznak szántóföldek, melyeknek neve tor- 
nuk, toronuk, taronok. A fogalom ugyanabból a képzetből ered, mint erede- 
tileg a magyar telek, annak szláv eredetű szóval való megnevezése, azaz álla- 
tokkal trágyáztatott és megtapodtatott , kövér föld". A különbséga dunántúli 
típussal szemben, hogy e területeken a szántóföldi állomány nagyobb hánya- 
da csatlakozott a kertek végéhez. Egy-egy ilyen taronok nemritkán több hol- 
das. Abban a tekintetben viszont megint csak rokon jelenség, hogy erre a 
földállományra már nem terjedt ki az osztásos rendszer, állandó egyéni hasz- 
nálatban álló örökszántók voltak: az irtásföldeket a telepcsek , örökösen bir- 
tokolták" (perpetuo possideant) . A határhasználatnak ez a módja a 14. század 
elején már jól követhető Pozsony és Nyitra megyétől Honton át az északke- 
leti országrészig, Szepes, Sáros, Zemplén, Bereg megyéken át Erdélyig. A 
szokás gyökere korszakunkba nyúlik vissza. Muthmér szepesi prépost egy 
szolgáját felszabadítva, neki adta azt a préposti kert mögött (retro ortum) 
elterülő 10 hold földet, melyet már korábban is megművelt, sőt saját kezűleg 
irtott (1273). 

Még , tisztábban" egyéni használatban voltak a szántóföldi külsőségek a 
soltészfalvakban. Egy ilyen falu határának szabályozása már eleve úgy történt, 
mint a szepességi Csetenye (1279) alapítólevele mutatja, hogy a ,kiirtandó 
és termékeny földdé átalakítandó" erdőséget már a birtokbavételkor házhely- 
telkekre (laneuws) és azokhoz tartozó egyenlő nagyságú szántóföldi egysé- 
gekre osztották fel. A határ többi része közös használatra maradt. Minthogy 
a telepítő soltész kettős telkéhez 120 hold járt, egy-egy telepes telek tartozéka 
60 hold , termőföld szepcsi mértékkel? volt. Hogy a művelés itt is a fordító- 
eke valamilyen alfajával történt, arra az említett ,ekeforduló? (verstones aratrt, 
1317) vagy a , hold fordulója? (revoluttones iugerts, 1321) szepességi haszná- 
lata utal. Egy későbbi meghatározás (1343) szerint egy szepességi faluban 50 
telektartozék 9 , fordulóban" (revoluczones) , azaz dűlőben helyezkedett el. 


31. A GABONATERMELÉS HOZAMÁNAK EMELKEDÉSE 


Egy társadalomban, mely a mezőgazdaságon alapul, több mint kilenctizede 
a földet műveli, a törpe kisebbség pedig az elsajátításból él, nincs alapvetőbb 
kérdés annál, mint hogy az elvetett mag hányszorosát hozza. 

A föld és az átlagtermés viszonyát a tizedmegváltás normájából ismerjük, 

mely azonos volt nemcsak egy-egy régión belül, például az egri püspökség 
területén (1261—71) vagy aSzepességben (1290), hanem országosan is, hiszen 
országos gyűlést követő dekrétumba (1290) került bele: a nemesek egy-egy 
ekealjon termelt gabonatermésének dézsmáját ! fertóval (12 pondus) lehetett 
megváltani. Itt természetesen nemesi házi gazdaságokról, , prédiumokról" 
van szó. A , nemesek népei", azaz a saját munkaeszközeikkel gazdálkodó 
parasztok (populi nobilium, villant et rustici) már kepénként válthatták meg 
a dézsmát 1-2 ponduson. A szabályozás mögött tehát az a tapasztalat és 
feltételezés húzódik meg, hogy egy ekealjnyi földön átlagban 120 kepe terem. 
Valóban így is volt, mert amikor még a század elején a bihari Pelőke faluban 
két ekealja földet elfoglaltak, a learatott szálasgabonával együtt az elhurcolt 
termés 200 kepét tett ki (1219). Az ekealja nagysága általában 120 (olykor 
100, 110) holdnyi terület volt. De nem ekkora vetésterület, mert a művelésbe 
bevont egész terület, azaz a szántóföld és a , mezei föld" (terra arabilis és 
campestris) együttesét tekintették ennyi vagy annyi ,ekére való földnek" 
(terra ad X aratra) . A szabályozásokban csak mintegy 60 (illetőleg 50, 55) 
hold vetésterület terméséről van szó; Angliában az ekefogat évi kapacitását 
kifejező carucate szintén 120 holdat foglalt magába, melynek azonban csak 
fele álle művelés alatt, Normandiában szintén 50-70 holdat tett ki a tényle- 
gesen szántott-vetett , ekeföld". Magyarországon tehát a 13. században or- 
szágos közbecslés szerint 1 holdtól 2 kepe gabonát lehetett learatni. A kepe 
(capetia) a learatott szálasgabonának a tarlón, illetőleg a szérűn (horreuwm) 
felrakott legnagyobb egysége volt. Mint az asztag neve (a szláv kopa, ,,hatva- 
nas egység" származéka) mutatja, eredendően 60 kéve összerakásából állt. 
Hogy a 13. század első feléig 1 kepéből általában 1 köböl gabonát csépeltek 
ki, azt az a körülmény mutatja, hogy a szolgai státusú népekre , szokás sze- 
rint" kivetett 2 kepényi átalánytized (1067, 1232, 1245) fejében olykor 2 
köböl gabonát vettek ki (1226, 1256). Mennyi holdankénti elvetett magból 
termett ez a 2 kepébe felrakott vagy 2 köböl szemmé kicsépelt gabona? A 
válaszhoz kis kitérőt kell tennünk. 

A köböl nagysága, űrmérete eredetileg egy vagy más szokásos holdnagyság 
vetőmagszükségletét fejezte ki. Innen az utóbb előbukkanó köblös föld 
(1346), később a köbölre való föld (17. század) fogalma. A köbölméretek 
kaotikus változatossága mögött, ahogy az a 16. század után előttünk áll, jól 
kirajzolódik három nagyságrendi típus, melyeknek eredete a középkor ter- 
melési viszonyaiba nyúlik vissza. Hogy a sorok tagjaiban hol kereshetjük az 
eredeti , vetőköblöket", ahhoz újabb kori vetésadatok segítenek közelebb. 

A 18. század elején egy királyi holdba 3,75 pozsonyi mérőt, azaz 203,625 litert 
vetettek el (1715); közönséges magyar holdra (43,16 ár) átszámítva a vető- 
magmennyiség 104,10 liter. Valószínű, hogy az , öreg" (azaz nagy) köblök 
típusában, a 220 liter körül mozgó mértékben a királyi hold (cum mensura 
regali) vetőmagszükséglete rögződött. A 13. században azonban, mint láttuk, 
a holdméretek általában csökkentek, s a rekonstruálható nagyságok a régi 
királyi hold tört részét, olykor csak felét tették ki. Közelebbről megfigyelve 
a köböltípusokban is ilyen , osztó" szabály érvényesül. Bennünket e helyütt 
elsősorban a kerülőeke elterjedése nyomán a Dunántúlon mára 13. században 
előtűnő ,kis" holdtípus és vetőmagigénye érdekel, melynek kiterjedését 40 
és 50 ár közti nagyságrendben rekonstruálhattuk. A 16. és 18. századból 
idevonható adatok valamivel 100 liter feletti vetőmagszükségletre utalnak, 
csakúgy, mint a 19. század végi statisztikák és becslések. A középkorban 
köztudomásúlag nem ritkábban, hanem valamivel még sűrűbben is vetettek. 
Ennek látszik megfelelni az országosan leginkább elterjedt köböltípus, a 
108—118 liter közti űrméret, mely éppen fele a királyi holdak , öreg köblei- 
nek". Hogy ez valóban vetőköböl lehetett, mutatja, hogy gyakoriak , fertá- 
lyai", sőt maga a nagyszombati mérő (27,15), mely ősisége miatt a 16. szá- 
zadban különös tekintélynek örvendett, nem egyéb, mint egy elterjedt, 108 
literes vetőköböl , fertálya". A 16. században czt a méretnagyságot nevezték 
régi , magyar köbölnek", Bártfán fenn is maradt egy mércéje 1519-ből (111 
liter). Számításaink szerint ebbe a nagyságrendbe sorolódik a 13. század má- 
sodik felében gyakran felbukkanó , négyhüvelykes tenyérnyi és kétujjnyi" 
(cubulus gnatnorpalmorum adiunctis pollice etduobus digitis) köbölfajta, mely 
az esztergomi érsekség területén volt általános használatban, ilyennel szedték 
a tizedeket. A turóci és liptói uradalmaknak is ez volt a mértéke, helyi hasz- 
nálatban is — olykor szapu (sapo) néven — ez forgott (pl. Hont, Nógrád). A 
Dunántúl középső részein, egyebek közt a pannonhalmi birtokokon a 13. 
században gabonamérésre is használt ,akók" viszont e mérték felező egysé- 
gébe sorolódnak, sőt jelek szerint éppen itt alakult ki az az 54,30 literes 
(eredetileg 40 pintes) akómérték — az előbbi pontos fele —, mely aztán a 16. 
században pozsonyi mérő néven vezető mértékegységgé vált. A különböző 
megközelítések ily mértékű egybehangzása alapján kimondható a feltevés, 
hogy a 13. században kialakuló , szokásos? vagy ,közönséges? (communis, 
usualis) holdnagyság középértékének vetőmagszükséglete e 110 liter körüli kö- 
böltípus tartalmában keresendő, ami—a 17. századi gibonaminta leletek szerint 
— búzából 85, rozsból 73, árpából 67, zabból 42 köböl magnak felelt meg. 

A 13. század elején, mint láttuk, általában még úgy számoltak, hogy egy 
köböl mag egy holdra elvetve két köböl termést hoz. Ez az alacsony, kétszeres 
terméshozam egybevág a művelés extenzivitásával s alacsony technikai szint- 
jével; pontosan ez az arány jellemezte a 11. század előtt Nyugat-Európa me- 
zőgazdaságátis. Már közvetlenüla tatárjárás előtt mutatkoznak azonban jelei, 
hogy a viszonyszámnak meg kellett változnia. A pannonhalmi apátság cgy 
gazdaságilag fejlett birtokán, a Vág menti Sala föld kilenc falvában az apát 
olyan szabályozása ismeretes (1233), hogy minden jobbágy kap 20 hold föl- 
det, éspedig 10 holdat tehermentesen, jobbágyi tiszte ellátása fejében, 10 hold 
fejében pedig adózni tartozik (pro tributio eccleste). A szolgáltatást — akkor 
még egészen kivételes módon - kizárólag pénzben, háznépenként 1 fertóban 
(12 pondus) állapította meg. A salai nép mozgolódására az újabb szerződés 
(1241) már holdanként rögzítette a terhet 1 pondusban. Elképzelhető-e a 
földterület és a szolgáltatás ilyen viszonya, ha kétszeres terméshozamot szá- 
molnak? Még akkor is irreális az eredmény, ha az állattartás jövedelmét a 
gabonatermeléssel azonos nagyságúra becsüljük. Az évi termelési érték 25 
százaléka mint földesúri adó még libertinusok esetében is irreálisan magas, 
márpedimg itt a birtokhierarchia felső fokán elhelyezkedő , lovas jobbágyok- 
ról? volt szó. Ha viszont három-négyszeres terméshozam volt a kirovás alap- 
Ja, a járadékráta már 16,666, illetőleg 12,5 százalék — vagyis a kor számolási 
technikája szerint pontosan 1/6 vagy 1/8. E viszonyszámok már reálisan 
fejezik ki a zobagio réteg státusát. 

Hasonló az eredmény, ha ugyanezen falvakban a szabályozás egy másik 
vonatkozását vesszük szemügyre. A , tisztség ellátására használhatatlanná 
vált", vagyis kiöregedett jobbágyok ugyanitt 5 hold földet kaptak a puszta 
megélhetésre (pro sua sustentatione) . Ha holdanként egy köblös (110 I, azaz 
77 kg) vetés alapján kétszeres hozamot tennénk fel, s levonjuk belőle a kö- 
vetkező évi vetőmagot és az egyházi tizedet, kenyérgabonának mindössze 
3,5 g maradt volna, ami képtelenség. A középkori parasztcsalád évi gabona- 
fogyasztását 8 g körüli mennyiségre becsülik. Három-négyszeri hozammal 
már valóban nagyjából ennyi kenyérgabona maradhatott. Egybevág ezzel, 
hogy ez idő tájt egy felszabadított szolga 8 gabonakeresztet kapott, , hogy 
legyen vetőmagva" (1234). Ezt a mennyiséget, mely két kepe szálasgabo- 
nának felelt meg, csakis a learatott gibona megnövekedett magtartalma (egy 
kepéből két köböl) mellett lehetett 4 holdba elvetni, melyből aztán, négysze- 
res hozammal számolva, levonva a következő évi vetőmagot és a tizedet, már 
valóban mintegy 8 g kenyérgabona maradt. 4-5 holdnyi szántóföld csak az 

új művelési mód és a megnövekedett terméshozam mellett, s még így is csak 
földesúri tehertől mentesen biztosította egy parasztcsalád táplálkozását. 

Nézzünk egy másik esetet, már a század második feléből, ahol a meghatá- 
rozók szintén ismeretesek. Zozimas váradi püspök az esztergomi káptalan- 
nak adományozta egy somogyi, Berej falusi birtokrészét és egy , örökletes 
szolgájának" két fiát, akiket 9 hold egy tagban fekvő trágyázott földdel (terra 
fimata) látott el, a káptalannak járó évi szolgáltatásokat pedig 20 somogyi 
köböl búzaliszt és 20 köböl zab terményben szabta meg (1264). A somogyi 
köböl az ,akó" nagyságrendű (40-55 literes) dunántúli mértékek közé tar- 
tozott (cum magno cubulo gut vulgo ako vocatur, 1208). A búza és zab fajsú- 
lyával (100/77, 100/38) és 50 literes mértékkel, nemkülönben a búzánál 10 
százalék őrlésveszteséggel számolva a szolgáltatás mintegy 8,5 g búzának és 
3,8 g zabnak, együttesen 12,3 g terménynek felel meg. Ha most már a somo- 
gyi Berejen 1264 körül az elvetett mag kétszeres hozamával számoltak volna, 
az eredmény teljes képtelenség lenne, hiszen a 9 holdba fele-fele arányban 
elvetett búza és zab mindössze 7,6 g búzát és 3,8 g rozsot (együttesen 11,4 g 
terményt) hozott volna — kevesebbet, mint maga a kiszabott szolgáltatás. 
Csakis ha négyszeres , várható" hozammal, sőt ezen belül is a búza és a zab 
2:1 vetésarányával számolunk, kapunk reális eredményt: mintegy 20 g búza 
és 5 g zab, együttesen 25 g termést, melynek már csakugyan nagyjából a 
torlók esetében normatív , fele része" a kiszabott szolgáltatás. 

A viszonyszám — a földnagyság és a szolgai státusra nehezedő teher (media 
pars) kapcsolata ugyanakkor éppen a , várható terméseredmény? terén köz- 
vetlenül átutal két további területre: egyrészt aszomszédos Zalába, másrészt 
a távoli Szepességbe. Ama torló (exeguiator) teherkiszabások között, ahol a 
földnagyság és a terhek együttese kivételesen jól ismert, kiemelkedik egy 
szabályozás a zalai Szőllősről (1308). A veszprémi egyháznak rendelt szolga 
a fenti esettel rokon módon 10 hold szántóföldet kapott. A szepesi prépost 
Szepesvárott földre ültetett és harangozóul rendelt szolgájának szintén 10 
hold megművelt szántóföldet adott (1273), a tolnai Ábrahám tartozékain is 
10 holddal látta cl a földesúr a földre ültetett szolgákat (1264). Úgy látszik, 
9—10 hold szántóföld volt az az alsó területnagyság, mely a megnövekedett 
terméshozam mellett a szolgai státus szintjén már biztosította egy paraszt- 
család megélhetését és egyben az úr számára a , fele rész" elsajátítási rátáját. 
Ugyanakkor az adatok megerősítik a Sala földön mutatkozó normát: az új 
technika mellett már 4—5 hold szántó biztosította a parasztcsalád évi kenyér- 
gabona-szükségletét. A torlóknak rendelt földek korábban jóval nagyobbak 

voltak, általában 30 és 40 hold között mozogtak, szolgáltatásaik viszont ki- 
sebbek. Még a tatárjárás előtt például a zalai Tótdörögdön egy torlóul rendelt 
szolgát 31 holddal, 6 szekérnyi kaszálóval és egy szőlővel látott el ura, terhe- 
inek megbecsülhető összértéke mintegy 28 pondus (1238). Hét évtizedre rá 
az említett szőllősi torló 10 hold földjét egy kaszaalja rét és szintén egy szőlő 
egészítette ki; terheinek becsülhető összértéke mintegy 39 pondus. Bizo- 
nyossággal kizárható, hogy az elsajátítás rátája emelkedett volna időközben; 
a termelékenység nőtt, ami legalábbis e két, nagyjából azonos kiegészítő gaz- 
dasági feltételekkel rendelkező gazdaság esetében igen tetemes. 

A terület, ahol a várható terméshozam ezekben az évtizedekben megug- 
rott, tovább rajzolható. Láttuk, hogy 1220 körül a kepe szemtartalmát egy 
köbölre tartották. Hat évtized múlva egy királyi rendelet a veszprémi káptalan 
panaszára rendezte Fejér megyében a gabonatized fizetésének módját, mert 
ama vidéken nem , törvényes mértékkel? (mensura iusta et legiíttima) adták 
meg a termés tizedét (1279). Ez a kor fogalmi nyelvén azt jelenti, hogy valami 
módon kisebbítették a tized mennyiségét a tényleges terméshez képest. A 
király a már említett , négyhüvelykes tenyérrel? meghatározott köblöt ren- 
delte mértékül, mellyel az esztergomi káptalan szedte a maga területén a 
tizedeket, de emellett előírta az egyházmegyében kialakult módot is: a búza 
minden kepéjéből 1 köböl, de a rozs, árpa és zab kepéjéből 2 köböl , veendő 
ki" (de singulis capettis... duo cubult erogentur) . Megint csak nem holmi ti- 
zedemelésről van szó; nem olyan idők jártak akkoriban az egyházra, hogy 
ilyen ötlet felmerülhetett volna. Az átalakulás folyamata érhető itt tetten: az 
emberek oly módon próbálták csökkenteni tizedterheiket, hogy a már meg- 
emelkedett terméshozam mellett a , régi szokásra" hivatkozva kepénként 
csak 1 köböl magot adtak a tizedszedőknek. Ezt viszont már a Közép-Du- 
nántúlon, a veszprémi püspökség területén is , törvénytelennek? (a termés- 
hez képest nem , teljesnek") tartották. Hasonló jel mutat Sopronra. Miköz- 
ben 1261 és 1290 között a tizedmegváltás átalányösszege általában 1 pondus, 
Sopron kiváltságlevele (1279) szerint a , szokásra" hivatkozva 12 bécsi dénár, 
azaz 1,6 pondus. 

Ugyanaz a vidék körvonalazódik a három-négyszeres terméshozam terü- 
leteként, ahol a kerülőeke és az új művelési rendszerek elterjedésével számol- 
hatunk: Somogy, Zala, Veszprém, Sopron (általában a Dunántúl), valamint 
Pozsony, Nyitra (a két megye határán terült el Sala föld) és a Szepesség. Az 
egri püspökség tizedszedésének szabályozásában (1261-—71), azaz az észak- 
keleti országrészen viszont semmi nyoma még a fentiekhez hasonló törek- 

véseknek. Vannak vidékek még a 14. század elején is, ahol a kepe-köböl régi 
relációja (cubulos sive capetias) maradt meg (1309). De a 14. században a 
váradi káptalan , régi szokásra" (egy helyütt 1312. éviintézkedésre) hivatkozó 
statútumai szerint már Biharban is meggyökeresedett a norma, hogy minden 
gabonafajta egy-egy kepéje után 2 köböl kicsépelt magot kell adni (pro una 
capetia duos cubulos). A kezdeteket a bihari részeken talán az 1300 körüli 
időre lehet tenni. 

A négyszeres terméshozam elérésével Magyarország mezőgazdasága arra 
a szintre lépett a 13. század közepi (itt-ott még korábbi) kezdetek után a 
század második felében, sejthetően 1300 táján egyre táguló területeken, 
melyre a Rajnától nyugatra eső európai területek a 11. század dereka táján 
léptek, hogy a jelenség az elkövetkező egy-két évszázadban Európa nyugati 
részein általánossá váljék. Ezzel az ugrással, mely legalapvetőbb feltétele volt 
az egész feudális struktúra mélyreható belső átalakulásának, a középkor ag- 
rártechnikája egyszersmind el is Jutott végső lehetőségeihez; a terméshozam 
egy-két kivételes területtől (Németalföld, Anglia) eltekintve a 18. századig — 
sőt sok helyütt a 19. századig — nem emelkedett többé. 

A valóságban persze indokolt némi óvatossággal három-négyszeres ho- 
zammal számolni, mert a parasztok nem , gabonát? termeltek, hanem búzát, 
rozsot, árpát, kölest, zabot, másrészt mert a rossz termések, aszályos évek az 
sátlagot?" erősen ingadoztatták. A búza és a rozs kedvező évben a négyszeres 
hozamot is meghaladhatta, az árpa, zab, köles az elvetett magnak inkább 
két-háromszorosát hozta. A valóság valószínűleg ahhoz hasonlóan a három- 
három és félszeres , átlag? körül mozgott ide-oda, mint amit az újabban 15- 
mertté vált 17. századi számsorok mutatnak: a két időpont között ugyanis az 
agrártechnikában és a terméshozamok terén lényeges változás nem követke- 
zett be. 

Ha valaminő ,átlagról" csakugyan nehéz beszélni, az az , átlagos paraszt- 
gazdaság" fogalma. Annyi bizonyos, hogy a még 1250 után 15 itt-ott felbuk- 
kanó 2 kepe tizedet fizetők típusában ezt az átlagot nem lehet keresni, mert 
az egy átalányösszeg volt, mely bizonyos szolgai jellegű rétegekre termésük 
mennyiségétől függetlenül, , szolgai állapotuknak megfelelően" (iuxta con- 
ditionem servilem, 1226) volt kiróva. A parasztgazdaságok évi átlagtermése a 
közfelfogás szerint éppen hogy 20 kepe felett kellett hogy legyen. Átlagról 
természetesen inkább csak egy-egy tájegységen belül célszerű beszélni, s in- 
kább a szántóföldi nagyság felől közelítve, körülhatárolva például a Dunántúl 


Lé 44 


régi művelésű, viszonylag sűrűbb népességű mezőségi vidékeit. A pannon- 

halmi birtokok nagy összeírásában (1237—40) nyolc olyan falu különíthető 
el, ahol a földnagyság ismert és a lakosság homogén kondíciójú volt (udvar- 
nok, szabados és torló falvak) . Az egy-egy háztartásra jutó földnagyság átlaga 
0,26, azaz mintegy negyed ekealja. Hogy valóban ez volt a norma, azt Veszp- 
rémszöllős már említett esete mutatja, ahol egy-egy családot pontosan ne- 
gyed ekealja, 30 hold ,ekére való föld" illetett meg (1248), ami valójában 
feleannyi, azaz egy-egy , fűkötélre? kiosztott és felszántott 15—15 holdnyi 
vetésterületet jelentett. 

Magából az osztó földközösség természetéből következik, hogy az egy- 
egy családra jutó földterület nagyságát nem egyszerűen csak a földbőség vagy 
földszűke határozta meg, hanem a parasztgazdaságok művelési kapacitása és 
az ebből elvont — vidékenként , szokássá", hagyománnyá kikristályosodott — 
osztási normák is. A Dunántúl régi művelésű mezőségi tájain határozottan 
háromféle szántóföldi nagyság — , fűkötél" — körvonalazódik. Az egyik az 
említett 15 holdas szántóterület. A felsőbb határt egy normatív intézkedés 
jelzi. Egy Moson megyei kiürült várföld (Szilvás) nagyságát a győri káptalan 
ekként határozta meg: , ez a föld 32 telekre (mansus) elegendő, minden egyes 
telekhez 20 hold szántóföld (terra arabilis) tartozik" (1273). Ez lehetett a 
vidék normája. Veszprémben (1332), Baranyában (1320), Nyitrában (1320, 
1360) szintén 20 holdas szántókat ismerünk, a Dráván túli Körösben pedig 
ismét normatív megfogalmazásban -— , egy jJobbágyra 20 holdat számítva" — 
jön elő ugyanez a területnagyság (1320, 1367). Végül pedig a két érték között 
határozott körvonalakkal rajzolódik ki egy 18 holdas nagyság, melyet Zalá- 
ban, Szöllősön egy segész telek" (integer fundus) szántótartozékának mon- 
danak (1332). Ennek ismeretében viszont most már érthető, miért kapott a 
somogyi Berejen a megtárgyalt , földre ültetett? szolga testvérpár éppen 9 
hold földet (1264): a szolga státusnak , fél fűkötél? járt ki, amint hogy Po- 
zsony megyében is találkozunk 9 holdas szántókkal, másutt viszont a szol- 
gák, torlók általában 10-10 holdat kaptak (a helyi 20 holdas , egész fűkötél" 
felét). De nemcsak a Jogi státus, hanem az igaerő is szerepet Játszott a tört- 
számokban, melyek többnyire valamiképpen az előző nagyságrendekbe 1l- 
leszkednek: azok felét vagy kétharmadát képezik. Végeredményben tehát az 
,átlagos"? parasztgazdaság prototípusát, legalábbis a kerülőeke elterjedési te- 
rületén nem is kell mesterkélten találgatnunk, hanem az önként bomlik ki az 
osztó földközösség rendszeréből: 15—20 hold vetésterület. Egészen kivételes, 
hogy e területen, akár a 14. században, például Somogyban (1338) vagy Nyit- 
rában (1382) 40 holdnyi földnagyság tűnik elő. Más kérdés, hogy az új tele- 

pítésű hospes-falvakban (Észak-Hont, Gömör, Szepesség) a telektartozék 
szabályszerűen 50-60 hold; de ennek is csak fele volt vetésterület. 

E 15-20 hold gabonatermésének évi értéke 30-40 pondusra tehető, éspedig 
kellő biztonsággal, hiszen maga az 1290. évi dekrétum nyilvánította ki a hol- 
dankénti átlag 2 pondusnyi egykorú becsértéket. Bizonytalanabb már, hogy 
mennyire taksálható az állattartás jövedelme, nem is szólva a szőlőről. Egy 
gazdálkodási rendszerben, mely viszonylag nagy állatállományt feltételez, sőt 
éppen a gabonatermés és az állattenyésztés egyensúlyán nyugszik, logikusnak 
látszik, hogy az állatszaporulat értékét legalábbis azonos nagyságrendűnek 
tételezzük fel. Ezt az állattartásról alább mondandókon kívül határozottan 
alátámasztja, hogy Pannonhalma egyik birtokán, a Tisza menti Kanizsán (Bod- 
rog m.) a torló családok egész földesúri terhe kivételesen kizárólag pénzben, 
3 fertóban (36 pondus) volt kifejezve; a gazdaságok teljes termelési értékét 
(ami itt a media pars elve alapján biztonsággal kimondható) az apátság tehát 
72 pondusra, pontosan másfél márkára taksálta. Szőlővidékeken olykor valamivel 
magasabbak az értékek, a szántóterületek viszont általában valamivel kisebbek. 
Egy szőlőtermelő zalai falu, Pölöskefő valamivel későbbi dézsmamegváltásá- 
nak szabályozása (1341) szerint egy-egy telek gabonatizedét 10 széles déná- 
ron lehetett megváltani, bordézsmája pedig 1 csöbör volt. Minthogy akkoriban 
7 széles dénárt számítottak egy pondusba, a csöbör megváltása pedig 6 pondus 
volt, az alapul vett teljes termelési érték 74,285 pondusra (1,55 márka) tehető, 
ugyanaz, mint az előbbi tisztán gabonatermelő és állattartó gazdaságoké. 

Valamiféle , átlag? mégiscsak körvonalazódik a 72 pondus, azaz 1,5 márka 
termelési összérték körül. Ha ezt az értéket a , tisztán" gabonatermelő és 
állattartó gazdaságtípusra vetítjük ki, és a kettő egyensúlyának feltételezésé- 
vel élünk, ez éppen 18 hold szántóterületnek felel meg. Így érthető, hogy a 
kerülőeke elterjedési területén a határértékek közbülső zónájában sorra- 
rendre tűnnek clő a 18 holdas , fűkötelek". Melyek voltak e nem is olyan 
absztrakt ,átlaggazdaság" lehetőségei, óvatosan átlagban csak háromszoros 
terméshozammal számolva? A vetőmag, az egyházi tized és a parasztcsalád 
évi fogyasztása levonásával e feltételek között már mintegy 20 köböl gabona 
maradhatott meg. E mennyiség egyik része a földesúri szolgáltatás lerovására 
és a földesúr , megvendégelésére" (descensus) ment el, vagy pénzzé kellett 
tenni, hogy a census összege összejöjjön. A mennyiség másik része viszont 
már a jobb táplálkozásra, a jószág takarmányozására és esetleg szintén eladás- 
ra volt felhasználható. E két rész arányától: a többlettermék elosztásától füg- 
gött a paraszt jóléte és anyagi emelkedése, sőt szolgai és , szabados? státusúak 

esetében a társadalmi felszabadulás is: évek, évtizedek összerakott pénzecs- 
kéjéből megválthatta magát a paraszti , aranyszabadságra". Az agrártechnikai 
átalakulás volt a feltétele, hogy egyáltalán e perspektívák megnyíltak. 


32. AZ ÁLLATTENYÉSZTÉS FEJLŐDÉSE 


A 13. századi agrárátalakulás egyik sajátossága, hogy miközben az állattartást 
meghatározó módon a gabonatermelés primátusa mögé helyezte, a tért hó- 
dító szabályozott talajváltás az állattenyésztés abszolút súlyát és jelentőségét 
éppen nem csökkentette. Maga az új művelési rendszer, mint láttuk, eleve 
viszonylag nagy állatállományt tételezett fel, és kedvezően is hatott vissza az 
állattenyésztésre. 

, Nomád? örökség volt az állattenyésztésnek ez a megőrzött súlya? Abban 
az értelemben valószínűleg igen, hogy az állattartás hagyományaiban sok 
évszázados tapasztalatok munkáltak tovább. Ide vezethető vissza a nagyál- 
lattartásnak Nyugat-Európához képest váltig szembetűnő relatív súlya is. 
Ráadásul a képet színezte, hogy az ország népességének részévé vált egy 
, tisztán" nomád állattenyésztő népcsoport, a kunok népe. A tatár pusztítás 
és a kunok együttes hatására az alföldi részeken sok helyütt visszaállt az 
állattartás túlsúlya, sőt ennek az újabb nomád hatásnak köszönhető ama nagy 
testű, szürkésfehér szarvasmarhafajtának a meghonosítása, mely aztán szá- 
zadokon át — hovatovább tipikusan , magyar" marhaként — a magyar föld 
legjellegzetesebb termékei közé számított. 

Az alföldi pásztorszállások azonban nem voltak azonosak Magyarország- 
gal, akunok nomadizmusában pedig már maga a kor is inkább a kontrasztot 
érzékelte. Az állattartás belső szerkezetében már a tatárjárás előtt visszaszo- 
rultak a nomád vonások. A szerkezeti eltolódások kezdeteit mutatják azok 
a statisztikai arányok, amelyeket a régészet nyújt három alföldi település 
állatcsontleletei alapján. A feltárt települések közül kettőben (Kardoskút, 
Tiszalök) a lovak aránya ugyan még mindig a szarvasmarhával szinte vetekedő 
27 és 30 százalék volt, de a harmadikban (Szarvas-Rózsás) már csak 12 szá- 
zalék. Ugyanakkor a juhok aránya már általában csökkenő tendenciát (18, 10, 
23 százalék), a sertéseké viszont emelkedő irányzatot mutat (17, 24, 28 szá- 
zalék) . Egyébként az állatállomány törzsét nagyjábólazonos nagyságrendben 
(35, 38, 35 százalék) a szarvasmarha tette ki. 

Valójában a lovak e változatlanul viszonylag magas aránya már a tatárjárás 
előtt is valószínűleg az alföldi vidékekre, egyebütt inkább csak az állatte- 
nyésztésre specializált úri prédiumokra volt jellemző. A ló a 13. századra 
bizonyos értelemben , előkelő" állat lett, ami jól kirajzolódik a pannonhalmi 
birtokokon. A ló birtoklása mintegy határvonal volt a birtokhierarchia pa- 
rasztnépén belül. Azokat, akik nem tartoztak a , lovas jobbágy" elithez, de 
volt lovuk, , lovas szolga" néven (egxestres servientes) az előbbiek és a kondi- 
cionális tömeg közé külön, köztes rétegként osztották be. Az , összes többi 
szolgálónép? (omnes cetert populi serviciales) viszont a terményfuvarozásra 
már csak ökörfogatokat állított ki. A szerkezet még tovább módosult a 13. 
század második felében. Az ide vonható forrásinformációk arról vallanak, 
hogy a falvak paraszti állatállományának legfeljebb már csak 4-5 százalékát 
tette ki a ló; ugyanakkor a kisnemesi gazdaságokban, még ha alig haladták is 
meg a paraszti szintet, az arány továbbra is jóval magasabb (9-—18 százalék). 
Ami a paraszti lóállományt illeti, különös figyelmet érdemelnek ama alább 
tárgyalandó Esztergom környéki, Duna melléki és Garam-, Ipoly-vidéki fal- 
vak, ahol a századvégi hatalmaskodásokról felvett kárlisták tömeges mintát 
nyújtanak az állatállományról. E tájékon a lótartás bizonyosan magasabb 
szintű volt az országos átlagnál, amit alighanem az esztergomi piac közelsége 
magyaráz. Innen ismert az a 13. században egyedüli és elszigetelt adat, hogy 
egyáltalán ló 15 tartozott az ekefogathoz, , hat ekéhez való ökröket és lovakat" 
hajtottak el (recepcio boum et eguorum ad sex aratra) , ami valószínűleg úgy 
értelmezendő, mint a következő századból ismerünk rá példákat: a hagyo- 
mányos ökörfogat elé fogtak be egy lovat. Egyébként azonban mára kárlisták 
számadatai is (egy-egy faluban legfeljebb 15—16, de általában kevesebb ló) 
félreérthetetlenül mutatják, hogy még e tájékon sem lehetett minden paraszt- 
nak lova, ha pedig volt, legfeljebb egy. Keveset változtatott e képen, hogy az 
ország lótenyésztését éppen a 13. század dereka után frissítették fel a ,kun" 
és — főként hegyvidékeken — az , oláh" (vlach) lovak, mert ilyenek is főként 
nemesi kézen bukkannak elő. A terményfuvarozást 1290 táján Esztergom 
vidékén is, akárcsak félszázaddal korábban Pannonhalma tájékán, ökörfoga- 
tos szekérrel végezték. A hatos ökörfogat lehetett elterjedt. Egy alkalommal 
az érsek gabonáját fuvarozó parasztoktól, egy másik esetben egy aradi (Esz- 
tergom m.) embertől, aki gabonáját a kéméndi pap malmába vitte őrletni, 
raboltak el hat-hat ökröt. 

Ami mármost általában a paraszti állatállományt illeti, mindenekelőtt két 
intézkedés kínálkozik egybevetésre, melyek kétféle struktúrát tükröznek. Az 

egyik Gugh ispán rendelkezése, aki a Veszprém megyei Démen egy kápolnát 
alapítva meghatározott állatállománnyal látta el a kis egyházi gazdaságot 
(1231). A másik már a tatárjárás utáni évtizedekre jellemző intézkedés: 
Muthmer szepesi prépost Szepesvárott harangozó szolgáját felszabadítva 
földdel és állatokkal látta el az önállósuló parasztgazdaságot (1273). A maga 
nemében mindkét intézkedés , normatív" jelleggel bír, hiszen mindkét eset- 
ben olyan gazdaságok létesültek, melyek nyilvánvalóan az állatállomány adott 
kort és vidéket tükröző , tipikus" összetételét fejezik ki. 

A szignifikáns különbség nem elsősorban az állatok számában mutatkozik, 
noha a , prédiális? keretek közt egy háztartásra természetesen még mindig 
valamivel több állat jutott (Démen 33), mint az önállósuló parasztgazdaságra 
(Szepesvárott 26). De még csak nem 1s a nagyállatok (ló és szarvasmarha) és 
a kisállatok (juh, kecske, sertés) egymáshoz való arányában mutatkozik a 
különbség. Ezazarány 1231 körül, de az alábbemlítendő három Tolna megyei 
gazdaság összesítésében (1263) is pontosan vagy megközelítően 1:3, a Sze- 
pességben alig mozdult el valamit a kisállatok j javára (1:3,33). Önmagában a 
nagyállattartásnak ez a relatív súlya valószínűleg ősi örökség. A változás egyik 
jele, hogy míg a szolgaerővel művelt prédiumhoz még hozzátartozott lega- 
lább egy kanca és két csikó, a szepességi parasztgazdaság már eleve nélkülözte 
a lovat. A másik jegy, hogy míg a kisállatok között a korábbi struktúrában a 
juhok száma még csaknem tízszerese volt a sertésekének (39:4), az új struk- 
túrában a megoszlás már fele-fele viszonyt mutat (10:10). Ami lényegileg 
nem változott, az a szarvasmarha-állomány volt. A szepességi , ideálnorma" 
szerint az önálló parasztgazdaságot éppúgy 4 igavonó ökör és 2 tehén illette 
meg, mint amennyi korábban egy-egy szolgacsalád használatára , rendelve" 
volt. Köztes helyzetet foglalnak el a Tolna megyéből ismert adatok (1263), 
melyek szintén , normatív" számok: Majs mester és rokonai monostoralapí- 
tása (Ábrahám) alkalmából három falu szolgaállományához , rendelt? állat- 
állományt ismerünk meg. Egy-egy szolgacsaládra itt egy ló (többnyire kanca) 
és négy igavonó ökör jutott. Ugyanakkor a kisállatok között már két juhra 
esett egy sertés, mégpedig szemmel láthatóan szintén normatív módon, 
mindhárom prédiumon egyformán (20:10) — közbülső fokozatként a két 
előzőhöz képest. 

A szerkezeti különbségek aligha írhatók egyedül csak a táji eltérések szám- 
lájára, hiszen a ló háttérbe szorulása a Dunántúlra is jellemző már a 13. század 
dereka előtt, másfelől a sertéstartás megemelkedése egyéb adatok szerint is 
országos jelenség. A Duna menti Külső-Karva elhajtott állatállományában 

(1297) is valamivel több a sertés, mint a juh és kecske (60:50), csupán a 
komáromi Radványban volt hatalmas juhnyáj — ami viszont alighanem az 
esztergomi piac közelségével, a gyapjú emelkedő keresletével függ össze. A 
kitapintható változások, mindenekelőtt a lótartás további csökkenése és a 
sertéstartás további emelkedése határozott eltávolodást mutatnak a tatárjárás 
előtti ásatási anyagból nyert arányokhoz képest. Ugyanakkor az az arány, 
hogy a teljes állatállomány negyede-ötöde szarvasmarhából állt, elég kons- 
tansnak látszik a 12., 13. és 14. században egyaránt. Vidékenkénti specializál- 
tabb állattartási formákkal természetesen az egész középkoron át számol- 
nunk kell. 

Hogyan viszonyul e trendekhez az a viszonylag nagy — több mint 3000 
állat számadatait tartalmazó — minta, melyet tucatnyi Komárom, Esztergom 
és Hont megyei faluban véghezvitt hatalmaskodásokról, tömeges állatelhaj- 
tásokról három kárlista (1293, 1295, 1297) tartott fenn? A Komárom megyei, 
Duna melletti Radványról és Külső-Karváról Csák Máté az oklevél szavai 
(bonis omnibus spoliasset) szerint a teljes jószágállományt hajtotta el (1297), 
de az Esztergom megyei falucsoportban is akad egy falu, Ölved, ahol a kö- 
rülmények valószínűsítik, hogy a falu teljes állatállományát ismerjük meg. A 
teljes jószágállomány mennyisége (Radványon ez hatalmas szám, több mint 
1600, másutt 240, 375 darab) természetesen igazábanakkor mondana valamit, 
ha ismernénk a falvak háztartásainak számát is. Még így 15 figyelmet érdemel 
azonban a radványi adat. Valószínű, hogy nagy faluról van szó, ám tudnunk 
kell, hogy tíz-húsz házból álló kis falvakból sok volt az országban, de negy- 
ven-—ötven háznál népesebb alig. Ha Radványban e felső határt vesszük, egy- 
egy gazdaságra átlag 8-10 szarvasmarha, 20-25 juh és kecske, 4—5 sertés jut- 
hatott, de lóból már csak minden huszadikra egy. Ami a belső arányokat illeti, 
a nagyállatok és kisállatok százalékos aránya Radványban és Ölveden (26:74, 
20:80) közelről rokon egyrészt a szepességi , normával" (23:77), másrészt 
például a tolnai Alfaluval (22,5:77,5), és csupán Karván mutatkozik a ló és 
szarvasmarha olyan túlsúlya (4:50:46), ami az Esztergom megyei Kéttyel 
(5:48:47) rokon; ez esetben kétséges, hogy a teljes állományról van-e szó. 

Az Esztergom és Hont megyei kárlisták öt esetben közlik kivételesen 
egy-egy jobbágy megkárosítását ökrökben vagy általában szarvasmarhákban. 
Itt viszont a szóródás érdemel figyelmet: 2, 4 és 6 ökrös paraszt egyaránt 
előfordul magában e kicsiny mintában, ami egyéb adatok szerint is a korszak 
háromféle paraszti szintjét reprezentálja. Akinek ugyanis két ökre sem volt, 
nem részesülhetett szántóföldi , nyílkötélben"; a , teljes? ekefogattal, 8 ökör- 

rel rendelkező gazda viszont ritka, mint a fehér holló. Gyarmaton két job- 
bágytól összes marhájukat (pecora) elhajtották; egy-egy jobbágyra 1-1 ló és 
9-9 szarvasmarha esett. E szám mögött valószínűleg nem egyéb húzódik 
meg, mint a század elszórt adataiból, de a megismert szepeségi normából is 
kibontakozó ,átlagos? és normálisnak tartott paraszti szarvasmarha-állo- 
mány: 4 ökör 2 tehénnel és 3-4 növendékállattal (borjak, másod-harmadfű 
tinók). A radványi hatalmas, 400 szarvasmarhából álló csorda tehát a realitá- 
sok közé tartozik. Az officiális-, familtáris-féle elemeknek viszont a kárlisták 
szerint 14-16 szarvasmarhájuk volt. 

Az ismert adatok mindenképpen relatív állatbőségre utalnak. Egy-egy pa- 
rasztgazdaságban húsznál több, de inkább harminc körüli (vagy még annál is 
több) állat, annak is mintegy negyede-ötöde nagyállat, főként szarvasmarha: 
jelentős fokkal magasabb, mint amit Európa korábban feudalizált régióiban 
ismerünk. Ezen belül is a szarvasmarha kimutatható számaránya (16—25 szá- 
zalék), de még a ló lecsökkent aránya is (4—5 százalék) jóval magasabb, mint 
amit például Anglia példája mutat (5, illetve 1,5 százalék). 

A hatalmaskodások, állatelhajtások hátterében egy további mozzanat ér- 
demel figyelmet. Az említett Ölvedet a Pásztóiak 1289—92 között tartották 
elfoglalva, s teljes állatállományát — közte 40 igavonó ökröt — elhajtották. 
Midőn azonban a rokon Bényiek 1293 pünkösdje után ismét rárontottak 
Ölvedre, megint csak találtak az időközben falvukba visszatérő parasztok 
házatáján 35 elköthető ökröt. Ehhez hasonló megismételt fosztogatások má- 
sutt is mutatkoznak. Honnan a falvak jószágállományának, kivált az igavo- 
nóknak ez a , tartaléka"? Miképpen regenerálódhatott egy-két-három éven 
belül a kifosztott falvak igavonó jószága? A választ maguk a listák nyújtják, 
sőt a válasz az efféle hatalmaskodások jellegében rejlik. A jószágkár mennyi- 
ségileg csak ott tömegesebb, összetételében is ott , teljesebb", ahol a rablók 
az adott falut határával együtt hosszabb időre elfoglalták; különben többnyire 
csak magára a településre ütöttek rá, elkötötték az elköthető jószágot, de a 
távolabbi legelőkön tartózkodó csordákat és nyájakat már nem tudták össze- 
terelni. Így érthető, hogy a tételek nagy többsége csak lovakra és ökrökre 
korlátozódik. De így érthető az igásállatok gyors , reprodukálódása? is: az 
utánpótlás a legelőn nevelt szilaj vagy félszilaj jószágból származott. Ha vi- 
szont így van, e kivételesen részletes kárlisták az állattartás formáira nézve is 
fontos vallomást tesznek. A feltüntetett lovak és ökrök számában az istálló- 
zás jelenségéről kapunk információt. 

A szabályozott talajváltás meghonosodásával a pihentetett parlag szántás 

alá való előkészítése, a jószággal való tapodtatása és trágyáztatása annál haté- 
konyabb volt, minél nagyobb jószágállomány minél hosszabb ideig , járta 
meg?" a füves parlagot (a ,mezei földeket"). Elvileg a parlagrendszer éppen 
nem zárta ki a szilaj állattartást, sőt a téli álláshely még növelte is az állatte- 
nyésztésből a földművelésre visszaháramló hasznot. Hogy a növendékmar- 
hát váltig és széltében szilajon — vagy legalábbis félszilajon — tartották, azt egy 
terminológiai sajátosság 15 mutatja. Szolgáltatások előírásaiban vagy vásárra, 
levágásra hajtott szarvasmarha megjelölésében a kor műszava minden vidé- 
ken következetesen pecus (vagy bos/pascuale) volt, azaz: , legelőbeli" (legelőn 
nevelt) marha vagy ökör. Az előbbin általában ,zsenge ökröt" (bos tenuis, 
1270), tehát másod-harmadfű tinót értettek, az utóbbin olykor közelebbről 
is meghatározott hároméves (triennis, triberbis) ökröt. A húsállat, tenyész- 
jószág tehát a közfelfogás szerint eleve és általánosan a , legelőn nevelt", szi- 
lajon tartott állományból került ki. Másfelől viszont a parlagrendszer korlá- 
tozta a szilaj tartás lehetőségeit és korábbi méreteit. A szántóterület megnö- 
vekedése a legelők számottevő csökkenését vonta magával. Emellett az évi 
többszöri szántás, kivált a gyeptörés az igásjószág fokozott igénybevételét 
jelentette, az egymást keresztező vetésforgók pedig elnyújtották a gazdasági 
munkák időszakát. Mindehhez járult, hogy a fuvarozás is általában ökörfo- 
gatra hárult. Az év minden szakában szükség volt tehát bizonyos számú 
kéznél — és mindig jó erőben -— levő jószágra, melynek táplálását rendszeres 
takarmányozás javíthatta. Végeredményben tehát a változások két irányban 
hatottak. Az egyik a szilaj tartás ,megszelídítése? volt: a jószág nagyobbik 
része kora tavasztól késő őszig továbbra is megszakítás nélkül a határban 
tartózkodott, a legelőket vagy füves parlagot járta, de télre már legalábbis egy 
részét behajtották és takarmánnyal táplálták. Ezt nevezik félszilaj tartásnak. 
A másik irány az állandóan háznál tartott kezesjószág számának növekedése 
volt. E kettő együttesen biztosította, hogy változatlan számú állatállományt 
csökkenő legelőterület eltartson. 

Az Esztergom és Hont megyei falvak többségénél e háznál tartott állatál- 
lományról szerzünk tudomást. Természetesen tavasztól őszig ezt az állatál- 
lományt is kihajtották a legelőre vagy legelőnek használt parlagra, tarlóra. A 
Margit királyleány szentté avatását célzó tanúkihallgatások idején egy ká- 
posztásmegyeri (Pest m.) asszony így határozta meg a napszakot: , délután, 
amikor a jószág a mezőre megy" (1276). Hogy a jószág egy részének haza- 
hajtása éjszakára mindenképpen az élet rendjéhez tartozott, azt mutatja szin- 
tén az említett tanúkihallgatáskor elbeszélt epizód: Nevegyen az éj folyamán 

szerencsétlenség történt egy házban, miközben a gazda , kint hált az állatokkal" 
(1271). Különben, ha nem éppen a mezei munkák csúcsideje volt, a jószágot 
nyilván kora reggel hajtották ki a mezőre. Dorogon egy határjárásban bukkan 
elő egy helymeghatározásnál ,a csordák útja (via gregwm), mely a faluból a 
kapun át vezet ki a kaszáló felé" (1294). Hogy e csapások neve magyarul csak- 
ugyan , csorda útja" volt, megtudjuk egy szintén Esztergom megyei falu, Mocsa 
határjárásából (guwe via vocatur wulgariter churda uta; per viam gregis, 1291). 
A járás legelő? értelemben bizonyos vidékeken az újkorig ismeretes. 

Onmagában sem némely jószágok háznál tartása, sem a takarmányozás 
nem volt persze ismeretlen már a tatárjárás előtt sem. Kaszálók fel-feltűnnek 
az oklevelekben már a század első évtizedeiben is. Pannonhalma egyik zalai 
prédiumán például 370 hold szántóföldhöz 13 hold kaszáló tartozott. Ami 
azonban a 13. század dereka után már futó áttekintésre 1s feltűnő, az a kaszá- 
lók egyre gyakoribb előfordulása a határleírásokban, nagyságuk szemmel lát- 
ható kibővülése, mégpedig most már szabályszerűen parasztgazdaságok tar- 
tozékaként, eladdig, hogy a telektartozékok kialakuló formulájában 1300 tá- 
Ján a kaszáló (fenetum, fenile) többnyire a második helyet kapja a szántóföld 
után. Zamárdon például a kaszálót árok kerítette, védelmül az állatok ellen 
(1292). A kaszálók értékemelkedésének mutatója, hogy a szántóföld legki- 
sebb egysége pontos számontartásához hasonlóan és annak analógiájára a 
szénagazdálkodásnak is kialakult a területi egysége: ,kaszaalja" (falcastrum) , 
azaz akkora rétség, kaszáló terület, amennyit egy ember egy nap alatt le tud 
kaszálni (fenetum sufficiens ad X falcastra) . 

Tanulságos most már, ha összeállítjuk azt a tucatnyi adatot, melyek 1232 
és 1318 között pontosan tartalmazzák egy-egy birtokrésznek mind szántó- 
földi, mind kaszáló tartozékát Somogy, Zala, Sopron, Veszprém és Pilis me- 
gyékből. Ami feltűnő: az 1250—60-as évek fordulója körül éles vonal húzható. 
Míg korábban mintegy 30 hold szántóra esett egy kaszaaljnyi rét, a század 
második felében már 2-8, többnyire 4 hold körüli szántóterületre. Ki van 
zárva természetesen, hogy ezt a radikális arányváltozást a szántóterület csök- 
kenése idézte volna elő, hiszen az inkább még növekedett. Éppen ellenkező- 
leg: a szénagazdálkodás területe ugrott meg, éspedig a korábbinak átlagosan 
hét-nyolcszorosára. Ahol az adatok jobbágytelki tartozékokra bonthatók le, 
az arány megegyező: 10 holdnyi jobbágytelki szántó külsőséghez átlag 2,5 
kaszaalja tartozott. Az ugrás mértéke sokat mondó ajószágállomány , legelőn 
nevelt" (pascuale) , azaz szilajon tartott része vonatkozásában is. A kaszáló- 
terület ilyen nagyságrendű megnövekedése szinte biztosan kizárja, hogy az 

adott vidékeken a szilaj tartás régi, , tiszta" formája élt volna tovább. A jelen- 
ség mással aligha magyarázható, mint hogy az immár , félszilajon" tartott 
jószág (vagy annak értékesebb része) is takarmányon telelt ki. Hogy a rend- 
szeres szénagazdálkodással korszakunk végére már országosan 15 számol- 
nunk lehet, azt mutatja Károly Róbert portatörvénye (1336), midőn a szabá- 
lyozás általános kündulópontjának teszi meg a jobbágytelkek utcára nyíló 
kapuját, melyen , szénával vagy gabonával (cum feno vel frugibus) megrakott 
szekér át tud haladnY. J 

Istállózásról szólva persze korszakunkban még aligha gondolhatunk min- 
den irányból fedett és zárt építményekre. Még ha 1300 táján a parasztház 
mellett említenek is a jobbágytelkeken olykor egyéb , épületeket" (domus et 
edificia) az oklevelek, a későbbi értelemben vett valóságos istálló (stabulum) 
korszakunkban még ritka lehetett. Valószínű, hogy fedett, de nem teljesen 
zárt, csűr vagy pajta jellegű gazdasági épületekkel, legalábbis lábakon álló 
fedeles építményekkel számolhatunk korunkban, melyeknek komplex ren- 
deltetésük lehetett: egyaránt szolgáltak a learatott gabona, a betakarított ta- 
karmányféle tárolására és a háznál tartott jószág bekötésére. Innen érthető, 
hogy a mezei , szérű" (horreum) fogalma olykor már korszakunkban is haj- 
lamos volt átcsúszni a gazdasági udvaron emelt építményre, a következő 
századokban pedig itt-ott egyszersmind az állattartás helyét is jelölte 
(stabulum seu orreum). Emellett bizonyára számolhatunk kezdetlegesebb, 
részben földbe mélyített, szalmával, takarmánnyal fedett ólakkal, ahol a ki- 
sebb tenyészállatok, mindenekelőtt kocák kaphattak helyet. 

A Garam- és Ipoly-vidéki és Duna menti hatalmaskodások jóvoltából 
fenntartott századvégi minták történetesen még egy lényeges körülményre 
irányítják a figyelmet. A falvak többsége alig 10—20 km távolságra esett Esz- 
tergomtól, még a legtávolabbi is mindössze 40 km-re volt, tehát a város leg- 
közvetlenebb piackörzetébe tartoztak. Hogy az élőállat és állati termék iránti 
piaci kereslet a század második felében ugrásszerűen megnőtt, az ökör és 
sertés piaci ára pedig duplájára szökött, arról alább, a városgazdaság vázolá- 
sánál lesz szó. Az árutermelés lehetőségei visszahatottak az állatállomány 
szerkezetére, amire a budai Dísz téri ásatások állatcsontleletei vetnek éles 
fényt a 13. század második feléből. A leletek közt messze kiemelkedik a 
szarvasmarha (50 százalék), amit a sertés (20 százalék), majd a Juh és kecske 
követ (együttvéve 15 százalék); a szárnyas és vad (8 ill. 7 százalék) már eltör- 
pül. Noha a sertésfogyasztás már számottevő, a fő étkezési cikk Magyaror- 
szágon e félig német lakosságú városban is a marhahús volt — csakúgy, mint 

a nemesség táplálkozásában. A földesúri konyhán eleve is a pecus pascnale, a 
, legelőn nevelt marha" volt a legkedveltebb. Számítások szerint a kialakult 
étkezési struktúrában nem egészen 2 kg kenyérre valamivel több mint 1 kg 
hús esett — többnyire természetesen marhahús. A húsfogyasztásnak ez az 
európai összehasonlításban igen magasnak számító rátája természetesen a 
hagyományosan kiterjedt állattenyésztésen alapult, de vissza 15 hatott rá. Kü- 
lönösképpen visszahatott az állatállomány belső szerkezetére a marhahús 
favorizálása. A paraszt elsősorban állateladásból — kivált marhából — tudott 
pénzhez jutni. Ha számításba vesszük, hogy az állati termékek közüla gyapjú, 
sajt vagy — a vámtarifák szerint — a faggyú és háj kiemelkedő tételek voltak a 
megnyíló városi piacon, nyilvánvaló, hogy a kibontakozó árutermelés külö- 
nös erővel hatott vissza az állattenyésztés fenntartására, sőt növelésére. 

Korszakunkban következett be a szarvasmarha-tenyésztés kezdődő átala- 
kulása is. Az ásatási csontleletek tanúsítják, hogy az Árpád-kor magyarorszá- 
gi szarvasmarhája ahhoz hasonló kisméretű, rövid szarvú, mindössze másfél- 
két mázsás állat volt, mint általában Nyugat- és Közép-Európában. Első ízben 
az esztergomi vámszabályzat 1288. évi bővítésében jelennek meg a , nagy 
ökrök" (magni boves) , mégpedig a közönséges , legelőn nevelt?" ökör vámté- 
telének duplájával, 2 márkás becsértékkel, melyeket a tarifatétel szerint ,a 
vásáron kívül", illetőleg ,a határra? szoktak hajtani. Az időbeli mozzanat 
megerősíti azt a feltevést, hogy a késő középkortól oly nagy szerepet játszó 
nagy testű, szürkésfehér , magyar szarvasmarha" (primigentus) a kunokkal 
került be a Kárpát-medencébe, tenyésztése az alföldi pusztákon a szomszé- 
dos magyar parasztságnál is megkezdődhetett, sőt nyugati kivitele éppen a 
13. század utolsó évtizedeiben indult meg. Állattartó , monokultúrák? kü- 
lönben foltokban itt is, ott is mutatkoznak — ezek viszont Javarészt a múlt 
örökséget. A dél-somogyi erdőségekben, a Zselicségben már a tatárjárás előtt 
sertéstartásra specializált falvak egész kerületét ismerjük, a békési Doboz 
már a 11. században királyi kondások falva volt, a bihari disznótartó falvak 
(Ártánd, Jánosd, Kölesér stb.) eredete szintén korai időre nyúlhat vissza. A 
Dél-Dunántúltól Békésen és Biharon át az északkeleti országrészig találha- 
tók meg a sertéstenyésztésre specializált vidékek, amelyekhez a magasabb 
hegységekben — korszakunkban kivált a román, , vlach" bevándorlás nyomán 
— a Juh- és kecsketartás, a hegyi pásztorkodás bővülő zónái csatlakoztak. 
A korszak új fejleménye, a piacgazdaság minden bizonnyal a specializált ál- 
lattartás fenntartására vagy kifejlesztésére is különös erővel hatott. 

A szántógazdaságot és az állattenyésztést kiegészítő ágak között a legfon- 

tosabb, de egyszersmind a tájilag leginkább determinált természetesen a sző- 
lőművelés volt. Ha e fontos termelési ágról korszakunkat tekintve még sincs 
sok mondanivalónk, azt egyrészt az magyarázza, hogy a szőlőkultúra már a 
megelőző korszakban elérte azt a színvonalat, amelyhez képest a középkor 
folyamán számottevően nem változott, másrészt az, hogy a paraszti szőlő- 
művelés területe sem igen bővült tovább korszakunkban. A Sopron, Pozsony, 
Nagyszombat körüli borvidék kezdődő felfutásában vagy a Buda környéki 
szőlőhegyek kiterjedésében már a polgárságnak volt főszerepe, a Hegyalja 
szőlőművelése pedig egyelőre legfeljebb foltszerű kezdeteinél tartott. A ha- 
gyományos paraszti borvidékek a 11. század óta a Balaton-vidék, Pécs kör- 
nyéke, a Győr megyi , Sokoró-hegy"? tájéka, valamint a bihari részek (Várad 
környéke) voltak. 

A bor korán kialakult kereskedelmi értéke magyarázza azt, hogy a szőlő- 
művelés kevésbé játszott szerepet a kötött paraszti rétegek gazdasági és jogi 
emelkedésében, mint a szántógazdálkodás és az állattenyésztés. A szőlőmű- 
vesek, vinitorok és , boradók"? korai időben kialakult és megmerevedett szol- 
gai kondíciója lassabban oldódott, mint más paraszti rétegeké, szolgáltatásaik 
is súlyosabbak maradtak, éppen mert a bor a földesúr által is kedvezően ér- 
tékesíthető volt; a pénzjáradékra való áttérés éppen a borvidékeken volt a 
leglassúbb. Valami emelkedés persze itt is megkezdődött már a tatárjárás 
előestéjén. IV. Béla például a Győr várhoz tartozó Sokoró-vidéki szőlőmű- 
vesek hagyományos , fele rész" termésbeszolgáltatási terhét évi 1 pondusra 
és 20 köböl borra csökkentette (1240), ami számottevő volt, mert a szolgai 
kondíciójú réteg (vinitores servi) évi kötelme egy szőlő után általában 50 
köböl bor volt. A magánföldesuraság és az egyház azonban évszázados ké- 
séssel követte a királyt. Ugyanezen a vidéken, Nyúl faluban a bakonybéli 
apátság szőlőművesei még 1341 előtt is évi 25 köböl borra voltak kötelezve, 
csak ekkor nyerték el azt a kedvezményt, amit a király egy évszázaddal előbb 
megadott. 


33. A JOBBÁGYTELEK KIALAKULÁSA 


A 13. századi agrárátalakulás kikristályító fonala és egyben , üzemszervezeti" 
kerete a jobbágytelek volt. Ahol az új eke a réginél hatékonyabban forgatta 
meg a földet és ahonnan a paraszt a korábbinál több termést takaríthatott be, 
nemkülönben egy sor egyéb Jog a határban: a paraszti gazdálkodás egész 

térbeli dimenziója, fókuszában a paraszt falubeli házával és gazdasági udva- 
rával, valami egészen más minőségű eszmei egységgé — mert más minőségű 
, üzemegységgé"? — állt össze e döntő jelentőségű évtizedek folyamán, mint 
amit a megelőző korszak ismert. A paraszti gazdálkodásból valójában a job- 
bágytelek révén lett parasztgazdaság. Ennek az , üzemegységnek" a létrejötte 
volt az, mely a paraszti tevékenységet nemcsak alkalmassá, hanem érdekeltté is 
tette az agrártechnikai újítások befogadására, fejlesztésére és a többtermelésre. 

De a jobbágytelek létrejötte nem egyszerűen csak valami immanens üzem- 
szervezeti fejlemény. Egyszersmind azt jelentette, hogy a paraszt és a földesúr 
kapcsolatának, mindenekelőtt a földesúri járadéknak maga a telek vált alap- 
Jává, azaz immár nem elsődlegesen a személyi függés, hanem egy dologi té- 
nyező. A telkes jobbágynak, noha földesúri joghatóság alatt állt, voltak immár 
meghatározott, világosan körvonalazott , reáljogai". Másfelől a termelési fo- 
lyamat szervezésében, de az élet egyéb területein is a jobbágytelki paraszt- 
gazdaság egy határozott karaktert öltő organizmus, a faluközösség alapsejt- 
jévé vált. A telkes jobbágy földesúri alattvalói minősége mellett egyenrangú 
tagja volt egy szokásjogi közösségnek, s életét részben már a földesuraságtól 
független belső normák szabályozták. 

A Jogi-társadalmi kapcsolatrendszer e kétágú átalakulása és az ,üzemi" 
átalakulás egymásnak kölcsönösen feltételei. A parasztgazdaság valóságos 
üzemegységgé csakis a szolgai jellegű (servilis conditionis) állapotból való 
kiemelkedéssel, a földet művelő szolgarendű tömegek jobbágyparaszttá 
(rusticus seu tobagio) formálódásával válhatott. Azt az üzemszervezeti med- 
ret, melyben az , agrárforradalom?" szabad befolyást kapott, a technikai vál- 
tozások kezdték vájni, de a Jogi és társadalmi átalakulás mélyítette ki. Mindez 
együttesen határozta meg a korszak egyik legfontosabb alapfejleményét: a 
,parasztnép első felszabadulását". 

Maga a telek szó, mint láttuk, egyelőre egészen mást jelölt; a jobbágytelek 
születő jelenségét akor más szavakkal nevezte meg. Az előző korszak viszont 
magát a jelenséget sem ismerte még, legfeljebb csak sporadikus csíráiban. 
Kétségkívül fontos új tényezőként hatott a jobbágytelek kialakulására magá- 
nak a művelési rendszernek az átalakulása. Ahol egyáltalán arról értesülünk, 
hogy valamely földesúr alattvalóinak földje , közös a faluval? (babent terram 
communem cum villa) , azt ,közösen?" (communiter) használják a falu többi 
lakosaival, emögött már eleve egyfajta paraszti communitas, a faluközösség 
léte és funkcionálása húzódik meg. A határhasználati rendszerben bekövet- 
kezett átalakulás immanens módon, a részesedés elvénél (sors) fogva megha- 

tározott korrelációt hozott létre a , háznép", mansto és az immár annak függ- 
vényeként felfogott határbeli külsőség között, ahol is a szabályozó erő már 
nem a földesúr, hanem maga a faluközösség volt. Minthogy pedig a szabályo- 
zott talajváltás rendszere véglegesen megszüntette a falutelepülés időszakos 
, vándorlását", a paraszt házhelye és háza (amit a manszo tulajdonképpen el- 
sődlegesen jelölt) térben is állandósult. Ám a teljes kibontakozást még a 13. 
század elején is a parasztnépesség hatalmas többségének szolgai, félszolgai 
vagy akár , kondicionális" jellegében visszamaradt jogi korlátok hátráltatták. 
Még a nagy egyházi birtokszervezetek felső rétegének, a jobbágyoknak földje 
sem kötődött eltéphetetlen szálakkal manszójukhoz. Maga a manszo még 
mindig kizárólag , személyi" értelmű fogalom maradt, kizárva bármiféle do- 
logi tartalmat. Eppen ezért amanszo nem vált még az adózás szilárd egységévé 
sem. A pannonhalmi birtokokon például a jobbágyok vagy a szabadosok 
terhe már a háznéphez kötődött ugyan, de például az udvarnokok havi ter- 
ménybeszolgáltatását még a tatárjárás előestéjén is éppúgy kollektíve vetették 
kia közelháromszáz adózó egységre, ahogy a Szent Márton-napi , ajándékot" 
egy-egy falura. 

Egyetlen ponton azonban éppen a pannonhalmi birtokszervezet szolgál- 
tatott rá példát, hogyan kristályosodott ki a még amorf állapotból a gazdál- 
kodás és a földesúri elsajátítás olyan alapegysége, mely lényegét tekintve már 
valóban jobbágyteleknek nevezhető. Az ügyet a határponton ama évtizedek 
népmozgalmainak egyik legaktívabb elemc, a más vonatkozásban már szóba 
került Sala föld (Deáki, Vágsellye környéke) jobbágyai lendítették át, amikor 
kikényszerítették az apáttól a tárgyalt megegyezést: minden jobbágy háznép 
szántóföldjének nagyságát 20 holdban rögzítették, aminek fele volt adózási 
alap. Minthogy ily módon pontos megállapítást nyert amansio határbeli , tar- 
tozéka", az adót már , minden háznép után" (de singulis mansionibus) évi 1 
ferto összegben úgy állapíthatták meg (1233), hogy az egyszersmind a föld- 
nagyság arányában kivetett földesúri szolgáltatásnak minősült. Az összefüg- 
gés még nyilvánvalóbb lett, midőn nyolc év múlva (1241) már kifejezetten 
holdanként (de singulis iugeribus) mérsékelték a terhet 1 pondusra. A ház és 
házhely — a jobbágyháztartás kerete — ezen a ponton elválaszthatatlan és 
mintegy szerződésszerű kapcsolatba került a jobbágygazdaság keretével, a 
határbeli külsőséggel. Maga ez az ,üzemegység?", azaz meghatározott föld- 
nagyság, nem pedig a jobbágy személye vált dologi jogi alapjává a földesúri 
járadéknak is. A salai jobbágyok vívmánya akár a tatárjárásig ívelő fejlődéssor 
szimbolikus zárókövének is tekinthető, mely még azáltal is különös figyelmet 

érdemel, hogy mögötte az ösztönző példa is kitapintható. Ugyanabban az 
1233. évben, melyben az első megegyezés megszületett, az esztergomi káp- 
talan térben közel eső Hont megyei Szebelléb falvában élő német vendégte- 
lepesek (hospites) szintén előzetes , lázadások" után léptek megegyezésre föl- 
desurukkal: minden 110 holdat tartalmazó ekealja föld után az egy összegben 
megállapított évi adót 1/2 márkában (2 fertó) határozták meg. A bevándorolt 
kiváltságolt telepes elem hazájából magával hozta aN Nyugaton már vagy más- 
fél évszázada kialakult elvet, hogy a háztelek és a határbeli külsőség szerves 
egysége egyben a földesúri adózás alapja is, az összeg pedig a földnagysághoz 
igazodik. A minta tehát a salai jobbágyok számára törekvéseik artikulálásához 
közvetlenül és a közelben adva volt. 

Nem véletlen, hogy a tatárjárás előtti időkben a telekszervezet első nyomai 
a nyugati határszélen, az új típusú parasztgazdaság német földön elterjedt 
leben (Banuernleben) nevén bukkannak fel mint a paraszti , udvarhely" vagy 
mansio határbeli , tartozékokkal? egységet képező sejtjei, például a Fertő tó 
partján, a Moson megyei Nyulas várfaluban (1214), a Vas megyei Monyoró- 
keréken (1226), Sopron megyében Mórochelyen (1230) és másutt. Mind- 
azonáltal az ilyen típusú adatok a tatárjárás előtt még igen ritkák, térben pedig 
egyértelműen a vázolt nyugati zónára utalnak, melyből mintha a Duna-vidé- 
ken, mintegy ékszerűen kezdett volna behatolni a Kárpát-medencébe a job- 
bágytelek intézménye. 

A tatárjárás nemcsak pusztításai által okozott az ország életében , robba- 
nást". Robbanásszerűek voltak azok a folyamatok is, amelyek a regenerálódó 
országban szinte viharos gyorsasággal bontakoztak ki a 13. század dereka 
után. , Pusztító" jellegűek voltak ezek a robbanások is, csakhogy abban az 
értelemben, hogy minden irányban az archaikus struktúrákat rombolták. Két 
ilyen robbanásszerű fejleményről már volt szó: a század dereka után kibon- 
takozó birtokmobilitásról és a népességmobilitásról. A kettő egymással köl- 
csönhatásban lazította fel a parasztnép archaikus kötöttségeit és pusztítóan 
rombolta a gazdálkodás archaikus, szolgaerőre alapozott ,üzemegységeit", 
melyeknek megnevezése többnyire prédium volt. Az országnak a 13. század- 
ban benépesült, új települési zónáiban ilyen gazdaságokkal már mutatóban 
sem találkozunk; de rohamos gyorsasággal ritkulnak, majd elfogynak a for- 
rásokból e szolgaüzemek a régi településű vidékeken is, legalábbis a nagyobb 
birtokokon. A tatárjárás fizikai pusztításai is meggyorsították a folyamatot. 
Aholember- és állatállomány, épület és gazdasági felszerelés a lángok és a tatár 
fegyverek martalékává vált, az újrakezdés a régi alapokon nemcsak gazdasá- 

gos nem volt, de lehetséges sem igen, már csak azért sem, mert az ember- 
pusztulás és aszolgarendűek tömeges , szétszéledése?" következtében gyakor- 
latilag megszűnt a szolgakínálat — a , rabszolgapiac". A régi prédiumok nagy 
többségének kétféle perspektívája volt az új helyzetben: vagy faluvá alakul- 
nak, vagy sorsukra hagyatva eltűnik róluk az élet nyoma is, elpusztásodnak. 

Hogy adott esetben miként alakulhatott egy-egy nagyobb prédium jövője, 
azt Jól illusztrálja egy településtörténetileg jól körvonalazható területen bi- 
zonyos Csaba ispán gazdaságainak sorsa. Az ispán kevéssel a tatárjárás után 
(1248) fiának hagyományozta két Baranya megyei prédiumát, Csabavára és 
Sepse nevű gazdaságait , valamennyi tartozékaikkal", azaz szántóföldekkel, 
rétekkel, szőlőkkel, erdőkkel, ökrösfogattal (cum aratro boum) , ahhoz be- 
osztott két szolgával és három szolganővel meg egy szabados családdal — és 
100 sertéssel. Az állomány látszólagos szerénysége nem téveszthet meg, mert 
valójában hatalmas, több ezer hektárnyi területről volt szó Baranyavártól 
keletre és a Karasó folyótól délre, a későbbi Sédfőtől Csabagátáig, a Duna 
árterületeiig, melynek népességét a visszavonuló Batu kán irthatta ki. E pré- 
diumok határa aztán három nemzedékkel később bukkan újból elő, midőn 
Csaba ispán dédunokái, a Véki nemesek megosztoztak ezen a területen is 
(1330). Az egykori majorságféle szolgaüzemek határain belül e nyolc évtized 
folyamán nem kevesebb mint hét falu alakult. A szolgaüzemek helyén egy- 
utcás rendszerű, jobbágytelkekre (fundus curie) oszló egész falucsoport nőtt 
ki a földből, a , szolgák és szolganők" örökébe egységesen jobbágynak (ioba- 
gio) nevezett parasztok léptek. A prédiális gazdálkodás felszámolását persze 
nem egy csapásra és minden birtoktípusra jellemző érvénnyel kell elképzel- 
nünk a tatárjárás utáni évtizedekben sem. Az újjászervezés sok esetben bizo- 
nyára úgy következett be, mint ahogy egy 1248. évi oklevél tanúsága szerint 
bizonyos Csapó ispán hozta rendbe , elhanyatlott és teljességgel elpusztult?" 
Zala megyei Orosztony nevű prédiumát már az első években: nagy költséggel 
, szolgákkal, ekékkel (cum servis, aratris), szőlőkkel, halastavakkal és mal- 
mokkal szerelte fel", ám egyidejűleg , igen sok jobbágyot gyűjtött ugyanerre 
a prédiumra" (congregaverit tobagiones guamplurimos ad idem predium) . A 
gazdaságok ilyenfajta ,komplex" megszervezése a későbbi időben is tipikus 
lehetett. 

Hogy a nagyobb birtok struktúráját miként kell elképzelnünk korszakunk 
derekán, arról plasztikus képet nyújt a már érintett ábrahámi monostoralapí- 
tás, kiegészítő rendelkezéseivel együtt (1263, 1272, 1273). Amikor Majs mes- 
ter — , Nagy" Majs nádor fia, hercegi tárnokmester és somogyi ispán, majd V. 

István nádora — rokonaival együtt birtokaiból egy 11 faluból és 7 birtokrész- 
ből álló együttest kihasított a családi monostor számára, mintegy pars pro 
toto adott mintát Javarészt Tolna és Somogy megyében elterjedő birtokainak 
gazdálkodásáról. A monostornak adományozott birtokegyüttes törzse, ki- 
lenc falu a Kapos folyó mentén terült el, körülfogva Ábrahámot; a többi 
tartozék valamivel távolabb esett. Ábrahámban volt a régi prédiális birtok- 
központ, szívében most már egy fallal körülvett , palotával?" (palatium) és 
gazdasági épülettel (cum edificiis inframurum) . Ittahárom rendelkező rokon 
családfő megtartott magának egy-egy , udvarhelyet" vagy nemesi telket (situs 
curte, 1263; sessto, 1272), melyek mindegyikéhez egy-egy ekealjnyi föld tar- 
tozott. Az ismert mintában ennyi volt a prédiális gazdaság maradványa — de 
már mindhárom gazdaság a faluba beépülve működött. Mindhárom esetben 
maga a falutelepülés (villa) is — közülük Ábrahám és Kurd egyházas hely — 
adomány tárgya volt. A lakosságról (populi) közelebbit már nem tudunk 
meg, éppen mert ők személyükben már nem képezték adomány tárgyát. A 
többi birtok földrajzilag érdekesen helyezkedik el. Az eladományozott falvak 
sorában az Ábrahám körül elhelyezkedő tömbben akadt még egy falu, ahol 
szintén élt három szolgacsalád, de ezek már önállóan gazdálkodtak, a többi 
négyben viszont már egyáltalán nem volt szolgaelem. Ha a távolabbi tarto- 
zékokon szolgák éltek, mind önállóan gazdálkodtak. Két somogyi birtokré- 
szen pontosan tudjuk is, miből állt egy-egy ilyen ,szolgagazdaság": egy vagy 
két szőlő megegyező módon 10-10 hold szántófölddel egészült ki, amihez 
kaszáló, az egyikben még egy malom és erdőrész is járult. A térbeli dimenzi- 
óban egészen világos a szerkezet: az archaikus struktúrák részint a magban 
(a régi , prédiális?" központokban), részint elszórtan, de túlsúllyal a periférián 
találhatók meg (, házas" szolgagazdaságok); a magot azonban nagy túlsúllyal 
faluszervezetben élő jobbágygazdaságok vették körül, amelyek között a fal- 
vanként egy-három családnyi szolga már csak afféle maradványelemnek szá- 
mított. Némi becsléssel kimondható, hogy e birtokmintában tizenegy falu 
mintegy 160—-220 jobbágyháztartása állt szemben 31 szolgaháztartással: 
ezeknek is csak harmadrésze volt , ekéhez rendelve", a többiek önállóan gaz- 
dálkodtak. A prédiális gazdálkodás maradványszektora tehát 4,4—5,7 száza- 
lékra, azösszes szolgai státusú gazdaság együttvéve mintegy 12-16 százalékra 
becsülhető. A birtoknépesség több mint nyolctizede olyan , népekből" (po- 
pult) , paraszti elemekből állt, akik kívül estek immár az adomány hatáskörén; 
nevük ezen a vidéken többnyire már jobbágy volt, és telekszervezetben Baz- 
dálkodtak, annak alapján rótták le földesúri kötelezettségeiket. 

Maga ez a képlet minőségében más, mint akár a tatárjárás előtt a legkor- 
szerűbbek közé tartozó pannonhalmi birtokok szerkezete 1240 táján. Első- 
sorban nem azért, mert a , prédiális" szektor még kisebbre sorvadt le; nem is 
csak azért, mert általában a szolgai státusú gazdaság az ottaninak harmadára- 
felére csökkent. (Pannonhalmán az aratores, vinitores és servi együttesen még 
mindig 32,16 százalékot tettek ki.) Mindez inkább mennyiségi különbség. 
A döntő — robbanásszerű — változás igazában a másik szektorban következett 
be. Még ha Majs mester falulakos , népeiről" közelebbit nem is tudunk, pár- 
huzamok alapján biztonsággal választ tudunk adni arra, hogy miért csak há- 
rom árva szabados (libertinus) család szerepel a , leltárban". A szabadosok 
hirtelen elapadása forrásainkból 1250-60 után azzal magyarázható, hogy ré- 
szint önmegváltás útján, részint egészen automatikusan tömegeikben jobbá- 
gyokká váltak. Más szóval, e tolnai—somogyi birtokok népének több mint 
nyolctizede már csak nem is , kondicionális? volt — ellentétben a nagy múltú 
egyházi birtokszervezetekkel, melyek viszont növekedésükben megakadva 
most már igyekeztek konzerválni azt a szintet, ahova a tatárjárás idejére elju- 
tottak. A stagnálásra jutott, egyébként is mélyen beivódott , intézményi" 
hagyományoktól kötött birtokszervezetek és az állagukban dinamikusan 
gyarapodó, jellegükben és igényeikben mobil magánnagybirtokok között 
néhány évtizeden belül tágra nyílt az olló. Az egységes jobbágyság kialaku- 
lásának kezdeti ösvényei a királyi és egyházi birtokokon kanyarogtak, a ki- 
alakulás kiszélesedő útja azonban már nagyrészt a világi nagybirtokokon át 
vezetett. 

Ahol a prédiális gazdálkodás megmaradt, sőt a 13. század dereka után még 
sajátságos utóvirágzást 15 megért, az a kisnemesi birtok volt. A kisebb nemes- 
ség egy-két (vagy néhány) ekealjnyi birtokán váltig ragaszkodott néhány 
szolgájához, , saját ekéjéhez?". Ezen a szinten a birtokosztályoknál - ellentét- 
ben a nagybirtokosokkal — a szolgaállomány (servi et mancipia) megosztásán 
nagy súly volt még a 13. század második felében is. A nemesség családi sza- 
porodásával, családi osztódásával magyarázható e században országszerte a 
sok -háza, -laka, -ülése, -telke összetételű helynév elszaporodása az országban, 
melyeknek zöme éppen nem , falu" volt, hanem javarészt ilyen egy-két szol- 
gacsaláddal dolgozó kis prédium, néhány házból, gazdasági épületekből álló 
tanyaszerű település, a 11—12. századi földesúri , üzemek?" kicsinyített mása. 
Felszámolásuk, elpusztásodásuk már egy következő történeti fázisra esik. 

Végeredményben tehát a 13. század dereka után a korai feudalizmus , üze- 
mi" képletének csökevénye sok-sok kis elszórt pont formájában maradt meg 

az ország mezőgazdasági termelésének térképén, miközben az összefüggő 
nagy területeken végérvényesen eltűnt a térképről. Ami felváltotta, az a job- 
bágytelek volt. 

A kifejletet alapvetően három tényező siettette a század dereka táján. Az 
egyik az új agrártechnika és művelési rendszer gyors térhódítása volt, mely 
mintegy önsúlyánál fogva a korábbinál szilárdabb funkcionális kapcsolatot 
teremtett a parasztháztartás és a szántóföldi külsőség között. A másik ténye- 
ző a servilis állapotú paraszttömegek viharosan gyors Jogi-társadalmi emel- 
kedése, válaszfalaik leomlása és a többség új szinten való integrálódása volt, 
ami határozott keretek közé fogta a ház és a , tartozék" ténylegesen formá- 
lódó korrelációját; a paraszt szokásszerűen funkcionált és elismert , jJogké- 
pessége" nélkül a paraszti gazdálkodás organizmusa nem állhatott össze job- 
bágytelki rendszerré. Végül nem elhanyagolható a modell megléte sem. Nem- 
csak a régi struktúrák maradványaival volt telehintve az ország, hanem ezen 
a képzeletbeli agrártérképen egyre sokasodtak minden vidéken az új típusú 
paraszti gazdálkodás és adózás, a paraszti szabadság elszórt pontjai 15. 

A szabad vendégtelepesek jogrendszere csekély eltérésekkel azonos volt 
mindenütt. Szinte elég volt összefoglalóan hivatkozni , az országban élő ven- 
dégek szabadságára" (sub libertate bospitum in regno existentium) , ahogy pél- 
dául a veszprémbogdányi hercegi kondícionálisok tették, midőn új földes- 
uruktól, Lőrente ispántól ki is eszközölték ezt a ,szabadságot" (1275). Min- 
denki tudta, miről van szó. Amikor telepesek jelentek meg valahol e szabad- 
ság kilátásba helyezésével, az első aktus mindenütt abban állt, hogy a földesúr 
kötelezte magát, mint például Ákos Detre a gömöri Köviben (1273), hogy 
minden telekhez meghatározott nagyságú szántóföldet — ez esetben 50 hol- 
dat — adva ellátja őket ,számukra elegendő réttel és erdővel, folyóval, ahol 
szabadon halászhatnak", s minden egyes telek (guelibet mansio) a házhely és 
eme tartozékok funkcionális egysége arányában adózik pontosan rögzített 
összegszerűséggel. Ez volt az a modell, mely a másik két tényezőtől siettetve 
robbanásszerű gyorsasággal terjedt el a 13. század dereka után. Példának oká- 
ért Majs mester tolnai—somogyi , népeinek"? nem kellett messzire menni min- 
táért, hiszen ott voltak Somogyban a segesdi uradalom szabad vendégtelepe- 
sei, akiknek kialakult státusára mint modellre már az 1248. évi oklevél hivat- 
kozik, vagy akár az újabban kiváltságolt (1264) Berény is, melynek privilégi- 
uma szintén beérhette azzal, hogy az adózás terén a közismert ,szokásra?" 
hivatkozzon. Így volt ez a földhasználattal is. 

Mindazokon a vidékeken, ahol a jobbágytelek első jelei mutatóban már a 

tatárjárás előtt felbukkannak, 1260-70 táján az intézmény már általánosan 
elterjedt és szokásszerűen meggyökerezett jelenségként lép elénk. A soproni 
Locsmándon ,közönségesen lebennek nevezett tíz fundus" már kaszálóval és 
, egyéb megszokott haszonvételeivel együtt? cserélt tulajdonost (1262). Szintén 
Sopron megyében, Büdöskúton hét telek (manstones gue leben dicuntur) merül 
fel, , melyekben most öt jobbágy (zobagzones) lakik", tartozékai hét szőlőből, 
együttesen 210 hold földből és kaszálóból állnak (1271). Amiből világos, hogy e 
vidéken a mansio jelentése már elszakadt az egykon , személyi" tartalomtól 
(, háznép"), hiszen attól függetlenül is létező, a tartozékokkal egységet képező 
, dolog!" fogalom, hogy lakik-e rajta Jobbágy vagy sem; az , üres? mansto 15 telek. 
Mindennél világosabb ez a győri káptalan egy jelentéséből, mely egy Moson 
megyei kiürült várföld nagyságát ekként írta le: ,ez a föld 32 telekre (mansus) 
elegendő, minden egyes telekhez (ad guemlibet mansum) 20 hold szántóföld 
tartozik" (1273). Ahol már az , üres földet" is telektartozékok szerint tartották 
nyilván, a szervezet mögött legalábbis több évtizedes múlt állt. Mindazonáltal 
maga a terminológia még ingadozó. Az Esztergom megyei Cséven az iménti 
büdöskútihoz hasonló viszonylatot úgy fejezték ki, hogy négy paraszti , udvar- 
helyen" (loca curiarum) lakott két mansio — azaz a régi értelemben , háznép"? —, 
a másik kettő pedig üres; 173 hold föld tartozott hozzájuk (1274). 

A jobbágytelek térbeli elterjedésének ütemét nem tudjuk kielégítően kö- 
vetni. Annyi bizonyos, hogy az ország nyugati határzónáiban és a Dunántúl 
északi részein a szervezet már a 13. század utolsó harmada előtt általánosan 
elterjedt, legalábbis a nagyobb birtokokon; másfelől 1300 előtt a Dunától 
keletre eső nagyobbik országfélről egyelőre egyáltalán nincs semmi adatunk 
magára a szervezetre. A körvonalazott régióból terjedhetett aztán a telekszer- 
vezet még a század utolsó harmadában a Dunántúl többi tájai felé, valamint 
északi irányban, ahol — például a Hont megyei telepes falvakban — a hospes- 
községek már évtizedek óta eszerint gazdálkodtak és adóztak. A 14. század 
elején aztán megjelenik a telek keletebbre is, például Abaújban (curia sive 
manstio, 1309, 1317, 1319), alig egy évtizeddel utóbb már Bihar megyei falvak 
egész sorában is rendszeresen telki állomány szerint ejtik meg a birtokosok 
a birtokosztályokat (1320, 1327, 1329 stb.) . Figyelemre méltó mindenesetre, 
hogy a jobbágytelek országos elterjedésének írott forrásokban követhető 
kronológai-földrajzi képlete nagy vonásokban összefüggést mutat az új mű- 
velési rendszer sejthető terjedésének képletével. 1320 táján többé-kevésbé 
országos jelenségként számolhatunk a parasztgazdaság eme késő középkori 
és kora újkori alapsejtjével. A kifejlődés az első csírák óta egyetlen évszázad 

fejleménye volt. Az időszak derekán a törzsterületen jelentkezik már a Job- 
bágytelek tartozék-formulája (pl. mansum. . . cum omnibus pertinentibus, po- 
merio, agro et guidgutd est, guod ad ipsum dinoscitur pertinere, 1275). 

A kialakuló jelenség számára a kor egyelőre még keresgélte a megfelelő 
fogalmi burkot. Eleinte két szó volt forgalomban: a curia (fundus, locus cu- 
ride) és amansio (mansus) . E kétféle megjelölés évtizedeken át egymás mel- 
lett, egymással váltakozva élt az oklevélnyelvben, egyeztetve a német, morva, 
sziléziai telepesek általbehozott leben (laneus) tartalmával. A magyar paraszt- 
ság azonban a maga fogalomvilágából választotta ki az új jelenség nevét: hely 
vagy ílés. Az ülés" képzete az ősi szemléletben a helyváltoztatással szemben 
a , helyben?" maradást, a , hely" tartós elfoglalását, a , megülést", végeredmény- 
ben tehát a helyhez kötött, állandó lakhelyet jelölte a latin sedes, sesszo magyar 
megfelelőjeként. A paraszti szemléletben fogant fogalom már a 14. század 
elején — azzal egyidejűleg, hogy a telekszervezet országos jelenséggé vált — 
kezdte kiszorítani az oklevélnyelvből is a másik kettőt, egyre gyakrabban így 
nevezik a jobbágytelket, olykor bőven körülírva (pl. locus sesszonalis. .. cum 
terris arabilibus... et cum aliis utilitatibus et pertinenciis sibi annexis, sicut 
guelibet sessto in eadem villa babere dinoscitur, 1322), olykor csak tömören 
sessio (iobagtionalis) formában, hogy a 14. század végére véglegesen ez váljék 
a jobbágytelek nevévé. Homályosabb már, hogyan szorította ki a magyar 
nyelvben a régi hely, ülés fogalmát a telek. Talán itt is a , mozgás" és ,állandó- 
ság" képzeteinek kontraszthatása játszott közre. A régi időkben az állatokkal 
megelőzően , telkesített", megjáratott, trágyáztatott, Jó minőségű szántóföld 
— a , telek" — függvénye volt maga a település, a lakhely is, mely időnként 
tovább költözött az újonnan feltört szántóföld közelébe. A falutelepülés 
megszilárdulásával és a szabályozott talajváltás keretében a viszonylat meg- 
fordult: a helyileg állandósuló jobbágytelek függvényévé vált a helyét tekintve 
időnként , mozgó" szántóföldi tartozék. Akárhogy is, a 14. század dereka 
táján a fogalmi átcsúszás már igazolható (curia seu mansto vulgo telek, 1349), 
hogy ezáltal a jobbágytelek neve is öt évszázadra megszilárduljon. 

Maga a telek kettős értelmű. Szűkebb értelemben a házhelyet, az udvart, a 
, fundust? jelentette, tágabban a , tartozékokkal" (cum pertinentiis) egységet 
képező egész paraszti , üzemet". Ide tartozott a legbelső körben az udvarhoz 
csatlakozó kert (hortus, pomerium). E kertek részint szérűskertek, részint 
veteményeskertek voltak; az utóbbiak már a 13. században elterjedtek. A 
jobbágytelek szántóföldi tartozékainak (terra arabilis) nagyságrendjét tár- 
gyaltuk már a terméshozamok kapcsán. Láttuk, hogy már 1270 táján a kaszáló 

(fenetum) 15 rendszeres tartozéka a teleknek. A telek egyéb , haszonvételei" 
(utilitates) a faluhatár osztatlanul maradt legelőire, erdőire és vizeire terjedtek 
ki. Nincs nyoma, hogy a falu közlegelőinek használatát a földesúr bárhol is 
korlátozta volna. A birtokos ménesei, gulyái, juhnyájai, kondái urasági pász- 
torok gondozásában benne maradtak a maradvány , prédiális? szervezetben, 
legelőik minden ismert esetben elkülönített prédiumokon voltak; éppúgy 
elkülönültek a falvak határaitól, ahogy a saját , ckéhez tartozó föld". Inkább 
korlátozás alá esett már az erdők és vizek használata. Még vendégtelepes 
községekben is megcsett (pl. Kövi 1273), hogy kijelölték a faluhatáron belül 
az uraság számára fenntartott, tilalmas halastavakat. Mindazonáltal a tiltáso- 
kon korszakunkban még nincs nagy súly, nem úgy, mint a középkor végén. 
Még ha korlátozásokkal s csak használati szinten is, a telkes Jobbágy már 
valóban sajátjának tekinthette a faluhatárt, ellentétben servilis conditiójú ősé- 
vel, aki ha használta is a határt, óhatatlanul elsősorban úri földet látott benne. 
A szemléleti változás gyökere, hogy a határhasználat mindennapi szabályo- 
zása a földesúr tisztjének feladatköréből a faluközösség hatáskörébe ment át. 

A faluközösség abban a formájában, ahogy a 13. század második felében 
előttünk áll, nem valami ősi, organikus képlet volt, hanem hosszabb fejlődés 
eredménye. De nem vezethető le kizárólag a helyi fejleményekből, a , kon- 
dicionális" emelkedésből vagy a határhasználat immanens , technikai" köve- 
telményeiből sem, hanem függvénye azoknak az országos folyamatoknak, 
melyeknek sodrában a parasztnép egyre nagyobb hányada jutott hozzá bizo- 
nyos személyi jogokhoz, együtt élő kis csoportjai pedig kommunális jJogok- 
hoz. A mintát a ,szabad jobbágyok? itt is, ott is elszórt közösségei és a 
vendégtelepesek ,szabadságai" nyújtották. A személyi jogok — mindenek- 
előtt a vagyonképesség és a szabad mozgás, költözés Joga — szerves egységet 
alkottak akommunális jogokkal, s tárgyi alapjuk maga a jobbágytelek volt. A 
telket a jobbágy szabadon vállalhatta fel és építhette fel rajta házát, s elvileg 
szabadon hagyhatta el a telket, magát a falut és az adott konkrét földesúri 
függést. Mindennek szabályozása már csak részben és végső fokon tartozott 
a földesúri hatalom alá; közvetlenül már a faluközösség dolga volt. A ház- 
helyosztástól a földrészesedés megállapításán át odáig, hogy ha a jobbágy 
meghalt, vagyonjogi rendelkezését foganatosítani kellett, vagy ha élve sze- 
mélyi szabadságával elköltözött a faluból, hátralékait rendeznie kellett, a job- 
bágy ezzel a közösséggel állt közvetlen kapcsolatban. A házhelyet a falukö- 
zösség mérte ki. A baranyai Adoson tetten is érhető a házhelyosztás mozza- 
nata (1270): egy 38x78 királyi öl (118x243 m) nagyságú, megközelítően há- 

rom hektárnyi területet mértek ki házhelynek (pro fundis curiarum) . A ház- 
hely többnyire helyi szokás szerint egy szántóföldi hold nagyságának felelt 
meg, bár előfordulnak nagyobb - olykor pontos ölméretekkel meghatározott 
— belső telkek i5. Nem önmagában a házhelyek nagysága érdemel azonban 
figyelmet (jóllehet bizonyos nagyságrendi típusok az elszórt adatokból is 
kibontakoznak), hanem további két körülmény. Az egyik, hogy a házhelyek 
kimérése a szabályos alakú térformákra való törekvéssel, a mérőrudakkal, 
, vesszőkkel? és kötelekkel bíbelődő racionális tevékenységnek az egyik ve- 
tülete, amely másfelől a , füvönosztással? e házhely szántóföldi tartozékain a 
határhasználatot szabályozta, az egész faluközösségre való érvénnyel azonos 
vetésterv szerint , dűlőkbe" és , ekefordulókba" osztotta a határt. A másik 
körülmény, hogy ezt a tevékenységet immár nem a földesúr tisztje, hanem 
maga a faluközösség végezte, élén a falunaggyal. 

A jobbágy tehát házhelyének elfoglalásától fogva e házhely határbeli tar- 
tozékának használati mechanizmusán át haláláig vagy elköltözéséig tulajdon- 
képpen elsődlegesen a faluközösséggel állt szemben. Az új korszakra már az 
olyasféle ügyletek jellemzőek, mint amilyet például bizonyos Örsi Mátyás 
ispán Ors falusi jobbágyainak közössége bonyolított le (1292). E faluközös- 
ség befogadott bizonyos Kovácsi faluból való jobbágyokat oly módon, hogy 
hitelezte számukra a földesuruknak kifizetendő 3 márkát; ez összeg fejében 
viszont a kovácsiak eladták az örsieknek két elhunyt rokonuk házhelyét a 
hozzá tartozó földekkel együtt — azaz a jobbágytelket — oly , szabadsággal és 
kötelezettséggel? (libertas et debitum) , mint az elhunytak birtokolták, szava- 
tosságot vállalva az eladott telkekért, ha a többi Kovácsi falubeliek perrel 
támadnák meg az ügyletet. Nemcsak az ingóságok képezték tehát már a 
jobbágy szabadon adható-vehető vagy átörökíthető , javait?" (bona) , hanem 
sajátságos korlátozott jelleggel a földesúr feudális tulajdona, a föld is — ter- 
mészetesen az arra nehezedő feudális szolgáltatásokkal terhelten. A személy 
maga szabad volt, végképp kiszabadult a földesúr , tulajdonjogából", ezzel 
szemben a föld egyfajta , kettős tulajdon? formáját öltötte fel magán a feudális 
tulajdonjogon belül. A magyarázat abban áll, hogy a föld birtoklása (pos- 
sidere) oly mértékben megszilárdult, hogy bizonyos fokig a földtulajdon 
(proprietas) mellé emelkedett. Annak azonban, hogy efféle ügyletekre egyál- 
talán sor kerülhessen, az volt a feltétele, hogy a faluközösség tagjait egyetem- 
legesen jobbágynak nevezzék. A jobbágytelek, mint mondottuk, nem merő- 
ben , üzemszervezeti" fejlemény, hanem egyidejűleg a paraszttömegek társa- 
dalmi-jogi emelkedésének és egységesülésének függvénye. 

34. AZ EGYSÉGESÜLŐ JOBBÁGYSÁG 


A statisztikai mintát nyújtó prédiumokon és falvakban, együttvéve 224 fel- 
dolgozott településena 11. és 13. század közepe között a teljességgel jogtalan, 
adható-vehető szolganépség aránya elérte az 52 százalékot. A számba vehető 
parasztnépesség további mintegy 40 százaléka tartozott abba a rétegbe, mely- 
nek földesúri szolgáltatási , feltételei", conditiói szabályozva voltak, bizonyos 
minimális , jogokkal" is rendelkezett, azonban mégsem szakadt ki még a 
servilis conditio , bilincseiből". Mindössze 8 százalék viselte a , jobbágy" nevet 
vagy minősült a korfelfogás szerint , szabadnak". Ez a statisztika persze nem 
tükrözi teljesen híven a valóságot, mert a mintából éppen a korszak legfejlet- 
tebb s a legnagyobb tömegeket magukba záró birtokszervezetei, a királyi és 
egyházi birtokok hiányoznak. A szolgatömegek a valóságban jelentős foko- 
zattal e százalékarány alatt, a ,kondíciót? nyertek és a szabadosok pedig 
együttesen a fenti arány felett lehettek. Ez voltazaz örökség, mellyel a tatárok 
kivonulása idején számolnunk lehet. 

Az 1. ábra a paraszttársadalom birtoktípusok szerint is tagolt szerkezetét 
hivatott bemutatni a tatárjárás előestéjén — természetesen célszerű sematizá- 
lással; a 2. ábra mintegy fél évszázad strukturális átalakulásának eredményét 
ábrázolja, hasonló elvek szerint, míg a 3—4. összehasonlító ábra a paraszti 
társadalom , piramisának" átalakulását hivatott érzékeltetni. 

E radikális és szinte viharosan gyors szerkezeti átrendeződéshez foghatót 
a magyar falu csak a feudalizmus hajnalán és bealkonyulása után, az első 
évezredfordulót és a 19. század derekát követően élt át. A néptömegek nyers 
korai feudális alávetésének korszaka után e struktúraváltás hozta meg a pa- 
rasztnép — feudális alávetettségen belül is — , első felszabadulását". 

A szerkezeti átrendeződés több meghatározó előfeltételét, az ,agrárforra- 
dalom" jelenségkörét és a mezőgazdaság üzemszervezeti átalakulását, a bir- 
tokmobilitást és a népességmobilitást már számba vettük. Egy további elő- 
feltétel, az árutermelés és a városiasodás jelenségköréből viszont előlegez- 
nünk kell valamit. 

Kétségtelen, hogy a piac megjelenése közvetetten, a járadékrendszer kez- 
dődő átalakulásán át számításba veendő a jobbágyság egységesülésének té- 
nyezői között. A pénzjáradék egyike volt a minőségi elemeknek, melyek 
immanens gazdasági érvként hatottak a földesúri gazdálkodás belső szerke- 
zetének átalakítására. Tulajdonképpen érvként kínálkozott a társadalmi-jogi 
szférában 15. Hogy a pénzjáradék elvileg magát a földesurat is érdekeltté tette, 

1. ábra 
A paraszti társadalom 1240 körül 

2. ábra 
A paraszti társadalom 1300 körül 


királyi 
vár- és udvari egyházi világi 
birtok birtok magánbirtok 

hogy parasztjainak olyan jogi helyzetet biztosítson, melyben e minőségi ele- 
met maximálisan képes nyújtani, arra a gazdasági evidencia erejével mutat rá 
a pannonhalmi birtokszervezet, úgy, ahogy 1240 táján előttünk áll. A pénz- 
adót fizető népességelemek köre még szűk volt. Általában a szabadosok (Zz- 
bertini) voltak pénzfizetésre, háznépenként fél fertóra kötelezve; ehhez járult 
a ,szabad jobbágyok" egy-egy kisebb csoportja és néhány torló család — a 
dunántúli birtokokon együttesen is csak 104 háznépnyi pénzadózó (tri- 
butarius) . Más volt a helyzet a Dunától északra, a Sala föld kilenc falvában, 
ahol már az 1230-as években mindenki, , szabados" éppúgy; mint úrbéres 
földet felvállaló , jobbágy" vagy halász egységesen 1 ferto tributumot fizetett, 
mentcesülve a terményadózástól. A rétegnevek már csak a múlt örökségei 
voltak; láttuk, hogy a jobbágytelek gyakorlatilag e térségben valóság volt már 
a tatárjárás előtt, ennek megfelelően az 1241. évben egyszerűen , salai népnek" 
(populi) nevezték e csoportot. Mintegy 150 háznéppel számolhatunk e fal- 
vakban mint ,egy fertót fizetőkkel". Kiszámítható, hogy a dunántúliaktól 
együttesen kereken 15 márkát, a Sala földiektől mintegy 37 márkát hajthatott 
be évente az apátság. Más szóval, a dunántúli kondícionáriusoknál csak vagy 
kétötöddel nagyobb létszámú pénzadózó s gyakorlatilag már jobbágyi státu- 
sú parasztoktól két és félszer több pénzjövedelmet lehetett nyerni, mint a 
pénzre fogott összes dunántúli alattvalótól, vagy ami még kifejezőbb: e gya- 
korlatilag jobbágyi státusú Sala földiek, az uradalmi népesség alig több mint 
6 százaléka fizette az egész uradalmi népességtől közvetlen adózás formájá- 
ban behajtott évi pénzjövedelem (52 márka) kerek számban 70 százalékát. 
Nem bizonyos azonban, hogy minden földesúr vagy akár a földesurak 
többsége racionálisan kalkulált, avagy egyáltalán felismerte a csak lassan utat 
törő gazdasági evidenciákat. Sőt ennek az ellenkezője is valószínű. A földes- 
urak többsége — minél kisebb birtokosok voltak, annál inkább — bizonyára 
mélyen konzervatív és tradicionalista volt, természetesnek tartotta a paraszt- 
nép ,régi szokás" szerint való megosztottságát, kizsákmányolásának is hie- 
rarchikusan tagolt belső szerkezetét. De az a radikális jogi—társadalmi átré- 
tegződés, mely az 1—1. ábrákról leolvasható, nem is vezethető le minden 
további nélkül a gazdasági tényezőkből. A kondícionárius vagy szabados, ha 
megfelelő gazdasága volt, és falva valamely város, vásárhely közelében ked- 
vező piaci helyzetet élvezett, elvileg meg tudta fizetni ugyanazt a mennyiségű 
pénzcenzust, mint valamely ,szabad jobbágy" vagy vendégtelepces; félig- 
meddig tulajdoni állapotuk miatt sokkal nagyobb mértékben meg is lehetett 
terhelni őket, mint az utóbbiakat. Történetesen a pannonhalmi apátság torlói 

(exegutator) között akadt három olyan háznép, akiknek egy összegben meg- 
állapított 3 fertónyi pénzszolgáltatása a háromszorosát tette ki a salai népek 
adójának, hatszorosát a normálcenzusnak — akkora pénzösszeget, aminőre a 
században nincs is több példa. Merő ökonomista alapon tehát nem fejthető 
meg a társadalmi-jogi képlet; a gazdasági feltételekből még nem következtek 
automatikusan , Jogok". 

A feudalizmus legtágabb értelemben véve olyan szerkezet, mely a , gazda- 
ságon kívül? kényszeren nyugszik: a földesúri osztály hatalmi helyzetéből 
következően sajátítja el az alávetettek terméktöbbletét. A tatárjárás után ki- 
alakult helyzetet azonban az jellemzi, hogy éppen ez a gazdaságon kívüli 
kényszer jutott válságba, sőt maguk a földesurak kerültek sajátságos kény- 
szerhelyzetbe. Szembekerültek olyasmivel, ami általában éppen nem a feuda- 
lizmus korára, hanem a modern gazdaságra jellemző: a , munkaerőpiaccal"; 
szembe kellett nézniük azzal a szokatlan ténnyel, hogy a gazdaságon kívüli 
kényszert biztosító, hagyományszerűen monopolisztikus helyzetük a dol- 
gok belső logikája folytán hovatovább alárendelődik ennek a , törvénytelen" 
és szokatlan mobilitást elősegítő, újfajta szabályozó erőnek. Már önmagában 
a tatárjárás népszerűségvesztése is megemelte a paraszti munkaerő értékét. 
A munkáskéz megritkulása még változatlan kiterjedésű földterülethez mér- 
ten is számottevően megnövelte volna a népességveszteséget pótló telepesek 
iránti keresletet, IV. Béla politikája azonban, mint tudjuk, kettős értelemben 
is dinamikát vitt az , elnéptelenedett ország" birtokstruktúrájába. A bőkezű 
adományok a korábban lakatlan, erdős-hegyes vidékeken számottevően ki- 
bővítették magát az ország kolonizációra váró földterületét, másrészt a , ki- 
ürült" várföldek és udvari birtokok tömeges eladományozása már a király 
életében számottevő súlyeltolódással Járt a királyi és világi magánbirtok vi- 
szonylatában, miközben az egyházi birtokállag lényegileg megmaradt a tatár- 
járást megelőző szinten. E trendek még inkább felerősödtek 1270 után. Nem 
arról van szó, hogy a tatárjárás embervesztesége valami malthusiánus alapon 
hozott volna hasznot az országnak. A népesség megtizedelése az országos 
birtokállomány átrendeződésével együtt vált hatékony faktorrá, sőt mint 
ilyen is, jelentősége elsősorban abban áll, hogy a középkori gazdasági—társa- 
dalmi folyamatok egyébként szinte észrevétlenül utat törő tempójával szem- 
ben szokatlanul felgyorsított trendeket, melyeknek kezdetei már a tatárjárás 
előtt megfigyelhetők. A trend annak az egyenlőtlen fejlődésnek a felerő- 
södésében állt, amit egyfelől a régi, hagyományoktól kötött, , intézményi" 
jellegű birtokszervezetek, másfelől a viszonylag újabb, kevésbé tradicionalista 

magánnagybirtok kontrasztjában itt-ott már 1210-20 körül megfigyelhető a 
gazdálkodási struktúra átalakulása kapcsán. 

Ha a változás szele egy-egy nagybirtokost megérintett. A prédiális gazdál- 
kodás felszámolása egyrészt sokkal gyorsabb ütemben következett be, mint 
korábban a nagy monostori birtokokon, másrészt a változás társadalmi—jogi 
kihatása is radikálisabb volt, a servilis conditio olykor igen rövid időn belül 
sokkal szűkebbre zsugorodott, a szabadabb állapotú falulakosság sokkal in- 
kább kibővült, mint bármelyik ismert királyi vagy egyházi birtokon. 

A magyarázat részben a korai feudális , intézményekhez" képest a magán- 
vagyon nyitottabb természetében rejlik, mellyel mint előfeltétellel szintén 
számolnunk kell az átalakulás tényezői sorában. Bizonyos értelemben a világi 
birtokosok társadalmának is megvolt a maga kötött , intézménye": az archa- 
ikus nemzetségi birtoklás kollektív tulajdonjoga, mely nemcsak a földet, ha- 
nem az embert 15 csoporttulajdonná tette (communis servus, libertinus) . Amíg 
ez a vagyonközösség fennállt, magát a gazdálkodási formát kötötte meg egy 
igen archaikus fokon , eszközervel", a szolganéppel együtt. A nagyobb birto- 
kosok vagyonának és szzdálködásának súlypontja azonban már a 13. század- 
ban a családi, magánbirtoklású (privatim) szektorra esett, itt munkált tehát 
az érdek, hogy megszüntessék a világi birtok e sajátságos rokoni—csoporttu- 
lajdoni , intézményét", végérvényesen megosszák (drvisto) a nemzetségi va- 
gyont. A nagybirtokosnak elemi érdeke volt, hogy kihasítva a maga részét, 
azt mobillá tegye: rokonsági beleegyezéstől megszabadultanakár elis adhassa 
vagy elcserélhesse, ha uradalmainak kiépítése másutt, esetleg éppen , privát" 
szerzett jószága körül kívánja meg a családi birtokok koncentrációját, külön- 
ben pedig azokon is a maga elképzelése, stílusa és individuális — kiscsaládi — 
érdekei szerint gazdálkodjon. Ehhez hasonló vagyonjogi individualizáció 
sem a király, sem a püspökségek vagy monostorok esetében nem volt elkép- 
zelhető. A történeti fejlődés kihívására az új évszázadban az a birtoktípus volt 
képes megfelelőbb választ adni, mely a maga vagyonjogi ballasztjától meg- 
szabadulva indult rohamos növekedésnek és gyarapodásnak. Az új helyzet- 
ben mindennemű ,, vállalkozás", mely adományföldeken vagy egyéb szerzett 
birtokokon a népesség gyarapítását szolgálta, akár erdőirtásról vagy elvadult 
földek újra feltöréséről, telepestoborzásról és falvak alapításáról volt szó, a 
szokványos kondicionális állapotnál létfeltételeiben szabadabb munkaerőt 
követelt. A maga , intézményszerű"? tehertételeitől megszabadult nagybirto- 
kos hamar megtanulta, hogy a birtokjog realizálása komplex gazdasági és jogi 
szempontok mérlegelését kívánja meg. A fejleményekbe belejátszott tehát 

egy immanens birtoklási és vagyonjogi kettősség is, mely itt-ott kitapintha- 
tóan már a tatárjárás előtt egyfajta feszültséget hozott létre a régi és az új 
birtokformák között. 

Hogy a feszültség miként csapott át , robbanássá" és szélesedett ki a régi 
kötöttségeiktől megszökdöső szolgai jellegű paraszti tömegek valóságos or- 
szágos vándormozgalmává, a népességmobilitás és telepítések összefüggései 
kapcsán láttuk. E téren az 1260-as évtized határozott fordulópontnak mutat- 
kozik. Az országos birtokállag tatárjárás utáni átrendeződése, amit felerősí- 
tett az országmegosztás nyomán a mindkét országfélen fokozott mértékű 
adománydömping — azaz magában a birtokstruktúrában is bekövetkezett 
, robbanás? -—, ez idő tájt kezdte meghozni gyümölcseit a parasztnép szem- 
pontjából is. Nem minden szolgai vagy kondicionális állapotú paraszt akart 
ugyanis vándorbotot fogva megszökni, hanem helyben maradva lázongott, 
megtagadta a szolgáltatást. E helyi mozgalmak sorsa azonban mindaddig ál- 
talában a bukás vagy a század első évtizedeinek egyezkedéseire emlékeztető 
kompromisszum volt, amíg a jelzett kettős robbanás az 1260-as évek dereka 
után meg nem fordította a helyzetet. 

A bakonybéli bencés apátság akoli népei például, miután , makacsul meg- 
tagadtak igen sokat szolgálataik és kötelezettségeik közül", melyekkel a mo- 
nostor , méltatlanul és fölösen terhelte őket", kénytelenek voltak beérni azzal 
az egyeztetéssel, melyet választott bírák kínáltak (1254). Eszerint a jövőben 
senki sem kényszeríthető többre, mint amihez , más egyházak hasonló kon- 
díciójú emberei, kondíciójuk révén kötve vannak (ratione condittonum 
suarum sunt adstricti) . Nem valami nagy eredmény a beköszöntő új korszak- 
ban, hogy egy monostor kondícionáriusai egyáltalán elismertetik ebbéli mi- 
voltukat. Máshol az egyházi kondícionáriusok már többet akartak. A zalavári 
bencés apátság rokolányi és radai (Zala m.) kovácsai és mások ,a monostor 
valamennyi többi kondícionáriusa nevében" előzetes mozgolódások után 
már egyenesen magához IV. Béla királyhoz fordultak, azt állítva, hogy ők 
valamennyien , szabad emberek (Pomines liberi) és nincsenek kötve ahhoz a 
szolgálathoz (servituti) , melyet az apát és a konvent rájuk erőszakol" (1263). 
E monostor népei tehát tudatában voltak már, hogy állapotuk alapjában véve 
, szolgaság", ők pedig már teljesen szabadok akartak lenni. A királyban azon- 
ban csalódniuk kellett, mert IV. Béla kimondta, hogy a lázadók kérjék földes- 
uruk bocsánatát: , alávetve magukat mindannak, amire valamennyi ősük, déd- 
apjuk és ősatyjuk is kötelezve volt..." Hogy miféle szabadság fogalma lebe- 
gett szerte az egyházi uradalmakban békétlenkedő népek szeme előtt már 

ezekben az évtizedekben, pontosan megtudjuk abból az ítéletből, melyet az 
alországbíró hozott a bakonybéli apátság Veszprém megyei endrédi udvar- 
nokai ügyében (1247). E makacsul lázongó falu lakosai ragaszkodtak állítá- 
sukhoz, miszerint ők , jobbágyi szabadsággal" (iobagtionali libertate) rendel- 
keznek. A király rendelkezésére lefolytatott vizsgálat ezzel szemben ki- 
mondta, hogy a szóban forgó udvarnokok szabadsága csak , kondicionálisan 
alapozott? (libertatem ipsorum condicionaliter conditam) , így hát az alország- 
bíró meghozta az ítéletet: az endrédiek fejük leborotválása mellett visszaállí- 
tandók korábbi szolgálataikhoz. 

A régi birtokszervezeteknek az államhatalom támogatásával még volt 
annyi erejük, hogy visszaparancsolják a szellemet a palackba -— legalábbis egy 
időre. Mert az alsóbb paraszti rétegeket magával ragadó szabadságvágyat már 
csak ideig-óráig lehetett megfékezni. Miközben az egyházak igyekeztek 
menteni, ami menthető a régiből, a világi birtokosok javában telepítettek már, 
, népeket gyűjtöttek", e belső telepesek neve pedig már az oklevelekben álta- 
lában jobbágy volt. A két jelenség, a , jobbágyi szabadság" eszméjének felme- 
rülése és eme új telepes jobbágyok sokasodása nyilvánvaló szoros belső 
összefüggésben állt egymással. Mert az endrédi udvarnokok nem a hagyomá- 
nyos, azaz a monostori , tisztséget", officiumot jelentő szabadságra törtek, 
hanem már egy más értelemben volt céljuk a , jobbágyi szabadság". 


Korai társadalomtörténetünk e modern fogalomalkotás számára nehezen 
megemészthető tagolatlan terminusáról célszerű néhány közbevetett meg- 
jegyzést tenni. Jobbágyoknak nevezték az ispáni várak és az egyházi birtokok 
hadakozó birtokkezelő középrétegét, de kétségtelenül parasztokat is. Maga 
a magyar szó a jobb szónak a származéka, egy nyelvészetileg egyértelműen 
megfejthetetlen -gy képzővel ellátva; valamiképpen tehát ezt fejezte ki: , jobb 
ember". A 12. század elején például egy úr 27 , jobb embert" (melzores ho- 
mines) adományozott a bakonybéli apátságnak, akiket aztán a birtok belső 
hierarchiájában a , lovaglók rendjébe" (ad ordinem eguitantium) osztottak be. 
E , Jobb" emberek tehát az egyház , jobbágyai" lettek. Hogy mi volt e réteg 
rezervoárja, szabatosan veszi számba a fehérvári prépostság jJobbágyságának 
eredetét felsoroló királyi oklevél (1269). Idetartoztak mindenekelőtt az egy- 
ház , első, igazi és természetes? (primt, veri et naturales) jobbágyai, vagyis 
azok, akik számon tartották, hogy őseik az egyház alapítása óta az ,egyház 
szabadjai"; idetartoztak továbbá olyanok, akik , máshonnan jöttek" (gui 

aliunde venerunt), azaz másodrangú tiszteknek minősültek; harmadszor 
olyanok tartoztak ide, akik , birtokaikkal együtt az egyház védelme alá adták 
magukat? (gut se cum suis possesstonibus protectiont eccleste subdiderunt) . Ok 
az egyházi földesuraság alá idők folyamán , szükségtől hajtva" bekényszerült 
szabad parasztok voltak. Végül idetartoztak olyanok, akiket a ,kondício- 
náriusokból és a köznépből" szolgálataik jutalmaként a , jobbágyok testüle- 
tébe" sorolt át az egyházi földesúr. A világi magánbirtokon kevésbé volt tagolt 
a szervezet, de a földesúr hatalma alá állt szabad és , jobb embereket? a 13. 
század elején már itt Is kezdték jobbágynak nevezni. Például a váradi káptalan 
előtt bizonyos Nikus nevű birtokos két , teljesen" (omnino) szabad földesúri 
alattvalóját a Regestrumba , jobbágyokként" jegyezték be (1213). A , jobbágy" 
fogalom tehát a tatárjárás előtt bizonytalan körvonalú mezőben jelölt külön- 
féle társadalmi elemeket. Bennünket e helyütt elsősorban a fehérvári lista 
harmadik csoportja érdekel. Az idetartozókat mind a jobbágyi officiumot 
ellátóktól, mind az alsóbb grádusoktól megkülönböztetve rendszerint , sza- 
bad jobbágyoknak? (libert tobagiones) nevezték. E réteg nem volt népes. A 
pannonhalmi monostor birtokain 1240 körül mindössze hét faluban élt ilyen 
, szabad jobbágyi" elem, mely együttvéve is csak 43 háznépet, az egész job- 
bágyi testület kereken 8 százalékát, az uradalmi népesség kevesebb mint 2 
százalékát tette ki. Mégis ők alkották a parasztnép minőségi elemét. Földesúri 
terheik más jellegűek, lényegesen könnyebbek is voltak, mint a , lovas jobbá- 
gyoké". Megkülönböztető jegyük mindenesetre a , jobbágyi szabadság? volt; 
a birtokigazgató tiszteket és a , lovon szolgáló?" jobbágyokat nem nevezték 
szabadnak, minthogy csak az , egyház szabadjai" (liber ecclesie) lévén, jogál- 
lapotuk végső fokon , kondicionális szabadságnak" minősült. 

A , jobbágyi szabadság" (lzbertas tobagtonalis) társadalmi közege, követke- 
zésképpen modellje is létezett tehát már az 1242. évben, amikor a tatárok 
kivonultak az országból, noha nem volt azonos a vendégtelepes szabadságával 
(libertas bospitum) . Annál azért , kisebb" , főleg pedig kevésbé artikulált, la- 
zább tartalmú és bizonytalanabb körvonalú volt, minthogy nem királyi tele- 
pítőpolitika, nem is írott kiváltságlevelek alakították ki, hanem egyedüla helyi 
, szokás" . Szűk réteget alkotott emodellhordozó közege, még ha országosan 
bizonyára népesebb lehetett is, mint a pannonhalmi apátúri szervezetben. A 
modell kisugárzási hatásfoka azonban annak arányában nőtt, ahogy a mobi- 
labb világi nagybirtok egyre merészebben alkalmazta. A bakonybéli apátság 
endrédi udvarnokai mindenesetre már a tatárok kivonulása utáni években 
hatása alá kerültek. 

Ha például egy szabadost ura , örök szabadsággal" felszabadított, és az élve 
elköltözési jogával egy másik földesúrnál jelentkezett telepesként, az új he- 
lyen már jobbágynak nevezték. Plasztikusan világítja meg ezt egy 1269. évi 
megegyezés a győri káptalan előtt, melyből kiderül, hogy még a tatárjárás 
előtt Apor nembeli Sike ispán felszabadította , örökletes szabadosait" (suwos 
bereditarios libertinos) , három személyt együttesen 10 márka önmegváltási 
összegért. Ezek aztán, élve elnyert jogukkal, otthagyták urukat, s az ügy 
írásba foglalása idején egyikük egy Szákai Latabár fia Csoma nevű úr jobbágya 
volt (zobagiones dicti Cbama) , a másik kettő fia pedig a pozsonyi káptalan 
jobbágyaiként (zobagzones capitulzi) Apka faluban éltek. Ezt az ügyet egészen 
sajátos okok miatt foglalták írásba; a betelepítésre váró magánbirtokokon 
hirtelen megszaporodó jobbágyok esetében azonban semmiféle írás nem ké- 
szült, mert a fenti eset teljes legalitásával ellentétben a földesurak új telepesei 
merőben illegális szökevények voltak: nem önmegváltó szabadosok, hanem 
éppen az önmegváltás jogából kizárt királyi és egyházikondícionáriusok, meg 
éppenséggel nagy számban szolgák. Minthogy a betelepítésre váró nagy ado- 
mányföldeken és egyéb szerzett birtokokon a világi úrnak sem lehetősége 
nem volt a régi módon kötött paraszti állapot konzerválására (mert ehhez 
nem volt hatalma), se nem ragaszkodott már a hagyományosan merev kö- 
töttségekhez (mert a belső kolonizációban érdekelt szabadabb paraszti elem- 
re nem volt szüksége), afféle szolgáltatásokban állapodott meg a telepesként 
jelentkezőkkel, amilyen már meglévő , szabad jobbágyai" esetében is , szo- 
kásban volt? — következésképpen ezeket is jobbágyainak nevezte. Így érthe- 
tő, hogy már a század dereka után, ha telepesek toborzásáról, , gyűjtéséről" 
van szó, a congregare, convocare képzetével szinte automatikusan kapcsolódik 
egybe a zobagio fogalma (1253, 1255, 1256, 1264, 1265, 1270 stb.). Akiket 
újonnan telepítettek, eo ipso , jobbágyoknak" számítottak már. 

Már a kancelláriai nyelv is kénytelen volt némi kompromisszum árán ka- 
tegóriába foglalni ezt a formálódó új jelenséget. Az esztergomi érsekségnek 
adott nagy királyi privilégiumban (1256) bukkan fel egy eleddig Jogi szöveg- 
ben szokatlan kategória: , parasztok és falulakosok? (rustici, villani) . Láttuk 
korábban, hogy a margitszigeti békeszerződés szövege is (1266) óvatosan a 
, parasztok és falulakosok? (rustici et villani) szabad költözési jogát próbálta 
elvi szinten deklarálni, minthogy a békét diktáló nagybirtokosok érdeke lett 
volna a tényleges mobilitást jogilag is szentesíteni. Az írásbeliség szintjén 
azonban egyelőre még javában folyt a latens jogvita az érdekek között. Mert 
ha egyfelől még a kancellária sem hunyhatott szemet ama tény fölött, hogy 

valahol a kiváltságolt vendégtelepes és a kötött kondícionárius közti társadal- 
mi mezőben léteznek , parasztok" , másfelől éppen most Jöttek elő az egy- 
házjogászok a , röghöz kötöttség" (glebae adstricti) ideológiájával. A veszp- 
rémi káptalan immunitási kiváltságlevelében (1276), melyet nagy valószínű- 
séggel maga Pál prépost, a Bolognában tanult jogi doktor fogalmazott, olvas- 
ható a fejtegetés, hogy a káptalan alattvalói , jobbágyokra? és egyéb , népekre?" 
(iobagiones et populi untversi) oszlanak, mely kettősség jogi kategóriákban 
így értelmezendő: az előbbiek , szabadok? (Ziberz) , az utóbbiak pedig részint 
—rómaicolonus jellegű— , röghöz kötöttek" (originartt seu asscripticii ) , részint 
egyéb , kondíciókhoz" kötöttek. A , szabad jobbágyok? létét abban az érte- 
lemben, ahogy már 1242 előtt is léteztek, ez a jogfelfogás sem vonta kétségbe, 
de tagadta, hogy e státus mindenféle népségre, automatikusan emelkedő és 
jogot nyerő szökött szolgaféle elemekre is kiterjedhet. 

A mélységi változásokat tükröző terminológiai vitába aztán 1270 táján két 
nyomós érv szólt bele döntő módon. Az egyik, hogy a mind feltűnőbb mó- 
don felszaporodó, a közbeszédben jobbágynak mondott sokaság tényét most 
már egyszerűen nem lehetett tudomásul nem venni; 1270 táján mind a pa- 
raszti tömegek átrendeződése, mind maga a földesúri telepítés jól körvona- 
lazódó fordulóponthoz Jutott. A másik érvet 15 az átrendeződő valóság nyúj- 
totta azáltal, hogy a felgyorsuló fejlődés magán az egyházi birtokon kérlel- 
hetetlenül szétválasztotta egymástól a valóságos osztályokat. Kivételesen 
megesett még az 15, hogy ez egyszeri aktus, királyi rendelkezés műve volt. IV. 
Béla király kegyúri minőségében az 1267. évben arra a meggyőződésre jutott, 
hogy a tihanyi monostor jobbágyai , nagy és haszontalan sokaságot" alkot- 
nak. Megbízta tehát a nádort, hogy szálljon ki Tihanyba, és válasszon ki 12 
személyt, akik , a jobbágyságban és lovas tisztben a régi módon meghagyha- 
tók", a többieket pedig ossza be a ,kondícionárius nép?" közé. Az érintettek 
természetesen kérlelték a királyt, hogy , ne taszíttassanak gyalázatosan köz- 
népi és kondícionárius szolgálatokra", inkább meghatározott pénzösszeget 
fizetnek a szolgálat fejében. A kérést a király akceptálta, és elrendelte, hogy 
ezután a kiemelt 12 személyen kívül a többi monostori jobbágy háznépen- 
ként évente fél ferto pénzösszeggel adózzon, és jóváhagyta, hogy eme adózás 
miatt , szabadságuk" ne károsodjék meg, , sőt jobbágyi néven" (zobagionum 
nomine) kezeljék őket ezután is. Ami Tihanyban egyetlen intézkedésbe 
összevontan következett be, másutt bizonyára évtizedek fejleménye volt. Mi 
a lényege a tihanyi esetnek? A , tiszti" címen jobbágy nevet viselők nagy 
tömege pontosan ugyanazon pénzösszeggel adózó paraszttá nyilváníttatott, 

mint például a közeli Pannonhalmán 1240 táján a szabadosok; e fél ferto lett 
a század második felében a paraszti pénzcenzus országos normál középérté- 
ke. A lefokozott jobbágy azonban megtartotta mind , szabadságát", mind 
, jobbágyi nevét", ami adózó mivoltával együtt nem egyebet jelentett, mint 
hogy azonossá vált az egyház , védelme alá" húzódás címén jobbágyokká vált 
egykori szabad paraszti elemekkel. Történetesen Tihanyban nagy valószínű- 
séggel kitapintható az arány is: a régi , Jobbágy" réteg több mint 90 százaléka 
lett visszavonhatatlanul pénzadózó jobbágyparaszt. 

Ez a markáns osztályszelekció, a hagyományos birtokszervezetek egyik 
felében, visszahatott 1270 táján a szóhasználat legalitására, hogy a földesúr 
alattvalója általában jobbágy. A hatás annál erősebb volt, mert ahagyományos 
szervezetek másik felében is megindult az analóg folyamat. Amikor IV. Béla 
eladományozta a locsmándi várispánságot (1263), a többséget képező , kelt- 
jobbágyfiúk" választhattak: vagy szabad emberekként eltávoznak, átadva 
földjüket a föld urának, vagy pedig a hagyományos , szabadsággal és szolgá- 
lattal? (eadem libertate et servitio) az új földesúr alattvalói lesznek. Az ered- 
mény és hatás ugyanaz, mint Tihanyban, egy lényeges többlettel: ez a paraszti 
társadalmat újonnan bővítő elem magával vitte pozitív jogként a szabad köl- 
tözés jogát. 

Valójában az archaikus , kondicionális rend" (condittonis ordo) hullott szét, 
hogy ezáltal is markánsabbá váljék két társadalmi osztály, a nemesség és a 
jobbágyparasztság szétválása. A vár- és egyházi jobbágyok neve nem ,le- 
süllyedt" e kiszélesedő paraszti szférába, hanem mintegy hozzáidomult a 
paraszti társadalomban már jó ideje létező jobbágy név tartalmához. Vele 
együtt a , jobbágyi szabadság" tartalma, mely már 1247 táján— mint az endrédi 
udvarnokoknál láttuk — hatással volt az alsóbb rendű parasztnépre, 1270 táján 
kiterjedt nagy tömegekre, immár az egyházi birtokszférára is. A nyitrai püs- 
pökség Vág melletti Apka falvában például már csak 20 főnyi szántó szolgát 
(aratores) állítottak szembe a falu egységesen jobbágynak nevezett többi 40 
háznépével avagy telkével (zobagionibus XL manstonibus, 1271). Az eszter- 
gomi érsekség jogait a következő évtizedben megerősítő oklevél (1288) sze- 
rint az érsekség egész , népe" (populi omnes) csakis az érsek bíráskodása alá 
tartozik, majd értelmezőleg fűzi hozzá a szöveg: ,mindazok tudnillik, akik 
érseki birtokon laknak és az érsek saját jobbágyainak számítanak? (et szorum 
propriorum tobagionum censentur nomine) . Az érsekség és a káptalan szó- 
használatában már a század utolsó két évtizedében elég következetes azobagio 
fogalomátfogó és értelmező jellege tágabb, , földesúri alattvaló" tartalommal. 

Mindazonáltal ez a szemlélet nem talált még általános tetszésre az egyházi 
földesurak körében. A nagy hagyományú birtokszervezetek, egyháziak épp- 
úgy, mint a megmaradt királyiak, ragaszkodtak hozzá, hogy ha már vannak is 
a szétváló régi , jobbágy" réteg örököseiként nemeseik és jobbágyparasztjaik, 
maradjon meg minél több , kondícionárius? is. E birtokokon még 1300 táján, 
sőt még évtizedekkel tovább is megmaradt a kondícionárius sors. Az egyházi 
birtokszféra vonatkozásában még Nagy Lajos király is elvileg deklarálta, hogy 
az egyház kondícionáriusai nem oldozhatók el ,kondícióiktól? (1351). A 
minta az összezsugorodott királyi udvari birtokszervezet volt, melyre nézve 
még Károly Róbert király is elvileg nyilvánította ki (1318), hogy az udvarno- 
kok és más királyi kondícionáriusok , kondícióiktól nem idegeníthetők és 
mozdíthatók el". De a szolgaság , teljes? formájával — az ,örök szolgasággal" 
— már 1300 táján itt sem számolhatunk. Ez utóbbi egy harmadik szektorban 
konzerválódott egy ideig: a nemesi kisbirtokokon, ahol az archaikus , prédiá- 
lis" gazdálkodás is fennmaradt még sok helyütt. E megmaradt szolgaelem 
azonban már nem alkotott számottevő tömeget. Kicsiny, egy-két háznépnyi 
csoportokban oszlott el szerte az országban a kis- és törpebirtokokon, s ez 
is egyre fogyott. Az 1300 táján és után az okleveles anyagban elszaporodó 
szolgafelszabadítások, manumisszók már javarészt e birtokszféra maradvány 
szolgarétegének felszámolását tükrözik. 

Ami viszont az állagában megsokszorozódó világi nagybirtokot illeti, 1270 
táján nagyjában-egészében meg lehet húzni azt a vonalat, amelyen túl a , job- 
bágy" fogalomról már nyugodtan el lehet hagyni az idézőjelet, mert lényegi- 
leg ugyanazt jelenti, mint akár a 15. vagy a 18. században, hogy aztán a szabad 
költözést elvileg is kimondó királyi tanácsi határozat az 1298 utáni évekből 
mintegy állami érvénnyel szentesítse és zárja le jogilag a több évtizedes ter- 
minológiai fejlődést: világi birtokos, nemes minden paraszti alattvalója elvileg 
jobbágy (rusticus seu iobagio alicuius nobilis. . . ) . 

Viszonylag még mindig a legegyszerűbb a terminológiai fejlődés tükrében 
követni a jobbágyság egységesülésének trendjeit; ha a terminológiai változá- 
sokat előrelendítő fejleményeknek a részletei már jóval kevésbé ragadhatók 
meg, annak az az oka, hogy maga a parasztnép annak arányában , tűnik el" az 
írásbeliségből, ahogy emelkedik. Az ember megszűnt ingóságnak és , leltári 
tárgynak" lenni. Következésképpen afféle statisztikai viszonyszámokról is, 
mint aminők a korábbi struktúra kifejezésében rendelkezésre állnak, le kell 
mondanunk. Miben mutatkozik meg a fordulat a terminológiai szint hátte- 
rében 1270 táján? Mindenekelőtt egy negatívumban: a tatárjárást követő két 

évtized sikertelen vagy régi vágású, kompromisszumba torkolló helyi pa- 
rasztmozgalmainak az 1260-as évek dereka után nincs többé folytatásuk; a 
lázongások ezután újszerű engedményekre bírják majd a konzervatív földes- 
urakat, kivált az egyháziakat — nem sokkal azután, hogy a pápa felpanaszolta 
az egyházak tulajdoni függésű (bomines de corpore) parasztjainak tömeges 
szökdösését, ,más uraságokhoz állását" (1263). A pozitívum részleteit azért 
nehéz rekonstruálni, mert azokkal a parasztokkal, akiket már 1270 körül 
szerte az országban jobbágy néven neveztek, a földesúr csupán szóban kötött 
megállapodást. Helyzetük elképzelésére az írásbeliség csak annyiban nyújt 
támpontot, amennyiben a tömb felső és alsó határvidékén — még és már — írás 
is készült az egyezkedésről. A jobbágy helye a kettő közti mezőben volt. 

A felső határvidékbe jó bepillantást nyújt az 1275. évi megegyezés földesúr 
és parasztjai között. A Veszprém megyei Bogdány királyi hercegi földet 
Lőrente nembeli Saul fia Lőrente úr kapta adományba azzal, hogy az ott élő 
hercegi népek (populi ducales) békében elköltözhetnek. Ők azonban nem 
kívántak elköltözni földjükről, amit lehetővé is tett, hogy az adománybirto- 
kos , invitálta" őket a maradásra. A bogdányiak azonban feltételt szabtak: ha 
a falu földjét megkapják , birtoklásra? a földesúr adományából (terram... a 
collacione eiusdem possessuri) , éspedig , az országban létező vendégek Szab 
ságával" (sub libertate bospitum in regno existencium), akkor ennek fejében 
kötelezik magukat meghatározott szolgáltatásokra, ugyanazokra, mint Rátót 
Loránd nádornak a szomszédos Csül faluban élő parasztjai. Az adománybir- 
tokosnak nem , üres föld" kellett, hanem járadékszolgáltató paraszt, létrejött 
tehát a megállapodás, sőt ezúttal nem is csak szóban, hanem maga Lőrente 
ispán és a falu összes családfője, szám szerint 25 személy elvonult Veszprémbe 
a káptalanhoz, és megegyezését szabályszerű szerződés formájában írásba 
foglaltatta (1275. május 30.). Különös figyelmet érdemel mindenekelőtt a 
megállapodás kétoldalú szerződés jellege; az adott , szabadság"? ezúttal már 
nem egyoldalú kegynyilvánítás folyománya, hanem két fél ahhoz hasonló 
szerződése, mint a soltésztelepítések esetében volt szokás. Figyelmet érdemel 
továbbá a kétoldalú aktus jogi tartalmában a feudális tulajdonjog korábban már 
említett sajátságos kettéhasadása a birtoklás szférájában. Végül figyelmet ér- 
demel a gyakran említett ,hospes-model , mely e ponton életközelből mu- 
tatkozik meg. Éppen ezért magukban a feltétélekbekzninésis elvileg sok 
újdonság, mert a tegnapi hercegi kondícionáriusok megkapták mindazt a 
Jogot a szabad költözéstől a falunagy , kisebb ügyekben" való teljes illetékes- 
ségéig, ami , az országban létező vendégeket"? általában megillette. De külö- 

nös figyelmet érdemel méga szerződés záradéka. Míg egyfelől a káptalan előtt 
megjelent parasztok kötelezettséget vállaltak a feltételek megtartására, más- 
felől viszont a földesúr , hitére", azaz esküvel ígéretet tett (fide data... pro- 
misit) , hogy a parasztokat az írásba foglalt szabadságban örökkön megtartja, 
a kikötötteken túl semmiféle szolgálattal nem terheli meg — , hacsak gonosz- 
ságuk vagy hűtlenségük, netán bármikor ellene való lázadásuk másra nem 
szolgál rá..." A végkicsengés mindennél jobban idézi fel azt az atmoszférát, 
amelyben az ehhez hasonló megállapodások ezekben az évtizedekben meg- 
születtek. A földesurakat két dologtól való szorongás vitte rá, hogy paraszt- 
jaikkal egyezkedjenek: a félelem népeik , szétszóródásától és népeik , rebel- 
liójától". Veszprémbogdánynak történetesen az optimális megoldás jutott ki 
a mobillá vált munkaerőpiacon; lakossága kondícionárius státusból egy csa- 
pásra kiváltságolt vendégtelepes lett, azaz arra a határvidékre emelkedett fel, mely 
felülről volt szomszédos a parasztság jobbágynak nevezett tömbjével. 

A közvetlen alsó szomszédság az egyházi birtokokon kezdett feltöltődni, 
miután a népek , rebellióit" már karhatalommal, állami segédlettel nem lehe- 
tett elfojtani. A tihanyi apátság Somogy megyei Gamás falubeli kondício- 
náriusai (condicionarti homines) egy ideje már , gyakorinál gyakoribb" pana- 
szokkal és követelésekkel ostromolták földesurukat , kötelezettségeik és 
szolgálataik sokasága miatt", midőn az 1264. évben az apát végre , fontolóra 
véve, hogy sokan e népek közül szolgálataik sokasága miatt elidegenednek 
tőlük", más szóval megszöknek a monostor földesurasága alól, helyt adott a 
sürgető követeléseknek és írásba foglalt , kondicionális szabadságot" (lzber- 
tates condicionales) biztosított a szétszéledő gamásiaknak. A megadott , sza- 
badság? nem jelentheti pusztán a , kondíció?" hagyományos értelemben vett 
megállapítását, mert azt általában nem nevezték szabadságnak, annál inkább 
szolgaságnak. Közelebb visz az újfajta ,szabadság"-kategória megfejtéséhez, 
ha rekonstruáljuk azokat a körülményeket, melyeket újabb fél évszázad el- 
teltével (1322) egy oklevél tükröz. Az akkor már két településre, Egyházas- 
és Felgamásra szétvált falu parasztjai ugyanis akkor megint fellázadtak, mi- 
közben magukat már jobbágyoknak (zobagiones monasterii) nevezték. Az 
akkori apát újabb rendezésre kényszerülve már olyan , szabadságot?" adott az 
ikerfalunak, ,ahogy a monostor egyéb birtokain élő többi szabad jobbágyai 
(ceteri iobagtones sut liberi)" éltek. A gamásiak 1264-ben elnyert ,kondicio- 
nális szabadsága" a hagyományos kondícionárius állapot és a ,szabad jobbá- 
gyok"? státusa közötti mezőbe esett. Pénzcenzusuk ugyanaz a 7 pondus volt, 
mely ez idő tájtamonostori alattvalók normálcenzusaként jelentkezik, mind- 

össze egy pondusnyi összegtöbblettel fejezve ki e jogállapot és a , szabad 
jobbágyok" státuskülönbségét; az utóbbiaké ugyanis, mint emlékezhetünk 
rá (1267), fél ferto, azaz 6 pondus volt. Terményterhük és az apáti , megszál- 
lás" (descensus) címén kivetett terményadó azonban valamivel súlyosabb volt, 
ezen túl pedig a gamásiakat még a ,kondicionális szabadság" keretében is 
terhelte valamennyi mezei robot, valószínűleg ahhoz hasonlóan néhány napra 
limitált aratás, szénagyűjtés, behordás és fuvarozás, mint a rokon pannonhal- 
mi szervezetben. A szabad elköltözési Jog még nem tartozott a képletbe. Ez 
az érem egyik oldala. A másik oldal viszont azt mutatja, hogy a tihanyi apát 
már mégis kénytelen volt belemenni egyfajta alkuba, s ha már belement, 
hamarosan egyik faluval a másik után volt kénytelen hasonló írásos megálla- 
podásokat kötni, mert a példa terjedt. Már csak néhány évtized kérdése volt, 
hogy az egyházi birtokokon is mély gyökeret eresszen a , többi szabad job- 
bágy" példája. A , kondicionális szabadság" mint a , jobbágyi szabadságtól" 
különböző, annál alacsonyabb paraszti státust betöltő kategória eleve bi- 
zonytalan, hosszabb távon pedig tarthatatlan volt. Nem is kellett fél évszá- 
zadot várni, hogy a falulakosok egyetemlegesen jobbágynak nevezzék magu- 
kat, mert e téren már maga az egyház is sodródott az árral. A monostor egy 
bizonyos Pétörke nevű Kék falusi torlóját (exeguwiator, 1268, 1269) már a 
következő évtizedben jobbágynak (zobagion:i nostro) titulálták (1274). 

A monostor somogyi birtokközpontjának példája éveken belül felrázta és 
mozgósította a többi falvak népét. A közeli Igal apátsági alattvalói fél évszá- 
zada (1211) még mind szolgák (servi) voltak, az 1269-ben azonban már Iva- 
dékaik közül négyen mint bomines condicionarti jelentek meg a veszprémi 
káptalan előtt rokonságuk nevében is az apátság képviselőivel együtt, hogy 
tiltakozzanak terheik emelése ellen. , E protestációjukat ezek az emberek, 
mint mondották, azért emelték, nehogy a monostor bármikor 15 szolgáltatási 
kötelezettségükön túl terhelhesse őket" — olvashatjuk a káptalan oklevelében. 
Erre a monostor két megbízottja ott helyben ünnepélyes ígéretet is tett. Az 
apátság tisztjeinek ez évben nemcsak Veszprémbe kellett lovagolnia, hanem 
Fehérvárra is, ahol viszont Szárszó harangozói, hat férfi jelentették be, hogy 
szolgálataikat súlyosnak érzik; ezért megállapodtak az apáttal és konventjé- 
vel, hogy helyette háznépenként évente 7 pondust fizetnek. A megegyezést 
a konvent írásba foglalta (1269. jan. 21.). Veszprémszöllős egykori udvarno- 
kai nevében a következő évben megint csak Veszprémbe ment el a káptalan- 
hoz a falu hat képviselője, velük együtt ezúttal már maga az apát, hogy a 
megelőzőleg Tihanyban írásba foglalt megállapodást közhitelű formába 1l- 

lesztve hiteleshelyi pecséttel erősítsék meg. A falu kötelezettsége korábban 
főként az apát és kísérete élelmének szállítása volt; most, különös tekintettel 
a lakosság megfogyatkozására, a fuvarozást és egyéb robotot teljességgel el- 
törölve, évi kötelezettségeiket illetően háznépenként 7 pondus ezüstben ál- 
lapodtak meg, , amit úgy kötelesek adni, ahogy más népeink szokták". Min- 
dennek változatlan megtartására utódaira is kötelező módon az apát tett ígé- 
retet (1270). Ha a falu lakosságát csak a tatár tizedelte volna meg, a megálla- 
podás aligha érte volna be azzal a homályos utalással, hogy a lakosok ,a 
megelőző időkben csekély számra apadtak le? (priorum respectu temporum 
ad paruum numerum sunt redacti) . Veszprémszőllősről éppúgy a népesség- 
mobilitás szívhatta el a kötött parasztokat más birtokokra jobbágyoknak, 
majd kényszerítette az apát urat konvencióra és Veszprémbe való utazásra, 
mint Gamásról és a többi monostori birtokról. 

A tihanyi monostor birtokain az öntudatra ébredő parasztnép célja már 
csaknem azonos volt. Az igaliak kivételével mindnyájan egységesen 7 pondus 
cenzust fizető pénzadózókká váltak, akiket persze továbbra is terhelt még 
számottevő terményadó (, ajándék", , megszállás") és valamennyi robot is, de 
ezzel együtt is egyre inkább tágították azt a közbülső réteget, mely a , jobbá- 
gyok" és a ,kondícionáriusok" között ez idő tájt képződött. Az egyházi 
jobbágyság osztályszelekciója adta meg aztán azt a lökést, hogy néhány év- 
tized múltán az egész tömeg , szabad jobbággyá" váljék. 

A paraszti társadalom két szélső zónája vázolódik fel tehát már 1270 körül 
— ha a régi struktúra maradványelemeit, továbbra is condittonis ordo szerint 
megosztott és , röghöz kötött" kondícionáriusokat, itt-ott még feltűnő sza- 
badosokat, nemkülönben az , igazi" szolgaelemeket már figyelmen kívül 
hagyjuk. A felső zónát Veszprémbogdány reprezentálhatja, az alsó zóna 11- 
lusztrálására Somogygamás alkalmas. A kettő között helyezkedtek el az or- 
szág írástalanság homályába rejtőző jobbágytömegeit. E felső és alsó zónában 
a parasztokat még nem nevezték jobbágynak. A kiváltságolt paraszti elit neve 
továbbra is vendég volt, noha a fogalom régen eltávolodott már az eredeti 
,Jövevény" jelentéstől; az alsó zónában a megnevezés többnyire bizonytala- 
nul ez volt: , népek" . Van egy fontos közös vonás, mely a jóformán , látha- 
tatlan" jobbágytömegen átnyúlva a két határzónát összeköti: a paraszti státus 
immár bizonyos értelemben , szerződéses? jellege. Az első ilyen jellegű ok- 
levelek a Rajnától nyugatra tűnnek fel 1100 táján Burgundiában, majd terjed- 
nek el a 12. században általában a Francia Királyságban, Lotaringiában, Itáli- 
ában, de a Rajnától keletre még 1300 előtt is ritkák. , Semmiféle cenzus nem 


309 


vethető ki, csak ha írásban van?" — ez volt az elv (1142). Ehhez képest a hiteles- 
helyek előtt kötött első , szerződések" Magyarországon 1260—70 táján nem 
is késtek oly sokat; kronológiailag mindenesetre pontosan jelzik az európai 
spektrumon nagy időbeli késéssel kibontakozó, de a 13. században viharosan 
felgyorsuló magyarországi fejlődés fordulópontját. A paraszt tudatára éb- 
redt, hogy nemcsak kötelezettségei (officia, debita, obseguia) , hanem jogai is 
vannak, amit a kor ,szabadságoknak" (libertates) nevezett. 

VI. 
A VÁROS 
(1250-1330) 


35. AZ ÖRÖKSÉG ÉS A VÁROSIASODÁS KOORDINÁTÁI 


A magyar társadalom az államalakulás után több mint két évszázadon át 
bennmaradt abban a tágabb gazdasági körzetben, melynek bizonyos értelem- 
ben már a honfoglalás előtt része volt. E körzet vagy — F. Braudel kifejezésével 
— sajátos , gazdasági világ" tengelye a Baltikumot kötötte össze a Fekete-ten- 
gerrel, másfelől szinte az egész akkori Kelet-Európát a távol-keleti , gazdasági 
világokkal". Két meghatározó pólusa Bizánc és Kijev volt. Magyarország a 
körzet perifériáján helyezkedett el; forgalmában bizánci, orosz-normann és 
keleti luxuscikkek ellenében elsősorban a Kárpát-medence birtokba vett kez- 
detleges bányászata fő termékével, az ezüsttel, a magyar állattenyésztés fe- 
leslegével, valamint a hadizsákmány szintén alkalmi , feleslegével", rabszol- 
gával vett részt. Innen tekintve a forgalom hatósugara északon Prágáig, délen 
Bizáncig és az al-dunai Perejaszlavecig, keleten Kijevig terjedt. E forgalom a 
magyarországi metszőpontokon, kivált az ispáni székhelyek mellett kialaku- 
ló vásárokon valamelyest impulzust adott a belső forgalomnak is. A naturál- 
gazdaság egyetlen irányban sem volt teljesen zárt, burkán itt is, ott is , rések" 
mutatkoznak. Mindazonáltal e rések hosszú időn át inkább csak amolyan 
felszíni repedések gyanánt hálózták be a masszív burkot. 

Ami a tágabb gazdasági régióhoz való viszony és a távolsági forgalom jel- 

legét illeti, abban egyrészt hangsúlyosan a , magasabb" és az , alacsonyabb" 
szint munkamegosztási különbsége fejeződött ki, másrészt a forgalom igen 
szűk csatornákra, néhány jellegzetes árufajta közvetítésére korlátozódott. 
Következésképpen e forgalom a társadalom mindennapos életmegnyilvánu- 
lását alig érintette, magát a termelést legfeljebb csak egy-egy elszigetelt pon- 
ton, ott is alkalomszerűen ösztönözte. Ami pedig a struktúra települési és 
társadalmi vetületét illeti, a Magyarországon — az arab geográfus, Idríszí ta- 
núsága szerint — a 12. század közepe táján számon tartott ,78 város" nagy 
többsége nem egyéb volt, mint ispáni vagy egyházi igazgatási központok 
váraljai függvénye (, váras hely"), Jogilag heterogén, dominánsan agrár jellegű 
népességgel, szolgáltató iparosokkal, közéjük izoláltan beékelődő, javarészt 
ortentális jellegű, mohamedán, zsidó és örmény kereskedő csoportokkal vagy 
kolóniákkal. E városelőzmények nagy része még legfeljebb egy , protourbá- 
nus" szintet képviselt, a struktúra pedig, melynek alkatelemei voltak, valójá- 
ban még nem ismerte a falu és város dinamikus kettősségét; más szóval: az 
árutermelés nem volt konstitutív tényezője. 

Ez az archaikus képlet persze még a korai Árpád-korban sem volt mozdu- 
latlanul merev. Még kevésbé van arról szó, hogy átalakulása csak valamikor a 
tatárjárás után kezdődött volna el. Sőt e téren is áll, amit minden téren meg- 
figyelhettünk: a 13. század közepén nem merőben új folyamatok bontakoz- 
tak ki, hanem csírájukban legalábbis több évtizeddel korábban érlelődő jelen- 
ségek tömeges kiszélesedése, olykor fél évszázados, vagy még korábbi előz- 
mények rohamosan gyors kiteljesedése következett be. A volumen növeke- 
désének új minőségbe való átfordulásában állt a struktúraváltás lényege. A 
gazdasági szerkezetátalakulás előzményei is az 1200 körüli időkig nyúlnak 
vissza. Az átalakulás az európai gazdaság ama korszakos jelentőségű átstruk- 
turálódásába ágyazódott bele, melynek folyományaként alig másfél évszázad 
leforgása alatt — mintegy 1050 és 1200 között — megfordult a súlyviszony 
Európa Kelete és Nyugata relációjában. A Földközi-tenger gazdasági vissza- 
hódítása nyomán körvonalaiban felvázolódó új, nyugati , világgazdaság" 
(vagy , gazdasági világ") a maga mediterrán hátterével, két pólusában Velen- 
cével és Brüggével és a tengelyek mentén felvirágzó zónárval sokkalta expan- 
zívabbnak és dinamikusabbnak bizonyult, mint az a Bizánc és Kijev által 
meghatározott kelet-európai régió, ahová Magyarország helyzeténél fogva 
hagyományosan tartozott. 

Magyarország átfordulását a gazdaságilag emelkedő Nyugat vonzáskörébe 
egy sajátos tényező gyorsította. A felvirágzó és volumenében rohamosan 

megsokszorozódó nyugati kereskedelemnek egyre nagyobb tömegű nemes- 
fémre mint fizetőeszközre volt szüksége, minthogy e kereskedelem mérlege 
a levantei forgalom jellegéből következően a Távol-Kelettel szemben Európa 
terhére krónikusan passzívan alakult. E nemesfémszükségletnek csak kis há- 
nyadát elégítette ki az afrikai eredetű arany. A fellendülő kereskedelem tehát 
túlnyomórészt Európa arany- és ezüstbányászatára volt utalva. A legnagyobb 
hozamú lelőhelyek, kivált ezüstbányák, történetesen nagyrészt a Nyugat pe- 
remvidékén, az osztrák tartományokban és a Cseh Királyságban terültek el, 
köztük is kiemelkedtek a Magyar Királyság ispáni szervezeten kívül, szolgai 
nagyüzem keretében művelt bányái Selmecbányán és Radnán. A bányászat 
hozamának nagyobb méretű emelkedése mindkét lelőhelyen a 12. század 
folyamán következett be. A magyar nemesfémbányászat fellendülése és az 
élénkülő nyugati kereskedelem érdeklődésének feltámadása Magyarország 
iránt azonos jelenség két oldala. E kereskedelem keleti ágát a Duna vonalán 
elsősorban Regensburg tartotta kézben; kereskedői már a századforduló ada- 
tai szerint (1192, 1221) rendszeresen felkeresték áruikkal Magyarországot, 
az ezüst forrását. Másfelől a Velencével kötött szerződés (1217) a sok tekin- 
tetben Bizánc szerepkörét átvevő lagúnaváros kereskedőinek aktivitását ta- 
núsítja Magyarország felé. De a 12. század végén már a Nyugat fejlett város- 
zónáinak különféle egyéb tájairól is (Aachen, Metz, Svábföld, Flandria) 1ga- 
zolható a kereskedők feltámadó érdeklődése a Duna völgyén kelet felé. 

A betagolódást a nyugati gazdaságba merőben új vonások jellemzik a régi 
szerkezettel szemben. Az egyik, hogy a távolsági kereskedelmet immár nem 
kizárólag távoli magaskultúrák luxuscikkeinek, Levante áruinak közvetítése 
jellemezte a Kárpát-medence alkalmi nyerstermékei fejében, hanem a beho- 
zott árumennyiségben egyre növekvő mértékben részesedett a Nyugat kiala- 
kuló saját exportipara. A másik vonás, hogy az intenziválódó külforgalom 
keretében a magyar export árucikkeinek köre jelentősen kibővült a korábbi 
gyér és alkalomszerű kínálattal szemben. A harmadik vonás, hogy az utazó 
vándorkereskedők mellett a kereskedelmi haszon egyre több nyugati keres- 
kedőt vonzott az országban való letelepedésre. A jórészt északfrancia, lota- 
ringiai és flandriai vallon eredetű, összefoglalóan , latinnak" (Latin) nevezett 
kereskedőelemmel, melynek első kiváltságolt kolóniát, vzcwsai már a 12. szá- 
zadban kialakultak a legfőbb magyarországi kereskedelmi központokban 
(Fehérvár, Esztergom, Zágráb), de elszórtan egyebütt is szerte az országban, 
megjelent a helyszínen és gyökeret vert az a társadalmi közeg, mely a nyugati 
típusú városszerveződés elveit — a Nyugat kommunális , városforradalmá- 

nak" vívmányait — közvetítette magyar földre. Ezt az első — , latin" — betele- 
pedési hullámot a 13. század első évtizedeiben követte a német polgári elemek 
bevándorlása. 

A kezdődő struktúraváltás további lényeges vetülete, hogy a még megle- 
hetősen amorf és , keleties? színezetű városelőzmények sorából helyenként 
már kiemelkedett egy-egy nyugati típusú város. A , latin?" kereskedő vicuwsok 
még tulajdonképpen csak egy-egy nyugati jellegű városmagot képeztek he- 
terogén településszerkezetekben, noha az adott szerkezetekben már ez volt 
a domináns mag s a polgári szabadság (libertas crvium Albensium) modelljé- 
nek kisugárzási forrása. Pest esetében már szemünk előtt zajlik le egy évtized 
leforgása alatt (1221—31) egy orientális, mohamedán kereskedő empórium 
átalakulása a , fehérvári szabadságok? elvei szerint berendezkedő kiváltságolt 
várossá; Nagyszombat esetében viszont egy archaikus vásárhely átformáló- 
dása figyelhető meg 1211—38 között. Mindazonáltal a kiváltságolt vagy egyéb 
kritériumok alapján nyugati típusúnak minősíthető városok száma (ide szá- 
mít még Selmecbányán kívül Radna és Beszterce, valamint az erdélyi Szász- 
föld két kiemelkedő központja, Brassó és Nagyszeben) együtt is alig érte el 
a tatárjárás időpontjában a tízet. 

Az előzmények után a városiasodás koordinátái igazában a tatárjárás után 
vázolódtak fel. Ennek részleteit a , politikai" aspektusból nyomon követhet- 
tük már IV. Béla király várospolitikája kapcsán. Ami a gazdasági aspektust 
illeti, meddő kérdésfeltevés, hogy a városiasodás előfeltételeként és döntő 
mozgató tényezőjeként melyik az elsődleges: a távolsági kereskedelem vagy 
a helyi árucsere. Mert igaz ugyan, hogy az igen távoli területek, eltérő adott- 
ságú világrészek és társadalmi közösségek szintkülönbségén alapuló —s éppen 
ebből profitáló — kereskedelmi forgalom időben megelőzheti a közösségek 
belső munkamegosztásából táplálkozó cserét, önmagában azonban a távol- 
sági kereskedelem nem feltétlenül igényel, sőt elvileg nem is feltételez váro- 
sokat, legfeljebb kereskedő kolóniákat. Igaz másfelől, hogy városok nem 
keletkeznek a belső munkamegosztás és helyi árucsere többé-kevésbé rend- 
szeres formáinak kialakulása nélkül, ám a lokális csere önmagában szintén 
nem igényel, sőt elvileg szintén nem feltételez városokat, legfeljebb vásárhe- 
lyeket. Csakis a kettő együtthatása teremti meg a városiasodás gazdasági 
bázisát. Ami persze még mindig csak lehetőség. A városi lét feltételei között 
a feudalizmus rendszerében kiemelkedő szerepe van a jogi szférának, mely 
által valamely település népessége polgársággá válik, ez pedig a hatalmi szer- 
vezet protekcionizmusának függvénye. A képlet némileg leegyszerűsítve egy 

koordinátán ábrázolható, melynek függőleges tengelye a távolsági kereske- 
delem, vízszintes tengelye a helyi árucsere csomópontjait mutatná. A. városi- 
asodás feltételeia metszőpontokon adódnak. A hatalmi tényező is beleillesz- 
kedik a koordinátába, hiszen privilégiumokat általában olyan települések kap- 
tak, melyeknek erős kereskedő eleme vagy kedvező kereskedelmi helyzete 
ezt indokolta, következésképpen a városprivilégiumok helye javarészt szin- 
tén a metszőpontokon van. A városiasodás szelektív folyamat, melynek ter- 
mészetes talaja a lokális árucsere, azaz a belső munkamegosztáson alapuló 
árutermelés rendjének kezdődő kibontakozása; ugyanakkor a szelekció sajá- 
tosan dinamikus mozgatóereje az a tágan interlokális tényező, a távolsági 
forgalom, mely eleve döntő impulzusokkal siettette magának az árutermelés 
belső rendjének kibontakozását; ebben áll a primum movens feszegetésének 
nehézsége. 

Valójában két szélső meghatározó pólusa van annak az összfolyamatnak, 
melynek maga a városiasodás a minőségi eleme: az igen távol eső térségeket 
— jóllehet igen vékony szálakon — összekötő , világkereskedelem" kibontako- 
zása és az igen szűk, lokális keretek között — de igen intenzíven — érvényre 
jutó középkori ,agrárforradalom" eredményeinek beérése. A struktúraváltás 
két főszereplője a Távol-Kelet, Levante árurval és a Nyugat exportipara ter- 
mékeirvel olykor ezer kilométereket utazó kereskedő és a maga agrártöbble- 
tével a helyi piacon mindössze néhány kilométeres távolságból megjelenő 
paraszt. Akár az európai összfolyamatot, a Nyugat , második feudális kor- 
szakának" gazdasági alapjait tekintve is nehéz az elsődlegesség kérdését fel- 
vetni. Vannak, akik a Nyugat struktúraváltásában hagyományosan — az irány- 
zatot Henri Pirenne neve fémjelzi — a kereskedelem fellendülését tartják a 
döntő hajtóerőnek, míg mások - kivált a francia Annales-iskolával fémjelzett 
irányzat — a mezőgazdaságban egyidejűleg beérő változásokat tekintik a fej- 
lődés bázisának. Abban azonban nincs nézetkülönbség, hogy az átalakulás a 
kettő szerves együtthatásában gyökerezik. Az elsődlegesség kérdését egy 
olyan másodlagos régióban, ahová Magyarország 15 tartozik, még kevésbé van 
értelme feszegetni, hiszen e térséget egyidejűleg és egymással karöltve érte el 
a nyugati kereskedelem expanziója és az agrárátalakulás megannyi vívmánya 
a 12—13. század fordulója körül és után. 

Ami a városiasodás feltételeit és kereteit illeti, nem tévesztendő szem elől 
az sem, hogy ha stricto sensu szelektív folyamatról van 15 szó, maga a folyamat 
éppen ama háttérrel együtt képez megbonthatatlan egységet, melyből a kivá- 
lasztódás történt. A szelekció egy tágabb rezervoárból következett be, mely- 

nek megléte legalább olyan lényeges, mint a városok kiválasztódása. A 13. 
század folyamán kialakuló mintegy félszáznyi város — a magyarországi város- 
hálózat alapvetése — ama több száz falusias vásárhellyel együtt alkot egységes 
struktúrát, melyeknek létrejötte— a késő középkori mezővárosi hálózat alap- 
vetése —szintén Jórészt korszakunk fejleménye. Helyük a fentebb emlegetett 
koordináta vízszintes tengelyén van. Az egész struktúraváltást tekintve e 
sok-sok kis központ kicsírázása legalább oly súlyú, mint a városok létrejötte. 
Gyökereik is közösek, hiszen a városiasodás csak az egyik ágon kapta az 
impulzusokat a távolsági kereskedelem táptalajából; gyökérzetének másik 
fele ugyanabba a talajba nyúlt le, mint a jogilag és településpolitikailag a falutól 
nem (vagy alig) különböző vásárhelyeké: a lokális piakkörzetekbe. Ezen az 
ágon közvetlenül már nem a , világgazdaság", hanem az ,agrárforradalom?" 
kihatásai a döntőek a piacon áruként jelentkező mezőgazdasági többletter- 
mék és paraszti vásárlóerő révén, aminek ikerjelensége a helyi ipar kialakulása. 

Ha nem tévesztjük szem elől, hogy az egész átalakulás a vázolt két szélső 
pólus kisugárzásának együtthatásában szemlélendő, akkor már jogosultnak 
tűnhet, hogy az egyik — az agrárátalakulás — áttekintése után most a másik, 
mintegy diametrálisan ellentétes pólusra, a kor , világgazdaságába" való beta- 
golódásra fordítjuk figyelmünket. Ami közbül, a kettő együtthatásából adó- 
dott, az nem egyéb, mint az árutermelés rendjének kibontakozása a naturál- 
gazdaság burkából. 


36. A NYUGATI , GAZDASÁGI VILÁG" ÉS A 
MAGYARORSZÁGI BÁNYÁSZAT 


Az alapképlet, a Nyugat távolsági kereskedelmének nemesfém diktálta keleti 
irányú expanziója tulajdonképpen a 13. század második felében sem válto- 
zott. Ami változott, az mindenekelőtt a forgalom volumenének ugrásszerű 
megnövekedése volt. Ehhez két feltétel adta az alapot. Az egyik, hogy a 
Nyugat exportipara a 13. század közepére többszörözte meg ama , tömeg- 
áruk", főként textíliák termelését, melyek a keletibb régiókkal már kialakult 
A másik feltétel, hogy a cserében legkeresettebb árucikk, a nemesfém terme- 
lése szintén a 13. század közepe után ugrott meg Kelet-Közép-Európa nem 
egy vidékén, közelebbről kiemelkedő módon éppen Magyarországon. A ket- 
tő sajátos erővel vonzotta kölcsönösen egymást, s hatott ki általában a forga- 

lomnak nemcsak volumenére, hanem belső szerkezetére is. Ily módon a ma- 
gyarországi bányászat fejlődésének kulcsszerepe van a nyugati , gazdasági 
világba?" való betagolódásban. 

A bányászat ugrásszerűen megnövekvő jelentőségét már az a tény 15 jelzi, 
hogy mint királyi kincstári jövedelemforrás a 13. század derekán emelkedett 
ki az addigi domaniális kezelésből, s első ízben 1256-ban, elkülönült jövede- 
lemágként lépett elő. Az önállósodó bányaregále jövedelme, az urbura a fej- 
tett érc tizede (arany) vagy nyolcada (ezüst) volt. Másfelől a nemesfém kül- 
kereskedelmi szerepét mutatja, hogy a Magyarországot a Nyugattal össze- 
kötő legfőbb empórium, Bécs ismételt rendelkezésekkel (1244, 1278) igye- 
kezett meggátolni a Magyarországról exportált arany és ezüst szabad piaci 
forgalmát, előírva a kihozott nyers nemesfém kényszerbeváltását a hercegi 
kamarában. A rendelkezéseknek azonban nem volt foganatjuk. Rudolf római 
király például a regensburgi kereskedőket, akik ellen e rendszabályok első- 
sorban irányultak volna, biztosította, hogy a Magyarországról kihozott ezüs- 
töt, , Ausztria tartományain át", éspedig a ,szokott módon" (more solito. . . 
de Ungaria per terras Austrie) szabadon szállíthatják át (1279). A magyaror- 
szági veretlen arany és ezüst valóban el is jutott német földön át a Nyugat 
egyik legfőbb pénzpiacára, a flandriai Brüggébe, ahol azokat egy 13. század 
végi jegyzék regisztrálja a rendszeresen érkező árufajták között (don royawme 
de Hongrie vient cire, or et argent en plate). Ugyanez áll e gazdasági világ" 
másik centrumára, Velencére, ahol tanácshatározat mondta ki (1270), hogy a 
Magyarországról a lagúnavárosba , akár szárazföldön, akár tengeren" szállí- 
tott ezüst (de argento guod veniet de Hungaria tam per terram guam per 
aguam) mázsája után, , miként ezelőtt 157, 14 solidus vám fizetendő. Ugyan- 
ezt a jelenséget hazai oldalról világítja meg a budai (1255) és a gölnicbányai 
(1278) vámszabályzat egymással megegyező tétele, mely általánosságban szá- 
mol olyan kereskedőkkel, akiknek egyedüli kiviteli portékájuk kizárólag 
nyersezüst volt (mercator non deferens aliguas merces nisi argentum). 

A külkereskedelemről valló adatok többnyire ezüst kivitelét tanúsítják. A 
korszak elsősorban az ezüstbányászat nagy felvirágzásának időszaka, éspedig 
a korábbi két központ közül Selmecbányán. Az alapok már a tatárjárás előtt 
adva voltak azáltal, hogy IV. Béla király, egy német földről bevándorló bánya- 
vállalkozó tőkés konzorciummal szerződést kötve, 1235—39 között megve- 
tette az első magyarországi kolonizációs város alapjait. Ezáltal a bányászat 
egy csapásra kiszabadult az archaikus, szolgamunkán alapuló királyi-földesúri 
üzemi keretből. Az új üzemkeret az a fajta tőkés társulás vagy bányaszövet- 

kezet volt, mely az alpesi nemesfémbányászatból (Friesach, Irient) ismere- 
tes: a meghatározott üzletrésszel rendelkező tőkés , társak" (sociz vagy 
wercbi, azaz Gewerke) a királyi hatalommal már csak az urbura révén voltak 
kapcsolatban, a kisegítő munkafajtákat pedig bérmunkások (operarii) végez- 
ték. Noha a vállalkozás jellegzetes neve (soczetas in Scebnizbana) csak a 13. 
század végén bukkan elő, nem kétséges, hogy ez az üzemforma látott hozzá 
már a tatárok kivonulása után a művelés regenerálásához. A minőségi új elem, 
a tőkeerő a bányászat német területen már fél évszázada lezajlott , tecbnikai 
forradalmának" vívmányait közvetítette. A vállalkozói társulás immár alkal- 
mazni volt képes a víztelenítést és egyéb kiemelő műveleteket hatékonnyá 
tevő gépet, a hajtókaros vagy kerekes vitlát (rota), miáltal valódi mélyművelés 
vált lehetővé. Az új technika nemcsak az elfulladt— hagyományos kézi erővel 
már nem vízteleníthető — tárnák újbóli üzembe helyezésére volt képes, hanem 
addig hozzáférhetetlen, mélyen húzódó telérek rendszeres fejtésére is. A kora 
Árpád-kori ezüstbányászat másik központja, az erdélyi Radna nem követte 
a fellendülést; termelése stagnált, sőt a 14. század elejére alighanem hanyatlott 
15. Ezzel szemben a tatárjárást követő évtizedek nagy horderejű új fejleménye 
a magyarországi bányászat két új központjának létrejötte a , fekete erdők" 
eladdig szűz talaján. Mind Besztercebánya (1255 előtt), mind Gölnicbánya 
(1276 előtt) alapításában már a selmeci — azaz végeredményben közép-euró- 
pai német — modell öltött testet a kolonizációs városalapítás, tőkés bányavál- 
lalkozás és technikai újítás jellegzetes triásza jegyében. Előbbi a Garam-vidék 
(Óhegy, Úrvölgy) gazdag rézérclelőhelyeinek birtokosa, az utóbbi a Gömör- 
Szepesi Érchegység feltárásának pionírja lett. A bányászat a kezdeti időkben 
mindkét helyen még súllyal a rézérccel vegyesen ezüstöt is tartalmazó ezüst- 
telérek kiaknázására irányult. Besztercebányán a korai időben egy királyi ok- 
levél az ezüstbányászat növelésében való érdemeket emeli ki (in augmen- 
tatione argentifodinarum, 1263), ahogy Gölnicbánya körzetében is elsősorban 
ezüstbányákat emlegetnek e korban (1280, 1282). Ezen túl a Szepesség 1268 
után kialakuló bányavárosi központjában, Iglón is számolnunk lehet az el- 
sődleges réz mellett, majd e tájékon Jászón (1290) a vas, ólom, ón mellett 
járulékos ezüstbányászattal, és Rozsnyóbánya 1320 körül már virágzó ezüst- 
bányáinak kezdete is a 13. század utolsó évtizedeire nyúlhat vissza. Az üzemi 
struktúra a bányászat valamennyi kialakuló új központjában a selmecbánya- 
rval volt rokon. 

Bizonytalan minden becslés, mely e korszak terméshozamára irányul. Fi- 
gyelembe véve azonban a selmeci nagy fellendülés mellett azt a tényt, hogy 

korszakunkban Radna még nem jelentéktelenedett el teljesen, továbbá hogy 
éppen ez időben fejtettek le a friss feltárásokon mind a Garam-vidéken, mind 
Gömör-Szepesben minden elérhető ezüsttelért, melyek aztán utóbb kime- 
rültek, éppen nem látszik irreálisnak, hogy az ország ezüsthozama 1300 táján 
megközelítette az évi 10 ezer kg mennyiséget. Európa ezüstvagyonának mint- 
egy háromnegyede abban a sávban rejlett, melynek legfőbb központjai a szász 
Freiberg és a cseh Kutná Hora, továbbá Szilézia, délebbre a karintiai Friesach 
és Irient, keletebbre a szóban forgó magyarországi bányák voltak. E sávban 
egyedül Csehország ezüsthozama múlta felül a magyarországit a 14. század 
elejére; Európa évi ezüsttermelésének (alig több mint 40 ezer kg) csaknem 
negyedrészét Magyarország adta az ezüstbányászat e nagy felvirágzásának 
évtizedeiben. 

Ezzel szemben a magyar aranybányászat igazi fénykora csak a következő 
században köszöntött be, Körmöcbánya alapítása (1328) után. De azért sze- 
rényebb hozamú aranybányák itt is, ott is feltűnnek az oklevelekben Liptótól 
(1278 előtt) kezdve Rimabányán (1268), Rozsnyón (1323), Jászón (1300 
körül) át Szatmárnémeti vidékéig (1268), Javarészt új feltárások. Emellett az 
arany Járulékos előfordulása több ezüstbányászati központban feltehető, a 
folyók fövenyaranyának mosása pedig hagyományszerűen folyt a Szepesség- 
től Erdélyig. Valószínű persze, hogyaz irodalomban meghonosodott évi 1000 
kg termésátlagnak felével is alig számolhatunk 1300 előtt. Még ez sem volt 
jelentéktelen mennyiség; Európa legnagyobb hozamú bányáinak (Csehor- 
szág, Szilézia) összesített termése is aligha haladta meg a 200 kg-ot. 

A nemesércek mellett a réz és vas bányászata is 1250 után lendült fel, 
egyenes függvényeként az üzemstruktúra mindkét ágban szintén bekövet- 
kezett gyökeres átalakulásának. A rézbányászat új jelenség volt Magyaror- 
szágon. A bányák megnyitása a Garam-völgyében (Besztercebánya) már az 
1250-es években, majd alig később a Gölnic-völgyben (Gölnicbánya) és a 
Szepességben (Igló) a bányakultúra német vidékekről keletre nyomulásának 
gyorsan egymást követő hullámait jelzi. Mindazonáltal a réztermelésről e 
korban elsősorban közvetett, a réz piaci forgalmát jelző adataink vannak. 

Többet tudunk a vas bányászata és kohászata terén. Vasat igen korai idők 
óta bányásztak Magyarországon, általában szolgamunkával s javarészt ispáni 
üzemszervezet keretében, ahol is a termelési folyamatok (bányászat, kohá- 
szat, kovácsmesterség) még differenciálatlan egységbe olvadtak össze. A ko- 
rai feudális központok a tatárjárás idején tűnnek le a színről. A korai nyugat- 
dunántúli vasvidék (Vasvár) elhalása a stájerországi vas növekvő importjával 

függ össze. Borsodban már valószínűleg az a másikfajta áramlás söpörte el a 
régi termelési szervezetet, mely a nemesérc és réz bányászatát is fellendítette. 
A bányászat és kohászat súlypontja a 13. század második felében áttevődött 
a Gömör-Szepesi Érchegységre, amiben döntő szerepe a már említett német 
bányatelepeseknek volt. Az új központ, Gölnicbánya nyugatabbról is magá- 
hoz vonzotta a régi bányásznépet. A vidék vaskohászata technológiájának 
legkorábbi leírása, ha mégoly szűkszavúan is, éppen Gölnicbánya határjárá- 
sában (1287) bukkan elő, ahol , házakat avagy épületeket? említenek, melyek- 
ben a vas , fúvása" és tisztítása történik (domos seu edificia in gutbus ferrum 
flartetpurgari consueuit). Nem dönthető el biztonsággal, hogy a szóban forgó 
fújtatást és a salak eltávolítását még a régi módon, kézi erővel végezték, vagy 
már a kohászatot , forradalmasító" vízikerék alkalmazása sejthető. Nincs ki- 
zárva az utóbbi sem, hiszen e kohók a Szomolnok patak forrása mellett te- 
rültek el. A vasbányászat és kohászat új központjaiban a termelés hozamának 
1260 és 1290 között megfigyelhető megugrását a szabad érckutatás jogának 
áttörése segítette elő. E termelési ág jelentőségének növekedését jelzi, hogy 
míg az esztergomi érsekség jövedelmi részesedésével kapcsolatban korábban 
csak az arany és ezüst került szóba, az 1283. évben már a vasbányákat is említi 
a királyi privilégium. A fellendülés mögött a vasbányászatban is az üzemszer- 
vezet átalakulása rejlik. A tatárjárás előtti szolgáltatónépek helyett itt is be- 
vándorló szerződéses vállalkozók és szabad bányamunkások veszik át a sze- 
repet; bányabérlet (/ocatio) volt a vállakozói forma a jászói prépost birtokain 
is (1290), a vas forgalomba kerülésének útja pedig földesúri , szolgáltatás" 
helyett a 13. század közepe után immár a piacon át vezetett. Mindazonáltal a 
piaci kapcsolatok ez esetben már nem a külkereskedelem, hanem a belső 
forgalom megélénkülésére mutatnak. 


37. A TÁVOLSÁGI FORGALOM: A BEHOZATAL 


Bizánc eleste és a , Latin Császárság" megalakulása (1204) nemcsak politikai 
fejlemény volt, hanem egyidejűleg Velence diadalmas benyomulása az addigi 
bizánci kereskedelmi szférába. Ezután a Távol-Kelet és az arab világ árui 
mindinkább Velence közvetítésével jutottak el Európába — egyebek között 
Magyarországra is. Már a velencem—magyar kereskedelmi szerződésbe (1217) 
foglalt vámmentes , velencei" importáruk túlnyomórészt keleti luxuscikkek 

voltak. Ez tükröződik plasztikus számszerűséggel abban az elszámolásban, 
melyet István ifjabb király udvari szállítója, a velencei (vagy velencei keres- 
kedelmi ügynök) Syr Wullam nyújtott be Sáros várában a királynak 1264 
májusában több havi, együttesen 1159,5 márka értékű áruszállításairól. Az 
elszámolt bíborszövetek közüla , császárinak" (zmpertiales) nevezettek bizán- 
ci ízlésre készített keleti luxuskelmék lehettek, egyébként általában a , tenge- 
rentúli" (transmarinum) jelzőt viselők éppúgy kétségtelenül a Levante köz- 
vetítéséből származtak, ahogy a bagdadi eredetre valló akabit vagy a kínai 
eredetet sejtető , tatár bíbor" (purpura Tartarensis) végjei. Utóbbiak amongol 
területen át Bagdad és Akkon felé újra megnyílt selyemútonj jutottak a Levan- 
téra. Bizánci vagy arab eredetű lehet a szállított bársony és a , tengerentúli" 
selyem is. A keleti luxus textiláruinak ez a Velence közvetítésével a kelet-ma- 
gyarországi udvartartásba jutott mintája a teljes árulista értékének 30,2 szá- 
zaléka. Az elszámolt fűszerek és drágakövek szintén levantei áruk voltak. Ha 
a származási hely szerint értékelhetetlen textíliákat leszámítjuk, a maradék 
teljes árulista (998,3 márka) 45,3 százaléka abból a kereskedelmi szférából 
származott, melyet a 13. század második felére Velence Bizánctól el-, az ara- 
bokkal kapcsolatra lépve pedig meghódított. 

Legalább ilyen súlyú fejlemény, hogy egyidejűleg jelentékenyen kibővültek 
a Nyugat saját iparának exportképes övezetei. Az áruforgalom zöme a 12. 
században még abban a sávban bonyolódott le, mely az iparilag legfejlettebb két 
pólust, Észak-Itáliát és Flandriát a champagne-i vásárövezeten át kötötte össze; 
a 13. századra az ipari zónák kiterjedtek a Saáöne-Rhőne-térségre is, kelet felé 
pedig előrenyomultak a Weser, a Majna és a Felső-Rajna, a Boden-tó vidékére, 
immár német földre is. Ezáltal megtöbbszöröződött az az exportipari termelési 
kapacitás, melynek a kereskedelem csatornáin kelet felé áramló árumennyisége 
a Nyugat gazdasága számára lehetővé tette, hogy cserében hozzáférkőzzék Ke- 
let-Közép-Európa legkeresettebb , árujához?": a nemesfémhez. A tömegárut a 
szövőipar, kivált a posztógyártás szolgáltatta. Bécset már a 12. század végén e 
keleti irányú távolsági forgalomban kulcsszerephez jutó Regensburg kereskedői 
tették e kereskedelmi irány legfőbb empóriumává. A kedvező helyzetet kísérelte 
meg monopolizálni az osztrák hercegség azzal, hogy Bécs városát árumegállító 
joggal ruházta fel (1221). A század második felében ismételten megújított (1244, 
1278, 1281) Jog azonban papíron maradt. Valamennyi idevágó adat szerint 
nemcsak Regensburg polgárai, hanem Rajnán inneni és túli kereskedők is 
akadálytalanulközlekedtek Bécsen át Magyarországra egy évszázadon át, míg 
Bécs árumegállítása csakugyan hatályba lépett (1312). 

A Magyarországra áramló import összetételében jól tükröződik a nyugati 
gazdasági világ kétpólusú szerkezete. Az áruk származási helye e világ két 
legfejlettebb ipari zónája: Észak-Itália (hátterében a Levantéval) és Flandria 
(folytatásában a Rajna-vidékkel); a közvetítők az egyik iránybóle korban még 
főként Velence, a másik irányból zömmel a német föld kereskedői. A kétféle 
import kétféle áruszerkezetet testesített meg. 

A velencei 1 import jellegére nézve beszédes adat már az is, hogy a győri 
útvámtarifa szerint (1255) a Magyarországra jövő , német szekér" után 6 
dénárt, a , latin hospesek? egy-egy szekere után viszont 1 fertót, azaz kereken 
120 dénárt kellett fizetni. E , latinok" azonosak az esztergomi vámszabályzat 
ugyanezen évben átszerkesztett szövegében szereplő velencei kereskedőkkel 
(mercatores Veneti). Közbecslés szerint tehát Velence kereskedői hússzor ér- 
tékesebb árut szállítottak, mint Németország importőrei. Ezt alátámasztják 
az árviszonylatok még akkor is, ha csak a vezető árunemet, a textíliákat te- 
kintjük. Syr Wullam 1264. évi elszámolása a pazar luxuskelmék fantasztikus 
választékát mutatja. Csak a bíborszövetekből tízféle minőség volt a kínálat, 
árban tágasan széthúzott hierarchikus listán. A tengerentúli , császári" bíbor 
végje hol 10, hol 20 márka volt. Ezt követi a , tatár" (kínai) bíbor végenként 
7 márkás árral, majd a végenkénti árak így sorakoznak: tengerentúli ,aranyo- 
zott" 5 vagy 6, , halpikkelyesnek" nevezett 4 vagy 5, milánói aranyozott 5, 
csak aranyozottnak nevezett 3, akabit (bagdadi) 3, közönséges milánói 2, s 
végül egyszerű" bíborszövet 1 márka. A bársony végje 4 márka volt. A 
szállított áruérték zöme azonban a felső tartományban található. 

A velencei behozatalnak egyebekben is egészen speciális, magas értékű árui 
voltak. Syr Wullam árujegyzéke némi statisztikai alapot is ad a velencei import 
megoszlásának elképzeléséhez. A drágaköveken túl az ezüstövek — az arisz- 
tokrácia öltözködésének e státusszimbólumai - és a gyűrűk javarészt már az 
itáliai ötvösipar termékei lehettek, amint hogy a prémek és a hermelin prémes 
öltözékek is Itáliából jöttek. A velencei kereskedelem Kelet csodás gazdag- 
ságán kívül a Nyugat ipari termékeit is közvetítette. Köztük textíliákat. A 
biborszövetek között volt a helye Milánó termékeinek, a selymek között 
Lucca exportja szerepelt, míg a finom posztó flandriai (genti) termék volt. 
Az elszámolásból kibontakozó struktúra szerint, mint láttuk, a teljes áruérték 
45,3 százaléka bizonyosan Keletről közvetített levantei áru volt: textília, fű- 
szer és drágakő. Másfelől óvatos becsléssel kimondható, hogy Itália és Fland- 
ria ipara adta az árukészlet — alsó határon — 43 százalékát. Kelet és Nyugat 
tehát nagyjából kiegyensúlyozódott a velencei importban, melyet nem hosszú 

szekérkaravánok jellemeztek Magyarország felé, hanem az áru kivételesen 
magas értéke. Syr Wullam egész ezermárkás nagyságrendű árutömegét fel 
lehetett volna rakni két szekérre. Velence a maga földközi-tengeri hegemó- 
niája révén volt abban a helyzetben, hogy minőségi importáruval vonja ma- 
gához Magyarországról az ezüstöt, melynek behozatali vámját módjában volt 
otthon — mint az előző fejezetben láttuk — mázsatételek szerint megállapítani. 
Érthetően, hiszen a Syr Wullam által leszállított áruk értéke mai súlyban nem 
kevesebb mint 270,573 kg ezüst volt. 

E század sajátossága, hogy Velence kereskedői olyan aktívak voltak Ma- 
gyarország irányában, amihez csak Franciaország és Flandria felé való aktivi- 
tásuk fogható. Az ok közös. A tengerentúli Keleten kedvelt cikknek számító 
flandriai posztó ugyanazt szolgálta, mint azömmel Magyarországon beszer- 
zett ezüst: az előbbi a legfőbb ipari exportcikk volt, az utóbbi a legfőbb 
fizetőeszközbe olvadt be a Levantén, abban a korban, amikor Velence — a 
ducato d7oro kibocsátása (1284) előtt — még ezüstpénzt vert. Már az 1220-as 
évtizedtől fogva adatok sora igazolja velencei kereskedők közvetlen magyar- 
országi tevékenységét és áruhiteleit. A győri és esztergomi vámszabályzatok- 
nak (1255) a velencei kereskedőket kiemelten kezelő tétele éppúgy a forga- 
lom megszakítatlan folyamatosságáról vall, ahogy az esztergomi vásárvám 
körüli vitákban (1288) a velenceiek kiemelése a nyugati importőrök között 
vagy a velencei tanács intervenciói Magyarországon kirabolt kereskedők kár- 
talanítása ügyében az 1270-es évtizedben. A velencei tanács három tanácso- 
sának feladata volt, hogy vizsgálatot folytassanak a Magyarországon tevé- 
kenykedő velenceiek ügyében (1274). Csak az anarchia eluralkodása apasz- 
totta le a forgalmat a század végén. 

Velence magyarországi kereskedelmének főútvonala Aguileia, Laibach 
(Ljubljana) és Pettau (Ptuj) állomásain át vezetett északnak, majd Muraszom- 
batnál lépett Magyarországra Körmend és Vasvár csomópontjai felé, ahol keletre 
fordulva, a Balatontól északra Veszprémen át vezetett Fehérvárra, hogy ott ket- 
téágazzék az ország másik két kereskedelmi centruma, Buda és Esztergom felé. 
Az útnak a Murán át vezető szakaszát egy oklevél az , olaszok útjának" (via 
Latinorum) nevezi (1274). Az elnevezés duplán jogosult volt, mert ennek az 
útvonalnak egy részén bonyolódott le Velence és Bécs kereskedelme is e kor- 
szakban. A 13. században még nem nyílt meg a stájer hegyeken és a Semmering 
hágóján át vezető kereskedelmi út; a Bécsbe igyekvő velenceiek a jelzett úton 
haladtak Körmendig, majd Szombathely, Kőszeg és Sopron érintésével Bécs- 
újhelyen át érkeztek meg Bécsbe -— az ókori , borostyánút" vonalán. 

Magyarország nyugati kereskedelmének másik irányát, mondhatni fő ára- 
mát természetes módon a Duna folyása határozta meg, melyet az előbbi 
analógiájára joggal lehetne nevezni , német útnak", annyi forrásszerű alappal, 
hogy a győri vámon a külföldi kereskedő szekerét minden további nélkül 
, német szekérnek" (de curru Teutonicorum) titulálták. 

A Regensburg és Bécs felől áramló import áruszerkezete számottevően 
különbözött az előbbitől. Ha egyfelől a közbecslés az átlagos , német szekér" 
rakományát hússzor kisebb értékűnek tekintette, mint a velenceiekét, más- 
felől az összképből sejthető, hogy viszont a forgalom áruvolumene talán 
ennyiszer nagyobb lehetett ebben az irányban. A behozatal túlnyomóan nagy 
többségét itt is textíliák alkották, csakhogy ez esetben már szinte kizárólag a 
nyugati ipar termékei. Az elit árucikk ezen az ágon Flandria szövőipari cent- 
rumaiból származott, kivált Ypern (Ypres), Gent (Gand) és Dorn (Tournat) 
műhelyeiből. E posztók fogalomnak számítottak egész Európában. Ennek 
megfelelően például Magyarországon kifejezetten valutának tekintették 
őket. Adásvételekben, sallarinmokban gyakran szerepelnek fizetőeszköz- 
ként, ,pénz" gyanánt. Syr Wullam jegyzékében tulajdonképpen , pénzköl- 
csön" ügyletei az ilyen tételek: , [Adtam] 100 márkát fűszerekben, bíborszö- 
vetekben és gyolcsban Ugocsában"; , továbbá 130 márkát posztóban és 
gyolcsban Vácott". Az yperni és genti posztó végje (9-10 márka) vetekedett 
egy-egy teljes páncélzat árával. Korszakunk újdonsága azonban, hogy mind 
nagyobb a forgalma a közönséges, olykor német vagy , szürke posztónak? 
(panni griset) nevezett, már kifejezetten tömegfogyasztásra készült szövet- 
nek, mely végenként csak 1 márkába került. A termelő terület ez esetben már 
Strassburg, Köln, általában a Felső-Rajna-vidék. A , német vászon?" vagy len- 
vászon (végjének szintén 1 márkás vámértékével) a Bodensee-vidék fellen- 
dülő exportiparából származott, éppúgy, mint az esztergomi piacon és Vára- 
don (1291-—94) egyaránt feltűnő gyapotáru, a barhent (panni fustanici). 

A posztóbehozatal növekvő volumenét közvetetten Jól tükrözi a vámügy, 
kivált az esztergomi vásárvám fejlődése. A vámkulcs emelése vagy a vámolás 
kiterjesztése addig vámmentes árukra a forgalom élénkségének csalhatatlan 
jele; új vámelveket csak olyan áru esetében lehetett bevezetni, melynek stabil 
kínálata és kereslete volt. Tudnivaló, hogy a tradicionális vámkulcs a posztó 
esetében is az áruérték 1/240-ed része (0,416 százalék) volt. E sajátos arány 
magyarázata, hogy 240 friesachi dénárt számítottak egy márkára, ami egyben 
datálja is az elv kialakulását a , friesachi dénárok korára", az 1210 utáni időre. 
Az első változás a vámtarifák 1255. évi rendezésekor következett be, amikor 

a velenceiek importjára kimondták az áruérték általános 1 százalékos (cen- 
tesima pars) értékvámjának elvét. De már a vámszabályzatban most először 
megjelenő barhent vámja is az érték 1/96-od része lett, azaz a tizenkettes 
számrendszerben kifejezett 1 százalék. Ugyanez álla két másik újonnan meg- 
jelenő textíliára, a ,szürke posztóra? és a , német vászonra", ami a hagyomá- 
nyos értékvám rendszeréhez képest a vámkulcs két és félszeresére emelését 
jelentette. A káptalan vámpolitikájának magyarázata kézenfekvő. A hagyo- 
mányos árufajták, kivált a flandriai posztók vámtételéhez nyúlni nem volt 
tanácsos, mert ez hatalmas botrányt kavart volna; ezzel szemben a piacon 
jelentkező új , tömegárukra" bevezette ugyanazt a tetemesen megemelt vám- 
kulcsot, mint Velence elitáruira. A feltétel csakis az lehetett, hogy ezek az 
áruk olyan tömegesen kezdtek áramlani, hogy forgalmukat már nem zavarta 
a vámemelés. A következő lépésre három évtized múlva szánta rá magát a 
káptalan (1288), midőn a királytól kieszközölte, hogy törölje el a , Rajnán 
inneni" kereskedők szokásszerű vámkedvezményét is a flandriai posztókra 
nézve. Az intézkedést meg lehetett hozni, mert hátterében nemcsak a forga- 
lom nyilvánvalóan növekvő trendje, hanem az importőrök korábban így még 
nem részletezett kitágult köre húzódott meg: a Cysrenenses körébe Bécs és 
általában ausztriaiak (Axstrales), valamint Regensburg kereskedőin kívül ba- 
jorok, szászok, sőt csehek és lengyelek tartoztak, míg a teljes vámot korábban 
is megfizető mercatores de Ultra Renum társaságában egyéb németeken kívül 
Franciaország és a , szomszédos részek? (értelemszerűen Flandria), valamint 
Velence kereskedőit nevezték meg. 

A textília mögött a többi behozatali cikk valószínűleg eltörpült. A vámsza- 
bályzatok tételei közül legfeljebb öt vonatkozott még importárukra. Ilyen- 
nek tekinthetők a , drága prémek" (hermelin, coboly, nyest), a luxusszöve- 
tekből készült ruházat tartozékai, továbbá az egyaránt egyszázalékos érték- 
vámmal kezelt fűszer és a ,kisebb áruk" (de minutis mercimoniis) gyűjtőfo- 
galma alá tartozó egyedi darabok, javarészt sejthetően ipari készítmények, 
míg a szekérszámra elvámolt áruk közül csak a vas és ólom lehetett import. 
De a stájer vasbehozatal mellett már a hazai vaskohászat terméke is forgott a 
piacon. A nyugati fémipar egyedi darabokon kívül (páncélzat, fegyver, ötvös- 
tárgyak) a jelek szerint tömegáruval még nem jelentkezett a magyar piacon. 

Az import összetételére nézve az egyetlen statisztikailag értékelhető min- 
tátSyr Wullam jegyzéke nyújtja: azárumennyiség 65,88 százaléka volt textília 
(biborszövet, selyem, bársony és posztó), 22,70 százaléka ékszer, drágakő és 
ötvösmű, 6,85 százaléka fűszeráru és 4,57 százaléka prém, prémes öltözék. 

KESZEN 


A Duna-völgyi behozatalban az importot meghatározó textília értékrészese- 
dése alighanem még magasabb volt. Valószínű, hogy a nyugati import már a 
13. század második felében nagyjából felvette azt a struktúrát, mely a pozso- 
nyi harmincadon két évszázaddal utóbb (1457—58) fogható meg számszerű- 
en: a textil akkor a teljes behozatal 79 százalékát tette ki. 

Magyarország nyugati forgalmának volt egy harmadik főútvonala (strata 
publica mercatorum) is, mely Brünn felől Újvárnál (Holics) lépett be Magyar- 
ország területére, majd Jablánc után átvezetve a Kis-Kárpátokon, Nagyszom- 
bat és Esztergom városán át irányult Budára. Hogy ennek az útnak számot- 
tevő külkereskedelmi szerepe lehetett már a tatárjárás előtt, azt mutatja, hogy 
Újvárnál meg kellett fizetni az egyébként oklevelesen csak a velencei útvo- 
nalon igazolható (1217) külkereskedelmi vámot, a nyolcvanadot (octuage- 
sima). Valószínű azonban, hogy a forgalom ebben az irányban nem veteked- 
hetett a másik két nyugati útéval, ha a rajta levő egyik útvámot, az Esztergom 
előtti udvardit adománybirtokosa mindössze 70 (másik állítás szerint 100) 
márkáért adta el az esztergomi érseknek (1264). Az áruszerkezet aligha kü- 
lönbözött a Duna vonalától, annak lehetett szerényebb mása, minthogy az 
út végcélja, Prága ugyanabba a gazdasági rendszerbe tartozott, mint Bécs és 
Regensburg. 

Van egy homályos pontja Magyarország nyugati külkereskedelmének kor- 
szakunkban: Szlavónia, közelebbről Zágráb helye az egész szerkezetben. A 
velencei tanács már idézett vámszabályzata szerint (1270) ugyanis Magyaror- 
szágról nemcsak szárazföldön, hanem tengeren is (per aguam) szokás volt 
nyersezüstöt szállítani Velencébe. Az egyetlen tengeri útvonal, melyre itt 
gondolni lehet, a Veglia (Krk) szigetével szemközti Zengg (Segnia, Senj) 
kikötőjéből indult ki, ahol különben velencei kereskedőkolónia már a tatár- 
járás előtt (1239) igazolható. Zágráb kereskedelmi körzete korszakunkban a 
Dráva és az adriai tengerpart között rajzolódik ki, déli végpontján Zengg 
városával és kikötőjével. Zágráb Szlavónia nyerstermékeit (viasz, bőr, ökör, 
sertés) közvetítette Velencébe csakúgy, mint a szomszédos osztrák tartomá- 
nyokba, Karintiába és Krajnába. Ebbe a képbe illene bele a Velencébe , vízi 
úton" importált ezüst. A nehézség az, hogy nincs egyetlen adat sem Zágráb 
kereskedőinek tevékenységére a Drávától északra, sem Velence kereskedel- 
mére Zágrábon át Magyarország felé. Az egyedüli halvány támpont a Zala 
megyei Karos falu Merenye-vámjának közvetett vallomása (1276). Ez a vám- 
hely a későbbi évszázadokban a Zágrábból Budára vezető út Kanizsa és 
Zalavár közti szakaszán feküdt; maga az út akkor Keszthely és Tapolca érin- 

tésével Veszprém előtt csatlakozott be a fentebb megismert , olasz útba". A 
vámhely nem közönséges forgalmát sejteti, hogy a faluval és vásárával együtt 
rendkívül magas, 10 ezer márkányi károk kiengeszteléseképpen kapta ado- 
mányba a veszprémi egyház. Holmi helyi forgalmat megcsapoló vámot fel- 
tételezve az adomány nem lett volna jóvátétel. Emellett az a tény, hogy a 
közönséges útvámoktól eltérően a szekerek és állatok megvámolásán túl 
, egyéb áruk" kifejezett értékvámolásáról is szó van, szintén távkereskedelmi 
útra mutat. Ezen az alapon nincs kizárva, hogy Magyarország velencei kül- 
kereskedelmének legalább egy vékony csatornája a Zengg—Zágráb-Buda vo- 
nalon át vezethetett. 

A nyugati kereskedelem e három vázolt főútvonala mintegy sugarasan 
vezetett délnyugat, nyugat és északnyugat felől az ország kereskedelmi cent- 
rumává emelkedő Budára. Már korszakunkban kezd melléjük emelkedni a 
külkereskedelem egy negyedik főiránya észak felé. Az 1280-90 táján kelet- 
kezett alzsolcaivámszabályzat annak a kereskedelmi útnak a meglétét igazolja 
a borsodi szakaszon, melynek irányvonalát a szomszédos Heves megyei sza- 
kaszon a kompolti vámtarifa (1280) jelöli ki. Az út Budáról valószínűleg 
Hatvanon át, majd a fenti vámhelyekkel jelzett nyomvonalon haladt keletre, 
hogy a Hernád völgyében északra fordulva Kassán és Eperjesen át, majd a 
Szepességbe áthajolva a Poprád völgyében vezessen Ujsandecen (Nowy 
Szacz) keresztül Krakkó felé. A viszonylat, mely a kereskedelmet nyugat felől 
fellendítette, itt Gölnicbánya kialakulását követően az ércbányászat fellendü- 
lése és a lengyelországi német kereskedőtőke (Krakkó, Thorn/Torun) érdek- 
lődésének felébredése között reprodukálódott. Vonzerőként azonban az 
ezüstön kívül itt már döntő súllyal esett latba a réz. A bányatermékek Krak- 
kón át a jelek szerint főként Torun kereskedőinek közvetítésével az északi 
úton, Gdansk (Danzig) kikötőjéből tengeren jutottak Brügge piacára. Ily 
módon Magyarország legalábbis egy vékony szálon belefűződött most már 
a nyugati , gazdasági világ" északi, baltikumi áramkörébe is, melynek megha- 
tározó nyugati pólusa szintén Flandria volt. Ebben az áramlatban juthatott el 
Brüggébe annak a veretlen nemesfémnek valamilyen hányada is, melyet ott a 
13. század végén mint Magyarországról jövő rendszeres felhozatalt jegyez- 
tek. Annál valószínűbb ez, mert ugyanott a , Lengyelországból jövő" (dow 
royaume de Polane vient) felhozatal sorában a réz mellett jegyezték az aranyat 
és ezüstöt, márpedig Lengyelországnak rézbányászata egyáltalán nem, ne- 
mesfémbányászata pedig jelentéktelen lévén, ez esetben nem , lengyel", ha- 
nem javarészt Lengyelországon és a tengeren át érkező magyarországi ere- 


327 


detű termékekről lehet szó. A kivitel ellenében ebből az irányból azzal rokon 
jellegű kínálattal számolhatunk, mint nyugat felől, ámbár nem dönthető el, 
hogy az alzsolcai vámon a század vége felé regisztrált yperni és , szürke? 
posztók, német vásznak már a nyugati import belső elosztásában, azaz Bu- 
dáról áramlottak Kassa és a Szepesség felé, vagy pedig fordítva, Krakkó felől. 
Bármint volt, a nyugati gazdasági világ áramkörének záródását tükrözik. 

Magyarország külkereskedelme a 13. század második felében nagyjában- 
egészében a vázolt négy főút forgalmával azonos. Miután Kijev kereskedelmi 
kisugárzását a mongol hódítás végképp kioltotta, a Verecke1-hágó megszűnt 
kereskedelmi értelemben , orosz kapunak" lenni; az erdélyi Szászföld, Brassó 
és Nagyszeben havasalföldi kereskedelmének még semmi nyoma; ami egykor 
Bizánc termékét jelentette, az mind Velence lagúnáin át került Magyarország- 
ra. Ugyanezen okból nincs a leghalványabb nyoma sem a politikailag a magyar 
korona alá tartozó Dalmácia bárminemű kereskedelmi kapcsolatának Magyar- 
országgal. Ily módon a Kárpátok nagy félkaréja a halicsi részektől le az Al- 
Dunáig s a Magyar Királyság határvonalának folytatása az Adriáig nemcsak 
politikai határként, hanem egyben olyan gazdasági falként övezte kelet és dél 
felől az országot, mely kereskedelmi értelemben mintegy vad parlagtájakon 
át húzódott. Annál szorosabb szálakkal kezdte befűzni az országot a szóban 
forgó négy kereskedelmi irány a nyugati gazdaságba. 


38. A TÁVOLSÁGI FORGALOM: A KIVITEL 


A Nyugattal összekötő legforgalmasabb kereskedelmi úton, a győri vámnál 
az 1255. évi tarifaszabályozás szerint minden Magyarországra érkező , német 
szekér" után 6 dénár vámot kellett fizetni, az országból távozó német szeke- 
reket viszont 10 dénárral vámolták meg. Az exportra tehát átlagosan kéthar- 
maddal több vám nehezedett, mint az importra, holott az utóbbi nagy értékű 
árut, főként posztót jelentett. Téves lenne persze ebből a körülményből a 
magyar külkereskedelem mérlegének aktivitására következtetni, mert a vám- 
kulcsok mögött elsődlegesen vámpolitikai meggondolások húzódnak meg. 
De még így is fontos változásokról árulkodnak a vámösszegek. Az útvám 
nem szigorúan az áruérték szabatos megbecslésén (estzmatio) alapuló keres- 
kedelmi értékvám volt, mint a vásárvám, de nem 15 volt attól teljesen idegen; 
valójában az értékvámolás kezdetleges elemeit egyeztette a forgalom meg- 

csapolásának merőben jövedelemnyerési lehetőségeivel. Az a körülmény, 
hogy az idegen kereskedők kivitelét a 13. század dereka után a korábbi összeg- 
nek kétszeresével, de a behozatalnak is kétharmadával lehetett megterhelni, 
arra mutat, hogy a kereskedők számára ez a kivitel fontos kellett hogy legyen, 
a megemelt összegek mellett is , megérte" az üzlet. 

A kor fontos kereskedelemtörténeti forrásai a vámszabályzatok (tarifák), 
elsősorban a vásárforgalmat, éspedig már kifejezetten kereskedelmi értékvá- 
molás formájában tükröző vásárvámszabályzatok, melyekből kettő maradt 
fenn. Az egyik a budai (1255), mely a jelek szerint az országos királyi nor- 
máltarifa volt, mert utóbb minden változtatás nélkül Gölnicbánya is ezt kapta 
meg (1278). A másik az esztergomi, mely viszont azért különösen érdekes 
és egyedülálló, mert a vásár birtokosa, a káptalan időről időre átszerkesztette 
azt (1255, 1284, 1288) a forgalom alakulását — következésképpen megcsapo- 
lási lehetőségeit — követve. A győri útvámszabályozással együtt mindhárom 
nagy tarifa (melyeket később számba veendő kisebb útvámtarifák sora egészít 
ki) azt igazolja különben, hogyaz 1255. évben a vámügy országos rendezésére 
került sor. Maga a kereskedelmi forgalom alakulása követelte meg a vámolás 
elavuló normáinak átalakítását — jelezve, hogy e téren is fordulóponthoz ér- 
kezett a fejlődés. 

A vámszabályzatok felölelik azt az egész áruskálát, melynek elemei több- 
nyire egyéb adatokkal is igazolhatóan részint a külkereskedelem, részint 
rendszeres belső forgalom tárgyai voltak. Ami első pillanatra feltűnő — sőt 
megtévesztő —, az az import és export tételeinek számszerű viszonya. Beho- 
zatali cikk, mint láttuk tulajdonképpen csak hatféle szerepel itt, mindössze 
11 vámtételben. Ezzel szemben áll az áruk jóval szélesebb köre, nyolcféle 
árufajtára oszthatóan (bor, élőállat, hal, állati termék, bőr, gabona, erdei ter- 
mék, bányatermék) 42 tétel, melyeknek közel fele már exportcikk — ponto- 
sabban a belső forgalmon kívül exportcikk is — volt korszakunkban. 

A legfontosabb, sőt a külkereskedelmi szerkezetet meghatározó kiviteli 
cikkről, a nemesfémről már volt szó a bányászat kapcsán. Itt tulajdonképpen 
nem annyira a modern értelemben vett külkereskedelem , fizetési mérlegéről" 
van szó, mint inkább egy , áru" tömeges kiviteléről, mely veretlen nyersezüst 
rúd vagy lap formájában — mint a század végén Brüggében is jegyzett argent 
en plate — került külföldre. A , kereskedelmi ezüst" (argentum mercimoniale) 
többnyire ötödrészig égetett (gwinte combustionis) nyersezüst volt. 

A nemesfém mint , exportcikk" azonban más-más arányban részesedett a 
külkereskedelem két fő irányában, a velencei és a német ágon. Magyarország 

termelési szerkezete egyelőre a nemesfémen kívül nemigen kínált olyan árut, 
melyet Velence közelebbről ne tudott volna beszerezni. Ami nyerstermékre 
Velencének elsőrendűen szüksége volt, az a fa, élőállat, bőr, gyapjú, gabona, 
viasz stb., melyek az itáliai terra fermán kívül ott voltak bőven az Adria túlsó 
partján. Az áruforgalom közvetítői elsősorban a dalmát városok voltak, köz- 
tük a magyar korona alá tartozók, sőt az Adrián hegemóniát kialakító velencei 
hatalmi és gazdaságpolitika lényege ebben a szférában éppen az volt, hogy 
egész Dalmáciát szorosan alárendelte saját nyerstermékellátásának. Ez a ma- 
gyarázata, hogy a politikai függő viszony ellenére Dalmácia nem Magyaror- 
szág, hanem Velence gazdaságtörténetének része. Nincs azonban adatunk 
arra nézve, hogy magyarországi területekről az ezüstön kívül bármiféle áru 
érkezett volna Velencébe. Távoli még az idő, amikor majd a magyarországi 
ökörkivitel számottevő szerepet játszik Velence húsellátásában. A velence— 
magyar kereskedelem tipikus figurája az a kereskedő lehetett, akit a budai 
tarifa úgy tart számon, hogy , nem visz ki egyéb árut, mint ezüstöt". Ide 
tartozott a megismert Syr Wullam is, aki a szállított árukért hol a Szerémség- 
ben, hol Beregben vagy Besztercén, végül Budán összesen 661 márka ezüstöt 
kapott kézhez, főként veretlen rudak formájában. Más volt a helyzet a másik 
három irányban, kivált a német kereskedelem csatornáin. Itt a nemesfém 
mellé már felsorakozott a magyar föld jó néhány kiviteli cikke. 

Mindazonáltal a legkorábban áruvá vált két termék, a bor és a só szerény 
helyet kapott a külforgalomban. Az esztergomi tarifa számol ugyan olyan 
idegen kereskedőkkel, akik Csehországba vagy bárhova külföldre (guocum- 
gite extra regnum) bort exportálnak, de itt aligha gondolhatunk számottevő 
mértékben a többi nyerstermék fő piacára, Ausztriára, mert Bécs már a 13. 
század eleje óta tilalmak sorával védekezett a magyar bor bevitele ellen. Va- 
lószínű ellenben, hogy az Esztergom-Nagyszombat-Brünn útvonal jelentő- 
ségét éppen a Morva- és Csehország felé irányuló magyar borkivitel adta meg. 
Ausztria felé Nagyszombat, Pozsony és Sopron vidékéről csak korlátozott 
mértékű lehetett a kivitel, Krakkó felé a később oly nevezetes borkivitelnek 
viszont még semmi nyoma, mert a Hegyalja szőlőművelése még kezdeti stá- 
diumban volt. Még szerényebb méretű lehetett a só kivitele. Az egyedüli 
határozott nyom Sopronra utal, ahol a város kialakulásának egyik topográfiai 
pólusa éppen a Sópiac (Salzmarkt) volt. Ausztria ekkor még sóbehozatalra 
szorult, a soproni sópiac így vonzotta az osztrák kereskedőket. 

Ezzel szemben már az 1200 körüli időtől fogva nyugat felé mind a hazaiak, 
mind a németek fő kiviteli cikke az élőállat volt. Az ökör iránti nagy keresletet 

mutatja, hogy a nem levágásra szánt, vásárra hajtott, , legelőn nevelt" ökrök 
darabja után (de bove pascuali vivo, gut non mactatur) a vámértéket 1 márká- 
ban lehetett megállapítani, holott a ,harmadfű" tinó hazai ára általában 1 ferto 
(1/4 márka), legfeljebb fél márka volt. Hasonlóképpen, míg a sertés vámér- 
téke Budán 16 pondus (1/3 márka) volt, s helyi piaci ára is csak 812 pondus 
között mozgott (1279, 1309, 1315), Esztergomban már ezt is darabonkénti 
1 márkás vámértékkel lehetett kezelni. Alig kétséges, hogy ebben a bécsi piac 
viszonylagos közelsége játszott főszerepet. Egyébként a juh volt még kiviteli 
cikk, sőt Esztergomban a húsvéti bárányt is külön tételbe foglalták. Lókivitel 
ezzel szemben alig volt, olyannyira, hogy Esztergomban már nem Is szerepel 
vámtételként. Annál fontosabb új fejlemény, hogy az esztergomi tarifába az 
1288. évben beiktatták 2 márkás vámértékkel a , nagy ökröket", melyeket ,a 
vásáron kívül hajtanak a határ felé". Mint az állattenyésztés kapcsán láttuk, 
ez a tarifabeli pótlás datálja a magyar szarvasmarha-kivitel második korszakát, 
mely az újkorig tart. 

Az állati termékek közül a faggyú játszhatott külkereskedelmi szerepet, 
amit az mutat, hogy mázsálva vámolták. Ennél is jelentősebb volt anyers vagy 
félig kikészített bőr, kivált ökörbőr kivitele, melyet Esztergomban kifejezet- 
ten mint vásáron vett (cutes emptas) és a városon át szekéren vagy hajón 
,transzferált" árut tartottak számon. A hajók az , alsó részek felől", azaz Buda 
irányából jöttek a Dunán. A távolsági JEGÖETE biztos jele, hogy már Budán 
is ,nagy szekerek" szerint vámolták az ökörbőrt (currus magnus gui portat 
pelles bovinas) , ami nem egyéb, mint az egyebütt , mázsaszekérnek" nevezett 
nagy térfogatú társzekér, a távolsági kereskedelem tipikus szállítóeszköze. A 
magyarországi bőr aztán Bécs kereskedelmének volt fontos cikke Csehor- 
szág felé. A másik áru, melyet részint nagy hajókban (cartna), részint szintén 
mázsaszekérben volt szokás szállítani, a sózott hal volt. Valószínű, hogy a 
dunai halászat , királyából", az esztergomi vámon külön tételek alatt jegyzett, 
nagy vámértékű (darabonként egy márka) sózott vizából és a tokból is jutott 
a bécsi piacra. 

Különös figyelmet érdemel a gabona, melynek külkereskedelmi forgalmá- 
ra a korábbi korszakokban nincs nyom. Éppen ez volt az a pont, mely az 
esztergomi káptalant az 1284. évben a vámtarifa kibővítésére és átszerkesz- 
tésére ösztönözte. A háttérben egy vita húzódik meg a káptalan és a német 
kereskedők között, melyet aztán Ladomér érsek döntött el (1284. február 
20.), miután az utóbbiak az Esztergomban vásárolt gabona és kerti vetemé- 
nyek után megtagadták a vámfizetést. Az oklevél pontosan megmondja, hogy 

az exportőrök Németország ,felső részeiről" (de supertortbus partibus 
Alemannie), azaz Dél-Németországból és kiváltképpen Bécsből származtak. 
A kontroverzia hátteréről még lesz szó, minthogy a probléma a másik ágon 
a belső piaci forgalomban, sőt mondhatni a korszak gazdaságtörténeti kulcs- 
kérdésében: a paraszti gabonafelhozatal ugrásszerű megnövekedésében gyö- 
kerezik. A lényeg, hogy a gabona volt az az árucikk, ahol a káptalan példátlan 
lépésre, a szekerenkénti vám ötszörös emelésére (0,2 pondusról 1 pondusra) 
határozta el magát. Nem merő voluntarizmus volt ez, hanem a magyarázat 
egyrészt ott található meg, hogy három évtized leforgása alatt kereken dup- 
lájára emelkedett a gabona piaci ára, másrészt a káptalan a vásárforgalom 
valamennyi , naponta a vásárra hozott" áruja után bevezette az egyszázalékos 
értékvámolást (centesima pars datur), s ezt agabonára, sőt a hüvelyes vetemé- 
nyekre nézve is érvényesítette. Ez volt a háttere a vámmegtagadásnak. A 
vitában Ladomér érsek természetesen a káptalan javára döntött, az ítélet 
azonban aligha befolyásolhatta már a gabona kivitelét, különben nem szen- 
tesítették volna a megemelt vámkulcsot a vámszabályzat későbbi megerősí- 
tései (1288, 1290, 1357). Ezt különben közvetlenül is tanúsítja Bécs 1320 
körüli időből fennmaradt vámszabályzata, mely szerint a hal mellett akkori- 
ban már éppen a gabona volt az a magyarországi exportcikk, melyet hajóval 
volt szokás Bécsbe szállítani. 

Az eredeti termékek közül elsősorban a viasz volt kiviteli cikk, melyet 
Brüggében a 13. század végén a nemesfém mellett tartottak számon a ma- 
gyarországi felhozatal tipikus tárgyaként. Hogy a viasz a távolsági forgalom 
értékes cikkei közé tartozott, azt mutatja, hogy Budán már a század közepén 
— akárcsak a posztót és bőrt — a kereskedő szállásán értékbecslésnek vetették 
alá (estimant) . Valószínűleg jutott kivitelre a mézből is, melyárucikket a győri 
útvámon -— a borral és sóval együtt — 1255-ben már kifejezetten értékvámo- 
lásnak vetették alá. A mézet is, akárcsak a bort, hordóban szállították, vám- 
értéke is azonos volt a boréval. 

A Garam-vidék és a Gömör-Szepesi Érchegység bányászatának fellendü- 
lése nyomán jelent meg az európai piacon a magyarországi réz. Az a rézfel- 
hozatal, melyet a 13. század végi brüggei jegyzék , lengyelországinak?" nevez, 
valójában — mint láttuk — Lengyelországon és a tengeren át Flandriába szállí- 
tott felső-magyarországi termék volt. Az imént említett bécsi vámszabályza- 
tok az 1320 körüli időből a hal és a gabona mellett a rezet és az ónt emelik ki 
a bécsi kereskedők által vámmentesen Bécsbe hozott magyarországi árufajták 
között. A magyarországi vámtarifák kronológiailag is jól mutatják a nyersréz 

megjelenését a piacon, mert az 1255. évi szabályozások még nem számolnak 
vele, az esztergomi szabályzat 1284. évi bővítésébe viszont már beiktatták a 
mázsálva vámolt rezet. Az időhatárok nem egyebet tükröznek, mint Besz- 
tercebánya és Gölnicbánya gyors emelkedését az 1255 utáni két-három évti- 
zedben. Az esztergomi bővítés azt mutatja, hogy a Garam-vidéki réz leg- 
alábbis részben a Duna mentén juthatott ki nyugatra; minthogy azonban az 
1320 körüli bécsi vámszabályzat a kifejezetten magyarországinak mondott 
felhozatalon kívül Lengyelországból való réz és ón szállítást is említ, valószí- 
nű, hogy e bányatermékek egy része Gölnicbánya és Igló vidékéről Krakkón 
és Bécsen át jutott nyugatra. Akár Bécs, akár Torun-Gdansk volt a közvetítő, 
a kivitel jelentős hányadának végpontja e korban Flandria, közelebbről a 
Lüttich környéki messzing (sárgaréz) ipar volt. Bécsen keresztül Velencébe 
is eljuthatott a magyarországi réz, amire azonban egyedüli támpontunk, hogy 
1301-ben velencei hatóságok bécsi kereskedők rézszállítmányát foglalták le. 

A külkereskedelem szerkezetében már korszakunkban markánsan kiraj- 
zolódik tehát a jellegzetes képlet: a kor , világkereskedelmének"? luxusárui és 
a Nyugat exportiparának produktumai ellenében Magyarország bányatermé- 
keken kívül az állattenyésztés, halászat, földművelés és a szőlőgazdaság ter- 
mékeit nyújtotta; az európai gazdaság kialakulásában már in statu nascendi 
felrazzolódott a centrum és periféria, az ipari és agrár fél közti munkameg- 
osztás viszonylata. A képlet csírájában már a 12-13. század fordulója körül 
kezdett felvázolódni, a 13. század közepe után mégis egészen új vonások 
jellemzik. Az egyik, hogy míg korábban a kivitel oldalán inkább csak alkalmi 
és véletlenszerű terméktöbblet játszott szerepet, újabban minden jel többé- 
kevésbé rendszeres piacra termelésre mutat. A másik vonás, hogy a korábbival 
szemben ugrásszerűen kiszélesedett árukínálat minőségi fordulatot jelez a 
nyugati gazdaságba való betagolódás szempontjából. Mi több, három kulcs- 
fontosságú exportcikk —a gabona, a nagy testű alföldi , magyar szarvasmarha? 
és a réz — esetében egybehangzóan az 1280-as évtized mutatkozik ugrópont- 
nak, logikus következményeként annak a fordulópontnak, mely mintegy 
1270 után a gazdaság- és társadalomtörténetben oly sok irányból tekintve 
megmutatkozik. Az ,agrárforradalom" és a bányászat üzemszervezeti átala- 
kulásba ágyazott , technikai forradalmának? eredményei jelentkeznek itt. Új 
vonás továbbá, hogy a külkereskedelmi forgalom lebonyolításában mind 
több szerep jutott magyarországi kereskedőknek. Ha az nem döntheti 1s el, 
hogy a Velencében kereskedelmi és zálogügyleteikkel felbukkanó (pl. 1256, 
1286) , magyarok" az ország belsejéből vagy Szlavóniából valók voltak-e, a 

másik irányban, Kölnben az áruikkal kelet felől a Rajnához érkezők (cum 
mercibus guibuslibet ad Renum veniens) sorában a cseh, sváb, szász, türingiai 
kereskedők előtt, első helyen, a magyarországi kereskedőket említik (1259). 
A flandriai és egyéb nyugati posztó belső forgalmát már az 1255. évi eszter- 
gomi vámper tanúsága szerint számottevő mértékben hazai, kivált budai, 
fehérvári és esztergomi kereskedők bonyolíthatták le. A városok gazdag 
kereskedőelitje üzleti és hitelkapcsolatban állt a nyugati kereskedelem fen- 
tebb számba vett empóriumaival. Egy Rennerius nevű esztergomi polgár 
hitelezője például Gean Pinguis genti kereskedő volt (1277); hasonló üzleti 
szálak fűzhették Flandriához Esztergom többi vallon kereskedőit, élükön a 
posztóüzletek egész sorát birtokló Rubinusszal (ordo camerarum Rubyni 
comitis, 1265). Az Esztergomban megtelepedett velenceiek viszont, élükön 
a kincstári ügyletekben is szerepet játszó Archinusszal vagy a sokszoros ház- 
és üzlettulajdonos Thomas Pinguisszel a velencei kapcsolatok letéteményesei 
lehettek. A budai kereskedőréteg ezzel szemben elsősorban Bécs és Regens- 
burg köreivel állt kapcsolatban, ahogy az esztergomi káptalan vámjogának 
közös kijátszása kapcsán keletkezett botrányokból (1288—89) kiderül. 

A forgalom volumenének elképzeléséhez mindössze két halvány támpont 
segít hozzá. Az egyik, hogy a Buda-Nagyszombat-Brünn útvonalon Eszter- 
gom felett fekvő udvardi vám 70 (más állítás szerint 100) márkáért cserélt 
gazdát (1264, 1268). Ha erre az esetre 15 érvényes a közbecslés, hogy az évi 
jövedelem és az eladási ár 1:10 arányban áll, amit a kései középkorban a vízi 
és útvámokra is alkalmaztak, a vám évi jövedelme 7-10 márkára tehető. Mint- 
hogy egyszerű útvámról van szó, évente mintegy 800-1200 szekér áthaladása 
rejlik az összeg mögött. Ez az útvonal volt persze a legkevésbé forgalmas a 
nyugati kereskedelmi utak közül; a Duna-vonalon sokszorosan nagyobb, 
alighanem évi tízezres nagyságrendű szekérforgalommal lehet számolnunk, 
ami itt még jelentékeny hajóforgalommal is kiegészült. ,Sok" ez az áruvolu- 
men vagy ,kevés"? Kevés, sőt törpe, ha az újkorhoz mérjük, de ez így volt 
egész Európában. A Gotthard-hágó forgalma még a késő középkorban is 
mindössze 0,43 százaléka volt a 19. század véginek. De igenis jelentékeny 
nagyságrendről van szó, ha akár a korábbi korszakhoz, akár ahhoz mérjük, 
hogy e forgalom mekkora nemestémmennyiséget mozgatott, s milyen mér- 
tékben hatott mind a városiasodásra, mind az egész struktúra átalakulására. 
A másik támpontunk, hogy Buda Kisasszony-napi kéthetes országos vásárá- 
nak vámjövedelmét a század végén (1295) 50 márka ezüstre becsülték. Fel- 
téve, hogy a vámolás régi (1/240) és új (egyszázalékos) elvei nagyjából fele- 

fele arányban érvényesültek, a kéthetes vásár forgalma mintegy 8500 márkára, 
azaz kereken 2080 kg ezüstre tehető. Megint csak: , sok" ez, vagy ,kevés"? 
Kevés, ha az újkori volumenekhez mérjük, de irdatlanul magas összeg, ha a 
korból ismert legmagasabb ingatlanforgalmi adattal, a komáromi várurada- 
lom 800 márkás pénzértékével (1268) vetjük egybe. 

Nincs megbízható adatbázisunk a külkereskedelem mérlegének, a beho- 
zatal és kivitel értékarányának felbecsülésére sem, az összkép mégis azt su- 
gallja, hogy már a 13. század második felében felvázolódhatott a mérlegnek 
az a passzív egyenlege, mely aztán a 15. század derekán a nyugati áruforga- 
lomban, Pozsonynál szélsőséges, mintegy 79 százalékos passzivitásban mér- 
hető. Nem az import és export elvont , tömegéről" van szó, hanem a kettő 
értékarányáról. Az igen magas értékű behozatal és a magyar föld árukínála- 
tának ehhez képest alacsony értéke közti feszültség szükségképpen nagy 
mennyiségű nemesfémet vont ki az országból. A viszonylatot érzékelteti, ha 
szembeállítjuk a kor tipikus kiviteli árufajtáit akár csak a behozatal vezető 
árucsoportjának, a textíliáknak az értékével. Képzeljünk el hét szekeret, me- 
lyek a magyar föld hét kiemelkedő exportcikkét (bor, ökörbőr, sózott hal, 
viasz, faggyú, gabona, réz) tartalmazzák, úgy, ahogy a vámolásnál kezelték 
őket. E hét szekér rakományának a vámértékek alapján összesített értéke 167 
márka, amihez ha még hozzáveszünk a lábon hajtott élőállatokból (ökör, 
sertés, Juh) 10-10 darabot, az összeg 201 márkára emelkedik. Másfelől vegyük 
csak a leggyakoribb ötféle textíliát, az egyszerűség kedvéért olyan tételekben, 
ahogy azokat az esztergomi vámszabályzat vámolás alapjául veszi, azaz egy 
vég bíborszövetet és 40-40 vég finom (itáliai) gyolcsot, , színes" (flandriai) 
posztót, , szürke? (német) posztót és német (len) vásznat. Ez az egyetlen 
szekérre felrakható árumennyiség 580 márka értéket képviselt, vagyis önma- 
gában csaknem háromszor akkora értéket, mint a magyar föld tipikus export- 
cikkeit szállító hét szekér rakománya és a harminc lábon hajtott élőállat 
együttvéve. Maga ez az esztergomi tarifából képzeletben átemelt egyetlen 
szekérrakomány import textília 142 kg ezüst (kereskedelmi nyersezüstöt 
véve csaknem 114 kg színezüst) értéket testesített meg, míg a sokkalta na- 
gyobb tömegű kiviteli minta mindössze 50 kg ezüstöt (alig több mint 39 kg 
színezüstöt). A külkereskedelmi deficit csak ebben az elképzelt viszonylat- 
ban 92 kg ezüst, a mérleg passzív egyenlege 48 százalékos lenne. Az arányok 
természetesen csak illusztratív értékűek, hiszen a behozatal és kivitel tömeg- 
arányaira nézve semmiféle statisztikai támpontunk nincs. Az összbenyomás 
mindenesetre amellett szól, hogy a mérleg nemesfémmel, kivált nyersezüsttel 

kiegyenlített kiviteli passzívuma már a 13. század végén még nagyobb fokú 
lehetett, mint amit a fenti minta sugall, mert egyrészt a valóságban aligha 
jutott az importáruk egy-egy szekerére átlagban hét export szekér és harminc 
élőállat, másrészt az értékfeszültség, főként a velencei áruk esetében, a jel- 
zettnél még nagyobb volt. Reális tartalma lehetett, hogy a győri útvámon 
(1255) a velencei kereskedők szekere után negyvennyolcszor annyit kellett 
fizetni, mint a , magyar szekerek" után, de még a , német szekérhez? képest 
is hússzoros összeget. 

Mindazonáltal a külkereskedelem passzív egyenlegének negatívumai a vá- 
rosiasodás és a tőkeképződés terén főként majd a középkor alkonyán fognak 
megmutatkozni. A 13. század második felében még a távolsági kereskedelem 
intenziválódásának puszta ténye állt előtérben, mint a városiasodást elemi 
erővel siettető faktor. Még a megnövekedő importot tömegénél fogva meg- 
határozó textilbehozatalnak belső , elosztását" is minden jel szerint jórészt 
hazai kereskedők bonyolították le. Ez megmutatkozik olyan tényekben, 
hogy például a szepesi káptalan évi javadalmainak számottevő hányadát, 13 
1/2 márka értékben, vég szerint előszámlált genti, dorni és yperni posztókban 
kapta (1286). A Szepességbe az áru nyilván ama belső csatornán, a Buda—-Kas- 
sa—Szepesség útvonalon jutott, ahol az yperni, dorni és , szürke" posztók 
forgalmát az alzsolcai vámtarifa már 1280-90 körül világosan jelzi. De a kisebb 
mellékcsatornák irányát mutatják a századvég hatalmaskodásai során napvi- 
lágra került olyan esetek is, mint egy 1295. évi kárjegyzék tétele: Bény falu 
határában az esztergomi érsek egy Dénes nevű szentpáli jobbágyától egyebek 
között ötödfél vég szürke posztót raboltak el. Ugyanebben az időben lent 
Baranyában bizonyos Siklósi Andornicustól 400 rőf vásznat rabolt el a szom- 
széd vár várnagya (1294). Bény (Esztergom m.) vásárhely volt az Esztergom- 
ból a Garam völgyében a bányavárosok felé vezető úton, Szentpál villa pedig 
tulajdonképpen Esztergom déli külvárosa. A szóban forgó , Jobbágy" éppúgy 
kisebb kereskedő lehetett, ahogy a másik esetben a baranyai vásárhely, Siklós 
lakosa is. Az efféle adatok már az import , tömegáru? helyi forgalmára vetnek 
fényt, ahogy a korabeli , világkereskedelem? árui szerteáramlottak az ország- 
ban — a városok felől a kisebb vásárhelyek közvetítésével a belső forgalom 
megnyíló csatornáin. 

39. A HELYI FORGALOM. PARASZTI ÁRUTERMELÉS 
ÉS VÁROSI IPAR 


Ha térképre vetítjük a Magyarországot a nyugati gazdaság vérkeringésébe 
bekapcsoló távolsági kereskedelmi utakat és az ország egyidejűleg felvázoló- 
dó városhálózatát, az összefüggés nyilvánvaló. A kialakuló városok nagy több- 
ségét félreérthetetlenül a távolsági forgalomban játszott szerepük választotta 
ki a városi létre. Mindazonáltal a születő városgazdaság gyökérzetének csak 
egyik felével táplálkozott e távoli talajokból; a gyökérzet másik felével — az 
előbbinél sokkal sűrűbb hajszálgyökerekkel — eleve a közvetlen környékbe 
kapaszkodott. 

Valójában e kettő szerves és megbonthatatlan egysége hozta létre a város- 
gazdaságot. Ha az eddig vázoltak meghatározó eleme a tág keretű , gazdasági 
világ" volt, a most szemügyre veendő másikfajta gyökérzet talaját az a mik- 
rovilág alkotta, ahonnan az , agrárforradalom" jóvoltából főszereplőként im- 
már a paraszt jelentkezett a maga többlettermékével és vásárlóerejével a pia- 
con, természetes partnerévé pedig a korábbi struktúra szolgai és , szolgáltató? 
iparosát felváltó városi kézműves lépett elő. Az alapfejlemény mindenesetre 
az agrárkínálat volt. A vámszabályzatok félszáznyi tételének több mint két- 
harmada a paraszti árutermelés produktuma volt. E termékeknek csak kisebb 
csoportja, az is csak részben vált a kivitel tárgyává; többségük a városi heti- 
piacok forgalmában vett részt. 

A fejlődést e téren szemléletesen tükrözi a század második felében ismé- 
telten átszerkesztett esztergomi vásárvámszabályzat — éppen átszerkesztései 
révén. A 13. század közepén az értékvámolás terén Esztergom vásárain még 
általában ugyanaz az elv érvényesült, mely a budai szabályzat —a tributum fori 
század közepi normáltarifája— alapelve volt: a vám az áruérték 1/240-ed részét 
tette ki. Ez a számunkra különös hányad (0,416 százalék), mint láttuk, egy- 
részt azt mutatja, hogy maga a vámkulcs a friesachi dénárok korában, a század 
első évtizedeiben alakult ki, másrészt az áruforgalomnak azt a még viszonylag 
törékeny szintjét tükrözi, mely magasabb vámolást egyelőre nem engedett 
meg. Még a vámügy 1255. évi általános rendezésekor is csak néhány kivételes 
árufajta esetében merték áttörni a hagyományos elvet. Akkoriban még csak 
a só, a bors és az import szatócsáruk, valamint általában a velencei kereskedők 
árui megvámolásánál tértek át az egyszázalékos (pars centesima) kulcsra. Az 
új elv fokozatos kiterjesztése aztán az esztergomi szabályzat átszerkesztése- 
iben követhető nyomon. Szó volt már arról, hogy a szabályzat a barhentet, a 

szürke posztót és a német vásznat a textíliák közül kiemelve 1/96-od érték- 
hányaddal vámoltatta; a tizenkettes számrendszerben így lehetett kifejezni a 
, századrészt". E számolástechnika teszi különben világossá, hogy a vámeme- 
lés hajszálpontosan két és félszeres volt. Figyelemre méltó, hogy az emelés 
már kifejezetten ,tömegárukat? érintett. Az újabb és általánosabb érvényű 
fordulat aztán 1284-ben következett be, de célpontja akkor már éppen nem 
a behozatal volt. 

Noha a közvetlen indítékot a tarifamódosításra az előző fejezetben érintett 
külföldi gabonakereslet kínálta, mégsem kizárólag, sőt nem is elsősorban az 
exportőrökkel kalkulált a káptalan. Több tételnél maga az átszerkesztés emeli 
ki, hogy olyan árukra szól a módosítás, melyeket , naponta szokás a vásárra 
hozni" (gut cottidie deferrt consueveruntad forum). A káptalan az 1284. évben 
ragadta meg az alkalmat, hogy a pars centesima elvét általánosságban és elvileg 
kiterjessze a hetivásár-forgalom valamennyi , kisebb árufajtájára" (de omnibus 
minutis fori). A részletezésben példaként egyfelől sajtok és gyümölcsök, len 
és kender, másfelől , üstök, tálak, serlegek és hasonlók? vannak megnevezve 
— azaz a vámemelés az alább elemzendő gabona, hüvelyesek és a piacra sze- 
kérszámra hozott , kis halak" mellett a hetipiac alapvető élelmiszer- és nyers- 
anyag-felhozatalát, valamint a köznapi szükségleteket szolgáló iparcikkforgal- 
mat érintette. Már önmagában az a tény, hogy a káptalan éppen a hetivásár-for- 
galom megvámolásának igen tetemes, 250 százalékos emelésében látta a további 
jövedelemnyerés lehetőségét, beszédesen vall a belső árucsere ugrásszerű meg- 
élénküléséről. A vámolás új elve az árustruktúra sajátosan új szektora felé tágult 
ki; a forgalom hagyományos árufajtáinál, például a minőségi posztónál, a bornál 
vagy az élőállatnál a káptalan már nem merte erőltetni a megemelt vámkulcsot. 

Különös figyelmet érdemel a gabonafélék kérdése. Ez az egyedüli tétel, 
ahol a vám a korábbinak nem ss két és félszeresére, hanem egy csapásra kere- 
ken ötszörösére ugrott: míg a budai taritában egy szekér gabona vámja 2 dénár 
(az akkori pénzláb szerint 0,2 pondus) volt, három évtizeddel utóbb az esz- 
tergomi tarifában már 1 pondus. Hogyan magyarázható ez a kirívó ugrás? 
Bármilyen mohó volt is a káptalan a jövedelemnyerésben, merőben irreális 
számításoknak aligha válhatott rabjává. Ohatatlanul felmerül a kérdés: nem 
játszott-e közre magának a gabona piaci árának megemelkedése? Annyi bi- 
zonyos, hogy még a század közepén a gabonaár feltűnően alacsony lehetett, 
hiszen az 1255. évi normáltarifában egy szekér gabona vámja azonos volt a 
szénáéval. Az alacsony árszint nyilvánvalóan a gyér keresletet, a városiasodás 
kezdeti stádiumát tükrözte. 

A korszak gazdaságtörténete egyik kardinális pontjáról lévén szó, célszerű 
egy kis kitérőt tennünk. A piaci árakra közvetlenül nincs ugyan adatunk, de 
a learatott szálasgabona tizedmegváltási összegeire nézve elég megbízható 
adatsorral rendelkezünk. Iudnunk kell persze, hogy itt durva átalányössze- 
gekkel van dolgunk, melyek amellett, hogy nem búzára, rozsra, zabra stb., 
hanem elvontan kicsépeletlen , gabonára" vonatkoznak, sokkal alacsonyab- 
bak, mint a piaci ár; a dolog természetéből következik az is, hogy a megváltás 
gyakorlatát merev tradicionalizmus kötötte, mely a birtokosok érdekei sze- 
rint évtizedeken át is visszatarthatta az összegeket a valóságos ármozgástól. 
Jól megmutatkozik ez már a 13. század első negyedében. 1100 körül egy kepe 
gabona limitált megváltási ára Kálmán királyi dekrétuma szerint 5 nummus, 
azaz megközelítőleg 0,5 pondus volt. Amikor aztán a formálódó piac 1200 
után a gabona árát kezdte megemelni, nyomában pedig a zágrábi püspök 
megkísérelte, hogy a kepénkénti váltságösszeget 1 pondusra emelje (1226), 
királyi ítélet szorította vissza azt a hagyományos fél pondusra (pro duabus 
capettis unum pondus). A század második felére azonban a tizedmegváltásban 
is érvényre Jutott a 100 százalékos áremelkedés. Nemcsak a zágrábi egyház- 
megyében (1256), hanem az egriben is (1261) elfogadottá vált, ami például a 
szepességi gyakorlatban igazolható (1291), sőt kétségkívül országosan érvé- 
nyesült, hiszen az 1290. évi országos dekrétum rögzítette: kepénként 1 pon- 
dus az átalányösszeg (de singulis capettis unum pondus) . Csakhogy ekkoriban 
már megint a tradicionalizmus, pontosabban a nemesi érdek fogta vissza az 
összeget, mert városi környezetben, például Sopronban már előbb (1277) 
közel 1,5 pondusnak megfelelő 12 bécsi dénár volt a megváltási összeg, de a 
napi gyakorlatban még az esztergomi érsek egy Hont megyei tizedjövedel- 
mének átutalása is (1295) 1,2 pondus értéket mutat (singulis 40 capettis pro 
marcis computando). Ezt a szintet aztán megint több évtizedes késéssel 
szankcionálta Mikcs bán ítélete a zágrábi egyházmegyére nézve (1328), mi- 
dőn 6 báni dénárban (1,4 pondus) állapította meg a váltságösszeget. Nagy 
Lajos egy későbbi rendeletéből derül ki, hogy az 1352 előtti évtizedekben 
10-12 bécsi dénár, azaz valóban 1,2—1,4 pondus között ingadozott az általános 
országos gyakorlat, de a váradi káptalan statútuma (12 kamarai dénár) már 
1,7 pondust tükröz. Magában a tizedváltságok tükrében is 1100—-1250 között 
100 százalékos, 1250—1350 között újabb 50-70 százalékos gabonaár-emelke- 
dés mutatkozik tehát. Ez a görbe azonban még mindig nem fedi a reális piaci 
ármozgást. A kiugró soproni értéken kívül különös figyelmet érdemel az 
említett báni ítélet, mely szerint a 6 báni dénár csak Szent Márton-napjáig 

(november 11.) érvényes; ,azt követően 2 dénárral több fizetendő, mert attól 
fogva tapasztalat szerint (expertencia boc probante) a gabona értéke növek- 
szik". Ez az első eset, hogy a tizedváltság kapcsán már világosan szentesíttet- 
tek a piacviszonyok is: ősszel már egyharmaddal több a gabona értéke, mint 
közvetlenül aratás után, megváltási összege tehát akkor már 1,8 pondus fölé 
emelkedett. Télre-tavaszra nyilvánvalóan még további drágulás következett 
be, alighanem ama arányokat követve, melyek a késő középkorból már jól is- 
mertek. A pozsonyi piacon például az 1456—57. gazdasági évben egy mérő zab 
aratás után 12, novemberben 15-16, májusban 19, júniusban 20 dénárba került. 

Bizonyos, hogy a báni ítélet több évtizedes késéssel tükrözte a , tapaszta- 
latot", mely még a 13. század utolsó évtizedeiben alakult ki, a valóságos ár- 
emelkedés pedig a városi piacokon bizonyosan egy fokkal radikálisabb volt, 
mint amit a tizedváltságok szankcionáltak. A tényleges arányra Esztergom- 
ban most már a számok belső logikája vet fényt. Az 1255. évi 2 dénáros (0,2 
pondus) vám az akkori 1/240-ed vámkulcs szerint egy szekér gabona 1 már- 
kás (480 dénár) vámértékének felelt meg. Amikor Esztergomban a vámot 1 
pondusra emelték, a módosítás alapja egyrészt az volt, hogy a szekerenkénti 
vámértéket hozzáigazították a gabona árának időközben bekövetkezett 100 
százalékos emelkedéséhez, azaz 2 márkára (96 pondusra) emelték, másrészt 
ennek is immár a megemelt vámkulcs szerint, az adott számrendszerben a 
pars centesimát kifejező 1/96-od részét vetették ki vámként. Hogy ez így volt, 
arra nézve perdöntő a vámtétel kiegészítése, miszerint a servi regis csak fél 
vámot fizetnek. Más szóval, a gabonakereskedőktől eltérően a királyi uradal- 
mak megmaradt népeire nézve méltányosságból megtartották a hagyomá- 
nyos alacsony vámkulcsot, de az alap már ez esetben is a megemelt vámérték 
volt. Az a számunkra különös körülmény, hogy a tizedügyben durván , ga- 
bona" átalánnyal, éspedig szálasgabonával (kepe) számoltak, nem a kezdet- 
legesség jele, mert ez így volt a kései középkorban is, sőt így maradt még a 
kereskedelemben, a vámügyben is. A kornak megvolt e téren a maga , kulcsa". 
A pozsonyi harmincadon például az 1456-—57. években szintén ,gabonát" 
vámoltak el, éspedig oly módon, hogy egy-egy 32 pozsonyi mérőt tartalmazó 
szekérrakomány (mut) gabona átalány vámértéke 4 aft (960 dénár) volt, egy 
mérő (54.30 liter) gabonát tehát átalányban 30 dénárra taksáltak. Ugyanakkor 
a pozsonyi piacon a búza mérője 40, a zabé 20 dénár körül mozgott. Ha tehát 
egy kepe tizedgabona megváltása korszakunkban városi környezetben meg- 
közelítette a 1,5 pondust, ez a búza köblének 1 pondus, a zab köblének 0,5 
pondus körül mozgó limitált árát feltételez1— amit közel egykorú adat (1336) 

alá is támaszt. A piaci ár azonban, mint alább látni fogjuk, legalább a duplája 
volt a limitált megváltási összegeknek. 

Az a tény, hogy a gabonaár az esztergomi piacon — alighanem általában a 
városi körzetekben — 1255 és 1284 között a duplájára szökött fel, már önma- 
gában is a gabonakereslet hirtelen nagymértékű emelkedésére mutat. Még 
inkább aláhúzza a gabona piaci forgalmának megpezsdülését, hogy a búza, 
rozs, árpa és zab is ama , naponta a vásárra hozott" áruk közé sorolódott, 
melyekre nézve a vámolás megemelt kulcsát, a ,századrész" elvét lehetett 
alkalmazni. Az ismételt tiltakozások és vámmegtagadási mozgalmak (már 
1298 előtt, majd 1324) e helyzeten nem változtattak, mert a tarifamódosítá- 
sokat a későbbi megerősítések (1290, 1357, 1365) jóváhagyták. Egyedül az 
exportőrök élénkülő keresletével a vámtarifa ötszörösére emelése nem ma- 
gyarázható; abban a döntő szerepet maga a városiasodás játszotta. Történe- 
tesen Esztergomnak, mint tudjuk, igen szűk volt a határa, szántóföldjei szinte 
egyáltalán nem voltak; a suburbiumokon túl körös-körül idegen földesurak 
birtokai övezték a várost. Utóbb Károly Róbert azzal az indoklással adomá- 
nyozta Esztergomnak a tág határú Kovácsi falut, hogy a város mindaddig 
, művelhető, saját használatra módfelett szükséges földeknek csekélysége és 
hiánya miatt nehézségekkel küzködött" (1326). Más szóval, a város gyakor- 
latilag teljes egészében piaci gabonafelhozatalra volt utalva — s ebben éppen 
nem állt egyedül a kor kialakuló városai sorában. Az érem másik oldala, hogy 
a megnövekvő gabonakeresletet a környék parasztsága emelkedő termésho- 
zamok jóvoltából ki is tudta elégíteni, a gabonafelhozatal értékének pedig az 
a hányada, melyet nem szívott fel a földesúri pénzjáradék, paraszti vásároló- 
erőként jelentkezett a városi piacon. 

A néhány évtizeden belüli radikális áremelkedés nemcsak a gabonafélék és 
alighanem ama további termények (hüvelyesek, sajt, gyümölcs, len, kender 
stb.) esetében következett be, melyek egyáltalán csak újabban öltöttek áru- 
formát, hanem az élőállatok esetében is. A legelőn nevelt és fogyasztásra szánt 
másod-harmadfű tinó (pecus pascuale, bos tenuis) helyi becsértéke Tolnában 
(1270), Baranyában (1294) éppúgy, mint Gömörben (1273) 1 ferto, azaz 1/4 
márka volt. Ha azonban a szarvasmarha értékét a piaci forgalmi árra utalva 
jelölték meg (bovem dimidiam marcam valentem, 1239; mediam marcam aut 
pecus trienne, 1336), az összeg már 1/2 márka volt, sőt az esztergomi káptalan 
Hontnémetitől már 1 márkát hajtott be ökörvásárlásra (1292), ami pontosan 
egybevág a vámszabályzatban az , eladásra, nem levágásra szánt ökör" 1 már- 
kában megállapított vámértékével — az esztergomi piaci árral. A városi piacon 

tehát az ökörnél is 100-200 százalékos áremelkedés mutatkozik — miáltal az 
ökör ára elérte a Mátyás-kori aestzmatiókban és Werbőczy Hármaskönyvében 
is rögzített késő középkori árszintet (1 márka vagy 4 aft). 

Megjegyzendő persze, hogy a radikális áremelkedés a kereslet, azaz a vá- 
rosiasodás biztos mutatója ugyan, de ez haszonként éppen nem elsősorban 
a paraszti termelőnél jelentkezett. Nem úgy kell elképzelnünk, hogy maga a 
paraszt hajtotta fel az állatot vagy szállította saját szekerén a gabonát a piacra. 
Ami például a borkereskedelmet illeti, már a tatárjárás előtt értesülünk, hogy 
fehérvári kereskedők vásárolták fel Somogyban a bort (1226), a szerémségi 
borfelhozatal pedig részben már 1235 előtt esztergomi borkereskedők kezén 
volt. Hasonlóan kell elképzelnünk az állat- és gibonakereskedelmet is. Az 
ökrök vágásával foglalkozó esztergomi mészárosok igen magas vásárilletéke 
világosan mutatja, hogy egyszersmind marhakereskedőkről van szó. De a ga- 
bona megemelt vámja ellen is egy későbbi vámmegtagadási mozgalom idején 
(1324) eorum vectores Strigontenses tiltakoztak, amiből nyilvánvaló, hogy a 
piaci felhozatalban helyi giabonakereskedőknek volt oroszlánrésze. Mind- 
ebből nagy valószínűséggel arra lehet következtetni, hogy az ökör 1/4 márkás 
ára, vagy a gabona esetében a tizedváltság megismert összege tulajdonképpen 
mintegy helyi , felvásárlási árnak" fogható fel, melynek duplája vagy még 
többszöröse volt a piaci ár; a konjunktúra haszna elsősorban a kereskedőt 
gazdagította. 

Hogy ennek ellenére a városok körzetében élő parasztság számára mégis 
milyen lehetőségeket nyitott meg a piacgazdaság, arra nézve szintén Eszter- 
gom legismertebb példája nyújt számszerűen is informatív támpontot. A 
város a húsfogyasztás terén teljes mértékben a piacra volt utalva, minthogy 
nem voltak legelői. Az esztergomi királyi városban az ökrök levágására és 
marhahús árusítására jogosított mészárosok száma a század végén 15 volt 
(1294). Amikor e mészárosok megtagadták a vásárilletéket, a káptalan tíz 
hónapi jövedelemkiesése (1293. mindszentektől 1294. szeptember közepéig) 
,közbecslés szerint" 45 márka összeget tett ki. Minthogy minden levágott 
ökör után fél ökörbőr illette a káptalant, melynek helyi értéke a teljes ökörbőr 
vámértékének (6 pondus) negyedére becsülhető, e közbecslés alapjául 
könnyen kiszámíthatóan az szolgálhatott, hogy a királyi városban évente 
mintegy 1700 ökröt volt szokás levágni, azaz minden mészáros hetente kettőt 
vágott le. Ezenkívül voltak még a városban kisállatokat , naponta vágó? s 
szombatonként adózó mészárosok is (1288, 1326), amint hogy ilyenek még 
a külvárosokban is működtek, Örményben és Petyenben például két-két 

mészárszék (1315). Ha a húsfogyasztás terén ahhoz hasonló struktúrával 
számolunk, mint a 13. századi Budán, ahol is az ásatási csontleletek kereken 
50 százaléka volt szarvasmarha, s csak 35 százalék a sertés és juh (a többi 
szárnyas és vad), a súlyarányokat figyelembe véve évente mintegy 1200 kis- 
állat vágásával számolhatunk Esztergomban. Ha most már ezt az állat- 
mennyiséget a környék parasztsága szempontjából mérjük fel, akár csak a 
legalacsonyabb , felvásárlási árral" számolva (az ökröknél 1 ferto, a kisállatok 
esetében az érték szokásos 1:4 arányát véve — pondus) igen tetemes összeget, 
évente 500 márkát kapunk: ez volt az a pénzjövedelem, melyet egyedül az 
esztergomi királyi város húsfogyasztása biztosított évente a környék paraszt- 
ságának. Feltéve, hogy egy-egy parasztháztartás a maga állatszaporulatából 
évente mindössze fele-fele arányban egy növendék marhával vagy egy kisál- 
lattal járult hozzá a város hússzükségletéhez, ez közel 3000 parasztgazdasá- 
got, mintegy nyolcvan-száz falu népességét juttatta hozzá gazdaságonként 
évi 3-12 pondus pénzjövedelemhez, mely a felső határon már önmagában is 
túlhaladja a korszak átlagos, 6 pondusnyi földesúri pénzcenzusát. A valóság- 
ban persze az állatfelhozatal az esztergomi piacra ennél jóval nagyobb volt, 
hiszen az ,árkon kívüli" külvárosok egy részében is működtek mészárszékek, 

magán az esztergomi vásáron pedig, mint az előző fejezetben láttuk, számot- 
tevő külföldi kereslet is jelentkezett az élőállat iránt. A fenti számok tehát 
alighanem duplájukra, ha ugyan nem még magasabbra emelendők. Nem vé- 
letlen, hogy — mint az állattenyésztés kapcsán láttuk — a századvég hatalmas- 
kodásai kapcsán egyre-másra tűnnek elő a város közvetlen környékén a fel- 
tűnően nagy állatállományú falvak. 

Valamivel több hipotetikus értékkel a gabonafelhozatal kihatásait 15 felmér- 
hetjük. Esztergom városa éppen azért , küzdött nehézségekkel" a szántóföl- 
dek hiánya miatt az 1326. évi adomány előtt, mert kenyérellátása teljes egé- 
szében a piactól függött. Pékek nemcsak a városmagban működtek, hanem 
más városrészekben, , egyebütt" is, mint a vámszabályzat elárulja (pistores de 
vico sen alibi) . Számítások szerint a kor magyarországi étkezési struktúrájá- 
ban nagyjából 1 kg kenyér jutott 0,5 kg húsra. A fenti húsmennyiséget — a 
kor kis termetű ökrének húsát a 17. századi számítás (434 font) felére téve — 
220 ezer kg-ra, a város évi kenyérfogyasztását tehát 440 ezer kg-ra lehet 
becsülni, ami a királyi város 3000 fő körüli népességét tekintve reális is: napi 
0,40 kg/fő. E mennyiség az 1453. évi budai őrletési arány szerint (10 véka 
búzából 7 véka liszt) csaknem 630 tonna búzának felel meg. Minthogy e 
vidéken az akó nagyságrendű köblöket használták (a 16. században az esz- 

tergomi és a kakati köböl 58,68 literes volt, ami súlyban búzából nagyjából 
45 kg-nak felel meg), mintegy 14 ezer köböl búzával számolhatunk. Hogy 
reális talajon mozgunk, azt egy egykorú gabonakiutalás támasztja alá: a sze- 
menyei ferences kolostor hetente 2 köböl , jó búzát" kapott a szerzetesek 
kenyérellátására (1248). Ez az évente 104 köblös kiutalás és egy kolostorban 
az e korban feltételezhető mintegy 20 barát létszáma úgy aránylik egymáshoz, 
mint a fenti búzamennyiség Esztergom lakosságához, ha a csecsemőket nem 
számítjuk (kb. 2700 fő). A búza , felvásárlási árát? a tizedmegváltás megismert 
összegeiből kikövetkeztetve a jelzett kulcs szerint köblönként 0,9—1,2 pon- 
dusra lehet tenni. A szóban forgó búzamennyiség eladása tehát Esztergom 
környékének parasztsága számára igen alacsony felvásárlási ár mellett is éven- 
te 260-350 márka jövedelmet hozhatott. Az agrárfejlődés bemutatása kap- 
csán láttuk, hogy a szabályozott talajváltás rendszere mellett legalábbis 3-4 
köböl eladható búza- vagy rozsfelesleggel még egy közepes parasztgazdaság- 
nál is biztonsággal számolhatunk. Ami azt jelenti, hogy Esztergom kenyér- 
gabona-szükséglete 4000 körüli parasztháztartást — száz-százötven falut — 
juttathatott hozzá évi 3-5 pondus pénzjövedelemhez. Az arány rokon azzal, 
amit a húsfelhozatalnál láthattunk, jóllehet az állateladás egy jelentős fokkal 
jövedelmezőbb volt. 

E számok persze spekulatívak, hiszen a kialakuló piacgazdaság nem egali- 
tárius alapon működött; a dimenziók érzékeltetésére mégis alkalmasak. 
Hogy a paraszti pénzkészleteket illetően maga a kor — a királyi kincstár — 
számolt egy alsó limittel, éspedig nemcsak a városi körzetekben, hanem álta- 
lánosságban és országosan is, arra nézve Károly Róbert rendeletei nyújtanak 
támpontokat az 1330-as évekből. Az évi pénzújítás idején minden jobbágy- 
porta legalább 3 pondus súlyú ezüstöt vagy régi pénzt volt köteles a pénzki- 
bocsátás után egy hónapon belül új pénzre beváltani (1335); kivételesen a 
kényszerbeváltás összege fél ferto, azaz 6 pondus ezüstértékre emelkedett, 
aminek fejében 9 pondus súlyú , régi dénárt" kellett beszolgáltatni (1330). 
Ami az összeget illeti, bizonyosan nem valami újításról van szó, hanem a kései 
Árpád-kor gyakorlatának folytatásáról, mert a beváltás elmulasztása esetén 
szokásos módon ugyanazt a fél fertós összeget kellett egy-egy jobbágytelek- 
nek megfizetnie, amit már az 1298. évi dekrétum rögzített (collecta dimidii 
fertonis). Ám a kényszerbeváltás alá eső kamarai dénár csak a váltópénz sze- 
repét játszotta. Az idézett rendeletek idején az értékpénz az ezüstgaras volt, 
mely nem esett beváltási kényszer alá; ilyen minőségben a 13. század vége felé 
a bécsi, a Dél-Dunántúlon a báni dénárok forogtak, főként pedig a veretlen 

ezüst. Az a tény, hogy a pénzcenzust és egyéb kötelezettségeket általában 
, finom ezüstben" volt szokás kiróni — hatalmaskodások esetén is többnyire 
arról értesülünk, hogy , ezüstöt", nem pedig dénárokat raboltak el jobbá- 
gyoktól —, egyértelműen arra mutat, hogy a nyersezüst a paraszti szférában 
is fizetőeszköz szerepét játszotta. Ezzel számolnak a szóban forgó rendeletek 
is (pl. szingulos medios fertones argenti vel denariorum, 1330). A 3-6 pondus 
tehát éppen nem a jobbágyportákon államilag feltételezett pénzkészlet alsó 
határával azonos, hanem a minimális váltópénzkészlettel. Aligha véletlen kü- 
lönben, hogy a földesúri cenzus normája 1270 táján fél ferto körül kristályo- 
sodott ki, mint a maga helyén láttuk; ez volt az átlagos parasztgazdaság alsó 
határon mintegy , kikényszerített piaci kvótája". Hogy azonban ennek átlag- 
ban legalábbis duplájával számolt maga a kincstár, azt világosan mutatja, hogy 
az alkalmanként a jobbágytelkekre kirótt rendkívüli adó további fél fertót tett 
ki (az 1290-es években kivételesen még 1 ferto is előfordul); a collecta néven 
emlegetett állami adót persze nem minden évben vetették ki. Valójában az 
egy ferto, azaz 1/4 márka körüli összeg látszik annak a reális értéknek, mellyel 
egy-egy átlagos parasztgazdaság piacon realizálható többlettermékeként 
évente általánosságban számolhatunk. Minthogy pedig korábbi fejtegetése- 
ink szerint az átlagos parasztgazdaság évi termékjövedelme 1-1 1/2 márka 
értékre tehető, egy ilyen gazdaság piaci kvótája elérte a 16-25 százalékot; a 
földesúri cenzus és a ténylegesen értékesített terméktöbblet értékének kü- 
lönbözete paraszti vásárlóerőként jelentkezett a városi piacon. 

Az ,átlag" természetesen azt jelenti, hogy városi körzetekben ennél jóval 
magasabb értékekkel is számolhatunk, egyebütt szükségképpen alacsonyab- 
bakkal. Visszapillantva Esztergom vonzáskörzetére, a Bényiek hatalmasko- 
dásairól összeállított kárlisták (1293, 1295) Német- és Magyarszőgyén ese- 
tében például lovakban, ökrökben, egyéb állatokban ,és ezüstben" (et in 
argento) 500-500 márka kárt jegyeztek fel. Egy másik környékbeli faluban, 
Kétyen egyedül egy Pós nevű érseki jobbágytól 4 márkát kényszerítettek ki, 
az egész falutól pedig 10 márkát, majd egy következő alkalommal további 11 
márkát. Nem tartozott már a ritkaságok közé, hogy egy-egy paraszt kezén 
évek megfeszített munkájával akár néhány márka is felgyűlt. A fbertinusok 
eltűnése a forrásokból a század végére jórészt azzal magyarázható, hogy pén- 
zen váltották meg magukat az ,örök szabadságra"; az ismert megváltási 
összegek személyenként 1 és 3 márka között mozognak (1255, 1269, 1275 
stb.). Természetes, hogy a parasztok pénzgazdaságára utaló adatok a városok 
környékén sűrűsödnek. A váradi püspök 1291 és 1294 között valamelyik 

évből fennmaradt számadástöredéke ama három püspöki faluból tüntet fel 
igazán számottevő pénzjövedelmet, melyek néhány kilométer körzetben a 
város közvetlen piackörzetéhez tartoztak; a délről szomszédos Szöllős, az 
északra eső közeli Püspöki és Csatár cenzusa (3, 8, 9 márka) megegyező 
módon nyolcszor magasabb, mint az ugyanezen falvakból beszállított dézs- 
magabona értéke. Az összeg súlyát érzékeltetheti, hogy a püspök többi pénz- 
jövedelme a só, bor és gabona kiárusításából együttesen is valami 39 márkát 
tett ki; a püspök pénzjövedelmének több mint harmada három árutermelő 
falu cenzusából származott az adott évben. 

Olyan egymástól távol eső s jellegükben is sok tekintetben különböző 
városokat, mint Esztergom és Várad, rokonít az a tény, hogy nagymértékben 
a környék élelmiszer-felhozatalára voltak utalva. Várad lakosságát egy kápta- 
lani oklevél úgy jellemzi, hogy ,szántóföldjük csekélysége miatt (propter 
arctitudinem terrarum arabilium) mezőgazdaságot nem képesek űzni, hanem 
inkább kézművességgel keresik jövedelmüket" (1312). Maga a püspök is el- 
adott gabonát tizedjövedelméből. A vevők között szerepel egy kovács, Várad 
külvárosaiból egy szentmártoni és egy velencei ember, Váradolaszi két papja 
és egy falunagy, nyilván szintén Várad valamelyik külvárosából. Ez a töredé- 
kes számadás persze közvetlenül éppen nem a paraszti árutermelést tükrözi, 
de ugyanabból a piacból ad mintát, ha töredékesen is, melyet a kor nyitott 
meg a parasztság számára. Benedek püspök a sójövedelméből kiárult só- 
kockákon kívül tizedjövedelméből bort és gabonát adott el, éspedig borból 
mindössze hét tételben 9 hordóval, gabonából (búza, rozs, árpa) és lisztből 
viszont tizenhat tételben több mint 120 köbölnyit (három esetben a mennyi- 
ség ismeretlen), valamint szálasgabona formában még 6 kepét. A vásárlók 
fele, 12 személy, első pillantásra megállapíthatóan Várad városrészeinek 
(Olaszi, Velence, Szentmárton) lakosa — villicusok, papok és iparosok -, de 
nyilván a többiek zöme is, akik a kis tételekből (1-3 köböl, 1/2-2 kepe) 
következően egyetlen kivétellel szemmel láthatóan saját fogyasztásra vásá- 
roltak. A kivétel, a 100 köböl lisztet és ismeretlen mennyiségű búzát vásárló 
Mihály és fia viszont alighanem valamelyik városrész pékje lehetett. Ez a 
minta ugyanarról vall, mint az esztergomi vámtarifa 1284. évi átdolgozása: 
a városokban mára 13. század utolsó évtizedeiben a gabonának számottevőbb 
piacával lehet számolnunk, mint általában feltételezni szokás. Ugyanezt tá- 
masztja alá más oldalról már korszakunk végén a Pozsony megyei vásárhely 
— születő mezőváros -, Csütörtökhely hetipiacának kivételes pontossággal 
ismert képe (1333). A piac nyugati oldalán nagyban, szekérszámra árultak 

gabonát, átellenben viszont már kicsiben — , edényekben" - is kapható volt 
(annone in scutellis et in manibus vendende). 

Tekintsük most már át, melyek voltak azok az agrártermékek, melyeknek 
a hetivásárral való rendszeres felhozatala a 13. század vége felé a forrásokban 
egyértelműen tükröződik — ama cikkeket, melyeket az esztergomi tarifamó- 
dosítás szavaival , naponta szokás hozni a vásárra". Legtöbb részletében az 
esztergomi vásártér forgalma rekonstruálható az 1280-as években, de kont- 
rollként érdemes szem előtt tartani éppen az említett csütörtökhelyi piacteret 
is. A kettő külső képe meglehetősen különbözött, hiszen a trapéz alakú esz- 
tergomi forumot zárt sorban kőházak és , paloták" vették körül, míg Csütör- 
tökhelyen egy mocsaras vízfolyás által kettéosztott utca nyugati és keleti 
során, falusias környezetben sorakoztak egymás mellett az árusok; amellett 
fél évszázad választja el egymástól őket. Az egybevetés mégis tanulságos, 
mert az áruforgalom belső struktúrája a 13. századi várost és a 14. század 
születő mezővárosát sok tekintetben rokonítja. 

A gabonáról és az élőállatról már volt szó; aharmadik legfontosabb árucikk 
természetesen a bor volt, erre viszont később térünk vissza, minthogy for- 
galma túlmutat a helyi piackörzeteken. Már inkább ez utóbbiak forgalmát 
lendítette fel a városi sörfőzés. Az árpa Esztergomban szintén ama felhozatali 
cikkek közé tartozott, melyeknek vámtétele egy százalékra emelkedett, a 
komló vámolását pedig 1288-ban már nem szekér, hanem bytelnek nevezett 
súlyegység szerint végezték. A város kocsmárosai bort és sört egyaránt ki- 
mértek (tabernarti vini et chereviste). Míg Csütörtökhelyen a bort és egyéb 
italt hordóban árusítók helye a nyugati soron volt, az italokat pohárban ki- 
mérők (pocula propinare) mindkét soron megtalálhatók voltak. Fontos sze- 
repe volt a kor étkezésében a halnak, már a böjtök miatt is. Esztergomban a 
Kis-Duna mellett önálló térség szolgált halpiacul (forum piscium). A közeli 
Duna menti falvakból származhattak ama , kis halak", melyeknek szekeren- 
kénti vámját 1284-ben a káptalan felemelte, ugyanakkor rendszeresen szá- 
moltak , bárkának" nevezett tartályokban hozott halszállítmányokkal. A ne- 
mcesebb és nagyobb halak, a sózott viza és a tok külön vámtétel alatt szere- 
peltek. A csütörtökhelyi piac nyugati sorának végén árulták a szárnyasokat. 
Hogy a kerti vetemények, az esztergomi tarifába 1284-ben beiktatott borsó, 
bab, általában hüvelyesek, répa, valamint gyümölcsök piaci felhozatalával már 
nem csak esetlegesen lehet számolni, azt mutatja, hogy még Csütörtökhelyen 
is külön árusítóhely volt kijelölve a hüvelyes zöldségféléknek, vetemények- 
nek (omnes res legaminum). A kor táplálkozásában gyakorlatilag az egyedüli 

édesítőszer a méz volt, melyet a tarifák szerint hordókban szállítottak piacra. 
Az élelmezést szolgáló állati termékek közül Esztergomban már számoltak 
sajt árusításával is. 

A városi népesség élelmezését szolgáló árufajták körénél valamivel szű- 
kebb volt az ipari nyersanyagoké. Elsősorban a szűcs- és vargaipar igényelte 
a különféle nyers és félig kikészített bőröket, melyek közül a marhabőr már 
a távolsági kereskedelemnek 1s favorit cikke volt; ezen kívül vadbőr (Buda), 
mókus- és nyúlbőr, valamint kecske- és juhbőr (Esztergom) mutatkozik piaci 
forgalom tárgyának. Csütörtökhelyen külön árusítóhelye volt, a keleti soron, 
a prémes (pelles), a nyugatin pedig egyéb bőröknek (cutes). Értelemszerűen 
piaci cikk volt a gyapjú, hiszen kallósok és takácsok is szerepelnek az árusok 
között. A vászonszövés nyersanyaga volt az Esztergomban a , kisebb áruk" 
között felsorolt len és kender. A világítás — gyertyaöntés — nyersanyaga volt 
a viasz, melyet mind Budán (1255), mind Esztergomban mázsálva vámoltak; 
Budán külön tétel alatt szerepel a tisztított viasz. Budán szekérszámra szállí- 
tott fa, Csütörtökhelyen a tűzifa (lIigna comburenda) mellett külön feltünte- 
tett épületfa (ligna ad domorum fabricam construenda) fordul elő a piaci for- 
galom cikkeként. A budai tariftában számoltak még faggyú és háj, valamint 
széna és , fű" (talán gyógyfű) -felhozatallal is. 

Végeredményben annak a félszáznyi árucikknek, melyeket a vámtarifák a 
rendszeres piaci felhozatal tételeiként tartanak számon, kereken 70 százalé- 
ka a paraszti termelésből származott, ideértve az erdei termékeket is. Hogy 
a napi életben milyen kvantumok forgalmazásával számolhatunk, s egyáltalán 
melyek voltak a keresett áruk, arról némi mintát nyújt egy kárlista, melyet 
két baranyai szomszédvár, Siklós és Szársomló várnagyainak a másik jobbá- 
gyain elkövetett kölcsönös hatalmaskodásairól vettek fel (1294). A két per- 
patvarkodó fél a közelmúltban összesen 13 jobbágytól ragadta el portékáját 
részint az utakon, részint a siklósi vásáron. A legnagyobb értéket a só képvi- 
selte, olykor több száz darab; egy esetben az okozott kár , lovakban, barmok- 
ban és sóban" 12 márkát tett ki. Egyébként egy-egy jobbágynál ilyen tételek 
szerepelnek: 3 ló, 4 juh, 2 ökör, 5 tinó, más esetekben egy-egy ló, ökör, tehén 
és csikó. Olykor az összevont áruértéket adja meg a jegyzék: , só, hal és egyéb 
dolgok 2 márka értékben"; más esetben az érték 1 fertó, megint másban 1 
márka és 1 fertó, egy továbbiban 1 márka készpénz. Akitől ez utóbbit elra- 
gadták, még 400 rőf vásznát is elrabolták. Egyéb iparcikk gyanánt — pár saru, 
gyapjúköpeny (clamis), ing (tunica) szerepel a jegyzékben. Hasonlóan sze- 
rény ,árustruktúra? ez, mint amit az Esztergom megyei vásárhely, Bény ha- 

tárában raboltak el az esztergomi érsek szentpáli kereskedő jobbágyától 
(1295): ötödfél vég szürke posztó, egy ló, egy tegez, egy gyapjúköpeny, 1 
márka ezüst és egyéb , kisebb árucikk" (et omnia alia minuta). A són kívül 
élőállat és hal, egyebekben lenvászon és durva posztó, ruházati cikkek emel- 
kednek ki, az áruérték ritkán haladja meg az egy-két márka összeget — ám 
maga a jelenség, hogy parasztok vonulnak kis portékájukkal az utakon, már 
elég mindennaposnak tűnik a század utolsó évtizedeiben. Az agrárterméke- 
ket felvásárló városi kereskedők esetében persze egészen más nagyságrendet 
sejthetünk. De akár a fenti baranyai mintában is az a három , jobbágy", akiknél 
a sószállítmány már 20-50 márkára emeli az áruértékét, Siklós lakosai, azaz 
egy vásárhely — születő mezőváros — paraszti kereskedői voltak. Ilyen reláci- 
óban már rendszeres kereskedelmi körzetek vagy útvonalak nyomait 15 fenn- 
tartották a források. Taksonyi jobbágyokat például Dunaharasztinál támad- 
tak meg, midőn áruikkal hajóztak felfelé a Dunán, a hajókról a szállított 
terményt (fruges) elrabolták (1304). Szentendre és Dunabogdány , népeinek" 
már régebb idők óta vámmentességük volt Buda és Esztergom között áruik 
után (de suis rebus et mercibus), midőn a margitszigeti apácák mégiscsak ki- 
eszközölték vámfizetési kötelezettségüket (1320). A taksonyiak nyilvánva- 
lóan Budára szállították agrártermékeiket, az utóbbiak pedig biztonsággal 
összefüggésbe hozhatók az esztergomi vámszabályzat 1288. évi bővítésének 
ama tételervel, ahol az , alsó részek felől" Esztergomba marhabőrt, állatot és 
élelmet szállító hajókról esik említés. 

Amiről az eddigiekben szó volt, az csak az érem egyik oldala: a városiasodás 
feltételeinek megérlelődése az agrárviszonyok felől tekintve. Az érem másik 
oldala a városi ipar megszületése. 

A források természetéből következik azonban, hogy fölöttébb szórványo- 
sak és töredékesek az adataink e téren. A kialakuló városokban ttt is, ott is 
esetlegesen előbukkanó iparosnevek összegyűjtéséből összefüggő képet nem 
rajzolhatunk. Célszerűbb tehát, ha itt 15 a viszonylag kedvezőbb forrásadott- 
ságú Esztergomot tartjuk szem előtt, ahol a hiányok ellenére is kibontakoz- 
nak egy egységes struktúra körvonalai; kontrollként ezúttal is tanulságos 
figyelemmel lenni Csütörtökhely vásárterére, ahol kivételes plaszticitással és 
hiánytalanul bontakozik ki egy vásárhely , iparszerkezete? korszakunk végén. 

Esztergomban az 1280-as és 1330-as évek közti fél évszázadból a források 
62 iparosnevet tartottak fenn. Ez a gyűjtemény még mindig túl esetleges 
ahhoz, hogy statisztikai alapul szolgálhatna, ahhoz azonban már kielégítő 
támpontot nyújt, hogy egyáltalán milyen iparágakkal számolhatunk a város- 

ban. Az élelmezési ipart, mint más vonatkozásban már láttuk, a mészárosok 
és pékek képviselték. E téren már annyi differenciálódás is érvényesült, hogy 
külön mesterségnek számított az ökrök vágása és a marhahús árusítása (ma- 
cellarit boum; gui carnes bovinas vendunt), sőt e mesterek alkották az iparos- 
társadalom elitjét. A kisállatok, azaz sertés és juh vágása, húsuk , naponta? 
való árusítása (macellarti singulis diebus vagy: minutorum antimalium) egy 
alsóbb réteg szakmája volt; ilyen mészárszékek a külvárosokban is akadtak. 
Molnár nem fordul elő a forrásokban, ellenben egy család — apa két fiával — és 
egy társuk, mind a négyen pékek (pistores), malom birtokosai voltak a Ga- 
ramon (1314). Noha azt várnánk, hogy az élelmezési ipar sajátosan városi 
szakma, Csütörtökhelyen is a mészárosok és a pékek elárusítóhelyetvel kez- 
dődik a sor. 

A bőripart és a hozzá kapcsolódó ruházati ipart három ágazat képvisel- 
te. A nyersbőrt cserző, kikészítő tímármesterségen (cerdo) kívül a varga 
(calcifex, sutor) és a szűcs (pellipar) szakma ismeretes. Csütörtökhelyen azo- 
nos a struktúra: a vargákkal szemközt a szűcsáruk és prémes bőrök (pellicia 
et pelles) , valamivel odébb a nyugati soron a cserzett bőrök (cutes) elárusító- 
helye volt. 

Ami a szövőipart illeti, takács neve Esztergomban nem maradt fenn, ez 
azonban a véletlen számlájára írandó, mert viszont kallós (/u/lo) előfordul 
(1294), utóbb pedig arról értesülünk, hogy esztergomi kereskedők fonalat és 
gyapjút szoktak hozni a városba posztószövés céljából (1324). A megszőtt 
durva gyapjúanyag finomításának első fázisa volt a kallózás, amit a , nyírás" 
követett. A három összefüggő mesterség plasztikusan áll előttünk Csütör- 
tökhely piacterén. A keleti soron árultak a szürkeposztó takácsok (textores 
pannorum griseorum), míg a szemközti soron állt ,egy fa, melyre a megszőtt 
posztókat feszítik ki szárítás végett" (lignum in guo panni texti distenduntur 
exsiccandt), azaz kallózás — vízzel, szappannal, kallófölddel való tisztítás és 
döngölés — utáni szárításra. Valamivel feljebb volt a posztónyírók (pannicide, 
a régi magyarban , nyírők") helye. Ezzel szemben a vászonszövés alighanem 
még a háziipar keretében folyt, nem vált , mesterséggé". Az asszonymunka 
termékeit vásárolhatta fel az a vászonszövet kereskedő (venditor lineorum 
pannorum), akit Esztergomban egy 1294. évi összeírásból ismerünk meg; erre 
utal, hogy a vásznak (linii panni) elárusítóhelye Csütörtökhelyen a szatócsok 
mellett volt. A gyapjúszövés három mesterségéhez csatlakozott a ruházati 
ipar, a szabók (sartor) mestersége, Esztergomban még süvegárusok (vendi- 
tores pileorum) 15 feltűnnek a vásártéren. 

A fémipart az ötvösökön (aurifaber) kívül a gyakorlatilag még osztatlan 
kovácsmesterség (faber) képviselte, melyből Esztergomban egyedül talán az 
üstkészítés vált ki; erre utal egy polgár Kezlar, Kezler (Kessler) neve (1294) 
és a vámszabályzat is, mely , üstök, tálak, serlegek és hasonlók"? piaci felho- 
zatalával számol. Csak korszakunk végén (1322) egy budai adat jelzi, hogy 
akkoriban már a késgyártás is kivált akovácsmesterségből. Érdekes, hogy sem 
kovácsok, sem szabók számára nem volt árusítóhely Csütörtökhelyen, más- 
felől viszont két olyan iparágnak volt, melyek Esztergomban nem igazolha- 
tók: szekereket és kocsikerekeket (rote curruum), valamint ládákat avagy 
szekrényeket (ciste sex scrinii) árultak. Valószínűtlen, hogy a faipar — kerék- 
gyártók, bognárok, asztalosok — mestersége hiányzott volna Esztergomban. 
Ezzel szemben érthető, hogy kőműves (murator) és ács (carpentarius) csak 
Esztergomban fordul elő. 

Végeredményben Esztergomban mindössze 15 iparág megléte igazolható 
1300 táján. Néhány ágazat hiánya bizonyára a források esetlegességével ma- 
gyarázható; például molnárok bizonyosan voltak, faiparral vagy fazekassággal 
is számolnunk lehet, hiszen esztergályosok és fazekasok mindenütt voltak 
már a korai monostori szervezetekben is, ám az iparágak száma még így Is 
legfeljebb 20 körül mozoghatott. Többi városaink szórványadatai a vázolt 
körön belül helyezkednek el. Az egyes iparcsoportokat (élelmezés, bőr-, szö- 
vő-, ruházati, fém-, fa- és építőipar) mindössze két vagy három mesterség 
képviselte. Ez a struktúra a kései középkor mezővárosi iparával rokon; a 15. 
századi városokban az iparágak száma 70 körül volt. Ami feltűnő: a korszak 
egyik legkiemelkedőbb és legnagyobb múltú városában 1300 körül csekély 
eltéréssel ugyanaz az iparszerkezet mutatkozik, mint 1330 táján egy falusias 
vásárhely piacrendjében. 

A jelenség magyarázata az egyik ágon nyilvánvalóan az, hogy a fejlődés 
korszakunkban nem elsősorban az iparági specializálódásban állt, hanem ab- 
ban, hogy javarészt hagyományos iparágak most már végleg kiszakadtak az 
önellátó földesúri , birtoküzemek? keretei közül. Azáltal, hogy keretük a 
város lett, egy törzsét tekintve hagyományos iparszerkezet nyert új társadal- 
mi és gazdasági minőséget: iparos szolga vagy condicionarius helyébe szabad 
polgár lépett, az ipari termék pedig földesúri szolgáltatás helyett piaci árufor- 
mát öltött; e kettős változás magával hozta a technikai színvonal új minősé- 
gét. A húsipar megjelenése természetesen sajátosan a városiasodás függvénye 
(a húsfeldolgozás az udvarházakban és monostorokban a szakácsok dolga 
volt), de már ,sütőkkel? a korai birtokszervezetekben éppúgy mindenütt 

találkozunk, akár a 12. században, ahogy a bőrkészítés, a szűcsmesterség, a 
szövés-fonás, az ötvösség és a kovácsmesterség vagy a faipar kézműveservel, 
együttvéve tucatnyi mesterséggel. Maga ez az archaikus , szolgáltató? ipar- 
szervezet a pannonhalmi birtokokon például még közvetlenül a tatárjárás 
előtt (1233, 1240) szinte megbonthatatlannak mutatkozik. A század második 
felében viszont oly viharos gyorsasággal tűnnek el a forrásokból a korai feu- 
dális , birtoküzemek"? iparűző szolgái, hogy a struktúraváltás részleteiben 
nyomon sem követhető. Ha maradványaik itt-ott fel is tűnnek még, legfel- 
jebb olyan vidékeken, ahol a városiasodás nem bontakozott ki— a bakonybéli 
apátság birtokain például, ahol váltig monostori ácsok, kerékgyártók, eszter- 
gályosok stb. dolgoztak (1254), vagy a várostalan Zalában, ahol a zalavári 
monostor kovácsai vezették a kondícionáriusok mozgalmát (1263). Városok 
körzetében már egészen más a képlet még egyházi földesurak esetében is. 
Némi bepillantást ad ebbe Benedek váradi püspök említett töredékes szám- 
adása a századvégről. A püspöknek saját szakácsa és sütőmestere volt ugyan, 
ruházkodási igényervelazonban már városi iparoshoz fordult: egy Henc nevű 
szabóval rendezte 470 dénáros (1,3 márka) készpénztartozását. Valószínű, 
hogy a feljegyzésekben szereplő két kovács, Geraldus és Lampert szintén 
végzett munkájuk fejében kapták az elszámolt bort és gabonát. A váradi 
káptalan egyenesen szerződést (conventio) kötött a város iparosaival, hogy 
, a mesterségükhöz tartozó dolgokat kötelesek eladni" a káptalannak — persze 
ez esetben szerződés szerinti , mérsékelt" áron, minthogy a polgárok Vára- 
don egyházi joghatóság alatt éltek (1312). De az ipari , szolgáltatást" még a 
feudális függésen belül is egyértelműen a piac váltotta fel. 

Ha a korszakra nem is elsősorban az iparági specializálódás jellemző, né- 
mely új vonások gyér adatainkból is kihámozhatók. Az egyik, hogy a szövő- 
ipar kiemelkedett korábbi alapvetően háziipari jellegéből. A gyapjúfeldolgo- 
zás a 13. század előtt a monostori birtokokon még Jórészt asszonyok, időről 
időre a ,szövőházba" berendelt szolganők munkájának látszik; a 14. század 
első évtizedeire legalábbis a durva abaposztót előállító takácsok, kallósok és 
nyírők már falusi vásárhelyeken is otthonosak. Egy másik új vonás, hogy míg 
a jelek szerint korábban a bőrfeldolgozás egyazon mesterség feladata volt, 
most már a tímár és varga két határozottan elkülönült szakmát képviselt. Új 
jelenség a szabóipar megjelenése is, nem is szólva a kalap- vagy süvegkészítés 
specializálódásáról. Végül új jelenség a fémipar némely ágainak (üstkészítés, 
késgyártás) kezdődő önállósodása. Bármilyen egyszerű volt is a vázolt ipar- 
szerkezet, a mesterségek már igyekeztek pontosan elhatárolni szakmai kö- 

reiket, aminek korai bizonyítéka, hogy Buda iparosai rendeletet eszközöltek 
ki már IV. Bélától, mely szerint egyetlen kézműves sem gyakorolhatja a másik 
mesterségét. 

A jelenség, hogy egy királyi város és egy földesúri vásárhely, Esztergom és 
Csütörtökhely iparszerkezete ilyen mértékben rokon egymással, további 
magyarázatot igényel, s figyelmünket a fogyasztóréteg kérdésére irányítja. 
Minden további nélkül nyilvánvaló, hogy a fogyasztók egyik jelentékeny köre 
magából a városnépességből került ki, sőt az élelmiszeripar esetében gyakor- 
latilag azonos volt azzal. Bizonyos, hogy az egyház és a nemesség is egyre 
inkább a piacon szerezte be iparcikkszükségletét. Ötvösművek, fegyverek és 
ruházkodási cikkek esetében ez nyilvánvaló, s kézenfekvően összefügg ezzel, 
hogy éppen eme iparágak mesterei között találunk — az élelmezési ipart kö- 
vetően — vagyonban, presztízsben kiemelkedőket. Esztergomban például a 
mészárosokon és pékeken kívül csak az ötvösök között akadtak vallonok. A 
szabók között is akadtak, akik kifejezetten a feudális hierarchia csúcsának 
dolgoztak. Mindazonáltal az iparosok zöme szerény egzisztencia volt, az 
ismert esztergomi szabók többsége például fél vagy harmad telken lakott. 
Egyáltalán maguk az arányok zárják ki, hogy a városi ipar fogyasztóit akárcsak 
dominánsan a nemesség és a jobb módú polgárság köreiben keressük. Az 
Esztergom Szent Lőrinc plébániakerületében, káptalani telkeken lakó 26 csa- 
ládfő közül 9 volt iparos, köztük is három szűcs, két szabó és egy varga. Ha 
a minta valamennyire is reprezentatív, a ruházati iparnak ez az aránya feltét- 
lenül olyan szélesebb fogyasztóréteget feltételez, melynek köre jóval kiter- 
jedt a városon túl—ama paraszti közegbe, melynek számára Csütörtökhelyen 
Is ott voltak a szűcsáruk és lábbelik, továbbá legalábbis a használt ruhák el- 
árusítóhelyet. 

A városi iparcikk-kínálat fejlődéséről a maga módján szintén beszédesen 
vall az esztergomi vámszabályzat, éspedig e téren is átdolgozásai által. A 
káptalan — mint láttuk — a közönséges textíliák, a szürke posztó és a német 
vászon vámtételét már az 1255. évben felemelte, s egyidejűleg beiktatott a 
szabályzatba néhány tételt akocsmárosok, pékek, továbbáa kovácsok, vargák 
és általában ama iparosok hetente fizetendő illetékeiről, akiknek , ablakaik 
vannak" (gut suas fenestras habent). Minthogy ugyanilyen összefüggésben 
utóbb kiderül, hogy az illeték a város bármely utcájában lakó (in gwolibet vico 
Strigontenst, 1324) iparosokat terhelte, nyilvánvaló, hogy az , ablakok?" olyan 
iparosműhelyeket jelölnek, melyek egybenállandó üzletek voltak. A betoldás 
azt tükrözi, hogy még a század közepén iparcikkeket elsősorban a kézműve- 

sek üzletszerű műhelyeiben volt szokás vásárolni. Már más kép bontakozik 
ki a szabályzat 1288. évi átdolgozásából. A káptalan ezúttal is megragadta az 
alkalmat, hogy valamiképpen megadóztassa az időközben megnövekedett 
iparcikk-forgalmat — csakhogy most már a vásártér áll előtérben. Mindazok 
az árusok, akik ott , ültek" (sedentes), éspedig sátraikban (zn loco fort cum suis 
tentortts) , ezután szombatonként ! friesachi dénár helypénzt voltak kötelesek 
fizetni. A felsorolásban általánosságban sátorozó kereskedőknek nevezett 
árusokon kívül szatócsok (venditores cirotecarum) , valamint különféle speci- 
ális árusok, mint ócskaruha-kereskedők (venditores vestium antiguorum),, ka- 
lap- vagy süvegárusok (venditores pileorum) és szolgakereskedők szerepel- 
nek, de iparosok is, vargák és tímárok, akik szintén vásári , helyük" után (de 
gnalibet sesstone) tartoztak illetékkel. Az esztergomi vásártér rendjének el- 
képzelését e téren is a csütörtökhelyi piactér segít kiegészíteni. Ott a szűcs- 
áruk, lenvásznak és a takácsok árusítóhelyei között lehetett kapni szatócs- 
árukat (res instite), az ócskaruhák (xuniverse vestes veteres) árusítóhelye pedig 
a tímárok árusítóhelye mellett volt. Ami az iparosokat illeti, szintén Csütör- 
tökhelyen található meg a fontos értelmezés: a vásáron mind jövevény ide- 
genek, mind helybeliek (tam advene, gwuam ibidem residentes) árultak. Így 
érthető, hogy az az esztergomi varga, aki napi üzleti forgalma után adózott, 
ha , helyet", sesszót foglalt a hetrvásárkor a vásártéren, még további illetékkel 
tartozott; de a hetivásáron számoltak már idegen vargákkal is. 

Az esztergomi 1288. évi vámszabályzat átdolgozása arról vall, hogy akko- 
riban már az iparcikkek forgalmában az üzletek mellett a hetivásár sokadal- 
mának is jelentős szerepe volt, ahol — ahhoz hasonlóan, ahogy fél évszázad 
múlva Csütörtökhelyen -— sátorozó vándorkereskedőkkel és vásárról vásárra 
Járó iparosokkal is számolni lehetett. A kétféle sokadalom meglepően rokon 
szerkezete pedig nem egyébbel magyarázható, mint hogy ugyanaz a vevőkör 
határozta meg: a környék parasztsága. A vargák kiemelkedő szerepe mindkét 
vásáron ugyanarra mutat, mint a távoli baranyai eset (1294), ahol három pár 
csizmát vagy hosszú szárú sarut (paria ocrearum) raboltak el egy jJobbágytól. 
Egy pár ára 4 pondus — egy bárány értéke — minden további nélkül beleillik a 
fentebb vázolt paraszti vásárlóerőbe. Ugyanez áll a tímárokra is, akik ez idő- 
ben még valószínűleg különféle bőrárukat állítottak elő, de kétségkívül a 
szűcsiparra 15. Hogy a prémes öltözéknek a csütörtökhelyi szűcsáruk között 
felbukkanó mastruca neve (ugyanaz, mint például a Syr Wullam-féle jegyzék- 
ben főúri öltözékként a hermelin manstreca) a paraszti szférában subát, gubát 
vagy egyebet takar, nem dönthető el, az azonban bizonyos, hogy éppen a 

szövetből készült ócskaruhákkal szembeállítva új terméket jelent, melyet pa- 
raszti fogyasztásra készítettek. A vargák és a szűcsök szembeötlő száma Esz- 
tergomban már 1300 előtt megerősíti, hogy eme iparágak virágzása számot- 
tevő paraszti kereslettel függhetett össze. Némileg más a helyzet a szövetru- 
házkodással. A parasztoktól a század végén Baranyában elvett tárgyak között 
gyapjúköpeny (clamis) és hosszú ing (tunica) 15 előfordul, ugyanakkor Csü- 
törtökhelyen szabóknak nyoma sincs. Ami viszont az esztergomi és csütör- 
tökhelyi vásárt megint csak rokonítja, az az ócskaruha-kereskedők jelenléte 
mindkét helyen. Valószínű, hogy a köznépi ruházkodásban a nemesi vagy 
polgári rétegek által levetett ruhadaraboknak számottevő szerepük lehetett, 
a vásári forgalomban mindenesetre kiemelkednek. De a hazai szürke posztó 
(pannus griseus) gyártás kezdeteire utaló szórványos adatok az 1300 körüli 
évtizedekből azt is elképzelhetővé teszik, hogy ebben már paraszti szükséglet 
is közrejátszott. Ha fentebb említett szentpáli — Esztergom külvárosi — job- 
bágytól a bényi vásárra menet végszámra rabolhattak el szürke posztót 
(1295), az áru rendeltetése már a paraszti piac lehetett. 

A városi iparosság számbeli arányaira nézve szintén egyedül Esztergom 
nyújt egyfajta mintát azzal az összeírással, mely a királyi város területén — , az 
árkon belül? -, részint a vásártértől északra és nyugatra fekvő káptalani tel- 
keken, részint különböző városrészekben káptalani házakban bérlakókként 
élő polgárok neveit tartalmazza (1294). Az 52 háztartásfő közül 13 volt iparos 
(4 szabó, 3 szűcs és 1-1 mészáros, kallós, varga, ötvös, kovács, üstkészítő), 
azaz 25 százalék. Hogy e viszonylag szűk mintából lehet-e általánosítani, 
kontroll hiányában eldönthetetlen; maga az arány mindenesetre S6jeajta sta- 
tisztikai valószínűséget fejez ki. 

Amiről e fejezetben szó esett, egyik pólusa egy gazdasági szerkezetnek, 
melynek másik pólusáról a korábbiakban volt szó. Míg a külkereskedelem 
igen nagy távolságokon át fejtette ki hatását, emezt igen szűk hatósugarú 
körök jellemezték. Mert a városi piacon megjelenő agrártermékek zöme épp- 
úgy a környékbeli falvakból származott, ahogy a városi ipar termékei sem 
igen jutottak túl egy-egy igen behatárolt körzeten. A kettő rádiusza nagyjából 
fedte egymást, hiszen egyazon viszonylat két oldaláról volt szó. A piackörzet 
fókuszában a hetivásár állt, sőt a jelentősebb városokban (Buda, Esztergom, 
Győr, Nyitra, Várad, Szeged) már hetente két napon tartottak vásárt, más- 
más városrészben. Az egy-egy várost körülölelő piackörzetek kiterjedését 
persze csak nagyon hozzávetőlegesen lehet körvonalazni. A lakatlan erdő- 
ségben telepített Gölnicbánya már jó előre belefoglaltatta privilégiumába 

(1276), hogy a tágas határon belül telepítendő falvakban vásár nem alakulhat, 
hanem ,az egész nép Gölnicbánya vásárára köteles jönni áruival". E határon 
belül egy évszázad leforgása alatt közel harminc falu létesült. A körzeti vá- 
sártilalom — ez esetben a német Bannmeille intézményének átültetése — per- 
sze csak egy minimális körön belül volt hivatva biztosítani a város hetivásá- 
rának monopóliumát. Budán a 15. században egy rast (utazó kereskedők 
pihenőhelye), azaz két mérföld, mintegy 16 km volt e tilalmi körzet sugara. 
IV. László egy rendelete tanúsítja, hogy egyfajta országos norma már korsza- 
kunkban kialakult. Eszerint új vásár nem volt létesíthető egy meglévő mellett 
olyan távolságon belül, melyet , reggeltől ebédig lovon, ügetve meg lehet 
tenni" (1283). A norma persze nem specifikusan a városokra, hanem általában 
a vásárhelyekre vonatkozott. Ha most már térképre vetítjük, hogy egy-egy 
város körzetében 1300 táján milyen távolságra estek a legközelebbi vásárhe- 
lyek, meglepő egyezéseket találunk. Esztergom (legközelebbi vásárhelyek 
Bény, Egeg, Ság, Tata), Pécs (Pécsvárad, Kéménd, Siklós, Harsány, Szerda- 
hely), Várad (Körösszeg, Cséffa, Biharvár) vagy Kassa (Szina, Szepsi, Jászó) 
körzetében egymással nagyjából megegyezően 20-30 km a távolság. Az így 
kontúrjaiban felvázolódó gazdaságföldrajzi térség egybevág azzal a mintegy 
száz falut felölelő mezőgazdasági háttérrel, mely fentebbi számításaink sze- 
rint egy Esztergom nagyságú város élelmiszer-ellátását biztosíthatta követ- 
kezésképpen ipartermékek terén is piackörzetét alkotta. Ami a nagyságren- 
det illeti, a jelek arra mutatnak, hogy lényegileg már 1300 körül kirajzoló- 
dófélben voltak a kései középkorra jellemző 10-15-20 km sugarú lokális 
piackörzetek, ha a körvonalak még lazábbak is; a különbség a 15. századhoz 
képest nem annyira térben, mint inkább a csereforgalom intenzitásában áll. 


40. A TÁKÖZI ÁRUCSERE. AZ ,ORSZÁGOS" 
PIAC KEZDETI ELEMEI 


A 13. század közepe után kibővülő áruforgalmi struktúra nem korlátozódott 
az európai gazdaságból kiágazó távolsági forgalomra és a lokális piackörze- 
tekre. Formálódóban volt egy köztes szint is: bizonyos áruknak az ország 
különféle tájegységei között, viszonylag nagy távokon kialakuló rendszeres 
kereskedelmi forgalma. E szinten jelentek meg az országos — vagy legalábbis 
regionális — piac kezdeti elemei. 

Az országot átszelő kereskedelmi utakat természetesen már a növekvő 
mennyiségű importáruk — elsősorban posztók - elosztása is megkövetelte; a 
fő csatornák irányát azonban hazai termékek cseréje határozta meg, minde- 
nekelőtt két áru: a só és a bor forgalma. Mindkettő rendszeres kereskedelmi 
forgalom tárgya volt már a 12. század közepén, sőt éppen ez a kettő öltött 
szilárd áruformát már korszakunk előtt. 

A sókereskedelem korai idők óta királyi monopólium volt, lebonyolításá- 
ban számottevő szerepet játszottak a hazai mohamedán -— , szaracén", kivált 
káliz — kereskedők. Az erdélyi sóbányákból szállított rakományok két nagy 
raktárhelye Szalacson és Szegeden volt, innen szállították tovább a sót az 
országhatárokig (1222, 1233). A királyi sóraktárak a két legfőbb korai só- 
szállító út állomásai voltak. Az egyik útvonal irányához igazodott a korai 
Szolnok megye sajátságos, az észak-erdélyi Dés vidékétől (Belső-Szolnok) a 
Tiszáig (Külső-Szolnok) elnyúló hosszanti alakja; ezen a sóúton volt szerepe 
a szalacsi raktárnak. A közép-erdélyi (Torda, Kolozsakna, Székakna) és dé- 
lebbi (Vízakna) sóbányákból a Maroson szállították a sót Szegedig, ahol át- 
rakták szekerekre és a , káliz úton" (1158, 1208) átfuvarozva a Dunához, a 
szekcsői révtől megint folyamon továbbították Pest felé és tovább. Volt még 
egy északibb vízi út is, mely a Dés környéki bányákból a Szamoson, Szatmár 
érintésével, majd a Tiszán vezetett lefelé Szolnokig. Ily módon a sóellátás 
tulajdonképpen már a 11. század óta kijelölte az ország nyugat-keleti irányú 
forgalmának fő csatornáiít, a tatárjárás után azonban bizonyos átrendeződés 
következett be. A marosi vízi út megtartotta fontosságát, jelentősen hozzá- 
járulva Szeged városiasodásához, de a forgalom további iránya a régi , káliz 
útról" valószínűleg már korszakunkban átterelődött a Duna-Tisza közét 
Kecskeméten át átszelő , budai nagyútra". A másik két korai út jelentősége 
azonban, úgy látszik, csökkent; erre utalegyebek között aza negatívum, hogy 
e sávokban városok nem alakultak. 

Ezzel szemben megnőtt a szerepe annak az útnak, mely Erdélyből a Se- 
bes-Körös völgyében, Váradon át vezetett Szolnok és Buda felé. Egyike volt 
ez a ,sóutaknak", hiszen az Erdélyből jövet Várad elé eső telegdi vámon régi 
idők óta minden áthaladó szekér után eleve sóvámot szedtek; , sóval terhelt 
szekerek" állnak első helyen a Telegd és Sebesvár közé eső bertényi révvám 
új tarifájában is (1284), feltűnő azonban, hogy a szekerenként ezúttal meg- 
állapított 2 sókocka és 2 dénár vám pontosan duplája a révvámokon mutat- 
kozó 13. századi országos normának. A telegdi vám újraszabályozása (1312) 
aztán megmutatja, hogy a tarifaemelésben rendszer van. Telegden , az erdélyi 


357 


részekről sóval megrakottan visszatérő"? szekerek után akkor már a hagyo- 
mányos országos tarifa négyszeresét, 4 sókockát és 2 báni dénárt kellett fi- 
zetni. Az alábbiakból kiviláglik, hogy az emelés mögött a régi , súlyvámról" 
az értékvámra való áttérés húzódik meg. Minthogy az elv már 1284 körül 
jelentkezik, világosan mutatja, hogy akkoriban már erre terelődött a forgalom 
fő árama. A vámtarifák arra is rávilágítanak, hogy ez miért következett be. A 
borral, posztókkal és , egyéb kereskedelmi árukkal?" megrakott kereskedelmi 
szekerek (currus mercatorin) kiemelt kezelése már 1284-ben a bertényi révnél 
nyilvánvalóvá teszi, hogy általában a Buda és Erdély között lebonyolódó 
áruforgalom fő árama terelődött át a Sebes-Körös völgyébe. A fejleménynek 
egyidejűleg oka és következménye Várad városiasodása. Ezáltal nem egysze- 
rűen a ,sóutak" egyike, hanem egy újfajta kereskedelmi út rajzolódott ki, 
mely Váradon át az , ország közepét", Budát az ország legkeletibb — az , er- 
dőkön túli" (ultra sylvas) —régiójával oly módon kötötte össze, hogy a só által 
kivájt csatornán különféle árucikkek egyre rendszeresebben erre áramlottak. 
Az áruk közül a távolsági kereskedelem legfőbb importcikkén, a posztón 
kívül az a hazai termék emelkedett ki, amely a só mellett a tájközi forgalom 
legkeresettebb cikke volt: a bor. 

A kor legkiemelkedőbb, minőségi borvidéke a Szerémség volt. Budán 1255 
körül par excellence a szerémi — vagy ahogy szintén nevezték, , bolgyáni" — 
bor számított kereskedelmi cikknek. A budai vásáron megforduló zimonyi1, 
szalánkeméni, nagyolaszi, engi kereskedők Esztergomig, sőt tovább, a bánya- 
vidékig szállították a Szerémség borát, de esztergomi kereskedők is foglal- 
koztak annak forgalmazásával; a vásárra hozott , bolgyáni" bor esetében 20 
százalékos vámengedményrt élveztek a szerémségiekkel (bomines de Marcbia) 
szemben. A vámszabályzat szerint a bort részint hajón, részint szekéren szál- 
lították Esztergomba. A vízi út a Duna volt, a szárazföldi pedig az az útvonal, 
mely az eszéki réven kelt át a Dráván, majd Mohács, Szekcső, Dunaföldvár 
és Adony érintésével vezetett Budára, Martonvásáron és Bicskén át pedig 
Esztergomba. Ha a kor legfontosabb nyugat-kelet irányú kereskedelmi út- 
vonalát az erdélyi só határozta meg, a legfőbb észak-dél tengelyt a szerémi 
bor forgalma alakította ki. Az utat , baranyai nagyútnak" nevezték, ez volt a 
megjelölése még a késő középkorban is (Baranyawtb antigua). 

A másik korán kialakult borvidék a Balaton körül, Somogy és Zala me- 
gyékben terült el, északibb nyúlványában a Győr alatti Sokoró-vidék szőlő- 
területével. Az esztergomi piacon az e tájakról származó bor számított kö- 
zönséges — hordónként a szerémi 2 pondusával szemben csak 1 pondus ér- 

tékkel vámolt — kereskedelmi minőségnek. Minthogy a Szerémséggel ellen- 
tétben hagyományosan paraszti borvidékről volt szó, forgalmát idegen városi 
kereskedők bonyolították le, tatárjárás előtti adatok szerint főként fehérvá- 
riak. A szerémségi és Balaton-vidéki bor forgalmát azonban nem határolta be 
a Duna. Az esztergomi vámszabályzat számon tartja a bányavidékre (in aurt- 
fodinam) és Csehországba tovább vitt borszállítmányokat is. Az út tehát 
részben a Garam völgyében folytatódott Selmecbánya és Besztercebánya felé, 
részben az előbbi fejezetekben vázolt , brünni úton" Nagyszombat felé. A 
többi borvidéknek kereskedelmi szempontból korlátozottabb regionális je- 
lentősége volt. Idetartozik a hagyományos baranyai borvidék, Harkány, Vil- 
lány környéke éppúgy, mint a nyugati határszél, Sopron, Pozsony és Nagy- 
szombat környékének éppen korszakunkban fellendülő, jellegében már in- 
kább polgári szőlőművelése; az utóbbi piacát főként Ausztria és Morvaország 
felé igyekezett keresni, aminek számottevőbb eredményei azonban inkább 
csak az Anjou-korban mutatkoznak. Szűkebb regionális jelentősége volt a 
Buda környéki szőlőművelésnek csakúgy, mint a bihari (Várad környéki, 
részben Erdély felé is átnyúló), valamint a beregi és ugocsai (Beregszász, 
Nagyszöllős vidéke) vagy a szatmári borvidéknek. A Hegyalja szőlőterme- 
lése is távol állt még későbbi kereskedelmi jelentőségétől, de az a tény, hogy 
a szepesi káptalan ellármányában már pataki bort (txnelle vini de Potok) kö- 
töttek ki (1286), azt mutatja, hogy kisugárzása már a Szepességig terjedt. Az 
itt számba vett vidékeken a városok korszakunkban még általában csak egy- 
két megyére szóló vámmentességet igényeltek; érdekes kivétel Szatmár, mely 
város csak egyetlen árufajtára, éppen a borra nyert vámmentességet, azt azon- 
ban országos hatállyal (1264—91). 

A só mellett a bor rendszeres tájközi forgalom tárgya volt. Ennek biztos 
jele, hogy midőn a 13. század dereka után az útvámtarifák kezdtek differen- 
ciálódni, a kizárólag rakományokat darabszámban szem előtt tartó súlyvá- 
molásból elsőként éppen ez a két árufajta vált ki. A bort soha nem szekérra- 
komány szerint, hanem mindig hordószámra (de gualibet tunella vini) vámol- 
ták, a tarifa pedig valamennyi útvámon egységesen ugyanaz az 1 pondus vagy 
annak megfelelő váltópénz, mely összeg az esztergomi vásárvámon a Bala- 
ton-vidéki bor tarifája volt. Más szóval, a bor esetében a közlekedési vámokon 
is eleve értékvámot szedtek. Némileg más a helyzet a sóval, melyet útvámo- 
kon rakományonként egy sókockával vagy 1 pondusnyi dénárösszeggel (rév- 
vámon ennek felével) vámoltak. Míg azonban a vásárokon már a 13. század 
közepén egy százalékos értékvám nehezedett a sóforgalomra (100 sókocka, 

zuanne után kellett egy sót, vagy 10 só után 1 dénárt, azaz 0, 1 pondust fizetni), 
az útvám eredetileg ennél jóval alacsonyabb volt, mert egy szekér nem 100 
sókockát, hanem jóval többet szállított. Hogy mennyit, arra nézve a Várad 
környéki szokást tükrözi, hogy Olasziból 1291-94 körül 400 sót szállítottak 
egy szekéren a püspök fenesi várába. Ez viszont megadja a kulcsot ahhoz, 
hogy mi a magyarázata a váradi úton — az említett bertényi és telegdi vámon 
— a tarifa egyszeriben négyszeresére emelésének. Az egyszerű súlyvám he- 
lyett (mely az értéknek legfeljebb 0,25 százalékát képezte) most már a köz- 
lekedési vámokon is bevezették, ami a vásárokon már évtizedekkel korábban 
gyakorlat volt: az egyszázalékos értékvámolást. A tiszta és egyértelmű érték- 
vám érvényesülése az utakon és a réveken is a bor esetében már 1250 körül, 
a só esetében pedig 1280 után világosan tükrözi e cikkek országos forgalmá- 
nak sűrűségét és stabilitását. 

Ami most már egyebekben az országrészeket összekötő — mintegy , belső 
távolsági" — áruforgalmat illeti, erről az út- és révvámtarifák csaknem annyit 
vallanak, mint a hetivásárok forgalmáról a vásárvámszabályzatok. Abban a 
szerencsés helyzetben vagyunk, hogy a fennmaradt kilenc szabályzat a leg- 
főbb kereskedelmi utak közül ötnek a nyomvonalában helyezkedik el. A 
Duna menti nagyútról maradt fenn korszakunkból a legkorábbi, a győri 
(1255) szabályzat; a Budáról Győrbe vezető út csomópontján fekszik Bicske 
(1306); a Zágrábból Veszprémen és Fehérváron át Budára vezető út Zala 
megyei szakaszán Zalavártól délre esett Karos falu Merenye-vámja (1276). A 
Duna vonalától keletre vezető két főút forgalmának fejlődését még beszéde- 
sebben dokumentálják a többi szabályzatok. A Budáról Heves és Borsod 
megyén át, majd a Hernád és a Tarca völgyében a Szepesség felé vezető út 
Heves megyei szakaszára esik Kompolt (1280), Miskolctól keletre pedig 
Alzsolca (1280, 1300 k., 1329). A Váradon át Erdélybe irányuló kereskedelem 
fővonalán fekszik a már említett Bertény (1284) és Telegd (1308, 1312), ugyan- 
ennek az útnak alföldi szakaszán pedig, a Tisza mellett Fegyvernek (1320). 
E szabályzatok, különféle időpontokból származván, már szerkezetük válto- 
zásával is elárulnak egyet s mást a fejlődésből, amellett maga a vámösszegek 
alakulása is beszédes forrás — feltéve, ha a különbözőképpen megadott érté- 
keket közös nevezőre hozzuk. Ehhez tudni kell, hogy egy pondusba 1255 és 
1290 között általában 10, a 14. század elején (1306) 12, majd (1312—29) 8 
,kis" (királyi, kamarai) dénárt számítottak, az utóbbiakból pedig kettő ért 
egy ,báni" dénárt. Világos szabályszerűség mutatkozik abban, hogy a révek- 
nél (Bertény, Fegyvernek) pontosan a felét szedték az útvámoknak. 

A tarifák szerkezete időben a viszonylagos egyszerűségtől a részletezés 
felé halad. A legegyszerűbb szerkezetben — az 1280-as évekig — mindössze 
három vagy négy tétel szerint történt a vámolás. A már tárgyalt són és boron 
kívül az élőállatok darabonkénti vámját hol említik, hol nem, konstans har- 
madik elem azonban a , mázsaszekér". A távolsági forgalom e nagy térfogatú, 
rendszerint legalább négy, párosával befogott ló által húzott (ezért olykor 
rudasnak 15 nevezett) alkalmatossága onnan nyerte nevét, hogy olyan nagy 
értékű árufajtákat volt szokás szállítani bennük, melyeket a vásárokon ki 
kellett bontani és megmázsáltatni, vagy egyéb módon - például darabszámra 
— értékvámolásnak alávetni; szinonim neve , kereskedelmi szekér" (currus 
mercatorius) volt. A szóban forgó utakon és vámokon mind számoltak e 
lokális forgalomban nem használatos szekérfajtákkal, bennük pedig olyan 
árufélékkel, melyeket a vásárvámszabályzatok szerint a fenti módon kezeltek. 
Bőr és prém (kivált ökörbőr és vadbőr), valamint sózott hal tartozik ide; a 
hasonlóan magas vámértékű méz, a viasz és bányatermékek (főként vas) szál- 
lítmányait nem mázsaszekérben forgalmazták, de mázsálva vámolták. 

A mázsaszekerek rakományait — a sóval és a borral ellentétben — az útvá- 
mokon eleinte értékvámnak nem vetették alá, hanem bizonyos átalánytarifá- 
val kezelték. A tarifa azonban idők során változott, s éppen e változások 
körvonalaznak három fejlődési szakaszt. A legkorábbi szabályzatban, a győ- 
riben a vámösszeg csak távoli és laza kapcsolatot mutat az áruértékkel, a 
hangsúly vámpolitikai meggondoláson, a hazai kereskedők javára érvényesí- 
tett protekcionizmuson volt: míg a német kereskedők szekereire — aszerint, 
hogy befelé vagy kifelé haladtak — 0,6 vagy 1 pondus értékű dénárösszeget 
róttak, addig a magyarokéra egészen minimális, 0,25 pondus vámot. Ez még 
annál is alacsonyabb volt, mint amit a századelőn (1209) Varasd polgárai 
fizettek szekerenként (0,5 pondus). A következő fokon, a század utolsó 
harmadában, a zalakarosi tarifával (1276) kezdve és a bicskeivel bezárólag 
(1306) a protekcionizmus megszűnt. Ezután idegen és magyar kereskedő 
szekerenként egységesen 1 pondust (réven fél pondust) fizetett — ugyan- 
annyit tehát, mint a század közepén még kiemelten csak a német exportőr. E 
gyakorlatnak még mindig nem volt köze az áruértékhez, azt azonban már 
mutatja, hogy a megélénkülő belső forgalmat az utakon is a korábbi vámnak 
négyszeresével lehetett megterhelni. A harmadik fázist az utolsó csoport 
(1312—29) képviseli a Budáról Erdélybe vezető úton (Telegd, Fegyvernek) 
éppúgy, mint a Kassára vezetőn (Alzsolca). A mázsaszekér vámja egyszeriben 
a korábbinak tizenkétszeresére, 1 fertóra (a révvám ennek felére, 6 pondusra) 

ugrott. Hogy a feltűnő jelenség magyarázatához jussunk, emlékeznünk kell, 
hogy az 1255. évben Győrben már kísérleteztek azzal, hogy a szekérvámo- 
lásban is érvényesítsenek valami becslést — egyfajta relatív átalány értékvámo- 
lást —, amennyiben az olaszok különösen értékes importáruját szekerenként 
1 fertóval adóztatták. Alig múlt el fél évszázad, ugyanez a magas összeg lett 
érvényes válogatás nélkül minden kereskedelmi szekérre az országos jelen- 
tőségű utakon. Az összegek megegyezése három egymástól oly távol eső 
tájon, mint Várad, Szolnok és Miskolc vidéke, kizárja, hogy helyi jelenséget, 
netán önkényességet sejtsünk a jelenség mögött. Közelebb visz a magyará- 
zathoz, ha a számok logikáját követjük. A ,mázsaszekérben" szállított tipi- 
kus árufajták — ökörbőr és sózott hal — szekerenkénti vámértéke a vásárvám- 
tarifák szerint 30 márka (1440 pondus) volt. Az 1 ferto ennek az összegnek 
pontosan 1/120-ad része, amiből nyilvánvaló, hogy a korábbi , súlyvám?" he- 
lyett a 14. század első évtizedeire az útvámokra is kiterjedt az egy évszázada 
csak a vásárokon alkalmazott értékvámolás elve — legalábbis egyfajta , átalány 
értékvám" formájában. 

Nem minden értékes árut szállítottak azonban mázsaszekérben— egyebek 
között a legértékesebb importárukat, a posztót, a fűszert és a , kisebb áruk" 
gyűjtőfogalma alatt kezelt vegyes ipartermékeket sem. E téren a gyakorlat 
nem volt egységes. Karoson például bármiféle áruval megrakott szekeret ál- 
talában 1 pondus vámmal terheltek meg, s homályban marad, hogy mit takar 
a kitétel, miszerint bizonyos árukat mégis taxato tributo kezeltek. Bicskén 
viszont a , kisebb áruk" vámja 0,5 pondus volt, éppúgy, mint a bertényi és a 
fegyverneki réven a kifejezetten megnevezett posztóké (de guolibet curru 
mercatorio onerato pannis) — azaz fele a mázsaszekér vámjának. De az 
1310-20-as évek az importáruk vámolása terén is gyökeres fordulatot hoztak. 
A bihari Telegden és a borsodi Alzsolcán már egyaránt végszámra vették 
számba az átszállított posztót. A legértékesebb yperni végjének 1 vagy 2 
pondus vámja, ,egyéb posztóvégek" (Telegden még tovább részletezve: dorni, 
huyi posztók) 1 vagy 0,5 pondus vámja közelről rokon a flandriai , színes 
posztó? ama végenkénti értékvámjával, melyet az esztergomi vásárvám 1255. 
évi rétegéből ismerünk (1,2 pondus), csak a közönséges, , szürke posztó? és 
a vászon 0,25 pondus vámja (Alzsolca) alacsonyabb az Esztergomból ismert- 
nél (0,5 pondus). De mi történt az egyéb ipari árukkal, jórészt importcikkek- 
kel? Az alzsolcai vám e téren is beszédesen vall, minthogy háromféle szekér- 
típust különböztet meg: a mázsaszekéren kívül , fedett szekerekkel? (de curru 
clauso) és , nyitott szekerekkel?" (de curru patenti) számol, mely utóbbiakban 

halat vagy sót szokás szállítani. A középső kategória nem egyéb, mint az a 
fajta ponyvával fedett kereskedelmi szekér, melyen posztóbálákat és egyéb 
ipari Importcikket, , kisebb árukat" szállítottak. Csakhogy Alzsolcán a posz- 
tót külön vámolták, a , fedett szekérre" viszont ugyanazt az 1 fertós vámot 
alkalmazták, mint a mázsaszekérre. A célzat teljesen világos: minden import- 
cikkre nézve az előbbihez hasonló átalány értékvámolást vezettek be, miáltal 
az összeg a századforduló súlyvámához képest huszonnégyszeresére ugrott. 
A forgalom növekedése lehetővé tette, hogy ami 1250 táján a vásárokon 
meghonosodott, két vagy három fázison át 1310 után az utakon és a réveken 
is szabály legyen: a legkeresettebb árucikkek legalább átalány jellegű, olykor 
azonban tiszta értékvámolása. 

Az élőállat természetesen szintén ama áruk közé tartozott, melyekkel a 
belső vámokon számoltak — már csak azért is, mert e vámokon át hajtották 
ki őket exportra. A városok szükségletét nyilván jórészt a lokális piackörze- 
tek fedezték, éppúgy, mint a gabona esetében. Mégis, e téren is tanulságos a 
vámtételek vallomására figyelni. A század derekán a győri útvámon az állat- 
forgalomban még ugyanaz a fajta protekcionizmus figyelhető meg, mint a 
szekéren forgalmazott áruknál: ha az ökröt német kereskedő hajtotta ki, 
darabjáért 0,25 pondust fizetett, ha magyar, szinte csak szimbolikus összeget, 
0,075 pondust. Ezzel szemben az ökör vámtétele a zalai Karoson már 0,2 
pondus (1276), tekintet nélkül arra, hogy ki hajtotta, Telegden (1312) pedig 
pontosan az a 0,25 pondus, mint fél évszázada Győrnél a német kereskedőé, 
csak Bicskén és Alzsolcán mozog egy közepes szinten (0,166 és 0,125 
pondus). A magasabb összegek már szintén tiszta értékvámok, hiszen a budai 
és az esztergomi vásáron az ökör darabját egyformán 0,2 pondusra vámolták. 

A számba vett árufajtákon kívül a 13. századi út- és révvámok tételszerűen 
egyebet nem tartalmaznak — kivéve a győri tarifát, ahol már a mézet szállító 
szekerek is kiváltak a , szekerek" átalánytarifájából 0,4 pondus vámtétellel. A 
méz persze valószínűleg általában jelen volt a tájközi forgalomban, ha lappang 
is az ,egyéb áruk" burkában, hiszen előállítása táji adottságokhoz, erdős vi- 
dékekhez volt kötve, másrészt mint gyakorlatilag egyedüli édesítőszer iránt 
széles kereslet jelentkezett. Külön tételként aztán Alzsolcán (1329) bukkan 
elő, éspedig hordónként már 3 garas, azaz 2,5 pondus tarifával. A fentiek 
ismeretében aligha kétes, hogy ez esetben is az értékvámolás kifejlődésével 
van dolgunk, hiszen a budai vásáron (1255) egy szekér értékvámja volt 6 
pondus, a bor analógiájára pedig bízvást feltehető, hogy mézből is általában 
három hordót volt szokás szállítani egy szekéren. Még egy árucsoport jelenik 


363 


meg Alzsolcán önállósult tételként, abányatermékeké (réz, ólom, ón). A méz 
nyilvánvalóan a Kassa feletti erdőségekből, a réz Gölnicbánya, a Szepesség 
felől áramlott e borsodi vidéken át ,az ország közepe" felé. 

Az útvámtarifák kezdő és záró tagjai között eltelt alig több mint fél évszá- 
zad fejlődésére nézve már az is sokatmondó, ahogy az 1270-80 körüli hár- 
mas-négyes tételcsoportból kifejlődik a ,szekerek" hármas osztatán, újabb 
termékek kiválásán át az Alzsolcán részletezett 16 tétel; még többet mond 
az értékvámolás bemutatott fokozatos érvényre jutása. A tárgyalt útvámta- 
rifák vallomása szerint ez az elv országosan 1310 körül tört át, Esztergom 
példája azonban arra figyelmeztet, hogy a helyi kezdeteket korábbra kell 
tennünk. 

Az ismert vámszabályzat 1288. évi kibővítését és végleges redakcióját köz- 
vetlenül az mozgatta, hogy a közelmúltban budai, pesti és más hazai keres- 
kedők Győrnek tartva rendszeresen elkerülték Esztergomot, a rövidebb 
úton, Dorogon és Táton át haladtak nyugatra; másrészt a Buda felé igyekvő 
Rajnán inneni német posztóimportőrök nem voltak hajlandók posztóbálái- 
kat Esztergomban kibontani (d:isligare), s ragaszkodtak ahhoz, hogy bálán- 
ként csak a hagyományos 1 pondus vámmal tartoznak. A konfliktus köz- 
pontjában tehát ezúttal éppen nem a vásárvám (tributum fori) , hanem kifeje- 
zetten az Esztergomnál szedett útvám állt. A királyi ítéletből (1288. március 
21.) kiderül, hogy a francia, velencei és általában a Rajnán túli kereskedők 
tranzitárui után már 1288 előtt útvám fejében 15 teljes és szabályos értékvámot 
— 40 vég színes posztó után 1 márkát, azaz az érték 1/240 részét, az egyszerű 
,súlyvám" negyvennyolcszorosát — hajtottak be; a káptalan most ezt a gya- 
korlatot kívánta kiterjeszteni minden kereskedőre, s nem 1s siker nélkül, mert 
megkapta a királyi jóváhagyást. A fentebb elmondottak alapján világos, mi 
volt a másik fél hivatkozási alapja: maga az országos gyakorlat, mely akkori- 
ban még csak 1 pondus átalány súlyvámot rótt a posztót szállító szekerekre 
az utakon, anélkül, hogy a rakományt ki kellett volna bontani. Ezzel szemben 
az esztergomi szabályzatnak a királyi ítélet nyomán végrehajtott végső redak- 
ciója egy valóságos , útvámszabályzat? részletet iktatott be a vásárvámsza- 
bályzatba — amit szintén oda nem Illő tételek, a kereskedők vásártéri illetékei 
követnek, mint korábban láttuk. Eszerint ha csak áthaladt is valamilyen sze- 
kér Esztergomon, Pest felől Mosonnak tartva vagy fordítva, vagy akár a do- 
rogi útra, Tát faluba kihelyezett vámfiliálén, ezután , teljes vámot" (integrum 
tributum) volt köteles fizetni. Hogy miben állt e , teljes" vám, azt két ponton 
összegszerűen is tudjuk. Ha a Dunán Esztergom mellett felfelé haladtak 

ökörbőrrt szállító hajók, a kereskedőknek száz bőr után kellett egy unciát (6 
pondus) fizetniük: pontosan ugyanazt a darabszám szerint kirótt értékvá- 
mot, amit a vásártéren szedtek az ott vásárolt bőrök (cutes emptas) után. A 
bányavidékre vagy Csehországba tovább szállított bor hordója után pedig a 
kakati réven ugyanazt az 1 pondust kellett megfizetni, mint a vásártéren. 
Esztergom tehát nemcsak a hetivásár-forgalom fokozott megvámolásában 
járt élen; a tranzitforgalomban érvényesített tiszta értékvám bevezetésével is 
jó negyedszázaddal előzte meg az országos gyakorlatot. 

A vám nagysága azért fontos mutatója a forgalomnak, mert hiába küzdöt- 
tek a kereskedők és az országos gyűlések 1270 után a , felesleges vámok" 
elszaporodása ellen, a , legitimnek?" tekintett — azaz IV. Béla életében már 
fennálló — közlekedési vámok is elég sűrűn sorakoztak egymás után, számot- 
tevően drágítva az amúgy is magas szállítási költségeket. A brünni útnak 
például csak al Nagyszombat és Buda közti szakaszán, 160 km-en nyolc tör- 
vényes vámhelye volt: Farkashida, Sempte, Nyárhíd, Udvard, Esztergom, 
Piliscsaba és Szentjakab mellett. A Budáról Győrbe vezető úton, melynek 
távolsága a tatárjárás után Esztergomot délről elkerülve 110 km-re rövidült, 
hat vámon kellett áthaladni: Bicske, Bánhida, Kocs, Bana, Bőny és Győr út- 
vámján. A vámhelyek hol közelebb, hol távolabb estek egymástól, középát- 
lagon azonban ugyanazt a nagyságrendet adják ki. Átlagosan 18—20 kilomé- 
terenként, azaz minden két-két és fél egykorú mérföldön ütközött a keres- 
kedő vámokba. Alighanem itt a magyarázata a Budai Jogkönyvben utóbb 
előbukkanó két mérföldes rast fogalmának; e távolság nem a kereskedők 
,pihenője", hanem vámok által megszakított kényszerpihenője volt. Ha a 
vámbirtokosok odáig tudták feszíteni a dolgot, hogy meg nem elégedve a 
13. század második felében bekövetkezett négyszeres átalány tarifaemeléssel, 
a 14. század elejére az utakon és a réveken mindenütt bevezették a hol tizenkét- 
szeres, hol csaknem ötvenszeres emelést jelentő értékvámolást, ez annak biz- 
tos mutatója, hogy az árucikkek áramlása már nagyjából ilyen növekvő arányban 
, tűrte el? a fokozott megcsapolást — természetesen csak ama áruké, melyekről 
szó esett, ezeknek köre pedig egyelőre a tucatnyi tételt sem érte el. Az önkény 
tényezőjét ki kell kapcsolnunk, hiszen a szabályzatokat a királyi hatalom 
szentesítette; a vámpolitika országosan egységes normák jegyében fejlődött. 

Hogy például Alzsolcán — a Budáról Kassa és a Szepesség felé vezető úton 
— miért térhettek rá a posztófajták tiszta értékvámolására, azt életközelből 
mutatja a szepesi prépost és káptalan jövedelmeinek már említett szabályo- 
zása (12869: a prépost két évre összesen 9 vég flandriai — vegyesen yperni, 

dorni és genti — posztót kapott szolgáltatás formájában az egyház , népeitől", 
együttesen 27 márka értékben. A belső kereskedelem elosztó útján a 
Szepességbe került import minőségi posztó egyszerre játszotta tehát a , feu- 
dális járadék"? és értékálló , valuta?" szerepét. Ugyanez mutatkozik meg köz- 
nemesi miliőben, midőn a két falus, Abaúj megyei ruszkai nemesek a család 
egyik nőágát 44 márkával ígérték kielégíteni, mely összeget , részint dorni és 
yperni posztóban... részint dénárokban"? tartoztak megfizetni. A flandriai 
posztó 15 ,pénz"-nek számított, sőt a labilis értékű dénároknál keményebb 
valutának, hiszen az ügylet szögezi le, hogy az yperni végje 10 márkába, a 
dornié 5 márkába veendő (1318). A szóban forgó Ruszka a Hernád völgyében 
ugyanazon kereskedelmi viszonylaton fekszik, mint északabbra a Szepesség. 
Ez a fajta partim in estimatione. . . partim in denarts fizetési mód különben 
szerte az országban dívott, egy egri káptalan előtti kártalanítási esetben pél- 
dául , 12 rőf dorni posztót számítva egy márkába" fordulattal (1299). 
Bizonyos értelemben valuta szerepét játszotta az előzőekben elősorolt 
cikkek közül a só is, minthogy konstans értékét megtartotta, bármikor át- 
váltható volt ezüstre vagy vert pénzre. A váradi püspök familiárisait a század 
végén részben sókockákkal dotálta; a sójövedelemből 260 darab jutott e célra, 
400 darab eladásra került. Éppen a só , valuta? természetéből érthető, hogy a 
vámokon ez volt az a forgalmi cikk, melyet előszeretettel természetben, azaz 
sókockák formájában vámoltak, csak kivételesen , dénárokban". Nem arról 
van szó, hogy a kor visszakanyarodott volna a korai idők , természeti pénze- 
ihez" (tinó, nyestbőr), hanem arról, hogy az áruforgalom gyors növekedése 
nem kis feszültséget teremtett egyfelől a megsokszorozódott árumennyiség 
(egyáltalán az adásvételek és egyéb pénzt igénylő ügyletek), másfelől a for- 
galomban levő ezüst fizetőeszköz-készlet között. Természetes, hogy ezt a 
valuta szerepet éppen a számba vett nagy forgalmú és stabil forgalmi értékű 
árufajták játszották még, a posztó és a só mellett még két cikk, melyeket 
például Esztergomban legalábbis részben természetben vámoltak: a bor és az 
ökörbőr. Ami viszont a számba vett , országos" áruk helyi forgalmát illeti, 
legyen elég csak két illusztráció. Az említett baranyai hatalmaskodások alkal- 
mából (1294) magasan a zömében egy-két márka összértékű árukészletek 
fölébe emelkedik a szekérszámra szállított, egyik esetben 300, a másikban 400 
sókocka tételű (több mint 6 és 8 márka értékű) só. Az egyik károsult, bizo- 
nyos Siklósi Pál nyilvánvalóan e falusias vásárhely, Siklós kereskedője volt. A 
másik jellemző adalék, hogy a Iolna megyei Kazsok földesura már aszerint 
szabta meg 10 vagy 5 köbölben a telepes falu borszolgáltatását, hogy az adott 

évben olcsó áron (pro levi foro) vagy drágábban (cariore) lehet beszerezni 
(1270). Volt hely tehát, ahol már a feudális szolgáltatás mértéke is a piacvi- 
szonyokhoz igazodott. Ezzel vág egybe, hogy sok helyütt az állatszolgálta- 
tást 15 az ökör vagy sertés árának megjelölésével szabták ki, agömöri Köviben 
(1273) éppúgy, mint a Szepességben (1279), a honti Németiben (1292) csak- 
úgy, mint Veszprém megyében. 

Mindazonáltal ha a korábbi időkhöz képest számottevően kibővült is az 
áruformát öltő termékek köre, és forgalmuk ugrásszerűen megnövekedett, 
mégiscsak szűk kör volt ez egyelőre. A tucatnál is kevesebb árufajta, mely 
különböző országrészek, eltérő adottságú tájak között többé-kevésbé rend- 
szeresen áramlott, egy , országos" piacnak csak kezdeti csíraformáit hozta 
létre. A kialakuló városok nagy többsége kereskedőinek tipikus mozgástere 
általában elég szűk körzetekre korlátozódott. Hogy mekkora területre, azt 
jól mutatják a városprivilégiumokba foglalt vámmentességi körzetek. Maguk 
a városok sem igen igényeltek ugyanis többet e téren, mint amit kereskedőik 
tevékenységi rádiusza a valóságban kialakított. A nyugati határszélen Kör- 
mend és Vasvár egymással megegyezően Vas és Zala megyék területére kapott 
vámmentességet (1244, 1279). Sopron privilégiumai (1281, 1291) ugyan — a 
, fehérvári szabadságokból" következően - elvileg országos mentességet biz- 
tosítanak, gyakorlatilag azonban utóbb (1323) kiderül, hogy a város csak a 
Lajta és a Rába között, Sopron megyére nézve élvezte a mentességet. Pozsony 
kiváltsága (1291) éppúgy nagyjából az azonos nevű megyére szól, ahogy 
Németlipcséé (1293) Zólyomra, Dobronyáé és Bábaszéké (1254) ugyanerre 
a területre ,a Dunáig". Kassa mentessége Abaúj, Zemplén és Ung területét 
ölelte fel ,a Tisza és Sajó folyóig és Bereg megyéig" (1319), amihez képest 
Újhely túl ambiciózus volt, midőn a hét északkeleti megyére nézve igényelte 
a jogot (1261). Kolozsvár Erdély területére teljes (1316), Désvár szintén 
Erdélyre és Szolnok megyére — valójában a , sóútra" —, de már csak fél vám- 
mentességet kapott (1261). Sajátos közbülső helyzétet foglal el Szatmár a 
maga említett országos mentességével egyetlen árura, a borra nézve (1264). 
Többnyire valóban az egy-egy város kereskedőinek rendszeres tevékenysége 
keretéül, melyek egy-egy tágabb sugarú körben vették körül az előző feje- 
zetben tárgyalt , napi" forgalom kis köreit. 

Akadt persze néhány város, mely már a 13. században országos vámmen- 
tességet élvezett. Ennek reális tartalma lehetett az ősi Fehérvár vagy a Pest 
kiváltságát átöröklő Buda esetében (1244). Már inkább csak a , fehérvári sza- 
badságok" automatikus kisugárzásaként volt e jog birtokában még a tatárjárás 

előtti privilégiuma (1238) révén Nagyszombat, majd jutott hozzá ugyanezen 
az alapon Győr (1272). Olyan városok esetében, mint Zólyom, Korpona vagy 
Torda, a jog már merő fikciónak tűnik. 

A sok, egymással laza és alkalmi kapcsolatban álló kisebb kereskedelmi 
körzet meglétét mutatja, hogy a mértékek, a köblök, akók és rőfök sokféle- 
ségén túl magának a fizetőeszköznek, a márkának és részeinek (fertó, 
pondus) alapsúlya 1s tájanként eltéréseket mutatott. Noha abudai márka 1270 
után egyre inkább kezdett , országos" alapegységgé emelkedni, továbbra is 
számítottak fehérvári, esztergomi és szepességi márkával — , helyi?" pénzsú- 
lyokkal (marca ponderis terrestris) —, a nyugati határszélen, kivált Pozsonyban 
a bécsi márka is használatban volt (a Dunántúl nyugati felén és északi meg- 
hosszabbításában az általános fizetőeszköz a — részben hazai veretű — , bécsi? 
dénár volt), Erdélyben megint külön , helyi?" márkák voltak érvényben, a 14. 
század elején kassai számítású márka 1s feltűnik. Megint más volt a márkasúly 
a külön gazdasági körzetet alkotó Szlavóniában, de a szlavóniai — , báni" — 
dénárok forgalma Magyarországnak megint csak egy többé-kevésbé körül- 
határolható régiójában, a Dél-Dunántúlon (Baranya, Somogy és Tolna me- 
gyékben), valamint Erdélyben mutatkozik rendszeresnek. Árak megadásánál 
gyakori az eltérő pénzlábakra utalás: ennyi vagy annyi pondus (fertó, márka) 
, dénárokban, ahogy a pénz az idő szerint ama vidéken forog"? (prout tunc in 
provincia curret) . Mindazonáltal e jelenségben nemcsak a piac széttöredezett- 
sége, hanem bizonyos szintű integrálódása is tükröződik. Az egy-két megyé- 
nyi kereskedelmi körzetek legalább vékony szálakon, a fizetőeszköz néhány 
domináns alaptípusának kisugárzása szerint nagyobb regionális egységek felé 
ortentálódtak. Az egyre inkább országos jelentőségűvé váló Budán kívül a két 
régi centrum, Esztergom és Fehérvár kisugárzása, továbbá az ország nyugati 
sávja, a Dél-Dunántúl, a Szepesség és Kassa, végül Erdély, azaz vagy nyolc 
ilyen tágasabb régió körvonalai bontakoznak ki, ha a határok át is mosódtak 
egymásba. 

A , már és még" jellegzetes átmeneti képlete mutatkozik meg a vásárszer- 
kezetben is. A vásár fogalma e korban általában minden további nélkül a hét 
meghatározott napján tartott sokadalommal, a hetivásárral azonos. A távol- 
sági — mai fogalmaink szerint , nagykereskedelmi" — forgalom és a , naponta 
a vásárra felhozni szokott" áruk cseréje, ahogy Esztergomban számon tar- 
tották, általában egyazon sokadalmon bonyolódott le. A két hétig tartó so- 
kadalom, országos vásár (nundinae seu forum annuale) korszakunkban még 
csak két helyütt fejlődött ki: Fehérvárott már 1275 előtt, és Budán már talán 

a század közepén, legkésőbb 1287 körül. A két sokadalom időben egymáshoz 
csatlakozott: a kereskedők az augusztus 14—28. között tartott fehérvári or- 
szágos vásárról tovább vonulhattak a szeptember 1—15. között szokásos bu- 
dai vásárra. Egyelőre csak az aratás utáni hónap volt a ,vásárhónap" Magya- 
rországon, noha a nyugat felől érkező kereskedők egy része bizonnyal felke- 
reste már Esztergom vagy Győr, Sopron, Pozsony hetivásárait is. Részint a 
távolsági forgalom szintjének korlátaira mutat rá, hogy az ország beérte min- 
dössze két országos vásárral, részint azonban a Jogi tényezővel, hiszen a tá- 
volsági forgalom fő áramába eső említett utóbbi három település csak a század 
utolsó harmadában nyert egyáltalán városprivilégiumot (1271, 1276, 1291). 
Némileg más volt a helyzet Esztergom esetében, hiszen ez az ősi metropolis 
Ungariae már valószínűleg a 12. század óta szokásjogon alapuló útkényszert 
és az árumegállító Jog egy elemi formáját élvezte; más kérdés, hogy Buda 
konkurenciája ezt a szokásjogot már 1280 táján illuzórikussá tette. Való- 
jában a külkereskedelem és a belső tájközi forgalom a vázolt nagy fellendülés 
ellenére sem volt még ahhoz elég intenzív, hogy Buda árumegállítási jogán 
(1244) kívül többet megtűrt volna. Noha kiváltságával utóbb Győr1s elnyerte 
a jogot (1271), ez a valóságban korszakunkban még aligha érvényesült. 

A korszak alapvető fejleménye Buda centrális kereskedelmi helyzetének 
kialakulása. A budai márka már a század utolsó harmadában országos fizetési 
alapegységnek kezdett számítani. Még határozottabban mutat rá e kialakuló 
centrális szerepre az ország úthálózatának átrendeződése a tatárjárás után. 
1250 előtt a legfontosabb , nagy utak" sugarasan két centrumból, Esztergom- 
ból és Fehérvárból ágaztak ki, kelet felépedig Pest volt az utak kiundulópontja. 
Három évtizeden belül a szerkezet megváltozott. Egészen nyilvánvaló ez a 
nyugati irányban, ahol a ,győri nagyút" eredetileg a szárazföldön is a Duna 
vonalát követte. A régi , metropolis? panaszaiból értesülünk aztán az 1288. 
és 1289. években, hogy a nyugati forgalom fő iránya akkoriban már Jó ideje 
elterelődött arra az új útvonalra, mely Győrből Bánhidán - és egyebek között 
a fentiekben emlegetett bicskei vámon — át, Esztergom kitérőjét megtakarít- 
va, sokkal rövidebben, egyenesen Buda felé tartott. Az esztergomi érsek ki is 
közösítette Buda tanácsát, élén Werner comes rektorral, mert az Regensburg, 
Bécs és egyéb német városok kereskedőivel összejátszott Esztergom útkény- 
szerének kisemmizésében. A kiközösítés azonban keveset használt a gazda- 
sági ésszerűséggel szemben; Esztergom kénytelen volt vámjogát azzal a 
kompromisszummal érvényesíteni, hogy az ,esztergomi" útvámot egy 
Győrbe és a közeli Abda faluba kihelyezett filiálé révén Győr vidékén hajtotta 

be. A másik két távolsági nagyút, a délnyugat felől Körmenden és Veszprémen 
át vezető via Latinorum s az északnyugat felől Nagyszombaton át vezető 
brünni út áthaladt ugyan a két régi centrumon, de az előbbin Fehérvár, az 
utóbbin Esztergom már nem végcél volt, hanem csupán egyike az útba eső 
fontos városoknak. Az imént említett új ,győri nagyúttal? együtt a nyugati 
forgalom mindhárom főútja Buda kapujában, mintegy fókuszban futott 
össze. Ugyanide tartott dél felől a , baranyai nagyút", melyből már csak egy- 
egy mellékút ágazott ki Dunaföldvárnál Fehérvár, fentebb pedig Marton- 
vásáron át Esztergom felé. Ugyancsak Buda kapujából indultak ki — a pesti 
réven átkelve a Dunán — a kereskedők szekerei kelet felé mindkét fentiekben 
vázolt főútra: Hatvanon át Kassa és a Szepesség, másrészt Szolnokon és Vára- 
don át Erdély felé. Ez a hat, sugarasan Budára összefutó főút (magna vig, 
strata publica) alkotta a későbbi századokban is Magyarország kereskedelmi 
szerkezetének gerincét. A szerkezetnek fontos kiegészítő elemei voltak még 
az Esztergomból a kakati (Párkány) réven át a Garam és az Ipoly-Korpona 
völgyében a bányavárosok és Zólyom felé vezető nagyutak, a Dunántúlon 
pedig a Győrt Sopronnal és Sopront Körmenddel összekötő utak; az előbbi 
Bécsújhelyen át Bécs felé, az utóbbi Muraszombaton át Velence felé folyta- 
tódott. A Duna vonalától keletre eső, sokkalta nagyobb országfélben azon- 
ban az ezekhez jelentőségben fogható regionális nagyutaknak az említett 
kettőn kívül korszakunkban nincs határozott nyomuk. Az északkeleti or- 
szágrészt az alföldi részeken, Debrecenen és Váradon át Erdéllyel egybekap- 
csoló kereskedelmi főirány például csak a 14. század derekán alakult ki. Az 
ország kereskedelmi struktúrája 1300 táján éppoly sajátos, , féloldalas", ne- 
hézkedésével alapvetően nyugatra billenő képletet mutat, mint oly sok más 
gazdasági, társadalmi és politikai-kulturális mutató szerint. 


4.1. A MAGYARORSZÁGI VÁROSHÁLÓZAT KIALAKULÁSA 


A Descriptio Europae Ortentalis című mű (1308) francia dominikánus szer- 
zője akor Magyarországáról adott tömör gazdaságföldrajzi jellemzésében azt 
emeli ki, hogy , földje bővelkedik legelőkben és igen termékeny kenyérgabo- 
nában, borban, húsban, aranyban és ezüstben, a halak tömegével pedig, Nor- 
végiát kivéve, felülmúl csaknem minden országot", majd Erdély sóbányáit 
méltatja. Ami azonban a városiasodást illeti, az író már sokkal szűkmarkúb- 

ban mér. Kategorikusan közli, hogy tíz megnevezett helységen kívül , nincs 
több város (civitas) egész Magyarországon", csak még Dalmáciában öt; , van 
azonban sok mezőváros (oppidum)" — enyhít valamit a szűkkeblűségen a 
kiegészítés. A lista élén a ,városok legnagyobbika", Buda áll, majd Esztergom, 
Győr és a püspöki székhelyek (Zágráb, Veszprém, Pécs, Gyulafehérvár) kö- 
vetkeznek, hogy Nagyszombat, Pozsony és , Baia" zárja a sort. E legutóbbi 
valószínűleg Baniaból torzult, azaz Selmecbányára gondolhatunk. 

Nem annyira elfogultság vagy merő tájékozatlanság magyarázza ezt a 
szűkkeblűséget, mint inkább az, hogy a kor nyugati mércéjével mérve tűnt 
,kevésnek? a civitas Magyarországon és , soknak" az oppidum -— noha az 
utóbbi terminus , mezőváros" értelemben akkoriban Magyarországon még 
nem honosodott meg. Fehérvárnak és még nem egy településnek persze a 
nyugati mérce szerint is a listán lett volna a helye. A város fogalma azonban 
egyelőre fölöttébb bizonytalan volt a korabeli Magyarországon is; határozott 
kontúrok nélkül mosódott át a , szabad falu? (lIzbera villa) fogalmába. Amikor 
az 1267. évi országos dekrétum a királyi , szabad falvak népeiről? (populz 
liberarum villaraum nostrarum) rendelkezve két helyütt is egy kalap alá vette 
a kiváltságolt telepes falvakat és a városokat, tulajdonképpen csak az elterjedt 
szóhasználatot visszhangozta, hiszen még IV. Béla városprivilégiumainak 
többségében is villa volt a ,szabadság" különleges, a telepesekénél sokkal 
magasabb, polgári jellegű státusát (libertas civium) elnyert települések meg- 
nevezése. A városoknak civitas — polgárai összességének czves — megnevezése 
kezdett persze utat törni a század dereka óta, sőt például Fehérvár, Esztergom 
vagy Buda esetében senkinek nem jutott eszébe más terminust használni, de 
egyébként nemritkán olyan felemás fogalmazásba ütközünk, mint például 
Vasvár privilégiumában: szcut ettam bospites nostri in matoribus civitatibus regni 
nostri gratulantur (1279). Holott az ország , nagyobb városaiban" — egyáltalán 
városaiban — a lakosság már éppen nem a , vendégek", hanem a polgárok 
szabadságának örvendett. 

A város fogalmának ingatagságába belejátszhatott, hogy sok megszülető 
város látványra, népességszámát és települési szerkezetét tekintve egyelőre 
amolyan nagyra nőtt falu volt, kivált jó néhány városi rangra emelt bospes-te- 
lepülés, melyek csak a minap emelkedtek ki az , egyéb szabad falvak" sorából. 
Hiányzott általában a nyugati város legszembetűnőbb, mintegy fizikai ismér- 
ve, a városfal is. Ilyen értelemben a szemléleti gyökérzet rokon lehet azzal, 
mely az idézett Descriptio hiperkritikájának hátterében sejthető. Az okleve- 
lek előszeretettel ama helységeket hajlamosak civitasnak nevezni, melyeknek 

domináns településmagva valamely régi ispáni várterülettel, castrummal vált 
azonossá a tatárjárás után (Fehérvár, Nyitra, Győr, Sopron), vagy legalábbis 
szoros kapcsolatban maradt a várral (Pozsony), esetleg árokkal, sánccal, tor- 
nyokkal megerősítve (Esztergom) eleve várszerű képződmény volt, nem is 
szólva Budavárról, mely város eleve új és korszerű , várként" épült fel. Ugyan- 
ilyen okból járt ki a civitas név általában a főpapi városoknak, melyek minde- 
nütt a püspök várával álltak kapcsolatban, jóllehet lakosságuk távolról sem 
élvezte a lzbertas civium teljességét. Ugyanitt gyökerezik a polgár fogalma. A 
városi lakosságot ott, ahol bospesek , várbeliekké? váltak, a Burgból származó 
latinosított burgenses, vagy szinonim módon cives (eredetileg szintén: , vári- 
ak") formában nevezték nemcsak Budavárában, hanem például Sopronban 15, 
éspedig már azelőtt (1250, 1269), hogy a , váriak" a városprivilégium jóvoltá- 
ból Jogilag ,polgárokká" váltak. Holmi vaskövetkezetességet azonban nem 
várhatunk el még ilyen értelemben sem a forrásoktól, mert másfelől például 
Kassát, mely bospes-település sem vár nem volt, sem városprivilégiumot akkor 
még nem élvezett, egyre gyakrabban (első ízben: 1281) civitas, lakosait cives 
(1291) néven emlegetik. Valójában ugyanis a század vége felé már mégiscsak 
kezdett érlelődni az az újfajta , városszemlélet", mely a civitas fogalmát foko- 
zatosan eloldozta a , vár" képzetétől, hogy azt elsősorban Jogi és komplex 
gazdasági, települési és népesedési ismérvekkel töltse fel. A régi és újazonban 
még évtizedekig élt egymás mellett. 

Mindazonáltal nemcsak a kor volt zavarban, hanem a mai kutató számára 
sem mindig egyértelmű, hogy mely települések minősíthetők teljes joggal 
, városnak". A legegyértelműbb kritériumot mindenesetre a városprivilégiu- 
mok szolgáltatják — bármilyen néven nevezték is meg az oklevelek az adott 
települést, s bármennyire bizonytalan is némely esetekben a határvonal a 
gazdasági és települési szerkezet felől nézve a , nagy falu? és a város között. 
A lényeg ugyanis az, hogy a városi kiváltság társadalmi és jogi tekintetben 
még akkor 15 létrehozta az ispáni vagy egyéb feudális joghatóság alól mentes, 
egyedül a királyi hatalomnak alárendelt, szabad és autonóm polgári közösség 
társadalommodelljét (universitas vagy communitas civium), ha ennek igazi 
realizálása csak idővel következett be. A két legjelentősebb 12. századi vicus 
Latinorum magvából kifejlődött városon, Fehérváron és Esztergomon — a 
nyugati város két magyarországi előfutárán — kívül csak az 1230-as évtized 
emelte e sorba Pestet, Selmecbányát és Nagyszombatot. Szlavóniában hason- 
ló mag volt Zágráb, magyar, német és , latin" hospeseivel. Még jelentősebb 
Erdély, ahol a 12. század második felétől fogva kifejlődő Radna és Beszterce, 

a délebbi Szászföldön Nagyszeben és Brassó annak ellenére a városhálózat- 
nak az előbbiekkel rokon jellegzetes nyugatias csíráihoz számíthatók, hogy 
privilégiumuk nem maradt fenn. E kilenc magból álló, területileg szórt előz- 
ményhez a tatárjárás után IV. Béla haláláig, csak 1243 és 1270 között — mint 
a király várospolitikájáról szólva bemutattuk — további 19 kiváltságolás járult. 
Hogy a kiváltságolások az esetek túlnyomóan nagy részében már ténylegesen 
városiasodó településeket emeltek jogilag is várossá, annak szinte csalhatatlan 
mutatója a kolduló rendi kolostorok jelenléte. A domonkosok és ferencesek 
missziójukból következően eleve népes, városias jellegű helységekben tele- 
pedtek le; a városi környezetet részesítették előnyben az Ágoston-rendiek 
előtt is. A két nagy kolduló rend valamelyike már a tatárjárás előtt jelen volt 
az akkori kiváltságolt városokban, sőt Esztergomban mindkettő. A kivétel 
Radna, továbbá Brassó annyiban, hogy itt csak egy premontrei apácakolostor 
volt, Besztercén pedig majd a tatárjárás után épül fel két kolostor. 1250 után 
aztán eme , ősvárosokban" szinte szabályszerűen felépült a másik kolostor is 
(Fehérvár, Pest, Nagyszombat, Nagyszeben), Esztergomban és Fehérvárott 
még a harmadik, az Ágoston-rendi is. Az 1243 és 1270 között kiváltságolt 
települések kétszerte tágasabb csoportjában mindössze hét akadt, ahol a sze- 
rény népességszám (mint a zólyomi uradalom öt kisvárosában) nem vonzotta 
a rendek egyikét sem, vagy (Besztercebányán és Késmárkon) ismeretlen 
okok tartották vissza őket. A többiben legalábbis az egyik, sőt négyben (Bu- 
da, Szatmár, Patak, Szeged) legkésőbb a 14. század elejéig mind a domonkos, 
mind a ferences rend, Budán rajtuk kívül még az Ágoston-rend is megalapí- 
totta kolostorát — ily módon a két vagy három kolostorral rendelkező privi- 
legizált városok száma tízre emelkedett. 

A városfejlesztés nem rekedt meg IV. Béla halálával, sőt egy új vonást mutat 
fel. A , városalapító"? király sajátos módon tartózkodott az ispáni székhelyek 
várossá emelésétől; ennek gyanítható oka, mint a maga helyén láttuk, hogy 
az uralkodó tekintettel volt országbáróinak, stabil kormányzati támaszainak 
— egyszersmind a legjövedelmezőbb ispánságok javadalmasainak — presztí- 
zsére és jövedelmeire. Az arány éppen fordított 1270 után. A kormányzati 
stabilitás amúgy is felborulván, most már sorra-rendre városprivilégiumot 
nyertek a szóban forgó központok, sőt csaknem kizárólag ezek: 1271 és 1299 
között Győr, Sopron, Vasvár, Pozsony, Torda és Sáros; ide vonható még Ko- 
lozsvár is, jóllehet V. István kísérlete a várossá emelésre (volens olim fundare 
et congregare civitatem) csak két emberöltő múltán realizálódott (1316). Az 
1270 után városi rangra emelt kilenc helység közül csak Eperjes és Kisszeben 

volt ispáni várral településszerkezetileg össze nem függő telepes község, mely 
településtípusra IV. Béla király városfejlesztésének súlya esett. Az új városok- 
ban, Kisszeben kivételével, mind felépült már a privilégium előtti időben, 
többnyire a század közepe után, hol a domonkos (Vasvár), hol a ferences 
(Sopron, Pozsony) kolostor, vagy éppen mindkettő (Győr), hol pedig az 
ágostonosok (Sáros, Torda) vagy egy negyedik kisebb kolduló rend, a kar- 
meliták (Eperjes) kolostora — világosan mutatva, hogy a kiváltságolás nem a 
kezdetet, hanem reális előzmények jogi betetőzését hozta meg. 

Végül is 1300 körül Magyarországon 32 helység volt birtokában városi 
kiváltságlevélnek (Nyitra időközben a püspök joghatósága alá került); mint- 
hogy azonban az említett négy régi erdélyi város is ideszámít, együttesen 36 
város , örvendett a fehérváriak szabadságainak" — ahogy a privilégiumok kivált 
1270 után előszeretettel minősítik a nyugati jellegű kommunális szabadság 
teljességének magyarországi változatát. Nem számítható e körhöz jó néhány 
további település, melyek kiváltságot nyertek ugyan, de az nem biztosított 
többet a szokványos , bospes-szabadságoknál". 

Nem tagadható meg ugyanakkor a , város?" minősítés néhány püspöki 
székhelytől, melyeknek lakossága Jogi és társadalmi értelemben nem alkotott 
ugyan a fentiekhez fogható , polgárságot", autonómiájuk — olykor városré- 
szek (jogilag , falvak?) szerint más-más villicus közvetlen elöljárósága alatt — 
igen korlátozott volt, de a település gazdasági funkciója, lakosság-összetétele 
és népességszáma mégis városias jellegre mutat. A szórványadatokon és a 
kolduló rendek jelenlétén kívül fontos népesedési mutatónak számít a plébá- 
nosoknak a pápai tizedjegyzékekből (1332—37) ismert jövedelemszintje. Az 
évi 20 márka jövedelem feletti összegek félreérthetetlenül városias népesség- 
koncentrációt tükröznek. A már idézett Descriptio Esztergomon és Győrön 
kívül (ahol persze a meghatározó képlet a kiváltságolt királyi város volt), s 
Zágrábot a jelzett okból itt nem számítva, még három püspöki székhelyet 
említ a civitasok különben szűken mért listáján. 

Pécs városias jellege (civitas, 1297) már a 12. század óta adatolható. Német, 
olasz és vallon telepeseivel, vásárarval, korszakunkból ismert kereskedő és 
iparos elemével, négy vagy öt plébániájával, három kolduló rendi kolostorával 
éppúgy vitán felül áll, mint a listáról érthetetlenül és méltatlanul lemaradt 
Váradé, mely komplex, sokmagvú püspöki-káptalani civitas (1235, 1241, 
1304, 1312) nemcsak jóval népesebb volt az előbbinél, hanem a Buda és Erdély 
közti áruforgalom kulcspontján városi funkciója is erőteljesebb. Mindkét 
helység egyértelmű városi, sőt kereskedelmi körzetet meghatározó jellegét 

mutatja, hogy 1330 táján pénzverő kamarák székhelyei voltak. Már kétsége- 
sebb és elmosódóbb a listán szereplő Veszprém és Gyulafehérvár városjellege. 
Az előbbi tulajdonképpen csak 1313—1324 között vált egyértelműen ,püs- 
pöki várossá", noha a várban székelő veszprémi püspök már elismert város- 
úrnak számított a váltig , váraljának" (suburbium) minősülő, nagy kiterjedésű 
és heterogén népességű településhalmaz felett, ahol azonban kézműveseken 
kívül számottevő , szabad kondíciójú" kereskedőelem is gyanítható. Rokon 
volta képlet Gyulafehérvárott, azzalakülönbséggel, hogya régi lakosság nagy 
részét a tatárok lemészárolták, a püspök viszont hamarabb szerezte meg a 
kizárólagos joghatóságot (1278), hogy ennek birtokában és az , Erdélybe 
vezető publica strata" előnyeit kihasználva , szabad kondíciójú vendégek" to- 
borzásával mégiscsak egyfajta városfejlesztő politikába fogjon a civitas Al- 
bensis kiépítésében (1282). A városban különben feléledt a régi domonkos 
kolostor, sőt 1300 előtt az Ágoston-rendiek is felépítették házukat. Hasonló 
telepítő politika eredményeként jelenik meg az ország közepén Vác is a 14. 
század második évtizedére német és magyar városrészre tagozottan (civitas 
nostra Wactensis — civitas Theotonica, Hungaricalis, 1319), Egernél pedig korai 
vallon rétegén kívül két korai kolostora (domonkos, ferences) és plébániáinak 
az előzőkkel vetekedő jövedelme figyelmeztet, hogy ne tagadjuk meg a vá- 
rosjelleget. Az említettekhez hetedikként járult Nyitra, miután a IV. Bélától 
az elsők között elnyert privilégiumát éppen három évtized múlva elvesztve 
szintén püspöki várossá vált (1288). Ezzel szemben a többi püspöki székhely, 
Bács, Csanád és Szerém a jelek szerint éppúgy elvesztette a tatárjárás előtti 
fogalmak szerint még városias karakterét és funkcióját, mint az olyan régi, 
egyházi joghatóság alá süllyedt és funkcióit vesztett ispáni központok, mint 
Arad vagy Somogyvár. 

Végül néhány határesettel kell számolnunk. Lőcse a Szepesség másik két 
városával, Gölnicbányával és Késmárkkal ellentétben privilégiumot nem ka- 
pott, de mind kereskedelmi helyzete, mind igazgatási centrum jellege és 1316 
előtt alapított ferences kolostora arra int, hogy egyértelműen városnak te- 
kintsük, amint hogy már az 1271. évi szász privilégium is annak nevezte 
(civitas provincte capttalis). A másik jellegzetes határeset Kassa — a fokozato- 
san kifejlődő város talán legtipikusabb példája. A már 1249 előtt hospes-jo- 
gokat élvező telepes falu jóformán lépésről lépésre jutott hozzá a városi lét 
különféle ismérveihez, hogy a viszonylag későn elnyert városprivilégrum 
(1347) már csak a koronát tegye fel az együttesre. Igazi emelkedése a 13. 
század utolsó évtizedeiben kezdődött, amikor a bíró és esküdtek által igaz- 

gatott polgárközösség (zudex, cives et universitas de Cassa, 1290) egyre inkább 
átvette a kulcsszerepet az ország belseje és a Szepesség közti kereskedelem- 
ben, sőt a Krakkó felé megnyíló , lengyel úton". Ennek biztos jele, hogy a 
kassai strata publica kezdődő emlegetésével (1281, 1288, 1295) egyidejűleg, 
már 1290 előtt pénzverőkamara székhelye, a kassai számítású ezüstmárka 
kibocsátási központja lett, miközben a már gyakran civitasnak nevezett 
(1290, 1297, 1300 stb.) település egyházi téren, plébánosa jogállása és a dézs- 
maügy vonatkozásában kivívta a szabad városok státusát (1290, 1292). A 
kifejlődő városban már 1303 előtt domonkos kolostor, 1311 előtt harmin- 
cadhely működött, s az interregnum zavarai idején, kivált a rozgonyi csatában 
(1312) játszott kulcsszerepe világosan mutatja, hogy az ország északkeleti 
régiójában Gölnicbányához hasonló súlya volt; vámmentessége (1319) is a 
Tisza és Sajó vonalától északra elterülő országrészt körvonalazza kereskedel- 
mi körzetéül. 

Egyebütt is vannak nyomai városjellegű központoknak, legalábbis in statu 
nascendi, sőt a Szerémségben egész városiasodó zóna körvonalai mutatkoz- 
nak, melyek azonban több mint egy évszázad múlva, a török előrenyomulás 
következtében fokozatosan elhalványodtak, majd maguk a települések — for- 
rásanyagukkal együtt — elpusztultak. A már Idríszí leírásában kiemelkedő 
Frankavilla (Nagyolaszi), valamint Szávaszentdemeter (a későbbi Mitrovica) 
és a Valkóba eső Eng ferences kolostorai 1300 táján éppúgy városias szintre 
mutatnak, mint plébániajövedelmeik (20-30 márka) és az évi pénzbeváltás 
mennyiségét szabályozó kamarabérleti szerződések, melyekben az e telepü- 
lésekre megállapított magas összegek (25, 50, 60 márka, Szalánkeménnél meg 
éppenséggel a kiugróan magas 240 márka) élénk kereskedelmi tevékenység, 
városias lét figyelemre méltó mutatói, hiszen ugyanakkor például Pécs 40, 
Nagyszombat 100 márkára volt kötelezve. Hogy itt a legkorábbi városi zónák 
egyikéről van szó, azt világosan jelzi, hogy Esztergom, Buda és Zágráb mellett 
még 1253 előtt itt létesült a negyedik pénzverőkamara. A katasztrofális for- 
ráspusztulás miatt olyan települések esetében, mint Szolnok vagy Temesvár, 
még ehhez fogható mutatókkal sem rendelkezünk, de az előzmények és az 
Anjou-kori kifejlődés némi ismeretében nem zárható ki, hogy ezeknél is 
legalább a városiasodás , határeseteiről" lehetett szó. 

Végeredményben, ha a privilegizált királyi és püspöki városokon kívül csak 
Lőcsét és Kassát vesszük tekintetbe, 45 település minősíthető városnak az 
1300 körüli Magyarországon; a határesetekre 15 gondolva nagyjából félszázra 
bővül a kör — mindenesetre jóval tágabbra, mint a Descriptio tükrében, még 

ha a városok közül sok oppidumnak minősült is nyugati szemmel nézve. Igaz, 
e félszáznyi település urbanizációs szintje nem volt egyforma, összességük- 
ben mégis határozottan elkülönültek a közönséges vásárhelyek és a nagyobb 
szabad telepes falvak sokaságától—a majdani mezővárosok csíráitól, melyekre 
a magyarországi latinság idővel az oppidum szót fogja alkalmazni. 

A kirajzolódó városhálózat nem nélkülözi az előzményeket, mégis tetemes 
súllyal a tatárjárás utáni fél évszázad produktuma. Javarészt vadonatúj a képlet 
ahhoz a szerkezethez képest, melynek pilléreit — az áruforgalom legfőbb 
központjait — egy megelőző struktúra fogalmai szerint már korábban is , vá- 
rosoknak" nevezték. A szicíliai arab al-Idríszí által a 12. század közepén som- 
másan jellemzett 16 város közül mindössze hét vált az 1250 után kiérlelődő 
szerkezet pillérévé: Fehérváron és Esztergomon kívül nyugaton Pozsony, 
Sopron és Nyitra, a keleti részeken a Csanádtól kelet felé négynapi útra eső 
, UValba" (mely kétséges olvasat mögött Gyulafehérvár vagy Várad rejtőzik) 
s délen a szerémségi Frankavilla. A többi akkoriban , virágzó és népes város", 
a kiemelten méltatott Bács és Keve, továbbá Titel és Barancs, Csanád és Csong- 
rád, északkeleten Ungvár, az ország közepén Óbuda a 13. század közepe után 
kiszorult a városiasodás koordinátáiból, ahol egészen más csomópontok ala- 
kultak ki, Temesvár sorsa pedig homályban van. Az eltelt egy-másfélévszázad 
folyamán átrendeződött az ország egész kereskedelmi szerkezete, megvál- 
toztak súlyponti viszonyai is. Idríszí tablóján négy főútvonal rajzolódik ki, 
melyek közül azonban a Duna-vonal (Pozsony-Esztergom-Óbuda) egyelő- 
re a leghalványabb. Már erőteljesebb az Erdélybe vezető marosi ,sóút" (itt 
, Valbán" kívül még Csongrád és Csanád emelkedik ki), a legerőteljesebb 
azonban a dunai kereskedelem déli része Bácstól Kevéig (melynek folytatása 
aztán Belgrádon át Bizánc felé mutat), ugyanakkor Ungvár , nagy és virágzó 
városként" méltatása az akkor még virágzó kijevi kereskedelemmel magya- 
rázható. Az utóbbi két viszonylat 1250 után elenyészett, kiesett avárosképző 
faktorok közül is. A városiasodás új koordinátáit a tatárjárás után az a szer- 
kezeti metamorfózis, Magyarország gyors betagolódása a nyugati , gazdasági 
világba" határozta meg, amiről az előző fejezetekben volt szó; ezzel össze- 
függésben jutottak szerephez olyan új tényezők, mint a bányavidékek — ma- 
guk 15 e betagolódás fontos faktorai1—és a távoli országrészeket összekapcsoló 
,nagyutak" kialakulása. A közel félszáznyi város elenyésző kivétellel nyolc 
kereskedelmi főútvonalon nyert funkciót; közülük is négy a külkereskede- 
lem négy fő iránya volt. Alapvetően a települések e funkcionális helyzete 
magyarázza a királyi kiváltságolásokat csakúgy, mint azt, hogy mely püspöki 

városok választódtak ki a városi létre. Célszerű a számbavételt ilyen szem- 
pontból is megejteni. 

A fellendülő nyugati kereskedelem Duna menti fő árama emelte fel és 
juttatta városprivilégiumhoz az ősi Esztergomon kívül a század utolsó har- 
madában Győrt (1271) és Pozsonyt (1291) 15, s járulthozzá, hogya 14. század 
elejére a Duna parti püspöki város, Vác is civitas legyen. Ugyanennek az 
áramnak egy másik ágán, a Bécs-Bécsújhely—Győr és a Velence-Pettau—Bécs 
forgalom csomópontján emelkedett várossá Sopron (1277). A másik fő irány, 
a Velencéből Krajnán és Karintián át Magyarországra vezető via Latinorum 
nyugat-dunántúli csomópontjain iktatódott a városok sorába előbb Kör- 
mend (1244), majd Vasvár (1279), s Jutott szerephez a Fehérváron át Budára 
továbbvezető úton a püspöki székhelyek közül Veszprém. Az ősi Fehérvár 
természetesen központja maradt a Dunántúl belső úthálózatának. A harma- 
dik külkereskedelmi irány, a , brünni út?" már a tatárjárás előtt a városok közé 
iktatta Nagyszombatot (1238); ennek egyik kiágazásában Nyitra jutott pri- 
vilégiumhoz (1248). Ha az utóbbi négy évtizeden belül mégis a püspök jog- 
hatósága alá került, azt elsősorban éppen az magyarázza, hogy csak kiágazás- 
ba esvén, kereskedő polgársága nem tudott eléggé megerősödni. 

E három nyugati külkereskedelmi útvonalat továbbra is az esztergomi rév- 
nél metszették azok a belső nagy utak, melyek a Garam-vidéki bányaváro- 
sokkal, az északnyugati országrész kereskedelmének kikristályosodó pont- 
Jaival teremtették meg a kapcsolatot. E térségben a tatárjárás előtti Selmec- 
bánya mellett a kialakuló Besztercebánya (1255) és az országrész igazgatási 
központja, Zólyom (1243) nyert privilégiumot. E kereskedelmi zóna kisu- 
gárzásában már IV. Béla különös kedvezésének, a zólyomi uradalmat sajátos 
intenzitással , modernizáló" politikájának köszönhették létüket a Korpona 
Esztergom felé vezető völgyében Korpona (1244), Bábaszék és Dobronya 
(1254), a másik irányban pedig, a liptói medence felől a Vág és az Árva völ- 
gyében Lengyelország felé megnyíló úton Németlipcse (1263) és Hibe 
(1265) -, hogy a gazdasági és politikai tényezők eme sajátságos együtthatá- 
sából megszülessék ezen a tájon a kor legsűrűbb városhálózata. 

A délre irányuló kereskedelmi főtengely, a , baranyai nagyút" végpontja 
nemcsak a szerémségi borvidék, hanem egyben egy formálódó városi zóna 
volt, mely a valkói Engtől a szerémi Nagyolaszin és Szávaszentdemeteren át 
Szalánkeménig húzódott; e nagy út közeli kiágazásában jelentőséget és funk- 
ciót kapott az itteni püspök civitasa, Pécs. 

A négy kereskedelmi főút délnyugat, nyugat, északnyugat és dél felől az 

sOrszág közepévé" (medium regni) és székvárossá (sedes regni, 1308) alakuló 
Budára futott össze mintegy fókuszba. Budavárból a pesti vagy jenői réven 
és a kiváltságait (1231, 1244) megőrző — de bizonyos értelemben Buda túl- 
parti , váraljává" degradálódó — Pest városán át a keletibb országrészek felé, 
mint láttuk, három további kereskedelmi , nagy út? ágazott ki. Az előzőnél 
sokkalta nagyobb keleti országfélben három városiasodó zóna rajzolódik ki, 
ám jellegzetes módon súllyal a keleti ellenpontokon. 

Az északkeleti zónában a Gömör-Szepesi Érchegység bányáinak feltárása, 
Gölnicbánya kiváltságolása (1276), ezt követően egyrészt a Hernád-—lar- 
ca-Poprád völgyében megnyíló , krakkói út", másrészt az ország belsejével 
összekötő kereskedelmi ütőér kialakulása egymással összefüggésben magya- 
rázza Késmárk (1269) és a Szepesség civitas capitalisa (1271), Lőcse, majd 
Eperjes, Sáros és Kisszeben (1299), nem utolsósorban az 1290 táján tényle- 
gesen már civitasnak minősülő Kassa gyors városiasodását. 

A másik keleti zónát Erdély alkotja egyrészt a maga tatárjárás előtti örök- 
ségével, a korai ezüstbányászat (Radna) és a szász kolonizáció többi pionír 
városával (Beszterce, Nagyszeben, Brassó), másrészt a sóbányászat kisugár- 
zásában privilégiumot nyert Désvár (1261), Désakna (1291), Torda (1291), s 
az 1270 körüli kezdemények után Kolozsvár (1316) városiasodásával. A Dél- 
Erdélyből a marosi , sóúton" az ország belsejébe irányuló forgalom juttatta 
városias szerephez az erdélyi püspök civitasát, Gyulafehérvárt. 

A harmadik zóna az előző kettő közé esik, ahol Beregszász (1247), 
Nagyszöllős (1262) és Szatmár (1264) ikertelepülésével, Németivel együtt 
(hospites de Zotbmar det de Nempti, 1285), a Tiszán innen pedig Sárospatak 
korai vallon települése, majd az ennek Jogállását öröklő Újhely (1261) emel- 
kedett városi rangra. Ez az egyedüli zóna, mely annyiban nem illeszkedik be 
a képbe, hogy miután az orosz kereskedelem elapadt, elvesztette markáns 
távolsági kereskedelmi funkcióját. Mégis érthető, sőt igen figyelemreméltó e 
zóna kialakulása is, mert éppen a gazdasági , infrastruktúra? és a királyi város- 
politika együtthatását példázza sajátos plaszticitással. Az itt kialakuló váro- 
sok előzményei — Újhely kivételével — jelentős részben éppen a hajdan virágzó 
orosz kereskedelemmel összefüggő korai, 11—12. századi bospes-települések 
voltak. A városiasodás eme előfutárait a királyi hatalom a tatárjárás után sem 
hagyta cserben, sőt V. István , ifjabb királyi" minőségében éppen itt találta 
meg a terepet, hogy az országmegosztás idején, az 1260-as évtizedben, aty- 
jával rivalizálva mintegy a IV. Béla-féle zólyomi várospolitika ellensúlyát te- 
remtse meg a keleti országfélben. Ily módon e tájon, mintegy harmonikusan 

folytatva Észak-Erdély (Désvár, Beszterce és Radna) felől a láncot, Szatmár, 
Ugocsa, Bereg és Zemplén megyén át nagyjából kirajzolódik az ,egy megye-— 
egy város" elve, mely töretlenül folytatódik az említett Abaúj-Sáros-Szepes 
megyei tömbben. Aligha véletlen, hogy a délről szomszédos Désvár vám- 
mentessége a szatmári határig, a másik irányból Kassáé viszont a beregi ha- 
tárig terjedt. 

Feltűnő most már, hogy a városiasodás eddig számba vett, nagyjából fél- 
körösen elhelyezkedő nyugati és keleti zónái között az ország egész hatalmas 
belső térsége az Alföld északi peremvidékével és a hozzá délről, a Maroson 
túl csatlakozó Temesközzel együtt nem hogy a fentiekhez mérhető , városi 
zónákat?" nem mutat fel, hanem egyáltalán városokat is csak mutatóba. Noha 
Budáról három fontos út is vezetett a keleti részek felé, az országközpont és 
a keleti városias sáv között mégis mindössze csak három város alakult ki. Az 
egyik Erdély kapuja előtt, a Sebes-Körös partján Várad többmagvú érseki- 
káptalani civitasa volt, a másik a marosi vízi út és a Budáról vezető nagy út 
átrakó csomópontján Szeged, melynek királyi hospesei IV. Bélától nyerték el 
a fehérvári kiváltságokat; a három magvú település városiasságát ferences 
(1316 előtt) és domonkos (1318 után) kolostora és az a tény, hogy a 14. század 
elején pénzverő kamara székhelye volt, világosan mutatja. A harmadik út 
kiágazásában már jóval kétesebb Eger kereskedelmi funkciója. Homályos 
pont Szolnok is, délebbre Temesvár; valószínű, hogy mindkét régi ispáni 
, váraljai" település esetében inkább afféle népesebb bospes-településekre, vá- 
sárhelyekre lehet gondolnunk, amilyen sok volt az országban. E térség haj- 
dani ispáni , váraljai" települései lesüllyedtek egyszerű falusias vásárhelyekké, 
anélkül, hogy közel s távol város alakult volna ki — Hevestől Borsodon át 
Szabolcsig és Bodrogtól Békésen át Zarándig az azonos nevű megyékben. 
Nem arról van szó persze, hogy e tágas belső térség általában az áruforgalom 
szempontjából maradt volna , üres". A vásárhelyek sűrűsége, mint látni fog- 
juk, e vidékeken sem maradt sokkal alatta egyéb országrészekének. Üresen 
tátong azonban e térség a városképződés szempontjából, ami nagyfokú arány- 
talanságot mutat, kivált, ha elképzelünk egy hatalmas szabálytalan téglalapot, 
melynek északnyugati sarkán, a Duna-vonal folytatásában Korpona és Zó- 
lyom, az északkeletin a Tisza-kanyar két oldalán Patak és Újhely, valamint 
Beregszász helyezkedik el: c magasságtól délre egészen az Al-Dunárg, har- 
madfélszáz kilométer szélességű tömbben, mintegy négyszáz kilométer 
mélységben az imént említett három város a kor városhálózatának törpe 6 
százalékát képviselt. 

A kialakuló városhálózat mindenképpen sajátságos egyenetlenségeket mu- 
tat. Észak-Dunántúlon és a hozzá a Dunától északra csatlakozó országrész- 
ben a zólyomi uradalommal bezárólag, azaz (minthogy Zólyom még egy 
megyének számít) 15 megye területén 21 város alakult ki: az országterület 
kevesebb mint egyötödén a városállomány több mint kétötöde. Rokon az 
arány a Szepességtől Szatmárig húzódó északkeleti sáv 8 megyéje területén, 
ahol 12 város született meg, s csak egy fokkal alacsonyabb Erdélyben, ahol 7 
megyében és a szász kerületekben a városok száma 9. Ezzel éles kontrasztban 
e karéj alatt és a köztes vidékeken, az északi hegyvidék és az Alföld peremétől 
délre, ide véve a szintén várostalannak maradt Dél-Dunántúlt is, azaz mintegy 
25 megye térségében — Pécset is számítva — mindössze 4 város jött létre. 

E feltűnő egyenetlenség, sőt kirívó aránytalanság már első pillantásra is 
egybeesik két körülménnyel. Az egyik, hogy a , várostalan" tömb az etnikai- 
lag idegen szigetektől szinte teljesen mentes — csupán a kunok és jászok 
csoportjai által tarkított — összefüggő magyar településterülettel azonos. A 
másik körülmény, hogy egyszersmind ez az a térség, mely a tatárpusztítást 
többszörösen súlyosan szenvedte meg, mint egyéb országrészek. Ami ezt az 
utóbbit illeti, kihatásával kétségkívül számolnunk kell, de hogy korántsem 
mint egyedüli tényezővel, arra figyelmeztet, hogy egyrészt a tatár inváziótól 
alig szenvedett Dél-Dunántúl 1s a várostalan régiókhoz csatlakozik, másrészt, 
hogy adott esetben még olyan szörnyűségesen elpusztított városok is rege- 
nerálódni voltak képesek, ha funkcióhoz jutottak, mint a Rogerius részletes 
beszámolójából ismert Várad vagy Vác, más tájegységeken Esztergom vagy 
Gyulafehérvár. Ami az etnikai tényezőt s az abból a múltban olykor teória 
szintjére emelt vélekedést illeti, hogy a magyarság nem volt , városalkotó? 
elem, azt megint csak cáfolja akár e térségben Várad és Szeged példája, de 
egyebütt is nem egy városé, ahol jelentékeny számú magyar polgársággal 
számolhatunk. Annyi valóságmagva azért van ennek a szempontnak, hogy a 
tőkeerős és vállakozó szellemű, a kommunális lét megszervezésében is ha- 
gyománnyal és rutinnal rendelkező régi , latin" (francia, vallon, olasz) és újabb 
német jövevényeket — akiknek különös aktivitása a városiasodás terén tagad- 
hatatlan — kevéssé vonzotta ez a tágas belső térség. De nem ösztönözte a 
városképződés másik, , politika" partnerét sem e vidék, hiszen az egyedüli 
Szeged kivételével nem törekedett itt privilégiummal felkarolni viszonylag 
népesebb településeket, holott ha valami, akkor etnikai meggondolások iránt 
aztán igazán közömbös volt. 

A városhálózat egyenetlenségének magyarázata alapvetően nem a kataszt- 

rófa vagy az etnikum, hanem a gazdaság dimenziójában rejlik, mindenekelőtt 
abban a ,peremhelyzetben", mely Magyarország betagolódását jellemzi a 
nyugati gazdaságba. A városképző hatékonyság a külkereskedelem hármas 
nyalábú nyugati sugárzása mentén Budáig, észak felől legfeljebb Kassáig ter- 
jedt, s ahárom bányavidékről (Garam-vidék, Gömör-Szepes, Erdély) kapott 
további sajátos impulzusokat; ugyanakkor az ország belső területeimek az 
állattenyésztésen kívül nem volt olyan speciális kulcsterméke (érc, só, bor), 
mely a még meglehetősen gyér , belső távolsági" forgalom révén, az előbbivel 
együtt, a kereskedő elemet elementáris erővel vonzotta volna, vagy elemen- 
tárisan segítette volna elő a népességkoncentrációt. Ha az ország távolsági 
forgalma egyelőre beérte Fehérvár és Buda két országos vására elosztó funk- 
ciójával, e belső térség is beérte két város, Várad és Szeged további közvetítő 
funkciójával. A helyi elosztáshoz és a napi forgalomhoz már elegendők voltak 
az egyszerű vásárhelyek, a születő mezővárosok vagy ,parasztvárosok". 
Hogy a kereskedelmi funkció volt a döntő, azt kontrollként szemléletesen 
mutatja a püspöki városok csoportjánál a városiasodási szintnek a szórt ada- 
tokból is kibontakozó hierarchiája. Várad városi léte, egy ,nagy út" fontos 
forgalmi pontján, elsődleges kereskedelmi funkció birtokában pregnánsabb, 
mint a csak kiágazásban fekvő Pécsé, népessége is nagyobb volt; Veszprém 
vagy Vác városias jellege egy fokozattal határozottabb Egernél; míg a primer 
kereskedelmi funkciót gyakorló főpapi székhelyeken a civitas regia megma- 
radt domináns városmagnak (Esztergom, Győr), addig a funkciótlan Nyitra 
elvesztette privilegizált helyzetét. Ahol pedig ez a sajátságos többlet, a távol- 
sági kereskedelemben játszott funkció kiesett, az egyházi városúr jogilag 
, Jobbágynak" megmaradt városi alattvalói, ha akadtak is köztük kereskedők 
és iparosok, nem voltak képesek ellene szegülni, hogy az Idríszí korában 
mégoly , virágzó, szép és népes városok" eljelentéktelenedjenek, mint Bács, 
Csanád vagy Szerém, vagy a prépost hatósága alá süllyedt és Buda szomszéd- 
ságában funkciótlanná vált Obuda. 

A városiasodó zónákban a szerkezet jellemzője, hogy többnyire minden 
megyében kialakult legalább egy város a nagyjából , megyényi" kereskedelmi 
hatósugaraknak megfelelően, sőt akadtak megyék, ahol két vagy több város 
is keletkezett (Vas, Pozsony, Hont, Zólyom, Szepes, Sáros, Zemplén). Két 
csomóponton, a zólyomi térségben és a Zemplén-Bereg-Ugocsa-—Szatmár 
zónában, mint láttuk, az 1260-as évtized kétpólusú királyi várospolitikája 
sajátos erővel szólt bele a városhálózat sűrűségébe; ezzel szemben semmi jele, 
hogy az ország középső nagy tömbjében és a Dél-Dunántúlon a királyi po- 


382 


litika bármelyik pólusa a Jog eszközével ellensúlyozni próbálta volna a város- 
képző tényezők hiányát vagy gyengeségét. Ugyanakkor Szlavóniában, mely 
tartomány gazdaságilag is különálló régiót képezett, nagyjából szintén kiraj- 
zolódott az ,egy megye-—egy város" szerkezet Varasd (1242), Zágráb (1242), 
Szamobor (1242), Petrinja (1242), Körös (1252) és Verőce (1248) várossá 
emelésével. Hogy itt szintén a távolsági kereskedelem volt a szelektív erő 
egyrészt Ausztria, másrészt Velence felől, minden további nélkül nyilvánvaló. 

A szerkezetnek megvoltak a maga , belső súlypontjai", s ezek már kevésbé 
mutatják azt a némileg nyugatra és a peremek felé billent gravitációt, mint 
önmagában a városállomány sűrűsége. A súlypontokra a pénzverő kamarák 
létesítése mutat rá. A napi forgalom nem igényelt feltétlenül kiváltságolt vá- 
rosokat; a forgalom jelentékeny részét lebonyolító falusias vásárhelyek vidé- 
kenként bizonyos nagyobb áruforgalmi központok felé orientálódtak. Ká- 
roly Róbert gyökeres újításokat hozott apénzügyben az 1320—30-as években, 
a pénzverő kamarák természetesen kínálkozó helyeit azonban még az elmúlt 
fél évszázad belső fejlődése jelölte ki egy-egy vidék kereskedőközpontjában, 
ahol a forgalom leginkább biztosította a pénzkibocsátás és adminisztráció 
jövedelmezőségét. Budán és Esztergomon kívül már 1250 táján működött 
egy kamara a csanádi egyházmegyében és a Szerémségben, melyekhez már 
1290 előtt járult egy újabb kamara Kassán; további központokká 1330 táján 
az ország belsejében a csanádi kamara örökébe lépő Szeged, a déli részeken a 
szerémivel egyesített dél-dunántúli kamara központjává váló Pécs, az Alföld 
peremén Várad és Szatmár, Erdélyben pedig Kolozsvár vált. E nyolc székhely 
határozottan kijelöli a városhálózat belső áruforgalmi-kereskedelmi súly- 
pontjait: ama országrésznyi belső régiók körvonalait, melyek a márkaszámí- 
tás terén is külön egységeknek mutatkoznak; a szerkezethez kilencedikként 
a Szlavóniában az 1255 körüli idők óta működő szlavóniai vagy báni kamara 
járult Zágráb központtal. Már aztán a Károly Róbert-féle adminisztráció sa- 
játosan új, gazdaságosabbnak ítélt meggondolásaival magyarázható, hogy 
idővel a kamarákat a pénz , forgalmi" központjaiból a nemesfém , termelő" 
központjaiba, a bányavidékekre helyezték át. 

Hogyan viszonyult az 1300 tájára felvázolódó szerkezet a kései középkor 
városhálózatához? Az a sajátságos, hogy a középkor alkonyán sem volt fél- 
száznál több város Magyarországon. Az 1500 körüli városállománybóla teljes 
kiváltságot élvező, akkor már Jogi vagy területi csoportok szerint szerveződő 
királyi városok száma némi ingadozással 40 körül mozgott. A tárnoki városok 
törzse az egyedüli Bártfa kivételével éppúgy ott van a tablón már 1300 körül, 

mint Szakolca kivételével a személynökieké, vagy Körmöcbánya és Nagybá- 
nya kivételével a legkiemelkedőbb bányavárosoké és a Szászföldé. A változá- 
soknak két oldala van. Az egyik, hogy az 1243 és 1299 között kiváltságolt 
városok közül kerek tucatnyi időközben a tulajdonképpeni városhálózatból 
kiszelektálódva oppidum szintre süllyedt, vagy azért, mert a királyi , fejlesztési 
politika" a zólyomi uradalomban eltúlzottnak bizonyult (Bábaszék, Dobro- 
nya, Németlipcse, Hibe), vagy mert a fejlesztési politika másik súlyponti 
térségében a távolsági kereskedelemben való funkciótlanság ténye beigazo- 
lódott (Patak, Újhely, Beregszász, Nagyszöllős, Szatmár, valamint Sáros), 
vagy mert a távolsági forgalom, nevezetesen a velencei kereskedelemé, a kö- 
vetkező évszázadban elterelődött a semmeringi útra (Körmend, Vasvár). E 
csökkenést a másik oldalon az pótolta, hogy a bányavidékeken a 14. század- 
ban új feltárások nyomán új városok alakultak (Körmöcbánya és Szomolnok 
a két bányavidék kisebb városaival, Erdély határán pedig Nagybánya), továb- 
bá a külkereskedelmi forgalom a peremterületeken néhány új települést emelt 
ki (Szakolca, Zsolna, Bártfa), valamint a Havasalföld és Moldva felé vezető új 
kereskedelmi irány megnyílásával megszaporodott az erdélyi szász városok 
köre. A püspöki városok köre 1500 táján ugyanaz, mint a 13. században, annyi 
módosulással, hogy végül Győr 15 ide süllyedt (1447). A városképző faktorok 
a ,pótlásokat" meghozó 14. században mit sem változtak, maga a szerkezet 
jellege sem módosult, hiszen a gyér városiasságú belső térségben a civitas 
szintjére egyértelműen csak Temesvár emelkedett, míg például Szolnok vagy 
Debrecen a civitas és oppidum határán ingadozva végül is mezővárosként 
lépett át az újkorba. 

Végeredményben az 1300 körüli időre kialakult városállományból 33 vá- 
ros, az akkori városhálózat kereken kétharmada nemcsak kiállta az idő pró- 
báját, hanem 1500 táján is nagyjából ugyanilyen arányban képezte a magyar- 
országi városhálózat törzsét. Minthogy közülük alig tucatnyinak gyökere 
nyúlik vissza a tatárjárás előtti időkbe, de még ezek egy részének igazi kifej- 
lődését is az 1250 utáni időszak hozta meg, elmondható, hogy a kései közép- 
kor városhálózatának megalapozása legalább felerészben egyetlen fél évszá- 
zad, a 13. század második fele dinamikus fejlődésének köszönhető. 

Negyedik rész 
A RENDI KORSZAK 
HAJNALÁN 


VII. 
ÁLLAM ÉS TÁRSADALOM 
AZ ÁRPÁD-KOR VÉGÉN 
(1272-1308) 


42. BÁRÓI ,PÁRTKORMÁNYZATOK" IV. LÁSZLÓ 
GYERMEKKIRÁLYSÁGA IDEJÉN 


Az új korszak nyitánya egy politikai merénylet, agyermek IV. László elrablása 
volt, melyet gyors egymásutánban még több hasonló fog követni. A merény- 
letek és a nagyúri érdekcsoportosulások — , pártok?" — formálódása, egymással 
való ádáz küzdelmük a kormányzat gyakorlása címén és krónikus válsága jegyé- 
ben, az elharapózó anarchia és az országon időnként végigszántó belháborúk: 
mindez a feudális állam tartósult funkcionális zavarának tünete, s új jelenség a 
magyar állam történetében. Ugyanakkor az erővonalak egyelőre változékony 
kuszasága, a fejlemények csak üggyel-bajjal követhető logikája már önmagá- 
ban is utal e korszak — a 13. század utolsó negyede — átmeneti jellegére. Az 
állam funkcionális zavara csak előkészület és átmenet volt a feudális állam 
általános válságához: territoriális egységének megingásához, a , tartományi" 
különhatalmak formálódásához a századfordulót követő időszakban. 

Az állam e dezintegrációba áthajló működési zavara magának a feudaliz- 
musnak elkerülhetetlen fejlődési jelensége, sőt növekedési szimptómája; ön- 
magában nem fogható fel sem holmi rendellenességnek, sem hanyatlásnak. 
Az állami egység széttagolódására való hajlam egy bizonyos fejlődési szinten 
endogén sajátossága az európai feudalizmusnak, még ha ez különféle regio- 

nális változatokban és eltérő időbeli ritmusban következett is be a 10-13. 
század folyamán. Az európai feudalizmust ebben a vetületben is specifikus 
szerkezeti vonások különböztetik meg az egykorú magaskultúráktól, például 
Kínától vagy az Iszlám világától. Ilyen alapvonás mindenekelőtt a föld örök- 
letes magántulajdona, ami olyan további vonásokkal való kölcsönhatásban 
adja meg a szerkezet eleve adott sajátosságát, mint az uralkodói szuverenitás 
elvi korlátozottsága és az állam működési mechanizmusa terén a , köz" és 
, magán" szféra egybemosódása hierarchikus személyi függőviszonyok rend- 
szerében. Már az elemek kölcsönhatásának eredménye volt a feudális magán- 
birtok felhalmozódásának feltartóztathatatlan folyamata 15 Magyarországon 
a 13. század folyamán, ami a függő viszonyoknak a monarchikus centrumtól 
való függetlenedésével karöltve előbb-utóbb szükségképpen idézte elő az 
állami funkciók átfordítását a ,közhatalom" gyakorlásából magánhatalom- 
má, következésképpen a monarchikus hatalom dekompenzációját és az állam 
területi széttagolódását. Mindez fokozott nyomatékkal emelte ki a keresz- 
tény uralkodó szuverenitásának a vérségi (dinasztikus) mítoszon eleve átütő 
elvi korlátait: uralmát elvben istentől nyerte, de az egyház közvetítésével és 
az előkelőség jóváhagyásával, uralkodásának mércéje pedig meghatározott — 
az egyház által előírt — , etikai" normák és — a társadalom előkelőségei által 
őrzött — ,szokások" megtartása volt. Önmagában ahhoz, hogy az arisztok- 
rácia fölébe kerekedjék a királyi hatalomnak, nem volt szükség feltétlenül 
kifejlett hűbéri kapcsolatok hálózatára, mint Nyugat-Európában az ezred- 
forduló táján. Ahhoz a struktúra tagolatlanabb formájában is legalább oly 
mértékben adva voltak az előfeltételek és , legális" hivatkozási alapok, mint 
amennyire a folyamat a nyers erőszak és a közfunkciók önkényes kisajátítása 
jegyében haladt előre. A gondolat, amit Ákos mester nem sokkal 1270 után 
írt gestájában a magyar honfoglalás korát illetően fejtett ki, hogy a nagy nem- 
zetségek ú ősei szállásföldjeiket egyedül a foglalás jogán — azaz mintegy ,tör- 
téneti jogon? — bírták, a dinasztia őse, Árpád pedig nem uralkodott a honfog- 
laló elődökön, hanem velük egyenrangú volt (csupán valamivel , gazdagabb s 
hatalmasabb" náluk): valójában nem volt egyéb, mint az új korszak küszöbén 
,történeti" megalapozása az arisztokrácia aktuális felfogásának az ország- 
bárók és a királyi hatalom viszonyáról. A modellből önként következett a 
királyi hatalom korlátozásának , jogszerűsége", annál is inkább, mert a királyi 
döntések jogszerűségét már évszázad óta az adta meg, hogy az , ország taná- 
csából (akaratából) " adattak ki. Márpedig a regnum ilyen összefüggésben az 
arisztokrácia akaratát megtestesítő országbárókkal volt azonos. 

A királyi hatalom a 13. szá utolsó évtizedeiben bizonyos értelemben 
vákuumba került. A régi integratív tényezők, a korai Árpádok magánhatalma 
és archaikus igazgatási szervezetei elenyésztek, új integratív erők — mindenek- 
előtt az árutermelés és városiasodás — még csak csíráztak, azok a meglevő 
politikai tényezők pedig, elsősorban az egyház és a nemesség, amelyeknek 
elemi érdekük lett volna az állam integritása, erőtlenek voltak; a politikai 
szférát az arisztokrácia jóformán kontroll nélkül uralta. Kikerülhetetlen belső 
logikával köszöntött be tehát az új korszak — legalább oly mértékben logikus 
következményeként az ország IV. Béla féle , reformációjának", mint amennyire 
annak szimptomatikus ellentéteként. Mert bármennyi visszás jelenséggel, 
káosszal jár is együtt az állam dezintegrációja, hosszabb történeti távon a 
maga módján megint csak az európai fejlődés dinamikájának összetevője: 
olyan , kihívás" a monarchikus hatalom számára, mely előbb-utóbb minde- 
nütt új bázisokra utalva és magasabb fokon kényszeríti ki az állam integrálá- 
sát. Ez a magyar történelemben éppoly gyorsasággal, alig több mint fél év- 
század elteltével következett be az 1330-as években, amilyen viharosan kö- 
szöntött be az 1260-as évek előzményei után 1272 nyarán—őszén a káosz 
korszaka. 

Nem tévesztendő szem elől az sem, hogy a beköszöntő új korszak politikai 
története nem azonos a korszak történelmével. A politikai élet színpadán, a 
, cselekmény" központjában igen-igen szűk körű főszereplő gárda mozog 
ezekben az évtizedekben; egy-egy felvonásban nem több, mint egy-két tu- 
catnyi előkelő. Egyéb társadalmi erők reprezentánsai csak alkalmanként, ak- 
kor is inkább csak a háttérben jelennek meg a színen. Ennek a politikai erő- 
teret meghatározó (sőt csaknem kitöltő) maroknyi főszereplőnek az aktivi- 
tása, változékony érdekcsoportosulásai, a királyi hatalommal és egymással 
való konfliktusai készítették elő az Árpádok államának kezdődő szétesését. 
A feudális államkeret politikai válsága azonban éppen nem involválta a feu- 
dalizmus általános növekedési válságát. Valójában arról van szó, hogy a nö- 
vekedés kétfajta hulláma csaknem egy időben érte el a magyar társadalmat. 
Az államegység korai feudális jellegű konstitutív elemeinek felbomlása és az 
arisztokrácia súlygyarapodása nagyjából akkor ért el egy kritikus ponthoz, 
amikor a gazdasági és társadalmi fejlődés sajátos összeurópai dinamikája — a 
, második feudális korszak" beköszönte — éppen elérte és kezdte már áthatni 
a magyar társadalmat. Más szóval, a belső előfeltételek akkorra érlelődtek meg 
az állam , dekompenzációjához", amikor a feudális struktúrát ,kompenzáló" 
új erővonalak — mindenekelőtt az agrártechnikai átalakulás és annak terme- 

lési—szociális kihatásai, másfelől az árutermelés és a városiasodás mentén — 
kirajzzolódóban voltak. Mindenesetre sajátos variáns ez az európai tablón. A 
politikai felépítményt jellemző kontraszt jellegű színváltozás, éles törés 
azonban éppen nem mutatkozik a gazdasági és társadalmi fejlődés tényeiben. 
Az agrárátalakulás és a telepítések lendülete — mint láttuk — nem torpant meg, 
a szabad városok köre tovább bővült, a mezővárosi szerkezet alapjai éppen e 
korszakban kezdtek kikristályosodni — annak ellenére, hogy a növekvő anar- 
chia olykor fizikai értelemben károsította a termelő erőket, helyenként súlyos 
nyomokat hagyott a településszerkezeten, bénította az áruforgalmat, és sok 
tekintetben gátolta a városiasodás kiteljesedését. A politikai zavarok hullámai 
jelentős részben a gazdasági és társadalmi fejlődés öntörvényei , felett? csap- 
tak át. Mindenesetre a Gutkeled Joachim által 1272 nyarán megrendezett 
hercegrablás nyitányával kezdődő több évtizedes eseménysor a korszak , tör- 
ténelmének"? csak egyik szelete. 

Magát a nyitó politikai merényletet viszont hamarosan újabb követte. Nem 
volt alaptalan a gyanú, hogy a királyné, Kun Erzsébet valami módon részese 
volt az akciónak, hiszen V. István király halála (aug. 6.) után elébe sietett a 
gyermek Lászlót Szlavóniából sürgősen Fehérvárra cipelő Joachimnak, majd 
együtt készítették elő a koronázási ceremóniát. A történteket megbosszu- 
landó az elhunyt király híveinek egy csoportja, Monoszló Egyeddel az élen, 
fegyveresen rárontott a királyné szállására; csak heves dulakodás után sikerült 
az újabb merénylőket elűzni. A bukott tárnokmester most ugyanazt a kínál- 
kozó utat választotta, mint két éve politikai ellenfelei: Gergely testvérével 
együtt Ottokár udvarába menekült. Minthogy ispáni hatalma révén birtoká- 
ban volt Pozsony vára, a megye jó részével együtt átjátszotta azt a cseh király 
kezére. Prágában viszont helycsere következett be. A két éve emigráns Kő- 
szegi Henrik a fordulat hírére még az ősz folyamán visszatért Magyarország- 
ra, hogy egy harmadik merénylettel pecsételje meg az új éra kezdetét. Midőn 
az udvar november közepe táján a Margitszigeten tartózkodott, rátámadt 
Bosznia és Macsó hercegére, az ifjú Bélára, árulással" vádolta, majd ott a 
helyszínen kegyetlenül lekaszabolta. Az ürügy valószínűleg az volt, hogy IV. 
Béla unokája — Rosztiszláv és Anna fia — nem jó szemmel nézte a közelmúlt 
fejleményeit, és anyja, a prágai udvarban élő öreg hercegasszony révén kap- 
csolatot keresett Ottokárral. Valójában az új éra főszereplőinek útjában volt 
a dinasztia egyedüli cselekvőképes, immár felnőtt korú tagja. A gyermek 
herceget el kellett rabolni, hogy névleges király legyen; a felnőtt herceget 
viszont kézenfekvő volt egyszerűen megölni, hogy egy másik posszibilis 

uralkodójelölt ne legyen a színen. A merénylet nemcsak hogy nem vont 
maga után megtorlást, hanem még meg is erősítette Kőszegi Henrik po- 
zícióját. Tartós, a következő éveket meghatározó szövetségre lépett a má- 
sik merénylővel — csaknem évtizedes , pártellenfelével? még a Béla és Ist- 
ván közötti szakadás idejéből —, Gutkeled Joachimmal, újabban a kis király 
gondnokával. Ha egyáltalán valami, akkor ez volt az első kikristályosító 
pontja e zavaros időknek. 

Mert egyébként bomlékony és ingatag érdekcsoportosulások vették körül 
egyelőre a királyi trónt, melyet a tíz éves kisgyermek a koronázás (1272. szep- 
tember 3.) után természetesen csak névleg foglalt el. IV. Béla egykori kor- 
mányzati notabilitásai köréből a maga külön útjára lépő Kőszegi Henriken 
kívül az öregek közül már csak Rátót Loránd és Ákos Ernye, a valamivel 
fiatalabbak közül Kemény fia Lőrinc és Péc Dénes volt életben. Ők is elha- 
láloztak sorban az 1270-es évek dereka táján vagy alig utóbb. Amíg éltek, arra 
voltak jók, hogy az egymást sűrűn követő kormányzati válságok kezdeti 
szakaszában (1272—75) felváltva nádorrá tegyék meg őket. A nádori méltóság 
mintegy szépségflastrom volt a kialakuló , pártkormányzatokon". Egyébként 
csupa olyan fiatalabb főúr forgolódott az udvarban és osztogatta szét egymás 
között a főméltóságokat, akiket az 1260-as évek politikai felhajtóereje, a két 
uralkodó közötti lavírozás emelt fel. Gutkeled Joachimon és Miklós, István, 
Pál testvérein kívül a Bélától annak idején szintén az ifjú Istvánhoz átállt 
három csákvári Csák testvér a nemzetség egyéb tagjaival együtt és Rátót 
István, valamint az ellenkező utat megjárt Kán fivérek és Geregyék; a szerep- 
lőgárda törzsét IV. Béla egykori kormányzati támaszainak fiai alkották. Most 
vette birtokba igazában a politikai színteret az arisztokrácia tatárjárás utáni 
második nemzedéke. Ugyanakkor a koronázás idején még úgy látszott, hogy 
Kun Erzsébet özvegy királyné is politikai tényező lesz. Az említettek közül 
egy kisebb csoport — a királyné régi lovászmesterén, Rátót Istvánon kívül 
ifjabb Kán László és fivére, az István ifjabb királyt annak idején többször 
eláruló, de újabban afféle legbelsőbb kegyencként mellé csapódó Miklós pré- 
post—körülötte szerveződött. A jelek szerint hiú és nagyravágyó, de politikai 
téren tehetségtelen volt a szépnek mondott kun asszony, képtelen arra, hogy 
a tényleges dinasztikus vákuumban az uralkodói hatalmat képviselje. Ő sem 
volt több, mint egy udvari klikk feje, bár az sem sokáig, mert hamarosan még 
őt is félreállították. Hiába vésette pecsétjére az , Isten kegyelméből Magyar- 
ország királynéja és a kunok császárának leánya" (filia imperatoris Cuma- 
norum) különös címet, alig két hónap múltán, 1272. november közepén 

Joachim bán a nemrég visszatért Kőszegi Henrikkel szövetkezve kibuktatta 
a hatalomból kegyencervel együtt. 

A királynéi klikk nem hagyta annyiban. A korszak stílusát folytatva a maga 
nemében egy újabb , merénylettel? készítette elő a hatalom visszavételét. Az 
esztergomi érseki szék 1272 telén megüresedvén, a királyné első számú ke- 
gyencével, Kán Miklós erdélyi préposttal együtt radikális eszközökkel kény- 
szerítette rá az esztergomi káptalant a papi ornátust viselő, de nem éppen papi 
lelkületű törtető érsekké választására. Egyszerűen rázárták az ajtót a kano- 
nokokra, addig enni sem adtak nekik, míg — , mintegy ihletésre?, mint utóbb 
Rómába írták — , megválasztották" a magyar egyház fejévé Kán Miklóst az 
1273. március 6. előtti napokban. E pozícióból kuundulva megnyerték a nádori 
méltóság felajánlásával a koronahűségében régimódi Kemény fia Lőrincet, 
másrészt — jellemzően a feudális érdekszövetségek elvtelenségére — a szlavón 
bánság felkínálásával az ellenlábas Kőszegi Henriket, az erdélyi vajdasággal 
Geregye Miklóst, s segítségükkel kibuktatták a kormányzatból az eddigi fő- 
rendezőt, Gutkeled Joachimot. Kun Erzsébet klikkjéből az újsütetű érsek 
kancellár lett, László testvére országbíró, Rátót István pedig tárnokmester. 

Egy éven belül a kormányzat háromszori cseréje, herceggyilkosság, csepp- 
folyósan változó udvari klikkek összeesküvései és palotaforradalmai: mindez 
érthetően megtermette a gyümölcsét külpolitikai téren is. 

A magyar és a cseh-osztrák hatalom immár közel negyedszázada meg- 
megújuló konfliktusaiban mindeddig voltaképpen nem II. Ottokár volt az 
agresszor vagy békebontó, hanem a magyar fél. Most, a magyar állam roha- 
mos meggyengülése láttán kezdett megérlelődni a Premysl-uralkodóban a 
gondolat, hogy közép-európai államkomplexumát tovább bővítse a Laj- 
ta-Morva vonaltól keletre, a magyar korona megszerzésével. A kialakult po- 
litikai manőver, amindenkori magyar arisztokrata ellenzék Prágába futkosása 
bizonyos legalitást is adott a törekvésnek. Aligha csak néhány osztrák lovag 
alkalmi kalandja volt az a hadi vállalkozás, amely 1273. április első felében 
vagy ezerfőnyi sereggel bekövetkezett, hanem próba és előjáték a negyedév- 
vel utóbb megindított offenzívához. A próba Jól sikerült, a támadás mélyeb- 
ben hatolt be a magyar vidékre, mint két éve. A sikert elősegítette, hogy a 
határszéli Duna-vonal, Pozsony várának vidéke Monoszló Egyed jóvoltából 
szabad felvonulási útvonal volt. Hogy Győrt első csapásra sikerüljön elfog- 
lalni, abban már az új politikai éra egy sajátos következménye segítette a 
támadókat. A várat és a püspökséget a mosoni ispánsággal együtt a kor ga- 
rázda főpapi figurája, Záh Jób pécsi püspök kerítette kézre V. István halála 

után, megakadályozva az alig két éve elnyert városprivilégium érvényesülését. 
Maga a polgárság tehát mintegy szabadítókat látott a ,németekben", a lova- 
gokkal vállvetve ostromolta meg a várat, és fogta el a püspökkel együtt ott 
székelő ellenséget, a magyar urakat. A városi polgárság első hazai küzdelme 
, szabadságainak" feudális eltiprói ellen visszás módon egybekapcsolódott 
külellenség támogatásával. Győr várából aztán délre a Bakony vidékéig, 
északra az elfoglalt Nyitráig pusztították a támadók a vidéket, egyidejűleg az 
osztrák—stájer határon beütő újabb erők Németújvár és Körmend vidékét 
dúlták. Miközben az ország nyugati részein külellenség grasszált, itthon 
Gutkeled Joachim fegyverkezett az őt megbuktató özvegy királyné és hívei 
ellen, akik viszont a Duna-Tisza alsó közén a kunokat mozgósították. 

A polgárháború már a levegőben volt, amikor az elemi külső veszély még- 
iscsak rákényszerítette az érdekcsoportokat az egyesülésre, ezúttal oly mó- 
don, hogy a gyermekkirályt játszották ki Kun Erzsébet és klikkje ellen. A 
helyzetet színezte, hogy a cseh-osztrák támadás hatására Monoszló Egyed 
május elején otthagyta a prágai udvart, hogy itthon csatlakozzon ahhoz a 
, koalícióhoz", amelynek tengelye a válság nyomán Kőszegi Henrik bántól 
Gutkeled Joachimon és Geregye Miklós vajdán át Csák Mátéig terjedt. A 
királynét és csoportját eltávolították a kormányzatból, érvénytelenítették Kán 
Miklós érsekké választását is, és megfosztották a kancellárságtól. Nádorként 
az idős Rátót Lorándot vették elő, Joachim visszanyerte a tánokmesterséget, 
Egyed mester Bosznia és Macsó bánságát kapta meg, Csák Máté országbíró 
lett. Az új szövetkezés (1273. május-június) sem volt tartós életű, mindössze 
az év őszéig tartott, amíg úgy-ahogy sikerült úrrá lenni a külső veszélyen. 

Győr várát és városát sikerült ugyan véres küzdelem után június derekán 
visszavívni, de az igazi próba még váratott magára. II. Ottokár ezúttal már 
teljes haderejét mozgósította Szt. Jakab napjára (július 25.). , E nyughatatlan 
és gonosz népet - írja egy levelében — csak úgy lehet igazán békére kénysze- 
ríteni, ha az ember leveri őket." Magyar részről is általános hadfelkelést hir- 
dettek ki. Az erőviszonyok még kedvezőtlenebbek voltak, mint az 1271. évi 
háborúban. A kortársak 60 ezer főre becsülték Ottokár , kilenc országának" 
mozgósított erőit, a magyarok létszáma ennek alig fele lehetett. Ráadásul a 
fejetlen ország elvesztette több évtizedes múltú szövetségi rendszerének ma- 
radékát is. IV. Béla vejeit, Henrik bajor és Boleszláv krakkói herceget sikerült 
Ottokárnak megnyernie. A magyar sereg főparancsnoka a cseh király oltal- 
mát alig egy éve otthagyó Kőszegi Henrik bán lett, e lovagnak is, nemcsak 
politikusnak merész főúr, akiazonban hadvezérként az elmúlt két évtizedben 

sem volt valami sikeres, korban is Jó ötvenes volt már; nem vetekedett a két 
évvel előbbi háború parancsnokával, V. Istvánnal. Ennek megfelelően az ered- 
mény 15 másként alakult, mint két éve. Igaz, a háború magyar támadással és 
átmeneti győzelemmel kezdődött a Morva folyón túl (1273. augusztus 5.), 
de a vállalkozás inkább csak afféle rajtaütés, portya volt. Kétnapi csatározás 
után, az ellenség megtépázásával megelégedve Kőszegi a zsákmánnyal vissza- 
tért Pozsony vidékére. Ottokár hamar rendezte sorait, majd ugyanazon az 
útvonalon, mint két éve, átözönlöttek seregei a Morván, ismét elfoglalták 
Pozsony várát és az egész megyét a Vágig, majd Dévény környékén átkelve 
a Dunán nyomultak előre — ezúttal azonban sikeresebben. Nem tartóztatta 
fel a támadókat a Fertőtől keletre húzódó mocsaras vidék, nem ismétlődött 
meg az ügyes haditaktika sem. Ottokár elfoglalta Ovárt, Moson után Győrt 
is, majd nyugat felé fordulva bevette Sopront. Szeptember folyamán a négy 
határszéli megye területének jó része hatalma alá került, október első felében 
serege zömét visszavonta Ausztriába. A visszavonulás nyomán kibontakozó 
magyar ellentámadás némi részsikereket ért el, egészében az 1273. évi háború 
mégis valami újdonsággal szolgált a cseh-magyar konfliktusok 1250 óta meg- 
megújuló sorában: október folyamán elcsitult anélkül, hogy befejeződött 
volna. Békekötés nem követte, a magyar hadvezetés nem is törekedett arra, 
hogy — mint már szinte hagyomány volt - legalább a háború előtti status guót 
visszaállítsa. A kulcsfontosságú határvárak, Pozsony, Sopron, Moson és Ovár 
környékükkel együtt Ottokár birtokában maradtak. 

A magyarázat világosan ott van a fejleményekben. A mozgósított magyar 
haderő az átmeneti megingás után ismét megszilárdult Kőszegi—Gutkeled 
érdekcsoport vezetése alatt állt. Az új korszak két kulcsfigurája kihasználta 
tehát az alkalmat, hogy a mobilizált fegyveres erő súlyára támaszkodva kézbe 
vegye az országtanácsot. Ez nyomósabb szempont volt, mint az elfoglalt 
részek visszaszerzése. Az újabb palotaforradalom 1273. október közepén 
eltávolította Rátót Lorándot, Csák Mátét és rokonait, sőt még Henrik bán 
egykori disszidens társát, Aba Lőrincet is. A tárnokmesteri és báni méltósá- 
got már a két vezér tartotta kézben, Erdély vajdája is érdektársuk, Geregye 
Miklós volt; most az országbíróságot és a szörényi bánságot Joachim két 
öccse, Miklós és Pál kapta meg, pohárnokká Henrik bán fia, Kőszegi Miklós 
lett, csupán nádorrá tolták előtérbe az idős Péc Dénest. Alig telt el egy év a 
koronázás óta, hogy négy lépcsőfokon át kikristályosodjék immár egy való- 
ságos és homogén , pártkormányzat". 

A feudális , párt" fogalma természetesen csak laza értelemben, s jobb szó 

híján használható; a jelenséget bizonyos értelemben hívebben kifejezné a 
, klikk", ha ez meg más szempontból nem lenne zavaró. Az érdekcsoporto- 
sulásnak ezt a formáját mindenekelőtt az jellemezte, hogy néhány arisztok- 
rata család igen szűk körű alkalmi szövetsége és akcióegysége volt, magvában 
egy-két szuggesztív vezéregyéniséggel, mely még inkább alkalmi és változé- 
kony , szövetségesek" körével bővült. Jellemzője továbbá, hogy nem voltak 
, elver", s nem volt tulajdonképpeni , tömegbázisa" sem. Az összetartó erő a 
puszta magánhatalmi érdek, a tömegeket pedig egyszerűen a feudális függő- 
viszony szolgáltatta. Ha egyáltalán megnevezték a résztvevők kapcsolatukat, 
egymást kölcsönösen egyszerűen , társaknak" (soczz) titulálták. Magát a je- 
lenséget érdekesen jellemzi Bruno olmützi püspök a közép-európai állapo- 
tokról Rómába éppen ez idő tájt (1272) megküldött beszámolójában, nyil- 
vánvalóan célozva a magyarországi helyzetre is. , Mindenfelé elterjedt ez a 
pestis" — írJa—, hogy az emberek magánérdeküket (res privata) aközügy elébe 
helyezve , a felsőbbség igájától irtózva vagy olyanokat választanak uralomra, 
akik inkább nekik engedelmeskednek, semhogy uralkodnának felettük, vagy 
szavazataikat megosztják két okból: hogy több hasznot húzzanak a megosz- 
lásból, mint egyetlen fejedelemtől, vagy pedig azért, hogy ha az egyik az 
igazság szigorával lépne fel ellenük, szembe forduljanak vele és a másikhoz 
menekülhessenek..." Magyarországon a fejlemények viharossága tulajdon- 
képpen 1272 folyamán már túl is csapott e szinten a hercegrablás és herceg- 
gyilkosság révén. Annyiban mégis reprodukálódott a mechanizmus, hogy a 
Kőszegi-—Gutkeled-párt 1273 őszén kialakult egyeduralma kiváltotta egy ,el- 
lenpárt" kikristályosodását. 

A szervezkedés élére 1273—74 fordulóján a csákvári Csákok álltak, előtér- 
ben a politikában otthonosabb (II.) Mátéval és az inkább hadvezérként ki- 
emelkedő Péterrel. Velük tartottak nemzetségük más tagjai 15, közöttük a déli 
részeken és a Dráván túl birtokos újlaki ágból Ugrin, aki az újabb fordulattal 
a lovászmesterségből esett ki. Ott volt a vtársak" között V. István régi gárdá- 
jából a két Monoszló-testvér is, hajlott az új csoportosuláshoz IV. Béla egy- 
kori főméltóságainak maradéka, az idős Ákos Ernye, Rátót Loránd és Péc 
Dénes is, a fiatalabbak közül IV. Béla hajdani hívének, Hontpázmány And- 
rásnak (a Forgáchok ősének) fia is, Tamás, a gimesi váruradalom ura. A cso- 
portot eredendően egy negatívum kovácsolta egybe: a másik csoport ereje és 
félreérthetetlen szándéka a politikai szféra osztatlan kitöltésére. Ugyanakkor 
a fejlemények logikája ezen az oldalon szükségképpen hangsúlyt adott egy 
pozitív töltetnek is: a koronahűségnek — éppen mert e formálódó , párt" 

gyengébb volt. Kézenfekvő érdek volt a gyermekkirályt kivonni az erősebb 
és aktívabb fél bűvköréből, s a királyság semmivé vált tekintélyének helyre- 
állítása szólamával porondra lépni. Nem is volt ez kizárólag csak szólam, 
hiszen csakugyan nem vetemedett e csoportosulás egyik tagja sem olyan 
lépésekre, mint a jóformán már szuverén feudális hatalmasságként viselkedő 
ellenfelek. Nincs kizárva, hogy őszinte megbotránkozással szemlélték az el- 
múlt esztendő kusza fejleményeit, volt okuk, hogy kiábránduljanak a királyné 
és klikkje praktikáiból is. Akárhogy is volt, érdek és eszme egybeesett. Ennek 
jegyében Péc Dénes nádorral szövetkezve 1274. június elején kibuktatták 
Gutkeled Joachimot atyafiságával és Geregye Miklós vajdával együtt a kor- 
mányzatból. Csák Máté visszavette V. István idején viselt erdélyi vajdaságát, 
Ugrin a visszafoglalt lovászmesteri méltósága mellett átvette a szörényi bán- 
ságot is, országbíróvá Ákos Ernye, tárnokmesterré Monoszló Egyed lett. 
Csak Kőszegi Henrikkel nem mertek egyelőre ujjat húzni, ő megmaradt 
bánságában. 

Ettől fogva IV. László nagykorúságáig (1277), sőt részben azután is e két 
feudális pártcsoportosulás valóságos politikai , váltógazdasága" kormányozta 
a magyar államot a növekvő zűrzavar és anarchia felé. Szabályszerűség annyi 
mutatkozik e sajátságos kétpárti kormányzati mechanizmusban, hogy csak- 
nem minden év kora nyarán (rendszerint júniusban) és késő őszén (októ- 
ber—november táján) bekövetkezett a váltás, többnyire fegyveres erőszakkal, 
mintegy ütemesen lendítve előre mindig egy-egy fokozattal a belső anarchia 
kiteljesítését. Előfordult, hogy egyik vagy másik párt kormányzata nem tar- 
tott tovább egy-két hónapnál, kivételesen kitartott közel egy évig is, az átlag 
azonban fél év körül mozgott. 1272—1277 között tizenegyszer cserélődött a 
kormányzat; 1273 októbere után jelentéktelen személyi változásoktól elte- 
kintve ugyanaz a személyi garnitúra jött és ment. 

A ,Csák-párt" első kísérlete a hatalom megragadására kérészéletűnek bi- 
zonyult — éppen mert mégsem volt még maradéktalanul egyszínű , pártkor- 
mány", hiszen Szlavónia az ellenlábas Kőszegi kezén maradt. Minthogy a 
gyermekkirály volt a hivatkozási alap, abukottak Kőszegi Henrik közremű- 
ködésével alig egy hónapon belül újabb radikális lépésre szánták el magukat. 
Egyszerűen fizikai hatalmukba kerítették a kiskorú uralkodót. Még 1274. 
június végén Buda mellett elfogták a kis Lászlót, és anyjával együtt szabályo- 
san fogságban tartották, visszaállítva 1274 júliusától szeptemberéig előző évi 
uralmukat, csak éppen egy magasabb fokon: most már a királyi felséget zár 
alatt tartva. Miután a kis királyt az ellenpárt hadvezére, Csák Péter a nyár 

végén mégiscsak kiszabadította, Gutkeled és Kőszegi újabb tervet eszelt ki — 
mintha csak a Bruno olmützi püspök által vázolt modellhez akartak volna 
alkalmazkodni; igaz, annak egy brutálisan nyersebb változatához. A királyt 
személyében ismételten megkísérelni foglyul ejteni, végül is nemcsak kényel- 
metlen, hanem gyakorlatilag kivihetetlen, sőt ésszerűtlen volt; ésszerűbbnek 
látszott ellenkirályt állítani, pontosabban a gyermek királlyal szemben egy 
másik gyermeket kijátszani. Az ütőkártya ott kínálkozott VI. István nyolcéves 
kisebbik, Endre nevű árvája személyében. Az uralmon levő párt főemberei 
megindultak tehát szeptember derekán a kis Endre herceggel együtt a Du- 
nántúlon át, hogy biztos territoriális bázisukon, a Dráván túl végrehajtsák az 
államcsínyt, egy új dimenzióban reprodukálva az előző évtized tanulságait: 
, ifjabb királlyá" kiáltva ki a gyermeket. 

A szándék azonban kitudódott, Csák Péter vezetésével sietős vágtában 
sereg indult az államcsínyt tervezők után. Maga a gyermek László is ott lo- 
vagolt már a hadban. Fehérvártól délre, a Föveny (ma Fövenypuszta) és Bö- 
kénysomló közötti mezőn sikerült utolérni a hercegszöktetőket, ott fejlő- 
dött ki az ütközet 1274. szeptember 26—29. között, melyben az volt a gro- 
teszken újszerű, hogy a királyi zászló alatt harcolók a királyi tanácsot kézben 
tartókkal csaptak össze. Az előbbiek győztek. Maga Kőszegi (, Nagy") Hen- 
rik, a korszaknak ez a jelentős formátumú kulcsfigurája holtan maradt a csa- 
tatéren. Saját személyében viharos ütemben járta meg két évtized leforgása 
alatt kora legambiciózusabb arisztokrata családjainak általában két vagy há- 
rom nemzedékre eloszló útját; két évtizeden belül vált IV. Béla , hű báróinak" 
egyikéből az országmegosztás adbaerens státusán át a ,korona hűtlenévé", 
majd egy feudális , párt", politikát diktáló csoport vezéregyéniségévé és egy- 
ben egy majdani tartományi hatalom megalapozójává. Hogy , lándzsát sze- 
gezve a király személyére" esett el — mint utóbb egy oklevélben áll —, akár 
szimbolikusnak is tekinthető. Bukása azonban nem szimptomatikus. Nem a 
király győzte le, hanem Csák Péter: trencséni Csák Máténak, a majdani leg- 
nagyobb tartományúrnak az apja. A hatalom után kezét kinyújtó arisztokrá- 
cia egyébként is olyan volt már, mint a mesebeli sárkány; ha fejét levágták, 
menten több nőtt helyébe. Az új , fejek" különben ott is voltak a csatában, 
, Nagy" Henrik felnőtt sorba ért fiai, Miklós, Iván és (III.) Henrik. Egyelőre 
Gutkeled Joachimmal és a többiekkel hanyatt-homlok menekültek, , párt- 
juk" azonban nem semmisült meg. Csupán annyi történt, hogy a királyhűség 
mezében diadalmaskodó , Csák-párt" viszonylag hosszabb időre (1274. szep- 
tember—1275. június) átvehette ismét az országtanácsot, törzsében az előző 

szereposztásban, annyi különbséggel, hogy Péc Dénes most a megürült báni 
méltóságot foglalta el, nádorrá Rátót Loránd emelkedett, az időközben elha- 
lálozott Ákos Ernye helyett pedig országbíróvá Hontpázmány Tamás lett. 
Maga a pártvezér, Csák Máté nemcsak visszafoglalta erdélyi vajdaságát, ha- 
nem -— a Margit-legenda szavaival — a kis király , mestere és őrzője" lett. A 
fövenyi csata döntötte el, hogy László gondnokságát a két párt közül az 
kaparintotta meg, amelynek inkább szüksége volt a király nevére. 

A legyőzöttek váraikba vonultak vissza, Gutkeled Joachim a Dráván túlra, 
a Kőszegi testvérek Nyugat-Magyarországra. Csákék elhatározták, hogy a 
király nevében és személyes részvételével főbenjáró ellenfelük eleste után 
családi hatalmát is felszámolják. Jelentékeny sereget gyűjtöttek össze zsold 
ígéretével, és mindjárt 1274 őszén megindultak a Kőszegi-hatalom Vas me- 
gyeiközpontja felé. Maga a kis László király ismét ott volt a seregben. Henrik 
fiai szalónaki várukban rendezkedtek be védelemre. Szalónak ostroma azon- 
ban többhetes kísérletezés után is eredménytelen maradt. A vár ellenállt a tél 
kezdetébe átnyúló, meg-megújított ostromnak. A fizetetlen hadat végül is 
nem lehetett tovább együtt tartani, feloszlott, vonultában felélve és végig- 
pusztítva az útjába eső dunántúli vidéket. Most kezdett megmutatkozni 1ga- 
zán, mi a jelentősége a főúri magánváraknak a központi hatalom és az arisz- 
tokrata magánhatalmak konfliktusa esetén. Bármennyi fegyverese volt is va- 
lamely renitens arisztokratának, akkora serege nem lehetett, mint a királynak; 
volt azonban már biztos fedezéke, ahol átvészelhette a válságot, eredménye- 
sen dacolhatott a királyi haderővel, ami aztán visszahatott: a katonai fiaskó a 
központi hatalmat politikai engedményre kényszerítette. A következő évti- 
zedek számos alkalommal fogják majd beigazolni ezt a logikát. A várostrom 
kudarca ezúttal 15 megerősítette az oppozícióba kényszerített ellenzék tekin- 
télyét, olyannyira, hogy Csákék már az elkövetkező tavaszon, 1275. március 
vége felé kénytelenek voltak visszaengedni a Dráván túli terület igazgatását 
ellenfeleiknek. A hosszú idő óta most először megosztott ,egész Szlavónia? 
tulajdonképpeni szlavóniai felén (a Dráva és a Kapcla-hegység között) Kő- 
szegi Henrik másodszülött fia, Iván, a horvát és dalmát tengerparti részeken 
pedig Gutkeled Joachim öccse, Miklós nyerte el a báni méltóságot. Maga 
Joachim is visszakerült az udvarba, egyelőre csak a visszanyert Pilisi Ispánsága 
révén. Innen aztán már csak egy lépés volt, hogy maga a , párt" újból — immár 
harmadjára — átvegye a kormányzó hatalmat (1275. Június-október). Új vo- 
nás, hogy ezúttal már a nádori méltóságot is a vezető család egyik tagja, néhai 
Henrik bán elsőszülöttje, Kőszegi Miklós foglalta el. Gutkeled Joachim 

visszafoglalta a tárnokmesteri tisztet, Geregye Miklósnak pedig ezúttal az 
országbíróság osztatott ki, minthogy a király új , mesterét és őrzőjét", Csák 
Mátét taktikus volt meghagyni erdélyi vajdának. Ennyi volt a , szabálytalan- 
ság" az új fejleményben. 

A kockaviszont fél éven belül egészen , szabályosan" fordult. Még a vissza- 
fordulás is kísértetiesen az előbbi fázist ismételte meg. Szabályszerű volt, 
hogy a Csákok megbukott pártja fegyverhez nyúl. Csák Ugrin és néhány 
társának júliusi fegyveres támadása az előző évi fövenyi csata színtere tájékán 
meghiúsult ugyan, de a , párt" hadvezére, Csák Péter a késő őszön kiköszö- 
rülte a csorbát. Az ugyancsak harmadszorra, megint csak alig több mint fél 
évre (1275. november—1276. június) felülkerekedett csoport abban is imitálta 
ellenfeleit, hogy ezúttal Csák Péter már magát tette meg nádorrá, de abban 
is, hogy a királyi tanács minden eddiginél határozottabb családih—nemzetségi 
színezetet öltött. A legfőbb cél ezúttal is, akárcsak az előző évben, a végleges 
leszámolás volt Kőszegiékkel, akiknek a Nyugat-Dunántúlról kisugárzó ter- 
ritortális befolyása újabban azáltal is növekedett, hogy néhai Henrik bán négy 
fia közül az egyházi pályára ment Kőszegi Pétert a veszprémi káptalan 1275 
közepén püspökké választotta. A veszprémi egyházmegye révén most már a 
Közép-Dunántúl is Kőszegiék hatalmi szférájához számított. Megindult te- 
hát még az év végén a második hadjárat a Kőszegi-hatalom ellen, ismét királyi 
zászló alatt, a kis László részvételével és Csák Péter nádor vezérletével, de el 
sem jutott a családi hatalom Vas megyei fészkéig, hanem kitombolta magát 
Péter püspök székhelye, Veszprém és környéke vandál feldúlásában. A sereg 
a legbarbárabb feudális hatalmaskodás stílusában rombolt a püspöki székhe- 
lyen. Betörtek a székesegyházba, az ott tartózkodó kanonokokat, Javadalmas 
papokat és familiárisaikat, szám szerint 68 embert meztelenre vetkőztettek, 
ütlegelték őket, néhányat ott helyben levágtak, a többieket lóhoz kötözve 
hurcolták el. Az oltárokat széttörték, a templom kincstárát kifosztották, a 
sekrestyében őrzött értékes könyvtárat és a prépost, a tizenöt kanonok, jogi 
doktorok saját könyvtárait (kánonjogi és római Jogi könyveket) megsemmi- 
sítették, a levéltárat feldúlták, az okleveleket szétszaggatták. A káptalani is- 
kola az esztelen pusztítás nyomán most , csaknem teljesen hamuvá és per- 
nyévé vált" — szólt utóbb a jelentés. Az egész dúlás a káptalan kimutatása 
szerint horribilis, 50 ezer márkányi kárt hagyott maga után. , Ennél gyaláza- 
tosabb pusztítás emberemlékezet óta nem történt országunkban, még a ta- 
tárok betörése idején sem" — foglalta össze az eredményt utóbb egy királyi 
oklevél. A pusztításban az volt a példátlanul egyedülálló, hogy végeredmény- 

ben a király nevében és a nádor jelenlétében folyt; évekkel utóbb is úgy em- 
legették, mint , Péter nádor dúlását és pusztítását". 

A botrányos esemény 1275-76 fordulója után, még a téli hónapokban 
következett be, amikor a Dunántúlon amúgy is kialakuló polgárháborús ál- 
lapotban példátlan módon mintegy a kormányzat adta meg a jelt a pusztító 
bosszú energiáinak elszabadulására. Mert időközben a bukott ellenpárt is 
mozgolódott. Geregye Miklós testvérei rokonukkal, Márk fia Loránd volt 
szepesi ispánnal Fehérvár környékére becsapva dúlták a Csákok itteni birto- 
kait. E dunántúli belharcokban nemcsak Veszprém, hanem -— , az átkos idők 
gonoszsága jeleként?" — az esztergomi érseki székhely és egyéb egyházi köz- 
pontok is súlyos károkat szenvedtek. Egyebek között a tihanyi apátság úgy 
elpusztult, hogy templomában még egy év múltán sem lehetett misét celeb- 
rálni. A királyi sereg Péter nádor vezérletével Veszprém vidékéről a Csák 
birtokok felmentésére indult, 1276 márciusában a Vértes vidékén és Eszter- 
gom környékén tartózkodott, majd feloszlott anélkül, hogy Veszprém vandál 
feldúlásán kívül a Kőszegiekkel szemben bármit is elért volna. 

A kudarc és az országra szóló botrány viszont ugyanoda vezetett, mint egy 
éve. Mire eljött a június, az udvar kénytelen volt visszajuttatni akormányzat- 
hoz ellenfeleit, ezúttal hosszú időre, több mint egy évre (1276. Január—1277. 
július). Ismét Kőszegi Miklós lett a nádor, Iván testvére tárnokmester, Gut- 
keled Joachim pedig bán. Geregye Miklósnak be kellett érnie a királynéi 
tárnokmesterséggel, mert a király gyámját, Csák Mátét taktikus volt ezúttal 
is meghagyni erdélyi vajdának. 

Az 1277. év, mely meghozta az ismételt foglyul ejtések, , mesterek és őr- 
zők" közötti hánykolódás, intrikák és praktikák között felnövekedett IV. 
László nagykorúvá nyilvánítását, itt is, ott is fellángoló zavargások jegyében 
köszöntött be. Erdélyben a szászok véres felkelése tört ki. A gyúanyagot az 
erőszakos püspök, Monoszló Péter szolgáltatta, akinek testvérei 1275 körül 
eltűntek a politikai életből. A püspök a szebeni prépostságot joghatósága alá 
próbálta vonni, majd a szászok elkeseredett ellenállását letörendő kivégeztet- 
te a vízaknai gerébet, bizonyos Alárdot. Ennek Jan nevű fia a felkelés élére 
állt. A feltüzelt szászok Gyulafehérvárott megrohanták a székesegyházat, az 
odamenekülő vagy 2000 főnyi népet legyilkolták, feldúlták a várost, elrabol- 
ták az egyházi kincseket, megsemmisítették könyvtárát és levéltárát, , ördögi 
dühhel tombolva? pusztították a város környékét is (1277. február 21.) . Egy 
veszprémihez hasonló másik elemi pusztítás zajlott le itt alig egy év leforgásán 
belül, jóllehet egészen más indítékokból. Az ország másik végébe viszont az 

év elején osztrák rablólovagok csaptak be, és pusztították a Dunántúl határ- 
széli megyéit. Dél felől is zavargások híre jött. A Kulpa és Una vidékén bir- 
tokos Babonics-ősök, a nemsokára politikailag is emelkedni kezdő István és 
Radoszláv, már ez idő tájt kezdték előkészíteni majdani tartományi hatalmu- 
kat. Stájer kapcsolataik révén idegen lovagokkal pusztították a vidéket, ahol 
Joachim bán magánbirtokai is elterültek. A ,pártkormányzat" egyik fejének 
magánhatalmát, báni méltóságát és az államot egyszerre fenyegető hatalmas- 
kodások ellen maga Gutkeled Joachim vezetett hadat. De vereséget szenve- 
dett, maga is holtan maradt a döntő csatában 1277 áprilisában. A történelem 
paradoxona, hogy az új politikai éra e merészen ambiciózus vezéregyénisége, 
ez a királyi hatalomnak elsőként nyíltan hadat üzenő főúr — nem úgy, mint 
rokon mentalitású társa, Kőszegi Henrik három éve — legalábbis formailag az 
állam védelmében esett el. Minthogy utódokat nem hagyott hátra, testvérei 
pedig nem osztoztak politikai képességeiben, halálával megszakadt a szál. 
Gutkeled-territórium nem alakult — holott megvoltak a feltételei. ,Gutke- 
led-Kőszegi-párt" sem létezett többé; ezen az ágon maradtak a Kőszegiek. 
Az uralom átvételét ez idő tájt deklaráló IV. Lászlónak jóformán az egyetlen 
ajándék jutott, hogy a véletlen jóvoltából egy fortélyos cselszövővel és ellen- 
féllel kevesebb maradt a színen. 

A feudális ,pártkormányzat"? sajátságos működési gyakorlatának termé- 
szetrajzához kétségkívül találó megjegyzéseket fűzött a kortárs Bruno ol- 
mützi püspök. Az új korszak szembetűnő vonása valóban abban áll, hogy az 
arisztokrácia vagyonban, presztízsben és személyi képességekben kiemelke- 
dő tagjai most már szinte leplezetlenül és gátlástalanul ,magánügyüknek" 
tekintették az államkormányzatot. Ezt elősegítette a gyakorlatilag bekövet- 
kezett dinasztikus vákuum, amin a gyermek király és a tehetségtelen özvegy 
királyné fizikai jelenléte keveset változtatott. Az 1272—73 után kialakult hely- 
zetnek mégis az a sajátos vonása, hogy miközben csupa olyan arisztokrata 
mozog a színen, akiket külön-külön mind a maguk partikuláris magánhatal- 
mának növelése és az állam központjától való lehető függetlenítése mozgat, 
mégis minden energiájukat arra összpontosítják, hogy két csoportra polari- 
záltan, egymással való krónikus harcban meghódítsák az állam központját. 
Miközben a cél a távolodás az állam fókuszától, az erővonalak a kormányzat 
fókuszában metszik és törik meg egymást. Ebben a képletben is a korszak 
átmenetisége tükröződik. Az arisztokrácia bizonyos tagjai már eljutottak 
odáig, hogy formálódó magánhatalmuk alá rendeljék az államot, de az előbbi 
területi bázisa még elégtelen volt ahhoz, hogy magánhatalmukat függetlenít- 

sék 1s az államtól (vagy ami ugyanaz: magánhatalmuk keretei között gyako- 
rolják az állami funkciókat) — ebben egyelőre éppen az egyazon cél felé törők 
akadályozták egymást. Az állam feudális széttagolása nem az érdekeltek köl- 
csönös konszenzusa, hanem az államkormányzatért vívott ádáz harc jegyé- 
ben készülődött. 

Abban, hogy az arisztokrácia mely tagjai indultak rohamra az állam köz- 
pontja ellen az állam központjának meghódítása céljából, a birtok nagysága 
és a személyi képességek mellett nem utolsósorban politikai hagyományok 
is szerepet játszottak. Aligha véletlen, hogy a kialakuló érdekszövetségek 
vezéregyéniségei és legfontosabb szövetségeseik csupa olyan családokból ke- 
rültek ki, anelyeknek kiemelkedő tagjai a tatárjárás utáni időkben kormány- 
zati kulcspozíciókat viseltek. A Gutkeledek, Kőszegiek és Geregyék egyik 
oldalon, a Csákok, Ákosok, Rátótok, Kánok a másik oldalon. Csupa olyan 
főúr, akik számára az atyák által megalapozott presztízs komoly helyzeti 
előnyt jelentett, helyük hallgatólagosan megvolt az ,ország tanácsában", 
hogy aztán az , ország" nevében szinte szuverén módon a király helyett cse- 
lekedjenek. E körből, a következő nemzedékből került ki aztán a századfor- 
duló , tartományurainak? törzse 15. Az új korszak ilyen értelemben 1s IV. Béla 
uralkodásában gyökerezik és hajlik át nagy ívben a következő század elejére. 

Ide nyúlik vissza annak a territoriális bázisnak a genezise is, ahonnan az új 
éra főszereplői a rohamot megindították. Kőkapronca (Koprivnica) vára, az 
első , merénylet" színtere Körös megye északnyugati részén a bán hatalma 
alá tartozott, a báni méltóság pedig atyja érdemeiből Gutkeled Joachimot 
, allette meg", aki atyjának belső-szlavóniai birtokszerzeményeire és magán- 
várára, Sztrenicsnyakra támaszkodva megkezdhette magánhatalma és köz- 
funkciója összekapcsolását. Szövetségét Kőszegi Henrikkel nemcsak men- 
talitásbeli rokonság, hanem territoriális kapcsolat is indokolta. Kőszegi ma- 
gánhatalmi centruma Vas megyében — országosan egyedülálló módon öt vagy 
hat várával és számos uradalmával -— egyik irányban kiterjedt már a nemzetség 
hédervári ága jóvoltából Moson és Győr megye felé, a másik irányban a Varasd 
és Körös megyei birtokok révén a Dráván túl érintkezett Joachim bánéval. 
Sőt itt már egy másik centrum 1s formálódóban volt a Varasd határszéli vidé- 
kein már 1271 előtt erőszakkal elfoglalt három zagorjei vára körül. A befolyási 
körzet Nyugat-Magyarországtól le Szlavóniáig az érdekek egyeztetése révén 
erősödött meg, nem zárva ki a munkamegosztást sem, hogy a territoriális 
bázist a báni méltóság és családja nyugat-magyarországi ispáni tisztjei révén 
inkább Kőszegi Henrik őrizte, Joachim , bán" meg a tárnokmesteri méltóság 

és a központi pilisi Iispánság segítségével inkább az állam centrumában jutott 
kulcsszerephez. 

Világos territoriális szempont kapcsolta be Geregye Pál néhai országbíró 
fiait, kivált az előtérben mozgó Miklóst a szövetségbe. Nemcsak az, hogy Vas 
megyei birtokaik és váruk (Egervár) erősítette a nyugati bázist, hanem főként 
az, hogy az atyjuk által összekovácsolt fél megyényi bihari birtokkomplexum 
révén adva volt a , párt" kelet-magyarországi bázisa is, mely az erdélyi vajda- 
sággal és a szolnoki ispánsággal összekapcsolva itt is kialakította magánbir- 
tokok és közfunkciók együtteséből egy tartományi hatalom körvonalait. 
E hatalom növelésén Geregye Miklós tovább munkálkodott testvéreivel 
együtt. A megye nyugati részeit 1s ellenőrzés alá vonva elfoglalta Gáborján- 
monostorát és környékét, valamint a Hontpázmányok itteni ágának Derzs- 
palotája nevű várát is. A Borsák , tartományát" valójában megelőzte egy for- 
málódó Geregye-territórium, amely abban az értelemben nem is enyészett 
el, hogy a Geregyék politikai bukása (1277) után a maga kiépített állagában 
beolvadt a Borsák magánhatalmába. 

A , Gutkeled-Kőszegi-párt" magva e három születőfélben levő , tarto- 
mány" koncepciójára épült. Közülük kettő eltűnt ugyan az alapítók bukása 
és folytatók hiánya miatt, de nem teljesen, mert beépült a Babonicok és Bor- 
sák majdani territóriumába. Eppen e territoriális háttér magyarázza e csoport 
különös aktivitását és erejét; emiatt volt kevésbé szüksége a királyi hatalom 
színeire, mint a másiknak. 

A , Csák-párt" annyival volt gyengébb, s annyival inkább volt szüksége erre 
a támaszra, amennyivel territoriális bázisa kiérleletlenebb volt. Az országos 
elhelyezkedés különben itt is megfigyelhető. Csák Máté, akinek birtokköz- 
pontja testvérervel és nemzetsége rokon ágaival együtt Fejér és Komárom 
megyében volt, éppen azért ragaszkodott a kormányzati változások idején az 
erdélyi vajdasághoz, azért vonták be alkalmanként Kán Lászlót és Miklós 
erdélyi nagyprépostot is a csoportosulásba, hogy a hiányzó keleti bázis meg- 
legyen. A Monoszló testvérek Dráván túli birtokközpontjaik és váraik 
(Atyina, Monoszló) és a macsói bánság révén lettek volna hivatva az ellenpárt 
déli bázisát ellensúlyozni, részint Péter erdélyi püspöksége révén a keleti 
befolyást nyomatékosítani. A déli részeken aztán a rokon Csák Ugrin való- 
sított meg már csakugyan tartományi jellegű befolyást. A Rátót és Ákos 
szövetség a hevesi-borsodi részeket jelentette. Sokkal szórtabb szerkezet 
volt ez, mint az ellenpárté. Magának a vezérnek és rokonainak valamirevaló 
váruk sem volt egyelőre. A törzsterületen a várak (Gesztes, Bátorkő, Csóka- 

kő) csak a következő évtizedekben fognak majd felépülni, maga Máté Ko- 
máromot csak 1277—78 táján szerezte meg. Mindazonáltal a jelek arra mutat- 
nak, hogy a Csákok birtokszerző expanziója és ispáni tisztségek révén befo- 
Ilyásuk növelése ebben az évtizedben a Dunántúl nyugatibb részei felé terjedt; 
a bakonyi , örökös ispánság" volt a területi összekötő lánc. Minden hatalom- 
átvétel alkalmával a Csák testvérek és rokonaik vették át a fontos dunántúli 
megyék igazgatását, sőt volt idő (1277), amikor Csák Máté vajda egyesítette 
kezében Moson, Sopron és Vas ispáni tisztét, István testvére Pozsony, Péter 
pcdig Somogy megyét igazgatta. Figyelmet érdemel a feltevés, hogy a pola- 
rizált ,pártküzdelem" mögött jelentős mértékben a Kőszegiek és a Csákok 
dunántúli hegemóniáért vívott magánbirkózása húzódik meg. A küzdelem 
azonban eleve reménytelen volt a Csákok szempontjából. Már a kitérés jele, 
hogy Máté valamikor 1283 előtt megszerezte a Nyitra megyei nagytapol- 
csányi uradalmat; az unokaöcs, trencséni Csák Máté majdani főhadiszállását 
Északnyugat-Magyarország birtokbavételéhez. 

Az 1270-es években hiányzott még a hallgatólagos ,konszenzus" Magya- 
rország területi befolyási körzetekre való felosztása terén; a territoriális ter- 
jeszkedés itt is, ott 15 keresztezte egymást. Ez a háttere a , pártküzdelmek- 
nek", nemkülönben annak, hogy a gyengébbik fél, melynek elemibb szüksége 
volt az állami központra partikuláris növekedése szempontjából, miért lépett 
fel oly tüntető módon a királyhűség színeiben. A helyzet különös ellentmon- 
dása, hogy miközben a küzdelmet a partikularizmus erői mozgatták, a cso- 
portok állandósult küzdelme egyelőre majdnem oly mértékben gátolta a par- 
tikuláris befolyási körzetek megszilárdulását, mint amennyire elősegítette. 
Egyelőre a legszembetűnőbb eredmény az anarchia állandósulásában jelent- 
kezett. 


43. AZ IFJÚ IV. LÁSZLÓ STABILIZÁCIÓS KÍSÉRLETE 


Még Kőszegi Miklós volt a nádor, , pártja" tartotta kézben az országtanácsot, 
amikor — 1277 késő tavaszán — IV. László kinyilvánította, hogy a , törvényes 
kort" (etatem legitimam) elérve átvette az ország teljes kormányzatát. A gyer- 
mek király azonban még 15. életévét sem töltötte be. Az Árpád-ház hagyo- 
mányai szerint az uralomra képesség életkori feltétele legalább a 16., de inkább 
a 18. év betöltése volt. Ki nyilvánította hát nagykorúvá a még kamasz ifjút? 

Hogy Kőszegiék hatalmi csoportja lett volna, teljességgel ki van zárva; Csá- 
kék sem lehettek, nekik erre, ellenzékbe szorulva, módjuk sem volt. 

A kérdést egyelőre nyitva hagyva előre kell bocsátanunk, hogy a kis királyt 
a tényleges uralom átvétele előtt nemcsak az a szerencse érte, hogy egykori 
elrablója, a vele bábként játszadozó Gutkeled Joachim bán eltűnt a színről, 
hanem egy kedvező külpolitikai fordulat is. Ennek előzményei évekkel ko- 
rábbra nyúlnak vissza. 

Németország fejedelmei 1273. október 1-jei frankfurti gyűlésükön egy 
délnémet grófot választottak német (, római") királlyá, akinek törzsbirtokai 
a Boden-tótól nyugatra, a mai Svájc északi vidékein terültek el: Habsburg 
Rudolfot. Egy évvel utóbb, 1274. november 19-én a nürnbergi birodalmi 
gyűlés felhatalmazta a már nem fiatal, 55 éves új német királyt, hogy a válasz- 
tást elnem ismerő II. Premysl Ottokárt megfossza tartományaitól. A magyar 
politika már 1274 végén felfigyelt a kínálkozó lehetőségre, hogy az új kons- 
tellációban Habsburg Rudolffal szövetséget keresve visszaszerezheti az 1273. 
évi , befejezetlen" háború óta Ottokár birtokában maradt nyugati határszéli 
területeket. A két , párt" azonban a külpolitikai orientáció terén is megosz- 
lott. Csákék hajlamosak lettek volna elfogadni Ottokár szorultában tett bé- 
keajánlatát (1275. október 6.), a Gutkeled-Kőszegi-csoport viszont a Habs- 
burg-szövetségre tett — annál is inkább, mert Joachim bánt dinasztikus súlyú 
házassága felbátorította, hogy a Babenberg-örökség jogcímén igényt jelent- 
sen be az osztrák tartományokból való részesedésre. Végül is Magyarország 
helyét a szomszédos Ausztria sorsának alakulásában az szabta meg, hogy 
Habsburg Rudolf megüzente a háborút (1276. június 24.), és seregeivel a kora 
őszön be is nyomult Ausztriába. Október közepén már Bécs alatt állt. A 
kialakult helyzet az akkor uralmon lévő Gutkeled-Kőszegi-kormányzat ori- 
entációja javára billentette a mérleget. A királyi sereg az immár 14 éves László 
király személyes részvételével, Joachim bán vezérlete alatt Ausztria ellen vo- 
nult 1276 novemberében, hogy Habsburg Rudolffal egyesüljön. A sereg 
azonban csak Sopron környékéig jutott el (a város hódolatát nyilvánította 
IV. Lászlónak), a fegyveres konfrontáció ezúttal még elmaradt. II. Ottokárt 
a német birodalmi seregek súlya meghátrálásra késztette. Lemondott Auszt- 
ria, Stírla, Karintia, Krajna és a Vend Őrgrófság birtokáról, Cseh- és Morva- 
ország viszonylatában hűbéri hűségét nyilvánította, egyidejűleg pedig köte- 
lezte magát a magyar területek visszaadására 15. Más kérdés, hogy a visszafog- 
lalt soproni részeken kívül a többi nyugati terület visszaadásából az Ottokár 
és Rudolf között létrejött béke (1276. november 21.) után sem lett semmi. 

A kis IV. László 1277 elején mindenesetre Sopron felszabadítójának sze- 
repében tűnhetett fel, és egy kedvezőnek látszó külpolitikai fordulat előtt állt. 
A helyzet stettettea Habsburg Rudolffal való szövetség formális szorosabbra 
fűzését. Noha a szövetségi szerződést Rudolf csak a nyáron ratifikálta Bécs- 
ben, a megállapodás már a tavaszon megszülethetett, hiszen IV. László egy 
oklevele a szövetséget (pax, unio seu concordia) már május 23-án mint befe- 
jezett és elrendezett tényt emlegeti. Vajon azért lett volna szükség a félig még 
gyermek király nagykorúsítására, hogy az egymást kölcsönösen barátokká, 
sőt ,rokonokká" fogadó szövetségesek közül a magyar uralkodó is egyen- 
rangú félként szerepeljen? E szempont szerepet Játszott, de nem volt kizá- 
rólagos. IV. László oklevelei szoros kapcsolatban említik , törvényes korá- 
nak" elérését, a kormányzat átvételének mozzanatát egyrészt e szövetség 
bekövetkeztével, másrészt azonban egy bizonyos országos gyűléssel, mely 
különös figyelmet érdemel. 

E gyűlés a Pest melletti Rákoson zajlott le 1277. május utolsó napjaiban; 
megnevezése az oklevelekben hol , valamennyi főpap és báró, valamint a min- 
den egyes megyéből összejött nemesek és a kunok általános gyűlése" (gener- 
alis congregatio omnium prelatorum et baronum necnon omnium nobilium de 
singulis provinciis et ettam Cumanorum), melyen a király is részt vett, hol 
királyi gyűlés (congregatto nostra, convocatio domintregis. . . generalis) , melyen 
részt vettek a püspökök, bárók és a megyei nemesek, hol pedig egyszerűen 

,Országgyűlés" (regni nostri congregatio). Az egybehívás célját az oklevelek 
legáltalánosabb fogalmazásban a , közjó" helyreállításában, , az országot és az 
egyházakat ért károk és pusztítások" ügyének megtárgyalásában nevezik 
meg. Egy királyi oklevél különös részletességgel fejtegeti, milyen , kevéssé 
szerencsés idők közepette? jutott el az uralkodó érett korába, midőn ,az 
országszerte elburjánzó gonoszságok állandósulása és szűntelen átkos meg- 
újulása" miatt , belső veszedelmek" marcangolják az országot, aminek követ- 
keztében napirendre került ,az ország reformációja és nyugalmának, vala- 
mint az egyházak biztonságának helyreállítása". A tárgyalások fő témája az 
elmúlt időben elharapózott hatalmaskodások, birtokfoglalások, fegyveres 
pusztítások ügye volt, különös tekintettel az egyházakat ért károkra. Hatá- 
rozatot hoztak arról, hogy , királyi, egyházi vagy nemesi javakat senki se 
merészeljen elfoglalni, az ilyenre vetemedőknek senki segítséget ne nyújt- 
son", s erre a gyűlésen részt vevő főpapok, bárók, nemesek és kunok ünne- 
pélyesen letették az esküt. A püspöki kar jelenlevő hat tagja a király és a négy 
társadalmi réteg képviselőinek akaratából (de voluntate) kiközösítő ítéletet 

hozott az ország belső békéjének megzavarói (pacis turbatores) ellen, a király 
pedig esküvel kötelezte magát, hogy ,az ország ilyen meggyalázói és pesti- 
sesei ellen? fegyveres hadfelkelést hirdet meg. Úgy látszik, a gyűlés hagyta 
jóvá a Habsburg Rudolffal véglegesítendő szövetségi szerződést, s éppen e 
gyűlés nyilvánította , törvényes korúnak"? a királyt, kezébe adva az ország 
, teljes kormányzatát" (pblenum gubernaculum) . 

E rákosi gyűlés merőben új és szokatlan jelenség a politikai élet 1272 óta 
kialakult atmoszférájában, sőt új minőség egyáltalán a magyar államéletben. 
V. István halála óta úgy látszott, mintha a politikai színtéren maroknyi arisz- 
tokratán kívül másnak helye sem lenne, mintha a többi társadalmi erő der- 
medt bénaságban vette volna tudomásul, hogy az államkormányzat egymás- 
sal vetélkedő bárói klikkek magánügyévé vált. Most a társadalom egész poli- 
tikai szektora kezdett felocsúdni bénult passzivitásából — de másként, mint a 
megelőző fél évszázad ismert , gyűlésein". Arra már volt példa, hogy a kisebb 
nemesség egy bárói csoport vezetésével (1222) vagy az egyházzal összefogva 
(1231) nyilvánította hangját; az Aranybullákat kikényszerítő gyűlésezések 
azonban a királyi hatalmat engedményekre szorító, s éppen nem az állam 
erősítését célzó rendi kiváltságmozgalmak voltak. Arra is volt már nem egy 
példa, hogy a királyok valamely megye vagy szűkebb országrész számára 
hirdettek ki , általános gyűlést" (generalis congregatio vagy convocatio) , mint 
már IV. Béla (1254), majd inkább V. István (1262, 1263, 1270, 1271); ezek 
azonban, nevükre rácáfolva, mind nagyon 15 részleges gyűlések voltak, hatás- 
körüket és jellegüket tekintve sem voltak többek, mint , törvénynapok". Vé- 
gül arra is volt már példa, hogy a nemesség országos jellegű gyűlést rendezett 
(1267), ezen viszont sem az egyház, sem a bárók, sőt a király sem vett részt. 
Arra azonban nem volt még példa, hogy a király részvételével az egyházat 
képviselő főpapok, az arisztokráciát reprezentáló bárók és a nemességet min- 
den megyéből (de singulis provinciis) képviselő küldöttek, valamint a kun 
főemberek olyan , általános gyűlésre? jöttek volna össze, melynek önmaga 
által megszabott hatásköre jóval túlnőtt akár parciális rendi követelmények 
összeállításán, akár a , törvénynap" szintjén: elvi döntést hozott az ország 
belállapotait illetően, a királyt akcióra kötelezte, még külpolitikai téren is 
jóváhagyását gyakorolta a háború és béke kérdésében, sőt minden jel szerint 
maga nyilvánította nagykorúnak a királyt, hatalmazta fel a kormányzat átvé- 
telére. 

Hogy a kezdeményezés a főpapoktól indult ki, a gyűlés lefolyása és hatá- 
rozatai félreérthetetlenül mutatják. Őket két nyilvánvaló szempont is moz- 

gatta. Közvetlenül a veszprémi és gyulafehérvári pusztítás emelte ki drámai 
erővel, amit egyéb egyházak viszontagságai már évek óta jeleztek: a növekvő 
anarchiában a világi nagybirtokos csoportok haderejével szemben az egyház 
a gyengébb fél, elemi érdeke ennélfogva az állam erősítése. Ugyanakkor a 
felső klérus politikai értelemben is kiszorult a kormányzatból. A bárói cso- 
portosulások, , pártok" formálódásában a püspöki karból csak egy-két olyan 
világias figura vett részt, mint Záh Jób, Monoszló Péter és az érseki ambíci- 
óival fel nem hagyó Kán Miklós prépost; a főpapság egészében kiesett a 
politikai játéktérből. Kérdés azonban, hogy egyszerűen csak a rivalizálás vagy 
a klérus szűkös , rendi" érdeke mozgatta a rákosi gyűlésben testet öltő tágabb 
körű rendi akciót az ,ország reformációjának? és a ,köz javának" (pro bono 
et utilitate communi) régi szólama mögött. 

A gyűlés kezdeményezőit kivételesen jól ismerjük. Nem általában a ma- 
gyar püspöki kar, hanem annak egy csoportja volt a kezdeményező, Báncsa 
István kalocsai érsekkel, a Bolognában tanult művelt főpappal az élen, aki még 
IV. Béla klerikusai közül került az ifjú István mellé, hogy végig, királysága 
idején is kancellárja legyen (1266—72). Ide tartozott Fülöp váci püspök, szin- 
tén IV. Béla egykori klerikusa, majd alkancellárja (1258), aki utóbb Kun Er- 
zsébet kancellárja (1262—73), a gyűlés idején Anjou Izabella (Erzsébet) kis 
királyné kancellárja volt. Ott volt még a kiközösítést kihirdető főpapok kö- 
zött az ugyancsak Bolognában tanult Ladomér váradi püspök, István ifjabb 
király volt alkancellárja (1264—66) és a pápai jellemzés által (1265) megint 
csak kiemelkedően műveltnek bemutatott, egyházmegyéjét eréllyel kor- 
mányzó Timót zágrábi püspök. Végül jelen volt Póka szerémi püspök, s 
történetesen a hírhedt garázda Záh Jób pécsi püspök is, minthogy a gyűlés 
idején éppen ő viselte a kancellári méltóságot. De a gyűlés hangadói nemcsak 
püspökök voltak. Ott volt vagy sejthető a csoportban még legalább négy 
személyiség, kivétel nélkül Bolognában tanult jogtudó királyi klerikusok, 
élükön Demeter fehérvári préposttal, aki IV. Béla követe volt egykor a Szent- 
széknél, majd utolsó alkancellárja (1268—70), a gyűlés idején is a kancellária 
tényleges vezetője. Valószínűleg jelen volt a leendő fehérvári prépost és al- 
kancellár, Tamás, szintén IV. Béla egykori nótáriusa (1266—67). A veszprémi 
egyház ügyét Tétény Pál prépost képviselte, a nemrég hazatért kánonjogi 
doktor, a király , hű klerikusa? 1275 óta. Ott gyanítható a szervezők között 
(hiszen júliusban majd ő lesz a Habsburg-szövetséget véglegesítő magyar 
követség egyik tagja) Hontpázmány János budai prépost, királyi kápolnais- 
pán, szintén a kánonjog doktora, 1273 óta királyi klerikus, nemsokára (1278) 

kalocsai érsek és kancellár. Nem általában a főpapság volt tehát a gyűlés szor- 
galmazója, hanem az egyházi értelmiségi elit többségében magas jogi kép- 
zettségű csoportja, mely hosszabb királyi hivatalnoki múltra tekinthetett 
vissza: annak a , legista" rétegnek a képviselői, melynek alapját annak idején 
IV. Béla vetette meg. E csoport ocsúdott fel most dermedtségéből — miután 
a bárói klikkek csoportharcának következményei lávaömlésszerűen kezdték 
fenyegetni az országot —, hogy megpróbáljon új dimenziót adni a politikai 
életnek. A tömegerő természetesen kínálkozott az országos szerepre már az 
1267. évben igényét bejelentő, de 1272 óta inkább csak az országos zűrzavar 
visszásságait szenvedő nemességben és a király legütőképesebb haderejében, 
a kunokban. 

Az anarchia kibontakozása és a feudális államszerkezet nyilvánvaló funk- 
cionális zavara kellett hozzá, hogyaz e szerkezetben elvileg amúgy 15 szerepet 
betöltő egyháziak és a megyei keretek között immár bizonyos , állami" funk- 
ciókhoz jutó nemesség szövetkezéséből — bevonva a döntő katonai funkciót 
betöltő kunokat is — felvázolódjék egy koncepció, mely a merő hivatkozási 
alappá degradált királyi hatalmat, a regalis dignitas vagy status regis kiürült 
eszmei fogalmát ismét a realitások közé igyekszik emelni. Ami itt elkezdő- 
dött, nem egyéb, mint a feudális állam védekező reflexe a széttagolódás ellen 
egyfajta korai — egyelőre még elég nyers és kiérleletlen — rendi mechanizmus 
kiépítésének kísérlete révén. E , rendi" jellegű fejlődésvonal ezután éppúgy 
hozzátartozik a kései Árpád- kori állam szerkezetéhez, mint az a , hűbéries?" 
fejlődés, mely ezt az államot gyakorlatilag felbontotta. 

Az 1277. tavaszi akció nem nélkülözte sem az ideológiai alapot, sem a 
szervezeti előképet. Nem véletlenül emelkedik ki a szervezők mögött a bo- 
lognai háttér. Csak két éve, hogy egy 1275. évi oklevélben, melyet minden 
bizonnyal az említett Tétény Pál veszprémi prépost fogalmazott, feltűnt az 
a metafora, hogy a király , hű klerikusai" a maguk tudományával , miként a 
csillagok? világítanak a királyi hatalom mennyboltján, hogy kiirtsák a bűnö- 
ket és plántálják az erényeket; az arenga a justintanusi Institutiones bevezeté- 
séből vett idézettel zárul a jogszerűség diadaláról az ármánykodó igazságta- 
lanság felett (per legitimos tramites calampniancium iniguttates expellentes ad 
tusticiam valeantplurimos erudtire) . Ugyanő egy másik veszprémi ügyben kelt 
oklevélben (1276) a római közjog, a ius publicum teljes hosszú definícióját 
idézi (Dig. I,1,1,2; Inst. I,1,4), összekapcsolva a gondolatot a , királyi korona 
iránti különleges odaadás" követelményével. Hasonló törekvések végigvo- 
nulnak ezen évtizedek oklevelein. E klerikusok az államot , magánüggyé" 

degradáló folyamattal szemben a római közjog segítségül hívásával igyekez- 
tek az állam , közhatalom" jellegét (res publica) propagálni. 

Ugyanakkor komoly figyelmet érdemel az a feltevés, mely szerint az Ár- 
pád-kor végén jelentkező rendi intézmények valószínű előképe közelebbről 
is körvonalazható. Volt Magyarország közelében egy territórium, melynek 
korán kifejlett rendi kormányzati formái kínálkozó mintát nyújthattak: az 
Aguileta-friauli patriarchátus. A birodalomba hűbéresként betagolódó egy- 
házfejedelemmel itt már az 1220-as évek óta kormányzati partnerként állt 
szemben a rendi gyűlés (collogutum generale) , melyben a klérus, a nemesség 
és a városi közösségek képviselői vettek részt. A Magyar Királyságnak az 
Adriai-tenger és Karintia között elterülő tartománnyal való kapcsolatai 1270 
táján és után a tetőponton voltak, rendszeresen követek jártak a két udvar 
között. Sőt a kapcsolat több volt, mint diplomáciai. 1271 tavaszán a friauli 
belügyben az egyik döntőbíró V. István volt, akit Medeában egy fehérvári 
kanonok képviselt. A szálak épp elég szorosak voltak ahhoz, hogy az Euró- 
pa-szerte még alig alakuló rendi kormányzati szisztéma e közeli meggyöke- 
resedett formája ismert lehetett ama magyar egyházi elit-értelmiség előtt, 
mely a kor államtanának csírázó képviseleti (representatto) elvét Bolognában 
megismerte, és hogy megfelelő szerkezeti változtatással megpróbáljon valami 
hasonlót meghonosítani itthon is, miután az állam a régi formák között úgy- 
szólván megszűnt funkcionálni. A városok még túl gyengék voltak ahhoz, 
hogy szóba jöjjenek; a klérus mellett abárók és a nemesség kettőssége viszont 
hagyományos volt, ahogy különben Friaulban is elkülönültek az előkelő sza- 
bad hűbéresek az egyszerű nemesek és ministerialisok csoportjától. A sajátos 
, helyi szín? a kunok voltak. Így jöhetett létre, s élt tovább — alkalomszerűen 
— az 1280-90-es években is a főpapság, a bárók, a nemesség képviselői, vala- 
mint akun főemberek csoportjaira tagolódó , proto-rendi" gyűlésezés, mely- 
nek megnevezéseként Magyarországon s felbukkan aparlamentum publicum 
mint a generalis congregatto regni szinonimája (1289). 

Noha e csírázó rendi mechanizmus hatása a fejleményekre elég erőtlennek 
bizonyult, maga a kezdeményezés ennek ellenére igen figyelemreméltó, eu- 
rópai viszonylatban is feltűnően korai. Mindenesetre lehetőséget teremtett a 
politikai erőtér koordinátáinak bővítésére, legalább kínálkozott valami alap, 
mely reményt nyújtott, hogy főúri csoportok vigasztalanul anarchikus ma- 
rakodásából kiemelkedve az , állam" mégiscsak testet ölt. S valóban, ezután 
vagy két éven át — 1279 őszéig — úgy látszott, mintha valami kezdene is 
kihajtani a csírából; úgy látszott, hogy IV. László a most megmozduló erőkre 

is támaszkodva valóságos uralkodóként veszi át , országa teljes kormányza- 
tát", uralkodása csakugyan meg fogja érdemelni a gxbernaculum nevet. 

Ehhez azonban egy minden eddiginél súlyosabb válságot kellett leküzdeni, 
mely 1277-78 fordulóján és az elkövetkező tavaszon kulminált. Az 1277. 
májusi gyűlés feloszlott anélkül, hogy módjában lett volna megállítani azt a 
sajátságos ingamozgást, mely a kialakult két főúri csoportosulás közül üte- 
mesen hol egyiket, hol másikat ütötte ki a porondról, hogy a kormányzatba 
lendítse az iménti ellenfelet. A társadalmi mozgolódás közvetlen eredménye 
egyelőre annyi volt, hogy Kőszegiék még a kora nyáron kibuktak a királyi 
tanácsból, helyüket a másik csoport foglalta el, mely hagyományosan király- 
hűségét hangoztatta. Már abban a követségben, mely a Habsburg Rudolffal 
kötött szövetséget Bécsben a király nevében ratifikálta (1277. július 12.), a 
, Csák-párt" tekintélyes öregje, a szlavón bánságot átvevő Rátót Loránd kép- 
viselte az országbárókat. A Csák-atyafiság az 1275—76 fordulója körüli felál- 
lásra emlékeztetően nyerte vissza a kulcspozíciókat már az év derekán. A 
rákosi gyűlés kezdeményezőinek egyelőre — 1278 ősze előtt — jóformán sze- 
rep sem jutott a központi kormányzatban. A megbukott , párt" tagjai viszont 
a maguk biztos területi fedezékébe visszavonulva készülődtek, hogy minden 
eddiginél keményebb próba elé állítsák a , törvényes" hatalmához jutott fiatal 
királyt: hatályt tud-e szerezni az ország , pestiseser" ellen hozott gyűlésbeli 
határozatnak. 

A lázadás ezúttal már négy égtáj felől, négy territoriális gócból kisugározva 
érlelődött: Nyugat-Magyarországon kívül a Dráván túli déli részeken, kele- 
ten Biharban és északon a Szepességben. 

1277 késő őszén a 15. életévét betöltő IV. László először a nyugati góc ellen 
mozgósította hadát, jelentős létszámú kunt is. Miután Hainburg mellett sze- 
mélyesen 15 megerősítette szövetségét Habsburg Rudolffal (1277. november 
11.), visszavonultában Sopronon át seregével Kőszeg vára ellen indult. Ost- 
romra azonban ezúttal sor sem került. Az egyik ok egy erre az időpontra 
datálható levélből derül ki, melyben a király fogadott , atyjától", Rudolftól 
várostromhoz szükséges hadiszereket kér. A királyi sereg nem volt felkészül- 
ve a várostromra. A másik ok az lehetett, hogy már híre jött az északi és keleti 
országrészekben kirobbant lázadásnak. A körülmények arra kényszerítették 
a királyt, hogy kiegyezzen a Kőszegiekkel, sőt Miklósnak visszaadja a báni 
méltóságot. 

Eszakon a Geregyék rokona, Márk fia Loránd szepesi ispán állt a mozgo- 
lódás élére, mint már 1274 őszén. Elfoglalta a Szepességet és Gölnicbánya 

vidékét, ahonnan seregei átcsaptak a Tiszántúlra, előrenyomultak a Nyírsé- 
gig. A lázadás itt egybekapcsolódott a másik góccal, Bihar megyével, ahol — 
mint láttuk — Geregye Miklós bukott erdélyi vajda atyjának birtoktömbjeire, 
váraira és az újonnan elfoglalt erősségekre támaszkodva testvéreivel együtt 
már valósággal tartományúri hatalmat gyakorolt; az egész , váradi provinciát" 
(Bihar megyét) hatalma alá hajtotta — mint utóbb egy oklevél emlékezik. 

Míg az északi és keleti vidékeken a lázadás egyszerűen csak a nyers erőszak 
jegyében kerített hatalmába egy-egy országrészt, délen szinte már formálisan 
is bekövetkezett a hadüzenet. Miután a Kőszegi-fivérek felszabadultak a ki- 
rályi had nyomása alól, Szlavóniába siettek, hogy teljesen önálló dinasztikus 
politikába kezdjenek. Mint tudjuk, már a , Gutkeled-Kőszegi-párt" territo- 
riális hatalmát is zavarták az Una és a Kulpa folyó közötti vidéken az egyre 
befolyásosabb Goricai és Vodicsai nemzetség — a Babonicsok elődei — aspirá- 
ciói; e konfliktusban bukott el maga Gutkeled Joachim bán. Kőszegi Miklós 
bánnak és testvéreinek azonban nem állt érdekükben a helyi háború folytatása 
éppen most, hogy a királyi hatalom ellen készülődtek. A Száván túl, az Una- 
parti Dubica mellett szabályos békét kötöttek Vodicsai István ispánnal (, bán- 
nal", ahogy már titulálta magát) és az egész Babonics-rokonsággal (1278. 
április 20.). E dubicai egyezmény akár úgy is felfogható, mint az első tarto- 
mányúri szerződés. A három Kőszegi fivér, Iván, Miklós és Henrik kompro- 
misszumra lépett ellenfeleivel, elismerte, hogy hat zsupánság a kiváltságolt 
Petrinja várossal együtt jogosan István bánt és rokonait illeti. Minthogy a 
Babonics-elődök magánbirtokainak sora az Unától laza láncban húzódott 
nyugatnak a krajnai határig (Podgorja), a dubicai egyezmény nem egyebet 
mondott ki, mint hogy a Szávától délre és az Una völgyétől nyugatra eső 
terület a Kapela-hegységig a Babonicsok magánszférája — szemben a Szávától 
északra eső szlavóniai részekkel, ahol Kőszegiék maguknak igényelték a ha- 
talmat. E paktum természetesen az iménti szövetséges, Gutkeled Joachim 
testvérei, Miklós és István érdekeinek gátlástalan elejtését jelentette, hiszen 
néhai István bán szerzeményei jórészt éppen a Babonicsoknak , átengedett" 
részekre estek. Mi több, Kőszegiék kötelezték magukat, hogy akkor sem 
segítik a Gutkeledeket, , ha erre nekik a király úr vagy királyné külön paran- 
csot adna. .." Szlavónia felosztása két érdekszférára ama fiktív új szuverenitás 
védnöksége alatt következett be, melyet bele is foglaltak a szövegbe: , Endre 
herceg akarata és beleegyezése" jegyében. Ez volt a jogalapja a királyi szuve- 
renitás kerek megtagadásának. 

A fogott herceg nem más volt, mint az Árpád-ház Észak-Itáliába szakadt, 

itthon el nem ismert , utolsó aranyágacskája?": II. Endre unokája, az ez idő tájt 
tizenkét éves kis , velencei Endre?" — ahogy itthon emlegették. Nagyanyja, 
Estei Beatrix (néhai II. Endre alig egy évvel halála előtt oltárhoz vezetett 
harmadik felesége) IV. Béla uralomra lépte után, az udvar gyűlölködő légkö- 
réből menekülve, már külföldön szülte meg azt az , Utószülött" Istvánt 
(1236), aki végülis Velencében telepedett le, s a tekintélyes patrícius Morosini 
család Tomasina nevű leányával való házasságából született a szóban forgó kis 
, velencei? Endre. Árpád-házi hercegi igényeit környezete ébren tartotta ap- 
jának kori halála (1272) után is. Kőszegiék most, 1278 első hónapjaiban e 
Velencébe szakadt ág felé nyúltak, hogy ellenjelöltet állítsanak a magyar trón- 
ra. Lehetséges, hogy a kis Endre, ,egész Szlavónia, Dalmácia és Horvátország 
hercegeként" már jelen volt Dubicánál is; mindenesetre Kőszegiék alig ké- 
sőbb megindultak vele együtt Magyarország felé. A kis fogott herceg a Zala 
megyei Kehidán már oklevelet bocsátott ki (1278. május 27.). Ez volt Kő- 
szegiéknek a dubicai egyezményből kiinduló valóságos , hadüzenete?" immár 
a királyi hatalomnak. 

A válságos helyzetben IV. László gyorsan és határozottan cselekedett. A 
szepességi lázadók ellen felvidéki híveit mozgósította, élükön Aba Fintával 
és Baksa Simon fia Györggyel, akik még a tél folyamán leverték Márk fia 
Lorándot. A bihari góc ellen Kán Miklós vezérletével vonult a királyi had. A 
, választott érsek?" hadvezérnek mindenesetre alkalmasabbnak bizonyult, 
mint főpapnak; igaz, segítőkre lelt a bihari Borsákban, akiket a Geregyék 
hatalmi törekvései létükben fenyegettek, Simon fia György is csatlakozott 
mobilizált felvidéki seregeivel. A Geregye-testvérek formálódó bihari tarto- 
mányát az egyesült erők több véres ütközetben számolták fel. Még 1278 kora 
tavaszán ostrommal bevették Adorján várát, Miklós volt vajda behódolt. Idő- 
közben maga a király is megindult a bihari részek felé, vonultában megtörte 
a lázadókkal tartó egri püspök erejét. Amikor IV. László Váradon hét tiszán- 
túli vármegye számára , általános gyűlést" (generalis congregatio) hirdetett ki, 
már a lázadók utóvédharcai is elültek, a keleti országrész Szolnoktól Biharig 
pacifikálva volt. A gyűlés 1278. május eleje és június dereka között zajlott le, 
részt vettek rajta a királyi haddal érkező bárókon kívül a megyék nemesei és 
egyéb rangú emberek is, tevékenysége a lázadás vezetőinek büntetésén túl a 
feldúlt országrész állapotainak rendezését ölelte fel. A gyűlésben elnöklő 
király kemény kézzel sújtott le; a vasba verve elébe vezetett egyik Geregye 
fivért például halálra és birtokelkobzásra ítélte. Egyszersmind a gyűlés kihir- 
detésével kinyilvánította, hogy az előző évi rákosi gyűlés szellemében a me- 

gyei nemességre is támaszkodni kíván. Egy kereteiben formálódó ,tarto- 
mány" semmisült meg e tavaszon, a váradi gyűlés mondta ki rá a verdiktet. 
A személyükben kegyelmet nyert Geregyék eltűntek a történelem süllyesz- 
tőjében. 

Még ha az eredmény nem is volt teljes (hiszen Kőszegiék váltig ott vesz- 
tegeltek az ellenjelölttel a Dél-Dunántúlon), az ifjú király a rákosi gyűlést 
követő egy éven belül mégis elmondhatta, hogy a gyűlés határozatait jelentős 
részben végrehajtotta, a belső , béke megrontóit" legalább a keleti országfélen 
kemény kézzel kurtotta vagy megzabolázta. További lépéseiben is ügyes po- 
litikusnak bizonyult. Kőszegiékkel már aligha lehetett ez idő tájt fegyverrel 
leszámolni; tanácsosabb volt politikai eszközökkel semlegesíteni őket. Mint- 
hogy a Kőszegi-politika épp az imént, Dubicánál hagyta cserben az elesett 
Gutkeled Joachim testvéreit, legcélszerűbbnek látszott megnyerni őket — 
éppen Kőszegiékkel szemben. Erdélyből visszaútban, Csanádon következett 
be az ünnepélyes kibékülés (1278. június 19.). Gutkeled Miklós elnyerte a 
szlavón báni méltóságot, Istvánt országbíróvá és mosoni ispánná nevezte ki 
a király. A keleti országrész pacifikálása után átalakult az egész kormány- 
zat. Csák Péter helyett a mérsékeltebb és nagyobb tekintélyű Máté lett a 
nádor. A Csákok mellett új szereplők jelentek meg a színen, az erdélyi vaj- 
daságot a harcokban kitűnt Aba Finta nyerte el, a különválasztott tengermel- 
léki bánságot Subic Pál. Évek óta először vált az országtanács némileg , nyi- 
tottabbá", nem egyszerűen a kétpárti kormányzati váltógazdaság reproduká- 
lódott. 

A másik politikai eszközt a Kőszegiekkel szemben a külpolitikai helyzet 
adta az ifjú király kezébe. Az önálló dinasztikus politikát kezdeményező 
Kőszegiek természetesen külpolitikai téren 15 emancipálódtak. Minthogy a 
király Habsburg Rudolf szövetségese volt, ők most az ellenfelet, Ottokárt 
támogatták. De a nagy leszámolás a közép-európai hegemóniát illetően már 
1278 tavaszán a levegőben volt. A pozícióiban visszaszorult cseh király fegy- 
verkezett, készülődött Habsburg Rudolf is. Éppen mert német királysága 
nem állt osztatlanul mögötte, különös súlyt nyert a Magyar Királyság szö- 
vetsége. , Édes fiát", IV. Lászlót viszont — akit már a tavaszon felszólított az 
, álnok cseh király" ellés bosszúra—különös nyomatékkal utalta a Habsburg- 
szövetségre immár trónkövetelővel fenyegetőző legveszedelmesebb belső 
ellensége. Így érthető, hogy a keleti részek pacifikálása után június-július 
folyamán IV. László minden energiáját latba vetve ismét hadat gyűjtött, a 
tavaszinál is nagyobbat, hogy a mérkőzést, mely voltaképpen a Kőszegiekkel 

volt esedékes, ne a Drávánál, hanem Rudolf haderejével egyesülve a Morván 
túl — Ottokár ellenében vívja meg. 

A király újabban megnyert báróival, a Gutkeledekkel, az Abákkal és régi 
hívervel, a , Csák-párt" tagjaival, a nemesi és megyei csapatokkal s akunokkal 
együtt, mintegy 15 ezer főnyi lovassal indult el Fehérvárról 1278. július végén. 
A sereg nem volt túl nagy, de még így is csatadöntő elemnek bizonyult, 
minthogy a Bécsből augusztus 14-én meginduló Rudolf végül is alig kétezer 
lovagot tudott összegyűjteni német földről. Ottokár legalább kétszeres lét- 
számbeli fölényben volt, amikor a két tábor a Morvamezőn, Dürnkrut és 
Stillfried vidékén felvonult egymással szemben. A döntő ütközet 1278. au- 
gusztus 26-án következett be. Kimenetelét minden jel szerint a balszárnyat 
alkotó magyar seregzöm döntötte el. A cseh haderő összeomlott, maga II. 
Ottokár holtan maradt a csatatéren. A stillfriedi győzelem végleg szétfoszt- 
lattaa Premysl-dinasztia kiemelkedő egyéniségének közép-európai hegemó- 
niára törő kísérletét, s egyben megalapozta — magyar segédlettel — a Habs- 
burg-ház hatalmát. IV. László egyelőre, miközben hadi dicsőségével és Rudolf 
hálájától kísérve hazafelé vonult, hogy a zsákmányolt zászlókat és pajzsokat 
tüntetően a fehérvári bazilika falára függessze fel, aligha volt tudatában e haditett 
hosszú távú történelmi ambivalenciájának. Számára a morvamezei vitézkedés 
egyelőre azért volt fontos, mert megerősítette helyzetét itthon, keresztül- 
húzta legerősebb belső ellenfeleinek vérmes terveit. Kőszegiék kénytelenek 
voltak hazaküldeni a kis Endre herceget Velencébe, maguk is visszahúzódtak, 
sőt 1279 elején jónak látták hűségüket kinyilvánítani IV. Lászlónak. Végül is 
a Habsburg-szövetség segítségével sikerült akormányzatotátvevő ifjú király- 
nak úrrá lennie az országlását megkérdőjelező 1277-78. évi válságon. 

Az immár tizenhat éves ifjú számára nem eleve az az út rendeltetett, amin 
utóbb—a , Kun" jelzőt méltán kiérdemelve— pogánykodó reminiszcenciárval, 
szertelen tivornyái közepette egyre kilátástalanabb, ötletszerű kapkodásaival, 
bárói csoportok és nomád jellegű kísérete között hányódva botladozott. Sőt 
a tények inkább arra mutatnak, hogy a stillíriedi győzelemből megtérő ifjú 
király megnövekedett presztízsét arra igyekezett felhasználni, hogy ott foly- 
tassa, ahol az 1277. májusi gyűlés kívánalmai véget értek. Nádorát már 1278 
kora őszén megbízta, hogy királyi teljhatalommal és országos jogkörrel , fé- 
kezze meg, ítélje elés büntesse meg országszerte a gonosztevőket", hatékony 
intézkedéseket hozzon , az országban elsokasodó veszedelmek és romlások" 
ügyében. Csák Máté e tevékenységét meg is kezdte a Dunántúlon, s akárcsak 
a hajdani konszolidált időkben a királyi biztosok, megyegyűléseken ítélke- 

zett, olykor hatékony szigorral. A Sopront öt éve Ottokár kezére átjátszó 
Péter várnagyot például árulása és többrendbeli gyilkossága miatt a soproni 
gyűlésben hozott ítélettel lefejeztette. Nem sokkal utóbb a király a Sze- 
pességbe vonult, és személyesen indította el a királyi birtokok szétzilálódott 
állapotának rendezését, elrendelve valamennyi várföld elhatárolását (novem- 
ber 15.). A következő évitétényi országos gyűlés (1279. július 13-25. között) 
napirendre tűzte a király kiskorúsága idején, nevében tett mértéktelen ado- 
mányok általános felülvizsgálatát. Mindezzel súlyban egyenértékű, hogy a 
király e rövid két évnyi időszakban két fontos városprivilégiumot is kiadott, 
folytatva nagyatyja és atyja félbemaradt törekvését a városiasodó ispáni köz- 
pontok teljes jogú várossá emelésével. Sopron 1277 legvégén, Vasvár 1279 
derekán nyerte el a , fehérváriak szabadságait". Bizonyára szerepet játszott Itt 
az aszempont1s, hogy a Kőszegiek befolyási zónájába eső két új szabad városi 
közösség, mentesülve immár a megyésispánoktól, a királyi hatalom bázisát 
erősítette a nyugati részeken. A királyi tekintély növekedésének figyelemre 
méltó jele, hogy — amiről hosszú ideje még csak nem is olvasunk az okleve- 
lekben — az 1279. évben IV. László az egész országra nézve (per omnes pro- 
vincias) kivetette a hadbírsági illetéket mindazokra, akik nem jelennek meg 
az országos had gyülekezésekor. Az akció célzata nyilvánvaló. Külhadjáratról 
ez idő tájt szó sem volt; az intézkedés értelme egyedül az lehetett, hogy a 
belső ,békebontók?", a helyi lázadók és , tartományi" hatalmasságok -— első 
helyen nyilvánvalóan a Kőszegiek — ellen esedékes hadjáratokban biztosítsa 
a nemesi részvételt. Ugyanakkor a csírázó , rendi" mechanizmus tovább élé- 
sének a jele, hogy amikor a kun kérdés rendezése felmerült, már nem érték 
be azzal, hogy a királyi tanács 1279. június 23. körül elfogadta az alapelveket, 
hanem 1279. július 13-ára kitűzték a nemességet és a kunokat is magába 
foglaló convocatio publica regni összehívását. 

Mindezek az intézkedések együttesen arról vallanak, hogy a megelőző fél 
évtized káoszából felocsúdva az ,állam" megkísérelt ismét funkcionálni. 
Nem alaptalan a sejtés, hogy az ifjú király tanácsosai között éppen az acsoport 
jutott befolyáshoz a kormányzat stabilizációs kísérletében, amely már 1277 
májusában kezdeményezőként lépett fel, és szorgalmazta a király , törvényes 
korának" kinyilvánítását. Aligha véletlen, hogy a kormányzati kör megújítása 
idején, 1278 júniusában Csanádon ott volt a király környezetében, a vele 
együtt esküt tevők között Báncsa István érsek, Ladomér váradi és Tamás váci 
püspök is. Éppen a hónapban lett alkancellárrá Hontpázmány János prépost, 
aki aztán István érsek októberben bekövetkezett halálával nemcsak utódja 

lett a kalocsai székben, hanem ő lett a király kancellárja, első számú tanácsosa 
is (1278. november—1279. március). Ha e kiváló jogtudó főpap majdani, III. 
Endre-kori szerepére gondolunk az állam stabilizációs kísérletei körül, nyil- 
ván többről van szó, mint véletlen időbeli egybeesésről. Az esztergomi széket 
bitorló Kán Miklós is ez idő tájt (még november dereka előtt) bukott ki végleg 
fiktív érsekségéből, hogy az esztergomi egyház adminisztrációját Ladomér 
vegye át. Bármilyen különös is a későbbi fejlemények ismeretében az ifjú 
Lászlót tudós és erélyes prelátusok körében — kivált majdani gyűlölt ellenfele, 
Ladomér érsek társaságában — elképzelni, e lehetőség a szóban forgó időszak- 
ban éppen nem zárható ki. Semmi jele ekkoriban még a király szertelen po- 
gánykodásának, az egyházzal való bárminő konfliktusnak. Ebben a két évben 
egy tettre kész, nemcsak hadi forgolódásban, hanem politikai lépéseiben és 
intézkedéseiben is jó készségeket felmutató ifjú uralkodó áll előttünk, aki 
korszerű eszközökkel igyekszik a megrendült államot stabilizálni. 


44. A KUN KÉRDÉS ÉS A KONSZOLIDÁCIÓ KUDARCA 


Az állam konszolidációs kísérlete átmeneti közjátéknak bizonyult; 1279 
őszén drasztikus hirtelenséggel derékba tört. A politikai felszín egymást vi- 
harosan követő fejleményeinek tükrében úgy tűnik fel, mintha maga az ifjú 
uralkodó hagyta volna cserben az ügyet, mintha ő maga fordított volna hátat 
ama zsenge rendi kezdeményeknek, amelyeknek jóvoltából hozzájutott a 
tényleges kormányzathoz. 

Mert hiszen a kísérlet eredményei azon morzsolódtak fel — legalábbis for- 
mailag —, hogy a király nem volt hajlandó végrehajtani egy végzeményt, mely- 
hez egy újabb rendi jellegű gyűlés, a Tétény mellett 1279 júliusában megren- 
dezett convocatio publica regni adta hozzájárulását. A végzemény az úgyne- 
vezett ,kun törvény" volt. IV. Lászlót a fejlemények most taszították arra a 
végzetes útra, melyen egy évtizeden át hányódva méltán érdemelte ki a nem 
kis mértékben megbélyegző árnyalatú , Kun" jelzőt. A hibás körbe került 
királyt a bárók már fél éven belül szabályszerűen fogságba ejtették — mint már 
gyermekkorában kétszer —, a két főrendező pedig két olyan szereplő volt, 
Aba Finta és Borsa Loránd, akiket éppen a rövid életű konszolidáció emelt 
fel. A kör ezáltal bezárult; az állam regenerálódási kísérlete hosszú időre 
megsemmisült. Kérdés azonban, hogy a kudarcért ez idő tájt a még mindig 
csak 17 éves uralkodó tehető-e felelőssé. 

A feltűnően rapid törés okát keresve természetesen óhatatlanul a fókuszba 
kerül az ifjú uralkodó személyisége, akinek megítélésében az utókor hajlamos 
a végletekre — hol sommásan lesújtó ítélkezésre, hol romantikus rehabilitáci- 
óra. Predesztinálva lett volna IV. László arra, hogy , Kun?" László legyen? 
Tényleges uralkodásának első két éve, mint láttuk, határozottan egy efféle 
végzetszerű elrendelés ellen szól. A szokványosan felemlegetett alkati tulaj- 
donságok, a ,kun vér szava"? — régebbi történetírásunk e sztereotip pszicho- 
lógiai, sőt genetikai érvei — ingoványos talajra terelik a problémát. Belső ki- 
egyensúlyozatlanság, szertelen kapkodás, lobbanékony állhatatlanság? Két- 
ségtelen, hogy e hányatott gyermekkorú ifjú, aki még mindig tizenéves fővel 
sodródott alig megoldható konfliktusokba, nem bizonyult valami higgadt, 
okos taktikusnak, de éppen ez lett volna a csoda; különben is e tulajdonságok 
mind csak a krízist követően, 1279—80 után ütköztek ki, holmi endogén ok 
gyanánt tehát nem állíthatók be. Kedvtelés a vadászatban és mulatozásban, a 
szép nőkben és a lovakban? Mindez a feudális életforma oly általános velejá- 
rója, hogy inkább hiányuk feltűnő; e kedvteléseknek akár túlhajtása sem aka- 
dályozott meg egyetlen középkori királyt sem, hogy jelentős uralkodói sze- 
mélyiség legyen, ha a körülmények különben kedvezőek voltak. Erélynek, 
talpraesettségnek, fürge észnek pedig IV. László sem volt híján, amire még 
balszerencsés uralkodása is nem egy bizonyítékot szolgáltat. 

Mindezen túl azonban döntő súllyal esik latba, hogy egyetlen, mégoly 
halvány hitelt érdemlő jele sincs, hogy a fiatal uralkodó ,pogánykodó" hajla- 
mai, tüntető fraternizálása a kunokkal, kicsapongásai — a következő évtized 
botránykövei — a krízist előidéző, sőt akár csak megelőző jelenségek lettek 
volna, s nem éppen megfordítva: következmények. Igaz, a magyar krónika 
úgy véli tudni, hogy a pápai követ már azért jött volna Magyarországra 1279 
elején, mert László ,kun módra, s nem katolikus szokás szerint élt"; e kró- 
nikarészlet azonban a 14. században keletkezett, amikor az események kro- 
nológiája már egybecsúszott. Ezzel szemben a szentszéki követ kinevezésé- 
nek idejéből, 1278 szeptemberéből csaknem negyven pápai irat maradt fenn, 
melyek a legátus feladatainak részletekbe menő szabályozása sorában egyet- 
len kitételt vagy akár csak utalást sem tartalmaznak arra nézve, hogy a király 
életmódja, viselkedése és , szokásai bárki egyházi vagy világi tekintélyben 
visszatetszést keltettek volna. Márpedig a pápai intézkedés Magyarországról 
származó, ,gyakran előadott" és , sokszor hallott" panaszokra hivatkozik. 
Teljességgel kizárt, hogy ha a fiatal uralkodó életvitele és mentalitása itthoni 
egyházi körökben problémát jelentett volna, e szempont ne került volna be 

a követutasításokba. De még az úgynevezett , kun törvényt? előkészítő legá- 
tusi előterjesztésben (1279. június 23.), majd magában a dekrétumban sincs 
ennek egyetlen jele sem. 1279 nyarán a pápai követ még úgy kezelte az ifjú 
uralkodót, mint aki , elődjének, István szent királynak?" nyomdokaiba lépve 
, királyi joghatóságának és hatalmának erejével? meg fogja téríteni a kunokat. 
Szó sem esett még arról, hogy őt magát kellene rászorítani a keresztény—fe- 
udális normák betartására. 

A fordulat előzményei valójában odáig nyúlnak vissza, hogy a Szentszék 
elérkezettnek látta az időt abeavatkozásra Magyarország ügyeibe. III. Miklós 
pápa (1277-80) kinevezte legátusává Fülöp fermoi püspököt Magyarország- 
ra, hogy különleges teljhatalommal, , mintegy a béke angyalaként... az Ur 
nevében irtson és romboljon, építsen és plántáljon? (1278. szeptember 22.,). 
A hivatkozási alap az elmúlt időkben Rómába érkező sok panasz volt a hu- 
zamos ideje tartó , nyughatatlan lázadásokra és lázongó zavargásokra", sőt 
kifejezetten ,polgárháborús? állapotokra, melyek , súlyosan nehezednek a 
királyi trónra", miközben , lábbal tiporják az egyház szabadságát 157. A jogcím 
viszont a minden korábbinál határozottabban megfogalmazott kuriális teória 
volt, a pápai hatalom hűbérigénye, ahogy utóbb már Budán öntötte formába 
Fülöp legátus: a magyar királyok Szent István óta ,a Római Szentegyháztól 
nyerték el az ország kormányzatát és a koronát" (regni gubernaculum et 
coronam). E szemléletben fogant a legátus felhatalmazása az egyházi állapo- 
tok rendezésén túl tárgyalásokra és intézkedésekre a világi politikai ügyekben 
is — , a király státusának megerősítése" jegyében. A nagy buzgalommal elő- 
készített pápai akció kétes értéke már eleve időzítésében rejlett. Az egyete- 
mes egyház feje akkor eszmélt fel, amikor legkevésbé volt aktuális. A polgár- 
háborús állapotokon az ország éppen túljutott, a királyi hatalomnak ön- 
erejéből sikerült úrrá lenni a lázadásokon, éppen megkezdődtek a konszoli- 
dáció munkálatai, amikor a pápai udvar rászánta magát a cselekvésre. V. István 
halála óta bármikor komolyabb hivatkozási alapja lehetett volna a Szentszék- 
nek a beavatkozásra, mint éppen 1278 őszén. Nem csoda, hogy a király és 
környezete eleve — mint utóbb egy pápai szemrehányásból értesülünk — , ag- 
gódott a legátus jövetelén", sőt igyekezett azt megakadályozni. 

Igazán különös fordulatot azonban azt követően vett az ügy, hogy Fülöp 
pápai követ kíséretével együtt 1279 elején megjelent az országban. Az ürese- 
désben levő esztergomi érsekség ügyén kívül a legátus mindössze egy olyan 
ügyben látszott fáradozni, amely összhangban volt küldetése részletesen elő- 
írt eredeti célkitűzéseivel: még március 4. előtt közvetített a király és a Kő- 

szegiek kibékülésében. De már akkoriban egy olyan probléma központba 
állításában vélte felismerni küldetésének lényegét, melyről viszont egyetlen 
árva szó sem volt az eredeti pápai megbízásban. Mintha csak az elmúlt idők 
krónikus zűrzavarában, a status regis, vagy akár a libertas ecclesiae ,elnyomá- 
sában" a kunok játszották volna a központi szerepet, a legátus minden ener- 
giáját arra összpontosította, hogy a püspöki kart megnyerve, a királyt és az 
országbárókat radikális intézkedésekre szorítsa a kun probléma , rendezése? 
terén. 

Nyilván tárgyalások és egyezkedések előzték meg azt a királyi tanácsülést, 
amelyen Fülöp legátus már cikkelyekbe szedett kész javaslatot (articuli Cu- 
manorum) terjesztett Budán a király és a jelenlévő püspökök, országbárók 
elé (1279. június 23.). Az sartikulusok? a tervezett általános térítési és letele- 
pítési akció alapelveit tartalmazták: az egész kun nép köteles felhagyni a po- 
gány rítusokkal és felvenni a keresztséget; szakít a nomadizálással, a sátorozó, 
vándorló életmóddal, és ,keresztény módra" falvakban telepedik meg; fel- 
hagy a , szertelenségekkel és a keresztény vér ontásával", és visszabocsátja az 
egyházi és világi birtokosok elfoglalt földjeit. A legátus azonban nemcsak e 
tervezetet terjesztette a királyi tanács elé, hanem egy szintén saját 
fogalmazatú keretszöveget is. Az az oklevél, amely IV. László nevében 1279. 
június 23-i kelettel ránk maradt, nem holmi , első kun törvény" — mint törté- 
netírásunk áthagyományozott tévedéssel hajlamos nevezni —, hanem a pápai 
követnek az országtanácsban elfogadtatott és a királyra kényszerített diktá- 
tuma, melynek , artikulusai1" aztán részben módosítva, részben bővítve alapul 
szolgáltak az utóbb kiadott — nem , második", hanem egyetlen — kun dekré- 
tumhoz. Mert maga az ügy olyan horderejű volt, hogy a döntést a királyi 
tanács egy ahhoz hasonló országos gyűlés egybehívásától tette függővé, mint 
ami két éve zajlott le, s ennek kihirdetését július 13-ára tűzték ki. A legátus 
viszont előre biztosítani akarta a királyi állásfoglalást. Ezért az ,artikulusok" 
keretszövegeként egy királyi kötelezvényt szerkesztett meg, amely aztán for- 
mailag a királyi kancellária kiadványaként került kibocsátásra. A június 23-i 
oklevél elöljáróban a pápai főhatalom már említett elvi elismerését tartalmaz- 
za, majd ezt követően a király esküjét, hogy a legátust teljes világi hatalmával 
(melynek forrása a Szentszék) támogatni fogja, végül — az ,artikulusokat" 
átírva — a király eleve elkötelezettségét, hogy az egybehívandó gyűlés határo- 
zatait elfogadja és azoknak érvényt szerez, sőt ha a kunok ellenkeznének, 
királyi , karhatalommal" (bracbio regte potestatis) kényszeríti őket. 

Homály fedi a morális kényszernek azokat a fogásait, amelyekkel a Szent- 

szék követe, küldetésénél fogva a , királyi méltóság megerősítése? jelszava 
jegyében, a királyi méltóság szuverenitását ilyen többszörösen megalázó dik- 
tátum elfogadását eszközölte ki. Nyilván sikerült megnyernie a püspökök és 
bárók egy részét. De aligha mindenkit. Feltűnő, hogy Hontpázmány János 
kalocsai érsek, ama főpapok egyike, akik mindeddig IV. László oldalán álltak 
tanácsadókként a stabilizáció kísérletében, éppen a kun kérdés kiéleződésé- 
nek időszakában esett el kancellári méltóságától; 1279. március 13-án szerepel 
utoljára. Maga a szóban forgó oklevél viszont az alkancellári tisztséget újból 
megkaparintó korrupt Kán Miklósnak a kezéből kelt. Egy ponton nem is 
vagyunk sejtésekre utalva, hogy az előkészítés hátterében miként munkált az 
erőszak. A kunoknak a királyi tanácsülésen is részt vevő két főembere, Uzuz 
és Tolon annak az árnyékában adták jóváhagyásukat a legátus tervezetéhez, 
hogy mind a hét kun nemzetségből túszok szedése biztosítottaa kun törvény 
előkészítésének sikerét. 

A kitűzött időpontban Tétény mellett megnyílt és tartott több mint tíz 
napon át , egész Magyarország" , ünnepélyes és nyilvános gyűlése" (solemnis 
et publica congregatio, generalis congregatio totius regni Ungarie), melyen a 
főpapokon és bárókon kívül ismét részt vettek a nemesség és a kunok kép- 
viselői is. (A gyűlés július 15-én már, 25-én még ülésezett). A napirendi pon- 
tok között szerepelt, mint már említettük, az 1277 előtt kiadott adományok 
revíziója és valószínűleg egyéb országos ügyek is, a központi téma azonban 
a legátus által előterjesztett kun kérdés volt. 

A gyűlés végül is hozzájárult a korábbi , artikulusok" bővített és részlete- 
zőbb véglegesítéséhez, de módosításokkal és az eredeti tervezethez képest 
némi enyhítéssel. A véglegesített cikkelyeket — a ,kun törvényt? — a kancel- 
lária a gyűlés feloszlatása után adta ki királyi kettős pecsét alatt (1279. augusz- 
tus 10.). Enyhítésnek számított, hogy a legátus eredeti merev követelésével 
szemben a kunok nem , mindenben?" tartoztak hasonulni keresztény környe- 
zetükhöz és megtagadni etnikai hagyományvilágukat; legalább haj- és sza- 
kállviseletüket, ruházatukat megtarthatták. Míg e ponton az etnikai különál- 
lást demonstráló külsődleges szimbólumoknak szólt az engedmény, jelentő- 
sebb módosítás volt a kun társadalom népi—szokásjogi egységének cikkelyek- 
be foglalt elismerése, alsó fokú autonómiájának biztosítása — amiről a legátusi 
tervezetben szó sem esett. Szentesítést nyert, hogy a kunok közössége Jog- 
hatóság tekintetében közvetlenül a királynak van alárendelve. Más ország- 
lakosokkal való perekben kimondatott a nádor és a kun nemzetségi bírák 
közös illetékessége; különben a belső ügyek megmaradtak a nemzetségi bírák 

hatáskörében, a fellebbezési fórum a király ítélőszéke maradt. Elismertetett, 
hogy a kun előkelők és szabad harcosok (domint etnobiles Comanorum) több 
tekintetben ,az ország nemességével azonos szabadságnak örvendenek". 
Hadjárat esetén fejenként vonulnak tehát a királyi seregbe, mentesek a meg- 
szállási tehertől, adománybirtokaikat szabadon birtokolhatják, szökött szol- 
gáikat senki sem fogadhatja be. 

A kun társadalom tehát tulajdonképpen megkapta a maga szabadságlevelét 
— , bulláját" —, jellegében közbülső fokon az országos nemesség aranybullája 
és egyéb területietnikai közösségek (például az erdélyi és a szepességi szá- 
szok) privilégrumai között. Csakhogy ez a , bulla"-jelleg már csak a tétényi 
gyűlés kiengesztelő vagy semlegesítő célzatú bővítménye; a törvény lénye- 
gének (1-—7., 9. art.) megmaradt a térítés és letelepítés szabályozása a legátus 
korábbi , artikulusainak" szellemében. 

Kijelöltettek a körzetek, ahol fel kellett hagyni a nomadizálással és , ke- 
resztény módra" falvakban kellett letelepedni: a Duna-Tisza, a Körös-Maros 
és a Maros-Iemes közén. Külföldi hadjárataikról magukkal hurcolt szolga- 
tömegeiket azonban szabadon kellett ereszteniük; ehhez a legátus , kivált- 
képpen és mindenekelőtt? ragaszkodott. A nomád gazdaság szerkezetét e 
létalapjában megrázó intézkedésen a gyűlés annyit volt csak képes enyhíteni, 
hogy a kötelezettség a keresztény foglyokra nézve maradt fenn, , külorszá- 
gokban zsákmányolt más foglyaikat" megtarthatták. A gyűlés a végrehajtás 
módját illetően annyiban módosította a pápai követ doktriner elképzelését, 
hogy legátusi vizsgálóbiztosok (rnguisitores) helyett minden kun nemzetség- 
hez egy hazai négyes bizottság szállt volna ki, mely a területileg illetékes 
püspökön kívül egy országbáróból és két megyei nemesből állt volna. 

A kun törvény önmagában - elvonatkoztatva kikényszerítésének időpont- 
játólés politikai összefüggéseitől— tulajdonképpen semmi képtelenséget nem 
tartalmazott. Végeredményben csakugyan anakronisztikus jelenség volt, 
hogy egy önmagát egységnek valló nyugati—keresztény feudális világban ide- 
gen testként él tovább egy nomád és pogány kultuszoknak hódoló tömb — 
mintha csak az ezredfordulót megelőző világ egy darabja reprodukálódott 
volna a Magyar Királyság közepében. Sok tekintetben irritáló idegen test volt 
ez már a környező magyar társadalom szervezetében is. Az elképzelt reform 
nem egyebet célzott, mint ennek az egzotikus tömegnek a feudalizálását. 
Nem is volt ez merőben idegen már magától a kun társadalomtól sem. A 
nemzetségfők, a kun urak (domint, olykor principales, comites Cumanorum, 
kun nyelven bej vagy bij) szűk rétegével nem egy homogén szabad tömeg állt 

már szemben; a szövegek világosan megkülönböztetik a szabad és Jobb módú 
nemzetségtagokat (nobziles) a közönséges kunoktól (universitas). A nemesi 
jellegű kiváltságok csak az első kettő számára szóltak. A kun előkelőség egy 
része már földbirtokos volt. Bizonyos Parabuch nevű kun úr csak 1266—68 
között nem kevesebb mint kilenc falut nyert adományba szerteszét az or- 
szágban, a kun sereg Alpra nevű parancsnoka, aki jelen volt a tétényi gyűlés- 
ben is, a Debrecen melletti Macs birtokosa volt, más kun uraknak is Nyit- 
rában, Pest megyében, Szabolcsban, Tolnában, Baranyában és egyebütt, akun 
szállásvidékeken kívül terültek el birtokaik. Nem elsősorban ők, hanem a 
nemzetségi kötelékben élő, viszolylag még népes , nemes" szabad középréteg 
— azaz a kun haderő törzse — volt az, mely a nomadizmushoz ragaszkodott; 
ezt fenyegette a gazdasági összeroppanás is, ha a kun törvényt csakugyan 
végrehajtják, szolgáit szélnek eresztik. E középréteg erejét a nomád struktú- 
rában szokásos idegen szolgaréteg biztosította, mely a téli szállások körüli 
járulékos földművelés munkaerejét adta, jórészt a hadjáratokból 1246 óta 
zsákmányként hazahurcolt osztrák, stájer, morva keresztény foglyok tízez- 
res nagyságrendű tömege, melyet Fülöp legátus egy csapásra fel kívánt sza- 
badítani. Emellett a szabad nomád számára nem volt gyűlöletesebb dolog, 
mint a rákényszerülés a földművelésre és kötött települési rendre, nem volt 
fenyegetőbb veszedelem, mint hagyományvilágának feladása. Az elkesere- 
dett ellenállás és lázadás, mely a következő években kétszer is kirobbant, 
alighanem már 1279 nyara óta érlelődött a kun szállásvidékeken. Nem ok 
nélkül kellett túszok szedésével előkészíteni a kun törvényt. 

A kun kérdést éppen ezért nem lehet önmagában, abból az összefüggésből 
kiragadva szemlélni, mely a kun társadalom funkcióját kijelölte a feudális 
anarchia és széttagolódás hullámaival küzdő magyar államban. EI sem lehet 
képzelni szerencsétlenebb és végzetesebb időpontot a kérdés megbolygatása 
szempontjából, mint éppen az 1279. évi — két okból is. 

Egyrészt ez idő tájt a kun ügy éppenséggel nem volt akut országos prob- 
léma; pontosabban nem ez volt az ország akut problémája. Kun kérdés tulaj- 
donképpen azáltal lett, hogy mesterségesen , üggyé?" dagasztották. Valószínű 
persze, hogy a kun szálláskörzetek tájékán csakugyan előfordultak , szerte- 
lenségek", birtokfoglalások és gyilkosságok (, keresztény vér ontása") — ahogy 
a legátus tervezetében szerepel; csakhogy semmi jele, hogy a helyzet bármivel 
is súlyosabb lett volna, mint a megelőző évtizedekben, s ami fő, ebben az 
évtizedben már éppen nem elsősorban a kunok , ontották a keresztény vért", 
hanem feudális nagyurak és királyi seregek egymással vetélkedve. Igaz továb- 

bá, hogy a kun szállások környékén keresztény hadifogoly szolgák tömege 
dolgozott; ezek helyzete azonban semmivel sem volt rosszabb, mint a ke- 
resztény birtokosok , prédiumait" megművelő adható-vehető, vagyontárgy 
jellegű hagyományos szolgáké, mely réteg még mindig számottevő tömegét 
képezte a parasztnépességnek a kisebb vagy szórt birtokokon. Igaz végül, 
hogy nagy volt a kontraszt e nomád rezervátum és a more Cbristiano élő 
környezet — a letelepült agrártársadalom — között, állandó súrlódási felüle- 
tekkel; ám e , keresztény módon" élő magyar társadalom legfőbb problémája 
az 1270-es években nem ez, hanem az a sokkalta vészesebb súrlódási felület 
volt, ahol a feudális anarchiával érintkezett. Nem véletlen, hogy a pápai ud- 
varba befutó panaszok között 1278 körül szó sem esett a kunokról, annál 
több a , lázadó zavargásokról", , polgárháborúkról". 

A másik ok, ami miatt a kun kérdés mesterséges felszítása végzetes volt, 
még közelebbi: végeredményben szétzilálta a belső konszolidáció alapjait. 
Abban a kormányzati mechanizmusban, melynek keretei 1277 tavaszán vá- 
zolódtak fel, a kunoknak kettős értelemben is megvolt a helyük. Ők jelen- 
tették azt a legmobilabb haderőt, mely egyedül a királyi hatalom eszközeként 
bármikor mozgósítható volt belső lázadások esetén is, ugyanakkor megvolt 
a maguk sajátos , képviseleti? szerepe a csírázó rendi koncepcióban. A rákosi 
gyűlést annak idején kezdeményező püspökök és prépostok csoportja józan 
politikai megfontolásból tette félre nyilvánvaló ellenérzéseit, midőn e katonai 
és politikai erőt pogánysága és nomadizmusa ellenére befogadta a , közjót" 
előmozdítani hivatott generalis congregatio keretei közé. Bármilyen különös, 
a ,vad" kunoknak szerves funkcionális helyük volt a konszolidáció biztató 
kezdeteiben. Ilyen körülmények között az a mód, ahogy a legátus értelmezte 
küldetését, a legnagyobb mértékben zavaró és időszerűtlen volt. Nehéz el- 
zárkózni a gyanú elől, hogy némely püspök és főúr is közreműködhetett a 
pápai legátus missziós buzgalmának felkeltésében. A kun kérdés napirendre 
tűzése és kiélezése kiválóan alkalmas volt arra, hogy demagóg módon elterelje 
a figyelmet arról, ami a pápai instrukció szellemében még így is a legátusra 
várhatott volna. Mert hiszen ha éppen el is ültek a zavarok, a , királyi trónra 
súlyosan nehezedő" anarchia tényezői nem semmisültek meg, legfeljebb lap- 
pangtak, lett volna még teendő elég ezek felkutatása és , kigyomlálása? terén 
— a pápai felhatalmazás jegyében. A kunok odaállítása céltáblának ezt az irányt 
sikerrel elreteszelte. Ha egyáltalán valami biztosította a konszolidáció pillé- 
reinek statikáját, az a király, a püspökök, a nemesség és a kunok egyfajta 
összehangolt egyensúlya volt. Ezt az összhangot rombolta szét a Szentszék 

képviselője által doktriner fanatsizmussal meghirdetett , Kulturkampf": lé- 
nyegbevágó feszültségek zónáját kikerülve a politikai közhangulat hamis pá- 
lyára kényszerítése. A püspökök a tekintélyi erőszak előtt természetesen 
kénytelenek voltak fejet hajtani, a nemesség egy bészét megnyerte a demagó- 
gia, a kunok köreiben viszont érlelődött a lázadás. Következésképpen a fiatal 
király egyszeriben megoldhatatlan konfliktushelyzetbe sodródott: ha nem akart 
légüres térbe kerülni, egyik választási lehetősége rosszabb volt, mint a másik. 

Az incidensek —erőszakos kihívások és egyre dacosabb válaszok— sorozata 
már az őszön elkezdődött. A legátus már szeptember elején megintette a 
királyt, kilátásba helyezte kiközösítését, felróva, hogy késlekedik a kun tör- 
vény végrehajtásával; egyidejűleg ahónap közepére egyházi zsinatot hirdetett 
ki Budavárába. Az ifjú László ezúttal már nem fékezte felháborodását. Hó- 
napok óta , királyi mérséklettel alávetette magát a legátus üdvös intelmeinek" 
— ahogy a pápai udvar fogalmazott —, most azonban fellázadt. Csakugyan el 
akarta volna sikkasztani a végzeményeket? Nem tudjuk, az azonban bizo- 
nyos, hogy ha nem akarta egyből elveszteni a kunokat, a végrehajtás nagy 
türelmet, óvatos tapintatot és nem utolsósorban időt igényelt. A pápai legátus 
agresszív türelmetlensége most már kiváltotta a király agresszióját, , ifjonti 
hevének fellobbanását" — mint utóbb kényszerű bűnbánati pillanatainak egyi- 
kében maga vallotta. Most már megelégelte, hogy az , egyház szabadsága" 
jegyében a legátus szuverén rendelkezéseket hoz az országban, királyi Joga- 
inak megsértéseként fogta fel az újabb lépést (in nostram hoc inferri iniuriam 
estimantes), és megtiltotta Buda tanácsának, hogy helyt adjon a zsinatnak. 
Miközben azonban az ifjú király az északkeleti részekre távozott, a legátus 
szeptember második hetében mégiscsak megrendezte Buda falai között a 
zsinatot. 

Ilyen körülmények között természetesen még kevésbé lehetett szó akun 
törvény végrehajtásáról, s ezzel megkezdődött az incidensek második felvo- 
nása. Október elején Fülöp legátus kimondta a király személyére és országára 
az egyházi interdiktumot. A súlyos helyzetben László környezetéből most 
már azok is meghátrálni kényszerültek, akik egy hónapja még oldalán álltak 
a legátussal szemben. A magára maradt uralkodó pillanatnyilag nem tehetett 
egyebet, mint hogy visszatérve Sárosból, megalázkodott a legátus előtt, meg- 
esküdött az evangéliumra és egyben , magyar módra jobb kezét adva királyi 
hitére", megismételte a legátusnak tett valamennyi korábbi ígéretét. IV. László 
eme első Canossa-járása valamikor október 2—16. között következett be. 
Helyzete most vált igazában válságossá. Miután a kun ügy kiélezésével a 

legátusnak sikerült leválasztania a királyi hatalom támaszainak sorából előbb 
a püspököket, majd a tétényi gyűlésen a nemesség képviselőit, végül az inter- 
diktum révén a maradék bárókat és tanácsosokat is, a keresztény—feudális 
környezetében légüres térbe került király számára elvileg két út maradt: vagy 
vállalja az ecclesia militans világi eszközének és végrehajtó karhatalmának 
szerepét, vagy pedig ott keres menedéket, ahol a legátusi küldetés idején oly 
gyakran emlegetett , királyi státusának" immár egyedüli támaszait remélte 
fellelni: akunoknál. Az első esetben elvileg fel kellett volna áldoznia , státu- 
sának" szuverenitását, gyakorlatilag pedig a kunokat; a másik út viszont kér- 
lelhetetlenül oda vezetett, hogy kívül kerül a keresztény-—feudális értékren- 
den. Kun László sorsának megoldhatatlan dilemmája ebben az ördögi csap- 
dában rejlett. Mindkét út zsákutca volt ugyanis, mindkettő a királyi hatalom 
összeroppanásához vezetett, és a feudális részerők felülkerekedésébe tor- 
kollt. Harmadik út nem létezett, mert nem volt számottevő hatalmi erő, 
tényező, mely irányt adhatott volna a csapásnak. Ezen a ponton már közöm- 
bös, voltak-e netán efemer előzményei a kunszimpátiának. Ilyen feltételezé- 
sek nélkül is megérthető, hogy nemcsak a büszkeség és dac, hanem az a 
körülmény is a második út választására késztette a királyt, hogy a cserbenha- 
gyások és kétszínűségek után itt még legalább remélhetett őszinte bizalmat 
és politikai—katonai támaszt. 

Kun László sorsa akkor dőlt el végleg, amikor az újabb kihívásra, a kikö- 
zösítésre és a kényszerű megalázkodásra még 1279. október közepe előtt 
megadta az elutasító választ. Hátat fordítva az udvarnak és az egyháznak, 
valósággal elmenekült a kunok közé a TIemesen túli szállásokra, Ersomlyó 
vidékére, ahol már október 16-án oklevelet adott ki. Két társa volt ebben az 
exodusban, mindkettő társaságába a legátus politikája kergette: az önjelölt 
exérsek, Kán Miklós prépost és Gergely esztergomi nagyprépost, a magyar 
klérus két zavaros erkölcsű figurája. A késő őszön Rómába befutó panaszok 
nyomán most bukkan fel első ízben a pápai feddésben (1279. december 9.), 
hogy a király tüntetően kun viseletet öltött, haját kun módra növesztette. A 
dőzsölések és kicsapongások ez idő tájt vehették kezdetüket, melyek során 
különben Gergely prépostot hamarosan elérte végzete. Kun szeretője mellett 
éjjel, sátrában gyilkolták meg a kunok. Ez idő tájt tűnt fel a színen az ifjú 
király kun szeretőinek sorában elsőként a sokat emlegetett botránykő, a csá- 
bos Edua (különben anyja révén Lászlónak valamiféle rokona, előkelő kun 
leány), akit az udvar hamarosan bűnbaknak állított be, hogy a király eltaszí- 
totta magától törvényes feleségét. 

A tragikus szakítás nyomán 1279 késő őszén már valóságos kettős hatalom 
alakult ki Magyarországon. Miután a király tüntetően a kunokat választotta, 
a másik hatalmi centrum Esztergom és Buda székhellyel Fülöp legátus körül 
kristályosodott ki. III. Miklós pápa imént említett decemberi felszólítását 
Magyarország klérusán kívül a , legátust küldetésében híven támogató" elő- 
kelőihez, ispánjaihoz, báróihoz és , egész népéhez? címezte; a király nem volt 
a címzettek között. Az újabb beavatkozás már az ecclesia militans nyílt had- 
üzenete volt a királynak. A Szentszék immár kinyilvánította, hogy a , király 
és az ország üdve" érdekében nemcsak lelki, hanem , világi fenyíték" alkal- 
mazását is időszerűnek látja, felszólította és felhatalmazta tehát az országot, 
hogy keljen fel (insurgere) a király ellen. Ahogy az inga az incidenseknek e 
harmadik felvonásában minden eddiginél messzebb lengett ki, hasonló len- 
dülettel csapódott vissza. IV. László válaszként az év végén elfogatta a legá- 
tust, és akunok őrizetébe adta. 

A nyílt és példátlan hadiállapot az egyetemes egyházzal nem állt már sen- 
kinek sem érdekében, akinek az országban szava volt. A pápai felhatalmazás 
megadta a legitimitást a negyedik felvonáshoz, a királyi hatalom elleni felke- 
léshez. A szervezkedés élére a nemrég országbáróvá emelkedett Aba Finta, 
az erdélyi vajda állt, aki titkon követtette az ország déli vidékeiről Erdélybe 
vonuló királyt, majd emberei 1280. Január dereka körül Beszterce tájékán 
rárontottak, foglyul ejtették, és átadták őrizetre a bihari Borsa Lorándnak. A 
feszültség zónájábóla két pólus közülegy harmadik került ki győztesen, mely 
ráadásul az ,egyház szabadítójának" szerepében tetszeleghetett: az országbá- 
rók egy csoportja. A helyzet megérett, hogy a politikum dimenziói visszafor- 
duljanak az 1277 előtti állapotba. A szervezkedő nagyurak ismét a régi stílusban 
osztották ki egymás között a főméltóságokat. Kőszegi Miklós már 1279 végén 
visszafoglalta a szlavón bánságot, az új kormányzat élére nádorként a moz- 
galom vezére, Aba Finta került, Péter öccse országbíró, a harmadik testvér, 
Amadé pedig szebeni ispán lett. A konszolidáció minden zsengéje lehervadt. 
A hatalom ismét egy nagyúri csoport kezébe csúszott át, mely a királyt őri- 
zetben tartotta, a klérus e hatalomtól várta a legátus kiszabadítását. A kunok 
viszont lázongtak, a Borsák birtokait dúlták, és alegátus kivégzésére készülődtek; 
már egy ízben ki 15 állították a vesztőhelyre. A hatalom új birtokosai végül is, 
nem tudni, milyen eszközökkel, kieszközölték Fülöp legátus szabadon bocsá- 
tását, majd 1279. március elején a fogoly királyt Budára vitték, rákényszerítették 
újabb— immár harmadik —esküjére, hogy végrehajtja a kun törvényt, megbánja 
az elmúlt hónapokban elkövetett , vétkeit", és fátylat borít a történtekre. 

A hibás körből természetesen már nem volt kiút. Hogy azonban a kör 
tökéletesen záruljon, ahhoz még két záró felvonás hátra volt. 

Amitől az ifjú király valószínűleg eleve tartott, s ami miatt 1279 szeptem- 
berében — mint kiderült, okkal — nem szorgalmazta a kun törvény végrehaj- 
tását: akunok általános lázadása a király újabb esküje nyomán robbant ki. Az 
új konstellációban, midőn a legátus és a klérus az országnagyok segítségével 
győzedelmeskedett, és a király maga is az urak markában volt (sőt úgy lát- 
szott, cserbenhagyta a kunok ügyét), reális fenyegetésként tornyosult fel a 
veszély, hogy valóban útnak indulnak a térítő bizottságok. A kunok 1280 
nyarán felbolydultak a Körösök vidékétől a Iemesközig, , barbár dühvel" 
rátámadtak a környező kúriákra, majd öldökölve, gyújtogatva és zsákmá- 
nyolva megindultak az Al-Duna felé, Havasalföld irányába — akárcsak a muhi 
csata előestéjén. Fehérvárott sebtében sereg gyűlt egybe, maga az ifjú király 
állt élére, s utána eredt a távozó kunoknak. Valahol már a havasalföldi részeken 
sikerült a lázadókat részint fegyverrel, részint tárgyalásokkal visszatérésre 
kényszerítenie. A nyugalom azonban csak átmenetileg állt helyre. Bár a pápai 
legátus időközben távozott, a kun törvény Damoklész-kardja továbbra is ott 
lebegett a kunok felett, a légkör is eléggé mérgezett volt ahhoz, hogy két év 
múlva újabb lázadás robbanjon ki, még veszedelmesebb, mint az előző. Az 
elégedetlen elemek kapcsolatba léptek a tatár uralom alatt élő kun néprészek- 
kel, behívták vezérüket, Oldamurt, állítólag azzal a céllal, hogy átvegyék a 
hatalmat Magyarországon. , Nemcsak országunkat akarták alávetni, hanem 
királyi koronánkat is el akarták ragadni" — állítja utóbb IV. László egy oklevele. 
A kun probléma felszítása több fokozaton át az 1282. évre megtermette ezt 
a gyümölcsét is, a mongol veszély felidézését. A királyi hatalom korábbi 
feltétlen támaszait sikerült annyira elvadítani, hogy elemi veszedelemmé vál- 
tak az állam számára. Elérkezett az az idő, hogy a király maga kényszerült 
, Józsuaként harcba szállni népéért, országáért" — mint Kézai Simon írta —, 
éspedig iménti foglyul ejtőivel, Aba Fintával, Borsa Loránddal és a többi 
országbáróval együtt, mozgósítva a nemességet, a székelyeket, az országos hadat. 
Az ütközet 1282 nyarán a mai Hódmezővásárhely mellett, Hód tavánál zajlott 
le a királyi haderő átütő győzelmével. Sokan vesztek oda a kunok közül, még 
többen menekültek ki az Al-Dunán túli részekre, , barbár népek közé? — mint a 
kortárs írta. A hód-tavi csata eredményeként szűnt meg kun szállásterületnek 
lenni a Körös-Maros köze és a Temes vidéke. , Ama kevesek is, akik megma- 
radtak, annyira meghunyászkodtak a király parancsa előtt, hogy remegő szív- 
vel alig mertek a király arcára tekinteni" — olvasható Kézainál. 

Fülöp pápai legátus már nem érte meg Magyarországon a hód-tavi ütkö- 
zetet. 1281. június végén eltávozott , a királynál semmit el nem érve? (nihil 
in rege proficiens) — ahogy a magyar krónika összegezte. Valamit persze mé- 
giscsak elért. Sikerült úgy összezavarnia a politikai frontokat, hogy remény 
sem maradt a regenerálódásra, és sikerült olyan helyzetet teremtenie, hogy a 
kunok valóban országos veszedelemmé váltak, a király pedig forma szerint a 
, kereszténység bajnokaként" kényszerült szembefordulni velük. A hód-tavi 
ütközet ilyen értelemben a legátus kétes értékű utólagos diadala volt. Sikerült 
,kun kérdést" kavarnia — anélkül persze, hogy a dolog pozitív oldalából, a 
térítésből és a letelepítésből bármi is lett volna; ugyanakkor a kunok tömege 
számottevően megcsappant, a kun szállások széles sávjai kiürültek, a király 
bázisa most már e ponton is megingott. A legátus, akit a pápa , a király státu- 
sának megerősítése" feladatával küldött Magyarországra, politikájával azt érte 
el, hogy úgy látszott, kicsúszik a status regis alól még ez a maradék talaj is. De 
maga Fülöp püspök is jóformán menekült küldetése színhelyéről, a csődtö- 
megből, mondogatva, hogy még egyszer nem jönne vissza Magyarországra 
legátusnak. 

A politikai dráma, az 1277—79. közötti konszolidációs kísérlet összeomlása 
még egy záró felvonást tartogatott. A talaját vesztett, többszörösen megalá- 
zott, már csak konok daccal és ötletszerűen cselekvő ifjú király, aki pillanat- 
nyilag még a kunokat is elvesztette, alig várta, hogy a legátus kitegye a lábát, 
s bosszút állhasson foglyul ejtőin, újabb esküje kikényszerítőin, Aba Finta 
nádoron és társain. Amit tett, a lehető legrosszabb volt, amit csak tehetett: 
szövetkezett leghatalmasabb ellenfeleivel, a Kőszegiekkel és társaikkal, aki- 
ken pedig az 1278. évi válság idején már diadalmaskodott. Endre egri püspö- 
köt, aki annak idején az északkeleti országrész lázadóival tartott, visszafo- 
gadta kegyelmébe, adományokkal halmozta el, majd 1281 júliusában az 
Abákat eltávolította az országtanácsból, és megtette nádorrá Kőszegi Ivánt. 
A konszolidációs kísérlet több fokozatú felmorzsolódása azáltal vált teljessé, 
hogy újra egy Kőszegi emelkedett az országtanács élére, még a Csákok is 
eltűntek a politikai előtérből. Ebben a térben minden kapcsolat megbomlott, 
mely az első rákosi gyűlés után reményt kelthetett a stabilizációra. A klérus 
,reformpártja" — embrionális rendi kezdeményervel együtt —, a nemesség és 
a kunok egymással és a királlyal is szembekerültek. A politikai viszonylatok 
visszahullottak arra a szintre, mely az 1277 előtti időre volt jellemző: főúri 
,pártkormányzatok" váltógazdaságába. 

45. , UN" LÁSZLÓ TORZ — 
AUTOKRATA KÍSÉRLETE ÉS BUKÁSA 


, László király idején hanyatlott le Magyarország nagyszerű dicsősége" — 
összegezte fél évszázad távlatából a minorita krónika. , Belháborúk kezdtek 
támadni, városokat romboltak össze, a falvakat tűz emésztette el, a béke és 
egyetértés teljesen megbomlott, megfogyatkoztak a gazdagok, és a nemesek 
a szegénységtől sújtva parasztsorba jutottak. Abban az időben a bzgát, azaz 
kétkerekű kordét László király szekerének nevezték, minthogy a szüntelen 
rablások miatt az igavonó jószág annyira megfogyatkozott, hogyaz emberek, 
barmok módjára igába fogva, pótolták az állatokat..." Az utókor ítélete alap- 
jában véve hiteles; más kérdés, hogy a leegyszerűsödött összképből hiányoz- 
nak az árnyalatok. A társadalom védekező reflexei nem bénultak meg teljesen, 
még azután sem, hogy 1281 nyarán az ország kormányzata visszahullott a 
feudális , pártok" rrvalizálásának szintjére. 

Tény, hogy a helyzet az állam regenerálódásának szempontjából még kilá- 
tástalanabbnak látszott, mint 1277 körül. A magánhatalmi gócok időközben 
megerősödtek, sőt új színfoltokkal bővültek. A Kőszegiek és a Csákok kö- 
zött dúló küzdelem a Dunántúlért máris az előbbiek javára billent el, majd 
Csák Péter, majd Máté halálával (1283) végleg le is zárultak; a Kőszegiek 
hatalmi aspirációi immár átnyúltak a Dunántúlon, egészen Pécsig. Ha a Drá- 
ván túl még nem fejeződött s be a harc a Kőszegi és a Babonics magánhatalom 
között, annyi már eldőlt, hogy Szlavóniában reménytelenül kicsúszott a talaj 
a királyság alól, Dalmáciában pedig $ubics Pál szuverén családi hatalma érle- 
lődött. Abaújban és környékén az Abák, a bihari részeken a Borsák befolyási 
körzete szilárdult meg. E kiemelkedő családok most ahhoz hasonlóan két 
érdekcsoportba tömörültek, mint az előző évtized első felében, csakhogy az 
egyik ,párt" magva ezúttal a Kőszegi-Borsa, a másiké a Csák—Aba családi 
hatalom alkalmi szövetkezése volt. A kormányzati váltás 1281 júliusában 
kiváltotta a bukott nádor, Aba Finta lázadását az abaúji és gömöri részeken. 
A királyi sereg az új nádor, Kőszegi Iván részvételével több ütközet és vár- 
ostrom (Gönc, Szalánc) során törte meg a lázadó főúr ellenállását; testvérei, 
Péter és Amadé viszont szövetkeztek a háttérbe szorult öreg Csák Mátéval, 
hogy a királyhűség jegyében üssék kia nyeregből Kőszegi Ivánt. A Csák-Aba 
koalíció kormányzatát (1282-—83) viszont a kiformálódó Kőszegi-Borsa ko- 
alíció váltotta fel (1284—86). 

Ha a helyzet mégsem volt olyan reménytelen, mint az 1277 előtti fél évti- 


430 


zedben, és legalább lehetőségeket tartogatott valamiféle kibontakozásra, an- 
nak az a háttere, hogy az 1277. évi gyűlés óta a nagyúri csoportosulásokon 
kívül két további társadalmi tényező is igényt formált a politikai aktivitásra, 
sőt mintegy felajánlotta segédkező jobbját a királynak: az egyház és a nemesség. 

Bármilyen szerencsétlen kimenetelűnek bizonyult az egyetemes egyház 
beavatkozása a magyar államéletbe Fülöp pápai legátus diktátumai által, e 
negatív szerepet tévedés lenne rávetíteni a magyar klérusra. Igaz, az 1277 táján 
jelentkező reformcsoport sorai az 1280-as évtizedre megritkultak, de ebből 
a körből indult maga Ladomér érsek, 1279 nyara óta a magyar egyház prímása. 
Személyében művelt, erélyes és céltudatos vezéregyéniséget nyert a klérus. 
Az ,egyház szabadságát" (mely teóriának persze Ladomér érsek is harcos 
képviselője volt) az anarchikus állapotok legalább oly mértékben fenyegették, 
mint a , király státusát". Adott helyzetben az egyháznak -— a , szabadságát" 
elsődlegesen veszélyeztető magánhatalmi törekvésekkel és fizikai pusztítá- 
sokkal szemben - az államegység helyreállítása és a király pozíciójának meg- 
erősítése volt az érdeke; másfelől a királyi hatalom — , státusának?" visszanye- 
rése végett — rá volt utalva az egyházra, nemcsak mint erkölcsi tényezőre, 
hanem mint arra a szervezetre is, mely intézményi kereteiben egyedül vészel- 
te át a korai feudális struktúra bomlását. Az a körülmény, hogy ez az intéz- 
mény Rómának alárendelten relatív önállóságot igényelt önmaga számára a 
király hatalmi szférájával szemben, az adott helyzetben kevésbé veszélyez- 
tette az uralkodói szuverenitást, mint a világi nagyok törekvései. 

Bizonyos, hogy a fejlemények sodra a magyar klérust a pápai legátus olda- 
lára állította a királlyal szemben; miután pedig az ifjú király a kunokat válasz- 
totta, a kocka el volt vetve. De még mindig nem visszafordíthatatlanul. A 
bajkeverő legátus távozása, majd a meghasonlás a király és a kunok között, 
maga a hód-tavi ütközet új helyzetet teremtett. Ehhez még hozzájárult az 
újabb kormányzati fordulat, mely 1282 nyarán ismét — akár csak az 1278. évi 
konszolidációs kísérlet idején — az idős Csák Mátét juttatta a nádori méltó- 
ságba. Ladomér érsek ekkor lépett akcióba, határozott kísérletet téve, hogy 
visszatérítse az immár húsz éves uralkodót a keresztény monarcha szerepébe. 
Miközben az érsek felajánlotta a magyar egyház mint a nagyúri csoportoktól 
független politikai erő támaszát a királynak, egyben kinyilvánította, hogy 
másként fogja fel az ecclesia militans és a status regis kapcsolatát, mint Fülöp 
legátus; biztosította a királyt, hogy nem a Rómától való abszolút függés je- 
gyében ismeri fel saját funkcióját. Ezt egy figyelemre méltó körülmény mu- 
tatja. Az új pápa, IV. Márton a király fellebbezésére válaszolva 1282. augusztus 

28-án biztosította IV. Lászlót, hogy ama intézkedésekből, melyeket a legátus 
a kiközösítés ideje alatt az egyházi javadalmak betöltése terén királyi jóváha- 
gyás nélkül hozott, a jövőre nézve semmiféle következmény nem háramlik; 
a pápa elvileg elismeri a király főkegyúri jogát (regni tut ecclestis... guarum 
patronus existis) , és megígéri, hogy ez a Jog a jövőben nem szenved sérelmet. 
Ez a pápai nyilatkozat semmi esetre sem születhetett volna meg - kivált e 
kiélezett helyzetben — az esztergomi érsek ajánlása és véleménye nélkül. 
Ladomér érsek azzal nyújtotta békejobbját az ifjú királynak, hogy e vitás 
kérdésben, mely a Magyar Királyság és a Szentszék között a neuralgikus 
pontok egyike volt, a királyi álláspontot támogatta. 

A hód-tavi csata után, 1282 őszén fel 15 támadt némi remény a király és az 
egyház szövetségére. Ladomér érsek információi tükröződnek a pápa újabb 
levelében (1282. szeptember 30.), mely optimistán nyugtázza, hogy az isteni 
gondviselés kiragadta a királyt azok kezei közül, akik — nyilvánvaló célzással 
a kunokra — reá , mint prédájukra leselkedtek", az országban helyreállt a béke, 
megszilárdult a királyi trón, és biztató jelei vannak, hogy az uralkodó , meg- 
marad az Úr ösvényén". Másfelől a király egy oklevele egy év múlva azt 
nyugtázza (1283. augusztus 28.), hogy Ladomér érsek az elmúlt időben 
, ügyünket és az egész ország üdvét nemcsak a lelkiekben, hanem világi dol- 
gokban is tanácsaival előmozdítva, az ország oly szükséges reformációjában 
gondosan, bölcsen és tántoríthatatlanul működött közre..." 

Ez újabb kísérlet kezdetét egy további mozzanat segít datálni, midőn a 
reformatio regni szólama azzal karöltve bukkan fel ismét, hogy a király most 
már minden tekintetben elérte a , törvényes kort". IV. László 1282. október 
24-26. körül Szegeden országos gyűlést (congregatto regni nostri) tartott. Ha 
a nemesség képviselőinek részvételét az ismert oklevelek nem emelik 15 ki, ez 
alig vonható kétségbe. Kérdés, hogy az adott helyzetben jelen voltak-e a 
kunok képviselői. A helyszín azt sejteti, hogy igen, mintha ez irányban is 
kibékítési gesztusról lenne szó, hiszen a kor hasonló gyűlései mind az , ország 
közepe" környékén, Pest, Buda vagy Fehérvár közelében zajlottak le, Szeged 
viszont a kun szállásterülethez esett közel. Bizonyos, hogy a gyűlés kezde- 
ményezőjeként ezúttal is a klérus, személyesen maga Ladomér érsek játszott 
szerepet. A tárgyalás érdemi részleteiről sajnos semmit sem tudunk. 

Arra nézve mindenesetre nem vagyunk sejtésekre utalva, milyen megújuló 
reményeket fűzhetett a nemesi közvélemény a huszadik évét betöltő IV. Lász- 
lóhoz. Éppen a hód-tavi ütközet megörökítésével zárta le és nyújtotta át 
ajánlás kíséretében művét ifjú királyának , hű klerikusa", Kézai Simon mester 

— a magyar nemesség első ideológusa. Ezt a nemritkán félreértett művet, az 
új Gesta Hungarorumot a történetírás gyakran hajlamos volt úgy elkönyvelni, 
mint a kun befolyás alá került királyi környezet romantikus-pogánykodó 
reminiszcenciáinak tükrözését. Holott a magyarság hun eredetének teóriája 
nem egyéb, mint egy sajátosan középkori veretű, egész struktúrájában na- 
gyon is európai jellegű , nacionalizmus? történeti ideológiája. De a mű, mely- 
nek epikai cselekményanyaga egy több szálú történeti—jogi fikció köré fonó- 
dik, egyébként sem az egyház vagy a keresztény monarchia oppozíciója. 

A gesta műfajába rejtett valóságos elméleti traktátus nemesség és királyi 
hatalom, királyság és egyház viszonyának ideálnormáját véli feltalálni a tör- 
ténelemben — úgy, hogy az modellként szolgálhasson az 1282 körüli Magya- 
rországon. A hatalomátruházás Európa-szerte felvirágzó tanát alkalmazva 
Kézai elméletében Attila , királlyá választása", azaz amonarchikus hatalom a 
hun nép önigazgató közössége (communitas) akaratából jött létre. E közös- 
ség az idők során társadalmilag széthasadt, a nemesség azokból alakult, akik 
megmaradtak a communitas tagjainak. Ennek részesedése a hatalomból vi- 
szont töretlenül fennmaradt a keresztény királyság idején is — a jelenig. Ezt a 
jogelméleti, politikai, teoretikus és epikus elemekből összeállított konstruk- 
ciót Kézai Simon tökéletes anakronizmussal, de következetesen érvényesíti 
a Géza és Szent István uralmával beköszöntő korszak átdolgozásában is. 
Eszerint a magyar nemesség részt vett volna már a 11. századi , királyválasz- 
tásokon", már az első királyok , az egész communitas?" hozzájárulását (assen- 
ss) kérték ki a pápai rendelkezés érvényéhez, Kálmán király is acommunitas 
nobilium tanácsát követve adott volna ki intézkedéseket. - 

Egy másik aspektusban a királyi hatalom és az egyház harmóniáját igyek- 
szik a mű történetileg alátámasztani. E kombinációkban az 1279-ben meg- 
bolygatott kun kérdés motívumai éppen nem ideálként, hanem egyszerűen 
modellként szolgálnak a ,hun-magyar" nép belső viszonyainak ábrázolásá- 
hoz. Kézai felfogásában is az egyedüli helyes útra tértek a magyarok, miután 
szakítottak a nomadizáló és ,zsákmányoló" életmóddal és felvették a keresz- 
ténységet, miáltal a ,barbár népek" sorából a gens Cbristiana közösségébe 
emelkedtek. Sajátságos módon még a kun törvény kapcsán napirendre került 
szolgafelszabadítás mozzanata is arra szolgál a szerző tollán a mű Append:- 
xében, hogy segítségével az államalapítás utáni időkbe visszavetítve meg- 
konstruálja az egyetemes egyház, a királyság és a nemesi communitas közös 
akcióját a szolgáltató népek helyzetének rendezése terén, melynek éle már 
akkor , az ország henye életre vágyó hatalmasai" (pottores regni) ellen irányult. 

Az 1279 után kérdésessé vált királyi kegyúri jogot a szerző történetileg úgy 
támasztja alá, hogy II. Szilveszter pápa szájába adja a magyar király csorbítat- 
lan jogát az egyházszervezésre. Emellett a mű valóságos propagandairatként 
állítja be IV. Lászlót a , katolikus Szentegyház fiaként", aki , szent elődeinek", 
Istvánnak, Imrének és Lászlónak nyomdokain lépked. Kézai Simon Gestája 
éppen nem , Kun" Lászlóhoz szól, hanem a nemesség igényeit elsőként meg- 
fogalmazó klerikus érvelése, hogy , legyőzhetetlen és hatalmas", ,, dicsőséges" 
jelzőkkel ékített — egyben , Mars fia"-ként üdvözölt — katolikus királyát meg- 
nyerje. A mű teoretikus célzata pontosan azt a történeti pillanatot tükrözi, 
mely 1282-83 táján a király, az egyház és a nemesség együttműködése terén 
reményként újra felcsillant. A hun-magyar nemesi communitas ősi , alkot- 
mányjog!" szerepének víziója nem egyéb, mint egy ébredező politikai igény 
visszavetítése a történelmi múltba, hogy aztán ez normaként visszahasson: 
illő, hogy ahhoz hasonlóan részesítse a király az országos gyűléseken 1277 
óta fel-felvonuló nemességet a hatalom gyakorlásában, miként már , szent 
előder is tették; amint hogy viszont a communitas nobilium 15 készségét 
nyilvánítja, hogy az , ország hatalmasaival? (potzores regni) szemben támogas- 
sa a királyt. 

Nyilvánvalóan az egyház és a nemesség támogatását háta mögött tudva 
határozta el a király, hogy leszámol az , ország hatalmasai" közül a leghatal- 
masabbakkal, a Kőszegi Henrik-fiak magánhatalmával. A vállalkozás azon- 
ban csúfos kudarcot vallott, még megalázóbbat, mint a korábbi hadjáratok 
(1274, 1275, 1277). 1284 Január—februárjában hat héten át ostromolta ered- 
ménytelenül a királyi had a Vas megyei Borostyánkő (Bernstein) várát. A 
Kőszegi fivérek (Miklós, ifjabb Henrik és Péter püspök) nemcsak derekasan 
védekeztek, hanem miután a király márciusban felhagyott az ostrommal, és a 
Tisza vidékére vonult vissza, akadálytalanul átnyomultak a Dunántúlon, és 
Pécset ostromolták meg. Ugyanaz ismétlődött meg, mint a királyi had ko- 
rábbi három fiaskója után. A helyzet urai a diadalmaskodó Kőszegtek lettek, 
a király kibékülni kényszerült, sőt még 1284. július 6. előtt vissza kellett 
fogadnia a kormányzatba ellenfeleit, akik a király korábbi foglyulejtőrvel, 
Borsa Loránddal és testvérervel léptek szövetségre. 

Hiányos adataink nem engednek meg egyebet, mint hogy felvázoljuk a 
kontúrokat: a kormányzat kínálkozó új lehetőségét és az újabb kudarcot. 
Hogy hol és miként sikkadt el az előbbi, részleteiben rekonstruálhatatlan. 
Annyi azonban kétségtelen, hogy elsikkadt, mert már 1285-ben ismét zava- 
roktól hangos az ország. A nyitányt egy már-már leírt külső ellenség aktivi- 

zálódása jelentette. 1285 jJanuár—márciusában ismét tatár hadak nyargalásztak 
az országban. A Dnyeper-vidéki tatárság két kánja, Telebuga és Nögej (Batu 
kán és öccsének unokái) vezetésével az Északi-Kárpátokon tört be az ellen- 
ség, majd Sáros, Abaúj és Borsod vidékét pusztítva Pestig hatolt, s Erdélyen 
át távozott. Egy kortárs úgy becsülte, hogy hétezer áldozata volt a beütésnek, 
mely , Erdély és a Duna között az egész földet elpusztította". Az utóbbi 
alighanem erős túlzás; az offenzíva ereje nem is volt hasonlítható az ötödfél 
évtizeddel korábbihoz. Abaújban és Sárosban eredményesen védekeztek a 
főurak, kivált Aba Amadé és Baksa Simon fia György, Erdélyben a székelyek, 
a románok és a szászok szálltak szembe sikerrel a visszavonuló tatár seregek- 
kel. Alig múlt el azonban a veszély, a Szepességben tört ki lázadás, a király a 
nyár végén ismét , hűtlenek megzabolázására" volt kénytelen hadat vezetni. 
Még ez év őszén a nyugati országszélen a Kőszegiek és Albert herceg között 
kirobbant helyi háborúskodás azzal a különös fordulattal zárult, hogy Kő- 
szegi Iván szövetséget kötött az osztrák herceggel — a magyar királlyal szem- 
ben 15. 

A történetírásban felmerült a gyanú, sőt olykor állítás, hogy a tatárokat 
maga IV. László hívta volna be 1285 elején az országba. A feltételezés egy 
téves névértelmezésen alapul. Első ízben 1285 őszén, a szepességi hadjáratban 
tűnik fel egy newgerit, neugarti néven nevezett harcos elem, melyet a források 
az évtized második felében aztán gyakorta úgy emlegetnek, mintha külön 
népről lenne szó. A magyarázati kísérletek a névhasonlóság alapján Nögej- 
tatárokat véltek a megjelölés mögött. Valójában a kun zöger — magyarországi 
formájában nyögér — szó rejlik a latinosított forma mögött, amely , kíséretta- 
got, kísérő katonát? jelent, összességében olyan fegyveres kíséretet, amellyel 
a kun előkelők vették körül magukat. Olyan nomád jellegű harcos kíséret- 
elemről van tehát szó, mely legfőbb támasza volt a nomád fejedelmek és 
előkelőség hatalmának. Nincs kizárva, hogy az 1285 körül felbukkanó ma- 
gyarországi ,nyögérek" sorában a beütésből visszamaradt tatárok vagy a Kár- 
pátokon túl tatár függésben élő kunok közül felfogadott harcosok is akadtak, 
ami jól összefért egy efféle barbár kíséret szervezésével. Igazában véve a 
nyögérek megjelenésével vált teljessé IV. László végzetes fordulata, melynek 
alapján aztán alappal iktatódott be , Kun László"-ként a történelembe. A 
király nem volt hajlandó elfogadni az alternatívát, mely 1282—83 táján kínál- 
kozott. Megkísérelte kivágni magát az egymást váltogató nagyúri csoportok 
bábjának lealázó szerepéből, de nem úgy, hogy igénybe vette volna a klérus 
és a nemesség felkínált támogatását, hanem egy illuzórikus harmadik utat 

keresve: megkísérelte a királyi hatalmat mintegy kiszakítani a keresztény—fe- 
udális koordináták közül. 

Miért taszította el az ifjú uralkodó Ladomér érsek jobbját, miért nem fo- 
gadta meg a Kézai Simon által tolmácsolt javallatot? Nehéz a kérdésre biz- 
tonsággal felelni. Valószínű, hogy az elhatározó lökést a Kőszegiekkel szem- 
ben elszenvedett minden eddigit felülmúló kudarc adta meg 1284 első hó- 
napjaiban. A megaláztatás, hogy a koronás uralkodó immár negyedszer szen- 
ved vereséget és kénytelen meghátrálni saját alattvalóival szemben, túl sok 
volt, a várható kézzelfogható segítség az egyháztól vagy a nemességtől pedig 
talán túl kevésnek látszott. A probléma végül is a fegyverek súlyviszonyaira 
redukálódott, aminek árnyékában az országos , gyűlésezések" puszta szó- 
cséplésnek tűntek fel. Tény, hogy a király mind az egyház, mind a nemesség 
felé becsapta a kaput; ahód-tavi konfliktus emlékeinek elülte után hamarosan 
erősödni kezdett a kun befolyás. A keresztény megbotránkozás különös 
hangsúllyal emelte ki, hogy Edua mellett most már egyre-másra tűntek fel az 
újabb kun ágyasok, egyszerre több is (a hagyomány kettőnek, Köpcseknek 
és Mandulának a nevét 15 fenntartotta), , akiknek szerelme miatt a király szíve 
méltán megromlott, úgyhogy bárói és az ország nemesei előtt gyűlöletessé 
vált" — örökítette át a hagyományt a magyar krónika. A király , szívének 
megromlását" persze aligha elsősorban a kun leányok ölelése, mint inkább 
helyzete kilátástalanságának érzete okozta, melyből most már úgy képzelte 
kivágni magát, hogy mint egy nomád fejedelem, kunokból és egyéb no- 
mád-pogány elemekből parancsait vakon követő sereget szervez, s eme ar- 
chaikus katonai kíséretre támaszkodva egy afféle autokrata hatalmat próbál 
megalapozni, aminek modelljét nyilván a környezetében ismét domináns sze- 
rephez jutó kun urak ismertették meg vele. A ,nyögérek" létszáma nem 
lehetett csekély, ha a források 1285—90 között külön népként emlegetik őket. 
A kihívó kísérletnek sikerült megnyerni néhány magyar középbirtokost is, 
az Aba nem debrői ágából való Makjánt, Ubul fia Mihályt (a Kállayak ősét) 
fiarval együtt, egy Tolna megyében birtokos Mizse nevű kikeresztelkedett 
mohamedánt, néhány szerencselovagot, akik azonban elszigetelt kivételek- 
nek számítottak. A kísérlet anakronizmusa rövid időn belül beigazolódott. 
A király, aki önnön pozícióját a feudális társadalmon kívül helyezve képzelte 
megerősíteni, hamarosan szembe találta magát az egész , országgal? — mind- 
azokkal, akik a politikai szférában való részesedésre igényt formáltak. 

Ahhoz képest, hogy Kun László torz autokrata törekvése milyen anakro- 
nizmus volt, mennyire példa nélküli botránynak számított a keresztény Nyu- 

gaton, a bukás nem is oly viharosan következett be. Ez viszont egyfelől azt 
mutatja, hogy a zsákutcába tévedt uralkodó mégsem volt teljesen tehetség- 
telen, másfelől azt, hogy a feudális szerkezet immár önállóan, a király ellené- 
ben, s személyét fokról fokra elszigetelve is volt olyan erős, hogy fenntartsa 
a kormányzat látszatát. 

A király különös autokratizmusa nem egyszerre bontakozott ki. A maga 
külön hatalmi bázisának kiépítése a megmaradt kun szállásvidékek körül, a 
, nyögérek" megszervezése valószínűleg 1284—85 folyamán kezdődött, de 
csak 1286 őszén sikerült az országtanácsot is hatalmába kerítenie. Ezt meg- 
előzően Ladomér érsek még egy kísérletet tett, hogy kompromisszummal 
megmentse a helyzetet. Rászorította a királyt, hogy hívja egybe még egyszer 
az , ország" gyűlését. A Rákoson 1286. június utolsó és július első napjaiban 
összejött congregatio generalis regni központi témája a békéltetés volt a király 
és a Kőszegiek között. A helyzetre jellemző, hogy a panaszok ama nagyha- 
talmú család terjeszkedése, a familiárisaik által elkövetett ,károk és jogtalan- 
ságok" ügyében csúcsosodott ki, amely éppen a nádort és a bánt adta. De az 
is jellemző, hogy a panaszok egy évre elnapoltattak, minden bárót utasítva, 
hogy e türelmi idő alatt Kőszegi-familiárisokon ne ítélkezzenek; csak ha 
a helyzet egy éven belül nem változik, helyezte kilátásba a gyűlés és a király a 
személyes ítélkezést. Csakugyan különös szituáció: a király , kegyelmet? gya- 
korol és türelmi időt tűz ki — legfőbb országbárói hatalmaskodásainak ügyé- 
ben. Különben a gyűlés makacsul visszatért arra a korábban (1279) is felme- 
rült témakörre, hogy a bajok kútfeje a király helytelen adománypolitikája; , az 
ország státusának megjavítását" tehát abban jelölte ki, hogy a király a főpa- 
pokkal és bárókkal együtt vizsgálja felül korábbi adományait, a jövőben csak 
a most elkészített új kettős pecséttel megerősített intézkedések legyenek 
érvényben. 

Mindkét ismert napirendi pont egyben jól rávilágít e korai , rendi" jellegű 
megmozdulások korlátaira és szűklátókörűségére is. Ez teszi némiképpen 
érthetővé, hogy a király, végleg kiábrándulva a kormányzat e típusú kontroll- 
jából is, , nyögéreinek" fegyverére támaszkodva szeptemberben menesztette 
az országtanácsból az egész Kőszegi—Borsa , pártot", hogy helyébe ne a rivális 
várományosokat nevezze ki (akik a Csák Máté-fiak elhaltával az újvári Abák 
lettek volna), hanem személyes hívét, a debrői ágból való Aba Makjánt tegye 
meg nádorrá. Az erdélyi vajda is egy Majs nevű közeli híve lett, szlavón bá- 
nokká megtette a Kőszegiek ellenlábasait, Babonics Radoszlávot és testvérét, 
Bosznia és Macsó élére sógorát, a szerb tróntól elütött Dragutin Istvánt 

állította. Alighanem már ez idő tájt szerepet játszott a tolnai Mizse, a , vad 
gróf" (der vilde graf), ahogy a szomszédos németek számon tartották. A 
király ifjú feleségét, Anjou Izabella-Erzsébetet, akitől — mintha már-már kö- 
töttségeinek szimbólumát látta volna benne — eleve valami különös, neuroti- 
kus módon irtózott, a nyulak-szigeti apácakolostorba dugta őrizetre. A ki- 
rálynéi javakat és jövedelmeket kun élettársának, Eduának adományozta, majd 
hadat gyűjtött, és 1286 novemberében még egyszer megindult, hogy királyi 
hatalma legfőbb ellenlábasaival, a Kőszegiekkel leszámoljon. 

Kun Lászlónak ez az immár ötödik — utolsó — hadjárata a formálódó nyu- 
gat-magyarországi tartomány ellen sikerrel indult. Végre legalább egyetlen 
várat (valószínűleg Kőszeget) sikerült a királynak bevennie, serege vérfürdőt 
rendezett az őrség között. Maga Kőszegi Iván azonban elmenekült, és Miklós 
testvérével, az iménti nádorral s a bukott , párt" többi tagjával együtt a tél 
folyamán a Duna bal partján készülődött a visszavágásra. Rövid időre Po- 
zsonyt is elfoglalták, miközben megérkeztek a Tiszántúlról a szövetséges 
Borsák, Loránd exvajda vezérletével. Kitavaszodott, mire a Dunán időközben 
szintén átkelő királyi sereg és a főúri koalíció között a Zsitva mellett lezajlott 
az ütközet 1287. március második felében. A király megint csak alul maradt, 
vereséget szenvedett. Kénytelen volt vert serege maradványaival a zólyomi, 
liptói részekre visszahúzódni, majd a késő tavaszon levonult Buda környé- 
kére, hogy a Csepel-szigetről általános amnesztiát hirdessen meg: kegyelmet 
helyezett kilátásba mindenki számára, bármiféle kártételt követett is el a 
múltban, ha a , hűtlen bárók és nemesek?" ügyét odahagyva zászlaja alá áll 
(1287. május 18.). Hadvezére ekkor már a Kállay-ős Ubul fia Mihály volt, 
István és Pál fiaival együtt. Kiáltványa azonban nem lelt visszhangra, újabb 
sereget nem tudott gyűjteni, az őszön csekély számú hívével és kun nyö- 
géreivel kénytelen volt visszahúzódni a Felvidékre. Már a gömöri részekről 
hirdette ki ismételten a mozgósító célú amnesztiát (november 4.), majd az 
egész telet a távoli Szepességben töltötte. A Kőszegiek és a Borsák befolyási 
zónájában, a Dunántúl és Tiszántúl nagy részein egyaránt az óvatos várakozás 
álláspontjára helyezkedtek nagybirtokosok és nemesek; már senki sem moz- 
dult a király ügye mellett. A Kőszegiek viszont a nyár folyamán ismét kap- 
csolatba léptek az időközben huszonkét évessé érett velencei Endrével, aki 
megint felvette az , egész Szlavónia hercege? címet (1286. május-június), bár 
ezúttal nem lépett Magyarország földjére. 

Miután Kun László végleg hátat fordított egyebek között az egyháznak is, 
a magyar klérus, élén Ladomér érsekkel, természetesen élesen szembefordult 

a ,keresztény hitet elvető? és ,a nyögérek életmódjába süllyedő" királlyal. 
1286 ősze óta teljes volt a szakítás. Esztergom és Róma között viszont teljessé 
vált az összhang. Az érsek információi alapján 1287 tavaszán a pápai udvar 
már keresztes hadjárat tervével foglalkozott a kunok és a király , tatár, szara- 
cén, nyögér társai", pogány kísérete ellen, melynek kihirdetője Ladomér érsek 
lett volna; csupán a pápa halála (április 3.) szakította félbe az akciót. Mihelyt 
azonban a király kitette a lábát Budáról, Ladomér érsek elérkezettnek látta az 
időt a cselekvésre. Az egyházfő, aki a korábbiakban a királyi hatalom támo- 
gatása jegyében szorgalmazta az országos gyűlések egybehívását, 1287 no- 
vemberében a király távollétében hirdette meg Budára a gyűlést (congregatio 
regni). Elérkezett a pillanat, hogy az , ország" (, valamennyi főpap és báró, 
valamint a nemesek Budán összegyűlt uwniversítasa") a király nélkül, sőt a 
király ellenében hozott határozatot, jóváhagyva egyebek között a bíborosok 
kollégiuma felolvasott levelének (1287. augusztus 2.) szellemében Ladomér 
előterjesztését az ifjú királyné kiszabadítására és jövedelmei visszaállítására 
nézve — ami az év végén be is következett. 

Kun László szorult helyzetében most kezdte eljátszani a ,mesebeli Pro- 
teus" szerepét — mint Ladomér érsek utóbb jellemezte —, akit , semmiféle 
bilincs le nem foghatott, s arcát oly sok ábrázatra változtathatta". 1288. már- 
cius közepe táján a Szepességből kíséretével együtt Esztergomba vonult, és 
Ladomér érsek előtt eljátszotta a bűnbánat és megtérés látványos színjátékát. 
Három napon át vezekelt — , borzalmas önátkozásokkal és hangos szóval 
hirdetve, hogy ő is, országa 15 testben-lélekben halott volt, de most, minthogy 
az isteni kegyelem áradása megvilágította szívének rútsággal teljes sötétjét, új 
fényre támadt". Megint sor került, akár csak közel egy évtizede a legátus előtt, 
egy ünnepélyes eskütételre, csakhogy az esküpontokat most már az érsek 
szerkesztette meg és olvasta fel a térdrehullt királynak, aki az evangéliumra 
és a feszületre tett kézzel tett ígéretet, hogy , szaracént, nyögért, zsidót, kunt" 
nem fogad kíséretébe, nem nevez ki ispáni vagy országos méltóságba. Meg- 
esküdött, hogy szakít apogány szokásokkal, és , ételben, ruházatban, szakáll- 
és hajviseletben 15" kereszténnyé válik; távol tartja magát , hitszegő és tisztá- 
talan tanácsosaitól", ama gyalázatos katolikusoktól? is, akiken a maroknyi 
udvari kör volt értendő Aba Makjánnal az élen, valamint törvényes keresz- 
tény feleségét visszafogadja és , férji szeretettel illeti". Az eskü minden téren 
kötelezte a királyt , országa és az egyház szabadsága" megtartására. Az eskü- 
tétel a március 21. előtti napokban következett be, több püspök és bárók, 
nemesek jelenlétében, hiszen a kibékülés színleg az , országnak"? is szólt. 

Ennek jegyében Ladomér közbenjárására az új nádor előbb Aba Péter, majd 
Amadé lett, aki ez idő tájt nyerte el Ung megye örökös ispánságát. 

A király azonban valóban csak időnyerésnek és sakkhúzásnak tekintette 
az esztergomi színjátékot. Az érseki feloldozás után Budára távozva a kiegye- 
zés zálogaként kezeseket vett a bárók és nemesek közül, akiket aztán a királyi 
várakba záratott el, hogy e fedezet alatt alig egy hónap elteltével (április 18.— 
május 8.) éppoly látványosan felrúgja fogadalmait, mint ahogy előbb a 
megtérő bárány szerepét eljátszotta. Az elvadult ifjú király láthatóan ked- 
velte adrasztikus, megbotránkoztató fogásokat. Hogy látványosan demonst- 
rálja, mennyire semmibe veszi esküjét, egy alkalommal állítólag az udvar 
szeme láttára tette magáévá a kun Eduát — válaszul arra, hogy az egyház és 
az ,ország" központba emelte a , törvényes ágy" témáját, az utódnemzést az 
Anjou-királyleánnyal. Pogány kíséretével rárontott a margitszigeti kolostor- 
ra — a megfelelő következményekkel az apácákra nézve —, és erőszakkal kira- 
gadta onnan eleve nem apáca hajlandóságú, sőt mentalitásában , ellenapáca" 
(nem sancti-, hanem antimonitalis, mint Ladomér érsek nevezte) nénjét, Er- 
zsébetet, akit egy évtizede maga kényszerített rá a kolostorra főnökasszony- 
nak, most viszont egy cseh főúrhoz, Rozemberk Zawishoz adott feleségül 
(május 4.). Az egész kolostori randalírozás, a szándékolt botrány nem egye- 
bet szolgált, mint az egyháznak szóló nyílt hadüzenet nyomatékosítását: nem 
is annyira nővére szegte meg szent fogadalmát, hanem a király veszi semmibe 
az egyházat. 

Ezekben a hetekben fejtette ki autokrata kísérletének nyers , ideológiáját" 
is ama két főpap előtt, akiket Ladomér érsek küldött hozzá a történtek nyo- 
mán. , Az esztergomi érsektől és az alája rendelt püspököktől elkezdve — 
mondta — ezt az egész fajzatot tatár kardokkal fogom kiirtani, mind egész 
Rómárig... Ha éppen tizenöt vagy annál több nővérem lenne apáca akárhány 
kolostorban, mind kiragadnám őket onnét, s törvényes vagy törvénytelen 
házasságra adnám, hogy akaratom végrehajtására olyan rokonságra tegyek 
szert, mely minden erejével mellettem áll, hogy így lelkem minden indulatát 
végbevihessem..." , A magam számára ugyanis én vagyok a törvény, s hogy 
valamiféle papok törvényei korlátozzanak, nem tűröm el? — mondotta, majd 
ismételgette, ugyanezt variálva: , Uratoknak nem az a dolga, hogy nekem 
törvényt szabjon, hanem hogy kövesse azt a törvényt, melyet én hoztam. Az 
engedelmesség az ő dolga, nem pedig hogy parancsoljon —a hatalom!" Aligha 
helytálló e hányaveti nyilatkozatokból valami korszerű hatalmi felfogást, ne- 
tán római jogi elvek visszhangzatát kihallani a látszólagos egybecsengés alap- 

Ján (Ipse mibi sum lex...) — mint a történeti irodalomban felmerült. Még ha 
az udvari klerikusoktól elkapott frázisok ülepedtek volna 15 itt le, egész össze- 
függésükben a fogalmak szánalmasan üresen csengtek. Kun László , törvé- 
nye" nem egyéb volt már, mint elvakult akarat, mely a , hatalom?" merőben 
irreális és anakronisztikus elképzeléséből hajtott ki. A másik motívum, me- 
lyet szintén Ladomér érsek tolmácsolásában ismerünk, a tatár szövetséggel 
való fenyegetőzés volt. , Nyiltan hirdeti, hogy összeszövetkezett a tatárokkal, 
és maga is olyan lett, mint a tatár." E téren viszont kritikával kell fogadnunk 
az érsek közléseit. Arra nézve, hogy e fenyegetés mögött valóságos tatár 
szövetség kísérlete rejlett volna, csak bizonytalan és kósza mendemondák, 
állítólagos tatár házassági tervekről szóló pletykák keringenek. Valójában a 
király embere, Baksa Simon fia György még e hisztéria tetőpontján 1s, 
1278—88 fordulóján a lengyel-magyar határvidéken egy tatár beütést hiúsított 
meg. Nincs kizárva viszont, hogy a foglyok közül a Késmárk vidékén tartóz- 
kodó király sokat ezúttal is, mint 1285-ben, , nyögérer közé fogadott. Ilyen 
értelemben tehát alappal vághatta oda a püspököknek, hogy a klérust , tatár 
kardokkal irtja ki". A tatár motívum mögött aligha húzódik meg több, mint 
a ,kun" király autokrata elképzeléseinek immár egyedüli fedezete: a vegyes 
népi összetételű, nomád jellegű fegyveres kíséret mint a király felfogása sze- 
rinti , hatalom" és , törvény" biztosítéka. 

A valóságban az uralkodó, aki egy nomád fejedelem pózaiban tetszelgett, 
botrányokon kívül egyébre már nem volt képes; gyakorlatilag jóformán már 
nem számított hatalomnak. Viselt dolgaival egyetlen eredményt váltott ki: 
létrehozta az egyház és a legnagyobb feudális urak olyan egységét, amire e 
kaotikus két évtizedben nincs példa. Előbb a két érsek a Kőszegiekkel egye- 
zett ki, Ivánnak juttatva a nádori méltóságot (1288. május), majd hamarosan 
a három leghatározottabb tartományúri aspirációkat tápláló család, a Kősze- 
giek, az Abák és a Borsák osztották fel egymást között eleddig nem tapasztalt 
konszenzussal az országtanácsot — sőt a területi befolyás szerint magát az 
országot (1288—90). A nádor Kőszegi Miklós lett, sőt egy időben már maga 
e főméltóság is példátlan módon megoszlott: a Dunántúlon Miklós, a Duná- 
tól keletre a Kőszegiek szövetségesei között az 1270-es évek óta szerepet 
játszó Básztély Rénold gyakorolta a hatalmat. Szlavónia természetesen szin- 
tén Kőszegiéknek jutott Iván bán révén, Erdély pedig visszakerült Borsa 
Loránd vajda kezébe. Az Abákat Amadé képviselte akormányzatban ország- 
bíróként. Ladomér és János érsek a püspöki karral együtt teljes tekintélyükkel 
e születőfélben levő valóságos ,tartományúri koalíció" mögött álltak — 

messze sodródva az 1277—79 és 1282-83 körül megismételt próbálkozásaik- 
tól, hogy a , király státusát" erősítsék a centrifugális erőkkel szemben. Vég- 
eredményben a feudalizmus fölénye jutott kifejezésre a kialakult új helyzet- 
ben. A legtekintélyesebb urak racionálisan összefogva elszigetelték a királyt, 
hagyták, hogy ide-oda vonulgasson az országban az Alföldtől Erdélyig kun 
környezetével, kíséretével, szeretőivel együtt, és kedvteléseinek éljen. Az utolsó 
két évben a szerencsétlen királynak szinte a legrosszabb jutott ki. Odáig 
süllyedt, hogy már komolyan sem vették. 1288 késő tavasza után Kun László 
alig fordult meg már az , ország közepében". Hol a Tisza, hol a Maros vagy a 
Temes vidékén, az Al-Dunánál vagy a Barcaságban táborozott, ,kóborolt?" 
nomád udvarával — földrajzilag is távol a feudális kormányzat központjaitól. 

Mindössze két ízben jelent meg a Dunántúlon ez idő tájt, akkor is csak 
azért, hogy kamaszfővel még komolyan áhított , királyi méltósága" maradé- 
kait is végképp elveszítse. A Kőszegiek birtokai és a szomszédos ausztriai 
vidékek között évek óta időnként határszéli csetepatékban kisülő feszültség 
1289 tavaszán igazi háború formájában robbant ki. Habsburg Albert herceg 
számára Kőszegi Iván , ragadozó farkasként" való hatalmaskodásai szolgál- 
tatták az ürügyet, hogy az osztrák és stájer lovagságot április 24-ére Irais- 
kirchenbe összegyűjtve 15 ezer emberrel általános támadást indítson Magyar- 
ország ellen, miután Pozsonyt ténylegesen már két éve megszállva tartotta. 
Két hónap alatt elfoglalta Sopron és Vas megye jelentős részét, több mint 
harminc várat és tornyot, a Kőszegiek rohonci és szalónaki székhelyein kívül 
előkelő familiárisaik, alN Nagymartoni-ősök, Gutkeled Miklós, ifjabb Aba Lő- 
rinc és mások várait 15. Sopron városa is osztrák kézre került, majd a lovag- 
sereg továbbnyomult Mosonba, elfoglalva Magyaróvárt. Ez már nem határ- 
széli incidens volt, nem Albert és Kőszegiék magánháborúja, hanem általános 
offenzíva a magyar korona ellen — ám a koronát viselő fő tudtával és támoga- 
tásával. A herceg méga tavaszon megkereste Kun Lászlót, és beleegyezésével, 
sőt kilátásba helyezett támogatásával indította meg támadását. A király, aki 
másfél évtizeden át öt hadjáratban nem volt képes boldogulni ellenfelervel, 
elégedetten szemlélte, hogyan recseg-ropog osztrák csapások alatt Kősze- 
giék magánhatalma még akkor is, amikor júniusra már nyilvánvalóvá vált, 
hogy nem magánháborúról és Kőszegiekről van csak szó. Kun László akkor 
történetesen a Fejér megyei Fövenynél táborozott az alább említendő gyűlés 
alkalmából, de nem avatkozott be, sőt még a nyáron visszatért a Tiszántúlra 
és Erdélybe, miközben az osztrák herceg 15 hazavonult erőt gyűjteni. Amikor 
pedig a herceg tiroli, karintiai, bambergi, passaui és egyéb birodalmi segéd- 

csapatokkal együtt szeptember végén újra megjelent, és egyhavi kemény ost- 
rom után (október 2.—november 1.) bevette Kőszeg várát is, majd december- 
ben Szentvidet, Kun László még egyszer átvonult a Dunántúlra, a veszprémi 
vidékre, de csak azért, hogy mintegy tíz mérföldre az ostromtól és a megszállt 
nyugat-magyarországi vidéktől ezúttal is tétlenül és kárörömmel szemlélje a 
fejleményeket. 

Pedig ekkor már a hazai közvélemény egyöntetűen felzúdult. Ladomér és 
János érsek két püspökkel együtt erélyes levélben intette meg a királyt, kilá- 
tásba helyezve, hogy urak és nép egyaránt ellene fordul. Az országban szerte 
azt mondogatták: , Becsülete kívánta volna, hogy ne hagyja pusztítani az 
országot, de neki se hite, se becsülete többé. ..!" Amikor a püspökök levelét 
megmutatták Lászlónak, dühöngve fakadt ki kun környezete előtt: , Én ura 
vagyok a magyarnak, ő pedig szolgám. Engem ne tanítson senki, hogyan 
őrizzem becsületemet! ... Az ő fajzatuk a becstelen és hitetlen, nem én. Azt 
mondják, hogy vak vagyok a becsület iránt? Na majd kiszúratom ezért a 
szemüket, ne legyen László a nevem, ha beszédüket meg nem keserülik. .." 
Hányaveti fenyegetőzései stílusában az illett volna hozzá, hogy miként az 
előző évben a klérus ellen dühöngött, legalább megkísérelje maga , tatár kar- 
dokkal kiirtani" évtizedes fő ellenségének magánhatalmát. Ehhez azonban az 
a kard gyenge és alkalmatlan volt. Ahogy rezzenés nélkül szemlélte, miként 
irtja most már a , német kard" nemcsak ellenfelét, hanem országát is, azon 
nem csupán a magyar közvélemény háborgott, hanem utóbb, az epizód meg- 
örökítése kapcsán, még az ellenséges stájer lovagköltő becsületfogalma is 
tiltakozott ellene. A tragédiájában mind mélyebbre süllyedő, tehetetlenségé- 
ben már csak mániákus kitörésekre képes uralkodó végső vergődése idején 
valóban elvesztette minden hitelét és becsületét. 

A háború szünetében már csak közjátéknak számított, hogy a király részt 
vett az 1289. június 23—26. körül Föveny mellett megrendezett újabb orszá- 
gos gyűlésen, az ,ország nyilvános parlamentjében" (zn convocattone et parla- 
mento publico regni), ahogy első ízben nevezték. A kléruson (melyet ezúttal 
a két érsek és öt püspök képviselt) és az országbárókon kívül a kialakult 
szokás szerint részt vettek a nemesség képviselői is a tárgyalásokon, melyek 
kitűzött célja ezúttal is az , ország státusának rendezése" volt. Bár emlékeink 
kifejezetten nem említik, a helyszín (a mai Tác-Fövenypuszta, Fejér m.) 
valószínűvé teszi, hogy az egyik napirendi pont a nyugat-dunántúli háború 
ügye lehetett. A királyné jövedelmeinek visszaadása, egyházi jövedelmek ren- 
dezése, a szokásos birtokügyek mellett szóba jöhettek fontos országos kér- 

dések is, mint az a döntés, hogy a forgalmat akadályozó belső vámok, melyek 
V. István halála óta elszaporodtak, eltörlendők. Mindazonáltal a töredékes 
adatokból nem világlik ki a gyűlés értéke, azon túl, hogy egy immár több mint 
évtizedes mechanizmus töretlen tovább élését dokumentálja. Nincs kizárva, 
hogy a gyűlés kötelezte a királyt az osztrák herceg elleni fellépésre, s ennek 
következménye lett volna Kun László őszi megjelenése a dunántúli részeken, 
majd szándékolt tétlensége nyomán az általános felzúdulás. Tény, hogy a 
király magatartása megérlelte a kormányzat újabb elhatározó lépését. Velen- 
cei Endre korábbi felléptetései (1278, 1287) még egy feudális magánhatalom, 
a Kőszegi család praktikái közé tartoztak, a klérus Lászlóhoz intézett levelé- 
ben azonban már felcsendül egy ilyenfajta akció legitrmálásának lehetősége. 
A ,tyrannus? ellenében nyugati keresztény felfogás szerint jogszerű volt az 
engedelmesség megtagadása. Az év vége felé sor került a gyakorlati kivitele- 
zésre 15. Ladomér érsek a birtokaik javát pillanatnyilag elvesztett Kőszegiek- 
kel teljes egyetértésben behívta az országba Endrét, aki kisebb sereg élén az 
Adrián és Horvátországon át 1290 elején meg 1s jelent a zalai részeken. Hely- 
zete egyelőre bizonytalan és ingatag volt, de mindenesetre már a helyszínen 
volt az új trónjelölt. 

A szállongó hírek nyomán Kun László 1289. december 7-én Csanádról, 
majd december 25-én Körösszegről hadparancsot küldött szét Szatmár, Sza- 
bolcs, Bereg megyék , nemeseihez és minden más hadakozásra kötelezettjé- 
hez", hogy haladék nélkül keljenek fel és csatlakozzanak hadvezéreihez, Ubul 
fia Mihályhoz és fiaihoz. Hasonló parancsok mehettek más tiszántúli me- 
gyékbe is. A királyt a végső pillanat, a bukás előszele késztette arra, amit — 
, hű klerikusa?, Kézai Simon sugallatát el nem fogadva— mindeddig elmulasz- 
tott: a nemesség segítségül hívására. A pillanat azonban rég elkésett már. 
Néhány kegyencén és kun kíséretén kívül nem akadt már senki, aki fegyvert 
fogott volna ügye mellett. Még az olyan urak is elhagyták, mint Baksa Simon 
fia György, aki pedig a legutóbbi időkig igyekezett híveként kitartani mellette. 
Az ország nagyjai között meg éppen régen nem tapasztalt egyetértés uralko- 
dott, midőn 1290 tavaszán a Szentszéknél benyújtották vádlistájukat a király 
ellen. A Kőszegiek, Babonicok, Frangepánok, Borsák, Abák e ponton nem 
ismertek ellentéteket. A pápai udvarban ismét felmerült a keresztes háború 
terve. Kun László 1290 első felében Cegléd és a Temcs-vidék (Karánsebes, 
Székes), valamint a bihari vidék közötti háromszögben, megmaradt és kiürült 
kun szállásvidékek zónájában, az országnak ezen a tatárok nyomait még min- 
dig súlyosan viselő vidékein vonulgatott kíséretével fel s alá, mint egy ketrec- 

be zárt vad. Ez volt azaz országrész, ahol— ha hitelt lehet adni némely külföldi 
krónikák értesüléseinek —az utóbbi időben itt is, ott is afféle , félpogány" világ 
támadt fel. Kun hatásra még a bálványtisztelet is megjelent, babonás pogány 
kultuszok terjedtek a nép körében, a kun süveg, ruházat és hajviselet pedig 
, már szokásba jött" — mint a Magyar krónika értesít. Ez volt a ,kun" király 
megmaradt , országa", melynek nádorává talán májusban kinevezte a , vad 
grófot", a Tolnában birtokos, kikeresztelkedett mohamedán Mizsét. (Emlé- 
két a kiskunsági Lajosmizse őrzi.) 

E finálénak azonban semmi befolyása nem volt már a fejleményekre. Alig- 
hanem maguk a kunok 15 megunták céltalanul vergődő és egyben zsarnokos- 
kodó urukat; mindenesetre nem volt nehéz bérgyilkosokat találni közöttük. 
Amikor a király Csanádról a bihari részek felé vonult, és a Borsák körösszegi 
vára közelében táborozott, 1290. július 10-én éjjel kun előkelők, bizonyos 
Árboc, Törtel és Kemence, embereikkel együtt rárontottak a sátrában alvó 
huszonnyolc éves uralkodóra, és meggyilkolták. Nem alaptalan a gyanú, hogy 
a közeli várúr, Borsa Kopasz részes volt a gyilkosságban. Némely krónika- 
változatok viszont úgy tudják, hogy a kunok közössége határozta el több 
tanácskozás után a tettet. 

A valóság kideríthetetlen; annyi bizonyos, hogy az Árpád-ház e legkülö- 
nösebb és legszerencsétlenebb életsorsú sarjának bukása jóval megelőzte és 
előrevetítette elkerülhetetlen fizikai pusztulását. Holttestét a csanádi székes- 
egyház fogadta be, szélesebb körű részvét azonban aligha kísérte utolsó állo- 
mására, inkább csak a vérengző bosszú lángja csapott fel. A , szaracén? Mizse 
nádor Ejze testvérével és a király kun ágyasának, Eduának testvérével, fegy- 
veresetvel együtt rárontott a gyilkos kunok szállására, az egyik tettest kettébe 
hasította, a másikat darabokra vagdalta, és egész nemzetségüket a csecsemők- 
kelegyütt irtózatos tömegmészárlással kurtotta. Az ország előkelőit azonban 
e vérfürdők már hidegen hagyták, annál inkább foglalkoztatta őket, hogy 
elhunyt aposztata uralkodójuk, e különös középkori , délibábok hőse? még 
azt a feudális-keresztény dinasztikus funkcióját 15 megtagadta, hogy utódot 
nemzzen; pedig volt eset, hogy egyik fogsága alkalmával (1280) a bárók a szó 
szoros értelmében , összezárták" szomorú sorsú kis feleségével. Minthogy 
Velencei András — , az estei gróf" — pedigréje körül nem ültek el a kételyek, 
volt olyan nézet, miszerint , ebben a királyban, minthogy örökös nélkül halt 
meg, megszakadt a szent királyok férfimagva". 

46. VELENCEIT" (III.), ENDRE KORMÁNYZATA 


, Velence" Endre rossz ómen jegyében várta, hogy eloszlanak-e Magyarorszá- 
gon a mendemonda által ébren tartott kételyek származása körül, elismerik-e az 
Árpádok trónja várományosának. Mielőtt még IV. Béla király nomád fejedelme- 
ket imitáló unokáját egy bihari várúr közreműködésével elérte volna végzete, az 
ország másik végében ugyancsak egy várúr volt, aki a nála, a zalai Sztrigón ven- 
dégeskedő ellenjelöltet — minden tekintetben a kun szállások sátraiban ottho- 
nos király ellenképét, a velencei Morosino-palazzóban felnevelkedett, félig 
olasz Árpád-házi sarjat — kiszolgáltatta Albert osztrák hercegnek. A várúr, 
Hahót Arnold jóvoltából az ifjú Endre már a tavasz óta fogoly volt Bécsben; 
uralkodói sarjnak kijáró őrizetben, de mégiscsak fogoly. A Körösszeg környé- 
ki merénylet hírére azonban az ország egyházi és világi nagyjai 1290. július 
derekán meglepően gyorsan fojtották el a lappangó kételyt, és ismerték el a 
bécsi foglyot a , származás joga és rendje szerint" trónvárományosnak. A 
gyors döntés abban a kivételes akcióegységben fogant, mely IV. László ellenében 
már jó fél éve létrejött a klérus és a főurak többsége között. Ilyen értelemben 
,, Velencer" Endre nem kis mértékben , Kun?" Lászlónak köszönhette koronáját. 

Az akcióegység persze eltérő indítékokat takart. , Nagyuramék? — hobeste 
uramen, mint a stájer lovagköltő tartotta fenn az állást foglaló főúri csoport 
titulusát — Endre személyében azt a figurát várták, aki 1278 óta Kőszegiék 
sakkhúzásai folytán a főúri magánhatalmi politika eszközeként tűnt fel oly- 
kor a láthatáron. Ladomér érsek és a klérus viszont olyan jelöltre vélt találni, 
aki adottságai és háttere folytán végre alkalmas médiuma lehet a Kun Lászlón 
1279 óta ismételten megtört kísérletezéseknek: az állam regenerálásának az 
egyház és a nemesség támogatása mellett — , szabadságaik" biztosítása jegyé- 
ben. Az elágazó indítékok abban találkoztak, hogy mindkettő a maga módján 
a meggyilkolt király pogánykodó és nomád ízű , tyrannizmusának" keresz- 
tény—feudális ellenképét várta. 

Ladomér érsek két esztergomi szerzetesküldötte kalandos úton, álruhában 
szöktette meg a herceget Bécsből. A határon főurak várták, kíséretükben 
lovagolt Budára, onnan a fehérvári koronázásra (1290. július 23.). A szertartás 
után az új uralkodónak ünnepélyes esküt kellett tennie a felolvasott koroná- 
zási hitlevélre: a béke és az igazság őre, az egyház hű fia lesz, üldözi az ország 
rablóit és gyújtogatóit, védi az özvegyeket és árvákat, gyarapítja Magyaror- 
szágot, és visszaszerzi elfoglalt részeit. Másfelől a ceremónia részesei esküd- 


tek hűséget a királynak. 

A hitlevél, ez az új mozzanat a magyar királykoronázási szertartásban, 
elsősorban az uralkodó és az őt , megválasztó?" egyházi és világi nagyok vi- 
szonylatában volt hivatva kifejezni a kölcsönösséget. Mindazonáltal az eskü- 
pontok közül nem egy, kivált az utolsó, tágabb értelemben is sürgető aktua- 
litásra utalt. Albert osztrák herceg az 1289. évi háború óta is tovább terjesz- 
kedett. A birtokában levő Pozsonyon kívül elfoglalt egyéb Duna bal parti 
részeket is (Nagyszombat, Szentgyörgy, Bazin, Sasvár), ily módon Moson, 
Sopron és Vas megyei várak környékén át le a Dráváig szinte összefüggő 
határszéli sávot tartott immár hatalmában. A , rablók és gyújtogatók? is két 
évtizedes országos problémát jelentettek. Az új uralkodó joggal írhatta Ara- 
gónia királyának 1290. szeptember 8-án, hogy az egész klérus, a világi előke- 
lőség, a bárók és a nemesség szerte Magyarországon , a mi kegyünktől várja, 
hogy ebben az országban, melyet régóta pusztít a viszály és szörnyűséges 
széthúzás, megkoronázásunk békére és megegyezésre fog bírni mindenkit, 
félretéve az állatias ellenségeskedést, megszüntetve a széthúzást és az indu- 
latokat, megadva kinek-kinek, ahogy illik, a szabadságot". 

A levél már az alig egy hete feloszlott országos gyűlés (congregatio gene- 
ralis) hangulatát tükrözi, mely 1290. szeptember első napjaiban zajlott le 
Óbuda mellett a főpapok, bárók és nemesek részvételével. Önmagában a 
gyűlés ténye még nem keltene feltűnést, hiszen az töretlen folytatása az 1277 
óta kialakulófélben levő gyakorlatnak. Már két formai körülmény is figyel- 
meztet azonban arra, hogy az évtizedes mechanizmus némiképpen új sza- 
kaszba jutott. Az egyik, hogy az óbudai gyűlést cikkelyekbe szedett, királyi 
kettős pecsét alatt kiadott dekrétum követte, amiről a korábbiakban — az 
1279. évi kun törvény kivételével — nincs tudomásunk. A másik, hogy e dek- 
rétum formailag tulajdonképpen a király ígérete az országos nemesség joga- 
inak megtartására (iura nobilium regni nostri. . . inviolabiliter, firma fide pro- 
misimus observare), sőt ahogy már a következő évben értelmezték: , Magya- 
rország nemesei régi szabadságainak összeírása", melyhez , újonnan meg- 
adott artikulusok 15" járultak. A király tehát a koronázási hitlevél után alig 
másfél hónappal mintegy kötelezvényt adott ki a koronázási aktusban érdemi 
szerepet nem játszó nemesség számára 15 — bizonyos tekintetben a korábbi 
Aranybullák egy újabb kiadását. Tartalmilag viszont az különbözteti meg az 
újabb dekrétumot a régebbi , szabadságlevelektől", hogy a maga 34 cikkelyé- 
vel nem csupán rendszeresebb, hanem tágabb spektrumon taglal országos 
problémákat és vet fel javaslatokat a kormányzat szférájában, éspedig ezúttal 
már határozott éllel a hatalmaskodó vagy hatalmukkal visszaélő bárók ellen. 

Hogy a gyűlésben a klérus és a nemesség volt a hangadó, azt a határozatok 
ama alaprétege világosan mutatja, mely közelről rokonítja a régi Aranybul- 
lákkal. Számos cikkely hivatott megerősíteni az ,egyházak jogait" (iura 
ecclesiarum); ami a nemesség kiváltságait (zura nobilium) illeti, megannyi vo- 
natkozásban már az 1267. évi dekrétumba is belefoglaltatott követelések szen- 
tesítése tér vissza, helyenként bővítve vagy pontosítva. Az 1290. évi dekrétum 
azonban mégsem elsősorban mint rendi , szabadságlevél? érdemel figyelmet, 
hanem mint programtervezet, mely a hagyományos egyházi és nemesi köve- 
telményrendszert minden eddiginél szorosabban kapcsolja össze a királyi 
hatalom , jogainak" (zura regalia) helyreállítási kísérletével, az elhatalmaso- 
dott anarchia megfékezési szándékával. 

Súlyponti helyet foglalnak el a dekrétumban azok a követelések, amelyek 
a Kun László korában elszaporodott abúzusok eltörlésére vonatkoznak: 
visszaállítandó az , erőszakos foglalók" által kisajátított valamennyi birtok, 
vár, vásárhely, vám és minden egyéb földesúri jog; visszavonandók a László 
idején tett , illetéktelen és igazságtalan" adományok; , kurtandó" a László ide- 
jében felállított valamennyi vámhely; lerombolandók az egyházakból átalakí- 
tott tornyok, várak és minden egyéb , ártalmas" erődítmény. Kun László kor- 
mányzati stílusát opponálja a kieszközölt ígéret, hogy a király a jövőben nem 
adományoz méltóságokat vagy ispánságokat , jövevényeknek, pogányoknak 
vagy nemteleneknek, akik az országnak gyakorta károkat okoztak". Az ideál 
minden téren IV. Béla és V. István uralkodása volt, a , dicső? királyoké, akik 
az országot , az igazság eszközével, szerencsés és sikeres eredménnyel kor- 
mányozták". A , visszaállítás" normáját az 1272. évi status guóban jelölték 
meg a résztvevők. De közvetve minden további követelmény, mely a sűrűn 
emlegetett országos , ártalmak" és az elharapózott , erőszak" (nocumenta, vio- 
lentia) megszüntetését célozza, szintén Kun László korát kárhoztatja — oly- 
kor nyílt és félreérthetetlen utalással, hogy a gyűlés minden rossz kútfejét a 
bárókban látta. Az egyik cikkely például kimondja, hogy az elítélt gonoszte- 
vőket a király nem veszi pártfogásába, de azt sem engedi, hogy a , bárók 
megvédjék". Egy másik szerint olyan esetekben, ha bármely országlakos bir- 
tokát , erőszak folytán vagy félelemből" volt kénytelen eladni, és az eladótól 
erre nézve , oklevelet csikartak kr", az ügylet semmis. Mindezek mögött az 
erőszakkal terjeszkedő magánhatalom jellegzetes módszerei tornyosodnak: 
a véres kegyetlenkedéssel vagy fiktív adásvételek kikényszerítésével birtoko- 
kat foglaló familiaris had, mely a királyi bírák ítéleteita nagyurak védőszárnyai 
alatt már semmibe vehette. 

A formálódó tartományi magánhatalmak veszedelme egyebekben is végig- 
húzódik a cikkelyek mögött. Ez ellen irányul az a királytól kieszközölt ígéret 
is, hogy a jövőben örökös ispánságot nem adományoz; nem engedi azt sem, 
hogy a bárók méltóságaikat , meghatározott pénzösszegért bérbe adják" 
(locare), helyettesükként vagy bírákként a megyében nemtelent alkalmazza- 
nak (ami megint csak a tisztségviselő főurak magánservziensei ellen szól); biz- 
tosítja a nemeseket, hogy bel- vagy külhadjárat esetén , kényszerből és aka- 
ratuk ellenére?" egyetlen báró seregében sem tartoznak megjelenni, kizárólag 
csak a királyi zászló alatt. A nemesi hadkötelezettséget rögzítő cikkely egyéb- 
ként egy merőben új momentumot tartalmaz: a nemesség nemcsak 
külellenség támadása esetén, hanem akkoris köteles hadra kelni, , haaz ország 
valamely része vagy vidéke megtagadja a királynak az engedelmességet vagy 
erőszakkal elszakadna az országtól is, avagy bármilyen módon elidegenedni 
akarna..." Nyilvánvaló, hogy a gyűlés élénken tárgyalta Gutkeled Joachim, a 
Geregye fivérek, Márk fia Loránd, a Babonics-elődök 1270-es évekbeli, Aba 
Finta, Borsa Loránd és mások 1280-as évekbeli lázadásait, kiváltképpen pedig 
a Kőszegiekét, akiknek diverziója immár két évtizeden húzódott végig. Az 
óbudai gyűlésen éles oligarchiaellenes hangulat uralkodott. A 34 cikkely kö- 
zül 19 közvetve vagy közvetlenül a hatalmaskodó és magánhatalmukat erő- 
szakkal gyarapító főurak ellen szól. 

A bárók közül alighanem csak kevesen vehettek részt a gyűlésen, különben 
nehezen kerültek volna bele a dekrétumba a kormányzat átalakítását célzó 
programjavaslatok. A birtokügyek felülvizsgálatának határidejét a gyűlés az 
elkövetkező Szent István-napig szabta meg, de oly módon, hogy az adomá- 
nyok revízióját a két érsekből, apüspökökből és —az országbárókat mellőzve 
— az , ország által deputált" nemesi tanácsosokból álló testület végezte volna 
el (constliarii nostri per regnum deputati, alább: consilium nobilium regni 
nostri) . Ez aszokatlan összeállítású tanács, melynek ötlete magának az óbudai 
gyűlésnek az összetételéből következhetett, állapította volna meg, hogy az 
1272—90 között kibocsátott adományok közül melyek , illetéktelenek és igaz- 
ságtalanok", s melyek , igazságosak és jogszerűek". De a nemesség már az 
országtanács összetételébe is beleszólást igényelt. Megígértette a királlyal, 
hogy nádort, tárnokmestert, alkancellárt és országbírót a nemesség tanácsa 
alapján nevez ki. Olyan messze az óbudai gyűlés nem mert elmenni, hogy az 
országtanács átalakítására gondoljon; a nemesi tanácsosok szerepe a javaslat- 
tételre korlátozódott — de maga a kormányzat ellenőrzésének gondolata már 
felmerült. Különben a gyűlés beérte a már 1267-ben körvonalazott szereppel, 

a kormányzat kontrolljával az évente Fehérvárott összehívandó gyűléseken, 
melyek rendeltetése az , ország állapotának" (status regni) felülvizsgálata és 
,a bárók tetteinek megvizsgálása, ki-ki hogyan járt el tisztségében és hogyan 
őrizte meg az ország jogait". 

Egyebekben a nemesség beérte a helyi igazságszolgáltatásban és igazgatás- 
ban való részvétellel, ott azonban annál határozottabban védte állásait. A 
megyénként választott négy szolgabíró intézménye az elmúlt két évtizedben 
általánossá vált és meggyökeresedett; adekrétum már országos szervezetként 
említi a megyei (parocbia) ,négy nemes (bíró) " meglétét. A zavaros két év- 
tized nem tudta feltartóztatni a helyi nemesi szervezkedést, még ha a nagy- 
hatalmú ispán nem is mindenütt volt hajlandó azt elismerni, amit maga a 
dekrétum egyik cikkelye is tükröz, leszögezve, hogy , az ispán ne merészeljen 
bírságot elfogadni vagy bíráskodni a négy választott nemes nélkül". Elrendeli 
a dekrétum, hogy az évi pénzváltás adminisztrációját is a négy szolgabíróval 
együtt intézze a megyésispán; vidéki bíráskodó körútján a nádor 15 minden 
megyében a négy nemesi bíróval és az ispánnal együtt tartozott ítélkezni. A 
megyei önkormányzat mint bizonyos vonatkozásokban s állami" funkciókat 
betöltő szervezet működési zavarai az állam funkcionális zavaraiból fakadtak. 
A gátló tényező adott esetben a nemesi testületet negligáló ispán volt, aki a 
megyében elterülő birtokai alapján a helyi birtokosság egy részét már 
magánfamiliárisi függésbe vonta. 

Másféle akcióegység formálódott ki Óbudán, mint Endre herceg királlyá 
tételében. Az egyház a koronázás utáni hetekben a nemességgel szövetkezve, 
egybehangolt szempontok szerint próbált programot adni az uralkodónak a 
hatalom gyakorlását illetően. Maga ez a meglepően határozott rendi színeze- 
tű program nem képzelhető el a közel másfél évtizedes előzmények nélkül, 
s némi fényt vet hátrafelé is, a részleteiben kevésbé ismert korábbi congregatio 
generalisok homályába. Kézenfekvő, hogy az elképzelések nem egyszerre 
pattantak ki 1290 késő nyarán. Nem egy programpont még töredékes isme- 
reteink szerint is felmerült a régebbi gyűléseken: a helyi lázadások és hatal- 
maskodások megfékezése (1277, 1286), a birtokrevízió (1279, 1286, 1287, 
1289) vagy akár az önkényes vámhelyek megszüntetése (1289). Ha az elkép- 
zelések szisztematikusabb rendbe álltak össze, abban szerepet játszott, hogy 
reményt keltő partner jelent meg a színen. III. Endre számára velencei ta- 
pasztalatai alapján természetesnek tűnhetett az uralkodói hatalom és jogkör 
intézményes kontrollja — jóllehet a velencei Nagytanács és a dózse viszony- 
latában sokkal arisztokratikusabb elvek érvényesültek, mint az Óbudán elő- 

terjesztett elképzelésekben. Már ezért sem hihető, hogy a dekrétum megho- 
zatalában az új uralkodó lett volna az aktív fél; a klérus és az alsóbb nemesség 
szövetkezése a bárói méltóságokat kisajátító arisztokrata magánhatalmak el- 
len jellegzetesen a hazai előzményekből nőrt ki. De azokban gyökerezett a 
városok negligálása is. Az árutermelés szféráját több cikkely érinti ugyan, de 
kifejezetten egyházi és nemesi rendi érdekből (elfoglalt vásárok és vámok 
ügye, földesúri alattvaló vámmentessége, a tized pénzben szedése), az áru- 
forgalom és pénzgazdaság akadályait felszámolni hivatott javaslatokat is (el- 
szaporodott vámhelyek, pénzváltási adminisztráció ügye) ilyen érdekek dik- 
tálták. A városok képviselete fel sem merült, sőt amikor a következő évben 
a dekrétum számos cikkelyét az erdélyi szászságra is kiterjesztették, annak 
csak földbirtokos, lovagi jellegű vezető rétege jött szóba. 

A mozgalom szellemi vezetői viszont nyilvánvalóan a klérusból kerültek 
ki, még részben személyükben is azonosak voltak az 1277. évi kezdeménye- 
zőkkel, Ladomér és Hontpázmány János érsekekkel az élen. Hogyaprogram 
kidolgozói ezúttal is a királyi klerikusok jogtudó csoportjában keresendők, 
több mint sejtés. A főtisztviselői kinevezéseket megkötő cikkelyhez egy ki- 
egészítés járul, miszerint a fehérvári egyház régi joga az alkancellári tisztségre 
épségben tartandó. A fehérvári prépost a gyűlés idején Tivadar alkancellár 
volt, aki a dkrétum megszerkesztésekor saját , Jogát" is jónak látta belefog- 
laltatni a cikkelyekbe. Pályáját a kancelláriában jegyzőként (1284) kezdte, 
majd a notarius specialis hivatalán át, már Kun László idején, az alkancellári 
tisztségbe emelkedett (1286). III. Endre idején aztán huzamos időn át ő 
vezette a kancelláriát (1290—97), miközben a győri püspökségbe emelkedett. 
Jobb módú Fejér megyei középbirtokos család sarja volt, a , tengerdi neme- 
sek" (nobiles de Tengurd) közül; két testvére közülaz egyik comes címet viselt. 

A dekrétumba foglalt program és a politikai realitás között mindazonáltal 
nem kis mértékű volt a feszültség, amit már az 15 mutat, hogy alig oszlott fel 
a gyűlés, a király már a következő hetekben a határozatok egyik vagy másik 
cikkelyét negligáló intézkedésekre kényszerült. Az örökös ispánságokat tiltó 
elv ellenére például még az őszön megerősítette Aba Amadé nádort Ung 
megye Kun Lászlótól elnyert örökös ispánságában. Az országtanácsot ugyan- 
az a főúri , koalíció", az Aba-Kőszegi—Borsa családi szövetség tartotta kéz- 
ben, mely Kun László utolsó éveiben alakult ki, majd magát Endrét elismerte 
királynak. Amadé nádor mellett a tárnokmesteri és szlavón báni méltóság két 
Kőszegi (István és Henrik), az erdélyi vajdaság és a pohárnokmesterség két 
Borsa (Lóránt és Kopasz) kezén volt — éppen ama főurakén, akik a dekrétum 

szavai szerint a , királynak tartozó engedelmességtől" valóban már egész , or- 
szágrészeket vagy vidékeket" próbáltak elszakítani, nemegyszer aközelmúlt- 
ban. Az egyház exponense a királyi tanács világi felében legfeljebb János 
kalocsai érsek testvére, Hontpázmány Tamás volt, az országbíró. Egyebek- 
ben is nehéz feltételek között vette át Jogait az új uralkodó. 

Nem ok nélkül került központba az óbudai gyűlésen a mértéktelen ado- 
mányok kérdése. A királyi birtokállomány az 1260-as években bekövetkezett 
megcsuszamlás után igazában 1272 után forgácsolódott szét. A megcsuszam- 
lás most már elérte a szélterületeket is, IV. Béla idején még a királyi hatalom 
biztos domaniális bázisát. Turócban, melynek földje 1270 táján még legalább 
60 százalékban királyi birtok volt, 1290 körül mindössze öt falu maradt meg 
királyi kézen, az egykori birtokállomány alig több mint 10 százaléka. Ugo- 
csában, mely IV. Béla halálakor még királyi magángazdaság (predium) volt, a 
század végére a királyi birtok a Tisza völgyére zsugorodott össze, egy időre 
még Nagyszöllős is áldozatul esett az , illetéktelen és igazságtalan" adomány- 
dömpingnek (1280). Az egyensúly megbillenését a királyi hatalom és arisz- 
tokrácia viszonylatában legkézzelfoghatóbb módon az ország várállományá- 
ban bekövetkezett arányeltolódás mutatja. UJ királyi várak IV. Béla halála után 
nem épültek, sőt jó néhány magánkézre került. Míg 1270 táján a várak meg- 
közelítőleg 40 százaléka királyi erősség volt, 1300 körül mintegy 30 királyi 
várral 136 magánvár állt szemben, a király az ország várállományának már 
csak 18 százalékát mondhatta magáénak. A politikai életben kulcsszerepet 
játszó, már 1290 táján a legcéltudatosabb módon területi magánhatalmuk 
kiépítésén munkálkodó Kőszegiek, Amadék és Borsák, akikhez az évtized 
derekán trencséni (III.) Csák Máté zárkózott fel, azaz mindössze négy család 
együttesen máris több (szám szerint 36) várat mondhatott magáénak, mint 
a király. Ilyen erőviszonyok közepette volt — vagy lett volna — szüksége az 
uralkodónak az egyházra és a nemességre. 

A kezdetek arra mutatnak, hogy III. Endre csakugyan felismerte e bázis 
jelentőségét, és igyekezett azt a bíróknak tett engedmények ellenére meg- 
erősíteni. Koronázását követően a télen előbb a Tiszántúlra vonult, és Vára- 
don tartott öt megye (Bihar, Szabolcs, Szatmár, Szolnok, Kraszna) nemessége 
számára gyűlést, majd 1291 februárjában Gyulafehérvárott rendezett gyűlést 
Erdély nemesei, a szászok, a székelyek és arománok számára. Itt adtaki újból 
az óbudai végzéseket, annyi módosítással és bővítéssel, hogy a ,prédiumokat 
birtokló és nemesi módra viselkedő" erdélyi szász vezető réteget, a gerébeket 
minden lényeges vonatkozásban a nemességgel azonos szintre emelte (1291. 

február 22.). Ez elvi újdonság és számottevő kísérlet volt a politikai bázis 
szélesítése terén. Az 1290-es évtizedben úgy látszott, hogy a korai , rendi" 

mechanizmusba valóban bekapcsolódnak a szászok (1298, 1299), mintegy 
pótolva a háttérbe szorult kunokat. A gyulafehérvári gyűlés alkalmából ren- 
dezte a király az erdélyi sóbányák ügyét is. Torda 1291. évi kiváltságlevele 
lényegileg városprivilégiumnak tekinthető. Még ugyanebben az évben — de 
már az osztrák háború lezajlása után, az őszön — bocsátotta ki Pozsony vá- 
rosprivilégiumát. A fontos ispáni központ utóbbi időben oly hányatott sorsú 
bospes-településének városi rangra emelésével kiteljesedett az ország város- 
hálózatának nyugati sávja. A nyugati kereskedelem fellendítését szolgálta 
még szintén 1291-ben kiadott kiváltságlevele Regensburg kereskedői számá- 
ra, biztosítva a IV. Béla-kori feltételeket vámfizetés és szabad közlekedés 
terén — , mivel a kereskedők áramlása biztosítja a lakosság jólétét és hasznát". 

Mindez már nem a megmozduló rendi erők, hanem a Velencében nevelkedett 
király kezdeményezése volt, aki a kereskedelem és városiasodás fejlesztése 
révén is igyekezett saját , státusát" erősíteni. 

A konszolidációhoz fűzött reményeket azonban kezdettől beárnyékolta 
az új koronás uralkodó ingatag külpolitikai helyzete. Míg a hazai közvéle- 
mény meglepően hamar elismerte Endrét az ország , természetes urának", 
Nyugaton szinte egyszerre mozdult meg minden hatalom, melynek érdeké 
ben állt, hogy kihaltnak nyilvánítsa az Árpádok fiágát. A legközelebbi leány- 
ági örökség jogcímén a nápolyi Anjouk léptek fel. II. Károly Árpád-házi 
felesége, Mária királyné— Kun László nővére— címén igényelte húsz éves fiuk, 
Martell Károly salernói herceg számára a magyar koronát; már ki is nevezte a 
héttagú küldöttséget (1290. szeptember 21.), melynek feladata lett volna Magyar- 
országon az utódlást előkészíteni. Egyéb leányági trónkövetelők (Wittelsbach 
Ottó bajor herceg, II. Vencel cseh király) reménye kevés volt Habsburg Rudolf 
igénye mögött, aki viszont előásta a fél évszázados múltból IV. Béla feltételes 
hűségajánlatát (mely semmissé vált azáltal, hogy II. Frigyes császár annak idején 
a tatárok ellen egy szál fegyverest sem küldött), Magyarországot megürült hű- 
bérré nyilvánította, s fiának, Albert osztrák hercegnek adományozta (1290. 
augusztus 31.). IV. Miklós pápa viszont a Szentszéknek igényelte a trónbe- 
töltést ,sokféle okból" — valójában arra az egyetlen érvre, pontosabban teó- 
riára alapozva, hogy annak idején Szent István a korona elfogadásával elis- 
merte volna a pápai hűbért. Az általános versengésben akadt még egy kalan- 
dor is, aki IV. László rég meghalt (1278) Endre öccsének állítva magát, a 
koronázás után bejött Lengyelországból, és pártot igyekezett szervezni. 

Az ál-Endrét a király emberei könnyedén visszaűzték, az Anjouk egyelőre 
távol voltak, a pápai igénynek ez idő tájt még inkább elméleti jelentősége volt 
(a gyakorlatban a magyar klérus, maga Ladomér érsek óvatosan bár, de eluta- 
sította a kuriális elméletet), annál kézzelfoghatóbb és közelibb veszélyt je- 
lentett a Habsburg-fenyegetés. A háború a levegőben volt már két éve. [dő- 
közben, 1291 elején Kőszegi Miklós vette át a nádorságot, aki a visszavágást 
saját családi hatalma visszaszerzése érdekében sürgette. Miután az elfoglalt 
nyugati országrész visszaadását követelő magyar követség (1291. április 22.) 
eredménytelenül tért vissza Bécsből, megkezdődtek a hadi előkészületek. A 
júniusi fehérvári zászlóbontáskor nagy létszámú — bizonnyal túlzással 80 ezer 
főre becsült — magyar sereg indult meg a nyugati részek felé. A had jobbszár- 
nya a Pozsony környéki várakat igyekezett visszafoglalni részleges sikerrel, 
a főhad pedig a Lajtánál átlépte az osztrák határt (július 18.), és a nyugati 
háborúzás sok évtizedes hagyományait követve, legyezőszerűen különféle 
irányokban előretörve, pusztító portyákkal szántotta végig a vidéket. Maga 
a király Bécs alá szállt, Schwechatnál ütötte fel táborát augusztus elején. Az 
előhadak már Bécs falai alatt csatároztak, sőt a külvárost is felgyújtották. 
Végül is azonban mindkét félnek érdekében állt a béke. Egy hetes vita után 
Hainburgban megszülettek a békefeltételek (augusztus 26.), amelyekre két 
nap múlva Köpcsénynél a két uralkodó kíséretével együtt letette az esküt. 
Albert osztrák herceg kötelezte magát, hogy visszaadja az elfoglalt várakat és 
területeket, Endre király viszont beleegyezett, hogy a várak többségét Auszt- 
ria biztonsága érdekében le kell rombolni. A béke kompromisszum volt, de 
olyan, amit mindkét fél részéről józan érdek diktált, hiszen a lerombolásra 
ítélt várak többsége a Kőszegiek és befolyásuk alá tartozó főurak erősségeit 
érintette volna, e magánhatalom gyöngítése pedig érdekében állt mindkét 
félnek. III. Endrének kifejezetten kapóra jött, hogy a békeszerződés jegyében 
teljesítheti egyben az óbudai gyűlésnek az , ártalmas" magánvárak lerombo- 
lására hozott határozatát 15. 

A hainburgi béke kihasználása a konszolidáció érdekében azonban nem 
valósult meg, sőt visszájára fordult. Kőszegiék visszajutottak elvesztett ha- 
talmi központjaikhoz, de eszük ágában sem volt hagyni, hogy váraikat lerom- 
bolják. Hiába sikerült III. Endrének egy ponton elnyomnia a trónját fenye- 
gető külső veszélyt, helyzetének bizonytalansága külpolitikai téren most a 
másik két ponton kezdett megfoghatóvá válni, s hatott vissza a belálla- 
potokra. A pápai politika időközben az Anjoukban találta meg azt a , világi 
kart", mely a magyar koronát érintő szentszéki igényt érvényesíti, de igyeke- 

zett támaszokat keresni Magyarországon is. A pápa követe 1291 végén érke- 
zett meg, és a magyar főurak között próbált híveket gyűjteni, miután a fő 
papsággal nem sikerült elfogadtatnia álláspontját. Szükségképpen Kőszegiék 
kerültek a központba, akik — két évtizedes politikai hagyományaikhoz híven 
— nem haboztak hidegvérrel hátat fordítani annak az uralkodónak, akinek 
trónutódlását pedig több mint egy évtizede éppen ők készítették elő. A pápai 
követtel hamar szót értettek, tárgyalásokba kezdtek az Anjou-udvarral 15. 
Nem múlt el fél év sem a hainburgi béke óta, Mária királyné máris felhatal 
mazta , kedves hívét", Kőszegi Ivánt, hogy háborút indítson , Magyarorszá, 
bitorlója és cinkosai ellen". A megnyerés eszköze a legmegfelelőbb volt, ami 
e nyugat-magyarországi család tényleges területi magánhatalmát a nyupati 
fogalmak szerint legitimálta: Vas és Sopron megye hűbéradománya (1.9. . 
január 5.). A nápolyi udvar Jól felismerte, hol tapinthat rá a leghatalmasabb 
magyarországi arisztokrata családok törekvéseinek netovábbjára, a nagyhu 
béres státusára, amit a magyar államszerkezet és birtokjog nem ismert. I I. 
sonló hűbéradomány formájában nyerte el Subic Pál egész Horvátorszápot 
a délen határos Hulmtól északra Modrusig és a Kapela-hegységig (,Gozd"), 
sőt az annak keleti oldalán végighúzódó Drezsnik és Pszet megyével együtt. 
A már korábban megnyert Frangepánok és Babonicok mellett hasonló lelte 
telekkel kapott adományt Dragutin István a szlavón hercegségre. Nápoly 
politikája felcsillantotta a bizonytalan körvonalú, csak de facto tartomany 
jellegű" magánhatalmi befolyási körzetek zárt, de iure hűbértartománnyii ala 
kításának kilátásait. Hasonló nyugati külsőségek közepette ruházta rá a7 
anyakirályné fiára, Martell Károlyra Magyarországot , minden lakosával, hu 
béresével, hercegségével, grófságával, báróságával, városaival, várarval együtt" 
(1292. január 6.) — egy nem létező hierarchiába tagolt, virtuális ,hűbéri álla 
mot", csúcsán egy Nápolyban székelő salernói herceggel, aki magát ezutan 
, Magyarország királyának" címezte. 

Mindebből a reális következmény egyelőre a Kőszegiek fegyveres lázadása 
lett amagyar korona ellen 1292 tavaszán - teljesen az előző két évtized sulu 
sában. A lázadás átcsapott egyik irányban a Dunától északra, a pozsonyi és a 
nyitrai vidékre, másfelől a Dráván túlra. A nádorságtól megfosztott Köszep 
Miklós egy időre Pozsony várát és városát is hatalmába kerítette. E harcokban 
tűnt fel a csákvári Csákok tatárjárás utáni harmadik nemzetségének képvise 
lője, az 1260-1270-es évtizedben katonai és politikai téren főszerepet játszo 
Péter fia: az ifjú (III.) Máté. A jövőnek ez a kulcsfigurája, Nagytapolcsany 
ura egyelőre királyi lovászmester és pozsonyi ispán volt, aki a király támasza 

nak szerepében visszafoglalta Pozsonyt. Maga a király viszont a lázadás Drá- 
ván túli gócának felszámolására indult seregével (1292. május), de akonfron- 
táció elmaradt, sőt a fejlemények visszakanyarodtak az 1270—80-as évek lo- 
gikájához. III. Endre nem kockáztatta meg a mérkőzést Kőszegi Ivánnal; 
békét kötött vele és kegyelmébe fogadta, majd visszafordult seregével. Iván 
viszont elérkezettnek látta a pillanatot, hogy egykori védencével szemben 
éppúgy demonstrálja erejét, mint nemegyszer az ifjú IV. Lászlóval. Az au- 
gusztus 4. utáni napokban rajtaütött a visszavonuló király seregén, még mi- 
előtt elérte volna a Drávát, és kíséretével együtt foglyul ejtette. A konszoli- 
dáció reményei két év leforgása alatt látványosan összeomlottak — kísérteti- 
esen ahhoz hasonló ütemben, mint IV. László idején az 1277—79. évi közjáték 
után. A koronás uralkodó ismét fogoly volt mintegy három hónapon át. A 
kormányzat, több püspök és Tivadar alkancellár alkudozásra kényszerült az 
ország leghatalmasabb főurával, hogy kegyeskedjék szabadlábra helyezni a 
királyt, ami aztán csak Jó néhány előkelő túsz fejében sikerült (november 26. 
előtt). De a merényletet senki nem merte megbosszulni, a túszok Jó ideig 
Kőszegi Iván várbörtönében sínylődtek (egyikük meg is halt), sőt Kőszegi 
Iván megtartotta — ha nem is az Anjouk kínálta feltételek mellett — Vas és 
Sopron megye ispáni méltóságát. 

A következő fél évtized a királyi hatalom meg-megújuló próbálkozásai 
jegyében zajlott, hogy az évente megint hol itt, hol ott fellángoló tartományi 
lázadásokon úrrá legyen, de részleges sikerek ellenére monoton módon 
visszatérő eredménnyel: kompromisszumokkal. Az 1290. évi óbudai gyűlés 
programja nem volt realizálható, mert az ott megmozdult erők nem voltak 
képesek kézzelfogható segítséget nyújtani a királynak. A nemesi hadfelkelés 
vagy meg sem valósult, vagy szerepe jelentéktelen volt. Még a főpapi csapa- 
tokra inkább lehetett számítani; a Kőszegiek elleni hadjáratban (1296) például 
maga Ladomér érsek személyesen 1s részt vett. A birtokvisszavételi program- 
ból, a rablóvárak lerombolásából, a nemesi tanácsok szerepéből a jelek szerint 
semmi sem lett. A király a centrifugális törekvésekkel szemben, melyek min- 
denkor bátorítóan érezhették hátukban az Anjou-támogatást, visszakény- 
szerült a régi módszerekhez: megkísérelte a királyhűséget hangoztató bá- 
rókkal körülvenni magát. Ennek jegyében lett nádorrá újra Aba Amadé 
(1293-96), országbíróvá Péc Apor, kerültek előtérbe a Rátótok, az imént 
említett ifjú Csák Máté, Ákos Ernye fia István — javarészt IV. Béla tatárjárás 
utáni kormányzati támaszainak fiai, unokaöccsei vagy már unokái. Ennél 
szilárdabb támaszt nyert az uralkodó Velencéből 1293 derekán megérkezett 

anyjában, az erélyes és tetterős Morosini Tomasinában, akivel mintegy meg- 
osztotta az uralmat. Az anyakirályné ,egész Szlavónia és a Tengermelléki 
részek hercegnője? címmel a Dráván túli kormányzatot vette át, majd , kor- 
mányzór" (gubernatrix) joghatósága kiterjedt a Dunántúl egy részére is. A 
Dráván túli ingadozó tartományi hatalmasságok megnyerésére III. Endre 
átvette az Anjouk módszerét: szentesítette tényleges befolyási körzetüket, 
sőt új adományokkal bővítette azt. Babonic Radiszláv Száván túli tartományi 
góca most kapta meg nyugati és keleti peremét, a stájer határon Podgorja 
megyét Oklics várával és Szamoborral, a boszniai határon Orbász megyét és 
Galast (1293. július 11.). Subic Pált ugyanekkor azzal igyekezett eltéríteni 
Nápolytól a király, hogy örökletes jogon neki adományozta a tengermelléki 
bánságot jövedelmervel együtt, aminek ellenében a bán 500 fegyveressel tar- 
tozott volna támogatni a királyt , külső és belső ellenség ellen". 

Hogy ez a módszer sem volt célravezető, a bán két évvel utóbbi lázadása 
mutatta meg, amit aztán Martell Károly megismételt hűbéradománya köve- 
tett (1295. június 27.). 1294 tavaszán-nyarán a Tiszántúl ingott meg. Az 
erdélyi vajda és szolnoki ispán, Borsa Loránd önállósította Bihartól a Tiszáig, 
másfelől Erdély belsejéig kisugárzó hatalmát, májusban már magát Váradot 
szorongatta, majd megostromolta a püspök fenesi várát. A király országos 
hadfelkelést hirdetve vonult a tartományi hatalmasság ellen, egyéb erősségek 
mellett szeptemberben ostrommal elfoglalta Adorján várát. A Borsákat azon- 
ban nem érte el a Geregyék sorsa; a király megkegyelmezett a hódolatát 
nyilvánító lázadónak és testvéreinek, sőt egy időre Lorándot még vajdai mél- 
tóságában is megerősítette. 1295 derekán az imént lekenyerezett Babonic 
Radoszláv lázadt fel a Száván túl, miután a tavaszon $Subic Pál a Tengermel- 
léken tűzte ki az Anjou-zászlót. E részeken Tomasina anyakirályné fojtotta 
el a felkelést Orbászkő vára bevételével. Miután a következő tavaszon a Kő- 
szegiek Baranya megyei hívei nyúltak fegyverhez, III. Endre elhatározta, 
hogy leszámol a Kőszegiekkel, s 1296 augusztusában országos sereg élén 
vonult aNNyugat-Dunántúlra. Ladomér érsek egyházi interdiktummal sújtot- 
ta , minden rossz kútfejeit az országban", Albert osztrák herceg is megjelent 
segélycsapatokkal. Bár a sereg létszáma nem volt csekély, a vállalkozás ezúttal 
is megtört a félelmetes erejű család ellenállásán. Egyedül Kőszeg várát sikerült 
több hetes ostrom után megvívni (szeptember—október), de a késő őszön a 
hadak feloszlottak anélkül, hogy a Kőszegi-hatalom megrendült volna. 

Ahogy múltak az évek, úgy vált egyre nyilvánvalóbbá, hogy , Kun" László 

politikai mozgás jellegzetes fordulatai is. A lázadások, kompromisszumok, 
újabb lázadások vigasztalan körforgásában, miközben a legnagyobb magán- 
hatalmasságok makacsul újra és újra felülkerekedtek, töretlenül hódított az 
általános anarchia. Az óbudai gyűlés kívánságlistája papíron maradt, ezzel 
szemben egyre gyakoribbak az olyanféle kárlisták, mint amilyet a váci kápta- 
lan és az esztergomi keresztes konvent állított össze a Hontpázmányok bényi 
ágából való Kázmér és fiainak pusztításairól az esztergomi érsekség Eszter- 
gom és Hont megyei birtokain. Az új uralkodó koronázását követő három 
évben 19 falut dúltak fel (némelyiket többször 15), 3000 márka becsértékű 
kárt okoztak, hét jobbágyot megöltek; előfordult, hogy egy egész falu lakos- 
ságát lebontott házaikkal együtt saját birtokaikra hurcolták. Baranya megye 
három várúr, Siklós, Kéménd és Harsány birtokosai egymás ellen folytatott 
magánháborújától hangos ebben az évtizedben; versengve pusztították egy- 
más falvait, ütöttek rajta vásárokon, rabolták ki az utakon a parasztokat. Kun 
László volt nádora, Mizse elfoglalta Szekcső királyi várát, melyet Tomasina 
anyakirályné csapatai csak ostrommal tudtak visszaszerezni (1294). Az ok- 
levelekben nemritkán bukkannak fel az ország különböző vidékein , teljesen, 
egészen" (funditus, penitus) lerombolt falvak. Szenvedett az egyház, a nép, a 
városi polgárság. Sopron polgárai , a belső háborúk, az utak viszontagságai miatt 
áruikkal már évek óta nem mertek kimozdulni" (1296). A helyi igazgatás meg- 
bénult. Az ispánok egy része maga is hatalmaskodó főúr volt, vagy valamely 
tartományi hatalmasságtól függött, a megyei nemességnek nem volt eszköze 
vagy fegyveres közege az , ország tyrannusai" megfékezésére. Pedig a centrifu- 
gális erőket bátorító Anjou-praktikák az évtized derekán átmenetileg alábbhagy- 
tak, miután a trónjelölt, Martell Károly váratlanul meghalt (1295). Az Anjou-be- 
folyással egybekapcsolódó magánhatalmi törekvések —elsősorban a lebírhatatlan 
Kőszegiek — ellen a király legalább diplomáciai hátterét próbálta erősíteni. 
Miután az országnagyok által még a koronázás után szerzett felesége, a len- 
gyel Fenena királyné fiatalon meghalt (1295), III. Endre most Habsburg 
Albert leányát, Ágnest vette feleségül (1296), hogy kapcsolatát az osztrák 
herceggel még szorosabbra fűzve szilárdítsa meg helyzetét. A belviszonyok terén 
viszont abban látta a megoldást, hogy a Kőszegi-hatalom hagyományos ellen- 
lábasai, a csákvári Csákok közül választja ki az országtanács első főméltósá- 
gát. 1296—97 fordulóján néhai Csák Péter fiát, (III.) Mátét nevezte ki nádorrá. 

A téves helyzetfelismerésnek aligha lehetett volna kiáltóbb példája, mint a 
király reménye, hogy a régi , hű" Csákok e leszármazottában nyer segédkezet. 
A király szemében Csák Máté még mindig a hős lovag, a ,korona bajnoka" 

volt, aki a Kőszegiek 1292. évi lázadása idején visszafoglalta Pozsony várát. 
Valójában az 1292. év csakugyan fordulópont volt, de egészen más értelem- 
ben, mint ahogy a király gondolta. Éppen ekkoriban jött létre ugyanis a két 
évtizede rivalizáló két család között a hallgatólagos konszenzus a területi 
befolyás megosztása terén. A Kőszegi Henrik-fiak lemondtak Pozsony me- 
gyéről, egyáltalán a Dunától északra való terjeszkedésről, az ifjú Csák Máté 
viszont felhagyott atyja és nagybátyjai dunántúli aspirációival. A konszenzus 
értelmében a Duna vonala lett a határ; a Nyugat-Dunántúlról való lemondás 
fejében Kőszegiék többé nem zavarták Csák Máté köreit Pozsonytól északra. 

Csák Máté az 1292 utáni években úgyszólván iskolapéldáját nyújtotta an- 
nak, hogyan kell egy tartományi magánhatalmat megalapozni. Kettős hídfő- 
állásból indult ki EÉszaknyugat-Magyarország meghódítására. Az egyik aty- 
jától öröklött magánuradalma volt Nyitra megye északi részén, a másik terü- 
leti közfunkciója Pozsony megyében: Nagytapolcsány vára tartozékaival 
együtt és a pozsonyi ispáni méltóság. E két pólust kellett funkcionálisan és 
földrajzilag összekötnie. Az első lépés az említett magánvártól északra Ugróc 
várának és tizenegy falunyi uradalmának megszerzése volt (1293), a másik a 
pozsonyi várból indult északra Vöröskő és tizennégy falva felének megvétele 
révén. Már Ugróc megszerzése 15 iskolapélda volt, pontosan az az eljárás, 
melyetaz 1290. évi dekrétum próbált 29. cikkelyével tiltani: valamely birtokos 
kényszerítése, hogy s erőszak által vagy félelemből" (vi vel metu) birtokait 
, eladja", s erről oklevelet ,csikarjanak ki" tőle. Az eset évek múlva került 
nyilvánosságra (1297. június 19.). Csák Máté egyszerűen fegyveres erővel 
kiűzte IV. Béla egykori trencséni ispánjának, Bás mesternek fiát és unokáit 
javaikból, majd utóbb , fenyegetéssel és terrorral" kényszerítette ki az ál-adás- 
vételt, amibe a kisebb urak , Máté nádor által halálfélelemtől kényszerítve? 
belementek. Mert Máté ekkor már javában nádor volt, sőt éppen e méltóságát 
aknázta ki, hogy a Vág és a Nyitra völgyében formálódó hatalmát kiteljesítse. 
Nem csupán kisebb nemesek tömege vagy középbirtokosok álltak (vagy 
kényszerültek) be magánfamiliárisainak hadába, hanem tekintélyes várurak 
is, mint az Abák galgóci ága, Galgóc, Szenic és Berencs váruradalmai révén 
Nyitrától a Kis-Kárpátokig biztosítva dominusuk hatalmát. Hasonló módon 
nyerhette meg Máté nádor Irencsén királyi várnagyát is, hogy elfoglalja új 
székhelyét a Vág völgyében 1296 októbere és 1297 áprilisa között. Már 
Trencsén várában székelve a , nádor" leszámolt az uralmával dacoló legerő- 
sebb családdal is, a Hontpázmány-Bényiekkel; sorra elfoglalta a Trencsén 
alatti (Csejte, Pöstyén) és feletti váraikat (Rajec, Bajmóc), uradalmaikkal 

együtt. Ezáltal trencséni?" Csák Máté — ahogy új székhelye után hamarosan 
nevezni kezdik — Turóc határvidékétől, a privigyei medencétől délre a Vág, 
Nyitra folyók völgyében a Dunáig, a nyugati országhatártól Nyitra—Bars 
határvidékéig országrésznyi terület ura volt már 1297 derekán, sőt Pozsony 
várából ki-kicsapva már Komárom és Esztergom irányába tágította birtok- 
foglaló vállalkozásait. Csak magva volt ez az évtized múltán hatalmassá tágult 
, tartománynak", de a mag már kiformálódott. Nyilvánvalóvá vált, hogy a 
kormányzat élére nem Kőszegiék ellenfele került, hanem egy olyan másik 
hatalmasság, aki a király , főellenségeimek" és notórius , hűtleneinek" hallga- 
tólagos jóváhagyásával, azonos módszerekkel és hatékonysággal (s nem ki- 
sebb személyes tehetséggel) tör egy országrész , elidegenítésére", éspedig 
nádori minőségben. A király megpróbált visszakozni. Még 1297 augusztusa 
és októbere között újra Aba Amadét nevezte ki nádorrá, ez azonban csak olaj 
volt a tűzre. Irencséni Csák Máté még gátlástalanabb módon, független úr- 
ként kezdett regnálni az ország északnyugati sávjában. 

Akárcsak az elmúlt fél évtizedben minden évben, a király 1297 őszén is 
mozgósítani volt kénytelen az újabb lázadó ellen. A hadjáratban jelentékeny 
szerepet Játszottak a Forgách-ős Hontpázmány András-fiak, András, Ivánka 
és Miklós — János kalocsai érsek fivérei —, akiknek gimesi uradalmát a 
Nyitra—Zsitva közén, alig 20 km-re Tapolcsánytól veszedelmesen fenyegette 
az exnádor terjeszkedése. Valószínűleg ott volt a hadban a Balassa-ős Deme- 
ter zólyomi ispánis, akit a király még a nyáron, július 8. előtt elvben kinevezett 
Pozsony ispánjává. A hadjárat 1297 őszén (november eleje előtt) annyiban 
eredményes volt, hogy sikerült Pozsony megyét visszafoglalni. A király meg- 
erősítette Pozsony város kiváltságait (november 1.), s a megyét a pozsonyi 
várral, tartozékaival és vámjaival együtt feleségének, Ágnes királynénak ado- 
mányozta (1297. november 2.), igazgatását pedig Demeter ispánra bízta. Po- 
zsony visszaszerzése kétségtelenül siker volt, hiszen e terület egy időre ki- 
szakadt Csák Máté formálódó tartományából, de mégiscsak részleges siker 
— akárcsak a megelőző évek királyi vállalkozásai. 


47. KORMÁNYZATI REFORMTÖREKVÉSEK 
Alighanem az új hatalmasság, trencséni Csák Máté ambícióinak leplezetlen 


feltárulkozása, a nyílt viszály a király és nádora között (discordta inter nos et 
Matheum palatinum) volt az a kihívás, mely az évek óta országszerte halmo- 

zódó elégedetlenséget elemi erővel felszínre hozta. Az immár trencséni várúr 
gátlástalan terjeszkedése egyaránt kihívóan fenyegette az egyházat — közvet- 
lenül elsősorban az esztergomi érsekség birtokállományát és a kalocsai érsek 
Nyitra megyei magánbirtokait — és a kisebb-nagyobb birtokosok , szabadsá- 
gait"; amellett országszerte méltán zúgolódást váltott ki az újból és újból 
reprodukálódó körforgás, az önmaga ellenfeleit tápláló kormányzati módszer. 

Az immár két évtizede meg-megújuló kísérletezés a kormányzat , rendi" 
jellegű kontrolljával azután sem hozott kézzelfogható eredményeket, hogy 
az elképzelések az 1290. évi óbudai gyűlésen programszerű jelleget öltöttek. 
Van ugyan nyoma, hogy a király kitűzött (1294), sőt tartott is (1295) országos 
gyűlést, a tárgyalások hatásfoka azonban éppoly , lagymatag" lehetett, mint 
amit utóbb általában az elmúlt nyolc évre visszatekintve a főpapság és a ne- 
messég vetett a király szemére. Jellemző, hogy e gyűléseknek egyáltalán lé- 
téről is csak afféle említésekből értesülünk, hogy például egy alkalommal egy 
falvakat dúló nagyúri familiáris had tíz kocsit is kifosztott, amelyek Budára, 
a pünkösdre kitűzött országos gyűlésre tartottak. A krónikussá vált válság 
azonban most már a királyt is arra késztette, hogy a csődbe jutott kormány- 
zati stílust felülvizsgálva valami új módszert keressen. De sürgette a választ 
a kihívásra az is, hogy a kormányzat oszlopa, Ladomér érsek 1298 elején 
meghalt, az utódjává megválasztott fehérvári prépostról, Bicskei Gergelyről 
pedig hamarosan kiderült, hogy a trónbetöltés kérdésében Róma fenntartá- 
sok nélküli híve. Minthogy a római egyház csúcsán VIII. Bonifác személyé- 
ben (1294—1303) a pápai világhatalmi koncepció utolsó erélyes, sőt erőszakos 
képviselője állt, az új helyzet fenyegette a magyar főpapság egységes frontját 
a királyi hatalom mögött. Félő volt, hogy miután az évek múltával egyre 
szaporodtak a kérdőjelek a királyba vetett remények körül, most még legiti- 
mitása 15 meginog. 

A kihívásra elsőként a klérus és a nemesség próbált választ adni — a koráb- 
biakhoz képest nem egy téren szokatlan módon. A mozgalom élére Hont- 
pázmány János kalocsai érsek és királyi kancellár állt, aki a püspökökkel 
együtt rábírta a királyt, hogy augusztus elejére hívja egybe az országos gyűlést 
— ám minden bárót kizárva (exclusis guibuscungue baronibus). A pesti feren- 
cesek kolostorában 1298. augusztus 5-én János érsekkel az élen tíz püspök 
kezdett el tanácskozni , Magyarország összes nemeseinek" képviselőivel 
együtt, a szászok és az újból meghívott kunok küldötteinek jelenlétében; az 
országbárók csakugyan nem vettek részt a gyűlésen. A pápához igazodó 
Gergely választott esztergomi érsek sem jelent meg a Csák Mátétól függő 

nyitrai és a szerémi püspökkel együtt. A gyűlés nemcsak a Kőszegiekkel, 
Csák Mátéval és általában a , hatalmasokkal? (potentes) szemben foglalt állást, 
hanem bizalmatlanságát nyilvánította a hivatalban lévő összes országbáróval 
és a megyésispánokkal szemben is, Aba Amadé nádorral az élen. De a részt- 
vevők nem rejtették véka alá elégedetlenségüket a királlyal szemben sem. A 
bajok gyökere ott rejlik — hirdette meg a gyűlés —, hogy az óbudai programból 
jóformán semmi sem lett, éspedig két okból. Egyrészt, mert az 1290. évi 
dekrétum cikkelyei , ellenséges és nagyravágyástól elvakult emberek gonosz- 
sága miatt igen kevéssé jutottak hatályra"; másrészt viszont azért, mert a 
cikkelyek , a király úr lagymatagsága folytán (ex tepiditate domini regis) tel- 
jességgel háttérbe is szorultak". Következésképpen: , Magyarország minden 
részében ingadozni kezdettt, s a bárók és egyéb hatalmasok erőszakosságából 
(ex potentia baronum et aliorum potentum) eredő különböző pusztítások so- 
kasága folytán annyira megsemmisült, hogy az egyházak és a nemesek, s 
egyéb országlakosok javaikban, vagyonukban csaknem a végső romlásba ju- 
tottak..." 

Formai tekintetben azért a gyűlés résztvevői nem voltak ennyire radikáli- 
sak, sőt sajátságos ellentmondásokat produkáltak. A gyűlést a király tűzte ki 
(indixit), de nem ő, hanem János érsek elnökölt benne. A bárók kizárattak, 
de azért a főpapok és a nemesek előzetesen kikérték ,a király úr és az ország 
báróinak törvényes beleegyezését" (legalt consensuw), sőt a gyűlés a tárgyalás- 
hoz éppen ezáltal nyerte el az autoritást (accepta auctoritate) . A végzemények 
a szokásostól eltérően nem királyi dekrétumba foglalva véglegesíttettek, ha- 
nem mintegy a gyűlés résztvevőinek saját , statútumai" formájában adattak 
ki (Nos Joannes det gratia archiepiscopus. . . episcopi. .. um omnibus nobilibus 
Hungariae. . . statuimus) ; jogerőre evégzemények viszont azáltal emelkedtek, 
hogy végül is a királyon és tizenegy főpapon kívül az országbárók is ráillesz- 
tették pecsétjüket az oklevélre (charta statutorum). Valószínű persze, hogy e 
bárók már éppen a gyűlés nyomán kinevezett új kormányzat főméltóságai 
voltak, élén két új nádorral is, akik közül Péc Apor , Dunán inneni" (mai 
fogalmainkkal fordítva: dunántúli), Rátót (II.) Loránd , Dunán túli", azaz a 
Dunától keletre illetékes nádor volt. Más szóval a , bárók kizárása" csak a de 
facto politikai felállásnak szólt, amint hogy a több ponton még az uralkodóra 
is kilátásba helyezett szankciók is csak a király személyére vonatkoztak — ám 
a , királyi méltóság" érdekében. 

A végzemények szerkezete, fogalomkincse és tartalmi rétegei már viszonylag 
kiéretten tükrözik a rendiség jellegzetes dualisztikus szemléletét. Eszerint a 

feudális állam olyan kettős szerkezet, melyben két partner, a király és az 
, országgal" szövetkezett egyház áll egymással kölcsönviszonyban. A király 
személye (persona) nem azonos a királyi méltósággal (regalis dignitas); a vele 
szemben álló regaum , üdvös statútumai" egyfelől azt szolgálják, hogy a király 
, Személyében a királyi méltóság kívánatos teljében tündökölhessék", de je- 
lentős mértékben avégből, hogy másfelől a rendi partner , szabadságai" kitel- 
jesedjenek. E másik pólus viszont megint csak egy kettősség, mely az egyház 
és anemesség jogait és kiváltságait (,szabadságait") foglalja egybe egy kétágú, 
de mégis összefüggő , státusban" (status regni vagy status regnicolarum és 
ecclestiarum) . Figyelemre méltó különben, hogy egy helyütt a status praesens 
egyértelműen , jelen gyűlés" — az abban képviseltek összessége — értelemben 
fordul elő. A gyűlés ideológiája szerint a bárók és egyéb , hatalmasok" éppen 
hatalmaskodásaik, azaz erőszakuk (potentia) révén zárták ki magukat e , stá- 
tusból? -— rekesztetnek ki tehát joggal a tárgyalásból. A végzemények ennek 
megfelelően három világosan elkülönülő rétegre tagolódnak. A cikkelyek 
törzsállaga, mintegy fele azzal a jelenséggel foglalkozik, mely egyaránt fenye- 
gette a király és az ,ország státusát": a , hatalmasok? által elkövetett pusztí- 
tások, fosztogatások és foglalások (vastus, spolta, occuwpationes) problémárval. 
A második csoport a gyűlésben képviseltek javaslatait terjeszti elő a királyi 
szféra, azaz a kormányzat és a kincstárügy terén. A harmadik viszont kiegé- 
szítő cikkelyeket tartalmaz a rendi szféra, az egyház és a nemesség , szabad- 
ságar" vonatkozásában. 

Az adott helyzetben a Szentszékkel és az Anjoukkal szemben oly szüksé- 
ges elvi nyilatkozatot, miszerint III. Endrét mint , királyi nemzetségből szár- 
mazót" a gyűlés elismeri ,az ország természetes uraként", mindjárt követi — 
a jelzett kettős , státus? értelmében -— az elvi határozat, hogy egyfelől az el- 
foglalt királyi és királynéi birtokok, másfelől minden elidegenített egyházi és 
nemesi , Jog" (birtok, vásárhely, vám) maradék nélkül visszaállítandó. Ez ön- 
magában még nem egyéb persze, mint az 1290. évi dekrétum követelményé- 
nek megismétlése, ahogy olyan további cikkelyek is, mint a királyi engedély 
nélkül emelt erősségek és egyházakból átalakított erődök lerombolásának, 
vagy a Kun László ideje óta felállított vámok eltörlésének kimondása. UJ 
viszont a restauráció módjának, végrehajtásának és szankcióinak részletes 
szabályozása. A munkálatra a gyűlés — különös optimizmussal — három hó- 
napos határidőt tűzött ki. Mindazok büntetése, akik nem bocsátják vissza az 
elfoglalt javakat, nem rombolják le a rablóvárakat, nem adnak jóvátételt a 
kifosztottaknak vagy újabb erőszakos cselekményeket követnek el, kettős: 

egyházi és világi. A bűnöst a megyéspüspök egyházi kiközösítéssel sújtja, a 
világi ítélkezés pedig a király hatásköre. Az ítélet minden körvonalazott eset- 
ben birtokelkobzás, az utódok kizárása az öröklésből, sőt megfosztásuk a 
nemességtől is; eme együttes összefoglaló megjelölés aztán végig a végze- 
ményeken egyszerűen csak: , köteles büntetés" (debita poena) . Ami az eljárást 
illeti, elvi szabályozást nyert a hatalmaskodások kivizsgálásának (znguisitio) 
módja; a feladat minden megyében a kiküldött királyi emberre és négy , de- 
putált? nemesre hárult. Az ítélkezési eljárásra nézve pedig elvileg kimonda- 
tott, hogy az a bírói eljárás elhúzása nélkül (szne strepitu iudiciorum) történjék. 

A szabályozások kiterjednek a hatalmaskodók , segítőire? 15 — ami mögött 
ismét, mint már 1290-ben, a familtaritás kötelékei húzódnak meg. Az olyan 
szolgabírák — a vizsgálatot lefolytató ,négy nemes? — is elítélendők, akik 
,kedvezésből vagy félelemből, avagy pénzbeli juttatás miatt" vonakodnának 
a megbízástól, vagy hamis jelentést tennének. A gyűlés alapállását jellemző 
érdekes vonása a végzeményeknek, hogy a status regni érdekében fellépő erők 
— a jelzett dualisztikus szemléletből következően — a királyt nemcsak kötele- 
zik a végrehajtásra, hanem mint a dualizmus egyik partnerét, a szankciók 
terén is közös nevezőre hozzák. Ahogy tehát egyfelől az országlakosok ré- 
széről (ex parte regnicolarum) kötelező az elfoglalt javak visszaadása, másfelől 
a rex kötelezettsége, hogy az egyházak és nemesek részére teljesítse a resta- 
urációt. Hasonlóképpen, ha a király a bűnösöket nem üldözné vagy az előírt 
ítélkezésben hanyagnak mutatkozna, pápai kiközösítés alá esik —amire nézve 
a gyűlés külön oklevélben kötelezvényt eszközölt ki a királytól. Ahogy a 
főpapság a munkálat minden részletében a maga eszközét, az egyházi fenyí- 
téket helyezte kilátásba, a végrehajtást minden részletében a királyra és me- 
gyei közegeire bízta, ideértve a rablóvárak lerombolását is. Kimondatott, 
hogy a végzemények megtagadói, a lázadók ellen a király az országos hadfel- 
kelést (invocata et congregata regni sui) köteles mozgósítani, ha pedig ez nem 
elegendő, a gyűlés felhatalmazza külső segítség igénybevételére is. Végezetül 
a király kötelessége, hogy bármely országrészt (aligua pars regni), melyet 
bárki, ,bármely címen vagy szín alatt elidegenített", visszaszerezze — .hogy 
Magyarország mintegy jogegység részei égysésének örvendezhessen...". 

A végzemények e törzsállagával szemben azt a kifogást szokás támasztani, 
hogy az egyházi interdiktum eluralkodása a szankciók között valami politi- 
kumtól idegen jelleget kölcsönöz a határozatoknak; mintha az anarchia kéz- 
zelfogható realitásával szemben a gyűlés hangadó főpapjai szenteltvízzel 
akarták volna felvenni a harcot. A kifogás ebben a formában alaptalan. A világi 

eljárás irányelveit a végzemény konkrétan körvonalazza, a világi debita poena 
mibenlétét az 5. cikkelyben pontosan meghatározza, sőt azáltal, hogy a , ha- 
talmaskodás" fogalmának körvonalazásával és par excellence jogi szankciói- 
nak előírásával magát a jelenséget a törvényhozás központjába emeli, éppen 
jogi szempontból számottevő előrelépésnek tekinthető. A végzemények hi- 
bája nem abban áll, hogy jogilag nem szakszerűek, sőt ellenkezőleg, inkább 
abban, hogy túlságosan is , jogászi" jellegűek. Maga János érsek, mint tudjuk, 
Bolognában tanult jogász volt. A , statútumok" szervi hibája abban áll, hogy 
a végrehajtást teljes egészében a királyra hárítja azzal a fikcióval, mintha a 
királyi hatalom mindehhez a kellő igazgatási és fegyveres apparátussal ren- 
delkezne. A király azonban ilyennel már régóta csak hiányosan és töredéke- 
sen bírt. A megyésispánok java része a végzemények céltáblái, a , hatalma- 
sok", potentes közé számított, aki nemesek tömegeit vonta magánfamiliá- 
jának függésébe — kivonta tehát abból a szerepkörből, amit a király végrehajtó 
hatalmának nevezhetünk. Ezt bizonyos fokig a végzemények is — mint láttuk 
— beismerik; ám olyan törekvésnek, hogy e , hűbértes? súlynövekedéssel 
szemben a , rendr" tényezők, az egyház és a nemesség hathatós és kézzelfog- 
ható segítségüket ajánlanák meg, alig van nyoma. A kulcskérdés a királyi 
kincstár helyzete és a király rendelkezésére álló fegyveres erő volt. Ami az 
előzőt illeti, legalább valami elvi engedmény — mint mindjárt látni fogjuk — 
megszületett, de már például a királyi adó (collecta) alól való mentességet az 
egyház és a nemesség , népeire?" nézve nyomatékkal hangsúlyozni tartotta 
szükségesnek a gyűlés. Az egyházi familia vagy a , királyi zászló alatt" felvo- 
nulni köteles nemesség hadi hatékonyságának bármiféle intézményes növe- 
léséről szó sem esett, sőt maga a gyűlés vallotta be ahagyományos országos 
hadfelkelés csődjét, midőn külső segítség igénybevételére hatalmazta fel a 
királyt. A gyűlés szeme előtt alighanem az lebegett, hogy a hadszervezet 
bármiféle reformja helyett a király Albert osztrák herceg vagy olasz kapcso- 
latai segítségével kényszeríti majd a Kőszegieket, Csák Mátét és társaikat a 
határozatok végrehajtására. Ugyanakkor e gyűlés kényszerült első ízben el- 
vileg elismerni a familiaritás évtizedek óta létező tényének jogszerűségét: 
, Nemesek szolgálhatnak bárkinek, akinek akarnak, önkéntes akaratukból"; 
csupán azt tiltja a cikkely, hogy a , hatalmasok?" nemeseket , erőszakkal kény- 
szerítsenek szolgálatra vagy őket emiatt személyükben avagy vagyonukban 
sújtsák". 

A végzemény második rétegébe azok a cikkelyek tartoznak, amelyekkel a 
gyűlés közelebbről és pozitíve csakugyan hozzá kívánt járulni a király , stá- 

tusának" megerősítéséhez. Ide tartozik az elfoglalt királyi és királynéi javak 
visszaszerzésén kívül a királyi és királynéi vámjövedelmek , teljes integritás- 
ban" való visszaállításának követelménye és a pénzverés, pénzváltás ügye. E 
téren tapasztalható az egyetlen számottevő elvi engedmény a hagyományos 
rendi követelésekhez képest. Az 1231. évi Aranybulla óta az egyház és a 
nemesség makacsul követelte szolgáltató népeinek mentesítését a pénzváltást 
megtagadókat sújtó illeték, a ,kamara haszna" (Iucrum camerae) alól is; most 
viszont a gyűlés ettől elállt, sőt általános jelleggel kimondta a telkenként fél 
fertó büntetési illetéket, mi több, ama nemeseket vagy , hatalmasokat", akik 
a birtokaikon tartott vásárokon nem fogadják el a királyi pénzt, a vásárjog 
elvesztésével fenyegette meg. Határozatba ment továbbá, hogy az egész or- 
szágban egységes királyi pénz forogjon, sőt két év múlva tizedrészig égetett 
finom ezüstből verjék a dénárokat, a magánpénzverés büntetéseként pedig 
jószágvesztést helyeztek kilátásba. E kétségkívül konstruktív javaslatok fejé- 
ben viszont a gyűlés résztvevői most már a kormányzatban való részesedésre 
is bejelentették igényüket, mégpedig sokkal határozottabb formában, mint 
1290-ben. Kimondatott, hogy ezentúl a király háromhavonként váltakozva 
két püspököt és két nemesi tanácsost köteles megfelelő fizetéssel maga mel- 
lett tartani, akiknek véleménye meghallgatandó mind adományügyekben, 
mind a főméltóságok kinevezésénél, egyáltalán valamennyi , nagyobb jelen- 
tőségű" ügyben. Az első négy ilyen rendi tanácsost a gyűlés máris kinevezte 
— a nyolc éve felmerült ad hoc javaslatot intézménnyé emelve. Megismételte- 
tett a régi követelés is az évi országos gyűlések tartására, de első ízben szakítva 
az illuzórikus Fehérvárral és Szent István-napjával. A következő gyűlés Rá- 
kos mezejére és konkrétan 1299. május 8-ra tűzetett ki, az 1290. évi dekrétum 
érvényesüléseinek és a jelen intézkedések felülvizsgálatának célzatával. 

A végzemény harmadik rétegét azok a kiegészítések alkotják, amelyek az 
Aranybullákban lefektetett rendi kiváltságokat bővítik, azaz fogalmilag kizá- 
rólag az , ország (országlakosok) státusához? tartoznak. E téren , örök edik- 
tumként" mondatott ki, hogy mindaz érvényes továbbra is, ami az 1290. évi 
dekrétumban áll. Ez magyarázza, hogy e fogalmi körben a cikkelyek száma 
nem sok, jórészt aktuális pótlások — szinte kivétel nélkül éllel a , hatalmasok", 
éspedig a megyésispánságot viselő hatalmasságok (parrocbiani) önkénye el- 
len. A libertas regnicolarumnak az aktuális viszonyokhoz való hozzáigazítását 
szolgálták például olyan cikkelyek, mint a két vagy három szomszédos vagy 
akár csak egyetlen megyét igazgató , hatalmas? urak eltiltása a nemesek feletti 
bíráskodástól (mert erre vagy a nádor, vagy a megyei szolgabírák illetékesek), 

az országbíró tiltása nemes személy bebörtönzésétől, a nádori bíráskodás 
szabályozása és a familiáris viszony kényszerítésének tiltása. 

Az egyház és a nemesség válasza a , hatalmasok" kihívására olyan volt, mint 
általában a rendiség válaszai: felemás. De kétségkívül tartalmazott jó néhány 
konstruktív javaslatot — többet, mint eddig bármikor. A királynak azonban 
ahhoz, hogy szakítson a szemére vetett , lagymatagsággal", és valóságos ha- 
talma is legyen e jogászi tekintetben minden korábbinál kiérleltebb rendi 
reformjavaslatok valamelyes realizálásához, valami más módszerhez kellett 
folyamodnia, mint amit a pesti gyűlés megajánlani képes vagy hajlandó volt. 

Ebben a felismerésben fogant III. Endre sajátos és külön válasza valamikor 
1298 második felében — bizonyosan július 23. után, de közelebbről nagy 
valószínűséggel csak a gyűlés feloszlását követően, az őszön. Ákos István 
országbíróval és többekkel éppen ama , hatalmasok? közül, akikkel a pesti 
gyűlés en bloc szembefordult, olyan magánjogi jellegű kölcsönös szerződé- 
seket (pacificas pacttones) kötött, amikre még nem volt példa magyar király 
és alattvalói között. 

A szerződésekben kért fél, a király és egy-egy nagybirtokos , hű és familiáris 
báró" (fidelis et familiaris baro noster) között létesült magánjogi kapcsolat, 
kétoldalú eskü által megerősítve és meghatározott feltételekkel, melyeket 
mindkét fél részéről pontokba foglaltak. Egyfelől tehát a király (a királynéval 
együtt) az evangéliumra és a feszületre tett kézzel ünnepélyes esküt tett, hogy 
amíg a másik fél rokonságával és , a hozzájuk tartozókkal" (ad ipsos pertinen- 
tes, azaz familiárisokkal) együtt megmarad hűségén, kegyében fogja tartani. 
Bármilyen rendű és rangú ellensége támad tehát, vagy , szorongattatást szen- 
ved", a király megsegíti, és , senki élőlénnyel szemben a földön?" elnem hagyja. 
Ha a király a bárót , az ország dölyfösei és zavargói ellen" (contra insolentes 
et turbatores regni) küldi, majd a lázadók esetleg kegyelemért folyamodnak, a 
szerződő báró tudta és beleegyezése nélkül — nyilvánvalóan a magánbosszút 
kizárandó — békét nem köt velük. A király útjain a szerződő félnek a belső 
, familiáris kíséretében? van helye. A király kötelezi magát, hogy besúgók 
vádjainak nem ad helyt; ha bárója gyanúba keveredik, közli vele a gyanút, s 
csak akkor mozdítja el udvarából, ha nem tudja tisztázni magát. Végül meg- 
ígéri a király, hogy bárkit vezet a szerződő báró a király ellenfelei közül , hite 
alatt" az udvarba, bántódása nem lesz; ha a kibékülés meghiúsul, szabadon 
távozhat. Eddig a király kötelezettségei. 

Másfelől viszont a , hű és familiáris báró" ugyanolyan eskü alatt fogadja, 
hogy a királyt , természetes uraként" elfogadja, parancsainak engedelmeske- 

dik, őt és híveit , minden ellenségével szemben, aki csak létezik a földön, az 
országon belül vagy kívül, bármilyen rendű és rangú, akár egyházi személy 
legyen is57, megvédi. , Mivel Szent István király Magyarország apostola, és 
utódai az örökösödés jogán az ő helyébe lépnek", erejéhez és tehetségéhez 
képest tartozik királyát szolgálni. , Nem képzelhető el emberi lény, akár kö- 
zeli vérrokona, akár előkelő idegen, világi vagy egyházi, akit ne üldözne ren- 
deletünkre és parancsunkra; minden ellenségünknek ellensége, ellenfelünk- 
nek ellenfele, nyilvános és titkos hűtleneinknek üldözője lesz." A király többi 
, híveivel és familiárisaival? viszont szoros barátságot tart (Ákos István szer- 
ződésében e ponton személy szerint is ki van emelve Balassa Demeter, aki 
ugyanezen pontokra tett esküt). Eddig a , familiáris báró" kötelezettségei. Aki 
a szerződést bármelyik oldalról megszegi, eskü- és hitszegő (violator, notam 
periurti incurrens), s az esztergomi és a kalocsai érsek kiközösítési ítélete sújtja. 
A szankció a báró oldalán egy fokkal még erősebb, mert , örök hűtlenség gyalá- 
zatába" esve még felségsértést (crimen laesae mazestatis) 15 elkövet, tehát minden 
javától és méltóságától megfosztják. A , familiáris bárók" csoportja — akárcsak a 
nyugati hűbéresek — egyben bírói grémium is, mely szemmel tartja, kinél merül 
fel a hűtlenség gyanúja, s az ilyet a királlyal együtt ítélik el. 

Ezt az esküvel megerősített magánjogi szerződést III. Endre öt bárójával 
létesítette. Ákos István országbírón kívül Balassa Demeter, Zólyom és Po- 
zsony ispánja, Rátót Domokos tárnokmester, Aba Amadé (aki a szerződés 
időpontjában éppen nem volt nádor, de megkapta a nádori címet) és Komá- 
romi Pál mester, Moson, Győr és Komárom ispánja volt tagja a szűkebb 
hűbéres csoportnak, mely 1298 őszén a király körül kiformálódott. Mert a 
szerződések nem egyebet, mint szabályszerű hűbéri viszonyt konstituáltak 
a király személyével — meglepő újdonságként a magyar államstruktúrában. 
Még a formulák is egybecsengenek a nyugati hűbérszerződésekkel, annyi 
különbséggel, hogy beleszövődnek -— a , hűség? forrása és a hűtlenség szank- 
ciója pontján — hagyományos , közjogi" elemek is. 

A király válasza Csák Máté kihívására, egyáltalán az 1297-98 táján kiélese- 
dő helyzetre az volt, hogy hozzálátott a hűbérviszony kiépítéséhez — a csú- 
cson. Az ország kezdődő tartományi széttagolódása, a több megyére kisu- 
gárzó magánhatalmi gócok centrifugális , elidegenedése" a központtól és az 
, engedelmesség" megtagadása — mint már 1290-ben az óbudai gyűlés fogal- 
mazott — jelentős mértékben a familiaritás elterjedésében gyökerezett. A ma- 
gyar familiaritás viszont — egyéb vonások között — éppen abban különbözött 
a nyugati hűbériségtől, hogy hiányzott a csúcsa a király és a nagyhűbéresek 

viszonylatában. Oly módon tagolta be a társadalom középrétegének egyre 
számottevőbb sokaságát a , hűbéries" függőrendszerbe, hogy a csúcson hi- 
ányzó láncszem miatt elvileg nem tölthetett be integratív funkciót. Kizárólag 
a dezintegrációt szolgálta, holott a nyugati hűbériség e kettőt sajátságosan 
ellentmondásos, de mégiscsak egyfajta egységbe kapcsolta össze. A király 
válasza nem nélkülözte a belső logikát: ahelyett, hogy a királyi hatalom , régi 
fényének" fikciójába kapaszkodva az országbárók királyi tisztviselői minő- 
ségére, azaz ,közjogi" méltóságára apellálva (mely a familiaritás révén már 
amúgy 15 átfordulóban volt magánhatalommá) erőltette volna a csődbe jutott 
hagyományos kormányzati stílust, a , magánjogi" jellegű hűbériség szerző- 
déses kötelékével és éthoszával próbálta felváltani azt. Kísérletének célzatát 
és realitását megértjük, ha közelebbről számba vesszük e kialakuló , nagyhű- 
béres" csoportot, melynek tagjai maguk is már többé-kevésbé , tartományi" 
hatalmasságok voltak, de szembefordíthatók a két legnagyobbal és legvesze- 
delmesebbel: a Kőszegi fivérekkel és trencséni Csák Mátéval. 

A Balassa-ős Demeter, a zólyomi ispán (1285—1300) bizonyára számottevő 
szerepet játszott Pozsony megye visszaszerzésében 1297 őszén. Miután ő lett 
Pozsony új ispánja, magvául kínálkozott a hűbéri körnek, amit a szerződés- 
szöveg jól tükröz; körülötte kristályosodott ki a csoport. A Balassa család 
három ágának várai és birtoktömbjeinek láncolata az észak-trencséni tömbtől 
(Hricsó, Budetin, Várna és Lietava) kezdve Turócon (Szucsány és Szklabinya 
vára) és a tisztségük alá tartozó egész Zólyomon át a dél-honti és nógrádi 
részekig (Kékkő, Balassagyarmat, Hídvég) mintegy tágas félkörben ölelte 
körül Csák Máté Dél-Irencsén- és Észak-Nyitra-vidéki, Barsra is átnyúló 
magánhatalmi magvát. A Balassák ez idő tájt kilenc várukkal, melyekhez még 
a tisztségükhöz tartozó négy királyi vár (Zólyom, Árva, Lipcse és Liptóvár) 
járult, a Kőszegiekkel és Csák Mátéval egy sorban az ország leghatalmasabb 
várurai közé számítottak. Demeter, a , familiáris hű báró" saját és unokatest- 
vérei magánhatalmával, ezzel egybefonódott közfunkciójával, Pozsony és 
Zólyom ispánságával nyilvánvalóan körülzárni és elszigetelni volt hivatott a 
formálódó Csák-tartományt. E félkörös lánc jóformán szorosan zárult a Csák 
Máté magánhatalmát délkelet felől elszigetelni hivatott láncszemhez, melyet 
a király egy másik régi híve, korábbi országbírája (1290—92), újabban lovász- 
mestere — János kalocsai érsek fivére —, Hontpázmány Tamás tartott kézben. 
Gimes várura a Nyitra—Zsitva közén elterülő uradalma mellett szintén köz- 
funkciójával, Bars és Nyitra ispáni méltóságával (1293—1301) volt hivatva a 
kört lezárni a zólyomi részek és Pozsony között. 

A másik , familiáris báró", Rátót Domokos — V. István egykori hívének, 
Kun Erzsébet lovászmesterének, Istvánnak fia — nemcsak III. Endre régi 
tárnokmestere volt (1293—1301), hanem magánhatalma és közfunkciói révén 
úgyszólván egy második biztosító láncot jelentett az előbbi mögött. Birtok- 
tömbjei egyrészt a Heves megyei Ágasvár és Hasznos vára vidékétől északra, 
Heves, Nógrád, Gömör és Borsod határvidékén, súllyal a Rima és Sajó völ- 
gyében terültek el (hogy itt kapcsolódjanak Ákos István országbíró befolyási 
körzetéhez, akihez atyafisági szálak is fűzték), másrészt laza láncban Pest 
megyén, Vácrátót, Fót környékén át átnyúltak a Dunántúlra is, Fejér és Vesz- 
prém megyékbe. Domokos maga Nógrád ispáni tisztét is viselte (1299), De- 
zső nevű unokatestvére — Rátót Loránd nádor (1298-99) testvére és egyben 
Ákos István országbíró veje — egyidejűleg Gömör és Borsod ispánja volt 
(1299). A családi hatalom e tágas vidéken is országrésznyi befolyást jelentett. 

A harmadik hűbéres, az Ágnes királyné környezetéhez tartozó Komáromi 
Pál mester három Duna menti megye, Moson, Győr és Komárom ispánsá- 
gának egy kézben egyesítésével (1298—99) újabb láncot tartott kézben, mely- 
nek szemmel láthatóan kettős szerepe volt: a Csák-tartomány elszigetelése 
a dunántúli oldalról, másrészt a Kőszegi-tartomány terjeszkedésének meg- 
gátlása észak felől. Ezt egyértelműen mutatja, hogy egy időre (1299 nya- 
rán-őszén) még Sopron ispáni tisztét is elnyerte, noha ezt már nyilván csak 
névleg. 

A további két , familiáris báró" az előzőekhez kapcsolódó keletibb részek 
ura volt. Ákos István országbíró — IV. Béla egykori ,hű bárójának", Ernye 
bánnak fia—, Dédes várura és a dsiósgyőri uradalom összekovácsolója Borsod- 
ban domináns magánbirtokai és familiárisai, nemkülönben a Rátótokkal való 
rokoni kapcsolatai révén (egyik leánya Rátót Domokos unokaöccsének fe- 
lesége volt) a borsodi részek királyhűségét volt hivatva biztosítani, másfelől 
ugyancsak atyafisági szálakon a bihari és kelet-tiszántúli hatalmasságok, a 
Borsa-fivérek ingatag hűségét is. Anita nevű leánya a lázadó vajda, Borsa 
Loránd és a mostanában kinevezett bán, Kopasz (1298—1300) testvérének, 
Bekének felesége volt. Az Ákos-Rátót-Borsa atyafiság politikai ügyekben 
mindig együtt tartott. 

E csoporthoz húzott az ötödik hűbéres és területi hatalmasság, Aba Ama- 
dé, aki abaúji várai (Füzér, Gönc, Regéc, Boldogkő) és rokonságával együtt 
fél megyényi magánbirtokai, valamint ági rokonainak várai (Szalánc, Ida) 
révén nemcsak Abaúj megye ura volt, hanem befolyása kisugárzott le egészen 
a Tiszáig (Tokaj vára), másrészt Ung megye örökös ispánsága és itteni vára 

(Nyevicke) révén kelet felé. Ő volt a Hernád völgye, a Tisza és a beregi részek 
között elterülő egész északkeleti országrész legfőbb ura. 

Elég térképre vetíteni az elmondottakat, hogy felismerjük a nagyhűbéres 
csoport kialakítása mögött a világos koncepciót: a király mind a központi 
kormányzat kulcspozícióit, mind a területi igazgatás kulcsfontosságú zónáit 
felosztotta , hű és familiáris bárói" között. Az országtanács élére 1299 júliusa 
után nádorként visszakerült Aba Amadé; évek óta a csoport tagjai kezén volt 
az országbírói (Ákos István) és a tárnokmesteri (Rátót Domokos) méltóság, 
melyekhez súlya és presztízse révén már valóságos , országbárói" minőség- 
ben járult Pozsony és Zólyom ispáni méltósága (Balassa Demeter). A Dráván 
túli részeket aztán Morosini Albertino ez idő tájt — mint látni fogjuk - létre- 
hozott hercegsége, s a hasonló hűbéries feltételekkel utóbb (1300) megnyert 
Babonics István báni kinevezése lett volna hivatva biztosítani. 

Egyébként területi tekintetben, akárcsak IV. Béla idején, a Dunántúl és 
északi, északkeleti meghosszabbításának birtoklása jelentette az igazi súlyt. 
Ha magunk elé képzeljük a Dunántúlt és északi meghosszabbítását a Kárpá- 
tokig, s hozzávesszük Pozsonytól Máramarosig az egész Tiszán inneni or- 
szágrészt Pest-Heves tömbje felett, e domináns terület 1300 körül 28 me- 
gyére oszlott (mert Zólyom még mindig egységet képezett); e területen 22 
megye ispánsága, azaz amegyék nyolctizede a király feltétlen híveinek kezére 
került 1298 után. [de számítandók olyanok is, mint Szepes, mely végig ,, Ve- 
lencer" Endre Bald nevű olasz hívének igazgatása alatt állt (1292—1300), vala- 
mint Esztergom, mely hamarosan a Csák Mátéval szembeforduló Bossá- 
nyiaknak jutott (1300), és Hont, melyet a Balassa-rokonság egyik tagja ka- 
pott meg; ide számítandó a Dunántúl egy része is, hiszen Tolna és a szom- 
szédos Bodrog ispáni méltóságát Rátót Domokos Kakas nevű öccse kapta 
meg (1300), Somogy ispánságát maga Rátót Domokos nyerte el (1299), Za- 
láét pedig Aba Amadé (1300). A körvonalazott területen a megyék kereken 
fele, azaz 14 az öt nagyhűbéres és családja kezére jutott: Rátót Domokos és 
Ákos István atyafiságának (Nógrád, Gömör, Borsod, valamint Somogy és 
Tolna), Balassa Demeternek (Pozsony, Zólyom és Sáros), Aba Amadénak 
(Abaúj és Ung, valószínűleg Zemplén és Bereg is, valamint Zala) és Pál mes- 
ternek (Moson, Győr és Komárom). De még a Borsák tiszántúli magánha- 
talmát is igyekezett ellenőrzése alá vonni a király. Szatmár ispánságát szintén 
egy Rátót, Miklós pohárnokmester nyerte el, Szabolcsét pedig a király felvi- 
déki híve, Baksa Simon fia György (1300). 

A király politikája nem egy ponton kétségkívül szemben állt az 1298. évi 

, Statútumokkal". Sokszorosan, sőt meghatározott rendszerrel hágtaát a mél- 
tóságok (honores) halmozásának tiltását; nem vette figyelembe a pesti gyűlés 
ellenkezését a ,két vagy több szomszédos megye"? egy kézben egyesítésével 
szemben sem. Másfelől viszont a király Joggal hivatkozhatott a gyűlés némi- 
képpen homályos megfogalmazású 6. cikkelyére, mely kifejezetten felhatal- 
mazta, hogy ha a végrehajtáshoz és a lázadások elfojtásához az országos had 
elégtelen, , máshonnan" (aliunde) kérhet segítséget. Némi értelmezéssel ez 
éppen nem csak külföldiekre volt vonatkoztatható. A gyakorlatban a király 
csakugyan , máshol" volt kénytelen erő után nézni, mint amit az egyház és a 
nemesség kínált. Nem lehet állítani, hogy III. Endre kibontakozó , hűbérr" 
koncepciója elvileg rosszabb, kivált pedig kilátásaiban hatástalanabb lett vol- 
na, mint a János érsek irányításával kidolgozott , rendi" tervezet. Sőt a király 
koncepciója annyiban a pesti gyűlés végzéseinek fedezete volt, hogy az ott 
egyházi és jogászieszközökkel meghirdetett hadüzenet a , hatalmaskodások" 
elburjánzásának csak annak arányában volt valóra váltható, ahogy a területi 
igazgatás és a végrehajtás szférájában — a megyékben - a királynak sikerült 
tért hódítania. Ez már csak minél több megyésispán megnyerése és lekötele- 
zése révén volt lehetséges, eszközéül pedig logikusan kínálkozott az , alulról" 
már amúgy is dúsan kihajtott hűbéries viszonylatok célszerűen kiválasztott 
kötegeinek , felkötése" a királyi trónhoz. 

Mindez már azért 15 sürgetően fontos volt, mert az 1298—99. évek folyamán 
Bicskei Gergely választott esztergomi érsek valami ahhoz hasonló kettős 
hatalmat próbált meg kialakítani, mint éppen két évtizede Fülöp fermói püs- 
pök, pápai legátus. Önmagát nemcsak az esztergomi érsekség és a fehérvári 
egyház adminisztrátorának, hanem önkényesen a , Szentszék követének? is 
minősítette, ennek jegyében igyekezett nyomást gyakorolni a főpapokra. 
Pápai felhatalmazást kieszközölve (1299. március 19.) feloldozta a Kőszegi- 
eket a még Ladomér érsek által rájuk kimondott interdiktum alól, és alNNyu- 
gat-Dunántúlról, Kőszegiék territórrumából parancsolgatott. A Rákos mellé 
1299. június 11. körül már összejött újabb országos gyűlés azon hiúsult meg, 
hogy Gergely érsek nem volt hajlandó megjelenni, sőt fiktív pápai követi 
minőségében az összes püspököt Veszprémbe hívta egybe zsinatra, , hűtlenek 
és az ország békéjének felforgatói közé, e veszedelmes és mindenképpen 
gyanús helyre" — mint utóbb a püspökök minősítették. Veszprém már Kő- 
szegiék befolyási zónájának számított. A diverzió nem ért el eredményt. A 
Rákoson összegyűltek visszautasították az érsek igényeit; a főpapság ,,a király 
és a prelátusok, valamennyi báró és az ország összes nemese nevében" felhá- 

borodott hangú fellebbezést küldött a pápához, tiltakozva Gergely eljárása 
ellen, akinek magatartása meghiúsította , az ország üdvét és békéjét" helyre- 
állítani hivatott gyűlést, sőt , magát az ország hűtleneinél húzta meg?" — olvas- 
ható tovább —, mi több, , az ország pestiseseit és minden büntetésre méltókat 
erősít meg ak jessásakbantó és régi gonoszságukban" (1299. július 6.). Végül 
is az érsek kénytelen volt visszavonulni. , Egy bizonyos átkozott várban", a 
Dráván túli Keresztúrnál (Kapronca és Körös között), Kőszegi Iván védő- 
szárnyai alatt húzta meg magát. 

A király ügye szemlátomást megszilárdult 1299 nyarára, aminek nem 1s 
csekély jele, hogy a hatalmi súlyviszonyokat mindig racionálisan felismerő 
Kőszegi testvérek közül ketten a király kegyét keresték, sőt már ifjabb Hen- 
rik volt az országos gyűlés egyik kiküldött közvetítője az imént vázolt konflik- 
tusban. Csak Kőszegi Iván dacolt tovább. A feloszlott gyűlés egyhónapon belül, 
1299. július közepén újra összejött, de most már a ma abeni (generale 
parlamentum seu congregatio) nemcsak az előző évi tizenegy főpap és a , magyar 
nemesek universitasa" képviselői vettek részt, hanem a bárók és előkelők is, szám 
szerint huszonnégyen. A tárgyalás egyik fő témája, mint Péter erdélyi püspöktől 
értesülünk, a , felek kibékülése? (partium reconciliatto) volt, ami részint az előző 
évben kettészakadt rendi szerkezet egyesítésére, a bárókkal való kiegyezésre, 
részint a feudális , pártok" viszonylatára értendő. A név szerint ismert nagyurak 
között nemcsak a király fentebb megismert hűbéri köre és rokonságuk volt jelen, 
nem is csak a kormányzat többi főméltóságai (az akkon két nádor, Kán László 
vajda, Borsa Kopasz bán, több megyésispán), hanem olyan személyiségek is, 
mégpedig korábbi méltóságaik feltüntetésével (, volt nádor", , volt vajda"), mint 
a nemrég még lázadó Kőszegi Henrik és Borsa Loránd. Ez mindenesetre sokkal 
inkább a király kialakuló hűbéri jellegű szövetségi rendszerének, mint a rendi 
mozgolódásnak a számlájára írandó. Az előbbit különben a gyűlés a jelek szerint 
jóvá is hagyta, minthogy Aba Amadé nem sokkal a gyűlés után vette vissza az 
újra egyesített nádori méltóságot. Jóváhagyta a , parlament" a királynak azt az 
intézkedését is, hogy a ,máshonnan" (aliunde) szerezhető segítség jegyében 
még az év elején behívta Velencéből ügyes és politikai dolgokban fortélyos 
nagybátyját, Morosini Albertinót, akit már-már uralkodótársává tett meg. 
Idős anyja helyett rábízta , egész Szlavónia" hercegségét a Drávától az Adriáig, 
és örökös jogon neki adományozta Pozsega megyét. Az országos gyűlés a 
velencei úr bekapcsolását a kormányzatba az , ország reformációja és békés 
státusa" szempontjából üdvös intézkedésként nyugtázta, és személyében is 
befogadta a magyar nemesség körébe (1299. július 29.). 

929 tedd 


A király egyebekben is folytatta előző évben megkezdett politikáját. A 
Babonicsok — az időközben meghalt Radoszláv bán testvérei — Anjouk által 
ösztökélt újabb lázongását a Száván túl Tomasina anyakirályné seregei még 
1299 kora nyarán elfojtották. A , királyi kegy ölébe visszatérő" Babonicsokat 
a király némiképpen ahhoz hasonlóan igyekezett megnyerni, mint , familiáris 
báróit" nemrég. Megerősítette őket a stájer határ és Bosznia, a Száva és a 
Kapela-hegység között elterülő tartományi körzetükben, visszavéve azonban 
az elfoglalt királyi várakat (Szomszédvár, Orbászkő, Glazas), Istvánt pedig 
nem sokkal utóbb kinevezte szlavón bánná. A kibékülés és a feltételek meg- 
állapítása már Albertino herceg jóváhagyásával és János érsek, több püspök 
közvetítésével Budán következett be (1299. augusztus 1.). 

Az 1299. júliusi országos gyűlésről a leghatalmasabbak közül (és a Dráván 
túliakon kívül) tulajdonképpen csak ketten hiányoztak: Kőszegi Iván és Csák 
Máté. Az utóbbi, még ha Pozsony megye elvesztése után területileg némileg 
visszavonulva is, gyakorlatilag már független úrként regnált területén; jogcí- 
mül azonban megtartotta és használta korábbi , nádori" címét. A hatalmi 
törekvéseinek ellenállók sorsát jól mutatja egy 1299 tavaszán kipattant eset. 
A Divék nembeli Bossányi-ősök — bizonyos Iroszló és Barleus, Nyitra— 
TIrencsén-Iuróc határterületein tekintélyes nagybirtokos várurak — nem en- 
gedtek Csák Máté kényszerítéseinek, sőt egy rokonukat, aki beállt Máté 
familiárisának, az országbíró előtt hűtlenséggel vádolták be. Csák Máté erre 
várukat és valamennyi birtokukat elfoglalta. A kárvallottak javaikat vesztve 
természetesen a királyhoz menekültek. III. Endre beavatkozási kísérletére 
azonban Máté , nádor" kevélyen visszaüzente, hogy a Bossányi testvérek 
ügye csakis őrá tartozik, mivel azok iránta voltak , hűtlenek". A harc már nyílt 
sisakkal folyt a király és trencséni Csák Máté között; a ,hűség"—, hűtlenség" 
köteléke leplezetlenül polarizálódott. III. Endre Balassa Demeter vezetésével 
mozgósította is ,hű báróit" ,az ország eme hűtlene és pusztítója" ellen. A 
had 1299. augusztus-szeptembere táján ostrommal elfoglalta Nyitra megye 
határszéli szögletében Újvár várát és környékét. Ezáltal újabb darabot, ha 
nem 1s nagyot, sikerült letörni az alakuló territóriumból. Magát Csák Mátét 
persze megtörni már nem lehetett, legfeljebb megkísérelni még inkább elszi- 
getelni. Ezt szolgálta, hogy a király a trencséni úrral szembeszegülő Bossányi- 
ősökre bízta a renitens érsek rezidenciáját, az esztergomi várat az , örökös 
ispánság" tartozékaival együtt (1300. január 29.), miáltal újabb láncszemmel 
egészült ki a Csák Mátét immár jóval több mint félkörben körülzáró blokád. 
Hasonló félkörű blokád volt kialakulóban, mint láttuk, Kőszegi Iván Vas és 

Sopron megyei hatalmi centruma körül is, miután az északról (Mo- 
son-Győr-Komárom) és délről (Zala-Somogy) határos megyék mind a , hű 
és familiáris bárók" kezére jutottak. 

A beköszöntő századforduló több irányból mutatja, hogy az 1298. évi 
kezdemények nem maradtak hatástalanok, sőt a hosszú ideje jóformán meg- 
bénult államszervezet itt is, ott is működőképes organizmusnak kezd mutat- 
kozni. Az eleve illuzórikus cikkelyekből, például a három hónapon belül 
elképzelt általános birtokrestitúcióból természetesen aligha lett valami is. 
Már ami a rablóvárak lerombolását illeti, nem oly biztos, hogy az eredmény 
ily mértékben negatív; több vár, melyeknek meglétéről 1290 táján tudomá- 
sunk van, 1300 körül nyomtalanul eltűnik a forrásokból. A királyi tanács 
delegált rendi tanácsosokkal való ellenőrzése megvalósult. A tanácsüléseken 
valóban részt vett az , ország által deputált" két tanácsos (consiliarii per 
regnum deputati), jóllehet ezek természetesen nem köznemesek voltak, ha- 
nem, mint egy oklevélből tudjuk (1299. február 19.), Hontpázmány Tamás 
nyitrai—barsi ispán és Balog nembeli Athfi Henrik, azaz tekintélyes birtoko- 
sok, sőt kifejezetten a klérus világi exponensei. Ennél is lényegesebb, hogy a 
hatalmaskodások országos kivizsgálása és üldözése már a pesti gyűlés felosz- 
lása utáni őszön megkezdődött, és a következő két évben elég rendszeresen 
folyt. A keleti országrész nádora már alig két hónap elteltével Szabolcsban, a 
Gáva falu mellett tartott bírói közgyűlésben a végzemények megfelelő cik- 
kelyének szellemében, azaz a négy szolgabíró és más nemesek közreműkö- 
désével folytatott vizsgálatot egy augusztusban feldúlt falu pusztítóinak 
ügyében (1298. október 6.) . Ezzel egyidejűlega Dunántúlonis Lőrinte veszp- 
rémi ispán a négy szolgabíróval tartott vizsgálatot három nemes szeptember 
derekán elkövetett garázdasága ügyében. E vizsgálat (zngutsitio) alapján az 
alországbíró a tetteseket az , ország végzései értelmében"? (iuxta statuta regni) 
máglyán való elégetésre és teljes birtokelkobzásra ítélte (1299. júl. 31.). Szin- 
tén még 1298 nyarán történt, hogy az Aba nem Csobánka-ágából származó, 
Gyöngyös vidékén birtokos László, Benevár egyik ura, a szolnoki Kakatnál 
debreceni kereskedők árukkal megrakott szekereit kifosztotta, és hármukat 
megölte. A vizsgálat eredményét a váradi káptalan jelentette, majd miután a 
tettes kétszeri idézésre sem jelent meg, a király az előző évi gyűlés végze- 
ménye értelmében ,az ítélet halogatása nélkül" (absgue strepitu iudicii) bir- 
tokai elkobzására és fővesztésre ítélte (1299. július 17.). Hasonló esetek sor- 
ra-rendre bukkanak elő 1299 és 1300 folyamán az ország különböző vidéke- 
iről, Pozsony és Esztergom megyétől Abaújig. Az eseteket rokonítja, hogy 

csupa hatalmaskodási ügyről van szó, a helyi vizsgálat lefolytatása és az ítélet 
szelleme egyaránt az 1298. évi gyűlés alapelveit követi, hivatkozva is az , or- 
szág statútumaira". Mint láttuk, a pesti gyűlés statuta néven nevezte saját 
végzeményeit. Az 1298 után utat törő gyakorlat azonban valami többre is 
utal. 

Az újabb kutatás tüzetes vizsgálat alá vette azt a keltezés nélkül fennma- 
radt, 36 cikkelyből álló királyi tanácsi döntvényt (per praelatos et barones. . . 
est decretum. ..), mely az 1298. évi végzések függelékeként maradt fenn. E 
döntvény lényege éppen a , hatalmaskodás? (potentta) jogi mibenlétének tisz- 
tázása, a bizonyító eljárás vagy régi perjogi műszóval , tudományvétel" (in- 
guisitio), nemkülönben a bíráskodási eljárás tüzetesebb szabályozása. Meg- 
győző érvek szólnak emellett, hogy minden téren már a kései Árpád-korban 
fel-felbukkanó törekvések nyertek összegzést, aszóban forgó döntvény mint- 
egy az 1298. évi , statútumok" végrehajtási utasítása, mely aztán 1299—1300 
folyamán a gyakorlatban is érvényesülni látszik. A döntvény a hatalmasko- 
dások, az erőszakos birtokfoglalások, a szándékos emberölés, fosztogatás és 
rablás eseteiben (zn factis potentiae) megyénként tizenkét nemes — közöttük 
a négy szolgabíró — feladatává tette a vizsgálatot, előírva, hogy a királynak 
megküldött jelentés után a vizsgálat lezárult, az illetékes bíró (zwdex ordi- 
narius) pedig csak két ízben idézheti mega vádlottat, a nyilvános proklamáció 
után , minden hatalmaskodási ügy a harmadik határnapon minden huzavona 
nélkül befejezendő". A hagyományos jogszokás értelmében a perek végtelen 
elnyújtásának alapja a hétszeri perbehívás volt, csupán a helyi nemesi önkor- 
mányzat kezdeményei nyomán jelent meg Itt-ott a perek három idézés utáni 
lezárásának igénye. Ez az igény emelkedett országos elvvé az 1298. évi vég- 
zések szne strepitu iudiciorum kitételével, s jelent meg gyakorlati szabályozás 
formájában a szóban forgó döntvényben és az 1299. évi ítéletekben. Kimond- 
Ja a döntvény továbbá, hogy szándékos emberölés (potentialiter) esetén a 
király nem gyakorolhat kegyelmet, külön kitér a bárók és főpapok familiáris 
tisztviselői (bonorem sen officiolatum tenens) hatalmaskodási eseteire, a bír- 
ságok szabályozására és egyéb részletekre is. A hatalmaskodás ítélete az 1299 
után kifejlődő joggyakorlatban valóban fejvesztési ítélet (capitalis sententia) 
és birtokelkobzás volt. 

Különös figyelmet érdemel a vizsgálatot lefolytató szolgabírák helyzete. 
Már az 1298. évi végzésekben feltűnő, ami aztán a következő években az 
okleveles gyakorlatban is jelentkezik, hogy a szolgabírák a vizsgálatot mint a 
király által , deputált" bírák (zuwdices a rege deputati) folytatták le. E kettősség 

a központi hatalom ama törekvéséből fakadhatott, hogy az ispántól függő 
familiárisokat kikapcsolandó — a pesti gyűlés intenciói nyomán — a király 
erősítette meg a szolgabírákat hivatalukban: egyszerre voltak a megyei nemesi 
közösség és a királyi hatalom kinevezett tisztviselői. A szerkezet e kettős 
minősége ugyanaz, mint amit IV. Béla király kezdeménye nyomán az 1268. 
évben Somogyban megfigyelhettünk. A reformmunkálat kidolgozói szoros 
kapcsolatot létesítettek az állam központja és a helyi igazgatás közegei kö- 
zött; ilyen értelemben valóban a IV. Béla-kori status guo visszaállítása követ- 
kezett be. 

Az 1298. évi ,rendi" kezdeményezést tehát alapos jogászi reformmunkálat 
követte. A szakjogászok — a király klerikusai — megpróbálták kiszűrni az 
előző évtizedek helyi kezdeményezéseiből mindazt a hasznos elemet, amely 
alkalmasnak látszott az igazságszolgáltatás és közigazgatás hatékonyabbá té- 
telére. A hadüzenet az erőszak uralmának egyéb intézményes következmé- 
nyekkel is járt. Megerősödött az országbíró és a Budán állandó ítélőszéket 
tartó alországbíró ítélkezési jogköre, sőt e gyakorlat kiterjesztést nyert a 
nádor és más bírák jJogszolgáltatására is. Fölöttébb valószínű, hogy a munká- 
lat kezdeményezője és irányítója az 1277 óta minden politikai és reformkí- 
sérletben szerepet játszó jogtudó kalocsai érsek és kancellár, Hontpázmány 
János lehetett. A munkálat gyakorlati fedezete viszont jelentős mértékben a 
király megismert kezdeményezése volt, hogy legfőbb országbáróit és a terü- 
leti igazgatás kulcsfontosságú zónáinak főtisztviselőit mintegy nagyhűbére- 
seivé fogadva biztosítsa a végrehajtó hatalmat. Ez a háttere, hogy az 1298 után 
szabályszerűen évente rendszeresedő országos gyűléseken (1299. július, 
1300. június) jelentős számban részt vettek a bárók is; helyreállt a pesti gyű- 
lésen átmenetileg meghasadt korai rendi szerkezet. A király hűbéres köre" 
jelen volt, sőt hangadó szerepet vitt az államélet minden szintjén a tanácsülé- 
sektől a központi bíráskodáson át a kulcsfontosságú megyék igazgatásáig. 
Egy alkalommal pontosan ismerjük az alországbíró bírótársait (1300. Január 
11.). Ketten— Rátót Domokos és Balassa Demeter —a , hű és familiáris bárók" 
közül kerültek ki, ahharmadik, Rátót Loránd rokonuk, a negyedik pedig János 
érsek fivére, Hontpázmány Tamás volt. 

A királynak kevés idő adatott meg, hogy a , hűbérr" és , rendi!" tendenciák 
e sajátságos kiegyensúlyozási kísérletének eredményességét beigazolja. In- 
kább csak kezdemények mutatják azokat az irányokat, melyek felé az utolsó 
években lépéseket tett, hogy , királyi státusát?" megerősítse. Aligha sikerülhe- 
tett természetesen az 1298. évi határozatok értelmében , visszaállítania"? az 

elfoglalt királyi birtokokat, annak azonban határozott jelei vannak, hogy a 
szélterületeken — mintegy IV. Béla nyomdokain - valóban hatékonyan igye- 
kezett reorganizálni a királyi birtokállományt. Az ugocsai királyi uradalom 
rendezése és körülhatárolása már 1296 körül megkezdődött, a század végén 
a király visszaszerezte a Kun László által elidegenített Nagyszöllőst is. A 
szomszédos Máramaros betelepítésének kezdete meg éppenséggel III. Endre 
nevéhez, éspedig uralkodásának utolsó éveihez fűződik. A telepesek átrajzása 
a szomszédos Bereg, Ugocsa és Szatmár megyékből ez idő tájt indult meg a 
Tisza völgyében, lerakva Huszt, Urmező, Técső, Hosszúmező és Sziget alap- 
Jait. A benépesülés nyomán rendezte a király a vidék tizedeinek ügyét (1299, 
1300), majd Máramarosban , összegyűjtött népeinek védelmére"? birtokcsere 
révén megszerezte Visk várát (1300). A várospolitika terén is a IV. Béla által 
lefektetett alapokon indult tovább. Miután az általa várossá emelt s a királyi 
hatalom számára visszaszerzett Pozsonyt további adományokkal és kiváltsá- 
gokkal erősítette meg (1297, 1299), a IV. Béla idején betelepített sárosi vidék 
három városiasodó vendégtelepes községét, Eperjest, Kisszebent és Sárost 
közös városprivilégiummal adományozta meg (1299). A kincstárügyek és a 
pénzverés terén, melynek irányítása hűbéres bárója, Rátót Domokos tárnok- 
mester kezén volt, a Kun László idején eluralkodott káosz helyett rendezett 
viszonyok mutatkoznak. Uralkodása végén növekedett a pénzveretek fi- 
nomsága, határozott törekvés figyelhető meg a forgalomban lévő pénzek 
pénzlábának egységesítésére. Az 1298. évi végzések hozzásegítették a kincs- 
tárat a fél fertós pénzváltási illeték országos behajtásához. Eme utolsó évek 
valamelyikében kelt az a királyi parancs, melyből következtethetően az egy 
fertónyi rendkívüli adót (collecta) 15 behajtották országszerte. A kancelláriai 
ügymenet rendezésére vet fényt, hogy az írásbeli petíciók rendszere — szintén 
IV. Béla újítása — újjáéledt (1299). 

A számos téren újszerű alapokon stabilizálódó kormányzatnak sikerült 
nem csupán blokád alá vennie és elszigetelnie, hanem behódolásra is kény- 
szerítenie mindkét fő ellenfelét. Miután a Kőszegi fivérek közül Henrik és 
Miklós még 1299 első felében beadta a derekát, a sarokba szorított Iván, aki 
a Babonicsokkal a hátában most már a Dráván túli várakban sem érezhette 
biztonságban magát, egy évvel utóbb követte őket. A nyolc éve jóformán 
szünet nélkül notórius , hűtlenségben" leledző családot már Morosini 
Albertino ügyes diplomáciája pacifikálta, midőn házasságot ajánlott fel uno- 
kája és Kőszegi Henrik leánya között. 1300 nyarán még trencséni Csák 
Máté is megjelent Budán, és hűségét nyilvánította, miközben visszaadta a 

Bossányiak elfoglalt falvainak egy részét. E , megtérések" aligha voltak őszin- 
ték, mégis már önmagukban az erőviszonyok józan felmérésének kétségtelen 
jelei, kivált azáltal, hogy olyan időpontban következtek be, amikor pedig 
ismét alkalom kínálkozott a lázadásra — sőt olyan alkalom, amihez fogható 
hosszú ideje nem adódott. Az Anjou-diplomácia 1299 nyarán ismét megélén- 
kült. II. Károly a dalmát tengerparti urak megnyerésével most már hozzálá- 
tott unokája Magyarországra vonulásának előkészületeihez. A túlparton a 
Tengermellék urai, a $ubicsok készülődtek a fogadásra; György 1300 elején 
személyesen Nápolyban is Járt. A tizenkét éves kis Caroberto 1300. augusz- 
tus elején szállt partra Dalmáciában, Spalato kikötőjében. $ubics Pál, , Hor- 
vátország és Dalmácia bánja, Bosznia ura" fogadta nagy pompával. A dalmát 
és horvát urak közül többen — közöttük a Frangepánok -— természetesen az 
Anjou-zászló alá álltak, de II. Károlynak még az év elején kinyilvánított re- 
ményéből, hogy Magyarország előkelőségének számottevő csoportja kirá- 
lyaként fogja üdvözölni unokáját, jóformán semmi sem lett. A magyar klé- 
rusból egyedül Gergely választott érsek fogadta a kis nápolyi herceget, az 
annak idején számításba vett urak — a Babonicsok, a Kőszegiek, Csák Máté, 
a Borsák — időközben mind III. Endre oldalára álltak, s ott 15 maradtak, holott 
az Anjou-trónjelölt már ott vesztegelt a magyar korona területén, Dalmáci- 
ában. Nehéz másként magyarázni e főurak magatartását, akik közül nem egy 
s nem is egy ízben nyúlt már fegyverhez éppen az Anjouk ügye mellett, mint 
hogy , Velencei" Endre belső helyzete a századfordulóra komoly mértékben 
megerősödött. 

Hitelesen számol be az udvar hangulatáról a király Budáról frissiben Ve- 
lencébe érkező olasz diplomatája, a Tarvisióból való Petrus de Bonzano 1300. 
szeptember 18-án: ,A király úr egészséges volt, és értesült ugyan Károly 
király unokájának érkezéséről, de nem törődött vele. [Kőszegi] Henrik fiai 
eljöttek a királyhoz... Turcho [Morosini Albertino unokája] feleségül kapta 
Henrik bán leányát; láttam, igen szép, s jelenlétemben mindenben megegyez- 
tek. Irencséni Máté és sok más báró, akik előbb lázadók és hűtlenek voltak, 
valamennyi püspök és a kalocsai érsek a király rendeletére [eljöttek és] a király 
úrral vannak. Sokan közülük még akkor is ott voltak a király udvarában, 
amikor én eljöttem. . . Németország királya Mihály napja körül Bécsben volt, 
és ígérte, hogy a magyar király minden hűtlen és engedetlen báróját erővel 
vagy szeretettel engedelmességre szorítja. A jövő nyáron szándékszik Ma- 
gyarországra vonulni azok ellen, akik nincsenek pártjukon..." Akadtak még 
persze jószerével , hűtlen bárók" 1300 őszén is, nemcsak e beszámoló, hanem 

egyéb források szerint is. A legveszedelmesebbek azonban már mégiscsak 
meghódoltak, az udvarban oly optimista volt a hangulat, hogy egyszerűen 
, nem törődtek? a kisfiúval, aki lent Spalatóban vesztegelt. A jövő nyárból, az 
időközben (1298) német királlyá választott Habsburg Albert támogatásából 
azonban nem lett semmi, mert a király egészsége megtört, s vele a remények 
is derékba törtek. 


Indokolt volt az optimizmus? Beváltotta volna a reményeket az államstruk- 
túra ,hűbéries" átalakítása a királlyal a csúcson, egyidejűleg pedig egyfajta 
,rendi" kontroll alatt? Reális reménység volt a kibontakozó regionális tago- 
lódás és az államegység egyfajta — a feudalizmustól elvileg éppen nem idegen 
— egyensúlya, aminek körvonalai éppen kezdtek felvázolódni? A , volna" kér- 
désére a történetírás nem hivatott válaszolni. Valószínű azonban, hogy a , tar- 
tományuraság" ama nyers és anarchikusan pusztító formája, mely 1301 nya- 
rán fejlődött ki, nem az egyedüli lehetséges variáns volt a magyar történelem- 
ben; annak egyik legfőbb feltétele a királyi hatalom regulázó szerepének ka- 
tasztrofális kiesése volt. Kísérletezés, a kibontakozás új formáinak keresése 
közepette, váratlanul tört le 1301. január 14-én , Szent István első magyar 
nemzetségének, vérének, törzsökének atyai ágon kisarjadt utolsó aranyá- 
gacskája?" — ahogy az utolsó Árpád-házi király egyik , hű és familiáris bárója", 
Ákos István búcsúztatta egyik oklevelében dominusát. Az alig 38 éves ural- 
kodó halálának oka nem világos. Külföldön természetesen mindjárt mérget 
gyanítottak; lehetséges, hogy anyja és uralkodásának támasza, Iomasina alig 
egy hónappal előbb bekövetkezett halála törte meg a király életenergiáit; a 
legvalószínűbb azonban, hogy gyors betegség végzett vele. Csaknem ponto- 
san háromszázadik évfordulóját ünnepelhette volna az ország István király 
koronázásának; ehelyett — Ákos István szavaival — , Ráchelként siratta el? a 
nagy államalapító utolsó fiági leszármazottát. Halálával és a nyomában támadt 
sokéves űrrel derékba tört a dinasztia utolsó tagjának kísérlete is, hogy — oly 
sok elődjéhez híven — a feudalizmus immanens fejlődéstendenciáit korsze- 
rűbb formák felé egyengesse. Szabályozó központi erő híján egyértelműen a 
feudalizmus dezintegratív és pusztító energiái szabadultak fel 1301 után; im- 
pozáns legyűrésük arra a Dalmáciában várakozó Anjou-gyermekhercegre 
várt, akiről a közvélekedés egyelőre azt tartotta: az ország legfőbb , ellen- 
sége". 

JEGYZETEK 


Az eseménytörténetet illetően az egész kötetre vezérfonalként használta a szerző 
Pauler, ill. Hóman szintézisét, noha nem minden esetben követte őket. A rájuk tett 
hivatkozásokat általában nem láttam szükségesnek közölni. Pauler munkájának egyéb- 
ként érdekes módon az első kiadását forgatta. (A szerk.) 


1. Az ,elnéptelenedett ország" (11—16. o.) 

Hermann apát kijelentése: Gombos II. 1147. 

A pusztításra Szabó: Falurendszer 95, 175—176, Makkai: Pest 736; Kovalovszky: Oros- 
háza 188; vö. még Valter: Histoire 183—187; Valter: Bodrogköz 1-55. 

Egyes vidékek pusztulására Györffy: Demogr. 53-54, uő, TF. I. 841, 886. 

A pusztulás mértékére Szabó: Falurendszer 48—51, 149—51, 174—80; Entz: Gyulafehér- 
vár 87-88; Csanak példája Solymos: 10 (41. jegyzet). 

A falurendszer átalakulására Szabó: Falurendszer 149—151, főleg 177— 180, a települések 
átlagos nagyságára uo. 191, 195; a különböző népsűrűségre Györffy: Demogr. 
49-50, 53. 

A tatárjárás mint , időszámítás!" kiindulópont: Györffy: Budapest 334. 


2. A tatárjárás tanulságai (16—22. o.) 


Rogerius az elégedetlenség okairól: SRH. II. 554—559 
A királyi haderőre Mályusz: Köznemesség 286. 

Tobolyra Fügedi: Vár 13, Abaújvárra Györffy: TF. I. 49; Fehérvárra Fügedi: Székesfe- 
hérvár 39; Esztergomra Puuler 230—232; város és castrum együtteséhez Györffy: 
Budapest 288; az országnagyok 1242-i levele: Makkat—Mezey 154. 


3. A király és ,bű bárói" (22-28. o.) 

A korszak prozopográfiai irodalmát a könnyebb áttekinthetőség végett itt foglalom 
össze a szerző jegyzetei alapján. A legtöbb szereplő életpályája megtalálható Kará- 
csonyi János máig sem elavult művében (Nemz. [-III), nevezetesen a Türjéké III. 
121 skk, a Geregyéké II. 8-15, a Csákok Máté-ágáé I. 317—332, Csák Demeter ágáé 
I. 297, 332—336, Csák Ugriné I. 336—341, Csák Domokosé és Mihályé I. 299—302, 
Gutkeled Istváné és fiaié II. 6167, a Rátótoké III. 710, Pok Móricé és fiáé, Miklósé 
II. 437-440, Ákos Ernyéé és fiáé, Istváné I. 102—104, 115—116, Hahót Csáké és 
rokonaié II. 116—119, 124, Héder Henriké és a Kőszegieké II. 147-154, Aba Lőrincé 
I. 21-25, 46—48, Aba Fintáé és testvéreté I. 23-32, 38-42, a Hontpázmány nembeli 
Forgách-ősöké II. 204—208, Báncsa István érseké és unokaöccseié I. 197—200, Péc 
Dénesé és rokonaié II. 428—431, Monoszló Egyedé és testvéreié II. 379—382, Záh 
Jób püspöké III. 145, a Baksa nembeli Simonfiaké I. 158, a Balog-Semjén nembeli 
Kállai-ősöké I. 181—183, 188-190, Kökényes-Radnót nembeli Mikod báné II. 
338—339, Miskolc Panyité II. 365—367, Rosd Demeteré és Mihályé III. 20-22. Vö. 
mindehhez, valamint Kán Lászlóra és Miklósra Zolnay: Számadás 91-96; a 
Gutkeledekre még Pauler 273274, 288, 297—298, 320, közülük István bánra Hóman: 
Károly Róbert; a Csákok Máté-ágának első nemzedéketre újabban Kristó: Csák Máté 
13—27, a Hontpázmányok birtokszerzéseire uo. 57-60. Az ismeretlen származású Lő- 
rinc nádorra Wertner: Lőrinc 41—55, pontatlanságokkal. (Pauler 673 [170. jegyzet] 
feltevése szerint a Szente-Mágocs nemzetségből eredt.) Bás mesterre Pauler 322, 685; 
Básztély Rénold nádorra Domanovszky: Kézai 128; a Balassa-ősökre Zolnay: Donch 
22 skk, Mályusz: Turóc 20-25, 150-151, Knistó: Csák Máté 68-72; Benedek esztergomi 
érsekre Str. I. 398399; Pécsi Benedek mesterre Hajnal 15—16, Fejérpataky 117, 120-121, 
130, Zolnay: Számadás 88—89. 

Spalatói Tamás idevágó helye (c. 38): Gombos III. 2241, vö. Pauler 233; Béla 1242. 
márc. 10-i oklevele: F. IV/1. 268 (RA 713); a nov. 16-i oklevél: Endlicher 451 (RA 
723). 

Geregye Pál érdemei (1249): W. VII. 282—284 (RA 901). 

UJ tatár támadás veszélye 1243-ban: Györffy: Budapest 297; Rosztiszlávra Pauler 275, 
277, 294—297. 

Béla 1243. jan. 24-i oklevele: F. IV/1. 274 (RA 732). További példák korábban elkob- 
zott birtokok visszaadására: RA 746, 804, 926, 982—983, 1056. 

Gutkeled Istvánra (1248): F. IV/1. 382 (RA 879), Türje Dénesre (1267): W. VIII. 163. 

4. A badszervezeti reform alapelvet és szélső pólusai (29-34. o.) 

A páncélzatra Mályusz: Köznemesség 288—292; a hadiménre (dextrarius) uő: Gesta 
72 (67. jegyzet), az 1317-i oklevél (loricam propriam cum omnibus apparamentis): 
A. I. 430. 

A tatár veszélyre és a mongol birodalom állapotára 1242 után Györffy: Budapest 
297-—298, Pauler 277, 300, 302, 326—327, 338—339, Hóman 568-571, 573, 578. 

A kunokra Györffy: Kunok 252; Béla 1250-i levele a pápához: Theiner I. 230 (RA 
934); a kun szerződést (1246) Marczali Henrik közölte egy luxemburgi kódexből: 
TI. 1878. 376; Szaján mint Béla rokona (1255): H. VIII. 62 (RA 1054). 

A johannitákra Pauler 254—255, Hóman 559, vö. Bónis: Hűbériség 160 (154. jegyzet); 
az 1247-i szerződés szövege: ZW. I. 73 (RA 853). 


5. A reform és az arisztokrácia (34-36. o.) 

A fejezetre általában Bónis: Hűbériség 256—260, 342—343; Váczy: Szimb. 43; Mályusz: 
Köznemesség 407—408; S. Kiss 13. 

A semptei adomány (1261 k.): W. III. 1 (RA 1264). 

Locsmánd adománya (1263): W. VIII. 50 (RA 1372). 

Az esztergomi érsekség kiváltságai (1262): Str. I. 473 (RA 13022). 


6. A hadi reform törzse (37—43. o.) 

Az aulára Váczy: Serviensek 19—20, 40—46, 53; az in armis militaribus értelmére Hajnik 
269—272; Béla 1252. jún. 12-i oklevele: W. VII. 342 (RA 973), vö. Tagányi: Felelet 
596, Mályusz: Köznemesség 283, 294. 

A szepesi lándzsásokra Fekete Nagy: Szepesség 253—301; Mályusz: Köznemesség 
278-279; a turóci és liptói jobbágyfiúkra uo. 280—281, Váczy: Serviensek 59—69, 
Mályusz: Turóc54—148. Béla 1243. jún. 7-1 oklevele: F. IV/1.279 (RA 745), az 1255-i 
turóci privilégium: F. IV/2. 295 (RA 1049). 

Pest kiváltságlevele: Endlicher 466 (RA 781), Nyitráé: Endlicher 498 (RA 885), Kör- 
mendé: H. VI. 42 (RA 786). ; 

A nobilis és serviens viszonya Erdélyi: Árpádkori 43—46; Tagányi: Felelet 599—604; 
Mályusz: Köznemesség 294—308. 

Az 1186-i hamisítvány: Str. I. 131 (RA 146); az Écsnek szóló oklevél: H. VIII. 54 (RA 
917), Walter fia Pálé: H. VI. 45 (RA 848), Perényé: H. VIII. 52 (RA 873) 

A prediálisokra Váczy: Serviensek 77—84, uő: Szimb. 68—69, a szlavóniaiakra Bónis: 
Hűbénsség 336. A Dém nemzetség oklevele: F. IV/2. 424 (RA 1146), Hermán 
Andronicusé: W. VII. 480 (RA 1177) 


7. A várépítési program (44-50. o.) B 

Béla várépítéseire összefoglalóan Entz: Építészet 82—102. Az 1242. febr. 2-i levél: 
Makkai-Mezey 154 

Béla várépítési alapelvei (1260): P. II. 309 (RA 1244) 

Turóc vár építése (1253): RA 987, Visegrádé (1259): RA 1223; Bertold kőfaragó ado- 
mánya (1255): RA 1051, másik turóci adomány királyi kőfaragóknak: RA 1197. 
Marcellvárára (1269): RA 2903 és 933, vö. Fügedi: Vár 15, 18; Sőregre (1245): RA 
1828, Dédesre (1254): RA 1021, vö. Györffy: TF. I. 770, a Csém nemzetségre 
(1244): W. VII. 161 (RA 783); Mentő várra Fügedi: Vár 3437. 

Fehérvár betelepítése (1249): RA 919, vö. 1250: Theiner I. 208; az esztergomi kísérlet 
(1256): Str. I. 440 

Medvevár építésére (1273): F. V/2. 126 

Az ország várállományára Fügedi: Vár 22—32, számításait a szerző a források alapján 
korrigálta; a kor várainak jellemzése uo. 58—59, Holl: Burgen 386—396, részletesen 
Entz: Epítészet 82—102, 154—177. 


8. Az országos telepítési program ,vendégtelepesei" (51—59. o.) 
Összefoglalóan Fügedi: Gastland 478-88; uő: Várospriv.; Kubinyi: Siedlungen 
— 529-547. 

U]) arengatípus 1242-től: Kubinyi: Siedlungen 544. 

Kassa, Szina Györffy: TF. I. 105—108, 148; Eperjes Mályusz: Mezőv. 158—159. 

Jászó, Szepsi Györffy: TF. I. 98—100, 147. 

Az 1267-i dekrétum rendelkezése: Marczali 168. 

Magántelepítés királyi oltalom alatt; a Görgeiek példája (1256): F. [/2. 380 (RA 1105), 
az erdélyi püspökségé (1246): ZW. I. 72 (RA 831) 

Az idézett kiváltságleveleket lásd alább. 

A védlevelekre Szabó: Falurendszer 106—107. A bonchidai oklevélre (1263) Kubinyi: 
Siedlungen 553. 


9. A telepítés és a királyi birtokszervezet komplex reformja. A mintaterep: a zólyomi 

országrész (59-68. o.) 

Osszefoglalóan Mályusz: Turóc 2-14, 43—52, 151—68. 

A Balassa családra Árvában Györffy: TF. I. 191—193 

A várépítésekre Entz: Epítészet 82—102. 

A zólyomi privilégium (1243): F. IV/1. 332 (RA 752), Korponáé (1244): F. IV/1. 329 
(RA 793) 

A kereskedelmi utakra lásd alább a 37. fejezet irodalmát. 


10. Új megyék alapjai a peremterületeken (68-75. o.) 

Fekete Nagy: Szepesség 39—46; uő: Településtört. 424—427. 
Györffy: TF. I. 522; Szabó: Ugocsa 36—49. 

A városalapításokra lásd a köv. fejezetet. 

Bélay 10-17. 

11. A településhálózat és a gazdaságpolitika átfogó reformja. Várospolitika (75—90. o.) 

Összefoglalóan Fügedi: Várospriv. 19—26, 56-73; uő: Székesfehérvár 35—39; uő: 
Entstehung 113; uő: Gastland 478—-482; Nagyszombatra Pleidell: Várostört. 13—17; 
Major: Városok 80-82, Fügedi: Stádtewesen 114; Pestre Györffy: Budapest 282; 
Selmecbányára Paulinyi: Nemesfém 586 (131. jegyzet); Kubinyi: Pecséthaszn. 
118 sk. 

A felsorolt városprivilégiumok: Zólyom: F. IV/1. 332 (RA 752); Pest: Endlicher 466 
(RA 781); Korpona: F. IV/1. 329 (RA 793); Körmend: H. VI. 42 (RA 786); Bereg- 
szász: Endlicher 471, F. IV/1. 455 (RA 867), vö. Györffy: TF. I. 533; Nyitra: F. 
IV/2.455 (RA 885); Bábaszék és Dobronya: H. VI. 76 (RA 1013); Besztercebánya: 
Str. I. 426 (RA 1059); Németlipcse: F. IV/3. 9 (RA 1344); Liptóhibe: Húscava 165 
(RA 2074); Késmárk: H. VI. 157 (RA 1636); Gölnicbánya: F. V/2. 345 (vö. RA 
3464); Patak: vö. W. VIII. 5 (RA 1780); Désvár: ZW. I. 84 (RA 1784, hamis); 
Szeged: vö. Györffy: TF. I. 902; Sátoraljaújhely: W. VIII. 5 (RA 1780); Nagyszöllős: 
W. VIII. 31 (RA 1793). i 

Buda alapítására Györffy: Budapest 298—309; Entz: Építészet 6—35; Kubinyi: 
Pecséthaszn. 117, 124—128. 

A beépítés módjára Lócsy E.: Középkori telekviszonyok a budai Várhegyen. Budapest 
Régiségei. 1964. 191—206; a királyi székhely fekvésével kapcsolatos vita összefog- 
lalása Kubinyi: Kúriák 160-171; a fehérvári törvénynapokra és a , főváros" kérdésére 
Kumorovitz: Buda 8 skk. 

A fehérváriak áttelepítése (1249): RA 919, Fügedi: Székesfehérvár 37—40, uő: 
Entstehung 113; az esztergomiak áttelepítése (1249): Str. I. 375 (RA 902) és vissza- 
telepítésük (1256): Str. I. 439 (RA 1125), Schünemann 94-95, Pleidell: Várostört. 
30, 34—35. 

A budai vásárjog eladományozása (1255) F. IV/2. 320 (RA 1043), vö. Eckhart: Adózás 
101. 

Győrre Mályusz: Mezőv. 166—168, Pleidell: Várostört. 24; Sopronra Holl: Sopron 
105—145, Mollay 49—51. 


12. A birtokpolitika reformja (90-97. o.) 

Az egész fejezetre Rákos 21—27; a váci gyűlésre Mályusz: Köznemesség 407—1408, S. 
Kiss 14-16; az idézett forráshelyek: (1254) W. VII. 465, (1255) Str. I. 423. 

Pauler 289-290; Hahót Csák oklevele (1257): W. VII. 465; Náta fia Gergely ügye 
(1254): W. VII. 361 (RA 1025). 

Heym és Cheyd utódairól W. VII.91, 452, 463, W. VIII. 74, 116, W. IX. 345; ügyükről 
Holub: Zala 53—59. 

Béla idézett oklevele (1262): Sopron vm. I. 25. 

13. Az állambáztartás reformja (97-108. o.) 

Béla pénzverésére Hóman: Pénztört. 315—325, 334, 458—472, uő: Károly Róbert 22, 
37—44, 197; a budai pénzverés kezdeteire és a zsidók szerepére még Györffy: Bu- 
dapest 300, 304, Zolnay: Számadás 109—110. 

A báni dénárokra Hóman: Pénztört. 329—337, uő: Károly Róbert 76. 

Az út- és vásárvámokra Hóman: Károly Róbert 19, Domanovszky: Harmincadvám 
8—12. 

A bányászatra Hóman: Károly Róbert 37—38, 145—156, Paulinyi: Nemesfém 562—565. 

Az adókra Eckhart: Adózás 5-79, Hóman: Károly Róbert 18—22. 

Az 1264-i megrendelés: Zolnay: Számadás; a pénzügyigazgatásra és a tárnokmester 
szerepére Horváth-Huszár 22—23, Hóman: Pénztört. 458, 467—470, uő: Károly 
Róbert 42—43. 


14. A melléktartományok és a külpolitika reformja (109-119. o.) 

Az 1249-i oklevél: F. IV/2. 54 (RA 907). 

Béla és IV. Ince kapcsolatára lásd alább a 16. fejezetet. 

Béla 1250-i nevezetes levelét (Marczali 162—166, RA 933a) a szerző eredetiben 
(Archivio Vaticano, AA Arm. 1—XVIII. N. 605) is tanulmányozta, és évét az érvek 
és ellenérvek gondos mérlegelése után tette 1250-re. 

Bernát montecassinoi apát jelentése (1269): W. VIII. 316. 


15. Háborúk Ausztria birtokáért (119-—128. o.) 

Pauler és Hóman munkáin túl Stájerország megszerzéséhez még Mályusz: Gesta 
42—43. 

Az Ákos mester által adott jellemzéshez vö. Mályusz: Gesta 120. 


16. A király és az egyház (129-137. o.) 

Részletesen Szűcs: Egyház 158-181 (jegyzetek nélkül). 

Béla és a Szentszék viszonyára Balics I[/1. 345—347, 356—359, 364—369, 388—390; 
Fraknói: Szentszék I. 61—79; vö. uő: Kegyúri jog 37—38; Genics: Kézai 117—119. 
Béla levelei a pápához (1241—42): Makkai—-Mezei 152; későbbi (1250) levele: Marczali 

162 sk. 

Az idősebb Báncsa Istvánra Karácsonyi: Nemz. I. 197, Fejérpataky 120, Veress 2, Pór: 
Adatok 781; az esztergomi utódlás kérdése, Béla 1253. máj. 11-i levele: Str. I. 
406—408, hibás datálással Theiner I. 232 (RA 991); Ince 1254-i kinevező bullája: 
Theiner I. 225, Berger No. 7316. 

A főkegyúri jog problémájához Balics I[/2. 119, 139 

Adatok Béla diplomatáira, követjárásokra Theiner I. 228, 239, 275, 279, 281, F. IV/3. 
258, Str. II. 74, vö. Hajnal 15. 

A bolognai egyetemre és magyar hallgatóira Veress 3-17; a jogi műveltség szerepére 
lásd a köv. fejezetet 

Az egyházi tized felosztásának kérdésére Mályusz: Egyházi társ. 

Béla vallásosságára Mályusz: Margit 362—363, 370—377; Mezey 17, 47, 76; Béla és a 
kolduló rendek viszonyára Fügedi: Koldulórendek 77—79; a domonkosokra Pauler 
126—128, Balics I[/1. 3927—399, vö. 407—408; a ferencesekre Karácsonyi: Szt. Ferencz 
I.21skk. 


17. A kormányzat és ideológiája (138—147. o.) 

A regnum korabeli fogalmára és a kapcsolódó fogalmakra Karpat passim. Az 1255-i 
oklevél (Buda alapítólevele): F. IV/2. 453; példa kir. tanácstagok (consilium 
prelatorum et procerum) felsorolására (1263): W. III. 35 (RA 1346). 

A királyi klerikusokra, a kancelláriai reformra Fejérpataky 40-42, 58—60, 64—65; Hajnal 
2—18; Bónis: Petrus de Vinea 183; a jogászok szerepére Gerics: Kézai; uő: Jogint.; 
Bónis: Einflüsse; a petitiok rendszerére Györffy: Petíció 336—338; László mesterre 
Hajnal 15 és Kollányi 14-15, könyvtárát végrendeletéből (1277) ismerjük: Str. II. 
71; vö. Ivánka 216—226. 

Az alországbíró működésére Györffy: Budapest 335. 

Walter kamaraispánra Györffy: Budapest 300, 303, Kubinyi: Patr. 218; az első rectorra 
uő: Pecséthaszn. 127, 141 (235. jegyzet) 

A kormányzat arisztokratizmusához vö. Balics II. 332—333, 364; Timót püspök ügyére 
Theiner I. 245, 281, W. III. 45, Str. I. 532—533, vö. Balics I. 134—135, II. 332—333. 

A bárói erényekre vö. Váczy: Szimb. 30—33 (13. és 23. jegyzet); Benedek püspök 
prédikációját egy bécsi kódexből idézi Bunyitai III. 117. 

Az uralom ideológiájához Bónis: Hűbériség 152—156, uő: Petrus de Vinea 184; a rei 
publicae utilitas fogalmára Váczy: Szimb. 22 sk., 49—58; a szentkorona első előfor- 
dulására (1256) Vajay 354—357. 

A királyi hatalom természetére, a római jog szerepére Bónis: Petrus de Vinea 184; uő: 
Einílüsse 81. 


18. A királyi birtokszervezet bomlása (151—154. o.) 

Adománypolitika 1242 után: Molnár J. 248—251 

Vánspánságok eladományozására Kristó: Széttag. 232—237. Komáromra (1265) Str. I. 
521 (RA 1439), Sempte adománya (1261 előtt) W. III. 1 (RA 1264), Locsmándé 
(1263) W. VIII. 50 (RA 1372). 

A királyi birtokszervezet bomlásának mértéke Zala példáján: Holub: Zala 75-92 és a 
szerző számításai. 

Biharra és Barsra Györffy: TF. I. 415—420, 579. Turócra Mályusz: Turóc 14-16, 133, 
150. 

19. Országbáróság és birtokakkumuláció (155—161. o.) : 

A Balassa-ősökre Zolnay: Donch; Kristó: Csák Máté 64—69, Árvára vö. Györffy: TF. 
I. 192 

A váruradalmak kialakulására Fügedi: Vár 37—54, a birtokkoncentrációra Kristó: Csák 
Máté 140—142. 

Geregye Pál birtokszerzéseire Györffy: TF. I. 579, 584—589, Jakó: Bihar 194, 266. 

Az országbárók stipendiumaira Kristó: Csák Máté 149—150, Molnár E. 94. 

Birtokkoncentráció Borsodban: Györffy: TF. I. 745-746, Miskolc Panyitra Karácso- 
nyi: Nemz. II. 368. 


20. Egy ország — két kormányzat (161-169. o.) 

Az 1262-i pozsonyi béke Str. I. 476—480 (RA 1791), kiegészítései (1263) W. III. 34—36 
(RA 1346), az 1266. évi békére lásd a köv. fejezetet. Az országmegosztásra és az 
erdélyi regnumra Szentpétery 77-87, Kristó: Széttag. 66—69, 117, Vajay 357. 


21. A belháború és az országmegosztás politikai—morális következményet (170—178. o.) 
István szakali esküje (1263) Str. I. 485486 (RA 1801). 

Az 1264-i pápai oklevelek Guirard No. 2760—2765, 2769—2774. 

A margitszigeti béke (1266): W. III. 128—131, 136—139 (RA 1481, 1848). 


22. Az 1267. évi dekrétum háttere és eredménye: az új megyeszervezet kezdete 
(179-193. o.) 
Az egész fejezetet lásd részletesen Szűcs: Köznemesség 341—394. 


23. Két kormányzat — kettős külpolitika (193—-198. o.) 

Szörényre és a bolgár háborúkra Mályusz: Gesta 48—50. 

A nápolyi szövetségre Szűcs: Kézai 95—99. Anjou Károly keleti és ennek alárendelt 
magyar külpolitikájára általában Léonard 103 skk, Boehm 1-35. Az előzményekre 
még Steinfeld 167, 175, 196—201, 223-227. 


24. IV. Béla király halála — V. István öröksége (198—209. o.) 

Béla levele Ottokárhoz Makkai-Mezey 168. 

István koronázása és esküje W. XII. 10 (RA 1961), vö. Györffy: TF. I. 296, 309. 
Akos mester Mályusz: Gesta 53—72. 

István környezete és a lovagi szellem Kurcz (kézirat) 302, 314, 320—321, 345. 


25. Kísérlet az egyensúly helyrebillentésére: V. István kormányzata (209-216. o.) 

Béla városprivilégiumainak megerősítései (1270): Németlipcse (az egyetlen napi kel- 
tezésű, jún. 24-én: RA 1933), Fehérvár (RA 2063), Korpona (RA 2053), Dobronya 
és Bábaszék (RA 2011), Késmárk (RA 2023). Szatmár városprivilégiuma (1271) F. 

IV/3. 206 (RA 2133), vö. Maksay: Szatmár 67-70; Győré (1271) F. V/1. 146, 
Endlicher 526 (RA 2132), Felszászé (1271) F. V/1. 176 (RA 2117). 

A hajóhalmi gyűlés (1271) F. V/1. 153 (RA 2124); Sixtus mester Kollányi 13, Hajnal 
16, 1271-i szerepe W. VIII. 356. 

Az 1285-i oklevelet (H. VIII. 241) idézi Mályusz: Turóc 139. 


26. Népesedési trend és a betelepülések (219-228. o.) 

A Descriptiot (Górka 44 sk.) idézi Fügedi: Gastland 477 (20. Jegyzet); a főpapi jöve- 
delmek demográfiai értékelése Györffy: Demogr. 56—57. A 14. század első felének 
püspöki jövedelmei a pápai megerősítő bulla alkalmából fizetett servitium 
commune összegéből számíthatók ki. Ez az , antigua consuetudine? megbecsült évi 
jövedelem egyharmada volt. Az adatokat közölte H. Hoberg: Taxae pro commu- 
nibus servitus (1295—1455). (Studi e testi 144.) Citta del Vaticano 1949. 

A német telepesek korai hulláma Fügedi: Gastland 478, 482; Kubinyi: Siedlungen 
546—549; a 13. századra Györffy: Demogr. 56, Fügedi: Gastland 488—490, uő: , Né- 
metjogú? 226—227, Fekete Nagy: Szepesség 12-13, a lándzsásvidék uo. 253—301, 
Ila: Gömör 183, Kubinyi: Siedlungen 555; Burgenlandra Mollay 45—16. 

A szlovákiai telepítésre összefoglalóan Györffy: Demogr. 55-56, vö. Kubinyi: 
Siedlungen 547—549, az északkeleti megyékre Szabó: Magyarság 45. 

Román betelepülés Györffy: Demogr. 54—55, uő: Adatok 4-8, Makkai: Románok 8, 
11-15, Szabó: Ugocsa 116—118, 125. 


27. Népesedési trend és belső demográftat tényezők (229-238. o.) 

Orosháza példája Kovalovszky; a demográfiai növekedés Szabó: Falurendszer 79—80, 
83; Fügedi: Gastland 475—480, 489—490; a bihari példa számítása Jakó: Bihar és 

, Györffy: TF. I. adatai alapján történt. 

Álagos falunagyság és új településtípusok Szabó: Falurendszer 191, 200. 

A családnagyságra Szűcs: Háztartás 136 skk. 


28. Népességmobilitás és földesúri telepítések (238—250. o.) 

A fejezethez általában Molnár E. 63—65, 75—76. Lakatlan földekre adatok Szabó: Fa- 
lurendszer 141—142. 

Népek szökése és szétszóródása, visszahívása Solymosi 14-15, Szabó: Prédium 
305—306; az 1272-i példa: W. IX. 7, vö. Szűcs: Háztartás 136 sk; a johannita példát 
(1247) idézi Székely: Előzmények 8, a gamásit (1264) Maksay: Benedekrendi 6. 

Védlevelek Szabó: Falurendszer 106—107, Solymosi 21—23. 

A 13. századi szabadság kérdése Bolla 62—95. 

A földesúri telepítések általában Szabó: Falurendszer 85-87, a kedvezmények uo. 
107-109, Eckhart; Adózás 62—63. 

A hospes-telepítések Kubinyi: Siedlungen 542, 553—554; Az első hospes-pnivilégiu- 
mok magánbirtokon: Barskeresztúr (1246): F. IV/1. 441, vö. Györffy: TF. I. 451; 

Jászó (1243, hamis): F. IV/1. 304, vö. Györffy: TF. I. 99, Rimavölgy (1268): W. 
VIII. 212, Kövi (1273): W. IV. 32, Egeg (1279): F. V/2. 590, Kazsok (1270): 
Endlicher 520, Bonchida (1263): H. V. 40 (RA 1799), Hontnémeti (1292): Str. II. 
313, vö. Bakács 159, Sárd (1295): W. V. 126. 

A soltészfalvakra Szabó: Falurendszer 114—118, Fügedi: , Németjogú" 225—239, uő: 
Gastland 503—504, Kubinyt: Siedlungen 540, 553, Kristó: Csák Máté 155; a telepü- 
lésterület kitágulása Maksay: Településrend 37—40, Szabó: Falurendszer 85—87. 

Földek bérbeadása Szabó: Falurendszer 110-112; Méhes példája Jakó: Bihar 299, 
Györffy: TE. I. 642. 

A pelsőci uradalom betelepülése Ila: Gömör 145—186, Karácsonyi: Nemz. I. 108-111; 
itt nem elemzett egyéb példák Jakó: Bihar 32—47, 146—147; Szabó: Ugocsa 54—57, 
62—63; az Ábrák galgóvi ága Kristó: Csák Máté 153; 


29. Az agrártecbnika új eszköze: a kerülőeke (250—255. o.) 

A kerülőeke Balassa 29—34, 243, 275—296, 300; Makkai: Landwirtschaft 25—32, 
Belényesy: Földművelés 399—401, uő: Ackerbau 269—270. 

A hold kialakulása, a dülő fogalma, barázdaszélesség Belényesy: Ackerbau 271—274, 
Makkai: Landwirtschaft 32, holdméretek Bogdán 145-146, 177—179, 185 

Az ekealja Bogdán 161—162. 


30. A szabályozott talajváltás és a határhasználat egyéb formát (256—262. o.) 

A szabályozott talajváltásra általában Belényesy: Földművelés 398, 407—409, 413, 
59-60, uő: Parlagrendszer 323—328, Makkai: Landwirtschaft 33 

A , telek" eredeti jelentése Belényesy: Földművelés 388, 396, uő: Parlagrendszer 
343—344. 

, Gyep? (1257): W. VII. 456; Zamárd (1292): Str. II. 323. 

A szabályozott talajváltás kezdetei Belényesy: Földművelés 61—64. 

Szabad foglalás, , telekszer" Major: Telektípusok 43—45. 

Irtásfalvak Belényesy: Földművelés 72-76, , , láz", ,taronok", retro ortos uo. 61—64, 
68. 


31. A gabonatermelés hozamának emelkedése (262—271. o.) 

A kepe és köböl viszonya a tizedmegváltás normája alapján Makkai: Landwirtschaft 
38-39, a pelőkei adat (1219) Györffy: TF. I. 577—578; az 1256-it (Akol, Veszprém 
m.) idézi Léderer: Iparososztály 507; 2 köböl kivétele 1226: VR. 352 (341), vö. 
Györffy: TF. I. 601; 1256: Tkalcic I. 113, W. XI. 431. 

Köbölméretek Lederer:rmértékek 128 skk.; Makkai: Landwirtschaft 40—42. 

A salai szabályozások (1233, 1241): P. I. 793; Berej példája (1264): W. VIII. 105. 

32. Az állattenyésztés fejlődése (271—280. o.) 

A korai állattartásra Makkai: Landwirtschaft 5-7, 17-19. 

A kaszáló elterjedése: Zamárd (1292): Str. II. 323. 

A sokorói szabályozás (1240): H. III. 6; Nyúl falu (1341): P. VIII. 313. 


33. A jobbágytelek kialakulása (280-291. o.) 
Az egész fejezetet lásd részletesen Szűcs: Parasztság 3—65. 


34. Az egységesülő jobbágyság (292—310. o.) 
Az egész fejezetet I. részletesen Szűcs: Parasztság 263—319. 


35. Az örökség és a városiasodás normát (311—316. o.) 

A korai struktúra Györffy: Débuts; korai vásárhelyek Major: Városok 18, 56. Idríszí 
leírása Lewicki. 

A , világpiaci háttérre? Paulinyi: Nemesfém 568—573, 577-578, a külkereskedelem 
korai struktúrájára, Regensburg és Velence 12. századi szerepére Pleidell: Külker. 
7—17, Teke 1-2. 

A latinok vicusaira Paulinyi: Nemesfém 577—578. 


36. A nyugati , gazdasági világ" és a magyarországi bányászat (316—320. o.) 

A bányászat fellendülésére Paulinyi: Nemesfém 573-—574; Rudolf oklevele (1279): 
Regensburger Urkundenbuch. I. München 1912. 121; Bécs rendelkezései, brüggei 
jegyzék, velencei tanács határozata (1270). 

Selmecbánya kialakulása Paulinyi: Vállalkozás 32—33, 47—51, 82—85, uő: Nemesfém 
574; Besztercebánya Paulinyi: Réztermelés 4—8, uő: Nemesfém 580; Gölnicbánya 
Heckenast: Eisenhütten 163—164; Radna Györffy: TF. I. 553-—555, 563, Paulinyi: 
Nemesfém 565, a többi felvidéki bányára uo. 562 (5. jegyzet); a termelt ezüst 
mennyiségét Hóman: Károly Róbert 146—149 teszi évi 10 ezer kg-ra, amit Paulinyi: 
Nemesfém 564 csak a 14. század közepétől tart elfogadhatónak. 

Az aranybányászatra Paulinyi: Nemesfém 562, Hóman: Károly Róbert 143—146. 

A réz- és vasbányászatra Paulinyi: Réztermelés; Heckenast: Wasserrad 160—-173, 
176—179, az előzményekre uő: Vaskohászat 135 sk; Major: Városok 85. 


37. A távolsági forgalom: a behozatal (320—328. o.) 

A velencei—magyar szerződés (1217): Ljubic I. 30, Teke 13 sk., Syr Wullam elszámolása 
(1264): Zolnay: Számadás 80—82. 

Bécs árumegállító joga Pleidell: Külker. 17-21. 

A pettau-—velencei útvonalra Glaser 141—143; az , olaszok útja? (1274) Teke 6. 

A bécsi útvonalra Glaser 145—146, a , német szekérre" és a posztóimportra Pleidell: 
Külker. 17, 20, Paulinyi: Nemesfém 578-—585; a posztóárakra elsősorban Zolnay: 
Számadás 80-82, továbbá elszórt adatok (1286—1318: lásd alább). 

A cseh-morva útvonalra Domanovszky: Harmincadvám 8-12, Glaser 147. 

Zágráb szerepének kérdésére Teke 3—5. 

Buda növekvő szerepére (medium regni) Glaser 149—150, Györffy: Budapest 326—327, 
Fügedi: Várospriv. 35—36, 41—42, 56; a lengyel út kialakulására Mályusz: Mezőv. 
158—159, Paulinyi: Nemesfém 579-580, Domanovszky: Lőcse 5—8, az árvai útra 
Györffy: IF. I. 191; Kijev kiesésére Fügedi: Várospriv. 109, Pleidell: Külker. 121. 


38. A távolsági forgalom: a kivitel (328—336. o.) 

Az alább még többször idézendő vámszabályzatok: Győr, útvám (1260-i keltű, de , a 
régi módon? szabályoz, ezért az 1255-i reformhoz köthető): F. IV/2. 323, W. VII. 
523 (RA 1237); vásárvámok: Buda (1255): Bp. I. 56—57, vö. Györffy: Budapest 327; 
Gölnicbánya (1278): W. IX. 204 (RA 2926); Esztergom (1284): Str. II. 175-176; 
(1255—88): uo. 237—240, vö. Györffy: TF. II. 260-261. 

Az ezüstkivitel szerepére Paulinyi: Nemesfém 577, 585—586, Molnár E. 14—15. 

A kivitel egyéb cikkeire a vámtarifák adatain kívül Pleidell: Külker. 19—30, Paulinyi: 
Réztermelés 3—5, a szarvasmarha-kivitel Makkai: Landwirtschaft 15—16. A soproni 
sópiac szerepére Major: Városalaprajz 158. 

Magyar kereskedők Kölnben (1259) Pleidell: Külker. 17, az esztergomi patriciátusra 
Schünemann 68—69, 76—80, 116—117, Thomas Pinguisra (1299): Str. II. 458, Ren- 
neriusra még Zolnay: Számadás 107, a budaiakra Györffy: Budapest 326—327, 
Kubinyt: Patr. 

Az udvardi vám (1256—68): Str. I. 436, 518, 550, szerepe Domanovszky: Har- 
mincadvám 8-12 és Glaser 147, a budai vásárok jövedelme Györffy: Budapest 328. 

A szepesi káptalan bevételei (1286): Str. II. 211—212, az 1295-i kárjegyzék: Str. II. 367, 
Siklósi Andornicus esete (1294): W. X. 163, vö. Györffy: TF. I. 378. 


39. A belyi forgalom. Paraszti árutermelés és városi par (337—356. o.) 

Az 1284-i esztergomi szabályzatot lásd fent. 

Vö. Szűcs: Árforradalom. 

Az ökör ára: (1292) Str. II. 313, mészárosok Str. II. 362. 

Várad lakossága (1312) Bunyitai: Stat. 46, az alább többször idézett csütörtökhelyi 
piac leírása (1333): A. III. 34 (hibás lapszám), vö. Mályusz: Mezőv. 130. 

Siklósi és szársomlói kártételek (1294): W. X. 163, vö. Györffy: TF. I. 378. 

A városi ipar kialakulása általában Paulinyi: Nemesfém 589-—591; az 1324-i adat Str. 
III. 495 iparosszakmák Esztergomban Schünemann 97-108, 125—126; Györffy: TF. 
II. 250—269 (Szűcs a szerző szívességéből kéziratban használta). 

IV. László rendeletét (1283) idézi Eckhart: Adózás 102; a rast fogalma Kubinyi: Vá- 
roshálózat 42—43. 

40. A tájközi árucsere. Az ,országos" piac kezdeti elemez (356—370. o.) 

A többször idézett vámszabályzatok (a 235. lapnál idézetteken kívül): Bicske (1306): 
A. I.111; Kompolt (12809: F. V/3.21 (RA 3047); Alzsolca ([1280-1300 k.]/13299: 
DI. 40559, vö. Györffy: TF. I. 817, Hóman: Pénztört. 529; Bertény (1284): W. IX. 
400 (RA 3342); Telegd (1308, 1312): Csáky I. 35, A. I. 264, vö. Györffy I. 600, 675; 
Fegyvernek (1320): A. I. 569. 

A sóra Paulinyt: Sóregále; a kálizok Györffy: Nemzetség 62—65. 

A borkereskedelemre lásd a vámszabályzatokat; pataki bor említése (1286): Str. II. 212. 

A posztó mint fizetőeszköz; a szepesi szabályozás (1286): Str. II. 211; a többi példa 
(1318): A. I. 483, vö. Györffy: TF. I. 137; (1299): Z. I. 95. 

A só mint fizetőeszköz: a váradi példa (1291—94) Jakubovich: 359. 

Helyi pénzszámítások Hóman: Pénztört. 92—93, 482. 


41. A magyarországi városbálózat kialakulása (370-384. o.) 

Az Anonymi Descriptio leírása Górka 44—50, ezen belül a városok felsorolása 48—49. 

Terminológia Ladányi 1—4; mezőváros Fügedi: Oppida 166—168, 178, uő: Koldulóren- 
dek 87; Sopron kialakulása Mollay 48—51, Fügedi: Stádtewesen 114; a kolostorok 
Fügedi: Koldulórendek 84—85. 

1270 után adott városprivilégiumok: Győr (1271): RA 2132, Sopron (1277): F. V/2. 
397 (RA 2809), Sáros (1299): Iványi: Eperjes 11, vö. Mályusz: Mezőv. 158-159, 
Kolozsvár (1316): ZW. I. 319—320. 

Püspökvárosok: Pécs Györffy: TF. I.359—362, Várad uo. 684—688; Veszprém Mályusz: 
Mezőv. 162—166, a többire uo. 160—161, 172, 175, Fügedi: Stádtewesen 113, uő: 
Koldulórendek 84; Gyulafehérvár (1282): F. V/3. 119. 

Lőcse Domanovszky: Lőcse 5-8; Kassa Györffy: TF. I. 105, Fügedi: Stádtewesen 115 

A késő középkon városszerkezet Kubinyi: Városhálózat 39—42. 

Pénzverőkamarák Hóman: Pénztört. 458, uő: Károly Róbert 199. 


42. Bárói ,pártkormányzatok"? IV. László gyermekkirálysága idején (387-404. o.) 

Bruno püspök jellemzése (1272) W. TV. 10-13, Theiner I. 306, vö. Balics II. 406—407. 

A veszprémi egyház feldúlásának első említése IV. László 1276. júl. 26-i oklevelében: 
RA 2716; vö. H. IV. 55 (RA 2720). 


43. Az ifjú IV. László stabilizációs kísérlete (404—417. o.) 

A klernikus-réteg szerepére László törekvéseiben Gerics: Kézai 119—121, uő: Friaul 
310—-311, Mályusz: Gesta, vö. Bónis: Einflüsse, Hajnal 5. 

A rákosi gyűlés jellegére S. Kiss 28—33, a rendi mozgalom ideológiai hátterére Gerics: 
Friaul; az egyházat mint a , gyengébb felet" ért pusztításokra Balics II. 420—422, 
433, 445; a Bolognában tanult klerikusok névsora Veress 3 sk. 

Márk fia Loránd felkeléséhez Györffy: Adatok 14—15. 

A hadbírsági illetékre Eckhart: Adózás 54—55. 

44. A kun kérdés és a konszolidáció kudarca (417-430. o.) 

László és a kunok kapcsolatára Györffy: Kunok 253, 259-261; Németh: Nyögérek 
304 skk. 

A tétényi gyűlésre S. Kiss 35—39. 


45. ,Kun" László torz autokrata kísérlete és bukása (430—-446. o.) 

A szegedi gyűlésre S. Kiss 39—40. 

A rákosi gyűlésre (1286) S. Kiss 41—42 

UTÓSZÓ" 


Ez a kötet a legtágabban vett értelmiségi közönségnek szól. Általában véve 
mindazoknak, akik önmagáért szeretik a régmúlt idők krónikáját vagy divat- 
jamúlt szokások leírását. Azoknak, akik a középkorban is mai világunk jelen- 
ségeinek gyökereit és magyarázatát keresik; akik elvárják, hogy a történelem, 
még olyan távoli korszaké is, mint az Árpád-kor, valamiképpen a jelen leg- 
égetőbb kérdéseiről szóljon. Szűcs Jenő olyan történész volt, aki, még ha 
éppen IV. Béláról írt is, a máról gondolkodott. 

1928-ban született Debrecenben. Középiskoláit az angolszász kultúrájú 
sárospataki kollégiumban végezte, egyetemi tanulmányait pedig előbb szü- 
lővárosában, majd Budapesten, ahol feloszlatásáig (1950) a nagyhírű Eötvös 
Kollégiumnak volt a növendéke. Körülményei— vidéki értelmiségi környezet, 
alföldi paraszti-kézműves kálvinista ősök — voltaképp talán arra predesztinál- 
ták volna, hogy az ifjúkorában oly népszerű romantikus népiességhez, a , har- 
madikutas" eszmékhez közeledjék. Intellektusa azonban másfelé terelte. Az 
irracionalitás iránti hajlam merőben idegen volt tőle, valószínűleg alkatilag 
volt képtelen a világot másként látni, mint az értelem szűrőjén keresztül. 
Értelme pedig kezdettől azt súgta neki, hogy Magyarország egyetlen igazi 
problémája társadalmának torz, elmaradott szerkezete. A politikus feladata, 
hogy ezt orvosolja, a történészé pedig, hogy az okait felderítse. 

Fiatal éveiben ennek megfelelően baloldali érzelmű volt, sőt egy darabig a 


" Ezaz utószó1l993-ban a mű első kiadásához készült, amelyaz MTA Történettudományi Intézet 
és a História gondozásában jelent meg. 

marxista eszmék 1s hatottak rá. 17 évesen, anikorakommunista pártba lépett, 
alighanem könnyű volt azt gondolnia, mint nála érettebbeknek is, hogy a 
magyar társadalom temérdek baján legkönnyebben a sebész kése, a radikális 
reform segíthet. Később persze, a diktatúra kiépítése idején már minden más- 
képp festett, ő pedig eleve alkalmatlan volt arra, hogy hithű párttag maradjon. 
Eltekintve attól, hogy a politikában a várva várt modernizáció helyett terror 
és az ostobák uralma következett, a marxizmus-leninizmusnak nevezett párt- 
doktrínát sem úgy alkották meg, hogy egy önálló ítéletalkotásra hajlamos 
fiatalember vonzónak találja. Szűcs már egyetemistaként vitatkozott, érvelt, 
kritizált — s eközben rohamosan kiábrándult. , Aki húszévesen nem kommu- 
nista, annak nincs szíve; aki harminc évesen még az, annak nincs esze?" — 
mondta erről később egy bölcs francia, talán Maurois. Ami Szűcsöt illeti, szíve 
1s, esze Is a régi maradt, baloldali szimpátlált sem tagadta meg, de ezekből a 
későbbiekben már nem Jutott semmi a pártnak, és kevés a marxizmusnak. 

Történészként elsősorban a magyar társadalom fejlődésproblémái foglal- 
koztatták. Őt azonban kezdettől fogva a középkor érdekelte, tehát a válaszo- 
kat i5 annak történetében kereste. A torzult társadalomszerkezet fő okát, 
mint annyian mások, a túl késői és felemás polgárosodásban látta, és ennek 
okait kutatta már első, fiatalkori művében (Városok és kézművesség a XV 
századi Magyarországon, 1955), ahol hatalmas forrásanyagon mutatta be, ho- 
gyan és miért torpant meg a magyarországi városfejlődés — és ezzel a polgári 
kibontakozás folyamata— a középkor végére. Noha egyes részmegállapításait 
a kutatás azóta módosította, a könyv máig alapmunkának számít, és ami még 
nagyobb szó, ma is bízvást kiadható lenne. Ellentétben az akkori szakköny- 
vek zömével, mindvégig tárgyszerű érvelésen alapul, nem a doktriner kor- 
szellem, hanem a szerzőre jellemző független, a sémákat fölényesen félresöp- 
rő gondolkodás hatja át. 

Szűcs ezt a művét Jórészt még diákéveiben írta, és mindössze huszonhét 
éves volt, amikor megjelent. Egyszeriben tekintélyes történésszé lépett elő, 
és munkáját beiktatták az egyetemek kötelező olvasmányai közé. Ehhez ké- 
pest feltűnő, noha a kor ismeretében nem meglepő, hogy csak alkalmazott- 
ként kapott állást az Országos Levéltársban, ahol kutatásra természetesen a 
kívántnál jóval kevesebb ideje jutott. Ekkoriban leginkább 16-18. századi 
iratok lajstromozásával, leltáruk összeállításával kellett foglalkoznia, de ezt is 
a rá jellemző precíz alapossággal végezte. Csak nyolc évvel később, 1960-ban 
hívta meg Molnár Erik az MTA Történettudományi Intézetébe, azóta ott 
dolgozott, immár zavartalanul, mint tudományos kutató, majd 1976-tól mint 

az akkor létrehozott középkori osztály vezetője, 1988-ban történt, fájdalma- 
san korai haláláig. Oktatni, noha előadónak is kiváló volt, csak utolsó éveiben 
nyílt alkalma: meghívott professzorként nem egészen három szemesztert 
tarthatott még a budapesti egyetemen. Előadásain zsúfolásig megtelt a terem, 
de arra, hogy a szó valódi értelmében tanítványokat neveljen, ez az idő már 
kevés volt. 

A szakmán kívül, szélesebb körben ismertté az 1960-as években vált, ami- 
kor beleszólt az emlékezetes , nacionalizmus? -vitába, amely Molnár Erik egy 
írása nyomán éveken át fel-fellángolt a sajtóban , nemzeti érzelműek? és 
,kozmopoliták" között. Magyarságtudat és hazafiság mibenléte lett volna a 
fő téma, ebbe azonban óhatatlanul belevegyült a magyar történelem meg- 
annyi alapkérdése. Fontos tudni, hogy a vita nem az aktuálpolitika dimenzi- 
ójában folyt: hivatalosan egyik álláspont sem minősült , ellenzékinek", mert 
mindkét nézet képviselve volt mind a párt soraiban, mind azon kívül. A toll- 
harcot sok indulattal, de meglepően kevés szakértelemmel vívták, és valószí- 
nű, hogy Szűcs érdeklődését éppen ez a körülmény ébresztette fel. Minden- 
esetre itthon ő volt az első, aki a nemzetfogalom történetiségét észrevette, és 
kialakulását, előzményeit tárgyszerűen, érzelmektől és prekoncepcióktól 
mentesen, a szakma bevált módszerervel elemezte. Ezzel kapcsolatos írásai, 
amelyek a vitára is mintegy pontot tettek, később összegyűjtve is napvilágot 
láttak (Nemzet és történelem, 1974), és hogy a kötetnek jelentős mértékben 
kellett hatnia a kor értelmiségének tudatára, sejthető abból, hogy két elfo- 
gyott kiadást ért meg. Jobban lemérhető az a hatása, amelyet a magyar törté- 
neti kutatásokra gyakorolt azáltal, hogy a medievisztikában az ablakot szé- 
lesre tárta nyugat felé, amelyen át végre betódulhatott a friss levegő. 

A marxizmusnak, ez ma sem vitatható, volt valaha pozitív, megterméke- 
nyítő hatása is, hiszen olyan területek — elsősorban az agrár- és gazdaságtör- 
ténet —felé irányította a figyelmet, amelyek iránt addig, legalábbis itthon, nem 
volt elég érdeklődés. Ezzel az előnyével együtt járt azonban az a sokkal na- 
gyobb hátránya, hogy a történeti gondolkodást bezárta egy reménytelenül 
idejétmúlt filozófiai rendszer kereteibe, és ezzel valósággal megbénította. 
Nem azzal okozta a legtöbb kárt, mint talán gondolni lehetne, hogy a maga 
idétlen szakzsargonját erőltette; még csak nem is azzal, hogy ez a zsargon 
ideológiai töltésű volt, és egyoldalú történetszemléletet sugallt. A marxista 
filozófia mindenestül, a közgondolkodás egészére hatott kártékonyan. Ami 
a történeti tudatot illeti, ezen a téren ismeretelmélete — vagy inkább annak 
hiánya — volt a leginkább ártalmas: fiatal kutatók és tanárok nemzedékeibe 

sulykolta bele, sikerrel, azt az elavult, 19. századi szemléletet, hogy a világ 
jelenségei örökérvényű kategóriákba rendezhetők, következésképp a múltat 
is általuk lehet, sőt kell leírni. Ennek romboló hatása nem lebecsülendő. 

A nyugati történetírás némely áramlatai, mivel ideológiai koloncokkal nem 
kellett bajlódniuk, már jó ideje túljutottak ezen a szemléleten. Évtizedek 
során fokozatosan teret hódított az a felismerés, hogy a fogalmaknak éppúgy 
megvan a maguk története, mint a népeknek, és e történetiségüket rekonst- 
ruálni a történész aktuális feladata. Megszületett a fogalomtörténet irányzata. 
Ennek keretében a nemzetfogalom történeti múltja is vizsgálódások tárgya 
lett, úgyhogy Szűcs a magyarországi , nacionalizmus? -vita idején már támasz- 
kodhatott valamelyes előzményekre. Évekre belemerült a kérdés tanulmá- 
nyozásába, egy hatalmas monográfia terve bontakozott ki előtte, amely a 
magyarságtudat , historikumát", ahogy nevezte, a kezdetektől követte volna 
nyomon a 19. századi modern polgári nemzet születéséig. Ebből azonban, 
résztanulmányokat leszámítva, csak az első kötet készült el (, Gentilizmus". 
A barbár etnikai tudat kérdése), amellyel 1970-ben kandidátusi fokozatát 
szerezte meg, és életében ez a kötet is kéziratban maradt. (1992-ben Zimonyi 
István tette közzé A magyar nemzeti tudat kialakulása címmel.) 

Eszmetörténeti kutatásai messze túlléptek a nemzetfogalom vizsgálatán, 
és átformálták egész történetszemléletét, metodikáját, sőt stílusát is. A bar- 
bár, hűbéri és rendi társadalomra vonatkozó modern elméletek hatására fo- 
galmazódott meg benne nevezetes teóriája a háromosztatú Európáról: a pol- 
gárosodást előkészítő nyugati, a despotikus berendezkedést kialakító keleti, 
és a kettő között húzódó sajátos közép-európai zónáról, illetve fejlődésvo- 
nalról. Csírájában megtalálható ez a gondolat már a Gentilizmusban, de rész- 
letesebben csak egy évtized múlva fejtette ki a Bibó Istvánc-emlékkönyvbe 
szánt írásában. A Vázlat Európa három történeti régiójáról (1983) végered- 
ményben a sokat vitatott , helyünk Európában" problémára adott választ, és 
a történeti elemzésbe rejtve fontos aktuálpolitikai mondanivalót is tartalma- 
zott: Magyarországot és a kelet-közép-európai régió többi országát a törté- 
neti előzmények sokkal inkább a nyugat- európai térséggel rokonítják, mint 
a tőle genetikusan idegen berendezkedésű szovjet szférával. 

Látszólag tehát érthető, hogy a tanulmány hatalmas feltűnést keltett mind 
itthon, mind külföldön. A honi értelmiség, kivált a diákság körében úgyszól- 
ván bestsellerré vált, mellesleg lefordították mindhárom nagy nyugati nyelv- 
re, és a francia kiadáshoz nem kisebb történész, mint Fernand Braudel írt 
meleg hangú előszót. A könyv óriási hatását mindamellett nem könnyű meg- 

magyarázni, olvasmánynak ugyanis még iskolázott olvasó számára is szerfe- 
lett nehéz. Alighanem az intenzív eszmetörténeti stúdiumoknak tulajdonít- 
ható, hogy Szűcs hajdan oly keresetlen stílusa az idők folyamán elnehezült, 
mondanivalóját egyre szívesebben öltöztette bonyolult felépítésű, idegen 
szavakkal túlterhelt mondatokba. A kristálytiszta, logikus gondolatmenet 
azonban mindvégig sajátja volt, és az olvasókat nyilván ez nyűgözte le, meg 
a friss, újszerű történetszemlélet, aminőhöz hasonlóval évtizedek óta nem 
találkozhattak. 3 

Szakmai pályáján a Vázlat voltaképp már kitérő volt, mert 1958 óta új 
témán dolgozott egyre intenzívebben: az utolsó Árpádok történetén. Elő- 
ször IV. Béla korának — pontosabban a tatárjárást követő 28 évnek (1242- 
1270) - monografikus feldolgozására kapott megbízást mint a Történettu- 
dományi Intézetben készülő tízkötetes Magyarország története 2. kötetének 
egyik kiszemelt szerzője (és utóbb főszerkesztője), később pótlólagos fela- 
datul kapta az Árpádok kihalását követő interregnum végéig, 1308-ig terjedő 
időszak történetének megírását is. A monumentális vállalkozás eredetileg a 
magyar történelem , marxista szintézisének" indult, de ezt az ideológiai elkö- 
telezettséget az 1970-es években már vajmi kevés szerző vette komolyan, 
Szűcs pedig eleve eltekintett tőle. Számára a munka egyszerűen kihívás volt 
a lehető legcsábítóbb feladatra, amelyet történész egyáltalán kaphat: a magyar 
történelem egy fontos korszakának elfogulatlan, sokoldalú, tömör összeg- 
zésére. 

Munkája, amelyet mindvégig intenzív kutatás kísért, megszakításokkal 
mintegy másfél évtizedet vett igénybe, és a kötet, amelyet az olvasó a kezében 
tart, ennek a munkának végső, kiérlelt terméke. Eltekintve attól, hogy Szűcs 
a magyar történelemnek ezzel a korszakával behatóan addig nem foglalko- 
zott, tehát a feladat magában véve 15 új volt számára, a megírás során számtalan 
további nehézséggel kellett szembenéznie. Kitűnt, hogy az előmunkálatok 
számos részterületen nem megbízhatóak, nem elegendőek vagy éppenséggel 
hiányoznak, itt tehát a szintézisnek elsősorban nem a meglévő szakirodalom- 
ra, hanem az elsődleges forrásanyagra kell épülnie. Egyre-másra bukkantak 
elő az olyan résztémák, amelyek megfelelő előzmények híján alapkutatásokat 
és részletes kifejtést igényeltek. Ezek némelyikét 1978-tól kezdve résztanul- 
mányokban publikálta, a legtöbbet azonban a kézirat első, nyers változatába 
építette be. Így az eredeti kézirat végül mintegy ezer gépelt oldalra rúgott, 
terjedelmes exkurzusok sora szabdalta szét, ráadásul jóval túllépte ama terje- 
delmi keretet, amely a , tízkötetes? számára még elfogadható volt. Ennek a 

fogalmazványnak kényszerű, drasztikus, ugyanakkor önmaga által is szüksé- 
gesnek talált megnyírbálásával alkotta meg Szűcs 1984-re a monográfia vég- 
leges, jelenlegi változatát, amelyet később önálló kötetként szándékozott 
megjelentetni. Egyúttal a műnek egy még rövidebb variánsát is elkészítette 
az eredeti célra: a majdani , tízkötetesbe? való beillesztés végett. 

Mindazonáltal a kötet végül is befejezetlenül maradt, s ezért az ő életében 
nem 15 jelent meg. Csupán két, viszonylag kisebb teendő volt még hátra, ezek 
elvégzését azonban Szűcs folyvást halogatta. Egyfelől nem írta meg a műve- 
lődéstörténeti fejezetet, nem egészen világos, hogy miért, hiszen a korszak 
szellemi kultúrájával a gesztaíró Kézai Simon és a nemzetfogalom eredete 
kapcsán már behatóan foglalkozott. Másfelől a fejében és céduláin maradt, 
szinte teljes egészében, a tudományos munkához megkívánt apparátus: a 
felhasznált szakirodalom és az idézett források feltüntetése az egyes fejezetek 
után. Mindössze háromhoz állította össze: ama kettőhöz, amelyeket a pa- 
rasztság történetéről tett közzé a Századok 1981. évi évfolyamában, valamint 
— bő lábjegyzetek formájában — a nemesi megye kialakulásáról írott tanulmá- 
nyához (Mályusz Elemér emlékkönyv, 1984). Egyedül ezekből ítélhető meg, 
milyen igényeket támasztott a szerző az apparátussal (és önmagával) szem- 
ben, és hogyan festett volna a kézirat jegyzetanyaga, ha ő maga állítja össze. 

Szűcs Jenő halálával, 1988 novemberében eltűnt a remény, hogy Az utolsó 
Árpádok az eredetileg tervezett formában láthat napvilágot, ámde az is nyil- 
vánvaló volt, hogy vétek volna asztalfiókban hagyni. Részletesen méltatni 
nyilván nem ezen a helyen illik, de annyi a majdani bírálókat megelőzve is 
kockázat nélkül elmondható, hogy Szűcs monográfiája a 20. századi magyar 
történetírás egyedülálló teljesítménye. Érdemét nem pusztán abban kell látni, 
hogy szerteágazó tematikájának minden területén merőben új kutatási ered- 
ményeket tartalmaz, noha publikálását önmagában ez is indokolná. Nem Is 
csak abban, hogy világos okfejtése ezúttal ismét adekvát stiláris eszközökkel 
párosul, s amodorosságot levetkőzve sikerült megtalálnia korábbi, keresetlen 
hangját. Alighanem mindezeknél is fontosabb maga a minta, amelyet szol- 
gáltat: íme, így fest egy történelmi korszak monografikus feldolgozása, ha 
szakavatott tudós a tudomány legkorszerűbb eszközeivel végzi el. Ez az a 
mérce, amelyet azoknak, akiket a sors hasonló feladat elé állít, kívánatos lesz 
majd elérniük, vagy ha ez nem sikerül, legalább meg kell próbálniuk megkö- 
zelíteni. Nem lesz könnyű dolguk. 

A fenti rövid értékelés azért kívánkozott ide, hogy világossá tegye: a Tör- 
ténettudományi Intézet vezetése korántsem a volt munkatársnak kijáró ke- 

gyeletből, hanem kötelességből, a történész szakma és a szélesebb publikum 
érdekét nézve döntött úgy, hogy a kéziratot sajtó alá bocsátja. Gondozása 
mintegy magától értetődőn hárult az alulírottra, részint mint hivatali utódra, 
részint — igazából elsősorban — a barátság okán. A feladat szokványos része 
nem volt nehéz. Szűcs Jenő eleve gondosan fogalmazott, lehetőleg semmit 
sem bízott a szerkesztőkre, ezt a művét pedig ráadásul véglegesnek szánt 
formába öntötte, ennélfogva a szövegen szinte semmit sem kellett igazítani. 
Teendő voltaképpen egyedül az említett hiányaival volt. Az elmaradt fejezetet 
természetesen nem lehetett pótolni, de ami az apparátust illeti, mindenkép- 
pen kívánatosnak látszott, hogy valamelyest enyhíttessék az olvasó jogos 
hiányérzete. Evégett a kötethez, fejezetek szerint tagolva, rövid jegyzetek 
készültek, amelyek a lehetőségekhez képest tájékoztatnak a felhasznált szak- 
irodalomról, továbbá, ahol indokolt volt, a primer forrásokról. A jegyzetek- 
ben alkalmazott rövidítéseket külön jegyzék oldja fel, amely összességében 
a munka bibliográfiájaként is kezelhető. Forrásul a szerző hagyatékában talált 
gazdag és áttekinthetően tagolt jegyzetanyag szolgált. 

Ennek ellenére tudatában kell lennünk annak, hogy az eredmény roppant 
viszonylagos. A felhasznált cédulaanyag nem követte mindig pontosan a tár- 
gyalás menetét, emellett biztosan nem volt hiánytalan, hiszen ha az lett volna, 
Szűcs bizonyára elszánja magát, hogy megbirkózzék vele. Tapasztalni lehe- 
tett, hogy egyazon cédulára több helyen szüksége volt, és nyilván többször, 
mint ahányszor észrevettük. Gyanítható, hogy voltak olyan munkák, ame- 
lyeket ismert vagy használt, holott feljegyzéseiben nem maradt nyomuk. 
Különösen feltűnő volt a nem magyar szerzőkre való hivatkozások csekély 
száma, ha tekintetbe vesszük a szerző közismert olvasottságát, valamint fo- 
gékonyságát a jelenségek nemzetközi párhuzamai iránt. Az ilyen jellegű eset- 
leges hiányok pótlására merészség lett volna vállalkozni. Primer forráshelye- 
ket is csak olyankor tüntettünk fel, amikor a cédulákon megtaláltuk őket, 
egyébként feltételezzük, hogy másodkézből, a megjelölt szakmunkák vala- 
melyikéből származnak. (Korántsem biztos, hogy így van, de a feltevés ellen- 
őrzése hónapok munkáját igényelte volna.) Hogy a kötet használatát meg- 
könnyítsük, egyben apparátusának kényszerű fogyatékosságait is némileg 
ellensúlyozzuk, részletes mutatóval láttuk el, különös gonddal ügyelve a szer- 
ző okfejtésében oly fontos latin szakkifejezések regisztrálására. 

